
Vertimo redaktoriaus Zodis. 


Leidžiame pirmąjį lietuvišką filosofijos istorijos vadovėlį, 
kad užkimštume bent vieną mūsų iki šiol menkutés filoso- 
fijos literatūros spragą, kuri, mūsų tėvynėje kultūros gyvenimui 
einant vis gilyn ir platyn, kaskart skaudžiau jaučiama. Negalėdami . 
ant greitųjų paruošti spaudai originalaus veikalo, tenkinamės tuo 
tarpu parūpinę vertimą vieno iš tinkamiausių mūsų sąlygoms sve- 
tima kalba parašytų filosofijos istorijos vadovėlių. Šitas Stócklio- 
Weingartnerio vadovėlis pasižymi turinio objektyvumu, 
dalykų suskirstymo tikslingumu, minčių dėstymo aiškumu ir įsak- 
mumu. Cia traktuojama filosofija su įsitikrinimu jos svarbios 
reikšmės žmonijos mokslui ir apskritai kultūros gyvenimui, taigi 
su reikalinga lemtam rimto mokslo vadovėliui nuotaika. 

Vertimas parūpinti pavyko su pagalba savo fakulteto studentų 
būrelio; man teko vertimo suorganizavimo, o paskui — jo 
taisymo ir redagavimo darbas. Vertė šie studentai: J. Grigaitis, 
lg. Petrusaitis, K. Šapalas, J. Keliuotis, J. Matusas - 
Sedauskas, J. Juodaitis, A. Keblaitis, A. Tylenis, J. 
„Tarvydas, J. Grinius, ir Pr. Mantvydas. 

Daugiau kaip pusę išvertė studentas Pranas Mantvydas. 
Be to, jis iš pagrindų sėkmingai taisė ir redagavo visą kitų stu- 
dentų vertimą; taigi man paskui taisyti ir redaguoti, palyginti, 
nedaug kas beliko. Jo tatai didžiausias nuopelnas, kad šitas 
vertimas dabar galėjo išvysti pasaulio šviesą. Tenka taip pat tarti 
gilaus dėkingumo žodį ir studentui Antanui Saliui už rüpes- 
tingą viso vertimo kalbos taisymą. 


Prof. Dr. Pranas Kuraitis. 
Kaune, 1925. m. rugsėjo 14. dieną. 


Autoriaus Zodis. 


Daug kam norint, aš 1892. m. išleidau savo ,Lehrbuch der 
Philosophie“ ištrauką. Šį kartą leidžiu tokią pat ištrauką iš savo 
„Lehrbuch der Geschichte der Philosophie“. Priežastys, paskati- 
nusios mane leisti šitą veikalą, yra tos pačios, kurios skatino leisti 
ir pirmiau minėtąją ištrauką. Šitos knygos nori būti studijų pa- 
grindu tiems filosofijos klausytojams, kuriuos reikia supažindinti 
su filosofijos istorija. Todel jose tėra tik patys esminiai dalykai. 
Mokytojo paskaitoms čia lieka daug vietos, ir joms šita santrauka 
nė jokiu būdu neturi pastoti kelio. Juk klausytojui visada gera, 
kad jam nereikia visa ko rašytis, o mokytojui susitaupo laikas 
nereikiant visa ko diktuoti. Todel turiu vilties, kad ši mano iš- 
trauka bus naudinga tiek vieniems, tiek ir kitiems. Turinio san- 
tvarka ir medžiagos suskirstymas lieka tie patys, kaip ir mano 
didesniajame filosofijos istorijos vadovėlyje. Todel kiekvienas, 
kas norės plačiau su vienu kitu dalyku apsipažinti, lengvai galės 
tai jame rasti. 


Dr. Albertas Stėcklis. 
Eichstátte, 1894. m. sausio 15. d. 


Prakalba prie antrojo pataisytojo 
leidimo. 


Naujai leidžiant šitą veikalą, kurį peržiūrėti gerbiamas lei- 
déjas — mirus tiek daug filosofijai nusipelniusiam autoriui — man 
pavedė, steigiausi kiek galėdamas palikti knygoms, jau turinčioms 
savo draugų būrelį, ju pirmutinj pavidalą. Todel tekeičiau 
— dalyko ir lyties atžvilgiu — tik tiek, kiek tai atrodė man 
būtina arba kiek to reikalavo knygų naudingumas. Pridėta yra 
naujųjų laikų filosofinių srovių ir sistemų apžvalga. Bet, kadangi 
veikalo didumo negalėjo kiek žymiau praplėsti, tad smulkiau te- 
buvo galima išdėti tik pačios svarbiosios naujųjų laikų filosofinės 
pasaulėžiūros. 

Tesie lemta ir šitam naujam leidimui rasti daug draugų, 
tepaskatinie ir jis prie tolesnių studijų! 


Dr. Antanas Kirsteinas. 


Mainze, 1911. m. Šv. Tomo Akviniečio dieną. 


Prie trečiojo leidimo. 


Antrojo leidimo redaktoriui, gaila, nebeteko parūpinti, pa- 
lyginti, greitu laiku prireikusio, trečiojo leidimo. Jis mirė 1914. m. 
vasario 23. d. Jo vadovėlis daug kuo papildytas iš naujosios filo- 
sofijos. 


Trečiojo leidimo mažne visos dalys taisytos, kai kas net 
visiškai perdirbta; kuone visi periodai, ypač viduramžiai ir naujieji 
laikai, papildyti naujais priedais. Tačiau kai kurios vietos ir 
sutrumpintos. Be to, paduodama bent artimiausia literatūra; dau- 
giau paduoti trumpame vadovėlyj atrodė ne vieta, ypač, kad 
paduotuosiuose veikaluose, labiausia pas Uberwegą, galima rasti 
plačios literatūros. Dažnai aiškiau iškeliamas raidos sąryšis arba 
pridedami trumpi įvertinimai. Toliau buvo steigtasi, iškėlimu 
atskirų skyrių pavadinimų, padaryti labiau apZvalgcsnj išorinį iš- 
dėstymą. 

Turime vilties, kad šis vadovėlio leidimas bus naudingesnis 
ir studijuojantiems, po sunkių karo laikų sulaukus ramumo, pataps 
geru vadovu bei palydovu į šalį kilnios dvasinės kovos, kurią 
žmonija kovoja, besiekdama aukšto tiesos idealo. 


Jurgis Weingūrtneris. 
Mainze, 1918 m. spalių 1. d. 


Filosofijos istorijos savoka ir suskir- 
stymas. 


Filosofijos istorijos vardu vadiname laiko bégyje 
pasireiškusių filosofijos sistemų išdėstymą. Cia reikia turėti gal- 
voje du dalyku: 1, atskirų sistemų turinį ir, 2. sąryšį, kuris 
jas įvairiopai viena su kita jungia, 

Todel filosofijos istorijos ir uždavinys yra dvejopas: 

a) Visų pirma ji privalo išdėti kiek begalėdama aiškiai ir 
teisingai filosofijos sistemų turinius, kaip jos viena po kitos 
ėjo. Istorikas neturi į filosofijos sistemą nieko nuo savęs įnešti; 
jis turi ją išdėti taip, kaip ją suprato jos kūrėjas. 

b) Antra, filosofijos istorija privalo ištirti, ar viena kuri si- 
stema neturi sąryšio su kita kuria sistema, iš kur tas sąryšis ir 
kiek toli jis siekia. 

Skirstydami filosofijos istoriją, turime skirti filosofiją 
prieš Kristų ir filosofiją po Kristaus. Kaip ir visa Žmonijos isto- 
rija iš krikščionybės požiūrio skirstoma į tuodu du svarbiausiu 
periodu, taip daroma ir su filosofijos istorija. Mat, visoje istori- 
joje nėra turėjęs pavyzdžio tas galingas perversmas mąstyme, tas 
milžiniškas praplėtimas pažinimo, kuris sekė paskui atsiradusią 
pasaulyje krikščionybę. Todel tarp filosofijos prieš Kristų ir filo- 
sofijos po Kristaus yra toks didelis skirtumas, jog kito tokio ne- 
beteks jau sulaukti. Ir, skirstydami filosotijos istoriją į svarbiau- 
sius periodus, niekur nerasime geresnio paspyrio už tą, kurį duo- 
da krikščionybės pasirodymas pasaulyje. Tuo, žinoma, nenorima 
dar pasakyti, kad su krikščionybės atsiradimu būtų tuojau išny- 
kusi visa nekrikščioniškoji, pagoniškoji filosofija. Daug jos atža- 
lų dar toli įsikiša į krikščionybės laikus. Bet, kaip protuose ap- 
skritai krikščionybė įsigyvena palengva, taip ir filosofiškajame 
mąstyme ji įgijo pamazu nulemiančios įtakos net ir ten, kur ji 
ėmė mintis iš senovės ir jas toliau plėtojo. 

. Taigi mes pirmiausia svarstysime prieškrikščioninių 
laikų filosofijos istoriją, o paskui pereisime į laikus po Kristaus. 


Literatūra visuotiniajai filosofijos istorijai: A. Stóckl, 
Lehrbuch der Geschichte der Philosophie, 3 leid. Mainz 1888. — 
F. Uberweg, Grundriss der Geschichte der Philosophie mit reich- 
sten Literaturangaben. 4 tom., 10. ir 11. leid., Berlin 1905—1915.— 
P. Haffner, Grundlinien der Geschichte der Philosophie. Mainz 


Filosofija. 

1881. —Hinnebe: g, Kultur der Gegenwart; I dal. V skyr. All- 
gemeine Geschichte der Philosophie; 2 leid. Berlin 1913. — W. W i n- 
delband, Lehrbuch der Geschichte der Philosophie; 6 leid., Tū- 
bingen 1912. — O. Willmann, Geschichte des Idealismus; 3 tom., 
2 leid. Braunschweig 1907. — R. Eucken, Die Lebensanschau- 
ungen grosser Denker, 9 leid., Leipzig 1911. — E. v. Aster, Grosse 
Denker 2 tom., Leipzig 1911. — A. Ruge, Die Philosophie der 
Gegenwart, Heidelberg. Eina nuo 1910, kasmet kaip bibliografijos 
metinukas ir sistematiškai paduoda visas filosofijos naujienas. 


PIRMOJI PAGRINDINĖ DALIS. 


Antikinės filosofijos istorija. 


Apžvalga ir suskirstymas. 


Jei pažvelgsime į laikus prieš Kristaus gimimą, tad mūsų 
žvilgsnis pirmiausia sustos Rytuose, visos žmonijos kultūros 
lopšyje. Taigi ir antikinės filosofijos istoriją turime pradėti dėsty- 
ti nuo Rytų filosofijos. Bet rytinių tautų filosofija, bent apskri- 
tai imant, nebuvo savarankiškas mokslas: filosofinės mintys tebėra 
susijusios su religiniais vaidiniais. Tačiau ir čia šalia religijos 
mokslo iškildavo daugiau ar mažiau savaimingų filosofinių siste- 
mų; jas visų pirma mes ir imsime svarstyti. 

Tačiau tikroji savaimingos filosofijos gimimo vieta yra V a- 
karai, o čia pirmiausia — Graikija. Rytietis, būdamas palinkęs 
į pasyvų kvietizmą, neturėjo to judrumo ir tos dvasios energijos, 
be kurios negalima sukurti nė jokios griežtos filosofinės sistemos. 
Tuo tarpu to judrumo ir tos dvasios energijos turėjo apsčiai 
graikai, tikrieji filosofijos kūrėjai ir pagrindėjai. Prie graikų 
filosofijos prisišlieja ry mionių filosofija, kuri tačiau tebuvo ta- 
rytum viena graikų filosofijos atžala. 

Taigi antikinės 'filosofijos istorija skirstoma į du skyriu: 


a) Rytų ir b) graikų bei rymionių filosofiją. 


n A 
PIRMASIS SKYRIUS. 


Rytu filosofija. 


L Kinu filosofija. 


R. Dvorak, Chinas Religionen. 2 tom., Münster. 1913. — 

W. Grube, Die Chinesische Philosophie, anksciau cituotame vei- 
kale: Kultur der Gegenwart. — C. v. Orelli, Allgemeine Religions- 
eschichte. 2 leid, Bonn 1911 ir 1913. — Chantepie de la 
i3 aussay e, Lehrbuch der Religionsgeschichte. 2 leid., Tubingen 1905. 


l. Kinų tautos religiskasis mąstymas. 


Filosofiskas mąstymas pačioje savo pradžioje yra glaudžiai 
susijęs su religijos vaidiniais. Ypač tai žymu Rytuose. Senovės 
kinų religija garbina aukščiausią esybę, Sang-tį, vadinamą aukš- 
čiausią Viešpatį arba dar Ti-eną, dangų, žodį, vartojamą pirmiau- 
sia, kaip ir mūsų, primestine prasme. Šitas Dievas yra visa val- 
danti dvasia, kuri visa mato ir visa girdi, kuri atlygina už gera 
ir baudžia už pikta pagal nuopelnus. Šalia jo garbinamas dar ga- 
na didelis skaičius dvasių — gamtos dvasios ir protėvių vėlės. 
Sitų dvasių garbinimas aukščiausios esybės kultą dažnai taip 
toli atstumia atgal, jog ji veikiau atrodo esanti pasaulio tvarkos 
visuma, negu asmeniškas Dievas. 

Vyriausia dorybė yra pagarbümas šventiesiems 
dangaus įstatymams, apsireiškiąs pildymu religinių apeigų ir pa- 
reigų valdžiai ir giminėms. Ypačiai ši dorybė turi apsireikšti pen- 
kiuose pagrindiniuose socialinio gyvenimo santykiuose: tėvai ir 
vaikai, vyras ir žmona, vyresnysis brolis ir jaunesnysis, draugai, 
vyresnybė. Siela yra nemirtinga. Tačiau nieko nesakoma apie at- 
lyginimą po mirties, kuris būtų dorovės įstatymo sankcija. 

itos religinės ir etinės pažiūros yra pagrindas mokslams tų 
dviejų vyrų, kurie prasikiša pro visus kitus senovės kultūrinių 
tautų mąstytojus — Konfucijaus ir Lao-tsés. 


2 Koniucijus. 


Koniucijus (Khung-fu-tse, 551.—479. pr. Kr.) buvo ki- 
les iš tauros giminės, Luo kunigaikštystės, dabartinės Santungo 
provincijos. Anksti netekęs tėvo, gyveno dideliame skurde; bet, 
turėdamas gerų mokytojų, anksti išsilavino ir sukakęs 17 metų 
galėjo jau pats kitus mokyti senųjų papročių ir įstatymų, ypač Ceu 
dinastijos įkūrėjų. Savo žinias apie senovę jis sėmė daugiausia 
iš vadinamųjų „Kanonų knygų“, kurias jis redagavo ir komen- 

favo. Ju yra Sios penkerios: Yik-king (Permainy knygos) Su- 
king (Dokumenty knygos), Si-king (Giesmiu knygos), Li-ki (Pa- 
pročių ir apeigų knygos) ir Yok-ki (Muzikos knygos). Būdamas 
įgarsėjęs mokytojas, jis įgijo savo kunigaikščio malonę, ir šis, 
pagaliau, pakėlė jį savo ministeriu. Bet, veikiai vėl atstatytas, 
turėjo bėgti iš tėvynės, ir taip 13 metų bastėsi po svetimus 
kraštus. Tik 483. m. galėjo sugrįžti atgal į tėvynę. 

Jo mokslas i$détas 4 „klasinėse knygose“: Lun-yu (Pasi- 
kalbėjimai), Ta-chio (Didysis mokslas), Cung-yung (Vidurio lai- 
kymas) ir Meng-tse (rašytojo, Konfucijaus mokinio, vardas). Ši- 
tos knygos parašytos, išskyrus gal tik Lun-yu, ne paties Konfu- 
cijaus, bet jo mokinių. Visose šitose knygose kalba ne filosofas, 
bet doróvés mokytojas. Metafizikos klausimai visai 
neliečiami, o kada kartą vienas iš jo mokinių tokį klausimą pa- 
stato, Konfucijus nuo jo išsisuka, atsakydamas: „Apie ką moky- 
tojas nekalbėjo, buvo nuostabūs dalykai, jėga, neramumas ir dva- 
sios“. Jo tikslas yra grynai praktiškas: grąžinti tautą prie ge- 
resnių papročių; tą tikslą jis tikėjosi pasieksiąs platindamas se- 
nųjų principus, kurie laimingai gyveno. Spekuliatyvaus pagrindi- 
mo, sistemos, savo mokslui jis neduoda. Nors jis vienur kitur ir 
kalba apie neatmainomą „dangaus nusprendimą“, kuriam nedera 
priešintis, tačiau visas jo mokslas yra gryna šio gyvenimo 
etika, betarpiška praktikos gyvenimo išmintis. 

Tiesa, jis kalba ir apie „šventuosius“, kurie išlaikę  pir- 
mykštį savo tobulumą (žmogaus prigimtis pati iš savęs yra gera); 
tačiau tokie šventieji tėra labai retas atsitikimas; jis pats nė vieno 
tokio nežinąs. Greičiau pasiekiamas jam atrodo „taurojo“ idea- 
las, kurio vidus ir išorė, prigimtis ir išsilavinimas yra harmonin- 
gos pusiausvyros. Vyriausios tauro žmogaus dorybės yra: 
išmintis, žmoniškumas, teisingumas, ištikimumas, narsumas; išmin- 
tis padeda laikytis deramo vidurio; žmoniškumas jį moko būti 
„žmogumi“, tvarkyti kaip reikiant savo santykius su kitais žmo- 
nėmis; su Zmoniskumu yra susijęs teisingumas, kuris yra daugiau 
aukštintinas už drąsumą ir šį pastarąjį suvaldo; čia dar prisideda 
tiesumas ir sąžiningas laikymas prosenių paliktų apeigų ir papro- 
čių. Svarbiausios pareigos yra saugojimas aukščiau 
nurodytų penkių socialinių santykių. Tuo būdu atskiras žmogus 
turi pirma pats save gerinti, laikydamasis tų penkių pagrindinių 
dorybių, o paskui savo pavyzdžiu patraukti ir kitus. Tada ir 
šeima ir valstybė bus laimingos. 

Tuo būdu tas žmogus, kuris iki pat šių laikų turėjo didžiau- 
sios įtakos mąstymui ir jautimui, žodžiu, visai kinų tautos raidai, 
nebuvo filosofas įprastine to žodžio prasme; jis nebuvo filosofas 
net savo mėgiamoje, pasirinktoje etikos srityje, nes ir čia teorija 
ir spekuliacija yra jam svetimos. Kadangi jo grynai natūralistiš- 
kas dorybės mokslas neturi nė jokios amžinos vertybės, tad jam 
trūksta, tikrai sakant, pačios dorybės. Tačiau tiesa tai, kad jis, 
apskritai imant, savo tautai statė idealu kilnų žmogaus paveiksla.— 


Libri 


Stipriai pabrėždamas ir aukštindamas senovę, jis dar labiau su- 
stiprino ir be to jau didelį kinų tautos hiperkonservatizma. 


3. Lao-tsė. 


Lao-tsė (gim 604. m. pr. Kr). Grynai praktiškam Koniu- 
cijaus mokslui priešinga yra Lao-tsės, Konfucijaus -amžininko, 
žymiausio kinų mąstytojo, filosofija. Istoriko Ssi-ma-tshyno liu- 
dijimu, jis buvęs Cey archyvo valdininkas, bet iš čia anksti lai- 
svu noru pasitraukęs vienatvén. Ir jį, kaip ir Konfuciju, gaivino 
noras pakelti savo tautos ir savo kunigaikščių dorovę ir būvį; ir 
jis ragina- grįžti savo karta prie senųjų kinų paprastumo. Tik jis 
nepasitenkina vien praktišku nurodymu, kad senieji principai 
darę tautą laimingą, bet ieško savo etikai gilaus spekuliatyvaus 
pagrindo. 

Mažame, dar išlikusiame, veikale „Tao-te-king“ (Knygos 
apie Tao ir dorybę) jis yra išdėjęs savo metafizikos ir etikos 
mokslą. Visa ten suvedama į Taa: 

a) Tao. — Tao reiškia kelią, o taip pat +norma, protą, 
principa. Lao-tsė jam duoda aukštesnės prasmės: pasaulio prin- 
cipas, pasaulio norma ir pasaulio tikslas. „Tao“ esąs vardas 
pavadinti aukščiausiai, neturinčiai vardo, esybei. Jis nėra asme- 
niškas Dievas, kokį garbina liaudies religija. Dievo vardas (Tis— 
aukščiausias viešpats) knygose „Tao-te-king“ tepaminėtas tik vie- 
ną kartą: „Aš nežinau, kieno sūnus jis (Tao) yra. Rodos, kad 
jis dar prieš Tį yra buvęs. Tao yra Pirmasis, iš jo kyla visa 
kita; jis yra dangaus ir žemės pradžia; jis pats yra be pradžios 
ir be pabaigos; jis yra taip ramus ir nematerialus. Jis vienas 
tėra pastovus ir nekintąs. Jis pergauna visa ir nepakenkia sau; 
jis gali būti laikomas visų daiktų motyna. Jo vardo aš nežinau. 
Jam pažymėti vadinu jį Tao“ (25. skyr.). Neturėdamas jis vardo, 
taip pat neturi nei lyties nei pavidalo — yra neapsprendZiamas. ir 
neišaiškinamas. Jis ilsisi amžinai ir vis delto visa gimdo. Jame 
yra visų daiktų principai (pirmavaizdis, substancija ir dvasia), 
bet visa dar neatskirta, sujungta Tao vienybėje. 

b) Tao ir pasaulis. Visa, kas yra, turi buvimą iš 
šito nesuvokiamo pasaulio principo. Pirmiausia pačiame Tao yra 
dar antras principas, veikiantysis Tao, kuris jau nebėra bevardis. 
Iš bevardžio Tao turi pradžią dangus ir žemė, o visa kita yra 
kilę iš veikiančiojo Tao. „Visi pasaulio daiktai yra kilę iš Tao; 
šitas esantysis Tao yra kilęs iš nesančiojo Tao“ (40. skyr.). Apie 
tikrąjį kūrimą nekalbama, vien tik apie evoliuciją, išėjimą, gimi- 
mą iš Tao, kuris yra visų esybių motyna, visų esybių pirmasis 
tėvas. k 
c Žmogus. — Kiekvienas daiktas, o taip pat ir žmogus, 
yra sudėtas i$ 3 elementų: moteriško arba materialiaus (Yin), vy- 
riško, aktyvaus (Yang), ir visuose daiktuose esančio gyvybės 
kvapo, kuris jungia abu pirmuoju pradu. Žmoguje dar prisideda 

dvasia (Ying), kuri skiriasi nuo kūniškojo gyvenimo principo. 
Sita dvasia yra nemirtinga ir po kūno mirties ji gali dar turėti 
santykių su kitais žmonėmis ar daiktais; bet ji nedaro nieko 
bloga geriesiems, su kuriais ją jungia dorybė. 

d) Etika. Tao yra pirmasis šaltinis ir visam kam, taip 
pat ir dorybei, norma. Pavyzdžiu visam žmogaus veikimui turi 
būti nesavanaudiška Tao globa, kuri visus daiktus gimdo, palai- 
ko ir maitina, o tačiau nelaiko savęs jų viešpačiu ir savininku. 
Ne išorės elgesys sudaro dorybę (kaip Konfucijui), bet vidaus 
santykis su Tao; žmogaus dorybė, kuri nėra atremta į Tao, nėra 
tikra dorybė. Todel žmogaus tikslas ir uždavinys yra 
būti su Tao vienybėje ir jį (Tao) savyje įkūnyti, į save priimti. 
Etikos idealas nėra tapti tiktai kilniu žmogumi, bet — ir šven- 
tu, taišku, paties Tao atvaizdu. Toks žmogus yra nesavanaudis 
ir mažanoris: jis negeidžia nei turtų nei garbės, kurie „yra tokia 
pat didelė nelaimė, kaip ir kūnas“, per kurį mus ištinka visos 
blogybės. Jis yra atsargus kalboje, negiria ir neaukština savęs, 
nesiginčija. Iš paviršiaus jis atrodo neįstabus, kaip ir pats Tao, 
kuris taip toli pasitraukia už savo padarų, jog šie laikosi, rodos, 
patys iš savęs. Jis yra gailestingas ir savo pareiga laiko vesti 
žmones prie Tao, visų pirma savo paties pavyzdžiu. Jis daro 
gera, pats iš to nieko negaudamas, ir tuo tampa panašus į Tao; 
kaip pats Tao, neteisybę atlygina gerum, taip ir jis sako: „Gie- 
rieji, aš su jumis elgiuosi gerai; blogieji, aš su jumis elgiuosi 
gerai. Tai reiškia, jog gerumas yra pakeliamas dorybe. Ištik- 
mieji, aš su jumis elgiuosi ištikimai; veidmainiai, aš su jumis 
elgiuosi ištikimai. Tai reiškia: ištikimybė padaroma dorybe“ 
(49. skyr.). Darbas jam yra „nedarbas“, t. y. neinteresuojamas, 
nesavanaudiškas, vien tik išorėn nukreiptas, darbas. Net jo sie- 
kimas žinoti teturi vieną tikslą: pažinti Tao. Šitos dorybės turi 
ypačiai siekti valdovai. 

Idealia valstybe Lao-tsė laiko mažą šalį, valdomą dorybingo, 
teisaus, nesavanaudžio kunigaikščio, valdančio be ginkluotos pa- 
jėgos, kuri tevartotina tik būtinam reikalui atsitikus; mirties baus- 
mė tevartotina taip pat tik pačiais neišvengiamaisiais atsitikimais. 


4, Tolimesnė abiejų sistemų raida. 


Tao savokos abstraktumas ir įgimtiems žmogaus palinki- 
mams taip priešingi ir aukšti etikos reikalavimai padarė tai, jog, 
nors daug kas iš jo mokinių ir buvo susižavėję savo garbingo 
mokytojo mintimis, tačiau liaudžiai jo mokslas paliko nesupran- 
tamas ir svetimas, Iš jo mokinių ypačiai pasižymėjo Lit - tsė 
(apie 400. m.) ir Cuang-tsė (apie 350. pr. Kr.). Netrukus tikrasis 
Lao-tsės mokslas buvo sudarkytas daugeliu prietaringų priemaišų, 
o kiek vėliau į jį įsimaišė ir daug budizmo elementų. 

Ir Konfucijus savo laikais skundėsi, kad jo mokslas 
neduodąs lauktų vaisių. Tačiau jo mokslas taip atitiko kinų 

tautos búda, jog jis pagalian visa kita, o taip pat ir taizma, nus- 
melké arba paėmė į save, kaip priemaišą. Zymiausias Konfuci- 
jaus pasekėjas buvo Tse-tsė, jo anūkas, ir Meng-tsė (371—288. 
pr. Kr). Ilgainiui jo, nei religijos nei metafizikos neturinti, eti- 
ka buvo sujungta, nors jis pats visai priešingai buvo nusistatęs, 
su materialistiška filosofija, kuri tiesiog atmetė Dievo buvimą ir sie- 
los dvasiškumą (Čiu-his 12. amž. po Kr.). Šiandien konfucioniz- 
mas yra kinų valstybinė religija, o Konfucijus laikomas didžiausiu 
kiniečiu ir žymiausiu visų amžių Zmogum. 


Il. Indų filosofija. 


P. Deussen, Allgemeine Geschichte der Philosophie mit be- 
sonderer Beriicksichtigung der Religionen. 1. tom. 1894., 1899., 1908, 
To paties, Das System des Vedanta. 2. leid. 1906. — H. OI- 
denberg, Die Religionen des Veda. 1894. To paties, Vedafor- 
schung, 1907; To paties, Die indische Philosophie, cituotame 
rinkinyje „Kultur der Gegenwart“. — O. Hardy, Die vedisch — 
brahmanische Periode der Religion des alten Indiens, 1893. To pa- 
ties, Indische Religionsgeschichte (Sammlung Góschen). 1898; be to, 
aukščiau cituotieji 3 veikalai religijų istorijos. 2 


Įvedamosios pastabos. 


Kaip pagrindinis indų tautos dvasios bruožas, jau anksti 
pasireiškia nesulaikomas išsivadavimo troškimas. Todel 
kentėjimas ir išsivadavim as yra pagrindiniai punktai, 
apie kuriuos sukasi visos indų religijos ir filosofijos sistemos. Prie 
to filosofinės sistemos arba šliejasi prie religijos mokslo (arba jo 
dalių) ir stengiasi jį spekuliacijos keliu suvokti bei perprasti, 
arba visai savarankiškai atsistoja priešais religiją ir iš dalies 
šitai pastarajai net prieštarauja. Pirmajai kategorijai priklauso 
Vedantos, Sankhyos ir Vaiseshikos filosofija, antrajai materaliz- 
mas ir budizmas. 

Vedantos mokslas laikomas ortod oksine bramanų reli- 
gijos filosofija, todel jį pačioje pradžioje trumpai ir išdėsime 1). 


IL Vedantos filosofija. 


1. Vedantos filosofija savo esminiais bruožais yra pilnai 
išplėtotas mistiškai idealistiškas panteizmas. „Vi- 

') Seniausias šaltinis indų religijos filosofijai pažinti, o kartu ir indų filo- 
sofijai suprasti, yra Veda (žinojimas), 4 dalys: Rig-Veda (dainos), Sama-Veda 
(giesmės), Jadžiur-Veda (maldos ir aukojimai), Atharva- Veda (maldos ir žavė- 
jimai). Vedos senumas nėra tiksliai nustatytas : svyruojama tarp 2000—1000 pr. 
Kr. Kitas šaltinis yra senųjų himnų aiškinimai, kuriuos parašė prieš 8 amž. pr. 
Kr. Brahmans. Dar kiti yra Upanišados, teologijos traktatas 9. amZ. po Kr. 
Vedantos atnaujinimo uoliai ėmėsi Sankard. 

Sa, kas yra, yra Brahma (Dievas); kas nėra jis, 
to visai nėra“. Tai yra svarbiausias vedantistų mokslas. 
Brahma yra begalinis; būdamas begalinis, jis vienas tėra esybė, 
be jo nėra nieko. Jei daugybė įvairių pasaulio daiktų atrodo 
mums skirtini, kaip vienas nuo kito, taip ir nuo Brahmos, tad 
tai yra tik grynas apsigavimas. Jeigu tartume, kad Brahma ga- 
lėjo sukurti ką nors nuo savęs atskira, tad—nes tai, kas nuo jo 
skirtina, gali būti tik pasibaigiama — turėtume tarti, jog pačiame 
Brahmoje glūdi pasibaigiamumo ir aprėžtumo principai. Bet 
tada jis nustotų buvęs begalinis. 

Todel visi pasaulio daiktai yra ne kaskita, kaip tas 
pats Brahma, tik įvairių pavidalų. Brahma yra kaip veikiamoji, 
taip ir materialinė arba substancialinė pasaulio priežastis. Kaip pie- 
nas pavirsta sūriu, o vanduo ledu, taip įvairiai keičiasi ir Brahma. 
Kaip voras išleidžia iš savęs savo voratinklį, kaip jūra suplaka 
putas, taip Brahma gimdo iš savęs visus daiktus, pats save paver- 
čia daiktais. 

Bet vis delto pačios Brahmos esmės visos šitos atmainos 


nepaliečia, ir jis išlieka be galo iškilęs viršum visų daiktų. Jis yra. 


visa, bet skaičiuje tų, kas tą visa sudaro, jo nėra. Kaip jis savo 
esybę verčia visa kuo, išlikdamas pats nepaliestas, taip pat jis 
suima visa vėl į savę atgal, nepraturtindamas tuo savo esybės, 

Todel pasaulio kūrimas yra tik Brahmos žaidimas paties su 
savimi; tai, ką mes vadiname materija, tėra apgaulė (Maja). Pa- 
saulio būvis ir gyvata tėra paties Brahmos amžinojo buvimo atspin- 
dis ir šešėlis. Niekas iš savęs neturi tikro buvimo ir patvarumo. 
Visa yra tik apgaulė ir visa vėl dingsta dieviškosios vienybės 
gelmėse. 

2. Zmogaus siela išeinaiš amžinosios dvasios (Brah- 
mos), kaip ugnies kibirkštis iš liepsnos. ir todel yra su Brahma 
tos pačios prigimties. Jos neištinka nei gimimas nei mirimas. Ji 
yra negimstanti ir nemirštanti. Jos susijungimas su kūnu yra 
jai nelaimė del to, kad per tai ji sulaikoma apgaulės pasaulyje. 
Tuo ji nustoja ramumo, kurio ji siekia iš savo prigimties, ir paten- 
ka į pasaulio sūkurį ir jo skausmus. Kaip Brahma rimsta amži- 
nai savyje ir yra šioje rimtyje laimingas, taip ir siela skirta šiai 
rimčiai ir laimei; bet, susijungdama su kūnu, ji tos būsenos ne- 
tenka ir turi gyventi šiame pasaulyje, dirbdama jo darbus bei 
kęsdama jo skausmus. 

3. Iš čia išeina, jog svarbiausias doróvinis sielos gyve- 
nimo uždavinys yra išsivaduoti nuo kūno naštos ir vėl susi- 
jungti su Brahma. Šitas išsivadavimas turi būti galutinis visų 
sielos pastangų tikslas. Pasiekiamas šis išsivadavimas žinojimu, 
jog Brahma su siela yra viena: „Tai tu esi“, „aš esu Brahma“. 


Šitas pažinimas, pagal vedantistus, turi būt ne diskursyvus, bet. 


tiesioginis regėjimas. Šitas tiesioginis mistiškas Brahmos regė- 
jimas ir juo pagrįstas numanymas savo ir visų daiktų esminės 
vienybės su Brahma duoda sielai laisvę, tą aukščiausią viso jos 

šioje žemėjė gyvenimo tikslą. Per šitą išsivadavimą mistišku 
regėjimu siela įgyja tą ramybę ir laisvę, kurių ji siekia iš savo 
prigimties. 

„Išsivadavimo“ darbą reikia pradėti aukomis ir atgaila. Toliau 
siela turi pasitraukti iš jūstinio pasaulio, kaip iš monų karalystės, 
ir susitelkti savyje. Ir, kol ji šiame pasaulyje gyvena 
apgaulingais pojučių vaizdais, tol nėra galimas nė joks išsivada- 
vimas; todel tie vaizdai turi būt pašalinti; siela turi savo žvilgį 
į savo vidų nukreipti. Iš to susitelkimo išauga išsivadavimo pro-- 
cese trečiasis momentas — atsidavimas Dievui. Tada siela 
laikosi ramiai ir visišku pasyvumu pasiduoda Dievo veikiama. 

Kada siela pagaliau visiškai nurimsta Dievuje, tada joje 
pateka regėjimo šviesa; tada dvasia sušvinta savo šviesumu, visa 
savo esybe; tada ji savyje pažįsta Brahmą, pažįsta visus daiktus, 
kaip sudarančius su Brahma vienybę; tada ji, susijungus su Dievu, 
yra nebe žinanti, bet yra pats žinojimas. Kaip upė išsilieja į 
jūrą, taip siela susilieja su Dievu. Pažindama savyje Brahma, ji 
pati patampa Brahma. Tada ji įgyja ramumą ir laimę. 

Tada žmogus palieka laisvas nuo bet kokios nuodėmės ir 


` nuo bet kokio dorovės dėsnio; jis viršum jų iškyla. Kaip tik 


„žinojimas“ pasiekiamas, tuojau panaikinamos visos padarytosios 
nuodėmės ir sustabdomi visi būsimieji nusižengimai. Kaip loto 
lapas nuo vandens nesušlampa, taip nuodėmė nepasiekia to, kas 
pažįsta Dievą. Jis yra nuo nuodėmių nuvalytas ir nebegali 
daugiau nusidėti. Gali jis daryti ką tik norėdamas, — daugiau 
jis nebenusidés. Jam nebėra nė jokio doróvés įstatymo, kuris jį 
verstų prie dorybės. Dorybė yra tokie pat pančiai, kaip ir nedo- 
rybė, nes juk tas pat, ar pančiai bus iš aukso ar iš geležies; įgy- 
toji laisvė nepakenčia nei vieno nei kito. Tada eina šalin viso- 
blogybės ir visokia dorybė su visais ją atitinkančiais darbais; Zis 
nantysis yra pakilęs viršum vienų ir antrų; jis yra pasiekęs rimtį, 
ir todel nė už ką nebeatsako. t 

Po kūno mirties sielas laukia ne vienoks likimas. Zinan- 
čiosios pereina tiesiog į dieviškąją esybę ir tuo baigiasi jų ban- 
dymai. Tuo tarpu visas kitas sielas, kurios ant žemės gyven- 
damos neįgijo išganingo pažinimo, ištinka sielų keliavimo 
likimas. Jos bastosi iš vieno kūno į kitą, kol pagaliau tampa 
visiškai skaisčios. | 


2. Sankhyos filosofija. 


J. Dahlmann, Die Sankhya = Philosophie als Naturlehre und 
Erlėsungslehre, 1902. 


1. Bendri Sankhyos bruožai su Vedanta yra jos pesi- 
mizmas ir dar stipriau pabrėžiamas, negu Vedantoje, intelektua- 
lizmas išsivadavimo moksie. Bet ji atmeta abstraktų monizmą, 
nepripažįsta nė jokios dieviškos esybės ir yra dualistiška bei 
ateisti$ka. Sio mokslo įsteigėju laikomas Kapila (prieš 500. 


o Des 


pr. Kr); o jo mokslo vardas Sankhya, skaičius, rodo, jog jis 
pripažįsta esant daugiau, negu vieną principa. 

a) Pagrindiniai esybės principai. Kiekvienas 
daiktas, sako Sankhya, yra arba gimdąs, bet pats nepagimdytas, 
arba kartu ir pagimdytas ir gimdąs, arba pagimdytas, bet negim- 
dąs, arba pagaliau nei pagimdytas nei gimdąs. Pirmuoju atveju 
turėsime g a m t a (Prakritis), antruoju—p r o t ą(Buddhi), t.y. išmintį, 
kuri apsireiškia pasaulio daiktų sutvarkyme, trečiuoju — a š (Ahan- 
kara) ir pagaliau ketvirtuoju — sielą (Puruša). Iš šitų keturių 
narių pirmasis ir paskutinysis — gamta ir siela — yra dvi 
viena nuo kitos iš savo esmės visai atskiri esybi, o likusiuoju du 
viduriniu nariu tėra tik perėjimas iš gamtos į sielą. Gamta 
(materija) ir siela, abi amžinos, iš esmės skirtingos ir nepri- 
klausomos, bet iš tikrųjų vieno buvimo — ir yra du vyriausiu 
dalyku, kuriuos svarsto šita sistema. 

Vienintelė viso veikimo ir judėjimo priežastis yra gamta. 
Siela nei veikia nei gimdo; ji yra visai rami stebėtoja to, kas 
vyksta gamtoje. Bet abi yra viena kitos reikalingos, nes materija, 
būdama iš savęs akla, veiktų be tikslo, o siela, atskirta nuo ma- 
terijos judėjimo, liktų pasyvi ir nepasiektų pažinimo. Jiedvi su- 
tinka viena su antra „kaip raišas aklo nešamas“. Sielai trūksta 
galios eiti, veikti, o gamtai — galios sau kelią rasti. Tai, ko 
trūksta vienai, papildo kita, ir tuo būdu iš abiejų drauge išrieda 
pasaulis su savo dvasios bei materijos apraiškomis. 


b) Išsivadavimo mokslas. IrSankhyai aukščiausias 
žemės gyvenimo tikslas yra sielos išsivadavimas iš gamtos 
pančių ir skausmų, kurių teikia kiekvienas su materija susijęs gy- 
venimas, per pažinimą, būtent per tokį pažinimą, kada siela 
žinosi esanti iš esmės atskira nuo gamtos. Visa, kas įvyksta 
gamtoje, įvyksta tam, kad vestų sielą prie savęs pažinimo, prie 
savo esmės regėjimo. Kada siela šitą tikslą pasiekia, kada ji 
įsitikrina, jog visa, kas pasaulyje vyksta, yra ne jos pačios 
darbas, kadtai josvisai neliečia, tada ji tampa 
laisva nuo visų pasaulio rūpesčių, įtakų ir nuo gamtos jėgų prie- 
vartos. Nors siela kūną pasilieka ir toliau, — kaip kad puodžiaus 
ratas nebevartojamas ne tuo tepaliauja suktis,—tačiau kūno jude- 
siai sielai daugiau neberūpi. Nors po mirties ji ir toliau gyvena, 
bet tas gyvenimas pasineria į nesudrumstą nesąmoningumą. 
sielą, kuri šito išsivadavimo nepasiekė gyvendama žemėje, ištinka 
sielų keliavimo likimas. 

2. Joga — mąstymo „įtempimas“ (arba susijungimas su 
Dievu) yra vardas vienos asketinės mistinės mokyklos. Ji yra 
išsidirbusi ypatingų, dažnai žiaurių, susikoncentravimo metodų 
(sukėlimas hipnotiškų bei ekstaziškų sielos būsenų), kurie ieš- 
kančiam išsivadavimo jogui padeda paskęsti Dievuje. Šios mo- 
kyklos filosofija artimiausia Sankhyai, tik nėra, kaip ši pastaroji, 
ateistiška, bet teistiška. 

3. Vaiseshikos filosofija. 


Vaiseshikos filosofija, kurios jküréju laikomas Canad a, 
verčiasi daugiausia kūninės gamtos aiškinimu ir laikosi čia ato- 
mistiškos pakraipos. Ji moko, jog kiekvienas kūnas sudėtas 
iš mažiausių, vienarūšių, nedalomų kūnelių — žemės, vandens, 
ugnies ir oro atomų. Iš šitų atomų sambūrio pasidaro kūnai. 
Pirmasis, kaip paprasčiausias, sambūris susidarė iš dviejų dalių; 
toliau dvidaliai sambūriai sujungiami su kits kitu į tridalius ir t. t. 
Atomai yra neprieinami pojūčių patyrimui; mažiausias juntamas 
kūnas yra saulės dulkelės. Į kūną susiburti tegali tik tie atomai, 
kurie vienas į kitą yra ypatingai palinkę. 

Vadinasi, Vaiseshika pripažįsta, jog atomų būrimosi vyksta 
tam tikrais dėsniais. Toliau ši filosofija sako, kad atomų 
būrimosi nėra be priežasties, bet čia tik reikia priimti aukštesnę 
priežastį, kuri juos sujungtų — Dievą. Dėsnių nevaldomi, 
atomai nebūtų vienas su kitu jungęsi, jeigu nebūtų įsikišęs -prie- 
žastiškas Dievo veikimas. 

Ir Vaiseshika pripažįsta esant žmoguje sielą, skirtiną nuo 
kūno. Kūnas ir visa, kas kūniška, yra sielai didžiausia blogybė. 
„Blogybė yra kūnas, blogybė pojūčių organai, blogybė juntamieji 
daiktai, visi elementai, išorinio pasaulio sąmonė, savęs paties nu- 
manymas, darbai, džiaugsmai ir nuliūdimai“. Tuo būdu ir Vai- 
seshika prieina pagaliau išvadą, jog galutinis žmogaus gyvenimo 
tikslas yra sielos išvadavimas. Iš kūno nelaimių siela turi 
išsivaduoti šventojo mokslo padedama, kuriame pamato save 
savarankišką ir atskirtą nuo kūno. Šituo savo esmės atkėlimu 
per pažinimą į dabartį siela pakyla aukščiau už visokį veikimą, 
i visus nuopelnus ir nusikaltimus, ir pasiekia tobulą rimtį ir 
aimę. i 

2. Nyaya. Si mokykla svarsto daugiausia logikos 
klausimus, ypač protavimo mokslą; tačiau ji nedaug tepažengia 
priekin. 


45 Budizmas 


H. Oldenberg, Buddha, sein Leben, seine Lehre, seine 
Gemeinde. 5. leid., 1906.—C. Hardy, Der Buddhismus. 1890. — 
J. Dahlmann, Nirvana. 1896, To paties, Buddha. 1898. 


Visos budizmo mintys, dar labiau, negu kitų indų filosofijos 
sistemų, sukasi apie vieną pagrindinį klausimą: išsivadavimą iš 
kentėjimų. Budizmas nebuvo nauja filosofinė sistema. Jis 
nori būti praktikos mokslas ir šis mokslas teturi „tik vieną 
geismą, būtent, išsivadavimo geismą“. Šio mokslo įkūrėjas buvo 
Gotama (arba Siddhatta), kilęs iš kunigaikščių Sakyų giminės, 
vėliau savo pasekėjų pavadintas Buddha, Apšviestuoju (ca. 560—480. 
pr. Kr.). Turėdamas 29 metus, apleido savo namus ir šeimą ir 
išėjo ieškoti išsivadavimo. Per 6 metus gyveno aštriausią aske- 
tišką gyvenimą, bet, neradęs jame ramumo, vėl jį metė. Vieną 

naktį, kada jis gulėjo po medžiu ir nurimes mąstė, atėjo apšvie- 
timas, kuris jį padarė laisvą. Nuo to laiko jis tapo Buddha, „apšvies- 
tasis“, ir ėmė rūpintis ir kitiems rodyti kelią į išsivadavimą. 

L Kentėjimai ir išsivadavimas. Pirmajame savo 
pamoksle Benarese Buddha trumpai nusako visą savo mokslą 
„keturiomis šven.omis tiesomis“: 

1. Šventoji kentėjimų tiesa: gimimas yra kentėjimas, 
senatvė — kentėjimas, liga — kentėjimas, mirtis — kentėjimas ir 
penkeriopas prisirišimas prie pasaulio daiktų. 

2. Šventoji kentėjimo kilmės tiesa: tai yra buvimo 
troškimas, kuris veda nuo atgimimo prie atgimimo. 

3. Šventoji kentėjimų pašalinimo tiesa: ano troš- 
kimo pašalinimas pasiekiamas visišku geismų numarinimu. 

4. Šventoji tiesa apie būdą kentėjimams paša- 
linti. Jis yra aštuoneriopas: tikras tikėjimas, tikras pasiryžimas, 
tikras žodis, tikras darbas, tikras gyvenimas, tikras siekimas, tikras 
atminimas ir tikras savęs paskandinimas. 

Vadinasi, svarbiausios budizmo mintys yra šios: visas gyve- 
nimas, nuo gimimo iki mirimo, yra kentėjimas. Giliausia kentė- 
jimų priežastis yra mūsų noras gyventi ir geiduliai. Tik numa- 
rinus savyje šitą gyvenimo troškimą, tegalima išsivaduoti nuo 
kęsmų. 

II. Buddhos metafizika. Buddha ir jo oficialusis 
mokslas visada atmesdavo tuos metafizikos klausimus, kurie 
nelietė išsivadavimo mokslo, o buvo keliami tik gryno žino- 
jimo déliai. Tačiau, svarstant tikėjimo problemą, turėjo, žinoma, 
' pasireikšti ir metafizinės Buddhos pažiūros. 

1. Ar yra kas absoliutu? — Į šitą tiesiog pastatytą klausimą 
Buddha ir jo mokiniai tik tiek teatsakydavo, kad jis nieko nepa- 
dedąs išsivadavimo reikalui. Šiaip ar taip, mūsų būvio pa- 
saulyje viskas nuolat prasideda ir nyksta, ir todel šis gyvenimas 
su savo greit nykstama laime yra tik vienas kentėjimas. Nieko 
čia nėra absoliutaus, visa yra tik tapsmas ir klajojimas tarp 
būties ir nebūties. Apie kokį daiktą, apie pastovią substanciją, 
negali būti nė kalbos. Visa yra atsiradę ir visa vėl pranyksta. 
Pastovus yra tik pasaulinio proceso dėsningumas. 2) 

2. Zmogus. Ir žmogus taip pat amžinai kinta. Jis nėra 
patvari substancija, bet tik nepastovių pavidalų junginys. Tai 
pasakytina tiek apie kūną, tiek apie sielą. „Aš“, kaip substanci;os, 
kaip asmens, šis mokslas nežino; jis žino tik nuolat kintančias 
būsenas 3), kurias galima tiek vadinti viena siela, kiek nuo- 


1) Tai yra kūniškumas, pojūčiai, vaidiniai, vaizdai ir sąmonė (penkios 
sudedamosios žmogaus dalys). 

2) Paralelų mokslą, tik be religinių elementų, randame ir graikų filosofi- 
joje: Heraklitas, kaip ir buddhizmas, visoje būtyje teranda tik tapimą, o elea- 
tai, kaip ir brahmanizmas, būties naudai, visą tapimą laiko regėsena 

3) Tai mums primena Humeo „sielos mokslą be sielos“, kuriam siela yra 
tik „vaidinių ryšulys“. 

lat atsinaujinanti liepsna gali būti vadinama viena ta pačia 
ugnimi. 

Todel ir budistiškąjį sielų keliavimą nereikia suprasti kaip 
tos pačios sielos apsigyvenimą kitame kūne; į kitą kūną persike- 
lia tik tapsmo procesas. Ši tolimesnė gyvenimo proceso eiga yra 
susijusi su viena iš penkių sudedamųjų žmogaus dalių, „sąmone“, 
ir kartu su vienu iš šešių žmogaus elementų. Tačiau jis ne vi- 
sais atvejais buvimo diegą išlaiko naujajam gyvenimui. Tai bus 
toliau matyti. 

3. Būties pagrindas. Viso pasaulio proceso vyks- 
mui nenurodoma nė jokios priežasties ir net jos neieškoma; jis tėra 
paprastas faktas. 

Bet atskiro žmogaus buvimą šiame tapsmo bei vyksmo pa- 
saulyje Buddha išveda iš nežinojimo. Pagal „priežastiškojo 
vyksmo“ formulę, pirmiausia iš „nežinojimo“ atsiranda „sambū- 
riai“; iš jų kyla toliau „sąmonė“, iš šios „vardas ir pavidalas“, 
toliau eina: pojūčių organai, jų susidūrimas su savo objektais, 
pojūčiai, troškulys, susirišimas su būtimi, tapsmas, gimimas, senatvė, 
mirtis, skausmas ir vaitojimas, susigraužimas ir nusiminimas. Į 
klausimą, kas yra tas nežinojimas, iš kurio, kaip iš pirmutinės 
priežasties, kyla visas begalinis gyvybės ratas, atsakoma įvairiai. 
Pagal senąjį mokslą, 1) yra tai nežinojimas „keturių šventųjų 
tiesų“. Sis nežinojimas yra pagrindas visų kentėjimų, taip pat ir 
buvimo bei kentėjimų trukimo del pasikartojančio atgimimo. Tik- 
tai geismų nugalėjimas (3. švent. tiesa) užgesina žmoguje troš- 
kimą gyventi, ir tik tada sąmonė“, 5 žmogaus elementas, netenka 
gajumo testi gyvenimo procesą toliau; tada tik dingsta 
atgimimo galia. Ir priešingai, kiekvieno žmogaus buvimo priežas- 
tis yra jo prisirišimas prie buvimo ir pagaliau „nežinojimas“ 
šavo pirmatako. 

4. Nirvana. Zmogus, išsivadavęs iš buvimo ir iš atgimi- 
mo, eina į Nirvaną. Nirvana aiškinama trejopai: vieniems ji. 
yra niekas, kitiems — aukščiausia laimė, tretiems — neturėjimas 
geismų ir kančių. Pats Buddha ir jo oficialinis mokslas atsisaky- 
davo spręsti kiekvieną klausimą apie sielos gyvenimą ar negyve- 
nimą po mirties. Bet aiškiai sakoma, kad apšviestasis dar čia 
begyvendamas įeina į Nirvana, todel Nirvana suprastina kaip n e t u- 
réjimas geismų ir kančių. Buddha irjo mokslas pasiten- 
kina šituo negatyviu klausimo  i$sprendimu. Todel kai ku- 
rie Buddhos pasekėjai patys atsako palikusį atvirą klausimą 
apie sielos gyvenimą po mirties; vieni iš jų laukia iš Nir- 
vanos pozityvios laimės, kiti, būdami visos sistemos atžvil- 
giu, be abejo, nuoseklesni, Nirvaną laiko visišku išnykimu, nieku. 


. 1) Jaunesniesiems budistams nežinojimas — nebuvimui; i$ fia buvo 
išvedama nebūtis, kaip daiktų esmė (Nihilizmas). Kiti „nežinojimu“ vadina tie- 
siog daiktų prigimtį, panašiai, kaip vedantistams Maja kad reiškia pirma tik 
daiktų regésenos nežinojimą, o paskui —ir pačius daiktus. 

Etika.—Galutinis visų žmogaus pastangų tikslas yra 
išsivadavimas. Kelią čia rodo ketvirtoji šv. tiesa (žiūr. aukšč.). 
Perdėtą marinimąsi Buddha atmeta, nes tik vidurio kelias tarp savęs 
varginimo ir justinių džiaugsmų vedąs per pažinimą keturių šv. tiesų 
prie išsivadavimo (žiūr. aukšč.). Svarbiausias pareigas žmogus turi 
sau pačiam; jos yra: savęs pažinimas ir išmintis, susivaldymas, 
ramumas, gašlumo nugalėjimas ir pasaulio išsižadėjimas 1). 


Dievui, apie kurį nieko nekalbama, nėra nė jokių pareigų. 
Pareigos kitiems: žmonėms meilė, švelnumas ir labdariškumas. Si- 
tos artimo meilės pagrindas yra visų žmonių lygybė. 


Geri darbai patys iš savęs negali išvaduoti nuo kentėjimų 
Jie gali tik apsaugoti nuo tolimesnio klaidžiojimo, nuo nelaimės 
ir bausmės, gali palenkti į galutinį pažinimą. Jeigu geras darbas 
yra dar susiėjęs su ko nors siekimu, su prisirišimu prie gyvenimo, 
tad ir tai reikia nugalėti. Sielos neturi jaudinti nei palankumas nei 
neapykanta; tikroji sielos nuotaika yra ramumas ir abejingumas vi- 
sam kam gyvenime. 

Budizmo  moralybé, pagaliau, to paties negatyvaus 
charakterio, bendras visai jo sistemai. Jis jau šiame gyvenime 
teikia, kaip aukščiausią dalyką, „lempos užgesinimą“, numari- 
nimą kiekvienos pastangos, 

IV. Budizmo likimas. Išsivadavimo mokslas, ir netu- 
rėdamas nė jokios Dievo idėjos, išriedėjo tačiau religija. 2. amžiuje 
prieš Kristų pirmą kartą pasirodė mokslų, paskelbusiu Buddhą Dievu. 
Kartu su tuo įvairiai apkito ir pats siekiamasis tikslas; užuot sie- 
kus atskiro asmens išsivadavimo savęs pasventimu. dabar siekiama 
pirmiausia pasaulio pašventinimo. 

ia nauja savo pažiūra buddhizmas pamažu patraukė plates- 
nes tautos mases. 

Šių dienų budizmas, ypač Kinuose ir Japonuose, tėra miši- 
nys Buddhos mokslo su vietinėmis religijomis.  Naujesnieji mėgi- 
nimai perkelti budizmą į Europą (Olcottas) kyla iš ateistiškų 
tendencijų ir perdėto budizmo etikos vertinimo. Ir klystama del 
to, kad nežiūrima tos etikos negatyvaus charakterio. 


5. „Garvaka 


Carvakos mokslas, pavadintas savo įkūrėjo Carvakos vardu, 
tėra neaptašytas materializmas. Dvasios iš savęs jam yra 
niekas. Nors jutimai, sąmonė ir inteligencija ir nekylą betarpiškai 
iš pačių elementų, tačiau jie galį kilti iš organiško tų elementų 
susijungimo. Todel mąstymas pradžią turi iš keturių elementų 


1) Visiems privalomi šie penki teisumo įsakymai: nė jokios būtybės neuž“ 
mušti, nevogti, nesvetimoteriauti, nemeluoti, negerti nieko svaiginamo. Kiti penk! 
įsakymai privalomi tikriesiems Budos mokiniams; jie liepia vengti išsilepinimo 
ir šalintis turto. 

kombinacijos ir yra ju koegzistencijos modas, panašiai kaip iš 
kelių substancijų sutartinio rūgimo pasidaro linksmumą ir sujaudi- 
nimą keliąs gėrimas, nors jis nesektų gauti nei iš atskirų substan- 
cijų, nei iš jų visų drauge paimtų, jeigu jos nebūtų tam tikra 
proporcija susijungusios. Siela yra mirtinga. Vienintelis siektinas 
dalykas yra justiniai pomėgiai. 

Tai yra mokslas visiškai priešingas spiritualistiškajai Vedantų 
filosofijai, o kartu ir kiekvienam indų išsivadavimo mokslui. 


II, Medų bei persų religinė filosofija. 


Medų bei persų religijos sistema negali palikti čia nepaliesta; 
viena del to, kad ji turi filosofiškų minčių, o antra, kad ji pirmai- 
siais krikščionybės amžiais turėjo įtakos įvairioms to periodo 
eretikų sistemoms. Ji yra išdėta Zarathustrai (graikiškai 
Zoroaster) priskiriamose Avestos (žinojimas, įstatymas) knygose. 
Apie Zarathustros gyvenimo ir veikimo laiką patikimų žinių nėra, 
vėlesnieji duomens svyruoja tarp 6000 — 7000 metų pr. Kristų. 


Avesta skelbia aiškų dualizmą: „Pradžioje buvo abidvi 
dvasi, kuriedvi buvo dvynučiai, bet jiedvi buvo kiekviena sau“. 
Viena iš jų, Ormuzdas (Ahura Mazda), yra šviesos ir visa, 
kas gera danguje ir žemėje, principas ir kūrėjas; jis yra švenčiau- 
sias, visa žinąs, pasaulio tvarkos steigėjas ir globėjas. Kita dva- 
sia, Arimanas (Angra Mainju), yra tamsos dvasia, ji principas 
visa bloga ir pikta pasaulyje. 

Ormuzdas sukūręs pirma gerąsias dvasias, trijų laipsnių 
(Amšaspandos, Izedos ir Ferveros), o paskui matomąjį pasaulį tiek, 
kiek jame yra gera. Arimanas, priešingai, pirma leidęs blogasias 
dvasias (Devos), o paskui, susidėjęs su šiomis, sugadinęs Ormuz- 
do kūrybą, pastatydamas prieš šio šviesą ir gerus padarus sugrio- 
vimą ir piktus darbus. Todel pasaulyje blogumas yra sumišęs su 
p ir visas pasaulio vyksmas téra nuolatiné kova gera su 

loga. 

Zmoniy sielos yra Ormuzdo kūriniai. Pradžioje jos gy- 
veno danguje. Bet, susijungdamos su kúnais, jos tuo paciu pa- 
kliūva į visuotinę pasaulinę kovą gera su bloga. Todel žmogaus 
uždavinys yra tarnauti Ormuzdui, kovoti su Arimanu ir jo dar- 
bais. Arimano ir jo darbus naikiname duosnumu bei labdarišku- 
mu kitiems žmonėms, žemės dirbimu ir žudymu tų gyvųjų būty- 
biu, kurios yra kilusios iš Arimano ir t.t. Ormuzdui tarnaujama 
aukomis ir ugnies, jo simbolio, garbinimu. Mirus žmogui, išpil- 
džiusiam šituos uždavinius, jo siela eina pas Ormuzdą. Bet jei 
žmogus gyvendamas buvo šitiems uždaviniams priešingas, tad jo 
siela eina pragaran pas Arimaną. 


1) Šitam dualizmui iš dalies buvo mėginta duoti monistiskas pagrindas, 
palaikius aukščiausia Dievybe Zervaną Akaraną, beribį laiką. 

Tečiau šis priesingumas tarp Ormuzdo ir Arimano truks ne 
amžinai. Arimanas su savo dvasiomis bus pagaliau visiškai nu- 
galėtas ir sunaikintas. Žmonės prisikels prieš paskutiniąją nule- 
miamąją kovą. Po paskutiniojo teismo blogieji pasiliks dar tris 
dienas pragare kentėti ir bus verdančio metalo srovės nuvalyti; 
po to visi bus pagirdyti nemarumo gėrimu ir įvesti į amžinąjį 
laimingą gyvenimą. Tuo iškeliama mintis galutinės gera pergalės 
ir visuotinės apokatastazės. 


Nors medų bei persų religinėje filosofijoje ir randame gerojo ir 
blogojo principų dualizmą, tačiau Avesta rodo ir seniausių ju tra- 
dicijų pėdsakų. Yra tai mokslas apie Dievo vienybę, pasaulio 
pareinamumą nuo Dievo, sielos nemirtingumą ir bausmę kitame 
gyvenime. 


IV. Egiptas ir Vakarinė Azija. 


H. Schneider, Kultur und Denken der alten Agypter, 1909, 


1. Per visą senovę Egipto kunigams buvo pripažįstama 
aukšta išmintis. Net graikų filosofai keliaudavo į Egiptą, iš vie- 
tinių kunigų išminties pasimokyti. Bet kokios buvo Egipto ku- 
nigų filosofinės pažiūros, nėra mums tikrai žinoma, nes savo fi- 
losofines idėjas pridengė paslapties skraiste, o išlikusieji hierogli- 
fai ant Egipto paminklų, dažnai dar sugadinti, nėra tiek tiksliai 
perskaityti, kad iš jų būtų galima sužinoti ką nors tikra. Be žvaigž- 
džių ir gyvulių garbinimo Egipte randame dar ir sielų keliavimo, 
mokslą. 

2. Tą pat galime pasakyti ir apie mokytus Babilono 
kunigus. Teisybė, šie pirmiausia turėjo reikalo su matematika ir 
astronomija, nes ten religija buvo žvaigždžių garbinimas. Bet, 
rodosi, jiems nė filosofija nebuvo svetima, nors ir čia mes tikrai 
nežinome, kokioms filosofinėms pažiūroms jie atstovavo. Jų filo- 
sofinės pažiūros tenka, taip sakant, atkasinėti iš supainiotų mito- 
logiškų pasakojimų. 

3. Iš Aleksandro Didžiojo laikų yra išsilikusi chaldėjiečio 
Berosaus kosmogonija, paremta senesniais dokumentais; ten 
kalbama, kad dangų ir žemę leidęs Baalas, vyriausias Dievas, pa- 
dalindamas pusiau Omorkos, jūrų deivės, kūną; žmogus kilęs iš 
Baalo kraujo lašų. Kita kosmogonija yra finikiecio Sanchunia- 
tono, kuris gyvenęs 12 šimtm. pr. Kr. Joje kalbama, kad pra- 
džioje buvęs chaosas, kuris sukeltas viršum jo sklaidančio Dievo 
kvapo, persiskyręs į dangų ir žemę. 

ANTRASIS SKYRIUS. 


Vakaru filosofija. 


Graikų ir rymionių filosofija. 


Apžvalga ir suskirstymas. 


Be abejo, graikai daug švietimo dalykų paėmė iš Rytų. 
Kolonistai iš Egipto, Finikijos, Frigijos ir kitur atsinešė išradimus 
ir meną, žemės kultūrą, muziką, tikybines giesmes, poeziją ir mis- 
terijas. Negalima taip pat neigti, kad iš rytų į Graikiją nebūtų 
buvę atnešta ir filosofinių, ypač religinės filosofijos įdėjų. Bet iš 
čia nieku būdu negalima spręsti, kad graikų filosofija būtų imta 
vien iš Rytų. Be abejo, graikų dvasią sužadino Rytai, bet ji iš- 
riedėjo visai savaimingai. Graikų filosofija yra, apskritai imant, 
originalus helleny dvasios kūrinys, nors joje matyti ir tūlų rytie- 
tiškų idėjų. 

Filosofiškas graikų mąstymas pirmiausia pabudo ten, kur 
jam buvo palankiausios išorinės sąlygos, kur dvasios išlavinimas 
buvo jau pasiekęs tam tikrą laipsnį, kur buvo pakilusi gerovė, 
kur klėstėjo viešoji gyvenimo tvarka ir laisvė. O visa tai įvyko 
pirmiausia graikų kolonijose Mažojoje Azijoje ir Pietinėje Italijoje 
su Egiejaus jūros salomis. Cia, nekalbant jau apie krašto tur- 
tingumą bei gražumą, pirmiausia pasiekta aukštesnis tiek politinio 
tiek bendrojo švietimo laipsnis, čia buvo gyvesnių santykių su 
kitomis tautomis, gyvenančiomis Azijos kontinente ir anapus 
jūros krantų. Todel čia susitinkame su pirmutiniu graikų filo-. 
sofinės minties judėjimu. 

Graikų filosofijoje galima atskirti 4 periodus. 

Pirmasis periodas apima graikų filosofijos pradžią ir toly- 
dinę jos raidą. Jis trunka nuo Thalio iki Sokrato (7. amž. 
prieš Kristų). Cia tuo pačiu laiku pasirodo viena šalia kitos 
įvairių filosofinių pakraipų. Jos vadinamos bendru vardu prieš- 
sokratinė filosofija. 

Antrasis periodas, tai graikų filosofijos žydėjimo laikai. 
Jis trunka nuo Sokrato iki Aristotelio. Jis nuveikia subjek- 
tyvizmą, kuriuo buvo pasibaigęs pirmasis periodas, ir padeda 
filosofiSkajam mąstymui vieningai išriedėti iki aukščiausio tobu- 
lumo. Sis periodas vadinamas sokratinės arba atikinės filoso- 
fijos period 


A : aeriodas yra graikų filosofijos nykimo laiko- 

ta (S3 à o Aristotelio mirties iki pirmųjų krikščiony- 
j ju, (iki amaiaus po Kristaus). Raidos vieningumas čia 

dingsta; vėl pasirodo įvairių filosofinių pakraipų viena šalia kitos. 

Į priekį išeina daugiau praktiškojo gyvenimo klausimai. Ši filo- 

sofija vadinama posokratinė arba poaristotelinė filosofija. 
io laikotarpio yra ir rymionių filosofija. 

Ketvirtasis ir paskutinis periodas charakteringas tuo, 
jog jis į graikų galvojimą įneša daug elementų is Rytų filoso- 
fijos. (Graikiškai rytiškoji filosofija 1 — 6 amž. po Krist.) 
Laiko atžvilgiu 3 ir 4 periodu eina drauge nuo 1 iki 3 am- 
žiaus po Kr. 

Tuo būdu toliau mes svarstysime: 

a) priešsokratinės filosofijos istoriją; 

b) sokratinės arba atikinės filosofijos istoriją; 

c) posokratinés ir drauge rymionių filosofijos istoriją; 

d) graikiškai rytiškosios filosofijos istoriją. 


PIRMASIS PERIODAS. 


Priešsokratinė filosofija. 


E. Zeller, Philosophie der Griechen. 5. tom., 4. leid. 1876. 
t. t. I ir II tom. 5. leid. 1892 lt. — C. Zeller, Grundriss der Ge- 
schichte der griechischen Philosophie. 11. leid., Leipzig 1914— Th. 
Gomperz, Griechische Denker. 3 tom | tom leid. 1911, 2 tom, 
H. leid. 1912, 3 tom. 1909. — P. Deussen, Allgemeine Geschichte 
der Philosophie, lltom. Die Philosophie der Griechen. Leipzig 1911. 
—H. Ritter et R. Preller, Historia philosophiae graecoromanae. 
8. leid. Gotha 1898 (suminėti svarbiausieji Saltiniai).—H. Diels, Die 
Fragmente der Vorsokratiker, 2 tom., leid. Berlin 1906. ir 1910. + 


Ivedamosios pastabos. 


Priessokratinés filosofijos skirtinos 5 pakraipos: 

1) Senesmoji joniečių gamtos filosofija su filosofais Tha- 
liu, Anaximandru ir Anaximenu. Jie ieškojo materialinio 
daikty principo, o taip pat ir ju atsiradimo. 

2 Pitagorininkų mokykla, kuri savo mąstymą 
kreipė į formalinį principą ir jį rado skaičiuje. 

8) Du kraštutiniu būties ir tapimo suderinimo klausimo 
išsprendimu, kurie nebuvo atsakyti senesniųjų joniečių: 

a) eleatų, kurie formaliniu visų daiktų principu laikė loginę 
nekintančios būties vienybę, 

b) Heraklito, kuris pati tapsma pakėlė būties principu 
ir atmetė pastovią būtį. 


1) Iš laikų prieš Platoną tėra išlikę fragmentai. Tolimesni šaltiniai yra 
Aristotelio raštai, vadinamieji doksografai nuo Aristotelio laikų (istoriniai pasa- 
kojimai) ir biografai. 

4) Tarpinis to pat klausimo išsprendimas, padarytas j a u- 
nesniuju gamtosfilosofu: Empedoklio, Anaxagoro, Leu- 
kippo ir Demokrito. nod 

5) Sofistai, Ziüréjejviska skepticizm o akimis ir tuo 
prisidėję prie priešsokratinės filosofijos sunykimo. 


I Senesnioji (joniečių) gamtos tilosofija. 


Visi senesnieji (joniečiai) gamtos filosofai vadinami vienu 
vardu „Jonijos mokykla“. Bet žodis „mokykla“ čia imamas 
plačia prasme. Cia mes turime visa eilę filosofu, giminingų tiek 
tyrinėjimo objektu, tiek savo pagrindinėmis filosofinémis pažiū- 
romis. Bet filosolijos mokyklos tikra to žodžio prasme, kuri tu- 
rėtų vieną įkūrėją ir kurios pasekėjai to įkūrėjo mokslą plėstų, 
čia nebuvo 

Trys miletieciai: Thalis, Anaximandras ir Ana- 
ximenas sudaro šią gamtos filosofų grupę. Jų bendroji pro- 
blema, pirmasis dalykas, į kurį jie kreipia savo mąstymą, yra 
gamta, pasaulio esmė ir tapsmas. Spręsdami šį 
klausimą, jie, kartu su graikų mitologija, taria buvus pradžioje 
nuolatinį chaosą; to chaoso raidai jie ieško priežasties, kuri glū- 
dėtų jame pačiame, kad iš jos paskui galima būtų dinamiškai 
išsiaiškinti visų gyvų ir negyvų daiktų atsiradimą. Čia jie arba 
taria chaosą iš pat pradžių buvus vieningą iš esmės medžiagą 
arba tikisi, del įvairių atmainų pasaulyje, galėsią viską išvesti ir 
išaiškinti iš vienos medžiagos. Tad jų mokslas iš savo pagrindų 
yra hilozoizmas. 

1) Thalis iš Mileto (apie 624 — 545 pr. Kr.), vienas iš 
vadinamųjų „septynių Graikijos išminčių“ 1). Pirminę medžiagą, 
iš kurios atsirado visi daiktai, jis taria buvus vandenį. Van- 
denyje glūdi tai pat ir veikiančioji jėga. Paaiškinti, kokiu būdu 
atsirado daiktai iš pirminės medžiagos, vandens, jis, rodosi, 
pripažįsta tos medžiagos tirštėjimą ir skystėjimą. Iš vandens 
yra visa, ir visa grįžta atgal į vandenį. Priezasti šitaip manyti 
(kaip sako Aristotelis) Thaliui davęs tas pastebėjimas, jog 
drėgmė yra gyvybės davėja ir, del savo kitrumo, ji galinti būti 
vyriausias visų kitų daiktų principas. Gali būti (pagal Ari- 
stotelį), jo posakis „visur esą pilna dievų“ ir nori išreikšti, kad 
pirminė medžiaga -— tas pasaulį sudarąs ir kartu pats gyvas 
(dieviškas) principas — visa pergauna ir visur jos yra. 

Thalis, sako, pasižymėjęs savo matematikos žiniomis ir ap- 
skaitęs saulės užtemimą 585. metais gegužės 28. dieną pr. Kristų. 
Jau Aristotelis nebeturi nė jokių jo raštų. 


1) Šitie „septyni išminčiai“ (7. amž. prieš Kristų) buvo žymūs vyrai. Jie 
steigėsi daryti įtakos tantos dorovei bei papročiams, paleisdami lengvai supran- 
tamų reikšmingų posakių arba gnomų. Jų vardai yra: Thalis, Bias, Pittakas, 
Solonas, Kloobulas, Mysonas ir Chilonas; trijų paskutiniųjų vietoje minimi dar 
ix, kiti vardai. Ju posakiuose, be sveiko proto taisyklių, dar pabrėžiama saves 
pažinimas, aistrų valdymas, saikumas sr santūra. — Filosofijos raidai teturi 
reikšmės tik Thalis. 

2. Anaximandras i Mileto (apie 610.—547. m. pr. Kr.) 
savo rašte „Apie gamtą“, kurio bėra likes tik vienas fragmentas, 
visų daiktų pirmine medžiaga laiko d¿xe:pov'a, vadindamas jj dar ir 
"Apy?', daiktų principas. Ta drempoYa Anaximandras suprato, tik- 
riausiai, kaip kokybės atžvilgiu (guidditas) neapspręstą ir kiekybės 
atžvilgiu neišmatuojamą medžiagą. Todel jis pirminę medžiagą 
vengia įdentifikuoti su vienu kuriuo iš keturių elementu.  Pirmi- 
nė medžiaga iš savęs negali turėti nė jokios kokybės (arba turi 
būti visų kokybių mišinys), nes ji turi prisiimti bet kokią kokybę. 
Ji turi būti begalinė, kitaip esant, tapsmas galėtų pasibaigti. Bet 
tikrai nėrą žinoma, kaip Anaximandras savo dzeipov'ą suprato arčiau. 

Nuolatinį keitimąsi, grįžimą daiktų į pirminę medžiagą, jis 
susieja su etikos įstatymais. „Iš kur daiktai yra kilę, ten turi ir 
grįžti, pasiduodami likimui, nes jie turi vienas kitam daryti 
apgailą ir mokėti bausmę už padarytas laiko bėgyje neteisybes“. 
Įdomu yra, kaip Anaximandras išveda daiktų atsiradimą iš to 
“árerpovo, iš jame amžinai glūdinčio principo, medžiagai savo 
judėjimo. Pirmiausia išsiskiria gyvybės pradai, šalčio ir šilumos 
priešingybės. Pradžioje žemė buvo skysta. Iš žemės dumblinos 
masės išriedėjo pūslėti pavidalai, iš kurių kilo organinės esybės. 
Jos, derindamosi prie aplinkumos, buvo žuviškos prigimties. To- 
liau, žemei džiūstant ir kietėjant, iš šių išriedėjo nauji ir tobulesni 
organizmai. Šitą mokslą galima laikyti Lamarcko- Darvino descen- 

dencijos teorijos pirmtaku. 

i Anaximen as iš Mileto (apie 588.—521. m. pr. Kr.) 
jaunesnis už Anaximandrą ir dar, gali būti, šio pastarojo mokinys, 
visų daiktų pirmine medžiaga laikė ora. Išoro, padedami jame 
pačiame glūdinčios jėgos, tirštėjimo (róxvwo:s) ir skystéjimo (dpaiwérs) . 
keliu kilo. visi daiktai: ugnis, vėjas, debesys, vanduo, žemė. 
Paskutiniu visų daiktų pagrindu Anaximenas laikė orą, rodosi, 
del to fakto, kad oras apsupa visą pasaulį ir palaiko visų gyvų esybių 
kvėpavimą. 

Panašių pažiūrų laikėsi ir Diogenas iš Apolionijos (5 amž. 
pr. Kr.) jis orui pripažino dar ir inteligenciją. — 

itie pirmieji mėginimai išaiškinti pasaulį iš vieno vienintelio 
vyriausio principo buvo, žinoma, netobuli. Bet panašiai spręsti 
šitą problemą net iki mūsų laikų kartkartėmis bandyta. Filosoiiško 
mąstymo pradžioje žvilgis tebėra dar ne taip aštrus; nė kiek ne- 
sivaržydami, šitie pirmieji filosofai deda į materiją būtį ir taria iš jos iš- 
riedėjus visą organinj ir neorganinį, justinį ir dvasinį pasaulį. Jų 
gamtos filosofija yra drauge ir jų visuotinioji metafizika. 


Il. Pitagorizmas. 


1) Pythagoras, Jonijos filosofų amžininkas, gimė Samo 
Saloje apie 582. m. pr. Kr. Su šito žmogaus vardu susiję tiek 
daug pasakojimų, jog tikrieji jo gyvenimo ir veikimo faktai labai 
sunkiai suvokiami. Tačiau visi padavimai sutinka Pythagora 

buvus žmogų nepaprastai, net nuostabiai mokytą. Bekeliaudamas, 
jis buvęs nuvykęs į Egiptą ir ten susipažinęs su Egipto kunigų 
mokslu, ypač su matematika. Apie 529. metus atvyko į Krotoną, 
pietų Italijoje, ir čia įsisteigė vadinamąją Pythagoro sąjungą, reli- 
giją ir filosofijos draugiją. 

Paties Pythagoro galima tikrai laikyti tik sielų keliavimo 
mokslą ir matematiškai teologiškos spekuliacijos pagrindimą su 
tam tikrų religijos bei dorovės taisyklių nustatymu. Todel, kal- 
bant apie Pythagoro doktriną, reikia turėti galvoje tai, ką 
mums paliko jo mokiniai, ypač Philolaas (gim. apie 480 m.!). 
Pats Pythagoras savo mokslo nėra sura$es. Mokslas jo buvo 
skirstomas į egzoterinį, skiriamą platesniems sluoksniams, ir ezo- 
terinį, skelbiamą tik mokytesniems. 


2) Skaičius—daiktų principas.— Svarbiausiu dalyku 
visuose daiktuose pitagorininkai laiko ne materialinį, kaip jonie- 
čiai, bet formalinį principą, būtent skaičių arba skaičių santykius. 
Intensyvus matematikos studijavimas pastūmėjo juos prie pažiūros, 
jog visa galima išreikšti skaitiniais, kiekybiniais santykiais, tiek 
kosmo tvarkingumą, tiek tiksliai einantį žvaigždžių judėjimą ir 
laiko bėgimą, tiek pagaliau muziką (stygos ilgio santykis su tono 
aukštumu). Ju spekuliatyvus protas suvokė daiktus, kaip ,skai- 
čiaus sekimą“ ; eidami toliau, jie s k a i či ų (bendrai imant matema- 
tikos, o taip pat ir geometrijos didybę) padarė pačia daiktų 
substancija. Pitagorininkai poriniuose ir lykiniuose (jie nesidalo 
be liekanos, ir todel yra riboti) skaičiuose matė išreikštą neri- 
botumą (begalybę) ir ribotumą. Todelir realybės principais, 
šalia lykinio ir porinio skaičiaus, laikomi dar neribotumas ir ribo- 
tumas. Neribotumas, kaip tūris, neribojamas eina be galo ir taip 
pat gali būti nepabaigtinai dalomas; jį riboja plokšmės linijos ir 
taškai. Ir čia, taip pat kaip ir skaičium siauresne prasme, daiktų 
substancija laikoma tai, kas grynai geometriška; iš taškų susidaro 
linijos, iš daugelio linijų— paviršius, iš suderintų paviršių — kūnas. 
— Kiekviename kūne harmoningai jungiasi priešingybės, nelyku 
— lyku, ribota — neribota. ?) Matematišką, kiekybišką gamtos 
suvokimą, tik be pythagoriškų perdėjimų, randame ir naujau- 
siuose gamtos moksluose. 

3. Kosmas. — Tuo būdu kiekvienas daiktas yra skai- 
čius (matematikos didybė), o daiktų visuma — didelė skaičių si- 
stema. Todel pasaulis yra suderinta, harmoninga pilnatis, „ko s- 
m as“, tvarkomas pagal skaičių „10“, nes yra sudėtas iš 10 kū- 
nų: nejudomųjų žvaigždžių dangaus, 5 planetų, saulės, mėnulio, 
žemės ir prieszemio. Visaties centrą sudaro centrinė ugnis 
(Zeuso ir dievų motynos sostas), visa gaivinąs principas, apie ku- 
rį sukasi žemė ir priešžemis. 


1) Iš Philolao raštų yra dinge visa, net fragmentai ne visi tėra patikimi 
Šaltiniai, šalia Platono, yra ypač Aristotelis ir aristotelikai. 

2) Prie šitų priešingybių analogiškai prisideda kitos: gera — pikta, vyriška. 
— moteriška, šviesu — tamsu ir t. t. 

Į dangaus kūnus reikia žiūrėti, kaip į protingas būtybes, nes 
jų judesiai yra visai tikslingi ir todel juos galima vadinti ir die- 
„vais. Jų judėjimas, tam tikrais, harmoningais vieno su kitu san- 
tykiais sudaro pasaulinį akordą, „stėrų muziką“, kuri tačiau lieka 
mums negirdima. — Philolaas pirmas moko, jog žemė su- 
kantis apie saulę, o Hiketas taip pat pirmas paskelbė žemę su- 
kantis apie savo ašį. (Kopernikas pats sakosi buvęs jo suragintas). 
Išėjus pasauliniams metams (10000 mt.), visi daiktai grįžta atgal 
į centrinę ugnį ir raida prasideda iš naujo. | 

Dievas. Viršum visos visaties, sutvarkytos pagal tvar- 
ką ir skaičių, stovi dieviškasis Monas. 

Ar Pythagoro mokykla vieną Dievą, amžinąjį visų daiktų 
būties ir gyvybės kūrėją, laike esant pasauliui transcendentų ar 
imanentų — i$ likusiųjų liudijimų negalima tikrai spręsti. 

5. Siela. — Siela yra skaičius, judas pats iš sa- 
ves; ji yra tiesiog judėjimo, net ir lokalinio, principas.  „Judėji- 
mas iš savęs“ yra psichinių esybių esminė ypatybė, skirianti jas 
nuo kūninių esybių. Siela yra centrinės ugnies ištokos, todel ji, 
kaip ir ši pastaroji, yra dieviška ir amžina. Į kūną ji yra įdėta 
už bausmę, kaip į kokį kalėjimą. Pomirtinis gyvenimas yra at- 
lyginimas už šio gyvenimo darbus. Siela, kuriai reikia nusiva- 
lyti, turi pereiti įvairius žmonių ir gyvulių kūnus. Nepagydomos 
sielos tremiamos į Tartarą, o tyrosios patiria amžiną džiaugsmą. 

is mokslas apie sielos santykį su kūnu, o taip pat ir apie 
sielų keliavimą, paskui pateko į Platono filosofiją. 

6. Etika. — Dorybė yra vidaus gyvenimo harmonija. 
Ji įgyjama valdant neprotingąsias galias ir statant sieloje proto 
valdžią. Žmogaus gyvenimo uždavinys yra įvykdyti savyje tą vidaus 
harmoniją. Tai galima pasiekti tikru pažinimu ir asketiškais 
pratimais. 

Politikos atžvilgiu čia duodama aristokratijai pirmenybė prieš 
demokratiją, nes ši pastaroji lengvai vedanti prie minios viešpa- 
tavimo ir anarchijos. 


lll. Du kraStutiniu būties ir tapsmo problemos 
issprendimu. 


Senoji Jonijos mokykla pasaulj su jo daikty visokumu  no- 
réjo išaiškinti vieningai, priimdama vieną išriedamą elementą. 
Tada iškilo klausimas: kaip galima suderinti būties pastovumą 
su nuolatiniu tapsmu? Klausimo sprendimas davė pirmiausia 
du kraštutiniu atsakymu; pirmasis laikosi būties ir atmeta tapsmą 
— eleatų mokykla; antrasis pripaZista tapsma ir atmeta pasto- 
via būtį — Heraklitas. 


A. Eleatai. 


Eleatai atmeta daikty dauguma ir bet kokias permainas 
daikte: egzistuoja tik v ien a esybé ir Sis Viena yra visada tas pats. 

Šios, Elėjos (Žemutinėje Italijoje), mokyklos mokytojai yra 
Xenophanis, Parmenidis, Zenas ir Melissas. 

1. Xenophanis (apie 569. — 480. m. pr. Kr.) gimes 
Kalophone, Mažojoje Azijoje, yra, labai galimas daiktas, buvęs 
Anaximandro Miletiškio mokinys. Vėliau jis apsigyveno Elėjoje, 
Pietinėje Italijoje, ir čia įkūrė naują filosofijos mokyklą. Iš jo 
mokslinio eilėraščio „Apie gamtą“ beišliko fragmentų; ir apie 
jį sužinoti kiek daugiau geriausias šaltinis mums yra Aristotelis. 

Xenophanis skelbia visaties vienybę. Jis, rodos, remiasi Dievo 
vienumu, nes Dievas, būdamas tobuliausia esybė, tegaljs būti 
vienas. Tuo jis stoja prieš politeizmą ir antropomorfizma dievų 
moksle. 

Dievas ir pasaulis yra viena. Šis Viena yra ne- 
tapęs — esybė juk negali tapti iš nieko — ir nepasibaigia- 
mas; jis yra turus ir, toks būdamas, yra tobuliausia figūra — ru- 
tulys. Dievas yra nekintamas ir nejudomas. Jis ne toks, kaip 
žmonės. Jis visas mato, visas girdi, visas mąsto ir be vargo 
valdo pasaulį savo dvasios pajėga. Tačiau dieviškojo pasaulio 
nekintamuma Xenophanis, rodosi, laikė suderinamą su jo dalių, 
atskirų daiktų, visokumu ir mainingumu. Jis bent sako: visi 
daiktai, kurie atsiranda ir pranyksta, yra vanduo ir žemė, 

2. Parmenidis, gimęs Elėjoje tarp 540. — 510. mt. pr.Kr., 
buvo iš eleatų žymiausias, tikrasis mokyklos metafizikas. Jis iš- 
braukia iš Xenophanio mokslo teologinį momentą ir šio teolo- 
gišką monizmą perdirba į idealistišką. Jo mokslo pagrindi- 
nė sąvoka yra abstrakti būtis, kurios ypatybes jis perkelia į daiktus. 

a) Viena tik būtis tėra; nebūties nėra, todel nėra nė jo- 
kio tapsmo. Ir kaip galėtų būtis tapti? Ji negali tapti nei iš ne- 
būties, nes nebūtis neegzistuoja, nei iš būties, nes ji pati jau yra 
būtis. Tad tiktai būtis tėra tikrybė; savyje būtis yra absoliučiai 
viena; be šios būties vienybės tėra tik nebūtis. Tariamas 
daiktų daugumas ir iš čia einąs jų keitimasis yra tik viena re- 
gėsena. 

b) Būtis nėra skirtina nuo minties. Pati mintis yra juk 
esybė, o esybė yra tik viena. Būtis irbūties sąvoka yra tas pat. 

ita prasme visa būtis yra pilna proto, protas pergauna visa. Ta- 
čiau Parmenidis mano būtį esant ėrdvingą, turint rutulio pavi- 
dala ir esant ribotą. Tad gryno dvasiškumo sąvokos Parmenidis 
dar neturi. 

c) Pažinimo tiesa suvokiama tik proto mintimi. Kaip 
mąstyti galima tik apie tai, kas yra, taip ir būti tegali tik tai, 
apie ką galima mąstyti. Pojūčiai neduoda nė jokios tiesos. Jie 
tik apgauna, ir tas apgavimas verčia žmones manyti esant daug 
daiktų ir tuos daiktus keičiantis. 

Šiaip jau ir Parmenidis, fizikos požiūriu, pripažino d aik- 
tų tapimą iš tam tikrų elementų; tie elementai yra šviesa ir 
tamsa (arba ugnis ir oras arba žemė), o veikiančioji jų tarpe jė- 
ga yra Eras. 

Savo filosofines paZiüras Parmenidis, kaip ir Xenophanis, 
išdėjo eiliuotame veikale; iš jo bėra išlikę tik fragmentai. 


3. Zenas, gimęs apie 490 m. Elėjoje, buvo Parmenidžio 
mokinys ir draugas. Jis steigiasi pastarojo idealistišką monizmą 
dialektiškai pagrįsti. Tam jis nori dialektiškai įrodyti, kad 
pripažinimas daiktų daugumo ir keitimosi, judėjimo ir érdvés, ve- 
dą į neišbrendamus prieštaravimus. 

Jo argumentavimams charakterizuoti duosim čia vieną kitą 
pavyzdį: 

a) Daiktų daugumo pripažinimas yra prieštaringas. Mat, 
tada daiktų skaičius turėtų būti kartu ribotas ir neribotas. Jis tu- 
rėtų būti ribotas, nes, kalbėdami apie daug daiktų, tariame, jog 
jų yra tiek, kiek jų yra, nei daugiau nei mažiau. Bet tas skai- 
čius turėtų būti kartu ir neribotas, nes jei daiktų yra daug, tad 
visada tarp jų turi būti kiti daiktai, tarp šių vėl kiti, ir taip to- 
liau, be galo. (Cia klaidingai manoma, kad tarpai turėtų bū- 
ti pilni). 

b) Tada kiekvienas iš daugelio daiktų turėtų būti vėl kartu 
be galo didelis ir be galo mažas. Būtent, kiekvienas iš šitų daik- 
tų turėtų didumą, o didumas galimas tik tada, kada viena dalis 
yra atstu nuo kitos. Bet tada reikalinga, kad kas tas dalis skirtų 
vieną nuo kitos, o čia vėl reikia, kad tas skyrėjas būtų naujo 
skyrėjo atskirtas nuo skiriamųjų dalių ir t. t., be galo. Vadinasi, 
kiekvienas daiktas tada susidarytų iš begalinės daugybės dalių ir 
turėtų būti be galo didelis. Bet iš kitos pusės, iei daikto da- 
lių yra be galo daug, tad šios pastarosios tari būti be galo ma- 
žos. O iš be galo mažų dalių tegali susidaryti tik be galo ma- 
žas daiktas. Ir taip daiktas turėtų būti tuo pačiu be galo mažas, 
o tai jau — prieštaravimas. (Priešingai: vientiso tūrio daiktas 
(kontinumas) neturi tikrų, realių atskirų dalių, tarp kurių galėtų 
tilpti dar kas nors kita; taip pat jis neturi tų dalių be galo daug; 
jo dalys yra tik galimos ir tokiomis dalimis jis gali būti vis toliau 
skirstomas). 

c) Taip pat yra prieštaringas ir judėjimo pripažinimas. 
Judėjimas negalįs net prasidėti, nes kūnas negali pasiekti kitos 
vietos, neperbėgęs begalinio tarpų skaičiaus. Nes, prieš pasiekda- 
mas tikslą, judąs daiktas visada turėtų praeiti pirma pusę kelio, 
o prieš pereidamas pusę kelio, turėtų pirma pasiekti šios pusės 
pusę, ir taip toliau, be galo: Lekianti vylyčia turėtų tuo pačiu 
laiku ir lėkti ir nejudėti. Mat, ji kiekvienu momentu būtų tik vie- 
noje tam tikroje vietoje, tai šioje tai kitoje, bet visada, kol tik ji 
yra vienoje vietoje, ji toje vietoje stovi, o kadangi ji kiekvieną 
akimirksnį stovi, ji stovi visada. 

Sitam prieštaravimui išaiškinti Aristotelis nurodo į laiko ir erd- 
vės tolydinį nuolatuma; jis sako, kad jiedu nėra sudétu iš betūrių 
punktų. Savo tūriu arba trukimu erdvės ir laiko punktai yra lygūs nv- 
liui, nes jie tėra turaus dalyko ribos, bet ne pats tūris. Todel ir»: 

suma lygi nuliui; jie néra realús erdvés ir laiko elementai; Sie pastarieji 
(elementai) gali büti jsivaizduoti tik kaip linija, siaip jie nebúty türis 
ir trukimas. Taigi, jeigu lekianti vylyčia kiekviename laiko momente, 
t. y. laiko linijos galiniame punkte (bet ne laiko elemente), gali būti 
laikoma stovinčia, nejudančia, tad dar neišeina, kad ji stovėtų ir kiekvienu 
realiu laikotarpiu, kuris nėra sudėtas iš laiko momentų. Iš čia tik išeina, 
kad judesys ir laikas koresponduoja, kad rimties punktą laiko bėgyje 
atitinka rimtis judėjime. — Tas pat pasakytina ir apie erdvės liniją. 
Ji neturi be galo daug realių dalių arba elementų. Ji yra nesuskirsty- 
tas, ištisas dalykas, linija visose dalyse; todel ji neturi be galo daug 
pusių ir pusių pusių, kurios kiekvieną kartą turėtų būti pirma atideda- 
mos. Linija galėtų būti be galo dalinama pusiau; bet kaip tik todel 
ji negalėtų būti suskirstyta į be galo daug dalių. Ji tačiau yra neiš- 
skirstyta, nepadalyta, ištisa linija. Dargi mažiausią judesį galima lai- 
kyti tik tampancia linija, vadinasi, ribotos linijos ribota dalimi. 

5. Prie eleatų dar priskirtinas Melissas iš Samo. Jis pri- 
sideda prie Parmenidžio pažiūrų. 

Eleatų mąstymo pagrindinė klaida yra ta, kad jie abstrakčią 
būties sąvoką su jos loginėmis žymėmis perkelia į daiktus. 
Tačiau jų giliau siekigs metatiziškas mąstymas yra žymus etapas 
filosofijos raidos. Aštrus dialektiškas jų įrodymų sudėjimas pri- 
vertė vėlesniuosius laikus tiksliau pernagrinėti sąvokas. 


B. Heraklitas, 


Heraklitas iš Epheso (apie 500. m. pr. Kr), „Tamsusis“ 
(ooxotewss) pravarde, savo mokslą išdėjo gana sunkiai supranta- 
mose knygose „Apie gamtą“; iš tų knygų yra likę gana daug 
fragmentų. 

1. Ugnis — pirminė medžiaga. — Kaip ir joniečiai, 
prie kurių Aristotelis Heraklitą priskaito, Heraklitas tai pačiai pa- 
saulio problemai spręsti priima taip pat pirminę medžiagą, (ete- 
rinę) ugnį. Tačiau nuo joniečių Heraklitas skiriasi tuo, jog dau- 
giausia kreipia akį į tapsmą. Jis, kaip ir Diogenas iš Apollonijos, 
pirminį pagrindą taria esant gyvą ir protingą, laiko juo 
Dievą (Aóyoc). Todel šio pagrindinio prado išriedėjimas daiktų 
pasauliu jam atrodo protingas. Cia, rodos, jam turėjo įtakos vi- 
suotinė tvarka ir dėsningumas, kurie matyti visame pasaulyje. 


2. Raida. — Daiktai atsiranda, tirštėjant pirminei ugniai 
(„Kelias žemyn“); šiai skystėjant, jie grįžta į ją atgal („Kelias 
aukštyn“). Kelias žemyn veda prie vandens ir žemės, ir tuo į 
mirtį, o kelias aukštyn veda prie oro ir ugnies, ir per tai į gyve- 
nimą. Pakeliui žemyn stovi pikta, todel žemės srityje visur pilna 
blogybių; pakeliui į viršų stovi gera. 

Raidos priežastis yra pasireiškimas priešingybių at- 
skiruose ir įvairiuose daiktuose. Todel priešingybė, kova, yra visų 
daiktų tėvas. 

Tuo būdu viskas pasaulyje tėra nuolatinė tapsmo ir nykimo 
srovė. Nėra nė jokios pastovios bei patvarios būties, viskas sravi 
(závtapei). Nė vienas daiktas, net artimiausiu akimirksniu, nebėra tas 
pas kas jis buvo prieš tai; ,] tą pačia upę negalima du kartu 
jbristi“. : 
ita raida veda prie to, jog pasaulis pagaliau ištirpsta pir- 
minéje ugnyje (pasaulinis gaisras, exzópwoic); po to procesas pra- 
sideda iš naujo, ir taip kartojasi be galo. 

3. Siela yra kibirkštis dieviškosios ugnies. „Sausa siela yra 
išmintingiausia ir geriausia“. Susijungimas su kūnu yra jai blo- 
gybė, todel gimimas žmogui yra nelaimė. Siela negali būti ne- 
mirtinga, nes ir ji yra visuotiniosios srovės nešama, nors Herakli- 
tas ir taria ją gyvenant po mirties tam tikrą, ribotą laiką. 

Siela, būdama visuotiniojo pasaulinio proto dalis, yra pro- 
tinga. Ir tik šiuo visuotiniuoju protu mes pažįstame tiesą; pojūčiai 
apgauna. Visuotinysis protas yra kartu ir visuotinis nesikeičiąs 
įstatymas, tiek fiziniam pasuliui, tiek moraliniam. Siam visuoti- 
niajam įstatymui, dėsniui, žmogus turi pasiduoti. Aukščiausia žmo- 
gaus gerybė yra pasitenkinimas, abejingumas, ramumas, 
einąs iš to įsitikinimo, jog visa, kas įvyksta, eina iš aukščiausio 
įstatymo, 

4. Jau Aristotelis nurodo, kad viskas sravėti negali, nesant 
nė jokio pastovaus pagrindo. „Jei kas tampa, jame būtinai turi 
liktis tai, iš ko jis yra tapęs“. 


IV. Jaunesnieji gamtos filosofai. 


Klausimas, kas yra materialinio pasaulio esmė ir kaip sude- 
rinti jame būtį su tapsmu, buvo mėgintas spręsti nauju būdu va- 
dinamųjų jaunesniųjų gamtos filosofų. Tam buvo 
paimta iš eleaty pastovi būtis, tačiau ji buvo imama ne kaip vie- 
nybé, bet kaip daugybė. Kokybinis bei substancialinis tapsmas 
ir nyksmas yra taip pat atmetami. Bet šitie filosofai neneigia 
aiškiai matomojo daiktų kitimo. Tuos kitimus jie aiškina įvairių 
nekintamų būties pradų susigrupavimu  dėliai grynai lokalinių 
permainų, kurios įvykstančios del tam tikrų piiežasčių. 

iai mokyklai priklauso Empedoklis, Anaxagoras, 
Leukippas ir Demokritas. Vienas nuo kito jie skiriasi 
tik nevienodais būties pradais ir judinamosiomis priežastimis. 


1. Empedoklis. 


1l. Empedoklis gimė apie 490. m. pr. Kr. Agrigente, 
Sicilijoje. Buvo jis jgarséjes valstybės vyras, gydytojas, kalbėto- 
jas ir tilosofas. Jis atmetė senesniųjų joniečių vieną vieningą pir- 
minę visų daiktų medžiagą ir tvirtino, jog pasaulio daiktai susi- 
dedą iš mišinio iš keturių nekintamų elementų arba „šaknų“: 

žemės, vandens, oro ir ugnies. Šis mišinys yra visų daiktų 
causa materialis. Todel ir daiktų tapsmas bei nyksmas- 
jo aiškinamas ne pirminės medžiagos tirštėjimu bei skyslėjimu, 
taip darė senieji joniečiai, bet grynai mechanišku būdu 
— susimaišymu bei išskydimu pirminių elementų. Veikiamosio- 
mis to susimaišymo bei išskydimo priežastimis jis laiko meilę 
ir neapykantą (gddTne xot veixoz). Neapykanta yra skiria- 
moji, meilė — jungiamoji jėga. 

2. Laikydamasis šitos teorijos, Empedoklis, pasauiio 
atsiradimo vyksmą aiškina šiuo būdu: 

Iš pradžių visi keturi elementai buvo perdėm sumišę į 
vieną visus apimantį rutulį (sq aoc), kuriame viešpatavo viena 
meilė. Bet toliau į tą rutulį jsibrové iš periferijos neapykanta. 
Jai pagavus ant meilės viršų, elementai išskydo ir ėmė paskirai 
trauktis iš rutulio į Salis. Bet įvykus šiam išsiskyrimui, vėl ėmė 
veikti meilė; ji stengės priešais neapykantą ir vėl sujungė tai, 
kas buvo iškrikę. Tuo būdu atsirado tas elementų mišinys, kokį 
mes sutinkame pasaulyje; pasidarė atskiros visaties esybės, kuriose 
matyti visokiausių elementų mišinių; šie tolydžio pastraipoinis 
eina vis tobulyn. Pirmiausia iš žemės išdygo augalai, toliau iš- 
riedėjo gyvuliai; ir tai vyko taip, jog iš pradžių susidarydavo tik 
atskiri organai: kojos, rankos be stuomens ir tt. Pradžioje šitos 
dalys, besijungdamos atsitiktinai, sudarydavo keisčiausių pavidalų, 
kurie, nebūdami prisitaikę gyvuoti, vėl iširdavo; bet ilgainiui ati- 
tinkamosios organizmų dalys, viena su kita susidurdamos ir su- 
tapdamos, sudarė pastovius organizmus. 

Kaip tik pabaigia savo darbą meilė, kaip visa tik vėi darniai 
susijungia — tuo ima veikti iš naujo neapykanta, ir taip kartojasi 
tas žaismas be pabaigos. 

3. Žmogaus siela yra tų pat keturių elementų mišinys, 
kur judinamosios jėgos yra taip pat meilė ir neapykanta. Mat, 
lygų gali pažinti tik lygus. O kadangi siela tuos keturis elemen- 
tus pažįsta, tad ir jos esmė turi būti iš jų sudėta; šiaip ji nega- 
lėtų, pati nebūdama jiems lygi, šių pastarųjų pažinti. Empedoklis 
taria, matyti, ne be pitagorininkų įtakos, ir sielas keliantis po 
mirčiai iš vienų esybių į kitas. 

4. Kaip Empedoklis yra mąstęs apie Dievą, nėra visiš- 
kai aišku. Tur būt, jis bus (spėjant iš išlikusio vieno posakio) 
Dievą laikęs dvasia, nors tai ir nesutiko su visa kita jo filosofija. 


2. Anaxagoras. 


Anaxagoras (500. — 428.), gimęs Klazomenoje, Mažojoje 
Azijoje, buvo atsiskyrėlis, visiškai mokslui atsidėjęs mąstytojas. 
Ilgą laiką gyveno Atėnuose, draugaudamas su Perikliu ir Euri- 
pidžiu. Del savo filosofinių pažiūrų apšauktas bedieviu, gavo 
bėgti į Lampsakg. Ten pat jis ir miré. 

1. Pirminiai elementai. — Daiktų causa mate- 
rialis Anaxagoras laiko ne keturis elementus, bet begalinę dau- 
gybę iš dalies vienarūšių, iš dalies nevienarü- 
šių mažiausių mėdžiagos dalelių, iš kurių susida- 
rąs pasaulis. 

Šitos dalelės (vadinamos homojomerijomis ir anomojomerijo- 
mis) yra jau suskaldytos į medžio, akmens, mėsos ir t. t. daleles. 
Jos yra amžinos, nes iš nieko niekas nesiranda: visa, kas atsi- 
randa, atsiranda iš to, kas jau yra buvę pirmiau. Todel tai, ką mes va- 
diname tapsmu ir nyksmu, yra ne kas kita, kaip tik susijimas arba 
išsiskyrimas anų, pirmiau jau buvusių, sudedamųjų dalelių. 

Iš pradžių tos pirminės dalelės arba daiktų „sėklos“ buvo 
perdėm viena su kita sumišusios, taip jog nė viena iš jų negalėjo 
saviškai pasireikšti. Todel tam, kad daiktai galėtų pasidaryti, rei- 
kėjo jas pirma išskaidyti, o paskui — vėl viena su kita jungti, į 
vienarūšius ir nevienarūšius kūnus. 

2. Judėjimo priežastis. — To dalelių skydimo ir 
jungimosi proceso principas negali būti pačiose materialinėse, 
pirminėse dalelėse, nes jos, būdamos materialios, savaime nei 
skysta nei jungiasi. Taigi reikia priimti priežastį, kuri stovėtų 
aukščiau už medžiagą ir savo įsikišimu pradėtų šioje pastarojoje 
minėto skydimo bei jungimosi vyksmą. Kadangi pasaulyje visa 
padaryta tikslingai ir tvarkingai, kadangi tikslas ir tvarka nėra 
galimi be proto, tad šita, aukščiau už medžiagą stovinti, veikia- 
moji priežastis turi būti suprantama kaip dvasi a, kaip Noūc 

Taigi ir čia mes turime dvejopą pasaulio atsiradimo pradą: 
materialinį, visų daiktų sėklų mišinį, ir, aukščiau uz šitą sto- 
vinti, nuo jo iš esmės skirtiną, veikiamąjį pradą, dvasią. 
Be to, kaip tarpininkas, pasirodo dar judėjimas, kurį Nooc su- 
teikia materijai; tas judėjimas yra rotacinis, jo dar yra dangaus 
kūnuose. Iš pradžių jis buvo pagavęs tik atskiras medžiagos da- 
lis, bet ilgainiui, tolyn ir tolyn plisdamas, apėmė viską. 

3. Dvasia. — Anaxagoras pirmasisiškėlė priešin- 
gumą tarp dvasios ir materijos, nors griežtai nusta- 
tytų terminų grynos dvasios dalykams tiksliai reikšti dar neturėjo. 
Kai kurie, eidami net prieš Platono ir Aristotelio supratimą, sako, 
jog Anaxagoras, nors ir norėjęs skirti iš esmės Nų nuo kūninių 
daiktų, tačiau tepriėjęs tik sąvoką švelniausios, subtelios, bet vis 
dar erdvingos substancijos. Anaxagoras pabrėžia Naus savaimin- 
gumą, kuris egzistuojas nepareidamas nuo bet kurio pasaulio 
daiktų elemento; jis yra begalinis, — tobulai pažįsta visus daik- 
tus, jų praeitį ir ateitį, turi galios jiems tvarkyti ir valdyti jų dės- 
ningą raidą. — Kaip sutinka tas Anaxagoro Nus su atskirais 
intelektais (Anaxagorui kiekvienos gyvos esybės siela yra 
intelektas), ar yra su jais identus, ar nuo jų skirtinas — nėra ga- 
lima tvirtai nustatyti. 

Sitoms doktrinoms daug kuo yra priešinga atomistų 
sistema. 

3. Atomistai. 
Lenkippas ir Demokritas. 


Atomizmo hipotezės pagrindėjas yra Leukippas. Iš jo 
gyvenimo mums nieko nėra žinoma. Jo mokinys buvo Demo- 
kritas, gimęs tarp 470. m.—460. m. prieš Kristy Abderoje; 
jis buvo daug keliavęs, turėjo nepaprastai daug žinių ir buvo vai- 
singas rašytojas. Sako, pasiekęs 100 metų amžiaus. Iš daugy- 
bės jo raštų bėra išlikę atskiri fragmentai. 


1l. Kosmologija. — Aristotelio aiškinimu, atomistai 
pripažino du pagrindiniu kiekvieno tapsmo principu: tuštumą 
ir pilnumą. Pirmuoju jie laikė besalinę erdvę, o pastaruoju 
— begalinę daugybę atomų, esančių begalinėje erdvėje. Tuo jie 
tarėsi išaiškinsią pasaulio atsiradimą. Kaip matome, jie tūrėjosi 
materializmo. 

Atomai, atomistų supratimu, yra mažiausios, fiziškai jau ne- 
bepasiduodančios skirstyti kūnų dalelės. Savo kokybe atomai 
yra tos pat rūšies, o nuo kits kito skiriasi tik savo pavidalu, 
didumu ir svoriu. Jie amžinai juda; juda jie patys iš savęs, be 
kokios nors priežasties, kuri būtų juos išjudinusi. Šitas judėjimas 
yra pasaulio atsiradimo priežastis: Del nevienodo atomų svorio 
ir jų judesiai yra nevienodi. Sunkieji juda smarkiau, lengves- 
nieji — lėčiau. Taip judėdami, atomai atsimuša į kits kitą, su- 
kliūva, ir tuo būdu atsiranda sūkuriai. Šitas sūkuriuotasis ju- 
déjimas padaro tai, kad kai kurie jvairaus pavidalo atomai vienas 
prie kito prisijungia ir pagaliau tvirtai su kits kitu sukimba. Tuo 
büdu atsiranda künai ir visas pasaulis. Visa procesa nustato (ne 
teleologiskai, bet mechaniškai) atomai ir jų savotiški judesiai, pa- 
gal spaudimo ir stūmos dėsnius: „Nė joks daiktas neatsiranda 
atsitiktinai, bet visa eina iš vieno pagrindo ir su būtinumu“ (Leu- 
kippas). 

Todel kūnų skirtumai nėra rūšiniai, o tik atsitiktiniai skir- 
tumai, yra tai tik įvairūs susigrupavimai tos pačios rūšies atomų. 


2. Psichologija. — Siela yra sudėta iš švelnių, sli- 
džių ir apvalių, judrių ugninių atomų. Šitie atomai yra išskydę 
po visą kūną ir atskiruose jo organuose atlieka tam tikras funk- 
cijas; visi psichiniai įvykiai yra šitų atomų judėjimo padaras. Del savo 
lengvo judrumo, sielos atomai galėtų būti oro spaudimo iš kūno iš- 
stumti. Bet, kvėpuodami, mes kiekvienu atsikvėpimu sielos atomus 
vėl į save įtraukiame iš oro, ir kliudome išeiti mumyse esantiems. 
Gyvybė laikosi tol, kol trunka šitas procesas. Sielos nemirtin- 
gumas atmetamas. 


3. Pažinimo mokslas. — Pažinimas įvyksta, kada 
daiktų dalelės („ištokos“) per porus įsiskverbia į mūsų vidų. 
Jutimų organai pagauna ne daiktų esmę, o tik fenomenus. Po- 
jūčių antrinės kokybės (spalva, garsas, skonis etc.) yra subjekty- 
vios. Todel pojutinis pažinimas yra „netikras“, tamsus ir netvir- 

tas. Vis delto jis mus jtikina, jog daiktai egzistuoja ir leidZia 
protui siekti tobulesnio pažinimo. 

Proto pažinimas yra „tikrasis“ pažinimas ir pasiekia tikro- 
vę, atomus ir tuštumą. Tačiau mūsų pažinimo plotas yra aprėžtas, 
ir tiesą pasiekti nėra lengva: „Tiesa lindi giliame šulinyje“. 


4. Etika. — Kad ir iš atomų sudėta, siela yra tačiau 
kilniausia žmogaus dalis. Todel ir sielos gerybės yra aukštesnės 
už künines. Aukščiausia gerybė yra laimingumas, kurį duoda 
išvidinis linksmumas, ir jautos ramumas. Prie- 
monés tam yra ne „bandos ir auksas“ ir ne „nykstamos gerybės“, 
bet saikumas (ne „perteklius“ ir ne „trūkumas“) ir doras 
gyvenimas. (Todel Demokritas buvo vadinamas „linksmuoju“ 
filosofu, o Heraklitas — „verkiančiuoju“), 


5. Dievas. — Mechaniska bei materialistiska atomistu 
sistema neZino né jokio Dievo, nebent tik kartais pati gamtos vi- 
suma yra pavadinama Dievu. „Dievai“ gyvena plotmėse tarp 
pasaulių; jie, kaip ir visos esybės, sudėti iš atomų, mirtingi ir 
pasibaigiami. 


V. Soiistika. 


Priešsokratinė filosofija baigiasi, ištirpdama sofistikoje. 
Sofistika yra skepticizmas, skepticizmas, kuris pirma abejoja 
del bet kokios tiesos, o pagaliau kiekvieną tiesą akiplėšiškai 
paneigia. 

1. Priežastys. — Priešsokratinės sistemos buvo dažnai 
nevykę mėginimai patirti tiesą. Daug kur jos viena kitai prieš- 
taravo, o kai kurios net juntamąjį pasaulį laikė jūsčių apgaule ir - 
subjektyviu vaizdu, pamėkle. Visa tai savaime vedė prie skep- 
ticizmo. Be to, čia prisidėjo ir politikos gyvenimo sąlygos. Lai- 
mingai pasibaigusius persų karus sekė bendras visų gyvenimo 
sričių pakilimas. Kartu ėjo ir visuotinis veržimosi prie apšvietimo. 
Bet toks visuotinis veržimosi dažnai žmogų daro paviršutinišku 
pusmoksliu, o iš čia jau nebetoli į skepticizmą ir dvasios suny- 
kimą. Taip ir čia įvyko. Moralinis gyvenimo rimtumas dingo, 
o į jo vietą atėjo palaidumas, laisvamanybė ir lengvapėdiškumas. 
Todel nenuostabu, kad ir filosofijoje šitoji dvasia atsispindo ir 
apsireiškė skepticizmo pavidalu. 

Šitai skeptiškajai tendencijai buvo palankus ir sofistų mo- 
kyklų charakteris. Sofistai buvo daugiausia keliaujantieji moky- 
tojai ir retoriai, kalbėtojai; jų tarpe buvo daug vyrų didelių 
gabumų, bet daug buvo ir šiaip jau miklių tuščiakalbių bei plepių. 
Ypač demokratiškuose Atėnuose netrūko jiems mokinių, kurie 
ruošėsi į politikos darbą ir, turėdami galvoje didelę tada piliečių 
susirinkimų reikšmę, pirmiausia norėjo išmokti sumaniai reikšti 
savo nuomones. Todel jų mokslas netrukus pavirto amatu „blo- 
gesnį dalyką parodyti esant geresnį“. Iš čia kilo nuomonė, jog 

visa galima jrodyti ir visa galima nuneigti, jog néra né jokios 
objektyvios tiesos. Daugelis mokytojų šitą nuomonę reikšdavo. 
atvirai. 

2. Padariniai. — Filosofijos ir religijos, dorovės ir 
tėisės srityse sofistikos darbas buvo destruktyvus. Teorija 
ir praktika jis skelbė individualinį subjektyvizmą. Visa pagaliau 
laikoma sauvališku „teigimu“. Nei tiesa nei tėisė neturi objekty- 
vios reikšmės. Teisinga yra tai, ką aš laikau teisinga, gera — 
kas man patinka. — Iškalbos išdirbimui ir dialektiniam meto- 
dui sofistai yra nemaža nusipelnę. 


3. Žymiausi sofistų tarpe buvo: Protagoras iš Ab- 
deros (apie 480. — 410. pr. Kr.), mokęs iškalbos Sicilijoje, 
Italijoje ir Atėnuose; Gorgijas iš Leontinio Sicilijoje (apie 
480. — 375.), apie 427. m. atvykęs į Atėnus ir taipgi mokęs 
įvairiose vietose iškalbos; Prodikos iš Keo, Hippijas iš Elio ir 
Kritijas, vienas iš 30 tirionių. 

a) Protagoras, matyti, ne be Heraklito įtakos, iškėlė 
teigimą: „Visų daiktų matas yra žmogus“, esančiųjų, 
kad jie yra, ir nesančių, kad jų nėra. Tai reiškia: skirtumas 
tarp tiesos ir netiesos pareina tiktai nuo Žmogaus; vienam Zmo- 
gui yra teisinga tai, ką jis laiko teisinga, klaidinga tai, ką jis 
sau vaizduojasi esant klaidinga. Objektyvios, visuotinės reikšmės 
tiesos nėra. 


b) Gorgijas ėjo dar toliau ir mokė: a) Nieko nėra. 
Nes jeigu kas būtų, tad jis turėtų būti arba atsiradęs, arba am- 
Zinas. Atsiradęs jis negali būti, nes iš nieko niekas neatsiranda. 
Lygiai negali būti nė amžinas, nes tada jis turėtų būti begalinis;. 
bet begalybė neegzistuoja niekur, nei savyje (kaip savo vietoje, 
nes tai yra negalima), nei kitame, nes tada ji būtų už tą kitą 
mažesnė ir tadel nebūtų begalinė. Todel nieko nėra. — p) Kad 
kas ir būtų, liktų vis vien nepažįstama. Nes, jeigu būtis 
būtų pažįstama, tad tai, apie ką mąstoma, turėtų būti realu; šiaip 
būtis nebūtų mąstoma. Bet tada visa, kas mąstoma, būtų tikra, 
net jeigu kas mąstytų, jog jūroje eina važiuotų žmonių kova. — 1) Pa- 
galiau, jeigu kas būtų ir pažįstama, tai tas pažinimas nebūtų ki- 
tiems išreiškiamas. Kaip gi išreikšti žodžiais, pav., spal- 
vos vaidinį, kad ženklas (žodis) nuo žymimojo daikto visiškai yra. 
skirtinas? 

Priešsokratinė filosofija pradžioje su pasitikėjimu ėmėsi tirti 
išorės pasaulį, bet ji perėjo į subjektyvizmą. Nuo šitų dviejų 
mūsų pažinimo pusių, subjektyviosios ir objektyviosios, visą, 
tolesnį laiką nereikėtų nuleisti akių. 

ANTRASIS PERIODAS. 


Sokratiné bei atikinė filosofija. 
Ivedamosios pastabos. 


1. Anaxagoras atnešė joniečių mokslą į Atėnus; eleatai, Par- 
menidis ir Zenas, skelbė čia savo mokslą patys, o Heraklitas ir 
pitagorininkai buvo žinomi savo raštais. Tuo būdu Atėnuose 
susitiko skirtingiausios filosofijos pakraipos. Tiesa, iš pradžių 
visos jos sutirpc sofistikoje, bet kartu prieš šitą sofistiką pakilo 
ir reakcija, prasidėjo naujas graikų filosofijos pakilimas, 
pasiekęs aukščiausio jos klestėjimo. 

Šita filosofija, kilusi iš reakcijos prieš sofistiką, nebesustojo 
prie vienos tik gamtos bei išorės pasaulio. Priešingai, filosofiskoji 
spekuliacija, nepaneigdama gamtos tyrimų, iškėlė į priekį 
savęs pažinimo reikšmę ir kartu steigėsi nustatyti santykį tarp 
subjektyvaus pažinimo ir objektyvios būties. Be to, svarstomos 
visos svarbiausios problemos: pasaulis, žmogus, Dievas. Tai yra 
atikinés bei sokratinės filosofijos pažymiai, jos pražydimas. 

2. Šitos filosofijos pagrindėjas yra Sokratas. Tačiau ne 
visi jo mokiniai suprato savo mokytojo dvasią; daug kas pagavo 
tik vieną arba kitą jo mokslo momentą, ir paskui jį vienšališkai 
išplėtė. Todel jie vadinami netobulaisiais sokratinin- 
kais. Priešingai, šviesiame, idealiame Platono prote, Sokrato 
mokslo daigai puikiai pražydo, nenutoldami tačiau nuo savo 
mokytojo dvasios. Platonu pasekė jo mokinys Aristotelis, 
Šis, nors del daugelio esminių punktų su savo mokytoju nesutiko, 
tačiau pastatė sistemą, stovinčia lygia greta su platonine. 

Todel visų pirma mums teks kalbėti apie Sokratą ir neto- 
buliuosius sokratininkus, toliau apie Platoną ir pagaliau apie 
„Aristotelį. 


I. Sokratas. 


1 E. Piat, Socrate, Paris 1901. Vokiškas vertimas E. Prinzo, 
Ottingen = Spielberg 1903. 

Maier, Sokrates, sein Werk und seine geschichtliche Stel- 
lung. 1913. 


1. Sokratas gimė Atėnuose apie 470 m. Motina buvo pri- 
.eméja, o tėvas vaizdakalys; tėvo amato išmoko ir jaunas Sokra- 
tas. Vidaus balso, savo daimono, žadinamas, jis suėjo į paZines 
su žymiausiais tų laikų mąstytojais — jų tada Atėnuose buvo 
gausiai — ir su garsiausiais tų laikų solistais. Jis susipažino su 
jų mokslu, o kartu pažino ir pagrindines mintis senesniųjų filo- 
sofijos sistemų. Jo akylas Zvilgis greitai pastebėjo visą dvasios 
ir dorovės gyvenimo suirimą Atėnuose. Tada jam iškilo mintis 

visą savo gyvenimą atidėti graikų tautos mokymui ir auklėjimui. 
Delfų orakulas šitą jo įsitikinimą dar daugiau sutvirtino. Vaikš- 
čiodamas miesto gatvėmis, prekyvietėse, dirbtuvėse, draugiškose 
sueigose pildė jis savo aukštą pašaukimą; pildė jį be trūkšmo: 
pasikalbėjimais, atsitiktiniais dialogais; bet iš tų pašnekesių bei 
dialogų kyšojo jo dvasios pranašumas, kuris kreipė į save kitų 
akis ir vertė juos pripažinti skelbiamojo mokslo kilnumą. + Savo 
dvasios kilnumu ir humaniškumu jis patraukė į save didelį skaičių 
jaunuolių, daugeliui jų sužadino aukštesnį gyvenimo supratimą ir 
ir išauklėjo juos žmonėmis. 


Jo pavyzis rodė paprastą ir šiurkštų jo gyvenimo būdą. 
Jis visada norėjo maža teturėti reikalų. Sulaukusį žilos senatvės, 
Meletas apkaltino jį nepripažįstant dievų ir gadinant jaunuomenę. 
Teismo Sokratas buvo išrastas kaltas ir pasmerktas išgerti nuodų 
taurę. Jo mokinių rastas pragumas pabėgti atrodė jam negar- 
bingas bausmei išvengti, ir jis ramiai sutiko mirti!). 


2. Sokrato metodas. — Sokratas nieko neparašė ir 
nesudarė nė jokios sistemos.) Jo noras buvo tiktai mokyti gyvu 
žodžiu, vesti savo mokinius į aiškų ir tikrą tiesos pažinimą, per 
tikrą žinojimąį tikrą gyvenimą. Be to, jam ypačiai 
rūpėjo išeiti iš relatyvistiško mąstymo, kurio laikėsi  sofis- 
tinis subjektyvizmas, ir prieiti objektyvų pažinimą, pasiekti 
visuotinės reikšmės sąvokų, kurios išreikštų ne- 
kintamą daikto esmę, pagautų tai, kas jame pastovu. Sa- 
votiškas jo mokymo būdas buvo metodiškas klausinė- 
jimas. Jis nepatiekdavo bet kokios tiesos savo mokiniams 
pozityviai, jau aiškiai išdėstytos, bet steigdavosi juos, duodamas 
tolydžio vis naujų klausimų, vesti prie pažinimo, kurio norėjo 
jiems priteikti. Sis metodas turėjo dvi pusi, negatyvinę ir 
pozityvinę: 

a) Savo negatyvine puse jis steigėsi pašalinti klaidingas 
savo mokinių pažiūras. Pradédamas nuo paprasčiausių daiktų ir 
įvykių, Sokratas pakeldavo kokį klausimą ir, savo mokiniams į jį 
atsakius, iškeldavo kitą ir dar kitą, kol galų gale mokiniai pama- 
tydavo, jog tai, ką jie iki šiol buvo tvirtinę, besą netiesa. Prie 
to jis pats dėdavosi nieko nežinąs ir tarsi pripažindavo kalbančio 
su juo asmens nuomonės viršų —sokratiška ironija. 


1) Tikroji, gilesnioji Sokrato pasmerkimo priežastis buvo jo santykiai 
su demokratine to meto Atėnų valdžia, su kuria jis negalėjo sugyventi. Ypač 
jis negalėjo sutikti su papročiu dalyti valdininkams vietas iš burtų; jo nuomone, 
į valdžios vietas statytini tik protingesnieji ir daugiau Zinantieji, o ne ištraukę 
tam tikrą burta. 


2) Svarbiausi šaltiniai yra Xenophonto raštai (ypač Memorabilia), kuris są- 
žiningai, nors ir ne visai lygiu genialumu, atpasakoja Sokrato mokslą; toliau 
Platono raštai, gilesni ir platesni už Xenophonto, ir pagaliau trumpi ir aiškūs 
Aristotelio išdėjimai. Xenophontas išdeda daugiau jo etiką, mąžiau teliesdamas 
metafiziką ir dialektiką o Platonas plėtoja toliau mokytojo įdėjų mokslą ir nere- 
tai deda jam į lūpas savo paties mintis, 

b) Iš savo pozityvinés pusės šis metodas steigėsi, taip 
pat pakaitais su klausimais ir atsakymais, padėti savo mokiniams 
surasti teisingą dalyko sąvoką. Šituo atžvilgiu, tarsi primindamas 
savo motinos amatą, Sokratas savo metodą vadindavo dvasios 
meeutika (priėmėjos amatas); jis padedąs tik gimti jau esan- 
čiai jo mokinių dvasioje tiesai. 

Su šita dvejopa proto dirbsena Sokratas jungia ind uk- 
ciją, kurią jis įveda į mokslą, eidamas nuo atskirų atvejų prie 
bendrinės sąvokos; pav., kas tai yra būti narsiam, kas tai yra 
geras pilietis, išvedama iš to, kas įvairiais atskirais atvejais tuo 
vardu vadinama. Jis vartoja ir de dukciją, darydamas iš daik- 
to sąvokos arba aptarties tam tikrų išvadų. 

Svarbiausia čia yra tai, kad buvo mokoma pagal iš anksto 
apgalvotą metodą ir tuo būdu jau ir šiuo atžvilgiu pradėta kreip- 
ti Zvilgis nuo išorės daiktų į pažinimo ieškantį subjektą. Taip 
pat svarbu buvo ir tai, kad imta ieškoti to, kas turi visuotinės reikš- 
mės, t. y. sąvokos. — Visiškai naujam, pozityviam žinojimui pri- 
teikti šitas Sokrato metodas nedera. 

3. Etika. — Nors Sokratas ir labai palinkęs į visuotinį 
mokslą, tačiau gamtos tyrimą, kaip mažai teduodantį vilties ir 
nevaisingą, jis nustumia visai į užpakalį ir visų pirma rūpinasi 
žmogaus dorovės kėlimu.  Dorovė pakeliama tikru žinojimu. 

Aukščiausia gerybė yra laimingumas. Bet laimė 
(edday.ovia) jam nėra tas pats, kas ir pomėgis (Ą80v4). Todel 
šiam tikslui gera yra tai, kas tą laimę kelia, kas naudinga. 
Bet išorės gerybės, turtai, garbė ir t. t, Sokratui yra antraeiliai 
dalykai, nes jie nėra patvarūs ir nepareina nuo mūsų valios. Todel 
reikia savo viduje tapti nuo jų nepriklausomam; turėti kuo ma- 
žiausiai reikalų reiškia būti arčiausia prie dieviškosios tobulybės. 
Šitokia dvasios savivalda pasiekiama nuolatine savidrauda. 

Šalia šitokio gėrio supratimo, kaip to, kas naudinga tikrai 
gerovei, Sokratas turi dar antrą: gera tai, kas protinga, kas 
sutinka su nerašytais dievų įstatymais, su gamtos dėsniais. Todel 
geras dorovingas elgesys, dorybė, yra kartu ir protingas elgesys. 
Su pažinimu ir pažindamas žmogus įgyja dorybę, taigi galima 
sakyti: dorybė yra žinojimas. Teisingas yra tas, kas 
žino, kas teisinga. Taigi dorybė yra išmokstama, 
kaip ir kiti dalykai (intelektualistinė etika). Šitas mokslas yra 
susijęs su įsitikinimu, jog teisingu supratimu būtinai seka 
deramas veikimas, nes niekas nesąs galingesnis už protą. Todel 
niekas nedaro bloga tyčiomis, tik iš nežinojimo; kas žino, jog 
kas nors yra gera, tas ir daro, kas gera. — Šitame moksle matyti 
aiškus perdėjimas žinojimo reikšmingumo bei jo įtakos valiai. 

4. Dievas. — Šalia etikos klausimų, apie kitus dalykus 
„Sokratas kalba tik pro šalį praeidamas. . Tobula tvarka pasaulyje, 
tikslingumas jam liudija, jog pasaulį valdo aukščiausia inteligen- 
cija, išmintingas ir geras Dievas; tas Dievas, kaip Apvaizda, sau- 
go visa, o ypač žmogų. 

5. Siela. — Siela savo inteligencija ir nematerialumu 
panasi j Dieva. Sielos nemirtingumas ne visur téra aiskiai ir tvir- 
tai teigiamas. Tačiau jau iš to fakto, jog Platonas savo įrodymus 
deda į Sokrato lūpas, o taip pat iš daugelio prasitarimų apie 
atlyginimą po mirties, galime spręsti Sokratą turėjus sielos ne- 
mirtingumo įsitikinimą. 

Sokratas turėjo gilios ir plačios įtakos tolesniam filosofijos 
augimui, 


Il. Netobulieji sokratininkai. 


Sokrato moksle galima atskirti du momentu: dialektinį 
ir etinį; pirmasis iškyla aikštėn jo mokymo metode, antrasis 
— laimingumo ir dorybės moksle. Vieni iš vadinamųjų netobu- 
lųjų sokratininkų labiau pagavo ir vienpusiškai išplėtė jo dialek- 
tinį elementą, kiti — etinį. Pirmajai kategorijai priklauso m e- 
gariečiai ir eliečiai, antrajai — cinikai ir ki- 
renieéciai. 

1. Megaros, arba eristinés, mokyklos steigėjas yra 
Euklidis iš Megaros (444. — 369.) Iš Parmenidžio jis paima be 
jokios atžvilgos vienumo principą, tik jį supranta ne kaip esybę, bet 
ima jį sokratiSkai—kaip gėrio sąvoką. Yra tiktai viena, 
o tai yra Gėris, tik jis yra žymimas įvairiais vardais: Protas, 
Išmona, Dievas. Šitą savo svarbiausiąjį tvirtinimą megariečiai, 
lygiai kaip ir elietis Zenas, steigėsi dialektiškai pagrįsti. Todel 
jie yra vadinami ir dialektikais arba „eristikais“. Stilponas 
(apie 320.) megariečių mokslą sujungė su cinikų mokslu, o jo 
mokinys Zenas abudu perkėlė į stoikų mokyklą. 


Megaros mokyklos atžala yra eliečių mokykla, įsteigta 
mylimojo Sokrato mokinio Phaidono iš Elėjos. Jos pakraipa, 
rodosi, labai gerai sutarė su megarine. Eretrietis Menedemas, 
Phaidono mokinys, perkėlė šitą mokyklą į Eretriją, todel ji 
vadinama ir „eretrine“. 


2. Cinikų mokyklos įsteigėjas yra Antisthenis 
iš Atėnų, buvęs pirma Gorgijo o paskui — Sokrato mokinys, 
(444. --369.). Jis mokė Atėnuose, Kynosargio gimnazijoje; iš to 
gavo savo vardą ir jo mokykla. Jis stoja prieš Sokrato visuo- 
tinės, objektyvios sąvokos mokslą, norėdamas ją suprasti no mi- 
nalistiškai. Aukščiausia gerybė žmogui yra, pagal Antisthe- 
nį, dorybė. Ji yra ne tik aukščiausia, bet kartu ir vienintelė 
gerybé. Dorybė yra neprivalumas. Tuo žmogus ar- 
tinas prie Dievo. Visa kita, išskyrus dorybę, yra nesvarbu, išmin- 
čius tuo nesirūpina; jis pasitenkina savimi. Šitai mokyklai pri- 
klauso ir žinomasis keistuolis Dio genas iš Sinopio bei Kratis 
iš Tebų. Šitas mokslas, be saiko perdėdamas, su išorinės 
kultūros ydomis atmetė kartu ir tai, kas joje buvo kilnu ir patei- 
sinama, ir siūlė grįžti į primityviausią gamtos būseną. 

3. Ciniškajai mokyklai perdėm priešinga yra kyreniečių, arba 
hedoniné, mokykla. Jos įsteigėjas yra Aristippa s Senasis iš 
Kyrenos (435. — 355.) — iš to ir mokyklos vardas. Jis neigia 
pažinimo objektyvumą ir gina sensualistišką subjekt y- 
vizma. Su tuo sutinka ir jo praktinė filosofija. Aristippo 
manymu, aukščiausia žmogaus gerybė yra ne dorybė, bet la i- 
mingumas, kurį duoda smagumas bei pomėgiai. Ju- 
desių bei akimirkos smagumai sudaro žmogaus laimę. Daugiausia 
reikšmės turi ne dvasios, bet kūno smagumai. Teisybė, akimir- 
kos smagumais deramai gerėtis reikia išmonos ir dorybės: i š- 
mona reikalinga pašalinti prietarams, kliudantiems smagumus, 
ir išmaningai tvarkyti patiems smagumams; dor yb e reikalinga, 
kad, save valdydami, išvengtume pavojaus pasiduoti tiems smagu- 
mams, del kurių galėtume įkristi į skausmus, ligas ir nelaimes. 
Vadinasi, išmona ir dorybė yra tik priemonės smagumui pasiek- 
ti ir palaikyti. Šita būtinoji išmona toje smagumo filosofijoje 
bėra vienintelis dalykas iš Sokrato mokslo. 


III. Platonas. 


C. Ritter, Platon, sein Leben, seine Schriften, seine Lehre 
L tom. 1910. — W. Windelband, Platon (Frommans Klassi- 
ker IX.). — P. Natorp, Platons Ideenlehre. 1903. 


Apskritai. 


1. Visų žymiausias Sokrato mokinys buvo Platonas. Gimė 
428. m. pr. Kr. Atėnuose iš senos aristokratų giminės, laikiusios 
savo protėviais Kodrą ir Soloną. Mažas buvęs pavadintas Aris- 
tokliu, tik vėliau del savo plačių pečių gavęs Platono vardą ?). 
Jo meno gabumai, kurie aiškėja iš puikaus jo raštų stiliaus, jau- 
nystėje buvo jį palenkę į poeziją. Turėdamas apie 20 metų ėmė 
mokytis filosofijos; iš pradžių mokėsi pas Kratylą, Heraklito mo- 
kinį, paskui perėjo pas Sokratą; pas šį pastarąjį išbuvo 8 metus, 
iki pat jo mirties, ir buvo vienas mylimiausių ir ištikimiausių jo 
mokinių. Po Sokrato mirties Platonas nuvyko į Megarą pas 
Euklidą, paskui į Kyreną pas matematiką Theodorą, pagaliau 
nuteko ir į Egiptą. Iš Egipto grįžo vėl į Atėnus. Daug metų 
čia išgyvenęs, nukeliavo pirma į žemutinę Italiją, susipažino su pita- 
' gorininkais (Archytas), o paskui į Siciliją, kur širdingai susidraugavo 
su Diju, Dionysijaus I svainiu. Tačiau Dionysijui Platono pasi- 
rodymas nepatiko ir jis šį išdavė spartiečiui Polliui, o šis pasta- 
rasis pardavė jį vergu. Kyrenieč:- Annikerio išpirktas, pagrįžo į 
Atėnus (387) ir čia, sode Heros Akademos, įsteigė savo mokyklą; 
nuo vietos ir mokykla gavo Akademijos vardą. Vėliau 
buvo dar du kartu išsirengęs į Siciliją pas Dionysijų Jaunesnįjį, 
tačiau abi kelioni nenusisekė. Stovėdamas nuošaliai nuo politi- 


1) Graikų thatóc lietuviškai reiškia „platus, plačiapetis“. Vertėjas. 

kos darbo, vedė jis savo mokyklą iki pat mirties, 347 m. Jo 
'Akademija išsilaikė iki 529 m. po Kr. 

2. Iš likusių Platono veikalų priskaitoma iki 36 (imant 
vienetu laiškus). Parašyti jie daugiausia dialogais, kur Platono 
minčių reiškėju statomas Sokratas. Ar visi raštai autentūs, 
tebėra, mažiausia, dar abejotina. Svarbiausieji ir (be daugelio 
kitų) tikrais laikomi yra šie: 

l. Protagoras, polemikos raštas prieš sofistus, svarsto do- 
rybe; 2. Sokrato Apologija; 3. Gorgijas, apie iškalbą; 4. 

enonas, apie dorybę ir galėjimą jos išmokti; 5. Symposio- 
nas, apie meilę; 6. Phaidrus, apie meilę ir grožį kaip meilės 
dalyką; 7. Phaidonas, apie sielos nemirtingumą; 8. Valst y- 
bė, apie idealią valstybę, 10 knygų valstybės mokslo; tačiau yra įmai- 
šytų ir svarbių filosofijos klausimų; 9. Theaitetas, mokslo sąvokos 
nagrinėjimas; 10. Euthydemus, polemikos raštas prieš solistus; 
11. Parmenidis, apie idėjas ir vienumą; 12. Sophistis, 
apie esybės sąvoką; 13. Philebus, apie géri apskritai ir ypač 
apie aukščiausią Gerybę; 14. Timajus, pasaulio atsiradimo moks- 
las; 15. Įstatymai apie „antrininkę valstybę“, nes idealioji val- 
stybė nėra žmonėse įvykinama. 

Kai kurie mano, jog Platonas savo raštus apdirbęs pagal 
iš anksto apgalvotą, sistematišką planą, norėdamas sudaryti iš jų 
vieną didelę pilnatį; tačiau šiai nuomonei trūksta pagrindimo. 
Paprastai jo raštai skirstomi trimis jo amžiaus periodais: so k- 
ratinis periodas (Lachis, Charmidis, Protagoras, Apologija, 
Kritonas, Gorgijas, Menonas); jame ypačiai plėtojamos etikos są- 
vokos; vidurinis, idėjų ir sielos mokslas (Symposionas, Phai- 
drus, Phaidonas, Valsiybė, Theaitetas) ir senatvė (Parmenidis, 
Sophistis, Politikas, Philebus, Timajus, Kritijas, Įstatymai). 

3. Filosofijos uždavinys Platonui yra tikrosios būties 
(Švtucėv) pažinimas. Tikroji gi būtis yra ne justiniai daiktai, bet i d e- 
jos. Tad filosofija yra, formuluojant jos aptarimą Platono pras- 
me, idėjų, kaip tikrosios būties, mokslas.—Tobulą 
išmintį teturi vienas Dievas; žmogus gali išminties tik siekti; 
jis bus ne copos, bet tik grhócopos. Filosofavimas prasideda, kada 
žmogų ima stebinti apraiškos, kurias jis sutinka pasaulyje, čia kyla 
karštas noras ištirti tai, kas tikrai yra, ir kas yra aukščiausias pagrin- 
das visų matomųjų daiktų. Filosofijos įvadas yra matematikos studi- 
jos; prie idėjų pažinimo mus veda dialektika, bendrinių idėjų 
sudarymas ir suskirstymas. 

4 Pirma imsime svarstyti Platono idėjų ir pažinimo 
mokslą, toliau jo teologiją, kosmologiją ir psi- 
chologiją, pagaliau jo etiką ir valstybės mokslą. 


1. Platono idėjų ir pažinimo mokslas. 


Visos Platono filosofijos branduolys yra jo idėjų mokslas. — 
Drauge su Sokratu Platonas, nesutinka su sofistais ir tiki tikro Ži- 


nojimo, absoliutaus pažinimo galimumu. Teisybė, justiniu paži- 
nimu mes tepasiekiame nepastovią, nykstamą apraiškų pasaulio 
būtį; tik bendrinėje sąvokoje randame, kas pažinime nekintama, 
absoliutu. Bet kaip mes prieiname bendrines sąvokas ir kiek šio- 
se pastarosiose yra objektyvios tiesos? 

a) Justinis patyrimas bendrinių sąvokų mums neduoda; jame 
randame tik tai, kas individualu ir kintama, todel refleksija negali 
išgauti iš jo to, kas ir nekintama ir bendra. 


Be to, idėjos yra mūsų suvokimams normos. Norėdami suži- 
noti tam tikro pasielgimo gerumą, tiriame jį, padedami gėrio sa- 
. vokos; vadinasi, žiūrime, ar šis pasielgimas sutinka su gėrio są- 
voka ar ne; ar šis daiktas yra gražus, sprendžiame iš idealios 
grožio sąvokos; prieš pavadindami du daiktus lygiais, turime jau 
turėti lygumo sąvoką. Vadinasi, gėrio, grožio, lygumo idėjos turi 
jau pirma mūsų sprendimo glūdėti mūsų dvasioje. 

Taip pat yra ir su matematikos sąvokomis. Ar šitas kūnas 
rutulys, sprendžiame ne iš kito matyto rutulio, bet iš sąvokos, 
nepareinančios nuo visa ko matyta. 

Tą pat rodo ir heuristinis mokymo metodas. Kada moki- 
nys nuolatiniais, logiškai vienas po kito statomais klausimais pri- 
vedamas prie tam tikros tiesos pažinimo, tad šita tiesa nepritei- 
kiama jam iš šalies; bet, priešingai, jis ją susiranda pats savyje. 
Klausimų eilė buvo tik priemonė atrasti. Protas turėjo tą tiesą 
jau pirmiau savyje turėti, kad ją klausimais galėtų sužadinti. 

"Tad bendrinės sąvokos nėra imtos iš matomojo pasaulio 
daiktų. Šie kintami daiktai taip pat nėra sąvokomis pažintas ne- 
kintamas objektas. O kiek mūsų sąvokos duoda mums o b j e k- 
tyvaus pažinimo? Mūsų sąvokinis pažinimas yra tikrasis Zinoji- 
mas; todel, pagal Platoną, jį turi atitikti, kaip jo dalykas, ir tik- 
roji būtis. Jeigu tat sąvokos neina iš daiktų, tai jos turi eiti iš 
kur kitur. | tai Platonas atsako, nurodydamas į objektyvų 
idėjų pasaulį, egzistuojantį šalia kintamojo pasaulio: idėjos 
pačios egzistuoja kaip amžinai esančios, nekintamos formos. Tas 
idėjas, o su jomis ir objektyvią, nekintamą būtį, mes suvokiame 
savo sąvokomis: gėrį, grožį, kurie egzistuoja šalia mūsų dvasios 
ir šalia juntamųjų daiktų „antdanginiame pasaulyje“. Tuo būdu 
iš sąvokų mes gauname tikrąjį žinojimą, ir todel idėjos yra tikroji 
tikrybė, esmės pasaulis; justiniai daiktai, tapsmo pasaulis, neturi 
pilno realumo. Iš pradžių kiekvienai bendrybei Platonas pripažino 
atskirą idėją; vėliau, sako, jas bepripažinęs tik gamtos daiktams. 

b) Idėjų savitarpio santykiai. — Idėjų santy- 
kiai vienos su kita yra lygiai tokie pat, kokie yra tarp mū- 
sy prote esančių atitinkančių jas sąvokų. Kaip bendrinės sąvokos 
sudaro mūsų prote loginę vienybę, yra viena kitai subordinuotos 
bei koordinuotos, taip ir idėjos, būdamos objektyvios, sudaro r e a- 
lią vienybę. Bet šita vienybė nėra sustingusi, nėra nejudoma, 
tokia, kaip Parmenido būties vienybė; priešingai, šitoje vieny- 
bėje glūdi dialektinis judesys į daugybę, t. y. kaip sąvo- 

kos músy prote skirstosi, eidamos nuo bendra prie atskira, taip 
ir tokj pat éjima, skirstymosi nuo bendra prie atskira, reikia pri- 
pažinti ir objektyviam idėjų pasauliui. Konkreciau šitos idėjų ko- 
ordinacijos bei subordinacijos Platonas neišvedė, o tik pabrėžė, 
jog aukščiausia idėja visoje sąvokų piramidėje yra gėrio idėja. 
Ji yra aukščiausias ir paskutinis pasaulio tikslas, ji yra kartu ir 
aukščiausia išmintis, ji pagaliau Platono vadinama Dievu 1). 


c) Idėjos ir apraiškų pasaulis. — Būdamos ti- 
kroji būtis, idėjos yra kartu tobulos, nekintamos, amži- 
nos. Palikdamas visada tas pats, idėjų pasaulis didingai, nema- 
tomas sklando viršum apraiškų pasaulio ir savo idėjomis parodo 
visą tobulybes gausumą. Priešingai, apraiškų pasaulis yra n e- 
tobulybės, kitimo ir nykimo sritis. Tai, kas materialu, 
nuolat keičiasi; čia nieko tvirta ir pastovu, todel ir niekuomet 
nieko tobula. 

Vis delto tarp idėjų ir atskirų daiktų esama ir sąryšio. At- 
skirieji daiktai „dalyvauja idėjose“, būtent del to, kad kievienas 
individas dalyvauja jį atitinkančioje idėjoje, yra tai, kas yra. 

Pats Platonas niekur nėra tiksliau paaiškinęs, kaip tas „da- 
lyvavimas“ įvyksta. Jis tik sako, jog daiktai esą idėjų „pamėg- 
džiojimas“ (ėoiwars, pi note), idėjos tarytum esančios pavyzdžiai 
(zapadsijpata), o daiktai — tų pavyzdžių atvaizdai (ėpoopaza). 
Tačiau daiktai esą labai netobuli tų prototipų ektipai. Mat, ma- 
terija, nuolat tapdama ir nykdama, tegali duoti tik labai su- 
drumstą idėjų atspindį. 

d) Idėjų pažinimas. — Su Platono idėjų mokslu be- 
tarpiškai yra susijęs ir jo pažinimo mokslas. Būtent, at- 
eina klausimas: jeigu idėjos, būdamos tikros daiktų esmės, nėra 
daiktams imanenčios, bet transcendenčios, tad kaip mes prieiname 
tų idėjų pažinimą? 

Iš pojutinio patyrimo mes negalime gauti idėjų pažinimo, 
nes jos neglūdi pojučiams prieinamuose daiktuose. Betarpiškai idėjas 
regi taip pat nenusimanome. 

Todel Platonas čia griebiasi sielos preegzistencijos hy- 
potezės. Siela, moko jis, prieš susijungdama su kūnu yra buvusi nekū- 
niškair gyvenusi idėjų pasaulyje; ji ten betarpiškai regėjo idėjas, tiesą 
ir gėrį tokias, kokios jos yra iš savęs, ir iš to regėjimo buvo laimin- 
ga.Susijungusi su žemės kūnu ji visa matyta p a m i r š o. Tačiau siela 
nenustojo galios tas idėjas vėl atsiminti. Tą atsiminimą 
joje sužadina apraiškų pasaulyje sutiktas ir neaiškus, drums- 
tas idėjos paveikslas. Tas paveikslas jai pri mena pirmavaizdį 
(Urbild); tuo būdu sieloje atbunda idėjos pažinimas, kuris buvo 

1) Neoplatonikai, o su jais kartu ir šv. Augustinas, šias idėjas laikė Dievo 
mintimis. Naujesnieji Platono aiškintojai, ypač iš neokantinės Marburgo moky- 
klos, sako, jog Platonas skeibęs tik sąvokų apriorumą, taigi idėjos jam buvusios 
grynos mūsų proto sąvokos, mąstymo kategorijos, kaip mes šiandien kad pasa- 
kytumėm, arba visuotinis dėsnis. — Abudu aiškinimu nėra pakanknmai jrodomu. 

jau pamirštas. Todel visas žmogaus išmokimas, visas moksliškas 
pažinimas yra ne kas kita, kaip atsiminimas. — Šis pirmas 
bendrinių sąvokų esmės ir jų santykių su realybės pasauliu iš- 
sprendimas yra kraštutinis realizmas. Platonas nepripa- 
žino mūsų protui savaimingos abstrahavimo ir sąvokų sudarymo 
galios. Šitas klausimas yra viena iš svarbiausių filosofijos prob- 
lemu visais laikais iki pat mūsų dienų. 


2. Platono teologija, kosmologija ir psichologija. 


1. Dievas. — a) Kaip jau iš sakyta aišku, Platonui kiekvie- 
na idėja, būdama amžina ir nekintama, yra dieviškos prigimties, 
yra dieviška esybė. Tačiau iš visų kitų idėjų Platonas ypačiai iš- 
kelia gėrio idėją, Ją aprašo tokiais aukštais žodžiais, jog, Pla- 
tono manymu, joje visų pirma turime pamatyti Dievybę. 

Kaip del saulės — skaitome „Respublikoje“ — daiktai matyti, 
kaip jie del jostampa ir auga — taip gėris turi tokios galybės ir 
grožio, jog jis yra ne tik sielos žinojimo priežastis, bet ir duoda tiesą 
ir esmę visa kam, kas yra mokslo dalykas; kaip saulė kad nėra 
nei tai, kas mato, nei tai, kas matoma, bet stovi viršum abiejų, 
taip ir gėris nėra nei mokslas nei tiesa, bet stovi viršum judviejų, 
ir šiuodu nėra, tikrai sakant, pats gėris, tik gėrio rūšies. Tik 
gėrio idėja viskam kitam teteikia vertumo. Ji yra paskutinis 
pagrindas proto ir būties, pažinimo ir pažįstamojo daikto, to, 
kas subjektyvu ir to, kas objektyvu, kas idealu ir kas realu; ji 
yra iškilus net viršum visų šitų skirtumų. — Tačiau Platonas 
nėra mėginęs iš gėrio idėjos išvesti visas kitas idėjas, ir todel 
sunku pasakyti, kaip jis suprato pirmosios santykį su visu 
idėjų pasauliu. Tiek tik tėra aišku, jog gėrio idėjai Platonas 
ypačiai pabraukdamas teikė dieviško x&v ķoyħňv charakterį. 


b) Be šito, daugiau abstraktaus, Dievo sąvokos supratimo, 
pas Platoną sutinkame ir kitą, visai konkretų. Rašte „Timajus“ 
Dievas atrodo kaip asmeniška esybė, veikianti protingai ir 
laisvai. Ten dažnai randame tokių posakių, kaip: „Dievas norėjo“, 
„Dievas mąstė,“ „Dievas svarstė.“ Jis pastatė pasaulį, ir, būdamas 
nepavydi esybė, pastatė jį tokį gerą, koks tik buvo galimas. Tačiau 
šitas Platono pasaulio statytojas, demiurgas, negali būti identifikuo- 
jamas su tikruoju pasaulio Kūrėju, kaip jį supranta krikščionybė. 
Mat, Platono Dievas idėjas, pagal kurias jis stato pasaulį, turi ne 
savyje, bet randa jas šalia savęs, ir tuo būdu pats nuo idėjų pa- 
saulio tam tikra prasme priklauso. Taip pat ir medžiaga jam yra 
kažkas savaiminga. Pagal Platoną, nėra nė jokio pasaulio 
Kūrėjo, yra tik pasaulio Statytojas. 


c) Platonas Dievo sąvoką supranta dar ir trečiaip; yra tai 
vadinamoji pasaulio siela, gyvybės principas pasaulyje, 
pagrindas visų nykstamų dvasių ir sielų. „Timajuje“, priešingai, 
pasaulio siela laikoma sukurta. — Vieni Platono aiškintojai nori 
gėrio idėją pastatyti po Dievo sąvokos, kiti daro priešingai; dar 

kiti stato abi savoki lygia greta, ketvirtoji, tur büt teisingiausia, 
nuomonė Dievo sąvoką sulieja su gėrio idėja. 


Iš viso to matyti, jog vieningos, aiškiai išreikštos Dievo 
sąvokos mūsų filosoias nebuvo suradęs. Jo Dievo sąvokai trūksta 
tikro asmeniškumo, kūrimo galios ir ryškiai pabrėžiamo trans- 
cendentumo. Kad ir galingos buvo Platono pastangos pasiekti 
aiškų paskutinį visų daiktų pagrindo pažinimą, jo mėginimas vis 
delto ir paliko tik mėginimas. 


2. Kosmologija.!)— Pasaulį Platonas išveda iš trijų prin- 
cipų: materijos (causa materialis), Dievo (demiurgas, causa 
efficiens) ir idėjų (causa exemplaris). 


a) Materija yra amžina, nesukurta, neribota, belytė, 
neapibrėžta, neapspręsta. Demiurgas pirmas duoda jai lytį ir ypa- 
tybes. Visai prieš idėjas, ji yra 4 ðv, nebūtis. Jos nereikia su- 
prasti kaip chaosą, kurį reiktų tik tikslingai tvarkyti; taip pat ir 
kaip Aristotelio pirminę materiją, negalinčią egzistuoti be lyties, 
bet kaip amžiną, begaline, neapibrėžtą tuščią érdve.? To- 
del, pagal Platoną, daiktai atsiranda ne iš jos, bet joje. Tačiau 
ta tuščia erdvė yra suprantama kartu kaip kažkas realu. Si 
materija yra visokios netobulybės pagrindas. Daiktai yra jungi- 
nys idėjos ir materijos, būties ir nebūties. 


b) Pasaulio siela.—Visas pasaulis gaivinamas pasau- 
lio sielos, judėjimo principo. Demiurgas yra ją padaręs, jungda- 
mas idėją su materija (žiūr. aukščiau). Ji stovi viduryje tarp 
nekintamo idėjų pasaulio ir kintamo kūnų pasaulio. Ji yra prie- 
žastis atskirų daiktų tvarkos ir harmonijos, priežastis jų prigimties 
sutvarkymo ir nuostabiai taisyklingų dangaus kūnų judesių. Kos- 
mas nėra atsitikimo arba aklo būtinumo išdava, bet proto ir ge- 
rumo padaras. Pirma atsirado keturi elementai: žemė, vanduo, 
ugnis ir oras, o iš jų paskui kilo visi kiti daiktai. Pačios smul- 
kiosios elementų dalelės turi geometriškus pavidalus. 


Kad pasaulio siela turinti būti priimta, kad be jos nesą 
galima apsieiti, Platonas steigiasi įrodyti šitaip: Senųjų gamtos 
filosofų manymas, kad materija esanti pirmesnis dalykas, negu 
dvasia, psichė, kad psichė esanti vestina iš materijos, yra klai- 
dingas. Teisingas yra priešingas manymas. Materija juk juda 
ne pati iš savęs, bet del judinamosios priežasties. Ši pastaroji 
negali jau bebūti kieno kito judinama, ji turi būti tos rūšies, 
kad ji pati save judintų. Sitas iš savęs judėjimas ir yra 
dvasios esmė, priešinga meterijos esmei. Vadinasi, materialinis 
pasaulis nebūtų galimas, jei nebūtų pasaulio sielos, — Toliau, 
žvaigždynai ir visi gyviai turi savo atskiras sielas. 


1) Čia Platonas nori duoti ne kokį tikrą mokslą, bet tik patikimą nuomonę. 


2 Šis Platono materijos supratimas nėra visų priimtas, tačiau jis geriau- 
siai atitinka paties Platono prasitarimus, 


A 


Iš čia eina kitos, tolimesnės, visaties aptartys: 


a) Pasaulis, kaip pasaulis, nėra amžinas. Jis kartą yra 
turėjęs pradžią, būtent tą momentą, kada idėjos įkūnyta į amžiną 
materiją. Laikas tėra atsiradęs kartu su pasauliu; jis yra amžinybės 
atspindys, nes pasaulis neturės pabaigos. 


b) Pasaulis, koks jis yra dabar, yra vienintelis galimas 


pasaulis; jame juk apsireiškia visa idėjų sistema, kuri, būdama xó0 
pog votos, yra juntamojo pasaulio pavyzdys. Kadangi vienas tėra pa- 
vyzdys, tad ir atvaizdas tegali būti vienas. 


c) Sitas pasaulis yra tiek tobulas, kiek jis begali būti 
"lobulesnis pasaulis nebėra galimas; Dievas, būdamas geras ir ne- 
pavydus, yra jį tiek į save pati panašų padaręs, kiek tik leido ma- 
terja. Pikta, kurį matome pasaulyje, turi savo pagrindą mate- 
rijoje. Iš Dievo gali eiti tik tai, kas gera; bet materija iš savo 
prigimties yra iki tam tikram laipsniui priešinga tvarkanciam ir ku- 
rianciam Dievo darbui ir todel ji yra pagrindas visos netvarkos ir visa 
pikta pasaulyje. Taigi kiek pasaulis yra Dievo padarytas ir sutvar- 
kytas, tiek jis yra tobulai geras; bet kiek tvarkančiam ir kuriančiam 
ow veikimui priesinasi materija, tiek pasaulyje turi bütinai rastis 
pikta. E 

3. Psichologija.—Zmogaus siela Platonas laiko nuo 
küno skirtina dvasios esybe. Jos buvima jis steigiasi tuo pat 
büdu jrodyti, kaip ir pasaulio síelos buvima. Ir Zmoguje, sako 
jis, materialinis elementas, künas, reikalingas savo judéjimo prin- 
cipo, nes künas, büdamas materialiné esybé, negali pats i$ saves 
judėti. O šis principas vėl negali būti kieno kito judinamas, bet 
turi pats save judinti, taigi turi būti siela, dvasia. Tuo būdu 
siela, būdama causa movens, yra būtina kūno supozicija. lr, kaip 
kūnas yra vienos rūšies su juntamaisiais daiktais, taip, priešingai, 
siela yra gimininga tam, kas egzistuoja viršum juntamų daiktų ir 
kas yra vientisa ir nekintama — idealiniam pasauliui. 

Taigi siela yra kūnui jo causa movens; bet tiktai tiek. 
Glaudesnio sąryšio tarp judviejų nėra. Siela gyvena kūne tary- 
tum vežėjas; kūnas tėra tiktai vienas organas, kuriuo 
siela naudojasi veikdama. Todel tikrąją žmogaus esmę sudaro 
tik siela; žmogaus savokoje kūnas nėra lygiateisis narys šalia 
sielos. 

Be protingosios sielos, žmoguje reikia tarti esant dar kitą, 
neprotingą sielą. Ši vėl yra sudėta iš dviejų dalių, taip jog 
galų gale galimas trejopas mūsų psichikos suskirstymas. 

Tikroji žmogaus siela yra protingoji (tò hoņtotxóv, Adjos); 
ji yra dieviškoji (į Dievą panašioji) žmogaus dalis ir laikosi galvoje. 
Po jos arčiausiai stovi drąsiškoji, pykstančioji siela (tú duposidés, 
8opóc), ji laikosi krūtinėje. Po šios vėl stovi geidžiančioji 
siela (tó Zmbopquxóv) ji laikosi pilve. Abidvi paskutinieji sieli 
priklauso kūno ir yra mirtingos; jųdviejų funkcijos yra kūniškos 
prigimties. 

Sita moksla Platonas pagrindzia i$ proto ir justiniu siekimy nesu- 
tikimo. Nė jokia savyje vieninga esybė negali pati sau prieštarauti. 
Taigi tam priešingumui mumyse išaiškinti nesutinkančius siekimus tu- 
rime vesti iš skirtingų principų; o kadangi tie siekimai yra trejopos 
rūšies, tad turime priimti žmoguje esant ir trejopą sielą: protingą, dar 
sišką ir geisminga. 

Protingoji ir geismingoji sieli yra zmoguje tarytum du poliu; joms 
tarpininkauja drasiskoji siela. Oopós palygintas su liūtu. "Embdopía, 
priešingai, su daugiagalve hidra. Iš savo prigimties Oopós palaiko proto 
pusę ir padeda šiam kovoti su Emdupia, 

b) Siela ir kūnas. — „Protingoji siela, kaip jau Zi- 
nome, yra egzistavusi dar prieš kūno atsiradimą, ir tik vėliau buvo 
su šiuo sujungta. 

Kaip dievai, dieviškame vežime sėdėdami, nuolat skrieja aplink 
antdangi, kurio puikumo nėra apdainaves dar nė vienas poetas, — taip 
ir siela dievų tarpe, dieviškus sparnus turėdama, yra apvažiavusi dviem 
žirgam pakinkytame vežime tą antdangi ir ten regéjusi tokią tiesą 
ir grožį, kokie jie yra iš savęs. Bet vienas žirgas buvo atšiaurus ir 
nepaklusnus; daug sielų nepajėgė jo suvaldyti; taip kilo jų eilėse su- 
mišimas; sąmyšyje daugeliui sielų buvo pažeisti sparnai; jos leidosi 
kas kartą vis Zemyn, kol galų gale nukrito žemėn, t. y. nusileido kū- 
nuosna. Ta siela, kuri, dar būdama ne kūne, daugiausia yra regėjusi 
būties, tampa filosofo siela; paskiau eina karalių sielos, ir taip eina 
pastraipomis, pagal žmonių luomus, žemyn iki sofisto ir tirionies sielų, 
jos stovi žemiausiame laipsnyje. | gyvulių kūnus sielos iš šitos 
pirmosios generacijos dar neina. 


Šiaip ar taip, čia kyšo mintis, jog siela del nusikaltimo 
ir už bausmę sujungta su kūnu. Todel sielos sujungimas su kū- 
nu Platonui atrodo ne gerybė, bet blogybė. Kūną jis vadina 
sielos kalėjimu, grandiniais, kurie laiko sukaustę sielą, ir t. t. Kuo 
iš tikrųjų siela yra nusikaltusi, Platonas arčiau nepasako; matyti, 
jis turi galvoje nusigręžimą nuo Dievybės ir palinkimą į justinį 
gyvenimą — visų blogybių priežastį pasaulyje. 

c) Nemirtingumas. — Protingoji siela yra nemir- 
tinga. Svarbiausieji argumentai, kuriais Platonas nori šitą tezę 
įrodyti, yra šie: 

a) Iš priešinga visada kyla priešinga. Gyvenimą seka mir- 
tis, o iš mirties kyla vėl naujas gyvenimas. Taip turi būti ir su 
žmogumi; kaip jo gyvybė pasikeičia mirtimi, taip po mirties žmo- 
gus turi vėl prisikelti iš naujo gyventi. Bet tai būtų negalima, 
jeigu siela, būdama gyvybės principas, kūnui mirus, išnyktų. 

8) Kadangi niekas negali būti ir savo paties priešingybė, 
tad niekas negali nė dalyvauti dviejose priešingose idėjose. Siela 
iš savo esmės yra gyvybė, nes gyvybė yra savaimingas judėjimas; 
o savaimingas judėjimas sudaro sielos esmę. Bet jeigu siela iš 
savo esmės dalyvauja gyvybės idėjoje, jeigu ji tampa siela tik per 

tai, kad ji dalyvauja šitoje idėjoje, tad ji negali turėti savyje gy- 
vybés priešingybės, mirties. „Negyva siela“ būtų prieštara. 

y) Suardyti bet kurią esybę gali tik kokia jos prigimčiai 
priešinga blogybė. Vienintelė blogybė, priešinga sielai iš pri- 
gimties, yra nedorybė, moralinė blogybė. Bet tai neturi galios 
sunaikinti sielos esmės. Todel siela apskritai, yra nesunaikinama. 

Be to, gindamas sielos nemirtingumą, Platonas nurodo į jos 
giminumą su tuo, kas yra vientisa ir nesuardoma, — su idėjų 
pasauliu, į jos preegzistenciją prieš susijungiant su kūnu, kurios 
būtina išvada turinti būti postegzistencija; toliau nurodo į Dievo 
gerumą, kuris negalįs norėti, kad tai, kas kartą jau padaryta, — 
tai yra siela, — būtų suardyta. 

Platono sielos nemirtingumo įrodymai yra glaudžiai susiję 
su jo idėjų mokslu; iš esminio sielos sąryšio su amžinomis idėjo- 
mis eina jos nenykstamumas. Tiesa, ir nepareidami nuo Platono 
idėjų mokslo teisingumo, šitie įrodymai turi šiek tiek tiesos krislų, 
pav., išvedimas sielos dvasiškumo iš jos dvasiškų darbų, jos ne- 
nykstamumo iš jos vientisumo; tačiau visa Platono įrodymų pil- 
natis be idėjų mokslo netektų pagrindo. 


d) Sielų keliavimas. — Platono nemirtingumo sąvoka 
yra neatskirtinai susijusi su moralinio atlyginimo sąvoka. Ge- 
riesiems bus aname gyvenime atlyginta pagal jų nuopelnus, piktieji 
bus nubausti: tai Platonas tvirtai teigia. Sielų kelionę Platonas kari- 
kartėmis visokiausiais mitais nupasakoja, nes apie šitą atlygi- 
nimą nesą galima nieko geresnio pasakyti, kaip tik tai, ką pa- 
sakoja senovės mitai. Svarbiausia mintim, kaip ir pitagorininkams, 
išeina sielų keliavimo sąvoka. 

Būtent, po mirties sielos ne visuomet išlieka be kūno; prie- 
šingai, jos vėl eina į naujus kūnus, būtent į tokius, kurie atitinka 
tą dorovės laipsnį, kurį siela yra pasiekusi, palikdama gyvenimą: 
gera siela, išbuvusi po mirties kurį laiką palaimingoje rimtyje, 
grįžta į vyro kūną, blogesnė — į moterį, pikta eina į gyvulio 
kūną, kurio rūšį nustato tos ydos bei geiduliai, kuriems žmogus 
gyvendamas buvo pasidavęs. Visa tai įvyksta tam tikru pasauli- 
niu periodu. Šitam periodui pasibaigus, visi žmonės grįžta atgal 
ten, iš kur buvo išėję, ir tada prasideda naujas pasaulio pe- 
riodas. 

Perdėm per visą Platono sistemą, net per psichologiją, eina 
griežtas dualizmas, kurį jis pagrindė savo idėjų mokslu, perskel- 
damas juo pasaulį dviem dalim. i 


3. Platono etika ir valstybės mokslas. 


1. Etika. — Galutinis visų daiktų tikslas glūdi aukščiausioje 
idėjoje, į kurią visa kas turi krypti, būtent Gėrio idėjoje, Dievuje. 
Todel kiekviena tikrai dora pastauga yra siekimas prie Dievo, 
noras panėšėti į Dievą. Zmogaus siela turi laisvu noru tapti tuo, 

kas ji yra jau iš savo prigimties: atspindžiu tos harmonijos, kuri 
randama Gėrio idėjoje. Tuo žmogus pasiekia laimingumą. 

Šitas veržimasis idėjų pasaulin yra dorybė. Bet kadangi 
žmogus yra sudėtas iš dviejų dalių: vienos, einančios iš idėjų pa- 
saulio, ir kitos, žemesnės, žemiškos, — tad dorybės siekimas turi 
apimti visas žmogas dalis; apimti turi taip, kad jis būtų žmogaus sie- 
los galių harmonija, kur žemesnės galios būtų po aukštes- 
niosiomis. Žemesniosios dalies Platonas visiškai neatmeta — ji juk 
taip pat dalyvauja idėjose. Todel ir estetiškas džiaugsmas, ne- 
skausmingas smagumas nėra iš žmogaus laimės visai išmetami, 
nors jie ir nėra esminės jos dalys. 

Kame trūksta vidaus tvarkos, ten nėra dorybės. Ji yra sie- 
los sveikatos sąlyga; nedorybė yra jos liga. Dorybé padaro sielą 
gražią ir galingą, nedorybė daro ją silpną ir biaurią. 


Su pomėgiu dorybė sutinka taip, kaip idėja su materija. Kaip 
materija, dalyvaudama idėjoje, lytinama ir tvarkoma, taip ir pomėgis 
yra dorybės dėsningai aprėžiamas ir įgauna harmonijos su dorov.niu 
gyvenimu. Toliau pomėgis yra panašus į materiją todel, kad jis, kaip 
ir Ši, yra nepastovus ir praeinamas, bet per dorybę vis delto gali da- 
lyvauti gėryje, kuris yra pastovus. Cinizmas, atmetąs kiekvieną pomėgį, 
yra tiek pat neteisingas, kaip ir hedonizmas, laikąs tik vieną pomėgį 
tikrąja žmogaus laime. 


Dorybė, būdama sielos vidaus gyvenimo harmonija, iš savęs 
tėra viena; tačiau ji skirstoma keturiomis svarbiausiomis dorybė- 
mis, pagal tris sielos dalis. Tos keturios svarbiausios dorybės yra : 
išmintis, narsumas, saikumas ir teisingumas. 

a) Išmintis (copia) yra Adyodo dorybė ir siekia tiesos pa- 
žinimo. Taigi ji priklauso protingajai sielos daliai. 

b) Narsumas (dvėpeia) yra Bvpóco dorybė ir drąsiai sie- 
kia gėrio, neatsižvelgdama į sunkumus ir pavojus, kurie tam sie- 
kimui kelią stoja. 

c) Saikumo (seposóvq) dorybė priklauso Ermdupia': ji 
valdo geismus ir deda jiems sąvaržas. Šitiedvi abi dorybi liečia 
neprotingąją sielos dalį. 

d) Teisingumas (9xatoóvy) pagaliau yra bendra dory- 
bė visoms trims sielos dalims. Jis padaro, kad kiekviena iš tų 
trijų sielos dalių, pagal savo užimamą prigimtinę poziciją kitų tar- 
pe, tobulai pildo savo uždavinį, neperZengdama savo pozicijos 
ribų. Taigi teisingumas yra sielos gyvenimo tvarkytojas. Jį su- 
daro td ėautoo rparrew, t. Y., „Savo daryti“. 


Bet kilniausia iš visų dorybių yra išminties dorybė. Ki- 
tos dorybės įgyjamos lavinimosi ir papratimu; tačiau, kol jos nesusi- 
jungia su išmintimi, jos atrodo tik šešėliai prieš tikrąją dorybę. Prie- 
singai, kas turi išminties dorybę, tas tuo pačiu turi jau ir visas kitas 
dorybes ir nebeturi reikalo pratintis prie ju. Taip Platonas prieina 
pagaliau Sokrato nuomonę, jog išminčius negalįs blogai daryti. Nie- 


ABS 


kas, Zinodamas, nedaro pikta, sako jis; kas daro pikta, nedaro tai ty- 
čiomis; taigi nežinojimas yra tikrai pikta ir pikta šaltinis. — Sunku 
sita Platono nuomonę suderinti su jo kitur aiškiai teigiama valios laisve. 

Kilniausias žmogaus siekimas, Eras, išminties siekimas, stengia- 
si, kiek galėdamas atpalaiduoti Aojoca nuo kūno, nes šis protingajai 
sielai tik kliudo siekti tikrojo pažinimo. Taigi filosofo gyvenimas turi 
būti tolydinis siekimas išsivaduoti nuo kūno, nepaliaujamas ruošimasis 
mirti, net, tam tikra prasme, nuolatinis mirimas. "Todel išminčius vi- 
sų pirma privalo atsidėti sielos reikalams; kūnu jis tiek tepri- 
valo rūpintis, kiek tai būtina gyvenimo reikalams patenkinti. 

Per dorybę žmogus tampa panašus į Dievą, darosi dievų drau- 
gas. Dievai myli teisiuosius ir daro jiems gera; blogybės, kurios 
juos ištinka, yra bausmė uz ankstybesniuosius nusikaltimus. Kiekvie- 
na dorybė turi santykio su Dievybe, todel ir žmogus, kuris negerbia 
dievų, nėra dorovingas; nereligingumas yra ne tik didžiausias absurdas, 
bet ir sunkiausias nusižengimas dorovei. 


2, Valstybės mokslas. a) Platonas mano, kad tikro- 
ji dorovė valstybėje gali tobuliau plėtotis, negu individo gyveni- 
me. Derindamasis su šiuo tikslu, jis ir valstybės santvarką nu- 
stato pagal žmogaus sielos pavidalą. Kaip ši yra sudėta iš trijų 
dalių, taip ir piliečiai skirstomi į tris klases. Pirmąją klasę 
sudaro geriausieji; jie, tikrosios filosofijos vedami, turi viešpatau- 
ti kitiem kiek galėdami savarankiškai, tesivaduodami vien savo 
protu. Antrąją klasę sudaro kareiviai, trečiąją — amatininkai. 

Šitokia organizacija turinti būti pasiekta didžiausia vienybė 
visuomenės narių tarpe. Bet, kaip kiekviena sielos dalis turi tu- 
rėti savo atskirą dorybę, taip ir kiekvienas valstybės luomas turi 
pasižymėti tam tikra savo dorybe, būtent: valdytojų luomas — 
išmintimi, karių, valstybės gynėjų luomas — narsumu, maitinto- 
jų luomas — saikumu. Be to, kiekviename luome turi viešpa- 
tauti teisingumas, kiekvienas turi steigtis tobulai išpildyti savo 
pareigą, nesikišdamas į kito sritį. 

Aprėždamas trečiąjį, amatininkų, luomą vienu privatiniu gy- 
venimu, pirmiem dviem luomam Platonas nenori duoti nė jokios 
privatinio gyvenimo tėisės. Jie turi gyventi tik valstybei. Pri- 
vatinės nuosavybės, moterystės ir šeimos nėra. Norėdamas pa- 
šalinti kiekvieną privatų elementą iš pirmųjų dviejų luomų gy- 
venimo, moterims Platonas skiria tą patį verslą kaip ir vyrams. 

Ypatingos svarbos turi vaikų auklėjimas. Jį privalo 
atlikti valstybė iš visuomenės lėšų. Nuo tėvų vaikai atimami dar 
prieš juos pažinsiant; nevykę ir silpno kūno vaikai žudomi, o kiti 
iki dviejų dešimtų metų gauna valstybės įstaigose visi lygų išla- 
vinimą, būtent mokomi matematikos, poezijos, gimnastikos ir karo 
mokslo. Po to negabesnieji išeina karių luoman, o talentinges- 
nieji mokomi toliau iki trijų dešimtų metų, kad paskui galėtų 
paimti praktines valstybės vietas. Tačiau tie, kuriems valstybėje 
skiriamos aukščiausios vietos, turi dar iki trisdešimt penkerių metų 
studijuoti dialektika. Po to jie karo metu veda kariuomenę, o 


ramiu laiku vadovauja valstybės viduje; Sita ju tarnyba trunka 
penkiolika metų. Jeigu jie per tą tarnybos laiką kuo pasižymėjo, 
tad paskui gali atsidėti filosofijai; tačiau privalo būti pasiruošę, 
jeigu bus reikalas, vėl stoti valstybės tarnybon. Gyvenime jie 
naudojasi didžiausia pagarba, o mirus valstybė turi jiems, tarytum 
savo dvasioms globėjoms, statyti paminklus ir šventas au- 
kas nešti. Ypatingai primygtinai Platonas pabrėžia, jog mokslui 
reikia duoti valstybėje pirmą vietą. Tik ten, kur taip daroma, 
valstybė yra gera. Karaliai, sako Platonas, turi būti filosofai, o 
filosofai tur būti karaliai. 


b) Kitokią valstybės santvarką Platonas rodo savo ,jsta- 
tymo valstybėje“, kur jis duoda vaizdą vadinamosios „an- 
trininkės“ valstybės. Cia jis steigiasi labiau atsižvelgti į esamas 
socialines sąlygas. Idealiai valstybei tikrieji žmonės nėra pakan- 
kamai idealūs; ji tinka labiau „Dievo sūnums“, negu žmonėms. 

Antrininkė valstybė nuo pirmosios skiriasi labiausiai šiais 
punktais: Tam tikro filosofų valdytojų luomo nėra. Valstybės 
lytis turi laikytis vidurio tarp monarchijos ir demokratijos, kad 
tinkamai suderintų vienybę (autoritetas) su atskiro piliečio laisve. 
Valstybės viršūnėje stovi 37 „įstatymų leidėjai“. Valstybės reika- 
lavimai auklėti ir lavinti piliečių vaikus minkštinami; auklėjimas 
ir lavinimas čia prilygsta karių luomo auklėjimui ir lavinimui 
idealinėje valstybėje ir turi duoti gero praktiško nusimanymo val- 
stybės gyvenime; vyriausios tam priemonės yra matematikos ir 
- religijos studijavimas. Gyventojai skirstomi į tikruosius piliečius, 
metekus (apsigyvenę svetimšaliai, kurie gali pasilikti daugiausia 
20 metų) ir vergus. Kadangi valdymas dabar nebėra filosofo 
rankose, kuris galėtų nekliudomas kiekvienu atveju geriausiai, 
pagal savo tobulą išmintį, spręsti ir valdyti, tad dabar valdantieji 
turi laikytis, kaip tvirtos normos, išmintingai sustatytų pozityvių 
įstatymų, kurie jiems deda pareigų. Pirmosios valstybės ko- 
munizmas švelninamas: privatinė nuosavybė leidžiama, bet pri- 
žiūrima ir reguliuojama; tik metekai ir vergai tegali dirbti žemę, 
verstis prekyba ir pramone. Tikrųjų piliečių gyvenimo uždavinys 
yra išlavinti kūno ir dvasios jėgas, ir jas suvartoti valstybės tar- 
nybai. Moterysté dabar leidžiama, bet ir čia kišasi valstybė, pav., 
nustatydama tam tikrą vaikų skaičių. Vaikų auklėjimas palieka 
valstybei ir yra bendras abiem lytim, kaip kad ir viešajame gy- 
venime abidvi lyti turi lygias teises. 


4. Senoji Akademija. 


Platono Akademija paliko jo idėjų mokykla ir atstovautoja. 
Artimiausi jos vedėjai buvo : Platono anūkas Speusippas, ve- 
des ją iki pat savo mirties, 339. m., Xenokratis (339. — 314.) 
ir Polemonas iki 270. pr. Kr. i 

Aristotelio liudijimu, pats Platonas senatvėje sujungęs savo 
idėjų mokslą su pitagorininkų skaičių mokslu. Šitie pitagoriniai 

elementai dabar ypatingai iškelta, idėjos svarstyta kaip skaičiai. 
Speusippui gėrio idėja nėra, kaip Platonui, kartu paskutinis visų 
daiktų pagrindas ir paskutinis tikslas, bet tik — visos evoliucijos 
siekinys, kuri eina nuo netobula prie tobula; pagal Speusippa, 
paskutinis pagrindas yra viena ir daugybė, pagal Xenokratį — vie- 
nybė ir dvejybė. Pagal Speusippą, Dievas yra identus su pasau- 
lio siela, pagal Xenokrati — su vienybe. Cia jau matyti neopla- 
tonizmo pradžia. 

Vėliau Akademija, vedama Arkezilajaus (apie 280. m. 
pr. Kr.), kitu atžvilgiu nukrypo nuo Platono mokslo ir nuo to 
laiko gavo antrosios, arba vidurinės, Akademijos vardą. 


IV. Aristotelis. 


H. Siebeck, Aristoteles (Frommanns Klassiker der Philos.). 
—F. Brentano, Aristoteles und seine Weltanschauung, 1911. Be 
to, dar bendroji duotoji literatūra. 


Apskritai. 


I. Didysis Platono mokinys, Aristotelis, gimė 384. m. 
pr. Kr. Stagiroje (del to vadinamas Stagiriečiu), Trakijos šalyje. 
Jo tėvas Nikomachas buvo gydytojas ir draugas Makedonijos 
karaliaus Aminto. Anksti netekęs tėvų, Aristotelis, eidamas aš- 
tuonioliktus metus, nuvyko į Atėnus pas Platoną ir čia per dvi 
dešimti metų klausė jo mokslo. 343. m. pakvietė jį Makedonijos 
karalius Pilypas savo trylikos metų sūnui Aleksandrui auklėti. Té- 
vas ir sūnus jį labai gerbė; pastarasis karališku duosnumu rėmė 
ji jo vėlesniuose mokslo darbuose. Aleksandrui apėmus sostą, 
Aristotelis iškeliavo į Atėnus ir ten Apollono Lykijiečio gimnazi- 
joje įkūrė savo mokyklą. Nuo ūksmingų Lykėjos alėjų (reprráto:), 
kur Aristotelis su savo mokiniais, iš galo į galą vaikštinėdamas, 
gebėdavo filosofuoti, jo mokykla pavadinta „peripatetine“. 
Jis pats dvylika metų vedė savo mokyklą. Aleksandrui mirus, 
Makedonijos partijos Atėnuose buvo apkaltintas, kad niekinąs 
dievus (dsepe1a) ir todel pabėgo į Chalkj Eubėjoje, kur netrukus, 
322. m. pr. Kr., ir mirė. 

Aristotelis yra vienas plačiausio masto ir aštriausias visų lai- 
kų mąstytojas; jis jungė savyje anų laikų filosofinį ir pozityvinį 
žinojimą, daugeriopai jį išplėtė ir pagilino. Teisingai tad Raf- 
faelis savo Atėnų mokyklos paveiksle jį su Platonu pastatė aukš- 
čiau viduryje, kaip du minties pasaulio kunigaikščiu, šviečiančiu 
per amžius savo didybe. Aristotelis laikomas moksliškosios logi- 
kos pagrindėju (net Kantas yra pasakęs, jog ji „lig šiol nė vieno 
žingsnio priekyn nepažengusi“), jis—padėjo pagrindus psichologi- 
jai. zoologijai ir botanikai, jis pirmos rūšies stebėtojas, pasak 
Zellerio; jo metafizika visą viduramžį turėjo viršų filosofijos spe- 
kuliacijoje; jį tik vieną išskiriamai vadindavo tiesiog filosofu; 

net naujųjų laikų realizmas, nors ir „kritiškas“, grįžo prie pagrin- 
dinių Aristotelio minčių. Be to, jis ir jo mokiniai padarė pra- 
džią filosofijos istorijai. 

2. Raštai. — Aristotelio veikalų skaičius sąrašuose iš 
II. amž. pr. Kr. paduodamas nuo 400 lig 1000. Iš vadinamųjų 
dialogų tėra išlikę keletas nuotrupų. Aristotelio paliktieji raštai 
skirstomi į logikos, gamtos mokslų, etikos ir metafizikos raštus; 
prie šių prisideda dar poetika (nepabaigta) ir retorika. Vieni iš 
jų buvo skiriami platesnei visuomenei, kiti — tik mokymo rei- 
kalui; kai kurie iš jų gal bus tik vėliau jo mokinių surašyti, 

a) Logikos raštai yra pavadinti bendru vardu „Orga- 
nonu“. Cia priklauso: a) Karyjopiu, apie aukščiausias gimini- 
nes sąvokas, b) Ilepi šopyvelac, apie spręsmą ir sakinį, c) "AvaAocuxd 
xpótepa xai Votepa, apie protavima, įrodymą, aptarimą, suskirstymą 
ir vyriausius principus, d) Tora, apie dialektines arba tikėtinumo 
išvadas ir e) IIepi copiotwõv ėkėrywv, apie klaidinančias išvadas. 

b) Iš fizikos raštų ypačiai paminėtini: a) Ovomh dxpóaow 
(taip pat gvomd arba Tlepi zc póoews), visuotinysis gamtos mokslas, 
b) Hepi ofpavoó, dangaus teorija, c) Ilepi įevėseoę xoi epdopás, kur 
aiškinami tapsmo ir nyksmo principai gamtoje, d) Iepi «d 
Eva totopia, gamtos istorija ir palyginamoji gyvulių fiziologija, 
čia (iš dalies ne Aristotelio) priklauso dar Iep Edwv popiwv ir Ilepi 
Cyw evécsoc. 

c) Į fizikos srities raštus įtraukti ir psichologijos raš- 
tai. Iš šių pirmas yra Ilepi puy%s, bendroji psichologijos teorija, 
ir, be to, dar eilė mažesnių psichologijos traktatų bei straipsnių. 

d) Prie etinių ir politinių Aristotelio raštų priskirtini: 
a) Hewa Nuopáyeta. b) 'H8ud Evdípera ir c) “Hówxd perėla, kurie 
svarsto etikos temas. Nikomacho etika (pavadinta jo sūnaus, Ni- 
komacho, vardu) tikrai paties Aristotelio parašyta; eudemiškė lai- 
koma jo mokinio Eudemo darbu, kuris norėjo išdėti joje savo 
mokytojo mokslą. Ketvirtas veikalas yra d) llolurixa, valstybės 
mokslas. 

e) Galų gale'eina metafizika. Šis veikalas savo vardą 
gavo nuo vieno Aristotelio raštų tvarkytojo (tur būt, Andronikaus 
iš Rhodo apie 60. m. pr. Kr.), kuris šios rūšies raštus padėjo po 
fizikos raštų ir pavadino td pera td gudmd. Sis veikalas apima 
tai, ką Aristotelis vadina „pirmąja filosofija“. 


3) Filosofijos esmė ir uždavinys. Kaip Pla- 
tonas, taip ir Aristotelis nedarė griežto skyrimo tarp apskritojo 
mokslo ir filosofijos. Filosofija jo laikoma tiesiog apraiškų 
pažinimu iš jų pagrindų. Tačiau jis iškelia dar „pir- 
mąją filosofiją“ (philosophia prima prasme philoso- 

hia principalis), kurios atžvilgiu likusieji, prie filosofijos 
priskiriamieji, mokslai teturi tik antraeilės reikšmės. 

Kiekvienas mokslas, sako jis, tiria tam tikrą, aprėžtą būties sritį: 
bet nė vienas jų neima būties apskritai, būties iš savęs. Todel 

reikalingas mokslas, kuris tai, ka kiti mokslai priima, savo ruoZtu 
imtų savo tyrimo objektu. Tai atlieka pirmoji „filosofija“. Jos 
objektas kaip tik yra visa būtis, būtis iš savęs, ir ji 
steigiasi tą būtį suprasti iš aukščiausių ir paskutiniausių jos pa- 
grindų. Kitiems mokslams ji padeda tokiu būdu tvirčiausius pa- 
grindus. 

Ji kuriama ne del kokios matomos naudos arba pritaikymo, 
bet pati del savęs; ji yra sau tikslas. Todel ji yra aukščiausia ir 
kilniausia žmogaus dvasios pastanga; ji gali būti vadinama „die- 
viškuoju“ mokslu, nes galutinis filosofinio žinojimo tikslas yra 
Dievas, pirmoji visų daiktų priežastis. Kiti mokslai privalo tarnauti 
filosofijai, kaip tarnaitės poniai. 

Aristoteliui, kaip ir Platonui, filosofija yra pažinimas to, kas 
turi visuotinės reikšmės, „daiktų esmės“. Tačiau tos esmės jis 
ieško ne sudaiktintoje (hypostasiert) idejoje, bet pačiuose daiktuose, 
Todel jis patirtį ir indukciją vertina daugiau negu Platonas, kuris, 
iš idėjos sprendžia apie duotąjį daiktą; jis (Aristotelis), priešingai, 
pradeda nuo duotybės, nuo patyrimo, nuo faktų, kaip mums pir- 
mesniy dalykų; iš ten prieina prie to, kas visuotina, prie 
pagrindų. Todel visur jį matome „blaiviai svarstant faktus, ap- 
raišką, galimumus ir aplinkybes išvesti visuotinėms tiesoms; taip 
pat žymu linkimas į fiziką, nes gamta yra pats betarpiškasis ir tik- 
rasis dalykas, nuo kurio prasideda mūsų pažinimas“. Stovėdamas 
ant šio indukcijos ir analizės pagrindo, jis paskui vėl leidžiasi 
deduktyviu sintezės keliu nuo bendra prie atskira. 

Aristotelio veikalų svarstymą pradėsime nuo pažinimo teo- 
rijos ir logikos, toliau eisime prie metafizikos ir pagaliau baigsi- 
me etika ir politika. l 


I. Aristotelio pažinimo teorija ir logika. 


Svarbiausieji Aristotelio pažinimo teorijos ir logikos pagrin- 
dai yra suvedami į sąvokos, spręsmo ir išvados mokslą. 

L Sąvoka. — Proto pažinimas prasideda jūstiniu 
patyrimu. Tik nuo jüstinio pažinimo pradėdami, galime pa- 
žinti tai, kas mūsų jūstims neprieinama: Nihilestin intellectu, quod 
prius non fuerit in sensu. Jei žmogui trūksta reikiamos jūsties 
tam tikriems daiktams nuvokti, tad negalimas nė intelektualinis 
tų daiktų pažinimas, jų esmės žinojimas. Tuo būdu jūstinis pa- 
tyrimas nėra tik sužadinamoji priežastis, bet intelektualinio paži- 
nimo pagrindas. 

Šis pažinimas remiasi bendrų, objektyviai tikrų sąvokų suda- 
rymu. Tačiau pastarosios nėra objektyvios Platono prasme. 

Bendrybė, paimta kaip bendrybė, nėra objektyviai 
reali. Idėjų pasaulis, kaip visų bendrinių sąvokų vienybė, nėra 
priimtinas, t. y. bendrinės sąvokos savo bendrumu negali būti 
imamos kaip būtis, kuri nuo individualių daiktų būtų skyrium ir 

stovėtų viršum jų. Bendrumas yra individams imanentus ir 
juose realizuotas. 

Todel aišku, kad bendrybę mes galime pažinti tik iš 
individų. Bendrybė savo prigimtimi yra pirmesnis ir už in- 
dividualybe pažįstamesnis dalykas; m u m s, priešingai, individua- 
liniai daiktai yra pirmesni ir pažįstamesni, nes per juos mes tepri- 
einame bendruosius. Tegali kilti tik klausimas, kaip ir kokiu 
keliu mes iš individualybės prieiname bendrybę. Tą Aristo- 
telis šitaip aiškino: 

a) Visų pirma reikia skirti individą kaip individą nuo 
jo esmės. Pastaroji yra tai, per ką individas yra tokia esybė, 
kokia jis reiškiasi. Aristotelis šitą esmę vadina 10 ti 7p selva, nes 
klausimą, kas yra daiktas (guid sit res), tegalima atsakyti, 
nurodžius daikto esmę. 

b) Toliau reikia skirti jūstis nuo proto. Jusčių pade- 
dami mes pažįstame individus, t. y. daiktus pagal jų individualias 
apraiškas; o protavimo pagalba suvokiame individo esmę, tė ti 

v ela, Kada mes protuodami suvokiame individo esmę arba 
tò Ti Tv elvas, tad pastebime, jog daug, net ištisa individų grupė, 
turi vienodą esm ẹ ir skiriasi vieni nuo kitų tik savo individua- 
lybe. Taip, pav., yra ir žmonių tarpe. 

c) Tai duoda mūsų mąstymui pagrindo tą visuose tuose in- 
dividuose vienodą esmę per abstractionem tarytum atitraukti 
nuo pačių individų ir apie ją mąstyti visai atskirai nuo kitų in- 
divido ypatybių. Kada tai įvyksta, tada šita, mūsų mąstymo 
atskirai suvokta esmė prisistato mums kaip tai, kas bendra visiems 
aniems individams, kas apie kiekvieną iš jų gali būti tariama; 
tuo būdu visus anuos individus mes suvokiame viena mintimi, 
kurios turinį sudaro jų esmė. O tai yra bendrybė, ben- 
drinė sąvoka. 


Todel bendrybė, kaip bendrybė, nė jokiu būdu negali 
būti imama kaip skyrium egzistuojanti reali esybė, bet tik kaip 
Praedicabile de multis, kaip tai, kas gali būti tariama 
apie visą individų viseta. Bendrybé tėra objektyviai reali pagal 
turinį, nes reprezentuoja tą esmę, kuri visuose duotuosiuose 
individuose yra ta pati; tai, ką aš mąstau žmogaus pri- 
gimties sąvoka, yra iš tikrųjų realizuota kiekviename atskirame 
žmoguje. Tačiau bendrumo lytį ji tejgyja tik iš mūsų proto, 
kada mes bendrą tò ti 7» eva: imame kaip praedicabile de 
multis. Todel Aristotelis skiria penkias nuosakas: giminę, 
rūšį, rūšinį skirtumą, ypatumą ir akcidensą. Taip galvojant, ben- 
drybė, kaip bendrybė, tėra mūsų galvojimo produktas. (Su- 
švelnintasisrealizmas). 

Čia prisideda ir Aristotelio mokslas apie Oūcia, kuri imama 
substancijos prasme. Obcia apskritai yra, pagal Aristotelį, 
tai, kas nėra niekame kitame (kaip ypatybė) ir kas negali būti 
tariama apie ką kitą; priešingai, ji yra tai, kame gali būti visa 

qu 


IO 


kita, ir apie ka gali būti visa kita tariama. Toliau jis skiria, 
Odsia rpwty (substantia prima) ir Oócía devtépa (substantia secunda). 

a) Ovo:a tpo yra individas, nes jis remiasi pačiu sa- 
vimi, o ne kuo kitų; jis nėra kieno kito ypatybė ar akcidensas: 
todel apie jį visa tariama, nors jo paties apie nieką kitą nega- 
lima tarti. 

b) Oūšia devtépa, priešingai, yra individo esmė (tò xi Žv et- 
var), ji yra tai, kas neša visas akcidentines individo kokybes 
kaip pastovus jų turėtojas. O kadangi ta individo esmė sąvokoje 
imama kaip bendrinė giminė (species) visų sąvoką sudarančių 
individu, tad išeina, jog Aristoteliui ir s pe cies yra O9oía 2eoxépa. 


Tokia yra, pagal Aristotelį sąvokos, kaip bendrybės 
minties genezė. Definicija tada (ėpiopės) yra ne kas kita, kaip 
sąvokos turinio paaiškinimas. Bet bendrinės sąvokos gali būti 
vėl daugiau ar mažiau bendros, ir tada mažiau bendros sąvokos 
yra sutraukiamos į bendresnes ir sutinka su šiomis pastarosiomis 
kaip rūšis su gimine Taip, siauresnes sąvokas tolydžio 
sutraukiant vis į platesnes, pasiekiama pagaliau aukščiausių gimi- 
nių sąvokų, kurios negali bebūti sutrauktos nė į jokias bendresnes 
sąvokas. Tai bus kategorijos. 

Tokių kategorijų Aristotelis išskiria d ešim t į, būtent: 
substancija (oūcta), kiekybė (roody), kokybė (xowv), santykis (xpóc te 
vieta (zoo), laikas (xor), padéjimas (xeioda:), habitus (turėti, £y&v), 
veiksmas (ro:siv) ir kesmas (rásyew). Visa, kas apie daiktus gali būti 
tariama, priklauso vienos ar kitos minėtųjų sąvokų. Tačiau kitoje 
vietoje Aristotelis kategorijų skaičių sumažina. Vieną kartą jis 
skiria tik dvi vyriausi kategoriji: Oūcla ir copBefyxóta (substancija ir 
akcidensai), kitą gi kartą tris: Odota, ráðn ir mpóc tu 


2. Spresmas.— Nuo sąvokos mąstymas, teigdamas arba 
neigdamas kokio daikto sąvoką, žengia prie spręs mo (xatága- 
oW ir drogac) Spresmo esmė, pagal Aristotelį, yra subjekto pa- 
jungimas predikato sąvokai. Be suskirstymo kokybės atžvilgiu, jis 
duoda dar suskirstymus kiekybės (visuotinieji, daliniai, vienetiniai) 
ir modalumo (būtinieji, tikrieji ir problematiškieji) atžvilgiais; to- 
liau kalba apie spręsmų priešinimosi ir nustato spręsmų atvartos 
taisykles. 

Tiktai spręsme teišeina aikštėn pažinimo teisingumas ar klai- 
dingumas. Pažinimas yra teisingas, kada mūsų spresmas su- 
tinka su objektyvybe, t. y., kada mes sprendžiame taip, kaip su 
daiktu iš tikrųjų yra. Pažinimas yra klaidingas, kada mūsų spręs- 
mas prieštarauja objektyviam daiktų padėjimui. 

3. Protavimas. — Protavimas yra proto veiksmas, kuriuo 
iš vieno duotojo spręsmo, antrajam padedant, išvedamas trečias, 
būtinai išeinąs iš pirmojo. Juo mūsų mąstymas žengia pirmyn. 

Cia vėl skirtina silogizmas nuo induktyvinės išvados. a) Si- 
logizmas išveda iš visuotinio spręsmo dalinį, iškel- 
damas šiame tai, kas visuotiniame virtualiai glūdėjo. b) Indu k- 

tyvinis protavimas, priešingai, eina nuo atskirų fakty prie vi- 
suotinio dėsnio. Iš savęs pirmesnis yra silogizmas, kuris eina nuo 
visuotinybés prie atskirybės; bet m u ms pirmesnis yra induktyvinis 
protavimas, nes mes tik nuo atskirybės teprieiname prie visuoti- 
nybės. Aristotelis smulkiai išdėsto teisingo protavimo principus ir 
taisykles, paduoda net vadinamuosius tris pirmuosius protavimo 
pavidalus (figūras) su jų būdais (modais); kalbėdamas apie induk- 
tyvinę išvadą, jis turi galvoje daugiausia pilnąją indukciją, kur 
išskaitomi visi atskirieji atvejai. 

Protavimu mes galime tiesą įrodyti, išvesdami vieną spręs- 
mą iš kito, arba atvesdami juos vieną prie kito. Šiuo atžvilgiu 
išvada yra arba apodiktiška, arba dialektiška, arba 
eristiška. O tai pareina nuo to, ar išvada įrodoma kaip tik- 
rai teisinga, ar tik kaip tikėtina, arba ji turi reikšmės tiktai tam, 
kam ji taikoma, pagal jo paties teisingu laikomą principą. 

Įrodinėjimas galų gale turi pasiekti tai, kas nebejrodoma, 
ir čia rasti savo ribą. Nes, jeigu įrodinėjimas eitų be galo, tad 
jis niekuomet nepasibaigtų ir todelneduotų nė jokio įrodymo. Tada 
įrodymas būtų negalimas. Tai, kas nebejrodoma, yra arba vidaus, 
arba išorės patyrimo faktai, arba proto principai (dpyal); 
vyriausias iš šių pastarųjų yra prieštaravimo principas. 

Diskursyvinis mąstymas, pasireiškiąs protavimu ir į šį atremtu 
įrodinėjimu, yra mokslo pažangos stūmėjas. Kadangi žinojimas 
yra ne kas kita, kaip apraiškų pažinimas iš jų pagrindų ir teisin- 
gas jų supratimas, tad mokslo uždavinys yra pasiekti apraiškų 
pagrindus ir priežastis, pirmuosius iš antrųjų išvesti ir išaiškinti. 
Tai galima pasiekti tik protavimu, kada mes iš padarinio spren- 
džiame apie priežastį ir atvirkščiai — iš priežasties apie pa- 
darinį. Tuo būdu žinojimas eina viduriu tarp patyrimo ir visuoti- 
niųjų proto principų. 

Aristotelio logikos svarstymai ir rezultatai net iki pat nau- 
jųjų laikų nesusilaukė esminių papildymų. Tik formalinei logikai 
šalia kategorinio silogizmo, kurį tik vieną Aristotelis tesvarstė, pri- 
dėtas dar hipotetinis ir disjunktyvinis silogizmas; be to dar, prie 
trijų silogizmo tigūrų pridėta ketvirtoji, kuri tačiau tėra pirmosios 
atvarta. Tiktai naujausiais laikais logikos, ypač metodologijos, 
klausimai buvo vėl savarankiškai apdirbti ir toliau pastūmėti. 


2. Aristotelio metafizika. 


a) Būties principai. 


I. Prieš išdėdamas būties principus, Aristotelis aštriai kriti- 
kuoja Platono idėjų mokslą. Jis nurodo Platono savaimingo idėjų 
pasaulio įrodymų trūkumus ir iškelia, kad: 

a) idejos, jeigu jos būtų atskirų daiktų esmės, negalėtų eg- 
zistuoti nuo tų daiktų atskirai ir kad 

b) negalima būtų iš atskirų daiktų suvokimo prieiti (visuo- 
tiniosios) jų esmės pažinimo, jeigu šios daikte tikrai nebūtų. 

c) Taip pat idėjos, abejingai sutikdamos tapsmą ir nyksmą 
tikrovėje, nebūtų laikytinos daiktų principais. Tiesa, Platonas 
kalba apie šių pastarųjų (t. y. daiktų) dalyvavimą idėjose, bet jis 
mums nieko nepaaiškina, kaip tai arčiau reiktų suprasti. Trum- 
pai tariant, Platono bendrybės ir atskirybės, esmės ir individo 
santykio supratimas yra neteisingas (žiūr. aukščiau). 

2. Ketveriopa priežastis. — Aristotelis skiria kiek- 
vienoje esybėje „šiuos keturis principus: materiją (01), lytį 
(poppí arba eldoc), judinamąją priežastį (xo óde» 7, xtvno) 
ir tikslą (o) ëvexa). Jie yra principai (dpyal), nes jie yra 
kiekvienos esybės esminės sąlygos ir patys nėra iš nieko kito 
išvedami; bet jie yra ir priežastys, nes nuo jų pareina ne 
tik daikto esmė, bet ir jo buvimas. Sitie keturi principai Aris- 
totelio šiuo būdu arčiau apsprendžiami ir aiškinami: 

A. Materija.—Išeinamuoju punktu Aristoteliui yra daik- 
tų kintamumas; jis pripažįsta tapsmą, bet neigia, kaip ir eleatai, 
absoliutų tapsmą (iš nieko ir į nieką). Kiekvienas pakitimas supo- 
nuoja pastovų subjektą, permainos nešėją arba substratą (kaip kū- 
nas kad palieka tas pats, nors jo išorinis pavidalas ir būtų kei- 
Ciamas). Sis substratas, kuris prieš pakitimą apsprendžiamas vie- 
nu būdu, po jo — kitu (judėjimu — rimtimi), yra apspren- 
džiamasis. Aristotelis jį vadina tai materija, tai potencija. 
Taigi iš savęs ji (materija) yra neapspręsta, bet ji gali būti 
apsprendžiama visu tuo, kuo ji gali tapti. „Materija“ yra visokio 
tapsmo pagrindas, ji yra tai, iš ko, kitam apsprendus, pasidaro 
(iš abiejų sudėtas) daiktas. Todel „materija“, „medžiaga“ nėra 
vienos reikšmės su kūnu, bet pažymi iš savęs neapspręstą, bet 
apsprendžiamą kūno arba, tikriau, kiekvieno kintamo daikto es- 
mės principą. Kadangi šis apsprendžiamasis gali kuo nors tapti, 
tad jis vadinama taip pat ir galimuoju, potencija (ðovápet 2v). 

B. Lytis.—Tai, kas (materiją) apsprendžia, vadinama 
lytimi (pagal išorinę akcidentalią lytį, kuri materijai suteikia tokį 
ar kitokį pavidalą). Ji yra pačiam daiktui imanentus jo apspręs- 
tos esmės principas, yra tai, kas materiją, tapsmo procesui jos 
viduje vykstant, tobulina, yra išvidinis esmės principas, per kurį 
daiktas yra kaip tik tai, kas jis yra. Kadangi medžiagai lytis 
duoda tikrą ir apspręstą buvimą, tad ji vadinama ir tikrybe, aktu 
(svspyela Dv). Ji yra veikimo principas. Tiksliau ir aiškiau mate- 
rija vadinama apsprendžiamuoju, o lytis — apsprendžiančiuoju 
principu. 

Kada turime ne tik akcidentaliai, pav., erdvės atžvilgiu, bet 
ir substancialiai kintamą esybę, tada jos substancija susi- 
deda is materijos ir lyties. Tik jų vienybė tesudaro su b- 
stanciją, konkrečią esybę. Nei „pirmoji“ materija nei lytis nė- 
ra, tikrąja žodžio prasme, substancija, esybė, bet tik abiejų vie- 
nybė tegali būti taip pavadinta. Drauge paimti, jiedvi sudaro 

specifine prigimtį, kuri, įgaudama individe realumo, pa- 
sireiškia kaip substancija, kaip tam tikra esybė. Čia lytis yra 
specifikacijos, o „materija“ individuacijos principas. 

Iš materijos ir lyties santykio daikte pastebimi šie dėsniai: 

a) Materija iš esmės yra pajungta lyčiai. Lyties neturėjimas nė- 
ra jai paprasta negacija, bet negacija to, kas ji turėtų būti, t. y. 
privacija (otėpnos). 

b) Lytis suponuoja materiją kaip savo realizavimosi galimu- 
mo pagrindą. Bet pati realybė pareina nuo lyties su mate- 
rija susijungimo. Tokiu būdu materija daiktui yra potencialus 
principas (ðóvapıs), o forma, priešingai, aktualus principas (évteléye:a). 
Materija be lyties tikrovėje negalima; ji nėra nė jokia savaiminga 
esybė, o tik esybės principas. Nors materija be jokios lyties, ne- 
apspręsta (On xpovw), yra visų realių (kintamų) substancijų supozi- 
cija, bet, kaip materija, viena sau niekuomet nėra reali; ji 
yra reali tiktai sudėtinėje, iš materijos ir lyties, esybėje ir kaipo 
šios potencialinis principas. 

c) Tiktai re ali esybė tegali veikti, dera akcijai. Šitas 
veikimas gali būti pavadintas taip pat ėvrekėysa. Pažymėti skir- 
tumui tarp gryno évceAéyea rowty aktualumo ir ėvrekėyta Deutėpa 
veikimo, šis pastarasis vadinamas čvėpyeia. i 

C. Trečiasis būties principas yra judinamoji priežas- 
tis. Ji nieku būdu negali būti suprantama kaip vienas grynas 
potencialumas; judinamoji priežastis tegali būti tik reali esybė, 
nes tik reali esybė tegali sukelti veiksmą ir ypač judinamaji 
veiksmą. Klausimui, kiek judinamoji priežastis yra esybės prin- 
cipas, reikia štai kas pažymėti: 

a) Judėjimas, apskritai imant, aptariamas kaip perėji- 
mas nuo galimumo prie realumo, kaip procesas, kuriuo galima 
tampa tikra; judėjimas lygus kitimui. Be to, tokius judesius, ku- 
rie jau suponuoja tam tikrą tikrybę ir joje vyksta, reikia skirti nuo 
tų, kurie liečia patį daikto buvimą ar nebuvimą. Pirmajai kate- 
gorijai priskirtini kokybiniai, kiekybiniai irerdviniai 
judesiai (didėjimas ir mažėjimas — aðķņo xa: Dio, permaina . 
arba álteracija — dAolwaw ir lokalis judesys — «opá) Antrajai 
kategorijai priklauso tapsmas arba generacija (jévow) ir 
nyksmasarba korupcija (9004). 

b) Kokybiniuose, kiekybiniuose ir ėrdviniuose judesiuose 
įvyksta tiktai perėjimas esybės iš vienos būsenos į kitą, o ge- 
neracijoje ir korupcijoje įvyksta perėjimas iš būties į nebūtį 
arba atvirkščiai. Jeigu išeinąs iš judinamosios priežasties jude- 
sys perkelia ką nors iš nebuvimo į buvimą, tad jis yra būties 
principas. Šitokio principo esybė yra būtinai reikalinga, nes tik 
minėtam judesiui vykstant tėra galimas tapsmas, daikto generaci- 
ja. Kadangi judėjimas gali vykti tik materijoje, tad terminus a 
guo generacijoje nėra absoliutus nebuvimas, bet tik nebuvimas 
to, kas iš generacijos paskui kyla, Anologiai atsitinka ir su ko- 


rupcija. Todel nėra nei absoliutaus tapsmo nei absoliutaus nyk- 
smo. Generatio unius est corruptio alterius, et corruptio unius 
est generatio alterius. 

c) Su judėjimo sąvoka, būtent lokalinio judesio sąvoka, yra 
susijusios érdvés ir laik o sąvokos. 

a) Vieta (rózoc) Aristotelis aptaria kaip tvirtą ribą tarp ap- 
supančiojo kūno ir apsuptojo; todel jam nėra nė jokios tuščios 
vietos. Išplėtus tóxoc'o sąvoką tiek, kad jis apimtų visus pasau- 
lio kūnus, gaunama pasaulio erdvės sąvoka. Tokiu būdu erdvė 
tėra tik pasaulyje, už jo nebėra nė jokios erdvės. 

8 Laika (ypovos) gi, priešingai, Aristotelis aptaria kaip 
judėjimo skaičių arba matą pagal to, kas buvo anksčiau ir kas 
vėliau. Laikas yra be pradžios ir be pabaigos, vadinasi, amži- 
nas kiekviena kryptimi, nes kiekviena dabartis turi savyje visuo- 
met praeitį ir ateitį, ir todel nerasime nė vieno punkto, kur galė- 
tume pripažinti laiką sustojus. 


D. Pagaliau eina ketvirtas esybės principas, tikslas. Čia 
reikalinga štai kas pažymėti: 

a) Tikslas apskritai yra tai, į ką kreipiamas judesys, kas 
juo (judesiu) reikia pasiekti. Be tokio tikslo, aišku, judesys nė- 
ra įmanomas. Tikslas, kaip tikslas, visuomet yra gerybė, kuri ju- 
desiu turi būti pasiekta; ratio boni nuo tikslo sąvokos neatskiriama. 

b) Tikslas gali sutapti su lytimi ir su judinamąja prie- 
Zastimi. 

a) Su lytimi jis sutampa generacijos bei korupcijos pro- 
cesuose, Juk generacijos esmé ir yra ta, kad materija esti lyties 
linkui „pasukama“. Lytis arba, tikriau sakant, lyties realizavimas 
materijoje, yra generacijos tikslas. Panašiai yra su korupcija, 
nes ši yra ne kas kita, kaip svarstomojo dalyko pakreipimas į 
kitą lytį pagal dėsnį: Corruptio unius est generatio alterius. 

B) Su judinamąja priežastimi tikslas sutampa 
tiek, kiek ir kada jis pirmąją judina ne fiziškai, bet kaip siekia- 
masis daiktas; nes čia, aišku, judinamoji priežastis yra kartu 
ir tikslas, į kurį nukreiptas siekiamasis judesys. 

c) Esybės principas, aišku, tikslas tėra tiek, kiek jis sutampa 
su lytimi, nes jis tik šia prasme tėra reikalingas esybės konstitucijai. 


b) Kosmologija ir teologija. 


A. Pasaulis. 1. Jo amžinumas. Pasaulis, pagal 
Aristotelį, neturi pradžios, jis yra amžinas. Jis steigiasi tai 
štai kaip įrodyti: 

a) Materija negali būti iš kur atsiradusi, nes ji yra bet 
kokio atsiradimo ir bet kokio tapsmo sąlyga. Jei materija būtų 
atsiradusi iš kur, tad ji turėtų būti atsiradusi iš kitos materijos, 
ši — vėl iš kitos ir t. t, be galo. Bet begalybė niekuomet negali 
būti pereita. Toliau, materija pradžioje negalėjo būti be lyties, nes 

materija tik lytimi tėra reali. Vadinasi, pasaulio daiktų visetas, 
materijos ir lyties atžvilgiu, nėra atsiradęs, bet yra amžinas, t. y. 
pasaulis kaipo pasaulis neturi pradžios. 

b) Judėjimas yra amžinas. Jeigu judėjimas būtų turė- 
jęs pradžią, tad pirmiau būtų turėjęs būti judėjimo galimumas 
ir, kad judėjimas prasidėtų, tas galimumas būtų turėjęs pavirsti 
tikrybe. Tai tebūtų buvę galima padaryti tik judėjimu; vadinasi, 
judėjimas būtų turėjęs būti jau prieš pats atsirasdamas, tam, kad 
galėtų prasidėti. Be to, laikas yra be pradžios, o kadangi laikas 
pareina nuo judėjimo, tad ir judėjimas turi būti be pradžios. Bet 
jeigu judėjimas yra be pradžios arba amžinas, tad turi būti amži- 
na ir tai, kas judinama — pasaulis. 

Taigi pasaulis yra a parte ante amžinas; bet del to pat 
jis yra amžinas ir a parte post, nes laikas yra amžinas ne 
tik a parte ante, bet ir a parte post. Būdamas neatsi- 
radęs, pasaulis, kaip pilnatis, yra ir nesunaikinamas. Generacija 
tr korupcija gali vykti tik viduje pasaulio, bet ir čia pasitenkina 
vienais individais, neišsiplėsdami ant giminių ir rūšių. 

2. Pasaulio ribotumas. — Einant toliau, pasaulis, 
kaip pilnatis, turi galą, yra apribotas. Skirtina dviejų 
rūšių begalybė: potencijos ir tikrovės. Begalinis po- 
tencijos atžvilgiu yra tas, kas be galo gali didėti; begalinis tikro- 
vės atžvilgiu yra tas, kas jau tiek didelis, jog daugiau nebegali 
būti didinamas. Aišku, kad pasaulis negali būti begalinis tikro- 
vės atžvilgiu, nes nors ir labai didelį mes jį vaizduotumės, jis vis dar 
galėtų būti didesnis. Tik potencijos atžvilgiu jis gali būti bega- 
linis. Bet, kas potencijos atžvilgiu yra begalinis, tas tikrovės at- 
žvilgiu visuomet turi galą. Todel pasaulis iš tikrųjų turi būti pa- 
sibaigiamas, apribotas. 

Žemė yra nejudomas pasaulio centras. Nuo ugninio rato, 
` kuris, apsupdamas žemę, sudaro jos kraštinę ribą, prasideda d a n- 
gaus steros. Žemiausia yra mėnulio sferai; toliau eina sau- 
lės sfera, po to penkios planetų sferos ir pagaliau nejudomųjų 
žvaigždžių dangus. Dangaus sferos amžinai sukasi aplink žemę. 
Nuo to sukimosi sublunarinėje srityje, t. y. gamtoje, pareina vi- 
sokia generacija ir korupcija, visoks kokybinis ir kiekybinis ju- 
dėjimas. Ši, t. y. gamta, visuose kitimuose, kurie joje vyksta, 
veikia visuomet ir visur pagal tam tikrus tikslus ir visur sie- 
kia to, kas geriausia. 

3. Elementai. — Kūnai, iš kurių sudėtas pasaulis, skir- 
tini į vientisus ir maišytus. Pirmieji yra elementai: ug- 
nis, kuri kyla į viršų; žemė, kuri traukia į apačią; vanduo ir oras, 
kurie laikosi viduryje tarp pirmųjų dviejų. Antrieji yra gamtos 
kūnai, sudėti iš elementų. Prie šių „prisideda dar penktas 
vientisas kūnas (quinta essentia) — eteras; jis tyso nuo nejudo- 
mųjų žvaigždžių dangaus ligi mėnulio; iš jo padarytos dangaus 
sferos ir dangaus kūnai. Taigi šitoje srityje nėra vienas kitam 

- priešingų elementų, todel nėra nė jokio tapsmo bei nyksmo. 

Žemėje matome ištisą eilę vis tobulesnių esybių. Žemiau- 
sias laipsnis yra negyvieji gamtos kūnai. Jų entelechėją sudaro 
įvairūs maišytųjų elementų santykiai. Aukščiau stovi augalai, dar 
aukščiau gyvuliai. Jų entelechėja yra iš vidaus veikianti, jų ju- 
dinamoji jėga, gyvybės principas, t. y. siela. Augalams ji yra 
palaikomoji jėga, o gyvuliuose ji gali justi ir norėti. Be to, gy- 
vuliai turi justis ir gali pagal norą keisti savo vietą. Visų aukš- 
čiausiai stovi žmogaus siela, Ji turi ne tik augalų ir gyvulių sielų 
galias, bet turi dar ir pažinimo galią, kurios neturi pirmieji dvi 
sieli. Žmogus, o ypač vyras, yra aukščiausias padaras žemėje. 
Visi kiti gamtos padarai, taip pat ir moterys, tėra tik mėginimai, 

B. Dievas. Viršum pasaulio stovi Dievas. Jo buvi- 
mą Aristotelis įrodinėja šiuo būdu: 

a) Kiekvienas judesys suponuoja judinamąją priežastį. Jeigu 
ši yra pati kieno kito judinama, tad supozicija vėl pasikartoja, ir 
taip toliau. Tačiau ši judinamuju priežasčių eilė negali eiti į be- 
galybę, nes begalybė negali būti pereinama. Todel būtinai reikia 
pripažinti pirmąjį judintoją, kuris, kaip judintojas, nebe - 
būtų kieno kito judinamas, ir kuris būtų paskutinė instancija 
"kiekvieno kito judesio. Šitas pirmasis nejudinamasis judintojas 
(rpútoy xtvoóv axivntov) yra Dievas. 

b) Aktualumas i$ savęs pagal prigimtį ankstybesnis 
už potencialumą, nes potencija suponuoja realią priežastį, kuri ją 
realizuoty. Kadangi materijos potencialumas ir ji pati yra amži- 
ni, tad turi būti priimtas viršum, jos esąs amžinas aktualumas, 
amžina entelechėja. Ši yra Dievas. Taigi Dievas egzistuoja. 

Iš čia eina šios Dievo savybės: 

a) Dievas yra gryna aktualybė, gryna entelechėja. Jis 
nėra sudėtas iš materijos ir lyties, iš aktualumo ir potencialumo. 
Jeigu Dievas būtų sudėtas iš materijos ir lyties, tad jis būtų ta- 
pes, o tapti jis tebūtų galėjęs tik veikus kokiai aukštesnei prie- 
žasčiai, kuri medžiagą būtų pastūmėjus lyties linkui. Tada Die- 
vas nebebūtų pirmasis judintojas. Taigi Jis yra gryna lytis ir 
gryna energija. 

b) Todel Dievas yra imtinas, kaip absoliučiai vientisa 
esybė. Jeigu jis būtų sudėtas, tad jis turėtų didumą (guantitas). 
Šis didumas būtų arba begalinis, arba nebegalinis, ribotas. Be- 
galinis jis negali būti, nes actu begalinis didumas negalimas. 
Nebegalinis, ribotas jis taip pat negalėtų būti, nes tada 
ir Dievo jėga būtų ribota, ir todel jis negalėtų amžinai judinti. 
Iš čia eina, jog Dievuje nėra kvantitatyvinių dalių; jis yra abso- 
liučiai vientisas ir todel nekintamas. 

c) Dievas tegali būti Vienas, nes daugumo principas 
yra materija, vienos rušies daiktų individualumo pagrindas. Su 
Dievo sąvoka materija nesuderinama. Taip pat Dievui nėra nie- 
ko priešinga. Priešingumas tarp dviejų daiktų tėra galimas 
tik tada, kada jie turi bendrą materiją, su priešingomis lytimis. 
Bet Dievuje nėra jokios materijos, Jis yra gryna dvasia (vos). 


d) Búdamas absoliuti aktualybé arba entelechéja, Dievas 
ra pagaliau absoliuti gyvybė. Jam pakanka paties savęs ir 

jis yra pats per save laimingas; jis nėra reikalingas nė jokių pa- 
šalinių gerybių, bet yra pats sau aukščiausia gerybė. . 

Toliau apie Dievo ypatybes šiaip išvadžiojama: 

a) Dievas yra pažįstąs. Tačiau jo pažinimas nėra 
nukreiptas, kaip žmogaus, į kažką už jo esamą, į nedievybę. Nes 
pažintasis daiktas yra aukštesnis už pažinimą ta prasme, jog pa- 
starasis pareina nuo pirmojo. Taigi, jei Dievas pažintų už jo esan- 
čius daiktus, būtų dar kažkas kilnesnis už Dievą. Bet tai neprileisti- 
na. Be to, kai kurių daiktų geriau visai nepažinti, jeigu jie yra 
permenki ir nėra pažinimo verti. Tuo būdu Dievo pažinimo ob- 
jektas yra vienas pats Dievas, nes dieviškojo pažinimo vertas tėra 
tik Dievas. Vadinasi, Dievas pažįsta tik pats save, ir todel jame 
ią subjektas ir pažįstamasis objektas yra viena. Dievas yra 

dnos, būtent Nono vofosoc, mąstymo mąstymas. 

b) Toliau Dievas yra valingas. Tačiau jo valios veikimą 
nereikia suprasti kaip siekimą neturimų, bet norimų gerybių, 
kurios savo turėtoją galėtų padaryti tobulesnį ir laimingesnį. 
Dievas juk savyje jau turi visas gerybes, nes jis pats yra aukš- 
čiausia gerybė. Šita prasme Dievui negalima priskirti nė jokio 
aktyvaus gyvenimo, né jokio qpáttew, t. y. Dievo gyvenimas, 
šita prasme, nėra aktyvus, o tik grynai kontempliatyvus. Jis nori 
ir myli tik pats save ir yra paties savęs regėjimu ir norėjimu 
laimingas. 

C. Dievas ir pasaulis. Dievas nekuria (roù) ta 
prasme, kad jis materiją pasauliui imtų iš šalies, panašiai kaip 
žmogus dailininkas kad ima savo kūriniui medžiagą. Tokiu pa- 
saulio kūrėju, Platono prasme, Dievas negali būti laikomas. Del 
judėjimo, kuris iš Dievo išeina, Dievas judina daiktus, kaip jų 
siekiamasis objektas ). Būtent, Dievas, būdamas pir- 
minė forma, yra ir aukščiausias visų pasaulio daiktų tikslas; šie jo 
siekia ir steigiasi tapti į jį panašūs; tai ir yra jų judėjimo priežas- 
tis, nes tiktai judėdami jie pasidaro panašūs į Dievą. Savo san- 
tykiu su pasauliu Dievas prilygsta kariuomenės vadui; kaip kariuo- 
menėje tvarka galų gale pareina nuo vado, taip ir pasaulio tvarka 
AA galutinį savo pagrindą Dievuje, aukščiausiame visų daiktų 
iksle. 

Büdamas pirmasis judintojas, Dievas judina bütinai, vienin- 
gai ir amžinai. Taigi ir i$ Dievo kylas judėjimas turi būti būti- 
nas, amžinas ir vieningas. Todel šitas judėjimas tegali būti loka- 
lus, nes tik jis tegali turėti minėtas ypatybes. Tačiau ir lokali- 
nis judesys gali turėti šitų ypatybių tik tada, kada jis arba tiesiu 
keliu eina į begalybę arba yra rotacinis, Pirmasis negalimas, 
taigi belieka pastarasis. Yra tai nejudomųjų žvaigždžių dangaus 


1) Del Aristotelio mokslo apie Dievo pasaulio veikimą ir del to, ar jis 
pripažįsta realią (amžiną) kūrybą, nėra dar sutarimo tarp jo aiškintojų. 

rotacinis judesys, nuo kurio sukcesivai vél pareina rotaciniai Ze- 
mesniųjų dangaus sferų judesiai. 

Būdamas pirmasis judintojas, Dievas yra ne pasaulyje, bet 
viršum pasaulio, būtent, viršum jo kraštutinio skritulio, viršum 
nejudomųjų žvaigždžių dangaus. Tik nejudomųjų žvaigždžių dan- 
gaus judėjimas išeina betarpiškai iš Dievo; kiekviena iš žemes- 
niųjų dangaus sierų turi vėl savo atskirą judintoją, kuris supras- 
tinas panašiu būdu, kaip ir pirmasis judintojas, t y. kaip gryna 
entelechėja, grynas Nočc. 

Kad ir didelė dalis tiesos yra Aristotelio teologijoje, tačiau 
ji nėra be trūkumų, būtent ten, kur liečiami Dievo santykiai su 
pasauliu. Nesuprantama, kaip pats į save težiūrįs teorinis protas, 


kuriam svetimas bet koks veikimas ir darymas, galėtų veikti dar 


pasaulį, nekalbant jau apie jo sukūrimą. Cia yra Aristotelio 
neišspręsta sunkenybé. 


c) Psichologija. 


1. Norėdamas nustatyti sielos sąvoką, Aristotelis pradeda nuo 
to principo, jog kiekviena specifiškai apspręsta esybė yra sudėta 
iš materijos ir lyties. Tas pat yra ir su gyvąja esybe. Pastaro- 
joje gyvybės principą arba sielą jis laiko lytimi arba pirmąja 
entelechéja, o kūną — materija. Tačiau ne kiekvienas kūnas gali 
tikti sielai jos materija. Tinka tiktai fizišk as kūnas, bet ir tai vėl 
tik toks, kuris gali būti gyvybės nešėjas, t. y. organiškas, 

Iš čia siela aptariama kaip organiškojo kūno pir- 
moji entelechėja. Būdama lytis arba pirmoji entelechéja, ji yra 
visų kūno judesių ir visų jo veiksmų principas, o taip pat ir 
kūno tikslas. Štai kodel ir visa kūno organizacija pritaikyta 
sielos gyvenimui. 

Organinių esybių yra trys laipsniai: augalai, gyvuliai ir žmo- 
nės. Pagal tai skiriamos ir trijų rūšių sielos, augalo, 
gyvulio, žmogaus. 

2. Zmoguje Aristotelis skiria: a) vegetavytines jėgas 
(tė 9pextwóv), b) geidimo galią (tò ópextexov), c) judėjimo 
galią (tò xuvytwdv xatá tóxov), d) jutimo galią (to atodytud) ir 
pagaliau e) protą (tò Bravo mtw). Keturias pirmąsias galias turi 
jr gyvuliai; o protas yra žymė, skirianti žmogų nuo gyvulio, 
Geidimo galia tiek dalyvauja prote, kiek jos pastangos suderi- 
namos su protu. Ji skirstosi į dvi dali: konkupiscibilu- 
mą (siekimas, tó šmdvunTod) ir irascibilumą (piktumas, tò 
dop-ytucov), destis, ar ji gerybės siekia tiesiogiai arba pakyla prieš 
kliūtis, neleidžiančias tam tikros gerybės pasiekti. 

3. Justinis pažinimas vyksta penkiomis išorinėmis ir 
viena bendrąja jūstimi, kuri apima visą justinį pažinimą (justin 
sąmonė). Visos justys yra susijusios su kūno organais ir gali 
veikti tik iš vieno su šiais pastaraisiais. 

Kad jüstinis suvokimas jvyktu, reikalingas objektas, 
kuris veiktų justis. Objektui jutimo organą veikiant, justinio su- 
vokimo galioje atsiranda daikto pajustinis pažinimo vaiz- 
das (sldos aiodyzėv), ir per šį mes suvokiame daiktą iš jo aprai- 
škų. Fantazijos padedami, mes galime tą daiktą vaizduotis ir 
tada, kada jis mūsų jusčių nebeveikia. Pagaliau, atmintis tuos 
vaizdus išlaiko ir gali vėl juos atsiminti. Tas atsiminimas gali 
būti norimas arba nenorimas, todel skirtina yv/py, nuo dvápvnotc; 
ši pastaroji tepriklauso tik žmogui. 

4. Intelektas (vos) iš savęs yra tabula rasa (neprira- 
šyta lenta), savo veikimui privalo pajustinių vaidinių ir turi pareigą 
šių pastarųjų objektus suprasti iš jų esmės. Atsiedamas daiktą 
nuo justinių ir individualinių jo ypatybių, protas sukuria daikto 
suvokiamąją pažinimo lytį (eídoc voņtóv), kuria jis suvokia 
daiktą iš jo suvokiamosios pusės ir tuo pažįsta jį iš jo esmės. 
Pirmuoju atžvilgiu jis yra galimasis (voc rodntuxoc) — antruoju 
veikiamasis protas (voðs Totítixoc). 

a) Veikiamasis protas, praskleisdamas, abstrakcijos 
padedamas, objekto juntamąją uždangą ir tokiu būdu duodamas pa- 
žinti jo esmę, padaro, kad tai, kas justiniame vaizde tėra tik ga- 
limumo atžvilgiu suvokiama, tampa tikrai suvokiama. Jis yra 
objektui tai, kas yra šviesa apšviečiamajam daiktui. 

b) Kenčiamasis, galimasis protas, iš savęs pasy- 
vus, taip kad yra reikalingas akstino iš suvokiamojo objekto pu- 
sės, priima veikiamojo proto atsietas suvokiamąsias lytis ir jų pa- 
dedamas pažįsta suvokiamąją būtį, justinio objekto esmę. Jis gali 
„tapti viskuo“. Jis sutinka su veikiamuoju protu, kuris „viską 
veikia“, kaip potencialumas su aktualumu. Šiedvi proto  jégi 
Aristotelio griežtai skiriami: galimasis protas atsiranda ir nyksta 
kartu su kūnu, o veikiamasis pareina „iš šalies“ (dópadev), yra 
laisvas nuo bet kokio pasyvumo, visuomet yra aktyvus; jis veikia, 
nereikalaudamas pojučių organų, jo veikimas nepareina nuo kūno 
ir jį pergyvena. Šių jėgų vidaus santykiai ir jų santykiai su siela 
lieka tamsūs ir neišaiškinti. 

5. Apie žmogaus sielos kilmę Aristotelis moko, jog vege- 
tatyvinė—sensityvinė šiela iš savęs atsiranda, tiesa, gimdymo keliu, 
tačiau protingoji siela, vos, ateinanti į kūną iš šalies (dópadev). 
Kaip tai reikia suprasti — nėra aišku. Vieni tvirtina, kad Aristo- 
telis tuo norėjęs pasakyti, jog protingoji siela kūnui Dievo su- 
kuriama; kiti tai supranta taip, jog siela tiesiog jau egzistavusi 
dar prieš kūno atsiradimą. Šiuo supratimu, Aristotelis čia visiš- 
kai sutiktų su Platonu. Tiesa, pirmoji pažiūra yra nepriimtina, 
nes Aristotelis niekur nė minéte nemini apie kūrimą. Tuo būdu 
liktų antroji pažiūra. 

Apie sielos ne mirtingumą Aristotelis sako: vegetatyvinė 
sensityvinė siela iš savęs miršta kartu su kūnu, bet voic, priešin- 
gai, yra olàtoz xoi dddvazos, vadinasi, jis teigia n o uso nemarumą ir 
thesi, bet giliau į šį dalyką neįsileidžia, 

3. Aristotelio etika, valstybés mokslas ir meno 
filosofija. 


1. Etika. Viso žmogaus veikimo tikslas yra aukščiausia 
jo gerybė, laimingumas. To siekia žmogus su bútinumu; 
tai rodo jau patyrimas. Del priemonių tikslui pasiekti, žmo- 
gus gali tas priemones laisvai rinktis. Prie pasirinkimo (xpoatpcsotc) 
visuomet veikia dvi gali: protas ir valia. Pirmajam tenka apsvar- 
styti, antrajam — pats pasirinkimo aktas. 

Laimingumą, pagal Aristotelį, duoda ne pomėgiai, bet 
veikimas (tvépyera), išplėtojimas visų jėgų, ypač tas veikimas, ku- 
ris išskiria žmogų iš visų kitų esybių, —dorovingas veikimas. 
Pomėgis tėra tik natūrali tokio veikimo išdava. Tik dorybingas 
žmogus kaip žmogus tėra laimingas. Tačiau tuo dar tenustato- 
mas tik esminis laimingumo sąvokos momentas. Laimingumo 
pilnatvei (integritas) dar reikalinga: a) kad žmogaus gyveni- 
mas truktų tam tikrą natūralų laiką, nes viena kregždė dar nepa- 
daro vasaros — trumpai tepatvėrusi laimė menka dar tėra laimė; 
b) kad žmogus neturėtų nė jokių kūno skausmų ir būtų pakan- 
kamai aprūpintas išorinėmis laimės gerybémis; kas varge gyvena, 
negali būti laimingas; c) kad pagaliau žmogus turėtų draugų, nes 
jų turėjimas daug padeda padaryti gyvenimą laimingą. 

Dorybė priklauso habitaus (ii) kategorijai. Jos es- 
mė, apskritai imant, yra ta, jog žmogus savo protingus veiksmus 
atlieka pastoviai, lengvai, veikiai ir tvirtai. Todel ji neišmokstama, 
bet ilgais nuolatiniais pratimais įgyjama. Tačiau reikia skirti 
dianoetines dorybes nuo etinių; pirmosios tepriklauso 
vienam tik protui, antrosios — prote dalyvaujančiai sielos da- 
liai, valiai. : 

a) Dianoetinés, tobulesnés, dorybés vél yra skirstomos 
į dvi kategoriji: dorybes, priklausančias praktiniam protui, ir do- 
rybes, priklausančias spekuliatyviniam protui. Pirmosios katego- 
rijos yra menas ir gudrumas, antrosios—-inteligencija, 
mokslasir išmintis. 

b) Etinés dorybės liečia iš dalies x49» (aistras), iš dalies 
elgesį, dėstis, ar jos pirmąsias, ar pastarąjį pagal proto reikala- 
lavimus tvarko ir veda. Charakteringa šioms dorybėms tai, kad 
jos laikosi deramo vidurio tarp dviejų priešingų ydų, iš kurių 
viena reiškia perdéjima (bxsppoA7), kita trūkumą (Mes). Svar- 
biausios etinės dorybės yra: narsumas, saikumas ir teisingu- 
m as (padalinamasis ir išlyginamasis). 

Pačioje viršūnėje stovi išminties dorybė, nes ji yra 
aukščiausias spekuliatyvinio mąstymo laipsnis. Todel, jeigu laimingu- 
mas pareina nuo dorybingo gyvenimo, jeigu aukščiausia dorybė duo- 
da aukščiausią laimę, tad aišku, jog aukščiausią laimę teikia ne 
aktyvusis gyvenimas, kuriame pasireiškia etinės dorybės, bet 
kontempliatyvusis, pareinąs nuo išminties pasireiškimo. 

Todel grynai spekuliatyviame mąstyme (deopia) glūdi 


aukščiausias laimingumo laipsnis. Per dewpla žmogus artėja į Dievą. 
Jeigu dievai yra laimingi, pa žindami patys save, tad ir žmogus taip 
pat turi būti laimingas vienu tik pažinimu antjustinių dalykų, 
kada juos nušviečia dewpía, Ne visi žmonės gali šį laimingumą 
pasiekti; daugumas žmonių turi tenkintis laimingumu, kurį duo- 
da aktyvusis gyvenimas, bet žmonijos idealas visuomet turi 
būti Oewpia. 

2. Valstybės mokslas. — Laimės siekdamas, žmo- 
gus privalo kitų pagalbos. Todel jau iš prigimimo jis yra linkęs 
į bendruomenę, į draugės gyvenimą ("Avdporos úcet Giov xo- 
dutixóv). Bendruomenės ryšiai prasideda šeimoje ir savo atbaigi- 
mą pasiekia valstybėje. Pastaroji stovi aukščiau už atskirą vie- 
netą ta prasme, kaip pilnatis kad stovi aukščiau už savo dalį. 


Valstybės narių uždavinys yra tapti dorais ir naudin- 
gais valstybės piliečiais. Kelią į šį tikslą nurodo etika. Todel 
etika, tikrai sakant, yra tik politikos dalis. Dorybė, iš savo es- 
mės, yra pilietinė dorybė ir nėra nukreipta į kokį aukštesnį, trans- 
cedentų tikslą. 

Valstybės uždavinys yra sudaryti savo piliečiams 
sąlygas pasiekti tikram laimingumui, kokį nurodo etika; va- 
dinasi, iš vienos pusės, padaryti žmones gerais ir dorais piliečiais, 
o iš antros — remti jų gerovę, nes laimingumą kelia ne tik 
dorybės, bet ir sveikata su kitomis gerybėmis. Valstybės viduje 
turi būti palaikoma šeima ir nuosavybė. Jiedvi abi yra iš 
prigimimo pirmesnės už valstybę, ir todel pastarajai nepareitis 
jiedvi naikinti. 

Ir Aristoteliui vergovė yra visai pateisinama institucija. 
Kas iš prigimimo nesugeba savarankiškai elgtis, o moka tik klau- 
syti, tam lemta būti vergu. 

Politikos atžvilgiu Aristotelis skiria tris normalias val- 
stybiy santvarkas: monarchiją, aristokratiją ir timokratiją. Jos ga- 
li išsigimti į: tiraniją, oligarchiją ir ochlokratija, Atskirais atve- 
jais valstybės lytis privalo taikytis prie esamų aplinkybių. Val- 
tybėje turi viešpatauti įstatymas, bet niekas kitas. Juo daugiau 
bus šio principo valstybėje laikomasi, juo labiau pastaroji klestės. 

3. Meno filosofija. — Menas stovi viduryje tarp 
mokslo ir gyvenimo. Menininko darbas yra rotsiv, kūryba. Me- 
nas gali būti arba naudingasis, arba sekamasis. Pir- 
masis tarnauja praktikos gyvenimui, pav., statyba, medicina, po- 
litika, antrasis — pramogai. Antrosios rūšies meno objektas yra 
grožis, atvaizduojamas išidealizuotu sekimu to, kas gamtoje pas- 
tovu ir tipinga (lytis). 

Iš atskirų dailiojo meno rūšių Aristotelis svarsto tik poeziją, 
o ypačiai — tragediją. Pastarąją jis aptaria kaip „atvaizdavimą 
rimto ir atbaigto veiksmo, tam tikro didumo, parašyto gražia kal- 
ba..., tik ne pasakojimo, bet veikiamųjų asmenų pagalba, 
kuris, sukeldamas užuojautą ir baimę, skaidrina aist- 
ras. Paskutinius žodžius geriau paaiškinsime, jeigu šiaip pasa- 

kysime: tragedija turi sukelti mumyse užuojautą kenčiantiems 
didvyriams ir bet kokios aistros baimę. Bet tragedija turi taip 
pat mus pamokyti, kaip reikia iškęsti nusipelnytą ar nenusipel- 
nytą nelaimę, pasiduoti aukštesnei valiai. Tuo būdu tragedija 


padeda skaidrinti aistras. 


4. Peripatetinė mokykla. 


Aristotelio mokiniai, vadinamieji peripatetikai, parodė ypa- 
tingą susidomėjimą etikos ir gamtos mokslų klausimais. Tai pir- 
miausia matyti pas Theophrastą iš Lesbo (287. m.), kurį 
pats Aristotelis, sako, pastatęs įpėdiniu savo mokykloje. Į logiką 
jis su Eudemu įvedė hipotetines ir disjunktyvines išvadas ir įgar- 
sėjo savo gamtos istorijos žiniomis; jis parašė du veikalu apie 
augalus. Įdomus raštas „Etikos charakteriai“ yra, tur būt, ištrauka 
iš jo pražuvusiųjų etikos raštų. Po Theophrasto sekė Strato- 
nas iš Lampsako (į 225. m.). Jis taip pat pasižymėjo gamtos 
mokslų žiniomis, tačiau šiaipjau buvo panteistiškos pakraipos ša- 
lininkas. Buvo vadinamas „Fiziku“, nes jis natūralistiškai per- 
dirbo Aristotelio mokslą. Pažymėtinas dar yra, etikos mokslui 
nusipelnęs, jau aukščiau minėtasis Eudemas. Jis tenori lai- 
kyti gerybe tik tai, kas padeda galvoti apie Dievą. Toliau eina 
Aristoxenas iš Tarento, seniausias ir žymiausias graikų muzi- 
kos teoretikas, ir Dikaiarchas, pabrėžęs praktinį ir politinį 
gyvenimą. Ciceronas sako, jog organizmus jis laikęs praeinamo- 
mis individualizacijomis vienos sensityvios visuotinės gyvenimo 
jėgos. Aristotelio raštų tvarkymu nusipelnė Andronikas iš 
Rhodo (70 m. pr. Kr.). Garsiausias peripatetikas po Kristaus gi- 
mimo (apie 200 m.) buvo Aleksandrasiš Aphrodisi- 
jos, žinomas Aristotelio komentatorius. Buvo vadinamas egze- 
getu. Jis identifikavo veikiamąjį protą su Dievu ir, nuosekliai 
toliau eidamas, atmetė individualų nemirtingumą. 


TREČIASIS PERIODAS. 


Poaristotelinė filosofija. 


Kartu su graikų laisvės praradimu mūšyje pas Cheroneją (338.) 
prasideda ir graikų filosofijos nykimo periodas. Netekus išorės sava- 
rankiškumo, nukentėjo ir vidaus, dvasios savarankiškumas. Nuo da- 
bar filosofijos pastangos nebėra — kaip iki šiol — kreipiamos 
visų į spekuliatyvinius tikslus, bet jos nori tenkinti daugiau prak- - 
tinio gyvenimo reikalus. Tik dabar gyvenimo ir etikos centras 
yra nebe valstybė, netekusi net savo vidaus pusiausvyros, bet 
atskiras asmuo bei jo laimė. Ir šitą laimę . „išminčius“ tikisi su- 
rasiąs ne viešajame veikime, bet pasitraukęs į privatų gyvenimą. 

Šituo būdu, tik įvairiais keliais, laimės ieško stoiečiai ir epi- 
kurininkai. Daug kas, pasišalinęs nuo energingo teoriško 
mąstymo, tuo pačiu pakrypo į stiprų skepticizmą; kiti, kad 
ir pripažino tiesos pažinimą esant galimą, bet tas tiesas jie ne- 
sistematiškai rankiojo iš pirmesniųjų filosofų ir dėjo į vieną —- 
eklektizmas. 


I. Stoicizmas. 
P. Barth, Die Stoa (Frommans Klassiker). 
Apskritai. 


Stoicizmo pagrindėjas buvo Zenonas iš Kitiono Kypro 
saloje (342. /334.—270./262.). pr. Kr.), ciniko Kraties, megariečio 
Stilpono ir akademiko Palemono mokinys. Savo mokyklą jis 
įkūrė Atėnuose, Polignoto paveikslais i$puoStoje kolonų salėje 
„Stoa poikile“; iš čia kilo ir „stoicizmo“ vardas. Po jo tos mokyk- 
los vedėjais buvo: Kleauthis i$ Asso (+ apie 232. m. pr. Kr.) 
ir Chrysippas iš Solio arba Tarso Kilikijoje (apie 280.—208. 
pr. Kr.), nepaprastai produktyvus rašytojas. 


Vėliau („vidurinė Stoa“) ėjo Panaitijas iš Rhodo (apie 
180.—100.), daugelio Rymo stoiečių mokytojas, pakeitęs, Aristote- 
lio ir Platono įtakos veikiamas, daug kur senosios Stóos mokslą; 
jo garsiausias mokinys buvo Poseidonijas iš Apamėjos (Si- 
rijoje) (135.—51. pr. Kr.). Rhodo saloje jo mokinys buvo ir C i- 
ceronas, prisidėjęs prie Poseidonijo mokslo savo raštu „Apie 
pareigas“. „Naujajai Stoai“ priklauso: L. Enėjas Seneca 
(apie 3.—65. po Kr.), Nerono auklėtojas, vergas Epiktetas iš 
Frigijos (iki 94. po Kr. Ryme, paskui Nikopolyje, Epire) ir cie- 
sorius Morkus Aurelijus (121.—180.). Senesniųjų stoiečių 
raštai yra daugiausia dingę, vėlesnieji paliko jų daug daugiau, 
kai kurie net visus. Taip Senecos yra palikę „Dialogi“, „De 
beneficis“, „De clementia“; Epikteto „Enchiridion“ ir 4 knygos 
jo „Diatribai“ (abudu sura$ytu jo mokinio Arriano), Morkaus 
Aurelijaus „Pasikalbėjimai su savimi“. 

Filosofija stoiečiai skirstė į tris dalis: logiką, fiziką 
ir etiką. Pastaroji sudaro svarbiausią jų sistemos dalį; jai yra 
pajungtos abi pirmieji dali. 


1. Stoiečių logika. 


1. Proto pažinimą stoiečiai, kaip ir Aristotelis, sako kylant 
iš justinio patyrimo. Tad bet kokio pažinimo pradžia yra diodyow, 
kuriai atsirandant pažįstąs subjektas laikosi receptyviai ir, šita pras- 
me, pasyviai. Iš justinio patyrimo kyla atsiminimai, iš jų patir- 
tis, o iš šios — sąvokos. 

2. Sąvokų darymosi būdas yra dvejopas: tiesiog 
spontaninis ir refleksyvinis. Iš daugelio justinių vai- 
dinių natūraliu spontaniu būdu mumyse atsiranda tam tikrų ben- 
drinių sąvokų; jos vadinasi xpoXZgew. Tiktai po to teprasideda 
refleksyvus mąstymas; jis i$ justinių vaidinių bei šitų rpokiqess, 
daro refleksyvines sąvokas, kurios tada vadinamos vvota. 

3. Tačiau šitos sąvokos yra grynai subjektyvus pada- 
ras. Tiesa, jos padarytos abstrakcijos padedamos, tačiau objek- 
tyvume jų neatitinka nė jokia esybė. Stoiečiai atmeta tiek Platono, 
tiek Aristotelio objektyvaus sąvokų realumo pažiūras. Taigi 
šituo atžvilgiu jie sutinka su grynuoju empirizmu ir yra 
viduramžinių nominalistų pirmatakai. 

Vis delto stoiečiai pripažįsta galima turėti pažinimo tikru- 
mą. Mes negalime, sako jie, visa kuo abejoti; del mūsų paži- 
nimo teisingumo mes galime būti tikri. Mūsų pažinimo teisin- 
gumo kriterijus yra xatálnbic, kataleptinis vaidinys. 
Jis apsireiškia tuo būdu, kad vienas kuris vaidinys pasidaro 
mums toks „apčiuopiamas“, aiškus ir toks įtikinąs, jog jo teisin- 
gumu mūsų protas nebegali abejoti. Todel tokia gavtacia xata- 
Aqxvx yra iš tiesų tikra, ir tokia turi būti laikoma; pavtacía 
dxardiratos visada yra daugiau ar mažiau netikra. Kadangi Cia 
daugiau ar mažiau yra pabrėžiamas ir protu svarstymas bei tyri- 
mas, tad prie stoiečių sensualizmo prisimaišo ir racionalistiškų 
elementų. Su tuo sutinka ir tai, jog proleptiniai, bendriniai vai- 
diniai dažnai laikomi įgimtais!) (tik pagal galią). Galutinai ka- 
taleptinio vaidinio pripažinimą ar nepripažinimą išsprendžia valia. 

Aristotelio kategorijos suvedamos į keturias: substancija, 
kokybė, laikymasis (Verhalten) ir relacija. 

Spręsmų moksle, be kategorinių spręsmų, svarstomi dar 
skirstomieji (disjunktyviniai), lygstamieji (hipotetiniai) ir jungia- 
mieji (kapulatyviniai) spręsmai su jų atatinkamais silogizmais. 


2. Sitoqe ciu» Hzika: 


Sensualistišką stoiečių pažinimo mokslą atatinka materia- 
listiškas pasaulio aiškinimas. Prisidėdami prie Heraklito ir sto- 
dami prieš Platono ir Aristotelio dualizmą, jie moko, jog tik tai, 
kas kūniška, tėra realu, tik tai, kas kūniška, gali veikti ir kęsti. 
Nekūniška tėra tik tuščia erdvė, vieta, laikas ir gryna mintis 
(arba žodinė išraiška).  Kūniška yra net dvasia, dievybė ir siela, 
nors tas kūniškumas ir yra kitos rūšies, nekaip materijos bei 
gyvulinio kūno. Chrysippas net dorybę ir nedorybę laikė kū- 
niškomis. 


1) Tačiau tokis proleptinių vaidinių supratimas nebūtų priešingas nė 
sensualizmui, nes sugebėjimas gaminti proleptinius vaidinius nieko dar nesa- 
ko apie tų vaidinių turinį; tas turinys gali būti imamas iš patirties, tiesa, 
spontaniu veikimu. 


—67.2— 


Bet sitas stoieciu materialistiSkas pasaulio supratimas yra 
kartu ir panteizmas. Ir aukščiausia proto esybė yra mate- 
riali. Tiesa, aiškindami pasaulį, stoiečiai pripažįsta du principu: 
materiją (xácyov) ir Dievą (xowüv). Iš jų abiejų, jégos medžiagoje, 
veikimo pasidaro visa. Tačiau savo substancija šitie principai 
nėra vienas nuo antro skirtini; jie yra viena (monizmas). Die- 
vas yra pasaulio siela, o pasaulis yra Dievo kūnas. Jų esmę 
galima šiaip apibūdinti. 

a) Veikiamąja pasaulio priežastimi reikia laikyti Dievą, 
eterišką ugninę gamtą (mveūpa); jis, kaip šilima, persigauna 
visą visatį ir yra jos realumo sąlyga. Bet šitoje ugninėje gam- 
toje reikia skirti dvi pusi. Iš vienos pusės ji visiškai paskęsta 
materijoje, bet iš kitos vėl pakyla viršum šios pastarosios ir yra 
iki tam tikro laipsnio savaiminga. Yra tai grynas šviečiąs eteras 
ant viršutinės pasaulio ribos. Taigi jis yra ńyspovxòv pépos, visa 
valdančioji Dievybės dalis. 

b) Kaip pasaulio lytinamoji priežastis, Dievas laikyti- 
nas visuotiniu pasaulio protu, tvarkančiu pasaulį pagal jame 
esančius tikslingumo dėsnius. Būdamas pasaulinis protas, 
Dievas suima į save visų pasaulio daiktų idėjas arba daiktų 
lytis (Aóyot orepparixol); jos yra tarytum sėklos, kurios, Dievo 
veikiamos, realizuojasi ir apsireiškia atskiruose daiktuose. Tikra- 
sis pasaulinio proto turėtojas yra dievybės ńyepovxòv pépoc, mito- 
loginis Zeusas. 

c) Pasaulio atsiradimas yra aiškintinas tuo būdu, 
jog dieviškoji prougnė — stoiečių laikoma taip pat ir visuotinė 
gamtos jėga (pas) — sutirštėjo ir išvirto oru, toliau — vande- 
niu, žeme, kol pagaliau iš tų elementų susidarė visi daiktai. 
Bet stoiečiai pripažįsta ir šitų elementų grįžimą atgal į prougnę 
ir šituo atžvilgiu prikelia Heraklito mokslą. Todel jie moko, 
jog, išėjus tam tikram periodui, visa ištirps visuotinio p asa u- 
linio gaisro ugnyje, iš kurio tada pakils vėl tas pats pasaulis. 

Pasaulis, paimtas kaip visatis, stoiečiams yra Dievas. To- 
del jie pasauliui deda visus galimus tobulumo predikatus. Pa- 
saulis jiems yra geriausias ir kilniausias dalykas, kokį tik galima 
sugalvoti, jis yra protingas, išmintingas ir visokio grožio gausybė. 
Net jo sudedamosios dalys, turint galvoje, jog jose išeina aikštėn 
dieviškosios jėgos, laikytinos antraeiliais dievais; šita prasme 
išaiškinta ir visa mitologija. 

Fatumas. — Būdamas pasaulinis protas, Dievas pasaulio 
eigoje apsireiškia kaip Apvaizda rpóvota, kuri visa veda ir krei- 
pia. Šitos Apvaizdos veikimas yra sipapuėvų, Fatumas, Likimas. 

adangi Dievas, būdamas pasaulio protas, visa kreipia, tad visa, 

kas įvyksta pasaulyje, turi savo priežastį, o tos priežastys savo 

tarpe taip susietos nuolatiniu, nepertraukiamu ryšiu, jog nieko 

kita nei jokiu kitu būdu negali įvykti, kaip tik tai, kas to prie- 

žasčių susijimo būtinai apspręsta. Taigi apie žmogaus valios 

laisvę negali būti kalbos, negu tik ta prasme, jog siela yra laisva 
5* 

nuo bet kokios išorės prievartos. Tačiau, i$ kitos pusės, kai kurie 
posakiai, pav. Morkaus Aurelijaus: „Išgesyk kliudomą vaidinį!“ 
teturi tikrą prasmę tik pripažinus indeterministišką valios laisvę. 


Pikta. — Nors pasaulyje veikia Dievo apvaizda, tačiau 
jame vis delto randame ir pikta ir bloga. Tas faktas aiškinamas 
tuo, jog gera be pikta visai nebūtų įmanoma. Kaip, sako, bū- 
tų galimas teisingumas, narsumas ir saikumas be neteisingumo, 
bailumo ir nesaikumo. Dievas, iš tikro, tenorįs tik kas gera ir 
ir tobula; bet piktybė esanti su gerybe ir tobulybe neatskirtinai 
susijusi, ir todel negalinti iš pasaulio pranykti, kaip ir šiedvi 

pastarosios. 
i Siela. — Žmogaus siela yra dieviškosios ugninės 
prigimties dalis (dróoracpa). Ji sudėta iš aštuonių dalių: protingo- 
sios Yppepovwdv pépoc, esančios širdyje, iš penkių jusčių, kalbėjimo 
ir gimdymo galių; pastarosios sudaro neprotingąją sielos dalį ir 
yra polipiškai išsišakojusios po visą kūną. Iš savo prigimties 


siela yra taip pat kūnas, bet kitokios rūšies, negu žmogaus ar 


gyvulio kūnas. 

Del sielos nemirtingumo stoiečių nuomonės skiriasi: 
Zenonas, Kleanthis ir Posidonijus (šis prisišliejęs prie Platono) 
pripažįsta nemirtingumą; Chrysippas pripažįsta nemirtingumą tik 
išminčių sieloms. Kiti, pav., Morkus Aurelijus, nežino nė jokio 
individualaus nemirtingumo. O Senecai mirimo diena yra „am- 
žinybės gimimas“. 


3. Stoiečių etika. 


1. Etikoje stoiečiai seka cinikais. Yra tai kilni šio gy- 
venimo etika. Aukščiausia žmogaus gerybė yra dorybė. Do- 
rybe žmogus yra laimingas, ir jos vienos pakanka žmogaus laimei 
Ji yra sau tikslas ir todel siektina pati del savęs. Gera žmogus 
neturi daryti tam, kad pasiektų šalia jo esantį tikslą; gera jis turi 
daryti vien tik todel, kad tai yra gera. Tik tada žmogus elgiasi 
tikrai dorai. 


2. Bet būti dorybingam, reiškia „gyventi sutarti- 
nai su prigimtimi“ (ópokoyoopévos ti púse Cz») Prigimtyje 
apsireiškia dieviškasis įstatymas, nes pats Dievas yra visuotinė 
prigimtis, ir todel prigimties įstatymas gali būti tik dieviškosios 
valios išraiška. (Gyventi pagal šitą valią ir laikyti ją vieninteliu 
gyvenimo uždaviniu yra kartu pareiga ir dorybė. Ne smagumai 
sudaro mūsų laimę, bet tik dorybė pati iš savęs, gyvenimas pagal 
prigimtį yra laimingumo sąlyga. O tai duoda mums nesuardomą, 
džiaugsmingą nusimanymą, jog darome tai, kas dera daryti, 

Dorybė yra ne tik aukščiausia, betirvienintelė žmogaus 
gerybe. Visa kita gali būti panaudota kaip geram, taip ir piktam, 
ir todel nėra tikra gerybė. Tiktai dorybė negali būti pavartota 
blogam; taigi ji viena, teturi gėrio ypatybę. 


Nas: — 

Visa kita, kas nėra dorybė, yra abejinga (adápopov) ir nieko 
nepadeda laimei pasiekti. Nors tuos kitus daiktus ir galima 
skirstyti pagal jų vertuma: vienus vertinti daugiau, kitus mažiau, 
— sielos dalykai yra vertesni už kūninius, — bet kad ir kažin 
ką žmogus jų dėliai darytų, jo laimė nuo to nepakitės. Ši, ap- 
lamai imant, negali būti nei padauginta nei sumažinta; tas, kas 
turi pranašių dvasios gabumų, žinių, sveikatos, turtų, nėra iš esmės 
laimingesnis už tą, kas šitų dalykų neturi. 

4. Dorybė iš esmės tėra viena: proto viešpatavimas mu- 
myse, protingas gyvenimas pagal prigimtį. Šita viena dorybė 
skiriasi į keturias vyriausias dorybes: praktinį protingumą, teisin- 
gumą, dvasios tvirtumą ir santūrumą. Tas skirtumas tarp įvairių 
dorybių tėra santykiškas, jis tik parodo kaip viena dorybė įvai- 
riais būdais apsireiškia. Todel, kas turi vieną dorybę, tas turi 
jas visas. Dorybés taip pat nėra laipsniuojamos, t. y. negalima 
būti daugiau arba mažiau dorybingam. Toliau, kas turi dorybę, 
tas nebegali daryti pikta; visi jo veiksmai yra geri, nors iš pa- 
prasio moralinio požiūrlo jie atrodytų ir blogi. 

Dorybės priešingybė yra nedorybė. Apie šią galima tą 
pat pasakyti, ką ir apie dorybę. Kas viena nedorybe yra susi- 
tepes, tas yra susitepęs visomis. Nė nedorybė nėra laipsniuojama. 
Todel nedoro žmogaus visi veiksmai yra lygiai nedori (omnia 
peccata paria); nedorasis taip pat negali daryti gera, kaip dorasis 
pikta; visi jo veiksmai yra blogi, nors iš paviršiaus jie atrodytų 
ir geri. Tačiau iš tiesų, ypač vėliau, tarp išminčiaus ir kvailio 
įterpta įvairių laipsnių pažengusiųjų dorovėje. 

5 Aistros (Ilá9n), nors ir kažin kokios rūšies jos būtų, 
visados yra nukrypimas nuo teisingo praktiško sprendimo gera 
ir bloga. Bet kaip tik todel, kad jos remiasi neteisingu sprendimu, 
nėviena iš jų nėra natūrali nei naudinga; jos nepasiduoda sude- 
rinamos su dorybe. Dorybė iš savo esmės šalina visas tokias 
aistringas sielos nuotaikas, nes jos kliudo protingai veikti. 

Dorybingas ir natūralus gyvenimas pasižymi dar tuo, jog 
išminčius visus žmones, kaip iš prigimties sau giminingus („Mes 
esame sąnariai vieno didelio kūno“. Seneca. Ep. 95, 52.), 
sutinka su pagarba ir meile, visus — nes jie yra taip pat Žmonės 
(kosmopolitizmas). 

6. Šitie etinių dėsnių rėmai apibrėžia stoiečio išmin- 
čiaus idealą. Dorybingasis yra tikrai išmintingasis. Jis yra 
abejingas visam kam, išskyrus dorybę. Jis yra abejingas kiek- 
vienai aistringai nuotaikai, džiaugsmui ir skausmui, baimei ir 
rūpesniui. Jis neprisileidžia jokios aistros; o jeigu kada jis ne- 
gali nepajausti pasitenkinimo ar skausmo, tad bent nepasiduoda 
jų įtakai, lieka nepajudinamas ir nejautrus. Ar jį sutiktų pasi- 
tenkinimas bei sėkmė, ar, priešingai, jis patirtų nelaimę bei gyve- 
nimo smūgį — visada jis užlaikys savo ramų abejingumą.  ZodZiu, 
jis yra dxadíc, bejausmis, neaistringas. Sita stoiškoji apatija 
uumpai išreiškia visą išminčiaus idealą. 


^ 


II. Epikureizmas. 


Ypauugas praktikos gyvenimu susirūpinimas vyrauja ir E p i- 
kuro (341. — 270.) moksle. Gausingą savo draugų bei mokinių 
būrį jis mokydavo savo vilos sode, Atėnuose. Todel jo mokiniai 
buvo vadinami dar oi dx? tàv xZxov (sodo filosofai). Šitoje mo- 
kykloje viešpatavo linksma, draugiška nuotaika. Iš didelio skai- 
čiaus Epikuro raštų nedaug teišliko. Jo filosofiją galima apibū- 
dinti kaip perdirbtą Aristipo hedonizmą, kombinuotą su Demokrito 
atomizmu. Ji skirstoma į kanoniką (logiką), fizikg ir etiką; prie 
to abidvi pirmieji taikomi praktikai ir pagal ją vertinami. 

1. Kanonikoje, kuri moko apie pažinimo normas, epi- 
kurininkai laikosi sensualizmo. 


Pajutimas atsiranda iš to, kad iš kūnų išeina materialūs 
paveikslai, pereina per orą ir pagaliau pasiekia mūsų justis, per 


kurias įeina mūsų vidun. Iš atskirų pojučių, aiodyjos<, pamažu - 


susidaro mūsų prote pastovus bendras mintinis vaiz- 
das, paremtas daugelio vienarūšių išorės patyrimų atsiminimu. 
Tai yra rpdinpis; Sita prolepsimi, kartu su „aistesimi“ remiasi 
sprendimas, nuomonė (ixdA 916). 


Tiesos kriterijus. Tik ta nuomonė telaikytina teisinga, 
kurią patvirtina jusčių liu diji mas; visos kitos laikytinos klai- 
dingomis. Pojučiais visa da reikia tikėti; tik sprendžiant nerei- 
kia perkelti į pačius daiktus to, kas teturi reikšmės tik materiali- 
niems paveikslams, esantiems mumyse, kurie, be to dar, perei- 
dami per orą, galėjo del daugelio priežasčių pakitėti. 

2. Fizika. — Fizikoje Epikuras tiesiog prisipažįsta 
prie Demokrito atomizmo. Pats pirmasis dalykas yra 
begalinė erdvė ir begalinis skaičius atomų joje. Atomai juda iš 
viršaus žemyn; kai kurie iš jų ,sauvaliSkai^ iškrypsta iš tiesiosios 
linijos, susidaužia vienas su kitu, susipina tame sūkuryje į atomų; 
kompleksus ir iš to pasidaro kūnai ir pasauliai, kurie nuolat kyla 
ir nyksta. Čia nėra nei tikslo nei aklo, dėsningo būtinumo, bet 
visa pareina nuo priepuolio (kazualizmas). 

Į šitą atomų priepuolinį žaismą nesikiša nė joks Dievas. 
Tiesa, dievų buvimo negalima neigti, nes jie žmogui dažnai pasi- 
rodo sapne, tačiau žmonės klysta, laikydami dievus palaimingomis 
esybémis, kurios rūpinasi pasauliu bei žmogaus gyvenimu. Vie- 
nas dalykas nesuderinamas su kitu. Dievai gyvena žvaigždynų 
tarpuose, jaučiasi ten laimingi ir nesirūpina nei pasauliu nei žmo- 
nių dalykais. Išminčius juos gerbia ne iš baimės, bet stebėda- 
masis jų pranašumu. Jie, kaip ir visi kiti daiktai, sudaryti iš 
atomų. Todel nė jokia dievų baimė neturi mums trukdyti 
džiaugtis gyvenimu, 

Kaip visa kita, taip ir žmogaus siela yra kūniška, šiaip 
ji negalėtų nei veikti, nei kūno judinti. nei pati būti šio pastarojo 

judinama. Tačiau ji yra labai švelnus ir skystas kūnas, sudėtas 
iš labai švelnių, slidžių, gležnų ir apskritų atomų. Cia dar prisi- 
sideda atomai ketvirtos, nežinomos, kokybės ir sudaro jos dalį, 
vadinamą Aoyxóv, esančią krūtinėje. Tuo tarpu kiti atomai su- 
daro Ahoyov, paplitusią po visą kūną. Valios laisvė iš savo esmės 
yra tik priepuolis, pritaikytas žmogaus veikimui. Mirštant sielos 
atomai išsiskirsto ir išskysta; sielos nemirtingumo nėra. Todel né 
jokia mirties baimė neturi kliudyti mums džiaugtis gy- 
venimu. 

3. Etika. — Etikoje epikurininkai aukščiausia gerybe 
laiko smaguma (voluptas) Didžiausia blogybė jiems yra 
skausmas. Mat, žmogus ieškąs smagumo, o bėgąs nuo skau- 
smo. Cia epikureizmas sutinka su Aristippo hedonizmu. Tačiau 
nuo hedonizmo jis skiriasi tuo, jog aukščiausia gerybe laiko ne 
smagumą, gaunamą iš judėjimo (A xata xivyow 70ov$) kaip Ari- 
stippas, bet smaguma, einantį iš rimties (xxta0typawį 
f0oví). Šito rimties smagumo teikia neskausmingumas, neturėji- 
mas skausmų (drapačia xai drovía) ir su juo susijęs nuotaikos link- 
smumas 

Tačiau absoliutus neskausmingumas nėra pasiekiamas. 
Jis būtų tik tada galimas, jei žmogus galėtų patenkinti visus savo 
reikalus ir geismus. Bet tai yra negalima, iš dalies del to, kad 
žmogus neturi tam visų reikiamų priemonių, iš dalies vėl del to, 
kad patys žmogaus reikalai ir geismai yra begaliniai ir nepaso- 
tinami. Žmogus gali pasiekti tik reliatyvų neskausminguma, 
būtent pasitenkindamas mažu kuo, aprėždamas savo reikalus ir 
geismus taip, kad galėtų juos patenkinti 

Iš čia vyriausią epikurininkų etikos dėsnį galima šiaip for- 
muluoti: smagumą ir skausmą, kurie žmogaus gyvenime yra 
tiek glaudžiai susiję, apskaityk taip, kad per visą savo gyvenimą 
patirtum kuo daugiausia smagumo, patirdamas 
kartu kuo mažiausia skausmo. Todel nereikia pasiduoti 
susižavimam ir patraukiamam laiko pomėgiui, nereikia apakti ir 
pasiduoti suvedžiojamam akimirkos geismui; priešingai, reikia 
atsisakyti nuo smagumo, jeigų jis neša didesnį skausmą, ir iš kitos 
pusės, priimti skausmą, jeigu juo seka didesnis smagumas. 


Tam reikalinga žmogui dorybė. Kas negyvena dorybin- 
gai, bet pasiduoda kiekvienam akimirkos pomėgui, tas negalės 
įgyti didžiausios smagumu sumos kartu su mažiausia skausmų 
suma. Bet i$ čia jau matyti, jog dorybė nėra sau tikslas, bet 
teturi reikšmės tik kaip priemonė, padedanti pasiekti „rimties 
smagumą“. Svarbiausios dorybės yra: išinintis, narsumas, santū- 
rumas ir teisingumas. Dorybingasis yra kartu ir tikrasis išminčius. 
Mirtimi išminčius nesirūpina; juk, kada mums mirtis pasirodo, 
mūsų jau nebėra. 

Tolesnio apdirbimo Epikuro filosofija nesusilaukė, nors ji 
net vėlesniais krikščionybės laikais turėjo daug savo pasekėjų, 

Ryme vienas iš didžiausių epikurizmo pasekėjų buvo T. Lukre- 
tijus Carus (apie 95 — 50 pr. Kr). Savo išlikusiame eiliuo- 
tame veikale „De rerum natura“ jis išdeda visą Epikuro mokslą. 
Ir Horatius prisipažįsta esąs šito mokslo šalininkas. 


III. Skepticizmas. 
A. Goedeckemeyer, Geschichte des griechischen Skepticizmus, 1905. 


Kad ir galingi stojo dideli Platono bei Aristotelio protai prie- 
Sais sofistų skepticizmą, tačiau jis niekuomet nebuvo visiškai išny- 
kęs ir pagaliau vėl paplito plačiuosiuose sluoksniuose. Ypač pa- 
krypimas į praktikos gyvenimą padėjo abejojimui surasti kelią į 
teorinį žinojimą. Be to, abejojimo puolimą palengvino sensualis- 
tiškas stoiečių bei epikurininkų pažinimo mokslas (pastarieji juk 


buvo net skeptiško fenomenalizmo šalininkai). Pagaliau juk abi- | 


dvi mokykli, kad ir būdamos teoriškai priešingos, priėjo tą patį 
svarbiausią tikslą: abidvi paskelbė, jog, sekant jų mokslu, galima 
gyvenimą padaryti laimingu. To šitiems laikams pirmiausia ir 
reikėjo. Vadinasi, laimingam gyvenimui tikras žinojimas visai ne- 
buvo reikalingas, kaip kad sakė stoiečiai. Tada tuo lengviau bu- 
vo pasiduoti įsigalinčiam abejojimui. 

Galima atskirti trys skeptikų mokyklos: pironizmą, vi- 
durinę Akademiją ir vėlesniuosius skeptikus. 


I Pyrrhonas iš Elio (apie 365. — 275.) priėjo kraštu- 
tinį skepticizmą iš dalies savu pažinimu pirmesniųjų filosofiniy teo- 
rijų, iš dalies, draugaudamas su Anaksarchu, Demokrito mokiniu, 
su kuriuo jis dalyvavo Aleksandro žygyje į Aziją. Jis nepaliko 
nė jokių raštų; savo mokytojo mokslą išdėjo jo mokinys Tim o- 
nas iš Phlijaus (apie 320 — 230), rašęs pajuokiamus eilėraš- 
čius (sio) prieš dogmatikus filosofus. Timono liudijimu, Pyrr- 
honas neigęs bet kokį tikrą daiktų pažinimą. Nei pojučiai nei 
mąstymas neduoda tikrumo. Prieš kiekvieną pojutį ir prieš kiek- 
vieną spręsmą galima pastatyti kitą lygios verčios pojutį bei 
spręsmą (izostenijos, spręsmų lygiavertiškumo principas). Todel 
priešpriešiniai spręsmai tiek pat tėra teisingi, kiek ir klaidingi, 
t. y, tikrai sakant, be verčios tikrajam pažinimui. Ką vienas va- 
dina gera arba gražu, kitas gali lygia teise vadinti bloga arba 
biauru. Galiu aš sakyti, kad daiktas yra toks, bet aš galiu taip 
pat sakyti, kad daiktas yra ne toks, bet kitoks (o68ėv paMov); vi- 
sa yrarelatyvu. Mes nežinome, kas ir kokie yra daiktai iš 
savęs. Iš čia mums nebelieka nieko kita, kaip susilaikyti spręsti 
apie daiktus (éroyí). Šitas susilaikymas yra svarbiausia mūsų : 
laimės sąlyga; jis padeda nurimti visiems ginčams ir duoda mums 
ataraksiją, nesudrumzdžiamą jautos ramuma. 


2. Vidurinė Akademija. — Vedant mokyklą jau 
minėtam Arkesilajui (315,—240.), skepticizmas rado kelią 

ir į Platono Akademiją (vidurinė Akademija). Raštų Ar- 
kesilajas nepaliko. Jis ypač stojo prieš stoiečių kataleptinį vai- 
dinį, kaip tiesos kriterijų, nes nežiūrint į visą šio vaidinio tiki- 
namąją galią, su juo neišeinama iš subjektyvumo ribų. Prak- 
tikos gyvenimui Arkesilajas, rodos, laikė pakankamai „gerą pa- 
grindą“ (ečkojov), sakė galint pasitenkinti tikétinumu. 

Vienas iš vėlesnių jo pasekėjų, Karnea dis!) (apie 214.—129).. 
kad ir laikėsi šito skepticizmo, tačiau šalia jo išdirbo tam tikrą ti- 
kėtinumo teoriją. Nuo to laiko mokykla ima vadintis tre- 
čiąja Akademija. Nei justys nei mąstymas jam nėra laisvi nuo 
apgaulės. Todel tiesiog jais negalima tikėti. Tačiau neklystamo 
tiesos kriterijaus nėra. Toks kriterijus galėtų būti tik tikras 
vaidinys, bet jo dabar tik tebeieškoma. Tačiau tiksliai nagrinė- 
jant vaidinį bei jo dalis ir lyginant jį su kitais pojučiais, kuriuos 
jis turi atitikti, galima nustatyti įvairių tikėtinumo laipsnių. Sito 
tikétinumo pakanka praktikos gyvenimui. 


3. Vėlesnieji skeptikai šitą švelninantį elementą atmetė 
ir vėl grįžo prie pironizmo Cia pirmiausia priklauso Eneside- 
mas iš Knosso (apie 50. m. pr. Kr). Savo skepticizmą jis šiaip 
išreiškia: Tuo tarpu, kada dogmatistai tvirtina tiesą radę, o aka- 
demikai sako, jog tiesos nesą galima rasti, — tikras skeptikas 
neteigia nei viena nei kita, bet visai susilaiko apie tai spręsti. 
Tiesa, savo „Pyrrhono tyrinėjimuose“ jis pats paduoda eilę argu- 
mentų skepticizmui pateisinti, žiūrėdamas to, jog kas jau kartą 
steigiasi ką nors įrodyti, tas jau tuo pačiu pripažįsta pažinimo 
tikrumą. Mat, jeigu argumentai būtų netikri, tad jais nieko ne- 
būtų galima nė įrodyti. Desimtimi vadinamųjų tropų jis steigia- 
si įrodyti bet kokio pažinimo reliatyvumą, remdamosi, iš vienos 
pusės, subjekto organų bei vidaus būsenų nepastoviu įvairumu, 
o iš kitos — santykių įvairumu objekte. Ypačiai kovoja Enesi- 
demas ir vėlesnieji skeptikai su priežasties sąvoka, nurody- 
dami į sunkumą išaiškinti priežastišką veikimą ir savotiškai argu- 
mentuodami, jog priežastis, būdama veiksmo kórelatas, negali 
egzistuoti nei prieš veiksmą nei po jo, o taip pat nė kartu su 
veiksmu, nes tada, sako, būtų galima santykį ir antraip atversti. 
Silogizmą daugelis atmeta kaip netinkantį įrodymui, nes da- 
limis išvados spręsmas esąs priimtas jau visuotinėse premisose, 
o, be to, ir premisos turėtų pirma būti įrodytos in infinitum. 

Be Enesidemo iš vėlesnių skeptikų paminėtinas dar Sextus 
Empirikus (apie 200. m. po Kr.). Jis taip pat mėgino pa- 
grįsti skepticizmą visa eile argumentų. Savo rašte , Adversus ma- 
thematicos“ jis imasi kritingai nagrinėti visas dogmatiškąsias si- 
stemas, norėdamas parodyti jų netvirtuma. Šitas veikalas ir jo 
„Pyrrhono bruožai“ yra labai svarbūs šaltiniai graikų filosofijos 
istorijai. 

1) 155 m. jis dalyvavo daugelio Atėnų filosofy pasiuntinybėje į Ryma. 
Čia jis vieną dieną kalbėjo už teisingumą, o antrą dieną — priešais ji. 

IV. Eklekticizmas. 


Šalia skepticizmo susidarė ir eklektiška pakraipa. 
Eklektikai rankiojo iš atskirų sistemų tai, kas jiems atrodė dau- 
giausia tikėtina. Eklekticizmas buvo įsiskverbęs daugiau ar ma- 
žiau į visas mokyklas. 


1. Iš stoiečių eklektikai yra, tarp kitų, Panaitijas ir 
Poseidonijas, pasisavinę dalinai Platono ir Aristotelio min- 
tis: pirmasis daugiau fizikai, antrasis — etikai. Dar didesni ek- 
lektikai buvo rymionių stoiečiai. 


2. Didžiausi eklektikai yra akademikai. Philonas 
iš Larisos (+ apie 80. m. pr. Kr.), vienas iš Cicerono mokytojų, 
nori grąžinti Akademiją prie senojo mokslo. Jis (klaidingai) tvir- 
tina, jog vidurinės Akademijos skepsis teturėjusi tik polemikos 
charakterį; ji stojusi prieš klaidingas stoiečių pažiūras, ir noréju- 
si priruošti mokinius prie Platono mokslo. Nors absoliutaus tik- 
rumo jis ir nepažįsta, bet jis žino tokį įsitikinimą, kuris yra tiek 
pagrįstas, jog jis stovi visai arti prie tikrumo. Dar toliau eina A n- 
tiochas iš Askalono, (68. m. pr. Kr.); jis steigiasi surasti, kas 
bendra visoms mokykloms. Tiesos kriterijus jam yra visu o- 
tinis įsitikinimas. 

Žymiausias eklekticizmo atstovas Ryme yra M. Tulijus Ci- 
ceronas (106. — 43.), turėjęs savo mokytojų tarpe akademikų, 
stoiečių ir epikurininkų. Pats jis laiko save ,akademiku!). Jis 
yra ne tiek savaimingas mąstytojas, kiek puikus graikų filosofų 
minčių išdėjėjas ir padavėjas. Nagrinėdamas lygintinai jų pažiū- 
ras, jis tikisi surasiąs tiesą. Todel visai natūralu, kad, naudoda- 
masis šiuo metodu, jis nežiūrėdamas jau nė visuotinės tų laikų 
linkmės pasitenkino praktišku, beabeju tikėtinumu. Veda- 
mosios normos jam ypačiai buvo: jusčių liudijimas, doró- 
vinės sąmonės tiesioginis tikrumas, rodąs, jog tam tik- 
ros pagrindinės sąvokos ir pagrindiniai dėsniai yra mums įgimti 
(notiones innatae) ir consensus gentium. 


Iš šitų pagrindų Ciceronas pripažįsta Dievo buvimą 
ir jo aukštesnę prigimtį, nors tikslesnis tos prigimties pažinimas 
mums esąs neprieinamas. Ypačiai jis brangina tikėjimą Dievo 
Apvaizda ir pasaulio valdymu. Zmogaus sielą jis laiko 
aukštesnės kilmės esybe ir gina jos nemirtingumą ir va- 
lios laisvę. Etikoje jis ypač stoja prieš epikurininkus ir 
palaiko, apskritai imant, stoiečių mokslą, sušvelnindamas jį - kiek 
Aristotelio gerybių įvertinimo mokslu. Tačiau jis atmeta peripa- 
tetikų nuomonę, kad dorybei esą pakankama laikytis deramo vi- 
durio tarp aistrų. -- Geriausia valstybės lytis Ciceronui 


1) Svarbiausieji filosofiniai veikalai: Academica, De finibus bonorum et 
malorum, Tusculanae disputationes, De natura deorum, De officiis, De divinati- 
one, De fato, De republica, De legibus. 

yra — panašiai kaip ir Platono įstatymų valstybėje — monar- 
chiškų, aristokratiškų ir demokratiškų elementų sąlaida. 

3. Panašia eklektiška pakraipa sekė ir sekstininkuy mo- 
kykla, kurios įsteigėjas buvo O. Sextijus (gim. apie 70. m. pr. Kr.). 
Ji tegyveno tik trumpą laiką. 


KETVIRTASIS PERIODAS. 


Graikiškai rytietiškoji filosofija. 
Bendros įvedamosios pastabos. 


Graikų filosofija, ypač del Aleksandro Didžiojo karo žygių. 
gana anksti paplito ir Rytų kraštuose. Didžiulės Makedonijos ka- 
ralystės vietoje atsiradusių valstybių valdytojai globojo graikų 
mokslą bei meną ir steigėsi juos plėsti savo tautose. Tai galima 
pasakyti tiek apie Seleukidus Sirijoje, tiek apie Attalus Pergame 
ir Ptolemėjus Eigipte. Ypač pastarieji yra daug nusipelnę graikų 
mokslo pažangai, Aleksandrijoje Ptolemėjus Lagis įsteigė 
Muziejų, kur bendrai gyveno, valgė ir kiekvienas savo discipliną 
plėtojo įvairiausių tautų ir įvairiausių šakų mokslininkai. Su Mu- 
ziejum buvo sujungta ir Biblioteka. 

Iš čia pakankamai aišku, kaip galėjo Rytuose, ypač Alek- 
sandrijoje, pražįsti dar kartą graikų filosofija. Bet šita aleksandri- 
nė filosofija turėjo ypatingą savotišką charakterį. Įgimtas žmogaus 
dvasios reikalas sužadintas mokslo, bet įsigalėjusio skepticizmo 
nepatenkintas — turėti svarbiausiais gyvenimo klausimais ramų 
bei raminama tikrumą, vertė šito tikrumo ieškoti religiniame 
pažinime. Tam ieškojimui ypačiai ėjo padėti daug platesnės ir 
gilesnės, pačios savaime orientalinės religijos. Iš kitos pusės, 
Aleksandrijoje graikų filosofija buvo sutikta iš dalies vyrų, turė- 
jusių gilų religinį įsitikinimą, įsitikinimą visai kitokios rūšies ne- 
kaip tas, kurį davė graikų ar rymionių tautinės religijos. Todel 
naująją filosofiją galima laikyti graikų filosofinių ir rytie- 
čių religinių idėjų sinkretizmu. Buvo steigiamasi abidvi 
sulieti ir tuo būdu pagrįsti naują filosofiją, kur graikų dvasia būtų 
susijungusi su orientaline į vieną aukštesnę vienybę. Prie to ma- 
nyta, jog ir orientalinių religijų idėjos ir graikų filosofija turi savo 
pradžią iš Vieno šaltinio, būtent senojo Dievo Apreiškimo. 

Kitas charakteringas tos filosofijos pažymys yra jos mis- 
tiškai teosofis$kas bruožas. 

Iš vienos pusės, Dievas laikomas stovinčiu viršum viso 
mūsų sąvokiško pažinimo; bet iš kitos pusės, norima nuo Die- 
vo nutolusį žmogų vėl glaudžiai susieti su jo Kūrėju. To tikėta 
pasiekti mistišku žmogaus susijungimu su Dievu regėjime, 

pasiekiamame asketikos priemonėmis. Be to, perdidelis Dievo iš- 
kėlimas viršum mūsų betarpiško pasaulio turėjo ta i$dava, jog 
atsirado reikalo įvesti ištisą eilę tarpinių esybių, kurios jungtų 
Dievą su žmogumi. 

Aišku, kad šitai tendencijai išvesti labai tiko Platono, o ypač 
Pythagoro, filosofija. Tačiau ši filosofinė pakraipa siekė dar to- 
liau ir savo tikslams panaudojo ir Aristotelio, būtent stoiečių 
doktriną. 

Aleksandrinės graikų filosofijos skirtinos trys pakraipos: g r a i- 
kų žydų, neopitagorinė ir neoplatoninė filosofija. 


I. Graikų žydų religinė filosofija. 
Philonas Žydas. 


I. Apskritai. — Aleksandrijos Muziejuje gyveno ir žydų 
mokslininkų. Juk jau apie 280. m. pr. Kr. Aleksandrijoje buvo išver- 
stos (pagal padavimą septyniasdešimt dviejų mokslininkų) Senojo 
Testamento knygos (Septuaginta) Judėja buvo juk Eigipto Ka- 
ralijos dalis. Šitie žydų mokslininkai aukštai gerbė savo Šventąjį 
Raštą. Bet Aleksandrijoje jie susipažino ir su graikų filosofija ir 
negalėjo palikti ja nenustebę. Iš čia kilo jų pastangos sujungti 
vienas su antru tikėjimą ir prigimtinį žinojimą. Jungdami, jie 
steigėsi, iš vienos pusės, išlaikyti Apreiškimo pirmenybę visai fi- 
losofijai, bet, iš kitos, taip pat ir graikų filosofijai duoti deramą 
vietą. 

Buvo pastatyti šie principai: 

a) Apreiškimo mokslas yra kartu ir aukščiausia 
filosofija. Todel jis apima — visas graikų filosofijos tiesas, 
ir dar totulesniu būdu, nekaip jos kad yra pačioje graikų filoso- 
tijoje. 

b) Skirtumas tarp abiejų tėra tas, kad tiesa šventosiose kny- 
gose žydams paduodama peveikslais, vaizdingai, o graikų 
filosofija paveikslą nudengia ir priteikia gryną mintį. 

c) Patys graikų filosofai savo išmintį yra sėmę iš žydų šven- 
tujų knygų. Vadinasi, jų kilnaus mokslo paskutinio šaltinio rei- 
kia ieškoti ne prote, bet žydų tradicijoje. | 

Šitais principais norėta graikų filosofijos akivaizdoje pati- 
krinti žydų religijai aukštą vietą ir kartu patiesti šiai pastarajai su- 
prasti gilesnius pamatus. Bet tai galėjo įvykti tik suderi- 
nus žydų Apreiškimo tiesas su graikų filosofija; o tas derinimas 
vėl tebuvo galimas tik alegoriškai išaiškinus vartojamus 

v. Rašte posakius bei pasakojamus faktus. Todel šitas derinimas, 
šita akomodacija, kartu su alegorišku Šv. Rašto aiškinimu, kuriam 
kartais paaukojama net literatinė šio pastarojo prasmė, tų laikų 
graikų žydų filosofijoje vaidina didelę rolę. 

Taip galų gale prieita prie tos nuomonės, jog po Šv. Raš- 
to „Sensus obvius“ priedanga esanti paslėpta dar gilesnė prasmė, 
kuri sudaranti tikrąjį šventųjų knygų mokslą. Šita prasmė bu- 
vusi jau ir anksčiau žinoma, tik nebuvusi rašte surašyta, bet iš- 
likusi per tradiciją (Kabbalah). Todel tie, kurie laikėsi Įstatymo 
raidės, buvo barami ir vadinami „raidininkais“, o tikrasis pažini- 
mas ir tikroji išmintis tebuvo pripažįstami tik tiems, kurie buvo 
pažinę tariamąją gilesnę šventųjų knygų prasmę. 


I. Philonas. — Pradžia šitos žydų graikų filosofijos 
nukeliama jau į Aristobulo laikus (apie 160. m. pr. Kr). 
Tačiau vyriausias jos atstovas yra žydas Philonas (gim. apie 
25. m. pr. Kr, mirė tarp 40. ir 50. m. po Kr). Jis gyveno 
Aleksandrijoje mokslininku, bet turėjo reikšmės ir politikos gy- 
venimui. 40. m. po Kr. buvo siunčiamas į Rymą pas ciesorių 
Caligula savo tautos reikalų ginti. Filosofinei jo mąstymo pusei 
daugiausia įtakos darė Platonas ir pitagorininkai; prie 
to dar prisidėjo žydų Kabbalahos!) įtaka. Be kitų raštų, Philo- 
nas yra parašęs: Legis Allegoriae; De Cherubim; De sacrificiis 
Abeli et Caini; De plantatione Noe; De vita Mosis; De vita con- 
templativa; Quod Deus sit immutabilis, ?). Šituose raštuose rei- 
škiasi stipri intuityvi jo mistiškai nusiteikusios dvasios jėga. 

I. Dievas. — Pagal Philoną, Dievas, pirmoji visų 
daiktų priežastis, stovi viršum visų sukurtinių daiktų. Kad 
jis yra, mes galime sužinoti iš jo darbų, samprotaudami iš tų darbų 
apie jų darytoją. Bet mes negalime apspręsti, kas jis yra. Ge- 
riausia mes jį pažymėsime, vadindami jį tuo vardu, kurį jis pats 
sau yra davęs: Esantysis (ó 0). Dievas yra Nepagimdytasis 
(10 dyévntov), savo buvimo pagrindą jis turi pats savyje, o visa ki- 
ta kyla iš jo. Jis yra visa sukūręs iš savo neapsakomo gerumo. 
Bet pasaulis kyla iš Dievo ne tiesiogiai; Dievui, gryniausiai 
esybei, nepritiko betarpiškai leisti negryną materiją. Jis sukūrė ir 
sutvarkė pasaulį per savo L o g a. 


2. Tarpinės esybės. a) Logas. — Dieviskaji Loga 
Philonas supranta nevienaip. Cia mes jį matome svyruojant tarp 
trijų pažiūrų: 

a) Pirmiausia Logas Philonui yra idėjų vienybė, suvo- 
kiamasis pasaulis, o toliau — ir šitų idėjų vieta. Prieš kurda- 
mas pasaulį, Dievas susidarė savo prote to pasaulio prototipą; šitas 
pavyzdys ir yra Logas stoiečių: (Adjo: orepy.arixo). Vadinasi, jis yra 
„provaizdžio antspaudas“, apsireiškiąs daiktų lytimis. Bet jis te- 
bėra dar Dievui imanentus — Aóyoc ¿vdáderos. 

8) Tačiau Logas nepasilieka grynas Aóyos ¿vitáderos; jis tam- 
pa ir Adjoc tpopopixós. Jis tiek yra Adjoc evdáderos, kiek jis, kaip . 


1) Plg. O. Willmann loc. cit. I. tomas 173. t. t. 608. Kabbalaha buvo mis- 
tiškai panteistiškas slaptas mokslas, siekęs net Babilono ištrėmimo laikų. 
Ds o Logo veikalų dauguma yra išlikę ir išleisti L Cohno ir p. Wendlan- 

idėjų vienybė, yra Dievui imanentus;bet jis tiek pat yra ir Aoyoc 
rpozopuxós, kiek jis apsireiškia sukurtuosiuose daiktuose, panašiai 
kaip mūsų protas kad apsireiškia išoriniu žodžiu. 

Kaip Adjoc xpogopuoc, Logas Philonui yra dieviška jé- 
ga, kuri pergauna, gaivina ir lytina visus daiktus. Todel šituo 
požiūriu visos atskiros idėjos, kurias Logas apima, yra atskiros 
jėgos, einančios iš Dievo kaip šviesos spinduliai, einančios taip, 
jog Logas palieka visas šitas jėgas apimanti vienybė. Sita pras- 
me Philonas galėjo sakyti, jog Dievas esąs daiktuose ne. savo : 
esme, bet savo jėga, šita prasme jis galėjo Logą vadinti pa- 
saulio darytoju, o taip pat Aóyoc orepparixoc, ryšiu, jungiančiu į vie- 
na visus pasaulio daiktus, visuotiniu pasaulio dėsniu, visuotiniu 
pasaulio protu ir Apvaizda. Ir stoiečiams Aóyoc tas, kuris suima į 
save Aóyot oxeppaTxo!, yra pasaulio protas ir pasaulio siela; tačiau 
jie neturi nė jokio viršum Logo stovinčio Dievo, iš kurio tas Lo- 
gas išeitų. Logas, pasaulio protas, jiems yra tas pat, kas ir Die- 
vas. 

1) Philonui Adjoc xpogopuóc yra ne tik dieviška jėga, bet — 
visai priešingai stoiečių supratimui — yra pagaliau dar ir as m e- 
niška esybė, būtent tarpininkas tarp Dievo ir pasaulio. Ši- 
ta prasme Logas nėra nei nepagimdytas, kaip Dievas, nei pagim- 
dytas ir padarytas, kaip kiti daiktai. Jis yra Dievo Sūnus, 
bet vyresnysis, pirmgimis sūnus. O pasaulis yra jaunesnysis Die- 
vo sūnus. Dieviškoji Išmintis (Adjoc evbráderoc) yra jo motina, 
Dievas — jo tėvas. Jį galima vadinti „Dievu“, bet netikra prasme, 
būtent tiek, kiek jis veikia kaip Dievo vietininkas. Jis nešioja žmo- 
nėms Dievo įsakymus ir todel vadinamas „Angelu“, bet jis pasi- 
rodo ir žmonių užtarėju, ir tada yra vadinamas „vyriausiu kuni- 
gu,“ „parakletu“ ir „tarpininku“. 

Taip tad į savo Logo sąvoką Philonas sujungia žydų teo- 
logijos — besiremiančios neapsakoma Dievo išmintimi, per kurią 
sukurti visi daiktai — ir Platono bei stoiečių filosofijos elementus, 
ypač ten, kur Logą jis laiko pasaulio siela. Paskutinysis bruo- 
žas skiria šitą sąvoką ir nuo krikščionybės Logo. 

b) Jėgos, dvasios. — Philonas kalba dar ir apie kitas 
„dieviškas jėgas“. Vieną kartą jis kalba apie dvi toki jėgi, ku- 
riamąją ir valdomąją, kitą kartą — apie penkias: kuriamąją, val- 
domaja, įsakomąją, draudžiamąją ir atleidziamaja. Jėgas kuria- 
mąją ir valdomąją jis deda į vieną su Dievo galingumu ir geru- 
mu ir sako, jog pagal vieną Dievas esąs vadinamas viešpačiu, o 
pagal antrą — Dievu. Tai būtų modalistiškas supratimas, jeigu, 
iš kitos pusės, minėtos jėgos vėl nebūtų laikomos asmeniškomis. 
Cia dar prisideda tolimesnės tarpinės esybės tarp Dievo ir 
pasaulio — žvaigždžių dvasios ir angelai. 

3. Pasaulis.— Pasaulį daro Logas, tariant dieviškosios jé- 
gos, iš amžinos materijos, suprantamos platoniškai kaip 
uh à» (kažkas dar neapspręsta, vadinasi, potenciška). Bet ta mate- 
rija, kaip ir daugelis kitų, tur būt pagal Timėjų laikomą taip pat ir 

netvarkingu chaosu. Ji, kaip ir Platonui bei stoiečiams, yra bloga 
pagrindas sublunarinėje srityje, nes ji priešinasi aukštesnių galy- 
bių veiksmams. 

4. Žmogus. — Kalbėdamas apie žmogaus leidimą, kaip 
jis nupasakojamas Biblijoje, Philonas skiria idealų žmogų nuo 
empyrinio žmogaus. Pirmasis, apie kurį sakoma, kad jį Die- 
vas sukūręs savo paveikslu ir panašumu, yra idealus, dangaus žmo- 
gus; jį reikia skirti nuo empyrinio, žemės žmogaus, apie kurį 2 
Genezies skyriuje pasakyta, jog jį Dievas padaręs iš žemės molio 
ir jam įkvėpęs sielą. Idealusis žmogus neturėjo kūno, nebuvo nei 
vyras, nei moteris, buvo nemirtingas. Empyrinio žmogaus siela 
yra gyvenusi jau pirmiau, ir yra sujungta su kūnu už bausmę. Dau- 
sos nebuvo kokia nors žemės vieta. Žmogų Dievas įstatė į dau- 
sas suteikdamas jam Nojc, kuris jį pašaukė ir davė jam galybę val- 
dyti pasaulio daiktus. Gyvenimo medis buvo išmintis, o keturios 
iš jo išeinančios upės — keturios vyriausios dorybės. 

Zmoguje reikia skirti Alsdnds, Aóyoc ir Noūc. Pirmoji liečia 
jūsčių gyvenimą; Adjoc yra diskursyvinio mąstymo galia, Noūc 
apsireiškia intelektualiniu regėjimu. Žmogaus uždavinys yra nuo 
žemųjų pažinimo laipsnių pakilt prie intelektualinio regėjimo; tik 
tame regėjime jis ras laimę. Tam jis turi kiek begalėdamas 
vaduotis iš jutrumo, turi nutildyti Aficdno:'a ir Adjoc'ą, kad visas 
patapty Nooc ir tuo būdu galėtų priimti į save dieviškojo Logo 
šviesą. Bet tada Noūc turi iš savęs tarytum išeiti, kad taptų visai 
viena su dieviškąja išmintimi. Tai bus mistiška ekstazė. Ja 
pasiekiama aukščiausia, ką žmogus gali pasiekti. 

Vis delto ne visiems žmonėms Philonas deda pareigą pa- 
siekti šį regėjimo laipsnį. Gyvenimą jis skiria į aktyvų ir 
kontempliatyvų, pateisindamas ir pirmąjį, nes visa žmonių visuo- 
menė nuo jo pareinanti, nors, žinoma, kontempliatyvusis gyveni- 
mas esąs daug aukštesnis, Todel ir dorybes Philonas skirsto į 
tokias, kurios priklauso aktyviajam, ir tokias, kurios priklauso kon- 
templiatyviajam gyvenimui. Pagal savo vidaus verčią ir laipsnį 
dorybės yra paruošiamosios, valomosios ir atbaigiamosios. Do- 
rybė turi jutruma nustumti vis daugiau atgal ir nuvesti pagaliau 
prie aukščiausios kontempliacijos, prie ekstazės. Tyros sielos 
po mirties eina į palaimingą gyvenimą, o netyrosios turi dar 
grįžti į kitą kūną. 

Panašiai kaip pasaulio kūrimą, Philonas alegoriškai aiškina 
ir pirmąją nuodėmę. „Moteris“ yra jutrumas, O „vyras“ 
— protas; „pažinimo medis“ yra jūstinė gėrybė, kur po vilio- 
jama priedanga slepiasi pikta. Angis yra justinis smagumas, 
kilęs jis yra iš jutrumo ir patraukęs paskui save ir prota. Vadi- 
nasi, šituo supratimu, pirmojo žmogaus nuodėmė yra kartu isto- 
rija ir aprašymas kiekvienos nuodėmės, kokią tik žmogus apskri- 
tai padaro. Čia literatinė Šv Rašto pasakojimo prasmė visiškai 
paaukojama alegorinei. Mesijo idėjos atžvilgiu Philonas laikosi 
vulgarinés savo amžininkų pažiūros, tikėdamasis, jog žydų įstatymai 

ir Zydy institucijos turés büti karta visu priimti ir tuo büdu pakils 
pasauliné Zydu valstybe. 

Philonas yra ne tik pagoniškojo neoplatonizmo primatakas; 
jo filosofija darė stiprios įtakos tiek krikščionių filosofams iš Alek- 
sandrijos mokyklos, tiek eretikams gnostikams. 


Il. Neopitagorizmas. 


1. Mažiau reikšmės teturi neopitagorizmas. Jo įsteigėju 
Ciceronas vadina P. Nigidiju Figulų, gyvenusį pirmoje 
pusėje paskutinio šimtmečio prieš Kristų (+ 45. m. pr. Kr.) 
Aleksandrijoje. Bet vyriausieji neopitagorizmo atstovai yra: 
Apollonijus iš Tyanos (Nerono laikais, Moderatas iš 
Gades (taip pat Nerono laikais) ir Nikomachas iš Ge- 
rasos (prieš pat Antoninų laikus). Šitie eklektikai deda į viena 
įvairių sistemų elementus. Taip, pav., Platono idėjas jie laiko 
skaičiais, tačiau ne savaimingomis esybėmis, bet Dievo min- 
timis. Kai kurie pirmaisiais principais ima vienybę ir dvejybe 
(Dievas ir materija), kiti visa išveda iš vienybės. Ir čia griežčiau 
reikalaujama išsivaduoti sielai iš jutrumo; iš askezės siela įgyja 
paslaptingų jėgų ir gali susijungti su Dievu. Ir čia tarp Dievo 
ir pasaulio įterpiamos tarpinės esybės 

2. Daugiau tejgarsejo šitų neopitagorininkų tik Apolo- 
nijus iš Tyanos, bet ir jis ne tiek kaip filosofas, kiek grei- 
čiau kaip mistagogas. Jis apkeliavo Rymo valstybę, būtent rytinę 
jos dalį, kaip religinių šventimų teikėjas ir stebuklų darytojas. 
Jis buvo darbo žmogus. Manyta, jog jis, kuris buvo laikomas 
dieviška esybe, turėjęs būti pagonims, kaip krikščionims Kristus, 
išganytojas, stebukladaris, nors ir tariamas, dirbęs, įjungdamas 
Pythagoro ir kitų išmintį, pagonybės reformai. 

Šimtui metų praėjus po Apolonijaus mirties, Phi- 
lostratas, ciesorienės Julijos, Aleksandro Severaus žmonos, para- 
gintas, parašė Apolonijaus gyvenimą, paremtą tariamu liudijimu 
kažkokio Damio, Apolonijaus kelionių draugo. Nuostabių dalykų 
ten pasakojama. Iš ten sužinome ne tik apie didelį šito vyro 
maldingumą, bet ir tai, jog jis turėjęs aukštesnį žinojimą, numa- 
tęs ateities dalykus, mokėjęs ir kalbėjęs kalbomis, kurių niekuo- 
met nebuvęs mokęsis, daręs stebuklus ir pagaliau paslaptingu 
būdu palikęs žemę. Matyt, jog Apolonijus buvo pagonių magas. 

3. Giminingų minčių apie griežtą Dievo atskyrimą nuo 
pasaulio, iš vienos pusės, ir todel apie laipsnine tarpinių esybių 
eilę, iš kitos, sutinkame pas daugelį, platonikų. Iš tokių pami- 
nėtini: Plutarchas iš Cheronėjos (Trajano laikais), gy- 
dytojas Galenas (131.—200. po Kr.) Celsas, žinomas krikš- 
čionybės priešininkas, o ypač- Numenijas iš Apamėjos (gale 
2. šimtm. po Kr.), mokęs, jog aukščiausias Dievas yra Nus. Jis 
esąs geras iš savęs ir per save, visos idealinės būties vienybė. 

Po jo einąs Demiurgas, kuris, regédamas idėjas, esančias Nuje, 
daras pagal jas pasaulį. 


III. Neoplatonizmas. 


Paskutinei ir tobuliausiai aleksandrinės graikų filosofijos ly- 
čiai atstovauja neoplatonizmas. Iš pat savo esmės jis gali 
būti apibūdintas kaip idealistiškas emanacijos mok- 
slas. Moksliškam šitos vyriausios idėjos pagrindimui naudoja- 
ma daugiausia Platono filosofija; iš to ir vardas „neoplatonizmas“. 
Tik nereikia manyti, kad čia turėtume paprastą Platono mokslo 
tęsinį; iš platonizmo tėra paimti tik pagrindiniai bruožai. Tie 
bruožai su kitais graikų filosofijos elementais, ypač su emana- 
cijos idėja sujungti į naują savotišką sintezę, kurios svarbiau- 
sia žymė yra laipsniška visos būties emanacija 
iš Dievo ir sielos grįžimas į Dievą. Kartu šitoje 
sistemoje iki kraštutinumo privaromas ir misticizmas. Iš to 
visa išėjo tik tiek, jog šitoje sistemoje rado sau vietos teurginiai, 
maginiai ir nekromantiniai elementai, o pagonybės prietarai gavo 
tariamą mokslišką pagrindimą. Neoplatonizmas daug kartų mai- 
nési. Panagrinésime jį pirmiausia pirmykščio pavidalo. 


1. Neoplatonizmas pačioje savo pradžioje. 
Plotinas. 


1. Neoplatonizmo pagrindėjas buvo aleksandrietis Ammo- 
nijas Sakkas (apie 176. — 242. po Kr.). Tėvų jis buvęs 
išauklėtas krikščionim, bet paskui atkritęs į pagonybę. Savo 
mokslą jis teskelbė žodžiu. Iš jo mokinių žymiausi yra Origenis, 
Erennijus, filologas Longinus ir ypačiai Plotinas. 


2. Plotinas (204. — 270. po Kr.) buvo kilęs iš Lykopolio, 
Egipte. Jis nenoréjo minéti nei savo gimtojo miesto, nei savo 
tévu, nei savo gimimo laiko, laikydamas visa tai Zemiskais daly- 
kais; jis gėdijosi, kaip pasakoja vienas iš jo mokinių, net savo 
žmogiškojo kūno. Aleksandrijoje Plotinas klausė Ammonijaus 
Sakko mokslo. Turėdamas keturias dešimtis metų jis atvyko į 
Rymą ir pradėjo mokyti, rasdamas čia mokinių. Tik penkiasde- 
šimtaisiais savo amžiaus metais jis tepradėjo rašyti savo mokslą. 
Po Plotino mirties jo rankraštį revidavo jo mokinys Porphyrijas, 
apdirbo jo stilių ir išleido „šešiomis Enneadomis“ (po 
devynis straipsnius kiekvienoje). Iš šitų „Enneadų“ mes ir ima- 
me žinias apie Plotino filosofiją. 


a) Trys principai. 
1. Pirmasis ir aukščiausias principas Plotinui yra 
Viena; jis kartu yra ir Gėris. Nus nėra pirmutinis daly- 
kas, nes jame skirtina mąstantysis ir mąstomasis; vadinasi, jame 

apsireiškia dvejybė, o dvejybė negali būti pirmasis principas, nes 
ji suponuoja vienybę. Pirmykštė vienybė kaip vienybė yra ab- 
soliučiai vientisa ir neturi nė jokios aptarties. Jai nega- 
lima priskirti tikra prasme nė jokios ypatybės. Ji yra iškilusi iš 
visų ypatybių ir pavadinimų; ji yra nesuvokiama ir neišreiškiama. 
Ji nėra nei esybė, nei Oūcia, nei gyvenimas, nei grožis, nei voc; 
ji yra kažkas, kas stovi aukščiau už būtį, esmę, gyve- 
nimą, grožį, protą. 

Iš šito pirmykščio Viena, kaip iš pirmojo principo, tarytum 

kokios jėgos spinduliai, atsiranda daugybė. Bet tuo ta pir- 
mykštė vienybė netampa dar daugybe; Viena tuo dar netampa 
šv xdi xà», bet lieka, kaip Viena, transcendentus daugybei (xp? 
xávtoy). Nors Viena gali būti pavadinta kartu visa, ta prasme, jog 
iš jo visa kyla, tačiau jis nėra iš visa (es ist nischts von 
allem), nes visa yra vėlesnis už jj Vadinasi, Plotinas nepri- 
pažįsta nė jokios substancialios emanacijos, kur Vie- 
na substancija pereitų į daiktus. Jis tik pabrėžia, jog visa kyla 
iš Viena, nors Viena, kaip absoliučiai vientisa, negali išsiskirstyti 
ir išplisti į daugybę. Kad taip yra ir kaip tai galima, Plotinas 
niekur neįrodo ir neišaiškina; savo mintį jis tik vaizduoja paveik- 
slais ir palyginimais, pav., kaip iš saulės išeina šviesa ir ją 
apsupa. 
Daugybės kilimo iš Vienapagrindas yra tas, jog Viena 
yra kartu ir Gėris. Gėriui yra prigimta teikti save. Gėris 
nebūtų gėris, jeigu jis saves neteiktų, jeigu jis neišsilietų į kita. 
Iš jo pusės tai nėra nei laisvas nei būtinas veiksmas, nes tokie 
skirtumai pirmykščiai Vienybei apskritai negalimi. 

2. Antrasis principas yra Nus. Jis betarpiškai išeina iš 
Viena. Pats iš savęs jis yra esmė (odia); bet šita esmė, būdama Viena 
padaras, atsigrįžta į Viena ir tuo būdu tampa pažįstanti — Nus. 
Idealinis pasaulis yra šitame Nuje, o ne už jo; nes jeigu jis būtų 
už Naus, jeigu šis (Nus) pats savyje neturėtų tiesos, o tik jos pa- 
veikslą, tad jis galėtų klaidinti. Bet dieviškasis Nus yra neklystąs; 
priešingai, jis pats yra idėjų vienybė, »xéspoc votó. Mąstymas ir 
būtis jame yra viena. Būdamas visuotinė Obvcía, jis yra suvokia- 
ma (intelligibilis) materija, kuri paskui mąstymo esti apsprendžia- 
ma, lytinama ir skirstoma į idėjų daugybę bei įvairybę. 

Tačiau pačiame dieviškajame Nuje šitie skirtumai nėra 
atskiriami; Nus yra vieningas pasaulinis protas. Skirtumų 
išsiskyrimas gali įvykti tik apraiškų pasaulyje. Tik šitame pasau- 
lyje tai, kas Nuje tebebuvo dar nesuskirstyta vienybė, tegali iš- 
siskirstyti į skirtumus. Bet taip išsiskyrusios idėjos apsireiškia ne 
tik kaip pavyzdinės priežastys, bet ir kaip veikiamosios bei 
lytinamosios jėgos. Kaip pats Nus yra gyvas prin- 
cipas, taip ir jame esančios idėjos turi būti laikomos gyvais prin- 
cipais, kurie, būdami gyvi, rodytų savo veikimą. 

3. Trečiasis principas yra pasaulio siela. Idėjos, 
mat, negali betarpiškai apsireikšti kaip veikiamieji ir lytinamieji 

principai, bet tik tarpiškai, per sielą. Si išeina i$ Naus panašiu 
būdu, kaip Nus kad išeina iš Viena. Ji yra netobulesnis Naus 
paveikslas, kaip Nus kad yra netobulesnis Viena paveikslas. Ji 
yra save nusimanąs protas, nemateriali substancija, ir kaip sub- 
stancija, pasaulinė entelechėja. Ji neatsiskiria nuo Naus, bet yra 
ir lieka su juo taip pat susijungusi, kaip šis su Viena. Atskiros, 
individualinės sielos ir daiktų lytys yra pasaulio sielos emanacijos. 
Tuo būdu Viena nėra Visybė (panteizmas), bet visa iš Vie- 
na sravi ir vis delto lieka vienybėje su Viena (panenteizmas!). 


b) Materija ir kūnų pasaulis. 


1. Kūninių daiktų substratas yra materija. Ji, pagal Ploti- 
ną, yra neapspręstas ir neapribotas, neturįs esmės dalykas, neesy- 
bė (ph òv), prieš esybę (idėja), 'avavxn, prieš Logą, tamsa, prieš 
šviesą. Ji yra pikta ir pikta šaltinis. Nors ji ir gali turėti lytį, 
ir šituo atžvilgiu gali dalyvauti gėryje, tačiau pati iš savęs ji yra 
xaxdv, pikta. O vis delto ir ji yra nešama emanacijos srovės, ei- 
nančios iš Viena. Žinoma, ji bėra šitos emanacijos paskuti- 
nės padugnės, kur aukštesnė šviesa yra tarytum išgesusi, bė- 
ra tik vienas šitos šviesos šešėlis. Kaip yra kažkas pirmas, taip 
turi būti ir kažkas paskutinis, o tai ir yra materija. Pastraipomis 
mažėjanti gaminamoji jėga čia visiškai sustoja. 

2. Iš materijos, pasaulio sielos veikimu, buvo sudarytas pa- 
saulis. Viena puse pasaulio siela yra atsigręžusi į Nų ir gauna 
iš jo idėjas, o kita ji liečia materiją kaip gamtos siela; tuo būdu per 
ją išeina aikštėn idėjos, materijos vidaus ir paviršiaus lytinamosios 
jėgos, tampa jos atskirų daiktų lytimis, entelechėjomis ir apsirei- 
škia kaip Aéyot oxsppavwo!. Tobuliausia siela yra dangaus, toliau 
eina žvaigždės, po šių, tarp dangaus ir žemės, demonai, pagaliau 
žmogus ir visi žemės daiktai. Taigi justinis pasaulis yra atspin- 
dys antjustinio, ir tuo būdu aukštesnysis pasaulis, nors ir drums- 
čiai, neaiškiai, pasikartoja Zemesniajame. 

3. Tuo būdu (prieš platonišką materijos supratimą) ir kū- 
niniai daiktai eina su idealistiškosios emanacijos srove, todel ir 
kūnų pasaulis ištirpsta idealiajame. Kūno prigimtis, sako Plotinas, 
pasiduoda suvedama galų gale į grynai suvoktines kokybes. Juk 
tokie kūnų akcidentai, kaip kiekybė, tūris, tirštumas, minkštumas, 
pavidalas patys iš savęs yra tik kažkas suvokiama, bet nieko jun- 
tama. Atėmus nuo kūno visus šitus akcidentus, nebelieka nieko, 
kas būtų galima pavadinti kūnu; kūnas tada išnyksta. Iš čia iš- 
eina, jog tai, ką mes vadiname kūnu, yra iš tikrųjų ne kas kita, 
kaip tam tikrų, grynai suvoktinių kokybių junginys. Visi kartu 
susidėję, šitie akcidentai padaro kūniškumo pamėklę (Schein), kuri 
tuojau pranyksta, kaip tik ateina mąstymas ir savo atitraukiamąja 
galia šitą junginį isskirsto. 

1) Panentei i 
(4 1822). eizmo pavadinimą savo sistemai pirmą kartą pavartojo Krause 

c) Žmogus, jo postovis ir uždavinys. 


1. Žmogaus siela yra sujungta su kūnu del atkritimo 
nuo Dievo; ji kūną pergauna, kaip ugnis orą. Iš tikrųjų teisin- 
giau būtų sakyti, jog kūnas yra sieloje, nekaip atvirkščiai. Dieviš- 
kasis Nus, būdamas imanentus pasaulio sielai, yra per ja imanen- 
tus ir atskirai žmogaus sielai ír yra jos esybės, asmenybės cent- 
ras, Šito Naus jungiama, ji ir Savo esme yra susijusi su Viena. 


2. Justinis patyrimas tėra tarytum sielos sapnas. Norėda- 
ma tiesą pažinti, siela turi pasitraukti nuo jusčių ir susikaupti sa- 
vo centre, Nuje, kad čia pamatytų turinti tiesą, kuri jau pati sa- 
vaime glūdi Nuje. Bet tuo sielai paruošiamas dar naujas paži- 
nimo laipsnis: Viena regėjimas, nes Nus yra iš esmės susijęs 
ir susijungęs su Viena. 

3. Tiesa, šitas regėjimas yra galimas tik tada, kada žmo- 
gaus viduje Viena sukelia nepaprastą šviesą ir tuo atveria akis 
anam aukštesniam regėjimui. Šitos šviesos žmogus dialektiškomis 
operacijomis negali įgyti — ji turi jame staiga sušvisti. Bet jai 
sušvitus, pranyksta vaidiniai, savisąmonė, mintys; žmogus paky- 
la į ekstazės būseną. Tik šitokioje būsenoje tegalima regėti 
Viena. Vadinasi, taip regėdama, siela išeina pati iš savęs (čxotaos), 
tampa vientisa (xoci), atsiduoda pati sau (éxicode), sutampa 
su Absoliutu ir nurimsta jame. 


4. Iš čia matyti ir dorovinis žmogaus uždavinys. Ne. 
galėdamas pats savyje susikelti ekstaziško regėjimo, žmogus vis 
delto gali ir turi šitam regėjimui nusiteikti. Tam nurodomas 
askezės kelias, Askezės keliu eidama, siela turi nugalėti ir nu- 
marinti kūną su jo justiniais polinkiais ir geismais — jie jai yra 
tik sunki, žemyn traukianti našta — ir pasikelti į grynai suvok- 
tinio pasaulio aukštybės, kad padarytų galimą mistišką regėjimą, 
ekstazę. Tai yra požiūris, kuriuo reikia suprasti visą dorovės 
gyvenimą. 

5. Ekstaziškas regėjimas duoda žmogui kartu ir aukščiau- 
“sia laimę. Kaip visa yra kilę iš pirmykščio gėrio, taip visa vėl 
i jį grįžta ir randa jame atbaigima ir palaimą. Zmogus tai ran- 
da ekstazéje. Todel šitos ekstazės palaimai aprašyti Plotinas 
nesuranda žodžių. Joje žmogus betarpiškai susisiekia su aukštes- 
nėmis, antgamtinėmis galiomis ir, jų padedamas, gali daryti nuo- 
stabius daiktus, matyti net ateitį. Jis tampa taumaturgu (stebuk- 
ladariu) ir pranašu. Tiesa, šiame gyvenime ekstazė neilgai tetrun- 
ka ir net teisiausiam bei išmintingiausiam žmogui retai jos tetenka. 


6. Kadangi pikta savo šaknis turi materijoje ir kadangi 
žmogaus kūnas yra iš jos sudėtas, tad ir žmoguje tikruoju pik- 
tybių šaltiniu reikia laikyti kūną. Todel galutinis sielos išsivada- 
vimas nuo kūno mirties valandoje yra tas pat, kaip ir visiškas sie- 
los išsivadavimas nuo pikta. Už prisirišimą prie kūninių dalykų 
siela baudžiama keliavimo bausme. 

2. Neoplatoninés mokyklos. 


1 Rymo mokykla. — Žymiausias Plotino mokinys bu- 
vo Porphyrijas (232./3.—304.), tapes jo pasekéju Ryme nuo 
263. m. Jis nenori Plotino mokslo toliau plétoti, o vien tik jj 
aiškinti ir ginti. Jo dėstymas pasižymi sąvokų aiškumu ir griež- 
tumu. To jis išmoko iš Aristotelio. Filosofijos tikslas jam yra 
„sielos gelbėjimas“. Jis aiškiau už Plotiną pabrėžia askezės rei- 
kalingumą (susitūrėjimas nuo moterystės, mėsos) ir steigiasi pa- 
skubinti susijungimą su Viena, garbindamas įvairias žemesnes die- 
vybes. Tuo politeizmas pateisinamas, jo senosios tradicijos ir pra- 
timai aiškinami neoplatoniškai. 

Be Platono komentorių jis yra parašęs komentorių ir Aris- 
totelio raštams. Iš jų ypatingos reikšmės besiartinančiam vidur- 
amžiui turėjo „Aristotelio kategorijų mokslo“ įvadas. Savo ori- 
ginaliu veikalu jis stengėsi įrodyti Platono ir Aristotelio sutikimą. 

2. Sirijos mokykla. — Nuo Rymo mokyklos reikia 
skirti Sirijos neoplatinę mokyklą. Jos galva buvo Jamblichas 
iš Chalkio, Celesirijoje (+ apie 330. po Kr.). Jo mokiniai vadi- 
na jį dieviškuoju (Oeioc) ir pasakoja daug jo stebuklingų darbų. 

Jamblicho filosofija visai patampa paliteistiško kulto tar- 
naite ir kartu virsta pagonybės prietarų ir burtų mokykla. Jam- 
blicho paties, ar vieno iš jo mokinių, yra likęs šitos rūšies veika- 
las „De mysteriis Aegyptiorum“. Jis padaugina emanacijas. Į tre- 
jeto vietą — pirmykščio Viena, Naus ir pasaulio sielos — jis pa- 
dvejina Viena ir Nus; šis pastarasis toliau dar skirstomas į tris 
dalis; iš vienos pasaulio sielos atsiranda dvi kitos. Jo randame 
iki smulkmenų sugalvotą demonologija ir tokią pat smulkmingą 
teurgiją. Pastarosios vardu jis vadina sugebėjimą nutraukti dievus 
pas žmones paslaptingų, vienam Dievui težinomų, simbolių jėga. 
Taigi jeigu Platonas mokė, jog, pakildama į ekstazę, siela 
gali susijungti su Dievu ir tapti taumaturgiška, tad Jamblichas, 
priešingai, moko, jog šitas susijungimas gali įvykti ir priešingu keliu, 
būtent, kada žmogus paslaptingais veiksmais, ceremonijomis ir 
žodžiais dievus nutraukia pas save. 

3. Atėnų mokykla. — Ši nusigręžia nuo Sirijos moky- 
klos teurginių burtų, siekdama vėl grynosios filosofijos. 
Ji ypačiai daug dirbo studijuodama ir aiškindama Platono ir Aris- 
totelio raštus. Vyriausias šitos mokyklos atstovas buvo Proklas 
(apie 411. — 485.). Jis, pažiūrėti, griežtai mokslišku būdu sutrau- 
kė tarytum į vieną sistemą visą filosofinį palikimą, pridėdamas drau- 
ge ir savo pastabų. Bendrai imant, jis vėl glaudžiai prisišlieja 
prie Plotino, tačiau priima ir Jamblicho emanacijų suskirstymą, 
būtent į triadas ir hebdomadas. Materiją jis išvesdina ne iš pa- 
saulio sielos, bet iš vienos trijų Naus triadų. 

Atėnų mokyklai priklausė ir Simplicijus, vienas iš ge- 
riausių Aristotelio komentatorių. Mokykla pasibaigė Damasci- 
jum, buvusiu mokyklos vedėju maždaug nuo 420. m. po Kr. 529. 
m. ciesorius Justinijonas mokyklą uždarė „ir tuo būdu iš oro pa- 

kirto judéjima, kuris i$ vidaus jau nebebuvo paZangus*. Jos moky- 
tojai tada iškeliavo į Persiją, tikėdamiesi karalių Khosroesa būsiant 
jų filosofijai palankų. Nuvilti, 533. m. jie vėl pagrįžo į Atėnus, 
bet savo mokyklos nebegavo atidaryti. 

Neoplatonizmas darė įtakos ne tik savo laikų pagonų, žydų 
ir krikščionių mąstytojams (Synesijus ir Cyrenės, Ptolemajus vys- 


kūpas 365.—430., Dionysijus Areopagita); jis veikė dar viduram-. 


žiais (Eriugena) ir naujųjų amžių pradžioje (Marsilijus Ficinus 15. 
amž.), net visai netolimoje praeityje (Fichte, Hegelis, Euckenas) 
raudame jam giminingų minčių. 

Baigdami, pažiūrėsime dar, kaip šita filosofija sutiko su 
krikščionybe. 


3. Šitos filosofijos santykiai su krikščionybe. 


1. Pradžioje pagonų filosofija mažai težiūrėjo krikščionybės, ši 
jai buvo daugiau pajuokos, o ne rimto tyrinėjimo dalykas. Tačiau 
jau apie pusę antrojo amžiaus filosofas Celsus tiesiog stojo prieš krik- 
scionybe. Jis parašė prieš krikščionis poleminį raštą vardu "Alo 
Móyos (Teisybės žodis). Sis rastas turėjo sukelti susidomėjimo, nes 
Bažnyčios rašytojas Origenis matė reikalą jį atremti. 

2. Neopitagorizmo ir mago Apollonijaus pastangas pastatyti 
pagonišką paveikslą, priešingą Kristui, jau matėme aukščiau. Tačiau 
tiesiog pries krikščionybę susisuko tik neoplatonizmas. Jau 
Porphyrijas buvo aiškus krikščionybės priešininkas. Jis parašė 15 kny- 
gu veikalą, pavadintą: „Prieš krikščionis“. Ypačiai jis puolė krik- 
scionybés kūnų prisikėlimo mokslą, kuris iš tikro buvo nesuderinamas 
su neoplatonizmo pažiūra, jog kūnas esąs visa pikia ir netyra. 

3. 303. m. neoplatonikas Hieroklis, Bitinijos valdytojas, 
taip pat paskelbė knygas: Adjo: pihalndeig Tpóc TtoUG yprotiavoda — 
rinkinį melu ir šmeižtų prieš krikščionybę, imtų daugiausia iš Celsaus. 
Ir Jamblichas stojo prieš krikščionybę, nors ir netiesiogiai, steig- 
damasis įvesti viešą Pythagoro kultą po to, kaip Apollonijaus kultas 
buvo jau pasenęs. Savo „Pythagoro gyvenime“ Jamblichas moko, jog 
Pythagoras buvęs visų savo amžininkų laikomas dieviška būtybe; jis 
esas nužengęs iš dangaus pamokyti žmones tikrosios teisybės — Kns- 
taus priešprieša. 

Čia prisideda ir ciesorius Julijonas Apostata, taip 
pat neoplatonikas. Jis parašė poleminį veikalą. „Prieš krikščionis“. To 
veikalo mes nebeturime, tačiau jo svarbiausiosios mintys matyti iš para- 


šyto jam atremti Aleksandrijos vyskupo Kirilo rašto „Contra Julianum“. | 


Julijonas laikosi tos nomonės, jog, nors ir yra vienas aukščiausias Die- 
vas, tačiau po juo esanti dar daugybė žemesnių dievų, valdančių atskiras 
pasaulio dalis. Apie religijos vienumą ir visuotinumą, kokį matome 
krikščionybėje, jis neturi nė jokio supratimo. Ir net kaip tik iš šito at- 
žvilgio jis puola krikščionybę ir teisina politeizmą. Krikščionybė Juli- 
jonui airodo esanti ne tik klaidinga, bet ir skurdi, varginga religija, 
negalinti nė lygintis su pagonų religijos didumu ir iškilnumu, ypač jos 
praeitimi. 

5. Prie šitų prisideda ir neoplatonikas P roklas. Ir jis prieš 
krikščionybę parašė poleminį raštą „Aštuoniolika argumentų prieš krik- 
ščionis“. Jie visi nukreipti prieš "krikščionybės mokslą apie pasaulio 
sukūrimą ir gina jo amžinumą (pradžios neturėjimą). Jeigu Dievo 
galybė, argumentuoja Proklas tarp ko kita, yra neribota, tad ji nėra 
aprėžta nė laiko atžvilgiu, bet yra amžina. Todel Dievas turi kurti 
amžinai, nes kūrimas yra taip nuo Dievo neatskiriamas, kaip švieti- 
mas nuo saulės; kaip pastaroji nuolat šviečia, taip Dievas turi be pa- 
liovos kurti. Toliau, Dievas yra arba iš tiesų amžinas kūrėjas, arba 
jis yra toks tik potencijos atžvilgiu, tačiau nuolat nekuria. Pirmuoju 
atveju pasaulis yra amžinas; antruoju atveju Dievas, pradėdamas 
kurti, pereina iš potencijos į aktą, vadinasi, apkinta; bet Dievas visais 
atžvilgiais yra nekintamas. 

6. Pagonų filosofijos kova su krikščionybe buvo paskutinės su- 
nykusios kultūros gyvenimo pastangos prieš nesulaikomai pirmyn žen- 
giančią dvasinę galybę, turėjusią atnešti žmonijai naują kultūrą. 


ANTROJI PAGRINDINÉ DALIS. 


Krikščioniškųjų laiku filosofijos 
istorija. 


Apžvalga ir suskirstymas. 

1. Filosofijos uždavinys yra, remiantis proto principais, iš- - 
tirti diskursyvaus mąstymo keliu tas tiesas, kurias galima vienu 
protu pažinti ir pagrįsti. Pasirodžiusi krikščionybė nieko čia ne- 
pakeitė. Tačiau filosofija iš krikščionių Apreiškimo įgavo aukš- 
tesnės vedamosios šviesos, kuri jai pryšakyje it žvaigždė švietė ir 

agrindiniuose klausimuose parodė jai tiesos kelią. Tai yra dide- 
ė kryžkelė filosofijos istorijoje. 

Tuo nenorima pasakyti, jog nuo to laiko nė jokios klai- 
dos filosofijos srityje būtų buvusios nebegalimos. Ne, ir krikš- 
čionybės laikais daug dar sutinkame sunkių ir toli. kliūvančių fi- 
losofijos klaidų. Apreiškimas neduoda betarpiškos savo mokslo 
evidencijos, jis neduoda evidenčių savo mokslo įrodymų, o dar 
mažiau tos evidencijos jis teduoda filosofiniams klausimams. 

2. Krikščionybės laikų filosofijos istoriją mes skiriame į 
tris didelius laikotarpius: a) patristikos (iki VIII amž.), b) 
viduramžių (iki XV amž.) ir c) naujųjų laikų filosofi- 
jos istorija (iki šių dienų). 


PIRMASIS LAIKOTARPIS. 


Patristikos laikų filosofijos istorija. 


Literatūra: A. Stóckl, Geschichte der christl. Philoso- 
phie zur Zeit der Kirchenváter. 1891. — F. Ueberweg, Grundris 
der Geschichte der Philosophie. II dalis. Die mittlere oder die pat- 
ristische und scholastische P eit 10 leid., išleistas M. Baumgart- 
nerio. 1915. — M. Grabmann, Die Geschichte der scholasti- 


sches Methode. I tom. 1909. 


Įvedamosios pastabos. 
1. Patristikos laikai yra krikščionių filosofijos genezės 
laikotarpis. Jis nesusidaré be jokio sąryšio su prieškrikščioninių 
laikų filosofija. Jis yra susijęs su ja tiek, kiek krikščionių mąs- 

tytojai to, kas, jų manymu, galima buvo su krikščionių mokslu 
sujungti, iš jos priėmė ir į savo spekuliaciją įtraukė. 

Į klausimą, kiek toli siekė tų laikų filosotijos įtaka krikš- 
čionių mokslo darym uisi, sunku dar pilnai atsakyti. Tačiau, 
iš vienos pusės, tikra iš pačių pirmųjų krikščionybės šaltinių yra 
tai, jog krikščionybės mokslas nepasiduoda išvedamas iš pagoniš- 
kosios filosofijos, ir jog jis iš pagrindų yra nusistatęs ir toli- 
mesne jos, filosofijos, raidą. Iš kitos pusės, taip pat savaime su- 
prantama, jog filosofiškas išsilavinimas, kurį daug kas atsinešė su 
savim į krikščionybę arba ir krikščioniu būdamas įgijo, turejo savo įta- 
kos jų krikščioniškojo mokslo supratimui, pagrindimui ir aiškinimui; 
taigi aišku,jog jie kai kurias tiesas, kurias buvo suradusi nekrikščio- 
nių spekuliacija, pasisavino, nepakeisdami net senojo ju for- 
mulavimo, ir pagaliau pats filosofijos žodynas padėjo dėstyti 
ir aiškinti dogmas. Šis procesas buvo panašus į tą, kuris vyko 
viduramžiuose, priimant į teologinę spekuliaciją aristotelizmą, ku- 
riuo tačiau nepakeista tikėjimo turinio. Skirtumas buvo tik tas, 
jog senovės krikščionių mąstytojai nebuvo prisirišę prie vienos 
kurios nors filosofijos sistemos. Be to, vieni iš jų buvo pagonių 
filosofijai labiau palankūs, kiti daugiau prieš ją nusistatę, todel 
ir jos įtakai įvairiai, tai daugiau, tai mažiau, pasiduodavo. Zi- 
noma, vienas pats sutarimas del kurios nors tiesos dar ne visuo- 
met leidžia samprotauti apie priklausomumą vienos pusės nuo 
kitos, nes tiesa gali visai savaimingai pasireikšti, tiek vienoje, tiek 
ir kitoje pusėje. 

2. Patristikos laikais filosofinis ir teologinis momentas te- 
bebuvo dar savo tarpe susiję; filosofija tetarnavo dogmai išaiškinti 
ir apginti. Tiesa, vidaus, esmės skirtumas tarp filosofijos ir 
teologijos jau ir patristikos laikais buvo aiškiai pripažįstamas; jau 
ir Bažnyčios Tėvai aiškiai skyrė Apreiškimą nuo proto, antgamtines 
tiesas nuo gamtinių, gamtinį pažinimą nuo negamtinio. Tačiau iš o- 
rinis teologijos atskyrimas nuo filosofijos tais laikais dar nebuvo 
įvykęs, jis įvyko tik po to, kai krikščionybės mokslo tiesos buvo 
apsaugotos nuo puolimų iš oro ir iš vidaus, ir kada kiikščionių 
mokyklose ėmė rodytis sistematiško darbo pastangų. Apie kokią 
vieningą patristinės filosofijos sistemą negali būti nė kalbos. Ze- 
miau mes pasistengsime iš Bažnyčios Tėvų raštų iškelti tik tai, 
kas turi grynai filosofijos charakterį ir tuo žymi anos gadynės 
filosofijos pakraipą. 

3. Krikščionių filosofijos istorija Bažnyčios Tėvų laikais 
skirstoma vėl į tris periodus: 

a) Pirmasis periodas yra patristinės filosofijos atsira- 
dimo ir pirmosios jos raidos laikas; jis apima pirmuosius tris 
krikščionybės eros amžius. 

b) Antrasis periodas yra patristinės filosofijos žydėjimo 
laikas ir apima 4. ir 5. amžių. 

c) Trečiasis periodas yra patristinės filosofijos galo 
laikas; jis truko nuo 5. amž. antrosios pusės iki 8. amžiaus. 

4. Patristikos filosofija plėtojosi, ne tik kovodama su pago- 
nine filosofija, bet ir su jvairiausiomis erezijomis, kurios, 
būdamos kilusios i$ pagonių filosofijos, visada turėjo daugiau ar 
mažiau filosofišką charakterį. Todel kiekviename periode reikia 
bendrais bruožais charakterizuoti ir tas erezijas, prieš kurias turėjo 
stoti krikščionių spekuliacija, norėdama jas mokslo keliu sumušti 
ir nuveikti, 


PIRMASIS PERIODAS. 


Patristinés filosofijos atsiradimas ir 
jos pirmasis išaugimas. 
A. Tų laikų erezijos. 
1. Gnosticizmas. 


a) Apskritai. 


1. Gyvenusių tais laikais rašytojų liudijmu, pradžią gnosti- 
cizmui padaręs klausimas: „Iš kur kyla pikta“ (módev tò xaxov). 
Kad šis klausimas tais laikais, turint galvoje didžiausią pagony- 
bės nusmukimą ir baisiausias nelaimes, kurios ištikdavo jaunas 
krikščionių bendruomenes, labiausiai veržėsi į žmonių protą, visai 
nesunku išaiškinti Bet kad gnostikai į šį klausimą taip savo- 
tiškai atsakydavo, tam reikia paieškoti visai kitų priežasčių. 

Atsakydami į klausimą, iš kur kyla bloga, tų laikų ieškoto- 
jai rėmėsi ne krikščionybės pagrindais, bet pagonine filosofija ir, 
jos padedami, steigėsi šią problemą išspręsti. Krikščionybės dog- , 
mas gnostikai perdirbdavo pagal savo filosofines pažiūras, kurios 
dažnai būdavo remiamos graikų bei orientalinės filosofijos vaidi- 
niais, o iš dalies būdavo ir tiesiog iš orientalinių mokslų paimtos. 
Taip perdirbtas krikščionybės dogmas vadindavo tada aukštesniąja 
gnosimi, pastatydami ją prieš paprastą krikščionybės supratimą, 
kuriam atstovavo Bažnyčia. 

2. Pagaliau, norėdami savo mokslui suteikti didesnės reikšmės, 
gnostikai jo turinį pavertė, sekdami graikų bei žydų filosofų pavyzdžiu, 
slaptu mokslu. Sį mokslą, girdi, Kristus—ne taip, kaip sakytuosius 
viešai pamokslus, pritaikytus liaudies sąvokoms—teskelbęs tik vieniems 
apaštalams, leisdamas jo priteikti tik pašvęstiesiems. Del tos priežas- 
ties jis ir nebuvęs rašomas, bet plėtęsis slaptos, lūpų tradicijos keliu. 

itas slaptasis mokslas turis savyje tikrąją tiesa ir esąs būtina sąlyga, 
norint pasiekti aukštesnį gnosj, kuri skiriasi nuo paprastojo Bažnyčios 
tikėjimo, pritaikyto liaudies supratimui ir sumišusio su klaidomis. Jie 
— gnostikai —esą tą slaptąjį mokslą paveldéje ir del to turį grynąją 
tiesą, tikrąją gnosi, ir esą išrinktieji, palyginus su vulgaria paprastųj:: 
tikinčiųjų minia. 

3. Pradédami nuo šitų principų, gnostikai jpuola savo 
pasaulėžiūra į tamsias dualizmo pažiūras. Priesingumas tarp 
gera ir pikta virsta jiems pagaliau kosmiška priešingybe ir 
etinis dualizmas tokiu būdu dedamas į pagrindą būties. 
Dievas yra gerasis principas, visa pikta kyla iš materi- 
jos. Tarpas tarp abiejų turįs būti kokiu nors būdu pripildytas 
tarpinių esybių, vadinamų eonais; tačiau priešingumas 
vis delto pasiliekąs. Į šį priešingumą įtraukiamas net skirtumas 
tarp Senojo ir Naujojo Įstatymo, nes Senasis ir Naujasis Įstatymas 
paskirstomi tarp savitarpyje priešingų dieviškų galių. Šitu dualis- 
tiSku principu gnostikai tarėsi patenkinamai esa išsprendę ir 
klausimą: xódey tò xaxóv. 

Ta mintis, jog materija esanti iš savęs piktybė, kai kuriems gnos- 
tikams, iš atžvilgio į Kristaus asmenį, davė pagrindą manyti, 
jog Kristus gyvenęs žemėje tik tariamu žmogaus pavidalu prisi- 
dengęs (doketizmas). Iš tikro, jeigu materija buvo laikoma iš saves 
piktybe, visa pikta šaltiniu, tad nuoseklu tebuvo visiškai pašalinti nuo 
Kristaus asmens materiją, o jo Zmogiskaji pavidalą telaikyti tariamu 
pavidalu. Tačiau priešingai, kitų gnostikų supratimu, Kristus susijun- 
gęs su žmogumi Jėzumi. 

Gnosticizmo buvo labai daug sistemų; mes čia pasitenkin- 
sime iškėlę tik svarbiausius bruožus vyriausiųjų iš jų. 


b) Atskiri gnostikai. 


1. Visų pirma 2. amž. susiduriame su Saturnino doktrina (Sa- 
turnilis apie 125 m.). - Jis moko apie „nežinomą Dievą ir Tėvą“ ir 
pastato prieš jį materiją, kuri esanti visa pikta pasaulis. Dievas sukū- 
res ištisą eilę antgamtinių jėgų, kurios eina iš jo, pastraipomis leisdamosi 
žemyn, ir pačios iš savo pusės vėl kuria pasaulius. Jos gimdo ir 
žmogų, bet tik netobulą padarą. Jis negali pakilti ir it kirminas šliau- 
Zia žeme. Tuokart jo pasigaili aukščiausias Dievas ir siunčia jam 
savo paties šviesos kibirkštį; ši virsta žmogaus siela ir tik tada žmo- 
gus tampa tikruoju žmogumi. Pradžioje žmonėms viešpatavo žydų 
Dievas, viena iš paminėtų antrinių galybių, bet jis nepajėgė žmonių 
apginti. Todel nežinomasis Tėvas atsiuntė į pasaulį savo sūnų Kristų, 
tariamu žmogaus pavidalu prisidengusį, kad žydų Dievo karalystę su- 
griautų, išgelbėtų geruosius, o piktuosius pasmerktų.  Moterystė ir 
kūniškasis gimdymas, del savo sąryšio su materija, atmetami. 

2. Visai panašias idėjas skelbė (pagal Irenėjų) Alsksandrijoje 
Basilidas (apie 130 m.). Iš nežinomojo Dievo kaskart vis ze- 
myn einančia eile kyla; Nus, Logos, Fronesis, Sofija, Dinamis ir 
aukščiausieji angelai. Sie pastarieji sukuria aukščiausiąjį dangų. Iš 
aukštųjų angelų išeina vėl kiti angelai, kurie sudaro antrąjį dangų, ir 
taip eina tas procesas, kol galų gale atsiranda 365 angelų eilės 
ir tiek pat dangų. Žmogus savo kūną gavęs iš žemiausiųjų pasaulio 
kuriamųjų galybių; bet jo dvasia yra kilusi iš aukštesniojo pasaulio. 
Zmogui iš po pasaulio kuriamųjų galių valdžios išvaduoti atvyksta, 
tariamu pavidalu prisidengęs, aukščiausiojo Dievo siųstas Nus. Visiškai 


— 92 — 


sielai nusivalyti padeda sielų keliavimas. Kūno iš numirusių prisikė- 
limo nėra. 

3. Skėtriausia, bet kartu ir fantastiškiausia, i$ visų gnosticizmo 
sistemų yra Valentino sistema, gyvenusio apie 140 m. Aleksan- 
drijoje. Į visos būties pradžią jis stato amžiną, bevardį Dievą, vadin- 
damas jį Bythu (Bedugne). Iš jo išeina visa grandinė antpasauli- 
nių galybių arba eonų, kurie drauge sudaro Pleroma. Jie laikosi po- 
romis ir savo tarpe sutinką kaip vyriškasis elementas su moteriškuoju, 
gimdą drauge kitą eonų porą. Bet jauniausias eonas, Sofija, pagimdė 
beforme substanciją, ir šią isgama eonų Choras išmeta iš Pištonios | į 
Kenomą. Ji vadinasi Achamotas. Tačiau ji steigiasi vėl į Pleromą 
sugrįšti, bet, kliudoma, nuliūsta; ašaros, kurias ji išlieja, virsta materija. 
Tada ji gimdo Demiurgą, grynai fiziska esybę, kuri nepažįsta savo 
tikrosios motynos. Jis, iš savo pusės, kuria i iš materijos matomąjį pa- 
saulį Pleromos pavyzdžiu, nors jis pats jos ir nepažįsta. 

mogus yra trinaris ir yra sudėtas iš kūno, sielos ir dvasios; 
kūną jis gauna iš materijos, sielą is Demiurgo, o dvasią — iš Acha- 
moto. Jis yra Demiurgo padaras. Iš Demiurgo yra kilęs taip pat Įsta- 
tymas ir pranašai. Zmogui iš po Demiurgo valdžios išvaduoti atvyk- 
sta iš Pleromos eteriniu kūnu Sotėras Jėzus, pereidamas per Mariją, 
kaip per kokį kanalą. Del Demiurgo kurstymų jis tampa nukryžiuotas, 
po to kaip ji eonas Sotérus apleido ir sugrįžo į Pleroma. — Zmonés 
skirstomi trimis klasėmis: hilikai (pagonys), psichikai (paprasti tikin- 
tieji) ir pneumatikai (gnostikai). Pastariesiems išganymas yra tikras; 
jie nereikalingi nė jokių gerų darbų, skirtumas tarp gera ir bloga jiems 
yra abejingas dalykas. Kūno iš numirusių prisikėlimo nėra. 

4. Marcionas, mokęs apie 160. m. Ryme, skiria du Dievu: 
vieną gerą, „kitą teisingą. Juodu yra lygiai amžinu, bet yra vienas 
antram priešingu. Gerasis Dievas iš pat pradžios yra nežinomas; 
jis nėra apsireiškęs nei gamtoje nei žmogaus prote. Pasaulio kūrėjas 
yra teisingasis Dievas. Iš jo eina visas Senasis Testamentas su 
savo įstatymais. Stai kodel pastarieji yra tokie kieti ir nenumaldomi, 
nes Demiurgas be galo teisingas, be pasigailėjimo ir užuojautos. 

Norėdamas išvaduoti žmones iš po šito kosmokratoriaus valdžios 
ir duoti jiems patiems saye pažinti, gerasis Dievas siunčia pagaliau 
Jėzų su tariamu kūnu. Šis žmonėms aiškina apie gerojo Dievo ir 
kosmokatoriaus prigimtį ir tuo būdu atpalaiduoja j juos nuo kosmokra- 
toriaus įstatymo, pats neduodamas né jokio kito. Kristus yra tik Isga- 
nytojas, bet ne įstatymų Davėjas. Tačiau, nežiūrint tokio Dievo su- 
pratimo, Marciono dorovės įsakymas yra labai aštrus. Savo pasekė- 
jams jis užgynė vartoti vyną ir mėsą, uždėjo jiems sunkius pasninkus, 
ypač sabbate, ir uždraudė moterystę bei kūniškąjį gimdymą. Visa tai 
daryta pasipriešinti kosmokratoriui, pastoti jam kelią, sugriauti jo darbui. 

5. Dar reikia paminėti H e r m o g e n į (gyv. 2. am. pabaigoje) 
ir jo doktriną. Jis taip pat pripažino pirminį dualizmą tarp Dievo ir ma- 
terijos ir neigė kūrybą. Dievas, sako jisai, negalėjo pasaulio sukurti iš 
savo paties substancijos, nes jis yra nedalus ir nekintąs; bet jis ne- 
galėjo taip pat jo sukurti ir iš nieko, nes šiuo atveju, būdamas pais 

be galo geras, būtų turėjęs visa sukurti gera, o tuo tarpu iš tiesų pa- 
saulyje tiek daug pikta. 


2. Manicheizmas. 


Dar aiškiau, negu gnosticizme, kosminis ir etinis dualizmas 
pasireiškia manicheizme. Jį pagrindė Manis (apie 238.), 
kuris neva buvęs kilęs iš persų magų giminės, gyvenęs persų 
karaliaus Saporo dvare ir, del įvykusio su magais konflikto, buvęs 
to karaliaus pasmerktas mirti. Jo mokslas iš savo pagrindų yra 
ne kas kita, kaip įvilktas į krikščionybės lytis parsizmas. 

I. Yra du amžinu principu: gerasis, šviesos Dievas, apsup- 
tas šviesos dvasių ir gyvenąs grynosios šviesos srityje, ir piktasis, 
tamsos Dievas, apsuptas tamsos dvasių i ir gyvenąs tamsybių srityje. 
Tuo tarpu kai šviesos karalijoje viešpatauja ramybė, tamsybių dvasios 
nuolat kovoja tarp savęs, kol jos pastebi šviesos karalija. Tada jos 
padaro taiką, norėdamos bendrai užpulti šviesos karaliją. 

Apsiginti šviesos Dievas emanuoja iš savęs tam tikrą jėgą, pro- 
žmogį. Sis tačiau kovoje būtų žuvęs, jeigu būtų neturėjęs gyvenimo 
dvasios, kurią jam Dievas nusiuntė padėti. Nuo prožmogio atskydusios 
šviesos dalys sudaro dabar žmogaus sielą, o gyvenimo dvasia tampa 
pasaulio statytoju. Tamsybés karalija dabar nugalėta, bet ji nėra nu- 
stojusi atstangos. kuri visur ir visada steigiasi pasaulyje pasireikšti. 

Žmonės egzistuoja del tamsybių kunigaikščio. Pagautai 
(iš prožmogio) šviesai pasilaikyti, šis su savo karalijos drauge pagimdė 
Adomą, o paskui — ir Jevą, norėdamas tuo būdu padaryti pradžią daugė- 
jimui, nes tada šviesa kaskart vis labiau skysta ir jos išsivaduojamoji 
jėga kaskart vis mažėja. Taigi moterystė ir gimdymas eina taip pat 
is piktojo principo. 

Zmoguje gyvena dvi sieli, viena gera, kilusi iš šviesos, kita 


pikta — is tamsos. Pastaroji apsireiškia geismingumu, kuris taip pat 
yra piktybė. Kiekvienas nuodėmingas darbas yra šio geismingumo 
padaras. 


3. Senajame Įstatyme viešpatavo tamsybių kunigaikštis, bet 
šviesos Dievas nusiuntė pasauliui savo sūnų Kristų tariamu pavidalu, 
kad savo mokslu išvaduotų pavergtasias sielas. Tačiau tikrąją to mokslo 
prasmę teatskleidė gyvenimo dvasia, apsireiškusi Manyje. — Manichejų 
sektos nariai skyrėsi į į tris klases.  Žemiausiai i$ jų buvo uždėtas 
„Signaculum oris“; jie negalėjo valgyti mėsos, gerti vyno ir t. t. 
Antrajai buvo privalomas „signaculum manuum“, tai yra jie negalėjo 
dirbti. Pagaliau aukščiausiajai kl-sei, išrinktųjų klasei, buvo uždėtas 
ir „signaculum sinus“, t. y. jie turėjo susilaikyti nuo moterystés ir kū- 
ERREA gimdymo. 


B. Krikščionių filosofijos atstovai. 


Įvedamosios pastabos. 


1. Pirmuosius krikščionių literatūros darbus randame apaš- 
tališkųjų tėvų raštuose. Tačiau juose dar nerandame moksliškų 

aiškinimų. Tokių aiškinimų sutinkame jau antrajame amžiuje 
pas apologetus, kurie buvo pasistatę uždavinį ginti savo 
raštais, vadinamais apologijomis, krikščionybę, nuo pagonių, 
žydų ir eretikų. 

2. Trečiajame amžiuje nebesitenkinama vienomis apologijo- 
mis; imama siekti spekuliatyvaus krikščioniškosios tiesos pagi- 
linimo. Tai ypačiai pasireiškė Aleksandrijos katechetų mo- 
kykloje. 

3. Jau ir anksčiau buvo pasirodę, bet nė dabar nesustojo 
dirbę, pirmieji lotynų bažnytiniai rašytojai. 


I. Apologetai. 


Gindami tikėjimą, apologetai ypačiai stoja prieš gnostikų 
klaidas, prieš priklausomąsias tarpines esybes (eonus) tarp Dievo 
ir pasaulio. Vieni iš jų pripažįsta kūrybą iš nieko, kiti pri- 
ima materiją kaip preegzistentų chaosą; sielą jie telaiko švel- 
nesniu kūnu, nepripažindami jai dieviškos prigimties ir preegzis- 
tencijos (Platonas, gnostikai); todel ji ne iš savo prigimties esanti 
nemirtinga, bet iš Dievo noro. 


1. Justinas kankinys. 


1. Flavijus Justinas (apie 106.—166.), gimimo iš Palestinos, 
dar jaunas būdamas iroško išspręsti didžius Dievo, nemirtingumo 
ir t. t. klausimus ir tikėjosi rasiąs išaiškinimą filosofų mokyklose. 
Jisai tyrė visas tų laikų filosofines sektas, ypačiai ieškojo aisakymo 
pas stoiečius ir platoninkus, tačiau nebuvo galutinai patenkintas. 
Pagaliau susipažino su krikščionybe ir čia rado, ko buvo ieškojęs. 
Jisai patapo krikščionimi ir gynė nuo šiol savo tikėjimą iki pat 
kankinio mirties prieš pagonis, žydus ir eretikus. Parašė dialogą 
su žydu Triphonu ir dvi apologiji. Vienas ir kitas raštas nukreiptas 
į ciesorių Antoniną Pijų 1). 

2. Iš filosofijos atžvilgio įdomu, kaip Justinas suprato senovės 
filosofijos santykį su krikščionybe. Krikščionybėje, sako jis, dieviš- 
kasis Logas apsireiškė kūnu, ir del to krikščionybėje mes turime 
visa ir pilną tiesą. Bet ir prieškrikščioniniais laikais Logas 
buvo apsireiškęs. Jis, iš vienos pusės, apsireiškė per Mozę ir pra- 
našus, O iš kitos, kaip visur išsiplatinęs Adjos oteppatxós, apsireiškė 
tiek kūryboje, tiek žmogaus prote, kuris dalyvauja dieviškajame 
Loge. Del šito Logo senovės filosofai ir poetai galėjo pažinti 
tiesą. Žinoma, jie tepažino tik nuotrupomis ir į ją primaišė daug 
klaidų, tačiau visa, ką tik jie teisinga pažino ir savo raštuose iš- 
reiškė, eina iš Logo. | 

Del tos pačios priežasties visa, ką pagonių filosofai ir poe- 
tai teisinga mokė, yra i$ savo esmės krikščioniška ir, kair 


1) Raštai „Cohortatio ad Graecos“, „De monarchia“ ir „Oratio ad Gr^e^os" 
nėra Justino parašyti, nors klaidingai ilgą laiką taip manyta, 

krikščioniška, priklauso krikščionims. Taip pat ir tie, kurie 
prieš Logo įsikūnijimą gyveno pagal proto reikalavimus, t.y. pagal 
Logo įstatymą, apsireiškiantį prote, buvo krikščionys, nors jie ir 
ateistais laikyta. Tikrojo Dievo pažinimo visuotinumas buvo įsikū- 
nijusio Logo darbas. Be šito, išvidinio senovės filosofijos sąryšio 
su Apreiškimu, Justinas pripažino dar išorinį sąryšį ir manė, jog 
senovės filosofai buvo daug ko pasisavinę iš žydų šventųjų knygų. 

Kartu su Platonu (ir bemaž su visa graikų filosofija) Justinas 
pripažįsta materijos amžinumą kaip pasaulio principą šalia Dievo; 
tačiau jis atmeta prigimtą sielos nemirtingumą. Kad Jis savo 
etikoje paliko stoiečių bei Platono mintis ir jų formulavimus, 
tai suprantama jau iš to, jog daugelis jų su krikščionybės mokslu 
sutiko arba buvo jam artimi. 


2. Tatianas, Athenagoras ir Theophilas. 


1. Tatianas, „gimęs asirų krašte“, mokęsis visų graikų litera- 
tūros šakų, bet nepatenkintas, pagaliau Justino pamokytas, priėmė krik- 
ščionių tikėjimą (apie 162. m.). "Tačiau jo perdidelis rigorizmas vė- 
liau jį suklaidino; jis paliko vadu vadinamųjų enkratitų, kurie atmetė, 
kaip nuodėmę, moterystę ir vyno bei mėsos vartojimą. Jis smarkiai 
kovoja su graikų filosofija, tačiau jo paties moksle žymu stoiečių įta- 
kos. Savo veikale „Oratio ad Graecos" jis skiria žmoguje sielą ir 
dvasią (uy xai zveðpa) ir moko, jog tik tas, kuris turi dvasią, yra 
tikras pneumatikas. Paprastas psichikas tesiskiria nuo gyvulio tik kal- 
bėjimo galia. Siela jam yra mirtinga; tik dvasia gali ją padaryti ne- 
mirtingą, jeigu ji yra su ja susijungusi. — Materija turi pradžią. 

| thenagoras, „krikščionių filosofas iš Atėnų“ (apie 
177.), krikščionybei atremti, sako, skaitęs Sv. Raštą ir tuo būdu pats 
atsivertęs. Jis ypačiai gerai pažino ir brangino platonizmą. Mes turi- 
me iš jo vieną apologiją, „Legatio pro christianis“, į Morkų Aurelijų 
ir rasta „De resurrectione mortuorum“. Savo apologijoje jis ypačiai 
smulkiai atremia ateizmo priekaištus ir pirmas iš krikščionių rasytojų 
steigiasi proto pagrindais pateisinti monoteizmą. Antrajame savo rašte 
E steigiasi įrodyti pagonims mirusiųjų prisikėlimą iš žmogaus prigimties, 
aip protingos esybės, kuri, tokia būdama, turi teisę amžinai , egzis- 
tuoti. Žmogus nėra viena siela, bet vienybė iš kūno ir sielos. Si vie- 
nybė turinti taip pat pasiekti savo paskyrimą, o tai čia žemėje nega- 
lima. Be to, ir teisingumas reikalaująs, kad visas žmogus gautų savo 
atlyginimą arba bausmę. — Apie kūrybą iš nieko jo raštai nieko nekalba. 

3. Theophilas iš Antiochijos tuojau po savo atsivertimo 
(apie 180.) rašte „Ad Autolycum“ ragina sj tikėti, kad nepatektų 
amžinoms bausmėms. Į Autoliko reikalavimą, kad jis jam savo Die- 
va aprašytų, šis atsako: Dievo esybė yra neapsakoma, jo garbė, di- 
dybė, kilnumas, galybė, išmintis, gerumas ir malonė praneša visas žmo- 
nių sąvokas. Jį tegalima pažinti iš jo darbų, kaip kad iš tvarkaus laivo 
ėjimo galima samprotauti apie vairininko jame buvimą. Dievas yra visa, 
net pačią materiją, is nebuvimo iškėlęs į buvimą tam, kad iš kūrinių būtų 
pažįstama jo didybė. Bloga atėjo į pasaulį per žmogaus nepaklusnumą. 

3. Irenėjus ir Hippolytas. 


1. Irenėjus gimė (apie 140. m.) Mažojoje Azijoje, savo 
jaunystėje įgijo vispusišką išsilavinimą, būtent iš pagrindų pažino 
graikų filosofiją ir buvo mokęsis prie šv. Polikarpo. Vėliau jis tapo 
Galijoje Lyono vyskupu ir apie 202. m., Septimui Severui viešpa- 
taujant, mirė kankinio mirtimi. Jo svarbiausias raštas pavadintas : 
„Klaidingosios gnosies radimas ir atrėmimas“. Šio rašto yra dar 
išlikęs vienas senas lotyniškas vertimas. 

Irenėjus kovojo su gnostikais. Neteisingai jie remiasi slaptu 
Kristaus mokslu. Tikrasis mokslas, tikroji gnosis, yra Bažnyčios 
mokslas, jai paduotas iš apaštalų laikų. Negalima sutikti, kad 
žmogaus protas galėtų visa suvokti, kaip tvirtina gnostikai. Kas 
nori viską suprasti, tas įpuola į klaidas. 

Pasaulio Kūrėjas. — Pasaulis nėra kokio nors priklau- 
somo eono sukurtas. Dievas pats yra pasaulio kūrė- 
jas. Pasauliui sukurti jis nėra reikalingas nei angelų nei apskri- 
tai kokių nors pašalinių padedamųjų jėgų, tarytum jis pats ne- 
galėtų padaryti ką norėdamas. Šiam reikalui jam užtenka Logo 
ir Dvasios. Taip pat jis nereikalingas nė preegzistenčios materijos. 
Demiurgas sukūrė pasaulį ne pagal viršum savęs esantį pavyzdį, 
kaip manė valentininkai, bet pagal pavyzdį, kurį jis pats savyje 
turėjo ir iš savęs ėmė. Loge Dievas išreiškė kaip savo paties pri- 
gimtį, taip ir visa, kas nėra dieviška. Todel Logas yra taip pat 
visų daiktų pirmavaizdis. 

Apskritai į L ogą negalima žiūrėti valentiniškai, kaip į priklau- 
soma eoną; jis yra amžinas ir turi tą pat esmę, kaip ir jo Tėvas. 
Logo „emisiją“ iš Tėvo nereikia suprasti, kaip jo atsiskyrimą nuo 
Tėvo substancijos, nes del dieviškosios esmės vientisumo tokio sky- 
rimosi negali būti. Greičiau Sūnus, išeidamas iš Tėvo, pasilieka savo 
esme su juo viena. 

Dievo pažinimas iš kūrybos. — Tikrasis Dievas prieš 
Kristui ateinant negalėjo būti visiškai nežinomas, kaip manė marcioni- 
ninkai. Jis apsireiškė kūryba; jeigu žmonės jo nepažino tad 
buvo jų pačių kalčia. Geresnieji iš pagonių taip pat Jį tikrai pažino. 
Gerasis Dievas nėra skirtinas nuo teisingojo Dievo. Gerumas ir teisin- 
gumas yra neatskirtinai susijungę. Del to tiek Senasis, tiek Naujasis 
Įstatymas yra tos pačios prigimties; abudu eina iš to paties aukščiau- 
siojo Dievo. 

Žmogus. —- Žmogus susideda tiktai iš kūno ir sie- 
los. Skirtumas tarp doy? ir rveópa, tarp psichikų ir pneumatikų, 
gnostikų prasme yra be pagrindo. Dieviškoji pneuma nepriklauso 
žmogaus prigimčiai, ji yra jam suteikta tik iš malonės. Savo siela 
žmogus yra Dievo paveikslas (imago Dei), per pneumą jis tampa 
Dievo lygmenim (similitudo Dei). Siela tėra tik švelnesnis, smul- 
kesnis kūnas, ji yra nemirtinga tik iš pozityvios Dievo valios, o 
ne iš savo prigimties. Pikta yra ne kas kita, kaip laisvės naudo- 
jimas piktam, žmogaus pasidavimas kūno geiduliams; todel jo 
šaltinis nieku būdu nera kūnas, materija. 

2. Švento lrenėjaus mokinys buvo Hippolytas, Rymo presbiteris. 
Jis uoliai kovojo su antitrinitariskomis Noéto ir Sabellijaus klaidomis, 
bet pats buvo šalininkas tam tikro subordinacionizmo. Del tos prie- 
žasties jis susikivirčijo su presbiteriu, vėliau popiezium, Kalikstu, kuriam 
jis prikišo sabelianizmą. Jo pasekėjai išrinko jį iš savo pusės popiežiumi; 
tačiau jis greit vėl susijo su Bažnyčia. Maximinui Thraxui viespatau- 
jant buvo ištremtas į Sardinijos salą, kur ir mirė apie 236 m. 

Be jo veikalo „Contra Nočtum“, kuriame išdėtos jo subordinacio- 
nistiškos pažiūros, filosofijos atžvilgiu pažymėtinas dar jo raštas: x«td 
xacüv aipėoewv škeryos (Visų erezijų atrėmimas), vadinamas paprastai 
Philosophumena. Šitame savo rašte jis steigiasi įrodyti, jog klai- 
dingas gnostikų mokslas išvedamas ne iš Šv. Rašto ir krikščionių tra- 
dicijos, bet iš helleninės išminties, pagonių misterijų ir astrologijos. 
Gnostikų doktrinoms pažinti šis raštas yra svarbus šaltinis. — Ir Hip. 
polytas, kaip ir jo mókytojas, pripažįsta pasaulio sukūrimą iš nieko. 


IL. Aleksandrieciai. 


Bažnyčiai paūgterėjus, atsirado reikalo išdėti tikėjimo tiesas 
sistematiškai, pagal jų vidaus sąryšį. Tai buvo reikalinga tiek be- 
siruošiantiems kunigams ir mokytojams, tiek mokslintesniesiems 
krikščionims. Sita darbą dirbo pirmiausia krikščionių k a tec h e- 
tų mokyklos, kurios iš dalies išaugo tikromis mokslininkų 
mokyklomis. Žymiausios i$ jų buvo Aleksandrijoje, kuri 
jau nuo seno buvo graikų ir žydų mokslo centras, taip pat Cesa- 
réjoje ir Antiochijoje. Pirmasis žinomas Aleksandrijos mokyklos ve- 
dėjas buvo Pantenas (apie 180. — 200.); po jo ėjo Kle men- 
sasir Origenas. Kaip prie teologijos prirengiamojo dalyko, 
šitoje mokykloje buvo mokoma filosofijos, kad ji paskum padėtų 
mokslingai suprasti ir pagrįsti tikėjimo tiesas. Tuo būdu į krikš- 
čionybės tiesų dėstymą įsiskverbė stoiečių, Platono, o pagaliau net 
Philono, neoplatonininkų mokslo. 


L Klemensas iš Aleksandrijos. 


1. Klemensas, gimęs apie vidurį antrojo amžiaus, tur 
būt, Atėnuose, buvo puikiausių dvasios gabumų, ištyrė visas graikų 
išminčių sistemas ir tuo būdu įgavo plataus ir gilaus mokslingumo. 
Jis tapo krikščionimi ir visas savo pajėgas padėjo kaskart vis gi- 
lesniam krikščionybės tiesų ištyrimui ir pagrindimui. Po dauge- 
lio kelionių apsigyveno pagaliau Aleksandrijoje ir čia pa- 
liko katechetų mokyklos mokytoju, o vėliau — ir vedė- 
ju. Miré tarp 211. ir 216. m. vow 

Jo raštai, kurie mums išliko, yra: ,Cohortatio ad Grae- 
cos“ (Protrepticus), „Paedagogus“ ir „Stromata,“ traktatas apie 
krikščioniškąją gnosį. Autorius čia nagrinėja ne sistematiškai, bet 
aforistiskai. Teologijos nagrinéjimai tame rašte yra sumišę su fi- 
losofijos tyrinėjimais, 

Filosofija. T 

2. Klemensas savo spekuliacijomis dažnai pasiduoda Platono 
ir stoiečių mokslo įtakai; ypačiai žymu įtaka aleksandrinės 
žydų mokyklos ir jos alegoriškos egzegezės. Taip pat ir jam Die- 
vas (Tėvas) yra nepažįstamas, aptariamas daugiau negatyviai ne- 
kaip pozityviai; Logo apibūdinimas, be jo savų, turi daug ir fi- 
loniškų bruožų. Kartu su stoiečiais jis skiria vieną juntamaja 
sielą, kitą intelektualine (dhoyov pėloc ir Tj[epovoxóv). 

3. Krikščioniškoji gnosis. — Filosofijos atžvilgiu 
svarbiausias dalykas visoje Klemenso mokslo raidoje yra jo moks- 
las apie krikščioniškąją gnosį. 

a) Krikščioniškosios gnosies pagrindas ir išeinamasis punk- 
tas, Klemenso supratimu, yra tikėjimas krikščionų mokslu. 
O tai ir yra skiriamoji tikrosios ir netikrosios gnosies žymė. Ti- 
kėjimas gnostiko dvasios gyvenimui yra aip reikalingas, kaip 
kūno gyvatai kvėpavimas. 

b) Tačiau tikėjimui pakelti gnosimi, reikia filosotijos. 
Kas be filosofijos tariasi galėsiąs gnosį pasiekti, tas yra lygus tam, 
kuris nori rinkti vynuoges, neauginęs vynuogių medžio. Filosofija 
juk nėra tikėjimui visai svetima, nes filosofija, žiūrint kiek ji turi 
savyje tiesos, yra taip pat Logo dovana. Ji buvo duota pago- 
nims teisumo vadovu ir buvo skirta, kaip ir Apreiškimas, per 
Mozę ir per pranašus, prirengti žmonijai prie Kristaus. Klemen- 
sas čia visiškai laikosi Justino požiūrio ir senosios filosofijos su 
krikščionybe santykio atžvilgiu seka jo pažiūromis. Nors jis to- 
kių tiesų suranda įvairiose mokyklose, tačiau už visus labiau ver- 
tina Platoną. 

c) Be filosofijos, prie gnosies reikia dar dorovinio pa- 
siruošimo. Kas nori gnosį pasiekti, tas turi apgailėti savo nuo- 
dėmes ir dorovę pasitaisyti; jis turi pats save pašventinti ir steigtis 
įsigyti visų dorybių. Tik tokiu dorovės skaidrėjimo ir tobu- 
linimo keliu filosofinės pastangos, tikėjimu pasirėmusios, gali vesti 
prie gnosies. 

Taigi gnosis, pagal Klemensą, yra moksliškas tikė- 
jimo tiesų pagilinimas; jos ta ir yra esmė, kad krikščionis 
gnostikas įgauna gilesnį tikėjimo dalykų supratimą. Tikrosios 
gnósies žinojimas kaip tik tuo ir pasireiškia, kad ji tvirtai ir tikrai 
pagrindžia tai, kas buvo suvokta tikėjimu, ir tuo būdu patį tikė- 
jimą pakelia iki tam tikro moksliško pažinimo laipsnio. Kle- 
mensas visai nenori tikėjimą pajungti žinojimui, o tik nori pasakyti, 
jog tarp jų dviejų nėra nė jokio prieštaravimo, ir kad žinojimas 
gali ir turi tarnauti tikėjimo pažinimui. 

d) Su gnosimi turi būti jungiama tobula meilė. Pažini- 
mas be meilės yra niekai. Tik su meile sujungtai gnosiai paža- 
dėta amžina veldėmė, ramybė Dievuje. O kadangi ir pati meilė 
neturi verčios, jeigu ji nesireiškia gerais darbais, tad geri darbai 
turi sekti paskui meilę, kaip šešėlis paskui kūną. 

4. Etikos idealas. — Nuo šitų pagrindų pradėdamas, 
Klemensas vaizduoja krikščionies gnostiko paveik- 

sla krikščionies pastangų idealu. Čia jis né kiek nesivaržo, 
įtraukdamas į „krikščionies gnostiko“ paveikslą ir pagrindinius 
„Stoiečių išminčiaus“ paveikslo bruožus. Todel svarbiausiu mo- 
mentu krikščionies gnostiko paveiksle jis laiko, kartu su stoikais, 
"Azddeia, laisvę nuo visokių aistringų jautos nuotaikų, ir i$ tos 
laisvės einančią sielos rimtį. Gnostikas, jis sako, yra susijęs to- 
bula meile su Dievu, ir, išskyrus Dievą, daugiau jam nieko kita 
nereikia. Jis daro gera ne iš bausmės baimės ir ne del atlygi- 
nimo, bet tik del to, kad tai yra gera. Net ir tada, jeigu jis 
žinotų, kad nesulauks nei bausmės nei atlyginimo — jis vis delto 
darytų gera del tos priežasties, kad priešingas darbas prieštarauja 
sveikam protui, kad jis yra piktas darbas. Niekas negali sudrumsti 
kilnios jo dvasios rimties. Tuo būdu gnostikas per šią *Arádera 
iškyla, tam tikra prasme, iki Dievybės, tapdamas panašus į Dievą, 
kuris iš savo esmės yra dradíys. Todel ir jo darbai yra tikrai 
tobuli, nes jis daro juos paties grynojo gėrio dėliai. 


2. Origenas. 


Origenas, gimęs 185. ar 186. m., tikriausia, Aleksandrijoje iš 
krikščionių tėvų, dar visai jaunas lankė katechetų mokyklą, ku- 
rioje buvo padėtas pagrindas vėlesniam jo mokslingumui. Jau 
18 metus eidamas, tebebūdamas dar pasaulietis, jis paliko šitos 
mokyklos vedėju. Jam vedant, šitos mokyklos mokslo planas 
apėmė visą filosofiją, dialektiką ir matematiką, kosmologiją, teolo- 
giją, etiką ir įvairių filosofijos sistemų nagrinėjimą. 25 savo 
amžiaus metais jis pats lankė Ammonijaus Sakko, neoplatonizmo 
įkūrėjo, mokyklą. Vėliau jis susipyko su savo vyskūpu tarp ko 
kita ir del tos priežasties, jog skelbė kai kurias klaidingas tiesas. 
Vieno sinodo atstatytas nuo savo vietos, jis nuvyko į Palestiną, 
kur, globojamas Jerūzalės vyskūpo Aleksandro ir Cezarėjos vyskūpo 
Teoktisto, įsteigė naują mokyklą, iš kurios išėjo daug garsių vyrų. 
Decijaus krikščionių persekiojimo laikais jis buvo įmestas į kalė- 
jimą (249), paskiau vėl tapo laisvas, bet mirė 254. m. del patirtų 
kentėjimų. 

Mokslinis Origeno darbas apėmė visų pirma Šventojo 
Rašto aiškinimą. Toliau jis parašė ir apologetinį veikalą „Contra 
Celsum“, kuriame jis atrėmė visus šito graikų filosofo uZpuolimus 
ant krikščionybės. Filosofijos atžvilgiu svarbiausias jo veikalas 
yra rep! àpyõv (de principiis), kur jis steigiasi krikščionių tikėjimo 
mokslą paremti filosofiškais įrodymais ir pirmutinis mėgina 
išdėti jį tvarkingu, sistematišku būdu. Be to, jis tarė, jog Ap- 
reiškimas mums trumpai pasakęs tai, kas reikalingiausia, palik- 
damas tiesos išplėtimą ir jos pamatavimą mums patiems. Savo 
filosofinius įsitikinimus jis išdirbo, sekdamas Platonu, stoiečiais ir 
Philonu, su kurių teorijomis ir jo dėstymas dažnai sutinka. Svar- 
biausieji jo mokslo punktai yra šie: 

1. Dievas. — Dievas yra už visa ką prakilnesnė, nesu- 
vokiama ir neapsakoma prigimtis. Jis nėra nei ugnis, nei šviesa, 

nei kvapas, bet yra tiesiog nekūniška vienybė, begalinė ir neiš- 
matuojama. Vienas tėra Dievas; šiaip, kaip būtų galima vieninga 
tvarka, kurią mes matome pasaulyje, jeigu nepriimtume Vieno 
Tvarkytojo! Gerumas ir teisumas nėra tarp savęs nesutaikomi, 
kaip kad svajoja eretikai. Dievas nebūtų geras, jeigu jis nebūtų 
teisus, ir, priešingai, nebūtų teisus, jeigu nebūtų geras. 


2. Pasaulis. — Pasaulis taip pat ir materija, yra 
Dievo kūrinys. Bet kūryba neturi pradžios; pasaulis yra taip 
pat amžinas, kaip ir Dievas. Dievas nuo amžių yra visagalis; 
del to nuo amžių turėjo būti kas nors, kam Dievas būtų galėjęs 
reikšti savo galybę ir valdžią. O tai galėjo būti tik jo kūriniai. 
Tiesa, šis pasaulis yra turėjęs pradžią, bet iš to dar neišeina, kad 
ir kūryba apskritai būtų turėjusi pradžią. Greičiau reikia pripa- 
žinti nepasibaigiamą eilę pasaulių ir pasaulinių eonų, kurie nuo 
amžių nuolat vienas po kito sekė ir amžinai vienas kitu seks. 

Sukurtosios esybės vienos yra dvasinės, kitos materialinės. Dva- 
sias Dievas yra visas ly gias sukūręs. Savo prigimtimi jos nesiskiria 
viena nuo kitos. Dvasinių esybių suskirstymas laipsniais yra jų pačių 
laisvo apsisprendimo darbas. Gerumas joms nėra esminė žymė, 
kaip Dievui; jos gali laisva valia ryžtis geram ar blogam darbui, ir 
pagal jų nuopelnus arba kalčias skiriama joms visatyje atitinkamas, 
tam tikras postovis. 

Daugelis dvasių pasiliko Dievui ištikimos ir savo ištikimumo 
nuopelnais išlaikė daugiau ar mažiau vienybę su Dievu— angelai. Ki- 
tos, priešingai, buvo perdaug tingios, kad galėtų laisva valia išsilaiky- 
ti prie gera, ir del to daugiau ar mažiau nuo Dievo nutolo. Tokie 
yra žvaigždynai, žmonių sielos ir pagaliau demonai. Tokiu būdu at- 
sirado sukurtųjų dvasių laipsniai nuo aukščiausių iki žemiausių. 

Dvasių atkritimas nuo Dievo laikytinas priežastimi ir empirinio 
bei materialinio pasaulio atsiradimo. Kaip pradžioje buvo sukurtos 
visos dvasios, taip kartu buvo sukurta ir visa materija; bet ji tuomet 
buvo aukščiausios idealios būsenos. Tik dvasioms nuo Dievo atkri- 
tus, ir materija išsigimė į justimis suvokiamą medžiagą, iš kurios paskui 
Dievas padarė įvairius pasaulio daiktus, sujungdamas juos į vieną tvar- 
kia pasaulinę vienybę. 

3. Siela. — Žmogaussiela yra dvasinė esybė ir 
todel nėra materialios prigimties. Tačiau visai be kūno egzistuo- 
ti ji negali; šitą ypatybę vienas Dievas teturi. Teisybė, sielos, 
būdamos pradžioje sukurtos kartu su visomis kitomis dvasiomis, 
egzistavo pirma savo materialinių kūnų, bet tuomet buvo 
įvilktos į tam tikrus šviesinius kūnus, kurie, atkritus joms nuo 
Dievo, išvirto materialiniais. 

Skirtumas tarp vo0s ir vy žmoguje tėra reliatyvus. Bet Orige- 
nas jį supranta savotiškai. Kadangi graikų kalboje su žodžiu oxh 
jungiama šalčio sąvoka, tad Origenas mano, jog ir dvasia (voūc) yra 
virtusi puyí del to, kad jos meilė atšalo. "To neturėtų būti, ir todel 
naus isvirtimas psiche arba sielos susijungimas su materialiu kūnu tu- 

n sielai bausmės charakterį, ir materialinis kūnas tarytum yra ka- 
lėjimas, į kurį siela uždaryta. 

Tačiau ši bausmė iš savo esmės išganinga. Sielos tuo 
keliu turinčios būti išgydytos iš nuodėmės ligos, k a d vėl galėtų grįžti į 
pirmąją savo būseną. Siam grįžimui padeda Atpirkimas. “Tas žmogaus 
gydymas nuo nuodėmių nėra apribotas vien šiuo gyvenimu, bet jis 
siekia ir anapus šio pasaulio. Ir ano gyvenimo bausmė yra iš savo 
esmės gydomoji bausmė; ji yra panaši į ugnies bausmę, nes nuodė- 
mės numanymas ir sąžinės graužimas prilygsta ugnies kančioms. : 

Tyrosios sielos tuojau po kūno mirimo eina amžinon lai- 
mėn, o kitos atlieka trumpiau ar ilgiau gydymos bausmę. To- 
kiu būdu, amžių bėgyje, pikta kaskart vis mažėja, iki pagaliau 
visiškai išnyks; tada ir žemiausiai nupuolęs šetonas su visa savo 
karalyste sugrįš prie Dievo. Tai yra galutinė visuoti- 
nioji apokatastasis, kuri baigsis kūnų prisikėlimu iš numirusių 
ir pasaulio atsimainymu. 


3. Kovasuorigenizmu. 
Metodijus. 


1. Apie Origeną spietėsi nemažas skaičius žmonių, kurie buvo 
be galo prie jo prisirišę. Tarp kitų paminésime tik Gregorių Stebuk- 
ladari, žinomą savo „giriamąja kalba“ Origenui, ir presbiter; Pamfila, 
kuris kalėjime bebūdamas parašė „Origeno apologiją“. Tačiau klaidos, 
randamos jo raštuose, negalėjo išlikti nepastebėtos. Todel atsirado 
vėl kiti, kurie Origeno klaidas ėmė pulti. Ir taip jo vardu prasidėjo 
ilgi ginčai („Origeniniai ginčai“), kurie vėlesniais amžiais Rytų baz- 
nyčios viduje buvo sukėlę daug nesutikimų. 

Kovą su origenizmu pakėlė Metodijus, Olympo vyskūpas, 
miręs kankinio mirtimi Diokletiano persekiojimų laikais (apie 311.), 
savo raštuose „Apie prisikėlimą“ ir „Apie sukurtuosius daiktus“. Jis 
kovoja su Origeno mokslu apie specifinį visų dvasios esybių lygumą, 
apie sielos preegzistencija, apie jos atkritimą nuo Dievo ir nužengimą 
į kūną kaip į kalėjimą. Ir jis sielą supranta (tur būt pasidavęs stoie- 
čių Taksi, küniskai. Pikta kyla iš laisvos padaro valios. 

Prieš Origeno pasaulio amzinumo argumentus Metodijus įrodinė- 
ja, jog Dievas esąs tobulas ir be sukurtojo pasaulio, todel jam nebu- 
vę būtino reikalo šio pastarojo kurti. 


MI. Tu laikų Bažnyčios rašytojai, rašiusieji lotynų kalba. 


Bažnyčios rašytojai, rašiusieji lotynų kalba, apskritai imant, 
mažiau tėra palankūs hellėnų filosofijai, ne kaip graikiškai rašiu- 
sieji. Tačiau praktikoje jie be jos neapsieina, norėdami, kad 
jų apologetika padarytų savo įtakos, o ypač todel, kad pats jos 
dėstymas yra spekuliatyvus. Tiesa, jie mažiau tėra prieinami 
toms filosotinėms pažiūroms, kurios krikščionybei buvo svetimos. 
Jiems ypačiai rūpi įrodyti Dievo buvimą irvienumą, sie- 

los nemirtinguma ir padéti bendruosius pagrindus krik3- 
čionių tikėjimui ir gyvenimui. 


1. Tertullianas. 


Tertullianas, gimęs 160. m. Kartaginoje iš pagonių 
tėvų, buvo aštraus ir gilaus proto; suaugęs atsidėjo tėisės moks- 
lams. Vėliau jis tapo krikščionim ir savo miklig plunksną su 
dideliu įkarščiu paskyrė tarnauti bei ginti krikščionybei ir stiprinti 
bei mokyti tikintiesiems. Gaila tik, kad jo klaidingas rigorizmas 
vėliau (apie 203. m.) jį nuvedė į montanistų sektą. Įvestas tada 
bažnytinės drausmės sušvelninimas nesutiko jo pritarimo. Ar jis 
vėliau bepagrįžo į bažnyčią — nieko nežinoma (f,Ziloje senat- 
vėje“, tur būt apie 240. m.). 

Iš jo raštų, kurių vieną dalį jis parašė tebebūdamas katalikas, 
kitą — jau montanistas, filosofijos atžvilgiu turi reikšmės: Apo- 
logeticus; Ad nationes; De testimonio animae; De praescriptioni- 
bus haereticorum; Adv. Marcionem; Adv. Valentinianos; Adv. 
Hermogenem; Adv. Praxeam; De anima; De resurrectione carnis; 
De carne Christi. Sitie raštai rodo didelį originalumą ir išsireiškimų 
tiksluma; taciau jiems trüksta lyties grazumo. 

Dievo pažinimas. Prieš marcionininkus, Tertullianas 
skiria dvejopą Dievo pažinimą: prigimtinį ir pranašinį. Pir- 
masis eina pirma antrojo. Siela iš prigimties liudija tikrąjį Die- 
vą (anima naturaliter christiana). Jeigu pagonys klausytų prigim- 
to savo sielos balso — jie būtų priversti pripažinti Vieną tikrą 
Dievą. Mat, siela, karšto noro apimta arba staigios baimės pa- 
gauta, visai nesijausdama atsikreipia į tikrąjį Dievą, bet ne į stabus. 
Tai parodo vartojami tokiais atvejais posakiai; „Duok Dieve!“, 
„Taip Dievas nori“, „Te laimina tave Dievas“ ir tt. Taigi siela 
iš prigimimo yra krikščioniška. Jos prigimtis yra mokytoja, per 
kurią mus Dievas pamoko apie save. Dievas yra pažįstamas ir 
be pranašavimų. 

Dievo vienumas, marcionininkų neigiamas, yra jau 
duotas pačioje Dievo sąvokoje. Būtent, Dievas yra Sumum 
magnum, aukščiausia ir didžiausia esybė, kokią tik begalime 
mąstyti. Bet, toks būdamas, jis tegali būti tik Vienas. Nes, jei- 
gu jis turėtų kitą sau lygią esybe, tad jis nebebūtų Summum 
magnum, nes tada būtų galima mąstyti dar aukštesnė esybė, 
kuri neturėtų sau lygios. Todel, jeigu Dievas nėra Vienas, tad 
jo visai nėra; nes protingiau yra tikėti visai nesant kokio daikto, 
negu jį esant kitoki, kaip jis kad turėtų būti. 

Pasaulio kūrimas. — Nėra nė jokios amžinos materi- 
jos, kaip kad mano Hermogenas. Kas tokią materiją taria esant, 
tas įveda du Dievu, nes, priskirdamas materijai dievišką ypatybę, 
amžinumą, jis daro ją lygią su Dievu. Būdamas visagalis, pa- 
saulį Dievas sukūrė iš nieko, nes visagalybei priklauso ir ta 
ypatybė, jog ji gali kurti iš nieko. Todel pasaulis nėra nė 

amžinas, jis turi pradžią. Materijos amžinumo negalima iš- 
vesti iš Dievo viešpatavimo; „Viešpaties“ vardas, dedamas Die- 
vui tik nuo pasaulio įkūrimo, nėra substancijos, bet tik galybės 
vardas, vadinasi, Dievo substancijai nieko neprideda ir todel ne- 
rodo Dievuje nė jokio kitimo. 

Kiekvienos substancijos kūniškumas. Ypatinga 
yra tai, jog Tertullianas negali mąstyti apie tokią substanciją, 
kuri nebūtų kūnas. Substancijos ir kūno sąvokas jis laiko iden- 
čiomis. Omne guod est, corpus est sui generis. 
Tai nuveda jį iki to, jog jis net Dievui priskiria kūną, pasirem- 
damas Šv. Raštu, kalbančiu apie Dievo akis, rankas, kojas ir tt. 
Taip pat jis galvoja ir apie žmogaus sielą. Jis sako, jog reikia 
skirti sielą ir sielos kūną (Seelenleib), kuris tačiau nuo pirmosios 
nėra atskiriamas. Sielos kūniškumo įrodymus jis ima iš stoie- 
čių sistemos. Jis mano, jeigu siela būtų grynai nekūniška esybė, 
tad ji materialaus kūno negalėtų nei liesti nei su juo susijungti. 

Siela. — Todel apie sielą reikia mąstyti kaip apie švel- 
nią, šviesią, orišką esybę, turinčią tą patį pavidalą ir tuos pačius 
organus kaip ir kūnas, nes ji yra paskydusi po visus šio pasta- 
rojo organus. Todel ji ir auga kartu su kūnu; tiesa, ji auga ne 
didindama savo substanciją, bet plėsdama savo esmę ir savo jé- 
gas, panašiai kaip ištęsiama kalant aukso pliauska. Vaiko siela 
gimsta iš tėvų sielos (Traducianizmas). 

Sielos nemirtingumui įrodyti Tertullianas remiasi, 
lygiai kaip ir įrodydamas Dievo vienumą, prigimties balsu, 
Iš prigimties mes jaučiame reikalą linkėti numirusiems gera, jų 
gailėtis arba juos garbinti laimingus, tuo mūsų siela pati iš pri- 
gimties liudija savo nemirtingumą. Prie to prisideda dar tas 
faktas, jog mes turime įgimtą mirties baimę. Jeigu siela būtų 
mirtinga, kam mes tada bijotume mirties, kuri mus išvaduoja iš 
visų šio gyvenimo blogybių ! 

Sielair kūnas. — Tertullianas yra energingas prieši- 
ninkas tų eretikų, kurie pažemina ir pasmerkia kūną. Kūnas 
nėra blogybė nei blogybių šaltinis. Sielai jis nėra nė jokia ne- 
natūrali našta. Siela ir kūnas yra vienas su antru glaudžiausiai 
susijungę, taip jog abudu savo pareigoms eiti yra reikalingi vie- 
nas antro. Kūnas be sielos negali gyventi, o siela be kūno ne- 
gali mąstyti. Siela ir kūnas yra taip glaudžiai susijungę, jog 
nebūtų galima tikrai pasakyti, ar siela kūną palaiko ir nešioja ar 
priešingai, kūnas sielą. Iš čia išeina, jog ir kūnas yra išganymo 
dalininkas ir jog po mirties jis vėl prisikels. 


2. Minucijus Feliksas, 


Tertulliano amžininkas yra Minucijus Feliksas, žinomas 
Rymo advokatas ir kalbėtojas, tapęs krikščionim jau suaugęs. Iš jo 
mes turime dialogo forma parašytą apologiją „Oktavius“, kur pagonis 


Cecilijus puola krikščionybę, o krikščionis Oktavijus ją gina. 

Oktavijus smarkiai kovoja su politeizmu, įrodo Dievo buvimą 
ir vienumą ir pagrindžia sielos nemirtingumą bei atlygi- 
nimą aname gyvenime. Ten krikščionis teisingai laukiąs geresnis liki- 
mas, negu pagonis; jau vienas tikrojo Dievo nepažinimas pateisinąs jų 
bausmę, nes Dievo buvimas lengvai esąs pažįstamas iš gamtinės 
tvarkos. Iš tikrųjų Dievo vienumą esą pažinę visi filosofai. 


3. Arnobijus. 


Arnobijus, kilimo i$ Afrikos, pagonis būdamas atkakliai 
kovojo su krikščionybe. Todel po jo atsivertimo Siccos vyskūpas, 
norėdamas ištirti jo ištikimumą įsakė jam viešai ginti krikščionybę. 
Taip atsirado jo veikalas „Adversus gentes“, pasirodęs tuojau po 300. m. 

ip ir Minucijus Feliksas, jis kovojo su politeizmu, laikydamas ji 
absurdziu ir nemoraliu, ir gynė vieną, amžiną, nematerialų Dievą. 
Kadangi jis tada tebebuvo katechumenas, tai jo rašte yra dar daug 
klaidingų pažiūrų. 

Zmogaus sielą Arnobijus laiko vidurio esybe tarp kūno 
ir dvasios. fodel jis kovojo ir su Platono pažiūra, kad siela iš savo 
prigimties esanti nemirtinga. Jis atmeta tiek sielos preegzisten- 
ciją, tiek traducianizmą, ir stoja už kreacianizmą Tačiau ją 
esąs sukūręs ne aukščiausias Dievas, bet daug žemiau už Dievą sto- 
vinti esybė. Siela esanti nemirtinga, bet tik iš Dievo malonės. Jos 
nemirtingumu negalima abejoti, nes, jeigu siela pranyktų kartu su kūno 
mirimu, tad būtų didžiausias kvailumas tramdyti savo aistras ir negauti 
uz tokj sunkų darbą aname gyvenime nė jokio atpildo. 


4 F. Laktantijus 


1. FirmianasLactantijus, gimęs, tur būt, Afrikoje 
(apie 250.), lankė Arnobijaus mokyklą Siccoje ir ciesoriaus Dio- 
kletiano buvo paskirtas iškalbos mokytoju Nikomedijoje. Jis atsi- 
vertė į krikščionybę ir, prasidėjus Diokletiano persekiojimui (303. m.), 
steigėsi ją moksliškai ginti, ne tik atremdamas užpuolimus, bet 
ir pozityviai mokydamas, pirmas Vakaruose sistemiškai išdėdamas 
krikščionybės tiesas. Tai jis padarė savo vyriausiame veikale 
„Divinae institutiones“. Jis miré apie 330. m. (?) 

2. Stodamas prieš politeizmą, Laktantijus ypačiai pabrėžia 
Dievo vienumą. Dievo vienumo pažinimą įgyjame kartu su 
Dievo, kaip be galo tebulos esybės, sąvoka. Mat, dvi arba dau- 
giau tobulų esybių nėra įmanomos. Be to, pasaulio tvarkos vie- 
nybė taip pat rodo Dievą esant vieną. Jei dievų būtų daugiau, 
nekaip vienas, tad jie galėtų panorėti kartais visai priešingų kits 
kitam dalykų; iš čia kiltų tarp jų kovos, ir tai ardytų pasaulio 
tvarką. Kaip mūsų kūną valdo viena dvasia, taip pasaulį valdo 
vienas Dievas. 

„ „3. Aukščiausia žmogaus gerybė turi būti tokios rū- 
sies, kad ji sielai, kaip aukštesnei žmogaus prigimties sudedamajai daliai, 

būtų privali, o taip pat amžina ir neprarandama. Todel ji negali būti 
pomėgis, nes jis priklauso daugiau kūnui nekaip dvasiai; bet ji negali 
būti nė dorybė, nes dorybė reikalauja, kad tam tikrais atvejais net 
žmogaus gyvybė būtų jai paaukota, ir todel iš savęs visai nebūtų am- 
žina ir neprarandama. Aukščiausia gerybė yra greičiau nemirtingumas, 
amžinas gyvenimas Dievuje. 

Todel aukščiausia gerybė tėra pasiekiama per religiją. Tik 
tikrojo Dievo pažinimas ir jo garbinimas, pamaldus ir doras gyvenimas 
teveda į laimę. Todel, gyvendami pagal savo religijos įsakymus, krik- 
ščionys, bet tik krikščionys, gali ramintis busima laime amžinajame gy- 
venime, vis tiek, ar jie šiame gyvenime būtų patyrę gera ar bloga. 


ANTRASIS PERIODAS. 


Patristines filosofijos klestéjimo laikai. 
A. Žvilgsnis į šio laikotarpio erezijas, 


Arianizmas irapolinarizmas. 


Ketvirtojo amžiaus pradžioje Bažnyčios padėjimas rymionių 
bei graikų visuomenėje visai atsimainé.  Persekiojimai nutilo; 
Konstantino didžiojo išleistasis Milano ediktas (313.) suteikė Baž- 
nyčiai laisvę. Tuo krikščioniškoji dvasia laimėjo kovą ir dabar 
galėjo laisvai plėstis. Bet išorinę kovą pakeitė vidaus kova, ki- 
lusi del pagrindinių krikščionybės tiesų — del Trejybės paslap- 
ties, christologijos ir malonės mokslo. 

Šitas krikščionių mokslo gynimas ir kylančių klaidų atrė- 
mimas pareikalavo iš: bažnyčios mokytojų viso jų laiko ir pajėgų; 
filosofiSkas galvojimas tada tarytum lyg sustoja. Bet speku- 
liatyvus teologiškas dogmų aiškinimas negalėjo apsieiti be filoso- 
finių principų ir sąvokų, ir todel šie ginčuose buvo tiksliau iša- 
nalizuoti ir aiškiau suprasti. 

l. Kovą del Trejybės dogmos pradėjo arianizmas. Aria- 
nizmui pradžią padarė Arijus, kilimo, tur būt, iš Lybijos. Buvo tai 
Aleksandrijos presbiteris, dialektiškai išlavintas, bet tuščias ir garbės 
trokštąs žmogus (f336.) Savo Logo mokslu jis visai prisidėjo prie 
filonizmo. 

Dievas, taip jis moko, yra niekieno nepagimdytas, ir todel Jis 
tegali büti Vienas. Arijus 8j tvirtinima, kuris Dievo esmés atzvilgiu 
yra visai teisingas, taiko ir Dievo asmenims kaip asmenims, ir todel 
prieina išvadą, jog Dievo Sūnus, būdamas pagimdytas, turis būti lai- 
komas ne Dievu, bet greičiau Dievo kūriniu, kuris turi savo pradžią, 
kaip ir visi kiti Dievo kūriniai. Reikalinga esą priimti dvejopą Loga, 
vieną iš vidaus dievišką, bet ne asmenišką, antrą iš viršaus dievišką, 
asmenišką, kuris, tačiau, esąs kūrinys ir tiek tegalis būti vadinamas 

Logu, arba Išmintimi, kiek jis yra nesukurtas ir neasmeniskos Dieyo Iš- 
minties dalininkas. Tai yra perdėm filoniska galvosena. 

Logas, kaip laisva valia apdovanotas kūrinys, gali ją pavartoti 
geram ar blogam. Bet kadangi Dievas jau pačioje pradžioje numatė, 
jog jis ją apvers geram, tad, kaip atpildą už tai, dar jį tebekurdamas, 

artu apdovanojo tokiu aukštumu, jog jis gali ir turi būti vadinamas 

Dievu. Bet, nebūdamas Dievas tikra prasme, jis nėra ir visažinąs ; 
jis nepažįsta tobulai nei Tėvo, nei savo paties prigimties. Pasaulį 
Dievas sukūrė per Logą, nes iš Jo negalėjo tiesiogiai išeiti netyra ir 
nesventa materija. 

2. Šalia arianizmo stovi pedantiškas apolinarizmas, Apol- 
linarijaus Jaunesniojo, Laodikėjos vyskūpo (apie 375. m.) sugalvotas. 
Apolinaristai tarė esant žmoguje tris dalis: kūną, sielą ir dvasią (vod). 
Jie mokė, jog Logas Kristuje tepriėmęs tik vieną kūną ir Zemaja sie- 
la, o Naus vietoje pats atsistojęs. Tuo išaiškinama, kodel Kristu- 
je nerandame kovos tarp kūno ir dvasios. 

3. Nestorianizmo ir monofizitizmo erezijos lietė tik Kristaus as- 
menį ir todel neturėjo filosofinio pobūdžio. Tą patį galima pasakyti 
ir apie pelagianizma su semipelagianizmu.  Pelagianizmas čia minėti- 
nas tik tiek, kad jis prieš supernatūralizmą iškėlė natūralizmą, moky- 
damas, jog žmogus be Dievo malonės, savo paties jėgomis, galįs at- 
likti tai, kas reikalinga amžinajai laimei pasiekti. 


B. Tikrosios krikščionių filosofijos atstovai. 


Mes čia paminėsime tik žymiausius to laikotarpio Baž- 
nyčios tėvus, kurie yra pasireiškę filosofijos srityje. Svars- 
tydami, pirma imsime graikų Bažnyčios tėvus, o paskui ir 
lotynų. 


I. Atanazijus didysis. 


1. Atanazijus gimė Aleksandrijoje apie 295. metus. Krikščio- 
nių tėvų išauklėtas, atsidėjo Bažnyčios tarnybai ir buvo presbiteriu; su 
savo vysküpu Aleksandru dalyvavo Nikėjos susirinkime ir paliko to 
vyskūpo įpėdiniu. Nuo čia prasideda didi jo gyvenimo kova. Ari- 
jonių erezijos audros sūkuryje jis stovėjo, kaip stovi uola jūrose, į ku- 
ria dūžta klaidų bangos. Penkis kartus iš savo sostinės išvytas, jé- 
gos ir šmeižto ginklu nugalėtas, jis ištvėrė tačiau nepasidavęs, ir savo 
paskutiniais metais sulaukė dar šiek tiek ramumo. Mirė 373. m., gar- 
bės vainiku apvainikuotas, gavęs „Didžiojo“ vardą. 

Atanazijaus raštai yra skirti daugiausia Kristaus dieviškumo bei 
jo žmogiškumo dogmai išaiškinti bei pagristi. Mums čia ypatingai įdo- 
mu bus pora jo rastų, kuriuodu jis parašė dar jaunas tebebūdamas: 
„Contra gentes“, krikščioniškojo monoteizmo apologija prieš stabmel- 
diškąjį politeizmą, ir su tuo susijęs veikalas „De incarnatione Verbi". 

ievo pažinimas. — Mūsų siela, sako Atanazijus, yra 
Dievo paveikslu sukurta. Todel joje, kaip kokiame veidrodyje, mes 
galime pažinti Logą, o per jį ir Dievą, taip jog mes vieno ir tikro 

Dievo pažinimui tesame reikalingi savęs paties, savo sielos. Pirmuti- 
nis žmogus kaip tik tokiu būdu vieną Dievą ir pažino. Bet per nuo- 
dėmę žmogus, o su juo ir visa žmonija, nustojo šito pažinimo ir pa- 
skendo jutrume. Tas ir yra politeizmo pagrindas. 

Bet ir šitoje būsenoje Žmogui buvo duotas dar pragumas pakilti 
iki vieno tikrojo Dievo pažinimo. Apie jo būvimą jis galėjo sampro- 
tauti iš justinių daiktų. Kaip kad iš įvairių savo kūno 
dalių vieningo organiško sąryšio sprendžiame apie sielą, taip iš mato- 
mos pasaulyje tvarkos ir harmonijos turime samprotauti esant Vieną 
Tvarkytoja, Vieną Dievą. Tuo būdu vieton pirminio Dievo 
pažinimo mums duotas justinis pasaulis, kuris yra it kokia išganinga 
priemonė pasiekti Vieno Dievo pažinimui. Kadangi žmonės šios iš- 
ganingos priemonės gerai nesunaudojo, bet daug kartų pasidavė nuve- 
dami net į pagonybę, tad pagaliau turėjo ateiti pats Dievo Žodis pa- 
mokyti žmones apie tikrąjį Dievą. i 

Sielos mokslas. Zmogaus siela yra iš esmės nuo kūno 
skirtinga dvasios substancija. Tai įrodo tarp kitko ir tas faktas, jog nors 
justys paprastai iš savo prigimties yra nukreiptos į tam tikrus jas ati- 
tinkančius objektus ir todel su jais turi būtinų santykių, tačiau žmogus 
tas savo justis dažnai nuo jų objekto atitraukia. Tai būtų neišaiški- 
nama, jei žmoguje neglūdėtų aukštesnis principas, kurio rankose yra 
jusčių valdymas. Be to, žmogus savo mąstymu ir norėjimu gali pakilti 
į tokias sritis, kurios yra viršum bet kokio patyrimo. Jis myli ir mąsto 
ne tik apie nykstamus ir mirštamus daiktus, bet ir apie tai, kas ne- 
nyksta ir nemiršta. Kaip tai galėtų būti, jei jame nebūtų nenykstamo ir 
amžino principo — sielos!! 


II. Bazylius didysis. 


Bazylius gimė Cesarėjoje, Kapadokijoje, apie 330. metus; 
aukštesnįjį mokslą gavo Cesarėjos ir Konstantinopolio mokyklose ir 
pagaliau atvyko į Atėnus, kur tuomet klestėjo neoplatonizmo filo- 
sofija. Sugrįžęs į savo tėvynę, iš pradžių gyveno vienatvėje, susikau- 
pęs dvasią, bet 370. metais buvo pakeltas Cesarėjos vyskūpu ir nuo 
tol visa savo energija gynė Bažnyčios mokslą nuo arianizmo puolimų. 
Mirė 379. metais, pasipuošęs visomis dorybėmis. Iš jo raštų filosofi- 
jos atžvilgiu ypačiai svarbus didelis jo veikalas „Contra Eunomium“. 

Eunomijus tvirtino, jog visi įvairūs Dievo tobulybių pava- 
dinimai yra tik įvairūs žodžiai žymėti tai pačiai vientisi esmei, jo 
jais nepazymima nieko virtualiai skirtinga. Dievo esmė ir yra ta, kad 
jis yra iš savęs ir nepagimdytas. Bet tai esą mums tiesiogiai pažįs- 
tama, vadinasi, taip pat pažįstama ir Dievo esmė. 

Į tai Bazylius atsako: l. Kaip kituose daiktuose įvairūs pa- 
vadinimai iškelia įvairias jų puses, taip yra ir su Dievu; negalima juk 
be atodairos vieną vardą vartoti vietoje kito, pavyzdžiui: Dievas Kū- 
rėjas ir Dievo nedalumas, nekintamumas ir negimdytumas. 2. Mes 


t) Šita mintis paskutiniaisiais laikais vėl ypatingai pabrėžiama. 

turime tik tarpiska (analogu) Dievo esmés pazinima; tai, kad jis yra 
netapes, nėra jo esmė, bet tik viena ypatybė. Tik iš Dievo debo, 
kuriuose apsireiškia jo tobulumas, mes pažįstame Dievo esmę. Tiesa, 
Dievo prigimtis yra viena ir nesudėta, bet žmogaus protas nepajėgia 
betarpiškai jos paprastos, tačiau be galo tobulos, pažinti; todel jis 
mėgina, kiek tai yra galima, Dievo esmę suvokti daugeliu įvairių 
sąvokų. 
III. Grigalius iš Nyssos. 

Grigalius iš Nyssos buvo jaunesnysis šv. Bazyliaus 
brolis. Pradžioje buvo iškalbos mokytojas, paskui pasitraukė į vie- 
natvę. Vėliau tapo Kapadokijoje Nyssos vyskūpu ir čia, panašiai 
kaip ir jo brolis Cesarėjoje, parodė didelį veiklumą, ypatingai ko- 
vodamas su arianizmu (į394.). Iš jo raštų filosofijos atžvilgiu, be 
knygų „Contra Eunomium,“ kuriose jis gina savo brolį nuo Eu- 
nomijaus polemikos, ypačiai paminėtini šie: „De anima et ejus re- 
surrectione“; „De hominis opificio^; „De eo, quid sit ad imagi- 
nem et similitudinem Dei“; ,Hexaémeron* ir „Oratio catechetica 
magna.“ 

Dievas. — Dievas, moko Grigalius, yra tobuliausia esybė, 
tobulybių pilnatis. Todel Jis tegali būti vienas, Jei dievų būtų dau- 
giau, tad jie turėtų vienas nuo kito skirtis, turėtų kiekvienas iš jų 
turėti tokią tobulybę, kurivs neturėtų nė joks kitas. Bet tada nė 
vienas nebebūtų tobulybių pilnatis, vadinasi, nė vienas nebebūtų 
Dievas. Vienas iš esmės Dievas, pagal krikščionių mokslą, yra 
triasmenis. Tuo būdu krikščionybė išlaiko tikrą vidurį tarp pa- 
goniškojo politeizmo ir abstraktaus žydų monizmo. Kūryba yra 
dieviškosios galybės, išminties ir meilės darbas. 

Kūnas. — Atsakydamas į klausimą, kaip iš Dievo, abso- 
liučios vientisos ir nekūniškos esybės, gali kilti sudėtinės, kūniškos 
esybės, Grigalius remiasi neoplatonišku kūno prigimties supratimu. 
Tuo supratimu, kūnas susideda iš grynai suvoktinių kokybių ir yra 
šių išdava. Vadinasi, savo sudėtinių dalių atžvilgiu jis pats yra 
kažkas nekūniška. Bet suprasti, kaip iš nekūniška gali kilti kas 
nors kūniška, visai nesą sunku. 

Žmogus. — Grigalius skiria tikrąją žmogaus prigimtį nuo 
to, kas jam yra tik „superadditum“. Pirmoji yra protas; antrajai pri- 
klauso visa tai, kas žmoguje yra iracionalu: materialinis kūnas su 
savo lyties skirtumais, taip pat justinės pajėgos arba galios. Zmo- 
gus tik savo tikrosios prigimties atžvilgiu yra Dievo pavidalas ir 
panašybė; Adomas, apie kurį kalbama antrajame Genezies knygų 
skyriuje, yra empirinis žmogus su savo materialiu kūnu. 

Tuo būdu pirmasis žmogus buvo sukurtas į angelus pana- 
šus. Jei jis būtų nenusidėjęs, tad šioje būsenoje būtų ir pasilikęs, 
ir žmogiškoji prigimtis, kaip ir angelų, būtų kartu realizavusis 
tam tikrame individų skaičiuje. Bet Dievas iš anksto numatė, jog 
žmogus nusidės, ir todel prie žmogaus tyros prigimties pridėjo 
materialų kūną ir tai, kas jame iracionalu. Vadinas, empirinio 
žmogaus atsiradimo pagrindas yra nuodėmė. Dabar žmogiškosios 


— 109 — 


prigimties realizavimasis individuose nebegaléjo vykti taip, kaip 
buvo ėjęs jis angeluose, bet tik kūniško dauginimosi keliu, ir to- 
del ne iš karto, o tik laiko bėgyje ?.) 

Vis delto žmogui kūnas su savo iracionaliais geismais ir sie- 
kimais nėra gryna blogybė; jį, priešingai, Dievas žmogui yra da- 
vęs priemone, kad šis galėtų dorovę tobulinti ir siekti dorybės. 
Tam padeda išganymo malonė. Todel krikščionies pareiga yra 
atsisakyti nuo kūno užgaidų ir gyventi dorybei. Kristus sutrynė 
gyvatės galvą, bet jos uodegą paliko, kad mes kovoje su savo 
geiduliais užsigrūdintume dorybes. Savo gimimo metu žmogus 
gauna Dievo paveikslą, bet tapti tikra Dievo panašybe palikta 
mums patiems ir yra mūsų dorovinio gyvenimo uždavinys. 

Kristuje žmogaus prigimtis kaip prigimtis yra sugrįžusi į 
savo pirmykščią idealią būseną, kurios ji buvo nustojusi per nuo- 
dėmę. Bet, kadangi žmogaus prigimtis yra paplitusi po didelį in- 
dividų skaičių, tad visa žmonių giminė pasieks tą pirmykščią bū- 
seną tik tada, kada jos skaičius pasidarys pilnas, t. y. toks, kokį 
Dievas, leisdamas žmonių giminę, yra iš anksto nuskyręs. Tada 
įvyks prisikėlimas, o kada pagaliau ir blogieji bus valomosios 
bausmės ugnimi išgydyti, tada apokatastasis pasidarys visuotinė 
(Origenas). Dievas tada yra visa visur, nes visa bus Dievuje, 
ir visur bus Dievas. 


IV. Hilaras iš Poitierso. 


l. Kas Atanazas buvo Rytams, tas Hilaras buvo Vakarams — 
nenugalimas krikščioniškojo Trejybės mokslo gynėjas nuo arianizmo. 
(Gimė apie 320. metus pagony šeimynoje, bet velan paliko krikščionimi, 
o nuo 355. metų buvo Poitierso vysküpu. Arijonies ciesoriaus Kons- 
tancijaus į Frigiją ištremtas, parašė ten savo garsų veikalą „De Trini- 
tate“. Vėliau jis grįžo iš ištrėmimo ir 366. metais miré. 

Literatinis Hilaro darbas buvo daugiausia dogmatinis; jis buvo 
skiriamas Trejybės mokslui apginti ir pagrįsti. Hilaras suseka visas 
erezijos dialektines klaidas bei užuolankinius kelius ir visur parodo jos 
sofistika. Jo kalba kartais yra tamsi, bet jo dialektika visur atvira ir 
teisi. "Tačiau grynosios filosofijos reikalui jo išvadžiojimai maža teduo- 
da naudos. 

Savotiškas yra jo žmogaus sielos supratimas. Jis žiūri į ją tam 
tikru būdu kaip į kūnišk ą būtybę. Nieko nėra sukurta, sako jis, 
kas iš savo substancijos nebūtų kūniška. Net įvairios dvasių rūšys, ar 
jos būtų su kūnais sujungtos, ar būtų nuo jų laisvos, savo prigimčiai 
gauna kūnišką substanciją, nes visa, kas xe, turi kame nors büti. 
. Cia jam, rodosi, turėjo įtakos Tertuliano pažiūra apie „sielos kūną“. 
Jis mano, jog vaiko siela atsiranda, veikiant tėvų sielos „jėgai“ (ex 
virtute). 


1) Todel ir Mozės pasakojimą apie nupuolimą Grigalius, kaip ir Philonas, 
aiškina alegoriškai. 

2. Salia Hilaro, Vakaruose iškyla dar du dideliu Bažnyčios tévu— 
Ambraziejus ir Jeronimas. Jų literatinis darbas skiriamas 
daugiau egzegezės reikalui. Ambraziejus, aiškindamas Šv. Raštą, nau- 

ojasi alegoriniu metodu, o Jeronimas interpretuoja Sv. Raštą daugiau 
pagal jo literatinę prasmę. Pažymėtinas yra Ambraziejaus raštas „De 
officiis ministrorum“ ; jame išdeda krikščionių etikos pagrindus. 


V. Augustinas. 


O. Willmann, Geschichte des Idealismus. II. tom. — M. Baum- 
gartner, Augustinus, aukščiau cituotame veikale: Grosse Denker, I. tom., 1911, 


Apskritai. 

Patristinės filosofijos viršūnę priėjo šv. Augustinas. Žibančia 
saule jis stovi savo laikų padangėje. Savo genialiu protu jis su- 
ima ir suveda į vieną didelę pilnatį visus iki tol pasireiškusius 
krikščionių filosofijos pradus, norėdamas palikti pagrindą tolesniam 
vėlesniųjų kartų dvasios darbui ir tyrinėjimui. Dievas ir siela— 
tai du svarbiausiu objektu, kuriems jis paskyrė savo tyrinėjimus: - 
Noverim me, noverim te. — Deum et animam scire cupio. Nihilne 
plus? — Nihil omnino. 

1. Aurelijus Augustinas gimė 354. metais Tagastoje, 
Numidijoj. Jo tėvas Patricijus buvo pagonis, o motyna Monika 
pamaldi krikščionė. Augustinas buvo didelių dvasios gabumų, 
bet drauge turėjo ir aistringą temperamentą. Mokslus ėjo Kartha- 
ginoje. Jo dorovei labai neigiamos įtakos darė aplinkui matomi 
ištvirkimo ir palaidumo pavyzdžiai. Tačiau didi dvasia nenusil- 
po; ji vertė jaunikaitį ieškoti atsakymo į didžiausius gyvenimo 
klausimus; ir jis prišlijo prie manichėjų sektos. Baigęs savo 
mokslus, mokė iškalbos iš pradžių Karthaginoje, vėliau Ryme ir 
pagaliau Milane. 

Tačiau palengva matematikos ir astronomijos studijos paro- 
dė jam manichėjų mokslo prieštaravimus ir jo klaidingumą. Jis 
prišlijo dabar prie akademikų skepticizmo, kol pagaliau neo - 
platonikų raštų skaitymas, o ypač Milano vyskupo Ambro- 
ziejaus pamokslai, jį vėl sujudino ir jo dvasią vėl pakreipė į 
idealą. Cia jis pasiryžta atsidėti tiesai. Augustinas tampa krik- 
ščionis. 

Po atsivertimo ir krikšto jis pradėjo savo didį literatinį dar- 
ba, skirdamas jį krikščioniškajai tiesai. Hipone buvo įšventintas 
kunigu, o po savo vyskūpo mirties (135.) vienu balsu išrinktas jo 
įpėdiniu. Būdamas vyskūpu, jis nenuilsdamas dirbo sustiprinti 
krikščionių tikėjimui ir dorovei, kurią jis sėkmingai gynė nuo ma- 
nichėjų, donatistų ir pelegijonų. Mirė 430. metais. 

2. Iš šv. Augustino raštų filosofijos atžvilgiu ypa- 
čiai paminėtini yra šie: 

a) Raštai parašyti prieš atsivertimą arba pirmaisiais metais 
po atsivertimo: Contra Academicos; De vita beata; De ordine; 

Soliloquia; De immortalitate animae; De magistro; De quantitate 
animae; De libero arbitrio; De moribus ecclesiae catholicae; De 
moribus Manichaeorum; De vera religione. 

b) Raštai, kuriuos jis parašė būdamas presbiteriu ir vysküpu: 
De doctrina christiana; Enchiridion de fide, spe et caritate; De 
utilitate credendi; De genesi ad litteram; De duabus animabus 
contra Manichaeos; Contra Fortunatum Manichaeum; Contra 
Faustum Manichaeum; Contra Adimantum Manichaei discipulum; 
De spiritu et littera; De anima et ejus origine; De natura boni; 
Retractationes (čia jis pataiso kai kurias ankstybesnes pažiūras). 

c) Bet svarbiausias jo raštas yra didelis veikalas „De civitate 
Dei“, o taip pat ir „De Trinitate“. Šitais veikalais jis aukščiau- 
siai pakilo. Pirmajame smulkiai išdeda savo grandiozinę pasau- 
lėžiūrą ir istorijos filosofiją; antrasis yra filosofiniai teologiniai 
nagrinėjimai apie Dievą ir (tr ejybišką) gyvenimą. Daugian- 
sia skaitoma iki pat šių laikų jo paties Išpažintis, Confessiones. 

3. Su dideliu įkarščiu ieškodamas tiesos, Augustinas susi- 
pažįsta su graikų filosofais: pitagorininkais ir stoiečiais, mažiau 
su Aristoteliu, kuris jam neturėjo nė jokios įtakos; bet ypačiai 
pažįsta Platoną (daugiausia i$ neoplatonininkų raštų). Jis nu- 
stemba, matydamas, kaip dažnai Platonas ir neoplatonininkai, jo 
laikomi patikimais Platono aiškintojais, visai prisiartina prie krik- 
ščioniškosios minties, Tačiau Augustinas niekur svetimų idėjų 
nepasisavina tiesiog, bet, jų sužadintas ir jomis pasiremdamas, 
savarankiškai eina prie tiesos. Nors jo mąstymo pagrindai nusi- 
stovėjo tuojau atsigrįžus nuo akedeminio skepticizmo į Platono 
idealizmą ir krikščionybę, tačiau jo ieškojimas ir apdirbinėjimas 
trunka iki pat jo gyvenimo galo. Vyriausias kelrodis jam yra 
krikščionybės mokslas, po to, kaip jis pažino ir suprato jos tiesą. 
Filosofija jam padeda šios tiesos pilnatį pagrįsti, išaiškinti ir su- 
jungti. Savo filosofijos jis neišdėjo vieninga sistema, tačiau, svar- 
stydamas įvairiais atžvilgiais svarbiausius klausimus, jis visada lai- 
kėsi vieningo supratimo. 

4. Iš pradžių mes nagrinėsime jo pažinimo mokslą, 
po to — jo teologiją ir kūrybos mokslą, jo psicho- 
logija ir etiką. 


1. Augustino pažinimo mokslas. 


Augustinas skiria dvejopą pažinimą prigimtinį ir tik ė- 
jimo pažinimą. 

II Prigimtinis pažinimas kyla iš dviejų veiksnių: iš 
subjekto ir objekto. Bet, kadangi esama dviejų pažinimo objekto 
rūšių: justinis ir antjustinis, tad ir pažinimo šaltiniai yra taip pat 
du: justys ir protas. 

. a) Justinis pažinimas. — Justimis mes pirmiausia pati- 
riame, jog kūnai egzistuoja. Jeigu mes tikrosios jų esmės ir 
nepažintume, tad vis delto pažįstame jų apraiškas. Kad mūsų 

justys objekto atžvilgiu suklysta, tad yra klaidingas ne ju suvoki- 
mas, bet proto sprendimas. 

b) Proto pažinimas. — Tikras pažinimas yra galimas. 
Akademikai tai neigia ir kartu sako, jog mūsų laimei pakanka 
patikimo, apytikrio pažinimo. Tai netiesa; tada, be tiesos, būtų 
nepatenkintas visiems įgimtas tiesos ieškojimas, 

Bet kuris kelias į tiesą? Jį čia Augustinui nurodo neopla- 
tonininkai, kaip jis pats sako: „redire ad memetipsum,“ savo 
paties viduje reikia tiesos ieškoti. Siela turi nuo pojučių atsi- 
gręžti į save pačią ir atkreipti į tiesą savo vidaus akis: Noli 
foras ire, in te redi; in interiori homine habitat veritas. Be to, 
reikia grynos širdies. Tik šioje tiesa gali gyventi. Ką gi 
randa dvasios akis viduje? Pirmiausia Augustinas nurodo, jog 
negalima abejoti savo paties mąstymu ir buvimu. Kas abejotų 
esąs ir mąstąs, tas tuo pačiu prisipažintų, jog jis yra ir mąsto: 
jei aš abejoju, tad esu 3). Toliau, kas abejoja, tas tuo 
abejojimu turi pažinti šį tą tikra, juk tikra yra tai, kad jis abe- 
joja, todel kas abejoja, tas tuo pripažįsta, jog esama tiesos, ir yra 
del jos tikras. 

Bet savo prote žmogus suranda dar ir kitų tiesų, pavyzdžiui, 
logikos ir matematikos dėsniai. Pagal šitas tiesas mes sprendžiame 
apie daiktus, pavyzdžiui, taikome jiems skaičius ir geometrijos 
dėsnius. Čia esame laisvi nuo tų abejonių, kurios liečia justis. 
Čia turime dvasios, idealų pasaulį. Bet jis nėra mažiau realus 
ir objektyvus. Tiesa nėra nė joks kūnas, o vis delto yra reali, 
ji nėra mūsų (subjektyvi) mintis, o tačiau ji yra suvokiama; ji 
yra suvoktinė dvasios realybė. 


Toliau Augustinas prieina prie nepriklausomos, visiems- 


žmonėms ir visiems laikams turinčios reikšmės tiesos — Dievo, 
kuris yra tiesa iš esmės, paskutinis kiekvienos tiesos pagrindas. 

2. Kad Dievas yra visokios tiesos pagrindas ir norma, Augus- 
tinas įrodinėja platoniškai: . 

a). Mastydami, mes sprendžiame, o kada mes sprendZiame, 
tada mes skiriame, kas teisinga ir kas klaidinga. Todel mums reikia 
turėti savyje viena nekintama norma, pagal kurią mes spren- 
džiame ir skiriame. Šia norma negali būti protas, nes jis yra 
kintamas, o be to mes ir patys apie save pagal tą normą spren- 
džiame. Ji, priešingai, turi stovėti viršum mūsų; o kadangi be 
Dievo nieko nekintama daugiau nėra, tad iš čia išeina, jog ta 
norma mumyse yra pats Dievas, ir kad mes pagal tą kriterijų 
sprendžiame apie tiesą ir klaidą. 


1) Tą pačią mintį formulavo savajame „Cogito ergo sum“ ir Descartas. 
Augustinas ir Descartas sutaria del to, jog abudu pradeda nuo savisąmonės; 
bet juodu skiriasi tuo, kad Descartas šitame vieninteliame iš saves tikrame 
pazinime ieško tiesos kriterijaus, kad (žinoma, nekonsekventiškai) tuo būdu vėl 
išsipainiotų iš abejojimo rato, o Augustinas čia mato tik pirmą neabejojamą 
tiesą, nes jis neabejoja nei del mūsų pažinimo pajėgumo. nei del evidenčiai 
aiškių tiesų. 


MIS 


B). Kad žmoninis mokytojas pasako mums kokią nors 
tiesą, tad mes dar neišmanome jos teisingumo. Kad ismanytume, 
reikia, kad mumyse pačiuose būtų tas kriterijus, mėgintuvas, pagal 
kurį mes tą tiesą galėtume ištirti. Del tos pat priežasties, kaip ir 
aukščiau, šiuo kriterijumi tegali būti vienas Dievas, kuris yra 
nekintama tiesa. 

1). Kada du žmogu pažįsta ir pripažįsta vieną kurią nors tiesą, 
tad kyla klausimas, iš kur ir per ką abudu tuo pat būdu tą tiesą 
pažįsta. Vienas kurs negali tos tiesos rasti antrajame. Turi būti 
vienas bendras pagrindas, iš kurio ir per kurį juodu abu tą tiesą 
pažintų. Šituo pagrindu ir vėl tegali būti tik Dievas, nekintama 
tiesa. 

Iš to išeina, jog mūsų dvasia stebuklingu ir paslaptingu 
būdu savo viduje yra susijusi su nekintamąja tiesa. Dievas yra 
dvasių saulė. Jo šviesoje mes pažįstame tiesą. Amžinasis, nekin- 
tamas Dievo žodis yra išvidinis mūsų sielos mokytojas. Jo 
patarties mes klausiamės, kada norime išspręsti teisingumą kurios 
nors tiesos, įgytos iš kokio žmoninio mokytojo, ir jis tat apsi- 
reiškia mūsų viduje su tuo aiškumu ir evidencija, kokį leidžia 
mūsų doróvés gyvenimas. 

Per Dievą, suvoktinę dvasių šviesą, galimas atskirų daiktų 
esmės pažinimas. Dievo žodyje glūdi propagrindžiai (princi- 
pales formae vel rationes), tipinės lytys visų daiktų, kurie pagal 
šį provaizdį yra sukurti. Zmogaus dvasia, būdama savo viduje 
susijusi su Dievo Žodžiu, pažįsta jame taip pat ir šitas tipines ly- 
tis, šitų daiktų esmę. Todel galima sakyti, jog dvasia pažįsta daik- 
to esmę iš jo amžinojo propagrindžio (in rationibus aeternis), 
kuris glūdi Dievuje. 

3. Augustinas nieko nėra pasakęs, kaip jis arčiau suprato 
šitą dvasios vidaus sąryšį su dieviškuoju Žodžiu. Malebrancheas 
bus klaidingai šį mokslą supratęs ir jį išaiškinęs „ontologistiškai“, 
tarytum mes tiesą matytume pačioje Dievo esybėje. Bet šita pra- 
sme Augustinas apie tiesioginį Dievo regėjimą nieko nekalba. 
Tiesa, jis dažnai pabrėžia tiesos objektyvumą kaip realią jėgą, 
esančią viršum mūsų, ir ją pagaliau atremia į Dievą, paskutinį 
visokios tiesos pagrindą; tačiau, iš kitos pusės, jis aiškiai sako, 
jog Dievo regėjimas, yra antgamtiškas, jog pagonų filosofija 
Dievo pažinimą pasiekusi per ea, quae facta sunt, jog mes 
patys prie Dievo pakylame nuo Jo kūrinių; tad mes nors ir pažįs- 
tame, kas tikra, tačiau pačios absoliučiosios tiesos nematome. To- 
del šis mokslas privalu tikriausiai taip suprasti, jog visokia tiesa, 
kurią mes suvokiame ir kuriai turime nusilenkti, galų gale išeina 
iš Dievo, kuris daiktams yra suteikęs suvokiamumą, o protui — 
pažinimo galią. Dievuje glūdi visų daiktų provaizdžiai (die Ur- 
bilder), ir visa pažįstama tiek, kiek tai atitinka šį provaizdį. Todel 
ir tiesa yra tiek pat nekintama, kaip ir šis pats dieviškasis pro- 
vaizdis. Be to dar, Augustinas, rodosi, turėjo čia galvoje ypatingą 
Dievo įtaką, „mūsų proto šviesą“ (neoplatoninis paveikslas). 

Savo pirmesniuose ra$tuose Augustinas, büdamas Platono 
įtakoje, priima įgimtųjų idėjų mokslą ir sielos atsiminima 
to, kas buvo pažinta; bet savo rašte „Retractationes“ atsiminimo 
mokslą ir su juo susijusią sielos preegzistenciją jis aiškiai atmeta. 
Kadangi siela iš savo prigimties yra susijusi su savoktiniu ir ne- 
kintamu pasauliu, tad ji gali jį svarstyti ir pažinti atsigrįždama 
pati į save. 

II. Tikėjimo pažinimas :emiasi apsireiškiančio Dievo 
autoriteto. Todel norint nustalyti santykius tarp tikėjimo ir mok- 
slo, privalu laikytis tų pačių pagrindų, kaip ir tada, kada turima 
reikalo su autoritetu ir protu apskritai. Laiko atžvilgiu auto- 
ritetas yra pirmesnis; bet dalyko atžvilgiu pirmesnis ir vertesnis 
yra protas. Prigimtinė tvarka, kada mes ko mokomės, yra tokia, 
jog pirma proto eina autoritetas; autoritetas tiesą paduoda, o 
protas ją pasisavina ir steigiasi suprasti. Paskutinysis 
nebūtų be pirmojo galimas; bet iš savęs ir sau protas yra ver- 
tesnis, nes jis duoda tiesos išmanymą, kurio neduoda au- 
toritetas. 

Analogiu būdu reikia suprasti jr santykį dieviškojo 
Apreiškimo su protu. Kada norima moksliškai ištirti kurią 
apreikštąją tiesą, tada pirma žinojimo eina tikėjimas; jis duoda 
pirmajam pagrindą ir daro jį galimą, Pirma mes turime tikėti, 
ir tik tada tikimąją tiesą galime, kiek tai pasiekiama, moksliškai 
pažinti. Todel čia tikėjimas yra būtinai reikalingas. Jis yra tuo 
labiau reikalingas, kad mes per nuodėmę esame palinkę į žeminius 
daiktus ir atsitraukę nuo amžinųjų. Del tos pat priežasties tikė- 
jimas yra žmonėms būtinas ir kaip išganymo priemonė; 
jo padedami mes prieiname tiesos pažinimą, o per šį pasiekiame 
išganymą. 


2. Augustino mokslas apie Dievą ir pasaulį. 


Dievo buvimą šv. Augustinas įrodo, spręsdamas iš 
Dievo kūrinių, jų lygstamumo ir tvarkos apie Dievą 
kaip jų priežastį. Bet jis pradedamuoju punktu ima taip 
pat ir tiesos bei gerumo sąvokas ir samprotauja plaio- 
niškai: 

a) Faktas yra, jog mes pažįstame tiesą. Bet, nekalbant 
jau apie tai, jog mes be absoliučios tiesos nieko teisinga nega- 
lėtume pažinti, visokia tiesa yra teisinga tik dalyvaudama nelygs- 
tamoje tiesoje. Todel turi būti viena tiesa, kuri būtų nelygsta- 
ma, absoliuti. Šita tiesa yra Dievas. . 

b) Taip pat faktas, jog mes visi trokštame gero, nes visi 
norime būti laimingi. Teisybė, yra daug kintamų gerybių, bet 
nė jokia kintama gerybė nėra gerybe pati iš savęs; ji yra gerybė 
tik tiek, kiek ji dalyvauja gerybėje, kuri yra gerybė iš savęs. 
Todel turi būti tokia absoliuti Gerybė. Ją mes ir vadiname 
Dievu. 

2. Dievas pats i$ saves yra pranašesnis už visus predi- 
katus. Panašiu būdu, kaip sukurtiems daiktams, Jam negali- 
ma taikyti nė jokios kategorijos, net ir substancijos kategorijos, 
nes Jame nėra nė jokių akcidentų. Todel Dievas pats iš savęs 
yra nesuvokiamas ir neišreiškiamas. Šitos tiesos 
pažinimas ir yra tobuliausias Dievo pažinimas. Deus melius 
cognoscitur nesciendo. Bet tačiau jei mes norime 
apie jį kalbėti, tad kiekvienu atžvilgiu mes turim Jam pripažinti 
visa,ka mes aukščiausia ir tobuliausia begalime mąstyti. Dievas 
nėra geras arba teisingas per gerumą arba per teisingumą; ne 
per tai, kad jis gerume arba teisingume dalyvauja, bet per tai, 
kad Jis pats yra Gerybė ir Teisybė. Ir taip apskritai. 

Dievas yra absoliuti Inteligencija ir absoliuti Valia 
ir todel absoliuti Dvasia. Toks būdamas Jis yra Trejybė. Masty- 
damas apie savo esmę, Jis pagimdo iš savęs amžiną, asmenišką 
Žodį, ir kada Tėvas myli save Sūnuje, o sūnus save myli Tėvu- 
je, tada iš abiejų išeina asmeniška meilė; yra tai Šventoji Dvasia. 

Triasmenis Dievas yra taip pat ir Visagalis. Ko jis nori, tai 
jis taip pat ir gali; gali Jis tik savo paties valia, nereikalauda- 
mas kitos kokios padedamosios priežasties. 

3. Pasaulis yra Dievo kūrinys ir todel Dievo geru- 
mo ir meilės išraiška. Dievas kūrė niekieno neverčiamas. Dievas 
sukūrė pasaulį iš nieko, nes Jis to norėjo. Šitam norėjimui ne- 
galima ieškoti nė jokio aukštesnio pagrindo. Iš kūrybos Dievo 
tobulumas ir laimė nepadidėja, nejgyja nieko; kūriamasis Dievo 
veikimas eina į gera kūriniams. Kūriniai skirstosi į kūnus ir į 
dvasias. Pirmieji yra sudėti iš materijos ir lyties. Siuodu. prd- 
dai yra taip pat Dievo sukurti. Materija yra pirmesnė tik pri- 
gimtimi, o ne laiko atžvilgiu. 

Dievas sukūrė viską iš karto. „Creavit omnia simul“. Mo- 
zės pasaulio kūrimo istorijos „šešias dienas“ nereikia suprasti 
kaip šešis vienas paskui kitą sekusius laikotarpius. Greičiausia 
čia bus išreiškiama tik tvarka, kuria daiktai pagal savo ypa- 
tingą esmę vienas paskui kitą laipsniškai seka. Šešios kūrimo die- 
nos buvo iš tikrųjų tik viena diena, arba, greičiausia, vienas 
akimirksnis. Jis tačiau yra pavadintas. šešis kartus, nes >v. Raš- 
tas kiekvieną kartą išveda vis kitokią daiktų giminę, kuri savo 
prigimtimi seka paskui pirmiau ėjusią giminę, nes tik per šią ji 
pasidaro galima. 

Dievas, kurdamas pasaulį, įdėjo į materiją visų daiktų da i- 
gu lytis (rationes seminales). Vykstant pasaulio raidai, kuris 
eina griežto dėsningumo keliu, daigų lytys išrieda atskiromis kū- 
ninių esybių rūšimis. 

4. Blogybė priešinga dieviškajai valiai ta prasme, 
jog ši del savo šventumo je biaurisi; tačiau ji nėra priešinga 
dieviškajai valiai ta prasme, jog ji čia būtų atsiradusi visiškai 
prieš Dievo valią. Jei Dievas būtų nenorėjęs jos leisti, tad 
jos ir nebūtų. Tad, nors blogybė, kaip blogybė, ir nėra gera, 

tačiau ji yra gera ta prasme, jog ji tegali būti tik Dievo valios 
leidžiama. Bet blogybė yra ir todel gera, kad ji turi tarnauti 
geram. Nes ir iš bloga Dievas moka ištraukti vėl gera. Jis bū- 
tų galėjęs bloga ir neleisti; bet Jis atrado geriau būsiant 
bloga apversti geram, nekaip visai jo neleisti. Pasaulio tvarka 
atrodo dar puikesnė, kada matai, jog jame ir bloga tarnauja 
geram. 


3. Augustino psichologija. 


1. Pagal Augustiną, žmogaus siela yra nemateriali, 
vientisa, protinga substancija. Kad ji tokia yra, 
rodo jos veikimas: 

a) Siela yra susijusi su antgamtiniais objektais ir todel turi 
būti taip pat nekūniška, kaip kad yra kūniškos į kūniškus daiktus 
atkreiptos justys. 

b) Jei siela būtų kūniška, tad turėtų turėti ir tam tikrą 
kokybę, pavyzdžiui, būti ugniškos prigimties. Bet tada turėtume 
mes savyje numanyti šitą jos ypatybę. Tačiau mūsų sąmonė mums 
nieko apie tai nesako. 

c) Toliau, jei siela būtų kūnas, tad ji negalėtų savyje nešio- 
tis tokios daugybės pojutinių vaizdų, kurie yra susikaupę mūsų 
atmintyje. Dar mažiau tegalėtume pažinti tai, kas nematerialu ir 
kas nejuntama, nes kūniškas daiktas gali turėti santykių tik su 
kūnišku. l 

d) Kad mes mąstome apie kokią tiesą, tad mes atsitraukiame 
nuo kūno, kad, savyje susikaupę, įsigilintume į tiesą. Jei siela 
būtų tik kūno harmonija, tad toks jos atsiskyrimas nuo kūno ne- 
būtų galimas. 

e) Siela pajunta įspūdžius visose kūno dalyse ir pajunta juos 
kaip tik tose vietose, kuriose jie įvyksta. Todel ji turi būti visose 
kūno dalyse. Bet tai būtų negalima, jei ji būtų materiali esybė. 

2. Siela nėra iš Dievo išėjusi emanacija, kaip kad moko ma- 
nichėjai. Tada arba ji turėtų visas Dievo tobulybes, ko tačiau iš 
tikro nėra, arba visos netobulybės, kurios yra mumyse, turėtų būti 
taip pat priskiriamos ir Dievui, o tai yra absurdas. Bet Augus- 
tinas negalėjo sau visiškai išsiaiškinti, kaip siela atsiranda Jis 
su visu griežtumu atmeta sielos preegzistenciją, o drauge ir ge- 
neracionizma, išvedantį sielą iš kūno gimdymo. Jis linksta la- 
biau į traducionizmą, kuris sako, jog siela atsirandanti iš tėvų sie- 
los. Bet ir šitas mokslas negavo visiško jo pritarimo. Prie krea- 
cianizmo jis nenorėjo prisidėti, nes šis jam atrodė nesuderinamas 
su pirmosios nuodėmės teorija. — Aiškiai kalba Augustinas apie 
sielos vieningumą, jos santykius su kūnu ir jos patvarumą. 

3. Kūnas ir siela. — Siela yra kūnui jo prigimties 
apsprendžiamasis, specifikuojamasis esmės principas. Tradit 
speciem anima corpori, in quantum est!), Iš vie- 


1) Veikale „Retractiones“ jis šitą nuomonę atmetė. Kūnas ir siela yr^ 
savarankiškos substancijos; siela „yra kūno patarnaujama“ (Platonas). 

nos pusės ji yra atsigręžusi į kūną ir yra vegetatyvinio bei sensi- 
tyvinio gyvenimo principas (pars inferior); iš kitos gi pusės, prie- 
šingai, ji pakyla viršum jo (pars superior). Kaip vegetatyvinė bei 
sensityvinė siela, ji veikia kūną per švelnų, jos prigimčiai artimą 
pradą, kurį Augustinas supranta kaip oro arba šviesos pavidalo 
pradą. O ta sielos dalis, kuri yra iškilusi viršum kūno, turi tris 
galias: atmintį, inteligenciją ir valią. Pagal šią, aukštesniąją, savo 
dalį ji vra vadinama „dvasia“ ir atmuša savyje triasmenio Dievo 
paveikslą. Visuose kituose daiktuose terandame triasmenio 
Dievo tik pėdsakus (vestigium). Tačiau siela yra sukurta pa- 
gal Dievo paveikslą (imago); tą paveikslą ji ir atvaizduoja savo 
galių trejetu: Memoria, intellegentia et voluntas. 

4. iš savo prigimties žmogaus siela yra ne mirtinga. Įro- 
dymų Augustinas iš dalies suranda savo pažinimo moksle, iš da- 
lies glaudžiai prišlyja prie Platono įrodymų. 

a) Siela turi turėti tą pačią prigimtį, kaip ir tiesa, į kurią 
atkreiptas jos pažinimas ir pastangos. Kadangi tiesa yra amžina, 
tad taip pat turi būti amžina ir siela. Protas, ar jis būtų pati 
siela, ar tik viena jos dalis, yra nekintamas, nes jo principai yra 
amžini. Todel tas pat yra pasakytina ir apie sielą. 

b) Siela skiriasi nuo kūno tuo, jog ji yra pats gyvenimas, 
o kūnas yra tik gyvenamas. Todel, jei siela būtų mirtinga, tad 
ji nustotų buvusi siela, ir tegalėtų būti tik Animatum, kaip 
ir kūnas. 

c) Bet visai ypatingai sielos nemirtingumas išeina aikštėn iš 
žmogaus ogma tikros laimės, kuri tegalima tik amZiname gy- 
venime. 


4. Augustino etika. 
J. Mausbach, Die Ethik des hl. Augustinus. 2 tomu. 1909. 


Augustino etika pagrista dviem tiesom, būtent: žmogus turi 
laisvą valią ir Dievas yra kiekvienos tikros dorovinės pastangos 
tikslas ir norma. 

1 Laisvės sąvoką pas Hippono vyskūpą randame dvejopos 
prasmės: sugebėjimas pasirinkti (liberum arbitrium) ir 
laisvė nuo bloga ir prie (antgamtinio) gėrio (libertas a 
malo et ad bonum supernaturale). Pagal Augustiną, pirmoji lais- 
vės rūšis, sugebėjimas iš įvairių dalykų pasirinkti vieną kurį, yra 
esminė valios ypatybė, nes šiaip ji nebūtų nė jokia valia. Tą patį 
sako ir mūsų sąmonybė, o kartu ir skirtumas, kurį mes darome 
tarp gera ir bloga, teisinga ir neteisinga. 

Antroji laisvės rūšis, laisvė nuo bloga ir prie (atgamtinio) 
ério, néra esminé valios ypatybé; ji remiasi daugiau Dievo ma- 
one. Dievo malonės pagalba mes išsivaduojame nuo bloga ir 
įgyjame jėgos norėti ir daryti (antgamtiniam) gėriui. Laisvė kaip 
sugebėjimas pasirinkti, liberum arbitrium, yra nepraranda- 
ma, bet laisvė nuo blogo ir laisvė prie gėrio gali būti prarasta, 
tačiau del mūsų pačių kalčios. 

2. Prie valios laisvės mokslo prisišlieja aukščiausios gerybés 
mokslas. Reikia skirti smagumo (der Genuss) gerybes nuo 
priemoninių (des Gebrauches) gerybių. Pirmosios gerybės yra 
tos, kurių turėjimas daro mus laimingus ir kurias, del to, mes my- 
lime del jų pačių; pastarosios yra tos, kurios yra priemonė sma- 
gumo gerybei pasiekti. Todel jei kalbama apie aukščiausią 
gerybę, tai ją reikia suprasti kaip smagumo gerybę, ir tik tokią, 
kuri mus padaro tobulai laimingus, o tai vėl tik tada tėra 
galima, jeigu toji gerybė yra mums neprarandama. 

Taigi aukščiausia gerybė, negali būti nei pomėgis nei dorybė, 
Ji turi, greičiau, stovėti aukščiau už žmogų. Bet aukščiau už žmogų 
gali stovėti tik vienas Dievas, amžinoji gerybė. Taigi, Dievas 
yra aukščiausia žmogaus gerybė. Į jį turi kilti visi 
žmogaus troškimai, jo veiksena, sutikdami su amžinuoju 
įstatymu, su dorovės normomis, kurias, kaip ir kiekvieną kitą 
tiesą, mes pažįstame turint nelygstamos reikšmės. Amžiname 
Dievoregėjimeir meilėje glūdi mūsų aukščiausias lai- 
mingumas. Visos kitos gerybės, išskyrus Dievą, yra tik priemo- 
ninės gerybės; jos turi nuvesti mus į Dievą. 

3. Dorybę Augustinas apibrėžia kaip Animi habitus 
naturae modo etrationi consentaneus arba, trum- 
pai su Ciceronu, kaip Ars bene rectegue vivendi, Todel 
ji yra lavinimosi keliu įgytas valios dorumas ir palinkimas daryti 
tai, kas moraliai gera. Vyriausia dorybė yra Dievo meilė. Visos 
kitos dorybės yra tik įvairios šios vienos dorybės atžalos. Praktinė 
išmintis tiek yra meilė, kiek ji atskiria tai, kas dorybei padeda, 
nuo to, kas jai trukdo. Drąsa yra meilė ta'prasme, jog“ ji pa- 
kelia visa to dėliai, ką ji myli. Saikumas yra meilė ta prasme, 
jog ji save pamiltajam daiktui išlaiko tyrą ir nesutepta. Tei- 
singumas yra meilė tuo atžvilgiu, jog ji tetarnauja vienam pa- 
miltajam daiktui, pakildama ir valdydama dorai visa kita. Tos 
pastangos ir veiksmai, kurie eina ne iš Dievo meilės, negali 
būti pavadinti, tikra šio žodžio prasme, dorybingais. 

4. Blogybė nėra nė jokia realybė, nė jokia substancija; 
visa, kas tik yra, yra gera. Blogybė yra tik gerumo trūkumas; 
nebuvimas (privatio). Ji tėra galima per gerybę, nes, jei nebū- 
tų gerybės, tada nebūtų nė gerybės stokos. Malum per se 
negali būti; jis tereikštų tą pat, kaip ir niekas. Blogybė yra prieš 
prigimtį, nes ji iš šios atima jai priklausančią gerybę; ji yra pri- 
gimties apiplėšimas, suardymas. Bet visiškai prigimties sanaikinti 
ji negali, nes korupcija, kuri glūdi blogybėje, jau savaime supo- 
nuoja ir prigimtį arba substanciją; su šia (prigimtimi) išnyktų ir 
pati blogybė. 

Reikia skirti dvejopą blogybe: malum culpae ir ma- 
lum poenae. 

a) Malum culpae yra dorovinės gerybės trūkumas. 
Jis bus tada, kad žmogus, nusigręžęs nuo aukščiausios gerybės, 
siekia nykstamy gerybių. Nykstamosios gerybės pačios iš saves 

nėra blogos, bet, duodamas joms pirmenybę prieš aukščiausią 
gerybę, žmogus ardo tvarką; čia tatai ir glūdi blogybė. 

b) Malum poenae yra aukščiausios gerybės nustojimas 
per moralinę blogybę. Šis nustojimas gimdo nepalaimą. Bet 
šiame gyvenime ta nepalaima néra dar taip giliai pajaučiama, 
nes darytinės gerybės duoda dar šiokį ar tokį pakaitą; bet anaja- 
me gyvenime to pakaito nebėra, ir tada turi ateiti didžiausia ne- 
laimė. Tai yra moralinės blogybės bausmė. Ji turi ateiti, nes 
jos reikalauja Dievo teisingumas; iš šito atžvilgio ji pati yra tam 
tikra prasme gerybé, nes yra teisybės veikimas. Blogybė ji yra 
tik nubaustajam, bet šis pats yra jos kaltininkas. 

Tuo būdu geras darbas reiškia esmišką prisiartinimą prie 
Dievo, aukščiausios esybės, o blogas darbas reiškia nutolimą nuo 
aukščiausios esybės, prisiartinimą prie nebūties, prie nieko. Sita 
prasme reikia suprasti pasakymą, kad blogybė kaip blogybė turi 
ne causa efficiens, bet greičiau causa deficiens, 
nes iš esmės yra atkritimas nuo aukščiausios tobulybės, grįžimas 
į netobulybę, į nieką. 

Patristikos laikais Augustinas pasiekia aukščiausią krikščio- 
niškosios spekuliacijos laipsnį. Jo teologija ir filosofija ilgai tu- 
rėjo krikščionių mąstytojus visiškoje savo įtakoje. Net ir XIII amz., 
kada scholastika pakrypo į aristotelizmą, Augustino reikšmė ne- 
sumažėjo, o daugeliui teologijos klausimų jis ir šiandie tebėra 
neginčijamas autoritetas. Bet ir kaip filosofas jis turi didelės 
reikšmės 1), ypač tiems laikams, kada filosofija iš sensualistiškų 
bei materialistiškų žemumų stengiasi pakilti į idealo aukštybes. 
Moderniesiems laikams ypačiai simpatingas ir įdomus, šalia jo 
aukštų idealių bruožų, yra dar jo perdėm savotiškas mąstymo ir 
tyrinėjimo charakteris ir aštri psichinė analizė bei savistaba, lei- 
džianti jį vadinti „moderniniu senovės mąstytoju“. Savo skėtria, 
galinga dvasia jis patraukia ir tokius mąstytojus, kurie skiriasi 
nuo jo net savo pagrindinėmis pažiūromis. 


TREČIASIS PERIODAS. 


Patristinės filosofijos galas. 


Antrojoje V amž. pusėje tolimesnė krikščionių filosofijos 
raida sustoja. Grįžtama į praeitį ir tenkinamasi didelių patristi- 
nės filosofijos žydėjimo laikotarpio laimėjimų saugojimu. To 
priežastis, bent Vakaruose, buvo ne tiek filosofinės dvasios ap- 
snūdimas, kiek tautų kilnojimosi audros. Einant visuo- 
tiniam perversmui, siaučiant nuolatinėms kovoms, karams ir bai- 
siems plėšimams Romos provincijose —ramus mokslo darbas ne- 


1) Y: M. Grabmann, Die Grundgedanken des hl. Augustinus über 
Seele und Gott in ihrer Gegenwartsbedeutung dargestellt, 1916. 

bebuvo galimas. Todel teko pasitenkinti ankstyvesniuju laiméji- 
mu saugojimu. Mes Cia pasitenkinsime trumpai paminéje atski- 
rus šio laikotarpio filosofus. 


1. Nemesijus, Enėjus iš Gazos, Zacharijas scholastikas ir 
Philoponas. 


` 1. Nemesijus buvo Emesos vysküpas, Finikijoje. Jo 
iškilimo laikotarpis supuola su ketvirtojo šimtmečio pabaiga ir 
penktojo pradžia. Plačiau apie jo gyvenimą mums nieko nėra 
žinoma. Jis parašė knygas „Apie žmogaus prigimtį“, zepi g6ose0< 
dvtpóxoo, kuriose, pirmesniųjų graikų bažnyčios tėvų prasme, 
svarsto psichologijos klausimus, pasiduodamas Platono ir, iš 
dalies, Aristotelio įtakai. Jis atmeta aristotelinę sielos defi- 
niciją, o priima platonine. Nemesijus stoja net už preeg- 
zistencijos mokslą. Negalima esą sutikti, kad Dievas kas- 
dien kurtų vis naujas sielas, nes, Sv. Rašto liudijimu, jis pabaigęs 
kurti septintąją dieną; generacijos keliu sielos taip pat negalin- 
čios atsirasti, nes jos tada būtų ir vėl sunaikinamos. Su Aris- 
toteliu jis pripažįsta valios laisvę; del to žmogus gali 
pasirinkti ar pojučių ar dvasios pasaulį, kurių vidury jam tenka 
būti. Prie stoiečių jis prisišlieja savo efektų mokslu, o 
savo džiaugsmo teorijoje neatmeta nė epikūrininkų pa- 
žiūrų. Jo raštas (laikomas Grigaliaus Nyssiečio veikalu) viduram- 
žiais dažnai buvo naudojamas, o vėliau buvo dar išverstas į įvai- 
rias kitas kalbas. 

2. Enėjus iš Gazos, Sirijoje, (apie 450. — 534.) po 
savo sugrįžimo į krikščionybę parašė nukreiptą prieš neoplato- 
nizmą dialogą „Teofrastas arba apie sielos nemirtingumą ir kūno 
prisikėlimą“. Jis sutinka su Platonu ir Plotinu, kurių įta- 
kon jis dažnai pakliūva, tiek, kiek jis jų mokslą gali suderinti su 
krikščionybės mokslu. Jis kovoja su pasaulio amžinumo teorija 
ir sielos preegzistencija. 

3. Zacharijas iš Mytilenos, pramintas Scholastiku, buvo 
ciesoriaus Justinijono laikais Mytilenos vyskūpu (nuo 536. m.). Jis 
parašė prieš neoplatoninkus ir Aristotelio komentatorių  Amonijų, 
— kurio pasaulio amžinumo teoriją stengėsi atremti, — veikalą, 
vardu „Disputatio de mundi opificio“. 

4. Pažymėtinas dar Jonas Philoponas iš Aleksandri- 
jos, gyvenęs VI. amžiaus pradžioje. Jis buvo monofizitas, aukščiau 
minėtojo Amonijaus, pasižymėjusio Aristotelio filosofijos pažinimu 
ir aštria dialektika, mokinys. Daugelis, jo komentorių, para- 
šytų Aristotelio raštams aiškinti, išliko iki šių dienų. Tačiau, tai- 
kydamas Trejybei Aristotelio mokslą, kad substancialią būtį pilną 
teturi tik individai, jis įpuolė į tam tikros rūšies triteizmą, o chris- 
tologijoje į monotizitizmą. Reikšmingas yra jo raštas „De aeter- 
nitate mundi contra Proclum“, kuriame jis kovoja su pasaulio 
amžinumo teorija. 

Il. Pseudo - Dionisijus Areopagita. 


1. Penktojo amžiaus pabaigoje, ar šeštojo pradžioje, pasi- 
rodė keturi raštai, kurių autorius vadina save Dionisijumi ir 
dedasi apaštalų amžininku. Štai tie raštai: „Apie Dievo var- 
dus“ (apie Dievo esmę ir ypatybes pagal Dievo pavadinimus 
Šv. Rašte), „Apie mistinę teologiją“ (Apie Dievo esmės 
nesuvokiamumą ir neišreiškiamumą), „Apie dangaus hie- 
rarchiją“ (apie angelų eilių tvarką). „Apie Bažnyčios 
hierarchiją“ (Dangaus hierarchijos atspindys Bažnyčioje); 
prie jų prisideda dar dešimtis laiškų. Pirmą kartą šitie raštai mi- 
nimi VI. amž. ir vadinami Dionisijaus Areopagitos, 
švento Povilo mokinio, veikalais. Panašiai atsitiko katalikų ir mo- 
nofizity vyskūpų konferencijoje (551. ar 533. m. Konstantinopo- 
lyje), kur viena monofizity šaka, severijonai, remiasi atskiromis šitų 
raštų vietomis. Nors tie raštai buvo tuojau pripažinti netikrais, ta- 
čiau ir vėlesniais laikais jie buvo laikomi didelėje pagarboje, nes 
vis delto buvo manoma, jog juos yra parašęs tariamasis autorius. 
Taip buvo per visą viduramžį. Išversti į lotynų kalbą (pav., Scoto 
Eriugenos vertimas 9. amž.), jie darė didelės įtakos Vakarų mokslo 
gyvenimui, kol vėl atsinaujino ginčas del jų tikrumo, pasibaigęs 
po ilgų svyravimų mūsų laikais tuo, jog jie esą parašyti nežino- 
mo autoriaus V. amžiaus pabaigoje ar VI. pradžioje. 

Pseudo - Dionisijus yra visiškai pasidavęs neoplato- 
ninkų raštų, ypač Proklo (485), įtakai. Taip jis nuolat kartoja 
tris vyriausias neoplatonizmo idėjas: Viena kaip pirmasis princi- 
pas, kilimas pasaulio pastraipomis iš to Principo ir jo sugrįžimas 
į Dievą; tik jis vengia neoplatoninio panteizmo. 

2. Dievo mokslas. — Pagal Areopagita Dievas 
pats savyje neturi nė jokio vardo, jo neatitinka nė jokia sąvoka. 
Jis yra pakilęs aukščiau už visus vardus ir visas sąvokas; net 
gerumo sąvokos negalima identifikuoti su Dievo sąvoka. Jis yra 
aukštesnis už gėrį ir būtį, Todel jis yra taip pat nesuvo- 
kiamas ir neapsakomas. Bet kadangi Jis yra visų daiktų prie- 
žastis, tai Jo esmę vis delto mes galime aptarti tam tikromis 
sąvokomis, pridėdami jam sukurtųjų daiktų tobulybės, bet šalin- 
dami kartu susijusį su tuo daiktų ribotumą ir netobulybes, . 

Todel reikia skirti dvejopą teologiją — pozityvinę ir nega- 
tyvinę. Pozityvinė teologija deda Dievui visas tobulybes, rodo 
ji esant be galo išmintingą, teisingą, gerą ir t. t Negatyvinė 
teologija, priešingai, neigia visas tas tobulybes ir steigiasi Jį su- 
vokti kaip transcendentų, iškilusį viršum visų predikaty. Todel 
ji yra vertesnė už pozityvinę teologiją, nes, jos padedami, mes 
Dievybę suvokiame tokią, kokia ji yra anapus būties, šalindami, 
kiek galėdami, visa tai, kas Ji nėra. Tačiau ir negatyvinė teolo- 
gija dar nėra aukščiausia, nes Dievas, absoliučiai neturėdamas nė 
jokio predikato, stovi aukščiau už visus, tiek pozityvinius, tiek 
ir negatyvinius pavadinimus. 

3. Pasaulio kilimas iš Dievo ir jo sugrįžimas į Dievą. 
Dievuje yra visų daiktų idėjos. Dievo gerumas negalėjo leisti 
jam palikti nevaisingam. Todel tai kilo visi laikinieji daiktai. 
Jie tarsi tvinte ištvino iš Dievo, nepanaikindami Jo transcendentumo 
ir vienybės, ir todel visi savotiškai dalyvauja Dievo bútyje. Tuo 
būdu Dievas, tarsi, išsišakoja į sukurtąsias esybes; Jis yra visuo- 
tinioji esybė, kuri visame kame yra ir visame kame tampa; visų 
daiktų būtis yra, tikrai sakant, ne kas kita, kaip Dievybės antbū- 
tis. Kaip balsas gali būti daugelio girdimas, kaip šviesa gali 
būti daugelio matoma, vadinasi, gali būti kitiems priteikti, patys 
nepranykdami, taip yra ir su dieviškosios esybės išsiliejimu į 
sukurtuosius daiktus. Bet vis delto Dievas į skaičių tų, kas su- 
daro visa, neįeina. Jis, greičiau, stovi nesumišęs aukščiau už 
viską ir amžinai išlieka transcendentus. Todel panteistiški neopla- 
tonikų pasakymai norį tik iškelti tq giliausią sukurtųjų daiktų 
būties vidaus priklausomybę nuo Dievo. 

Kaip daiktai iš Dievo išeina, taip jie vėl veržiasi į Jį. Kaip 
del dieviškojo gerumo jie yra iš Dievo išėję, taip tas pats geru- 
mas vėl juos veda į Dievą. Šį susijungimą su Dievu žmogus 
pasiekia ekstaze. 

Savo raštuose apie dangaus ir Bažnyčios hierarchiją Areopa- 
gita Dievą rodo esant sferų centra. Tos sferos sudarytos iš sukur- 
tųjų daiktų ir kuo daugiau jos nutolsta nuo bendrojo centro, tuo 
eina pastraipomis netobulyn. Šitos žemyn besileidžiančios sferos, 
esybių eilės, savitarpyje yra taip susijusios, jog aukštesnė siera visada 
veikia žemesnę, ją valydama, apšviesdama ir tobulindama. Be 
to skiriama dangaus ir Bažnyčios hierarchija. Aukščiausias hie- 
rarchas ir viso Bažnyčios gyvenimo centras yra Krisius. O 
galutinis Bažnyčios hierarchiško gyvenimo tikslas yra deifika- 
cija, žmogaus sudievėjimas; ji pasiekiama mistišku pakili- 
mu, vykstančiu trimis laipsniais: valymo, apšvietimo ir atbaigimo. 
Cia žmogaus dvasia turi pakilti viršum visa gamtiska ir antgam- 
tiška, turi nutildyti justis ir proią ir pasinerti dieviškoje tamsu- 
moje. Yra tai „mistiškas nežinojimas“, ir kartu aukščiausias 
žinojimas. Mat, kaip tik tuo, kad mes Dievo nepažįstame, t. y. 
kada Dievo esmė mūsų protui yra absoliučiai nesuvokiama, mes 
Dievą suvokiame iš jo absoliučios esmės, kiek toks suvokimas 
sukurtai dvasiai yra apskritai galimas. Ir kaip tik čia turi savo 
pagrindą žmogaus sudievėjimas. 

4. Vėliau Areopagita, būtent jo mokslas apie daikių kilimą 
iš Dievo, buvo suprantamas emanatistiškai, tačiau neteisingai. - Nors 
tūlais posakiais dažnai jis ir perdeda, tačiau jo mokslas iš savo 
esmės vra teistiškas. 


III. Maksimas Išpažinėjas ir Jonas Damascenas. 
1. Maksimas Išpažinėjas (Confessor) pasekė Areopagita ir 


Grigalium  Nyssiečiu. Jis buvo mokyčiausias ir galvočiausias tų lai- 
kų teologas. Viešpataujant Konstancijui II. buvo del savo ištikimybės 

katalikų tikėjimui žiauriai kankintas ir ištremtas (662.); ištremtas 
jis ir mirė, sulaukęs gilios senatvės. Pažymėtini jo Pseudo — 
Areopagitos komentorius ir Mistagogija. Išpažinėjo dvasios 
pakraipa yra mistiška. Panašiu būdu, kaip ir Areopagita, jis aprašo 
žmogaus mistišką susijungimą su Dievu. Į šį jis Ziūri, kaip į tam 
tikrą sielos kęsmą, nes jį gali sukelti tik malonės veikimas žmogaus 
sieloje. Jo Dionisijaus komentorius darė stiprios įtakos viduramžių 
mistikai. 

Jonas i Damasko (apie 750.?) paskutinis didis teologas 
Rytuose ir klasiškas paveikslų garbinimo gynėjas prieš ciesoriy Leona 
Izaurieti, taip pat minėtinas filosofijos istorijoje. (Garsiausias jo veika- 
las pavadintas Ilqj7 1vócsec (pažinimo šaltinis). Jis susideda iš trijų 
dalių. Pirmojoje, vardu „Vyriausieji filosofijos mokomieji 
punktai arba Dialektika“, išdeda, pagal Aristotelį ir Por- 
phyrijų, pagrindines filosofijos sąvokas (ontologija), vartojamas ir spe- 
kuliatyvinėje teologijoje (filosofija teologijos tarnaitė). Antrojoje daly- 
je duoda trumpą erezijų istoriją, o trečiojoje isdeda ortodoksinį, tikrąjį 
tikėjimo mokslą. 

Charakteringa šito garsaus veikalo žymė yra ta, kad jis yra vi- 
sos teologinės bei filosofinės Graikų Bažnyčios tradicijos sistema- 
tizacija. Todel jau iš seno jis buvo graikams garsiausios, klasi- 
nės teologijos knygos, o nuo XII. a. pusės ir scholastikų buvo 
aukštai statomas. Šiuos pastaruosius jis pirmasis supažindino ir su tū- 
lomis Aristotelio psichologijos ir etikos mintimis. 


IV. Claudianas Mamertas. 


Vakaruose mokytumu ir mokslo pastangomis pasireiškė pietų 
Gallijos vienuolynų vienuoliai. Tačiau čia buvo svarstomi daugiausia 
teologijos dalykai, k. a. malonė ir predestinacija. Filosofijos atžvilgiu 
iškeltinas tik vienas punktas. "Tų laikų semipelagijonys Faustas ir Gen- 
nadijus laikėsi tos pažiūros, kad siela esanti küniska esybė. Vie 
nas Dievas tesas nekūniškas. "Tuo tarpu visi sukurtieji daiktai, neissky- 
rus nė žmogaus sielos, turį aprėžtą, todel erdvišką, vadinasi, kartu ir 
kūnišką, būt. 

Tačiau presbiteris ir vienuolis Claudianas Mamertas iš Vienneos 
(a. 474.) savo knygose „De statu animae“ gina sielos nemirtin- 
gumą, pasiremdamas Augustino įrodymais. Siela, sako jis, negali 
būti kūniška; jai negalima taikyti kiekybės kategorijos, nes jos galios: 
atmintis, protas ir valia, yra visai neerdviški dalykai; bet, kadangi tos 
galios yra lygios su KR o substancija, tai ir ši turi būti neerdviška, 
nekūniška. 


Toliau sielos nekūniškumą rodo jos suvokiamasis veikimas. Jau 
justinius daiktus ji pažįsta nejustiškai; be to, ji sugeba pažinti nejunta- 
mus ir nekūniškus dalykus. Del to, aišku, turime samprotauti, kad ir 
ji pati yra vienos rūšies su nejustiniais ir nekūniškais dalykais, nes, 
šiaip, ji negalėtų jų pažinti 

V. Boethijus. 


1. Didžiausios reikšmės filosofijos raidai turi Anicius Man- 
lius Torguatus Severinus Boethius, gimęs Ryme apie 480. m. Del 
didelių savo asmens pranašumų jis prie ostgotų karaliaus Teodo- 
richo pasiekė aukštų valstybinių vietų, pakildamas net iki Rymo 
konsulo.  Smeižėjų neteisingai apskųstas, buvo įmestas į kalėji- 
mą ir, ilgai iškalėjęs, nužudytas (525.). 

Veikalai. Iš Boethijaus, norėjusio išversti visus Aristo- 
telio ir Platono raštus, turime Aristotelio veikalus „De categoriis“, 
„De interpretatione“ ir komentorių „Kategorijoms“; be to, Por- 
phyrijaus Isagogos Aristotelio „Kategorijoms“ vertimą ir prie jo 
du komentoriu. Originalūs Boethijaus veikalai yra: „Introductio 
ad syllogismos categoricos“, „De sillogismis hypotheticis“, „De 
syllogismis categoricis“, „De divisione“, „De differentiis topicis“, 
„De consolatione philosophiae“; be to, daug teologinių veikalų, 
kurių tikrumą ištyrus, galutinai įrodyta Boethijų buvus krikščionį. 
Kad jo „Consolatio“ visai nesiremia krikščionybe, yra pakankamai 
aišku iš to rašto pavadinimo ir tikslo. 

2. Didžiai vertintas viduramžiais, ir šiandie dar tebeskaito- 
mas, yra jo veikalas „Consolatio philosophiae“. Šitą raštą 
Boethijus rašė kalėjime, norėdamas save ir kitus nelaimėje „Filo- 
sofija“ — ji čia pasirodo garbingos moteries pavidalu — paguosti 
ir pataisyti. Ji tatai padaro, nurodydama aukščiausią gerybę, kuri 
nesanti žemiška gerovė, ir Dievo Apvaizdą, kuri visa ką kreipianti 
į žmogaus gera. Prie to prisideda dar pamokymai apie atsitiktinumą, 
žmogaus laisvę ir Dievo žinojimą visa ko iš anksto. 

Laimingumas, sako „Filosofija“, yra ta būsena, kuri kyla iš 
tobulo turėjimo visų, del šio ar to norėtinų, gerybių. Zemės ge- 
rybės negali duoti šitos būsenos, nes jos yra nepastovios ir nyk- 
stamos. Laimė, kad būtų tobula, turi būti amžina; bet šitas gy- 
venimas su savo žemės gerybėmis yra laikinis. Taigi aukščiausia 
gerybė turi būti anapus šito laikinumo; ji tegali būti tik Dievas. 

Visas Dievo Apvaizdos veikimas eina prie to, kad nuvestų 
žmogų į šitą tikslą — laimę. Tam Dievas pasigauna įvairiausių 
priemonių — tokių, kurios žmogui yra malonios, ir tokių, kurios 
jam yra sunkios. Visa gera ir pikta, kas tik žmogų sutinka šiame 
gyvenime, tenka žmogui, Dievo nuožiūra, jam pačiam išganyti. 
Iš šito požiūrio reikia svarstyti ir tą gera ir pikta, kurį Žmogus 
patiria begyvendamas žemėje. Šitas įsitikinimas žmogui yra tvir- 
čiausia atrama, ir kol žmogus to įsitikinimo laikosi, tol jis negali 
nieko pabügti, 

3. Didžiausia Boethijaus, to „paskutinio rymionies ir pir- 
mojo scholastiko“, reikšmė yra ta, kad jis, kaip savo paties 
raštais, taip ir Aristotelio bei Porphyrijaus vertimais ir komentoriais, 
Aristotelio mintis priteikė viduramžiams. 
Nuo šitų raštų prasidėjo ilgai trukęs universalybių ginčas. 
B Boethijaus eina kai kurių principų (pav., omnis cognitio est per 

modum cognoscentis) ir aptarčių (k. a. amžinybė, laimė, asmuo 
ir kt.) formulavimas, pasilikęs scholastikoje iki šios dienos. Ir 
scholastikos metodas moksliškam tikėjimo išaiškinimui ir supratimui 
naudoti logiką ir metafiziką turi pavyzdį iš Boethijaus; tas pat 
pasakytina ir apie sutinkamą vienur kitur scholastikoje, bet ypačiai 
vėliau daug vartotą, „matematikos deduktyvinj motodą“, dariusį 
išvadas iš pasistatytų aksiomų. „Šalia Augustino, jis yra didžiausias 
autoritetas ankstybajai scholastikai“ (v. Hertlingas). M. B a u m- 
gartneris „jo giliai siekiančią įtaką viduramžių filosofijos rai- 
dai, ne tik logikos, bet ir metafizikos dalykuose“, lygina su 
Aristotelio įtaka scholastikos klestėjimo gadynei. 


Cassiodoras, Izidorius Hispalietis, Beda Garbingasis. 


1. Boethijaus amžininkas ir mokinys buvo Cassiodoras 
Senatorius. Jis taip pat prie Teodoricho turėjo aukštą valstybinę vietą, 
bet vėliau pasitraukė į savo paties bruttiečių žemėje įsteigtą Vivarijaus 
vienuolyną ir čia su savo vienuoliais atsidėjo mokslui ir mokymui. 
Jis rašė apie teologijos ir laisvojo meno mokymą. Jo raštas „De 
artibus ac disciplinis liberalium litterarum“ paskesniais amžiais dažnai 
ėjo vadovėliu. Be to, parašė raštą „De anima“, kur jis, panašiai kaip 
ir Claudianas Mamertas, nori įrodyti sielos nemirtingumą 

2. Panašų literatūros darbą dirbo Izidorius Hispalietis, 
nusipelnęs, platindamas pirmoje Vll. a. pusėje Ispanijoje tarp vestgotų 
senovės mokslą. Jo svarbiausias veikalas is 20 knygų yra „Origi 
nes“ arba „Ethymologiae“, enciklopediskas rink- 
tinis veikalas, svarstąs visus, šventus ir pasaulinius, tų laikų 
mokslus. Jo rastas „Libri tres sententiarum“, Bažnyčios Tėvų posakiai, 
imti daugiausia iš Augustino ir Grigaliaus dogmatikos ir moralės, buvo 
pavyzdžiu to paties vardo literatūros rūšiai viduramžiais. Prie to dar 
prisideda knygos „De ordine creaturarum“ ir „De natura rerum*.!) 

3. Izidoriaus veikalus turėjo prieš save jau Beda Garbingasis 
(674. — 735.), mokymo ir mokslo darbininkas Anglosaksuose. Iš jo 
raštų ypačiai paminėtinos knygos „De rerum natura“, parašytos pagal 
to paties vardo Izidoriaus knygas; jose kalbama apie sukurtųjų daiktų 
esmę ir atsiradimą. 

4. Vėlesniesiems laikams šitie didžiuliai tų vyrų me- 
džiagos rinkiniai turėjo didelės reikšmės ir įtakos. 


1) Pirmosios sentencijų. knygos yra Prospero Akvitaniečio (apie 450. m.) 
Liber sententiarum ex spe:ibus s. Augustini delibatarum. 


ANTRASIS LAIKOTARPIS. 


Viduramžių filosofijos istorija. 


A. Stockl, Geschichte der Philosophie des Mittelalters. 3 
Bde. 1864 — 1866. —Uberwegs Grundriss II. Teil, von M. Baum- 
gartner, 1915. 


Įvedamosios pastabos. 


Viduramžių filosofija plėtojasi trimis skirtingomis kryptimis: 
krikščionių, arabų ir žydų. Praėjus tautų kilnojimosi 
triukšmui, nauja filosofijos srovė prasimuša pirmiausia krikščioniš- 
kose Vakarų tautose; ji eina greta su jų kultūros raida, globo- 
jama krikščionių Bažnyčios. Ir arabai daro kultūros pastangų, 
būtent Rytuose Abasidai, o Ispanijoje — Morabethai; tai pagim- 
do savotišką filosofinio tyrinėjimo lytį; Zyduose taip pat at- 
siranda žymių mokslininkų, pasiėmusių uždavinį iš savo požiūrio 
tyrinėti filosofijos ir teologijos sritis. 

Kadangi arabų ir žydų filosofija nebuvo be įtakos krikščio- 
niškajai viduramžio filosofijai, tad mes imsime svarstyti pirmiausia 
to laiko arabų, paskui žydų ir pagaliau — krikščionių 
filosofiją. 


Viduramžių filosofijos istorijos 
pirmoji dalis, 
Arabų Filosofija. 


Die Kultur der Gegenwart 1, 5, J. Goldziher, Die isla- 
mische und die jüdische Philosophie. — T. J. de Boer, Geschichte 
der Philosophie in Islam, 1901. 


1. Nuo Abbasidų viešpatavimo laikų. (750.) arabus pasiekia 
Aristotelio filosofija, ypač viešpataujant kalifui Al-Mamumui 
(813.—833.). Su Aristotelio raštais jie susipažįsta iš gyvenusių jų 
tarpe Sirijos krikščionių gydytojų. Tačiau graikų filosofijos tra- 
diciją arabai perima iš paskutiniųjų graikų filosofų, kada aristote- 
lizmas buvo jau maišomas su platonizmu. Tuo būdu Aristo- 
telio filosofiją, per graikus bei Sirijos vertėjus ir aiškintojus, ara- 
bai gauna neoplatonistišką; del tos tad priežasties emana- 
cijos sąvoka priimama ir į arabų aristotelinę filosofiją. Islamo filo- 
sofijai smarkios įtakos padarė taip pat klaidingai Aristoteliui pri- 
skiriami veikalai, kaip „Aristotelio Teologija“, ištrauka iš Plotino 
Euneadų, ir „Liber de causis“, ištrauka ir Proklio veikalų. Tasai 
netiesioginis Aristotelio raštų pažinimas lengvai paaiškina tai, kac 

arabai kai kuriais atvejais jo mokslą netiksliai suprato. Rytuose 
vyriausioji arabų filosofijos globojamoji vieta buvo Bagdado 
aukštoji mokykla, o Vakaruose — Kordova, Ispanijoje. 

2. Sita aristotelinė arabų filosofija daug kuo nesutiko su 
Korano mokslu. Aristotelikai steigėsi gelbėtis, iš vienos pusės, 
mokydami, kad Koranas apima ir filosofijos tiesas, iš antros tei- 
sindamies skelbią tik tai, kas teisinga filosofijos atžvilgiu, nors 
tikybos atžvilgiu reikėtų ir priešingybę laikyti teisingą. Bet orto- 
doksai vis delto laikė juos eretikais. 

3. Del tos priežasties Korano atstovų tarpe, vadinamų m u- 
takallimunų (mokytojai Kalamo, žodžio, nes jie savo įstatymą 
ne tiesiog priimdavo, be jį žodžiu aiškindavo), išsidirbo teologiška 
filosofijos srovė, kuri steigėsi spekuliaciją grįsti kitais pagrindais, 
negu aristotelikai, kuriais galėtų paskui filosofiškai išaiškinti ir 
pagrįsti patį Koraną. Ta pakraipą galima pavadinti arabų ti- 
kybine filosofija; šalia jos paskui ėjo dar mistinė srovė 
(Sufis), 

4. Todel pirmiausia imsime vyriausius arabų aristote- 
lines filosofijos atstovus, paskui svarstysim arabų tikybinę 
filosofiją ir, pagaliau, žvilgterėsime į mistinę srovę. 


I. Arabų aristotelikai. 


it Rytuose. 


1 Alkindis ir Alfarabis. — Tikrasis arabų aristote- 
linės filosofijos pagrindėjas yra Alkindis (apie 870). Jis 
vertė Aristotelio raštus ir rašė jiems komentorius. Dar geresnis 
už jį buvo Alfarabis, gyvenęs IX. amžiuje. Logikoje jis re- 
miasi Aristoteliu ir komentuoja jo logikos veikalus; metafizikoje 
jis iš buvimo to, kas galima, išveda būtinos esybės bu- 
vimą. Iš pastorosios, kaip priežasties, emanacijos keliu 
randasi pasaulis. Filosofijos tikslas — pažinti tą absolučiai vientisą, 
nekintamą dvasios esybę, 0 mūsų gyvenimo uždavinys — tapti 
į ją panašiems. Pažinimo teorijoje Alfarabis, su Aleksandru Afro- 
disiečiu, priima, kaip ir visi arabų aristotelikai, visiems žmo- 
nėms bendrą veikiamąjį protą, kuris padeda mums 
pažinti daiktus, nušviesdamas juos savo šviesa ir teikdamas rei- 
kalingų pažinimo lyčių. 

2. Grynieji broliai. — Daugiau paviršutiniškas yra 
aristotelizmas „grynųjų brolių“, sudariusių slaptą religinę bei filo- 
sofine sąjungą (X. amž.). Jie ypačiai iškelia neoplatoniškąsias 
pažiūras apie pasaulio išėjimą iš Dievo ir sugrįžimą į jį. Sis 
mokslas išdėtas 51 potyrio didumo enciklopedijoje. Tas veikalas 
nuo XI. a. buvo žinomas ir Ispanijoje ir yra padaręs čia įtakos. 

3. Avicenna. — Žymiausias arabų aristotelikas Rytuose 
yra Avicenna (Ibn-Sina). Gimęs 980. m. ir greitai subrendęs, jis 
Bagdade mokėsi filosofijos ir medicinos; vėliau darbuojasi kaip filo- 
sofas ir medicinos mokytojas pirma čia pat, paskui Ispahane. Buvo 

vyno ir gašlumo mėgėjas ir tai pagreitino jo mirtį (1037.). Iš 
Avicennos raštų ypač paminėtinas svarbiausias veikalas „Pasvei- 
kimo knygos“, turįs 18 tomų ir svarstąs logikos, fizikos, me- 
tafizikos ir matematikos (fizika apima ir psichlogiją [De anima]) 
dalykus; jo „Canon medicinae“ ištisus šimtmečius buvo aukš- 
čiausia orenybė gydymo mokslams. 

Ir Avicennos filosofija turi minėtųjų arabinio aristotelizmo 
pažymių. Apskritai, jis remiasi Aristoteliu, suimdamas mintis 
aiškiai ir griežtai; bet daug kur jo Aristotelio supratimas yra 
neoplatoniškas. $ 

A. Dievas ir pasaulis. — a) Pasaulis yra sudétiné esybé 
ir todel egzistuoja nebūtinai; iš saves jis tėra kažkas galima. Taigi 
reikia priežasties, kuri tam galimumui būtų davusi realumą. Ta prie- 
žastis yra Dievas. Bet už realumą pirmesnis galimumas yra arba 
subjekte arba ne subjekte. Pastaruoju atveju galimumas būtų substan- 
cija, bet to negali būti; todel ji turi būti subjekte, o tas subjektas yra 
materija. Pasaulio galimumas yra amžinas, taigi ir materija turi 
būti amžina. Bet jei ta materija yra amžina, tad ir pasaulis yra amži- 
nas; juk materija negali egzistuoti kaip grynas galimumas, bet būtinai 
turi egzistuoti realiuose daiktuose. Taigi pasaulisyra tiek pat amži- 
nas, kiek ir Dievas; tačiau yra amžinas ne pats iš savęs, bet tiktai 
todel, kad amžiną turi Dievuje priežastį. 

b) Tačiau pasaulis kyla iš Dievo ne šio valios veiksmu, nes 
jau Aristotelis esąs įrodęs, kad valios Dievuje šia prasme negali būti. 
Pasaulis kyla iš Dievo greičiau tuo būdu, kad Dievas pažįsta pats 
save kaip absoliučią gerybę. Taigi pasaulio iš Dievo kilimo pagrindas 
(neoplatoniškai) yra Dievo savęs pažinimas. "Todel begali kilti vien 
klausimas, kokia tvarka daiktai iš Dievo išeina. 

Į tą klausimą Avicenna šiaip atsako: Iš Dievo vienybės tegali 
kilti tik vienybė. Ab uno non est nisi unum. Todel daiktų daugu- 
mas iš Dievo tegali kilti tik tarpiškai. "Tokiu būdu reikia pripažinti 
pastraipomis einančią žemyn Dievo padarų eilę; būtent, is Dievo pir- 
miausia išeina kita vienybė, o jau iš šios paeiliui vis didėjanti tokių 
padarų daugybė. Viršutinė iš tų vienybių, kuri išeina is Dievo, yra 
pirmasis protas (Neoplatoninis nūsas.) Iš šio pirmojo paskui kyla 
antrasis protas, ir taip toliau — iki žemiausio proto, kuris drauge yra 
bendrasis veikiamasis protas, mėnulio sferos judintojas. Iš pastarojo 
emanuoja pagaliau matomųjų daiktų lytys. 

Bet šitos lytys iš veikiamojo proto tegali įeiti į materiją tik tada, 
kada ji joms priimti yra pirmiau parengia. Tą parengimą atlieka 
gi ir Ne (generatio). Sis nepagamina pilnos esybés, bet tik pa- 
rengia materiją tam tikrai lyčiai priimti. Materija yra individu daugumo 
pagrindas. Tuo būdu toliausiame nuo Dievo atstume ir daiktų daugu- 
mas yra didžiausias, o su ja tiesioginiu santykiu sutinka jų netobulumas. 

c) Dieviškasis pažinimas tiesiog apima tik tai, kas bendra. 
Atskirus daiktus Dievas tik tiek pažįsta, kiek juose yra bendrumo. 
Todel ir Dievo Apvaizda iš savęs teapima tik tai, kas bendra, ben- 
drines gimines ir rūšis, visai nesirūpindama tuo, kas individualu ir 

pripuolama. Individualiniai daiktai tiek tejeina Dievo Apvaizdos 
sritin, kiek jie pareina nuo būtinųjų pasaulinio mechanizmo dėsnių. 

B. Pažinimo teorija. — Reikia skirti galimąjį protą 
nuo veikiamojo. Tiktai pirmasis tėra individuali sielos galia, nes 
antrasis egzistuoja nuo individualinės sielos atskirai, kaip sau 
principas. Toks būdamas, jis yra bendras ir vienas visuose Zmo- 
nėse. Taigi iš jo eina į galimąjį protą suvokiamosios pažinimo 
lytys (species intelligibiles), atatinkančios objektyvias daiktų lytis. 


Todel galimasis protas yra lygintinas su materija. [ jį vei- 
kiamasis protas įlieja, kaip pažinimo lytis, tas pačias lytis, kurios 
materijoje yra realizuotos kaip būties lytys. Taip galimasis pro- 
tas prieina daiktų pažinimą ir tampa intellectus in actu. 
Tam taip pat reikalingas paruošimas arba dispozicija; tą paruo- 
šos darbą atlieka justinė vaizduotė, arba fantazma. 


Be šito, prigimtojo, pažinimo, yra dar kitas, mistiškas. Suvo- 
kiamosios pažinimo lytys iš veikiamojo proto gali pereiti į galimąjį ir 
Detarpiškai, būtent, be dispozicijos per fantazmas; kada tai atsitinka, 
tada turime mistiškąjį pažinimą. Pastaruoju remiasi pranašavi- 
mas, aukščiausias dalykas, kurį žmogus begali pasiekti, ir todel pa- 
grindas aukščiausiai žmogaus laimei. Ta laimė tačiau yra reikalinga 
verto, tyro indo: tik šventasis tegali tokiu būdu su veikiamuoju protu 
betarpiškai bendrauti. 


c) Siela yra nemateriali. Ji yra esminė kūno lytis. Jos ne- 
mirtingumas pripažintinas. Priešingai, kūno prisikėlimas, toks, 
kaip moko Koranas, religijoj kad ir turi būti pripažintas, tačiau 
tilosolijos atžvilgiu yra klaida ir tėra suprastinas tik kaip vaiz- 
dingas pasakymas. 


2. Vakaruose, 
Averroėsas, 


Ispanijoje Aristotelio filosofija tepražydo apie 11. amž. gala, 
Morabethų laikais. Be Avempaceo, žinomo savo „Atsiskyrė- 
lio vadu“, prasikiša ypač filosofas Averroésas (Ibn — Roš- 
das). Gimė 1126. m. Kordovoje. Ten jo tėvas buvo vyriau- 
siuoju teisėju ir vyriausiuoju kunigu. Tėvui mirus, paveldėjo 
visas jo vietas ir titulus; bet sulaukęs žilos senatvės buvo nuo 
mošės (muzulmonų bažnyčios) atskirtas ir išvytas, kaip religijos 
niekintojas. Vėliau Averroésas vėl atgavo nustotąsias vietas 
(f 1198.). 


Averroėsas įgarsėjo savo Aristotelio komentoriais ir todel buvo 
pramintas „komentatoriumi“. Be to, jis parašė: Epistola de :con- 
nexione intellectus abstracti cum homine; De animae beatitudine; De 
intellectu possibili; Destructio destructionis ir kt. Aristoteliu ir jo 
filosofija tas vyras buvo visiškai susižavėjęs ir jį dieviškai ` gerbė. Jis 
buvo net įsitikinęs, jog Aristotelis savo mąstymu esąs tiek pasiekęs, 

kiek apskritai gali žmogus pasiekti, ir todel filosofijos dalykuose turis 
būti laikomas vieninteliu keliarodžiu. Aristotelio mokslas jam buvo 
aukščiausia išmintis, o jo protas — krastutiniausia Ž zmogaus išgalių riba. 


1. Dievas ir pasaulis. — Ir Averroésas, kaip ir 
Avicenna, ypačiai pabrėžia Dievo vienybę, jo esmės vientisumo 
prasme, ir moko nesant realaus skirtumo tarp Dievo ypatybių. Ir 
jam eilė protų iš Dievo išeina lygiai taip pat, kaip ir Avicennai. 
Bet Averroėsas atsiskiria nuo Avicennos, aiškindamas substancijų 
pasidarymo procesą sublunarinėje srityje. Jis moko, jog daiktų 
lytys į materija įeina ne iš veikiamojo proto, bet greičiau esančios 
gimdymo keliu su to proto pagalba iš materijos išvedamos. Taigi 
lytys savo potencija yra materijoje, o minėtosios priežastys kelia 
jas į aktualumą. 

2. Pažinimo moksle Averroėsas nuo individualinės 
sielos atskiria ne tik veikiamąjį, bet ir galimąjį protą laiko savai- 
mingu, visuotiniu principu. Nors žmogus, kaip ir gyvulys, turi 
jaučiamąją sielą (pasyvų protą), tačiau protingas jis tampa tik daly- 
vaudamas visuotiniajame prote. Tas dalyvavimas įvyksta fantaz- 
mos padedamas. Kaip tik ši žmoguje atsiranda, tuojau jo vei- 
kiamasis protas savo abstrakcijos galia atitraukia suvokiamuosius 
vaizdus (species intelligibilis), tapdamas drauge pastariesiems ir 
nešėju. Tokiu būdu veikiamasis protas apsireiškia kaip ir gali- 
masis protas. Vadinasi, pažinimo procese su žmogumi susijungia 
protas, net ir galimasis, ir taip žmogus tikrovės atžvilgiu yra 
pažįstąs. 

Proto pažinimas, pasak Averroėso, apima pirmiausia tai, kas su- 
vokiama juntamuose daiktuose. Kadangi protas, kaip žemiausias iš 
Dievo išeinančių inteligencijų narys, yra su jomis esmiškai susijęs, tad 
žmogus gali pakilti ir prie tų atskirų inteligencijų pažinimo. Tai yra 
žmogaus pažinimo aukščiausias laiptas; jis sudaro ir aukščiausią jo 
laimę. Į tą pažinimą einam tyrinėdami mokslą i ir filosofiją. Mistikos 
kelią Averroésas atmeta: tik mokslas veda prie tikslo. Filosofijos 
darbas kilniausias iš visų žmogaus darbų. 


3. Individualinės sielos ne mirtingumas filosofijos požiū- 
nu atmestinas. Nemirtingas tėra tik visuotinysis protas, imamas kaip 
objektyvi vienybė. Iš esmės individualinė siela nesiskiria juk nuo 
gyvulio sielos. Taigi žmonių giminė kaip giminė yra amžina ir nenyk- 
stama, bet atskiras žmogus — visai ne. Bet taip išeina tik filosofi- 
jos požiūriu žiūrint; religijos požiūriu žiūrint teisinga reikia pripažinti 
priešingą nuomonę (dvilypė tiesa). "Todel filosofijos studijos tik iš- 
minčiams teleistinos; miniai jos būtų pragaistingos. 

4. Cia dar reikia paminėti filosofą ir mediką Abu-Bace (Ibn 
-Thotailis), gimusį apie 1300. m. Andaluzijoje ir parašiusi knygas 
vardu ,lbn- Jokdhanas“. Tai yra filosofiskas romanas, jame pasako- 
jama, kaip vienas žmogus (Ibn-Jokdhanas), gyvendamas nuo jau- 
nystės negyvenamoje saloje, vien tiktai pats per save pasiekė auk- 
ščiausią mistinį pažinimą. 

li. Mutakallimunų filosofija. 


Mutakallimunai yra tikrieji ortodoksiniai Islamo filosofai. 


I.Metafizinės pažiūros: 

A. Atomų mokslas. 1. Toje filosofijoje paliekamas 
šalyje aristotelinis materijos ir lyties skirtumas, o jo vieton deda- 
mas atomų mokslas. Tai daroma del to įsitikinimo, jog Aristote- 
lio principai esą nesutaikomi su Koranu ir jog šio pastarojo iš- 
vadžiojimai tesą galimi tik remiantis atomų mokslu. 

Pagal tą mokslą, kūnas yra ne iš materijos ir lyties sudėtas, 
bet tik atomų rinkinys, arba junginys. Ne kūnas, bet atomai yra 
substancija. Mirtis — tam tikrų atomų išsiskyrimas, o gimimas 
— jų susijungimas. Kadangi kūnas nėra substancija, tad akci- 
densai priskiriami ne jam, bet jo atomams. Visi atomai yra vie- 
nos rūšies, todel tokie yra ir kūnai. Nėra nė jokių pastovių spe- 
cifinių prigimčių, kuriomis kūnai vienas nuo kito skirtųsi. Vieni 
atomai tepadaro juos skirtingus. Kiekvienas akcidensas gali bū- 
ti jungiamas su by kokiu atomu. 

Nėra substancijos be akcidensų. Jei daiktas neturi pozity- 
vaus akcidenso, tad jis turi, mažiausia, negatyvų, arba pirmojo 
trūkumą. Kiekvienas akcidensas be galo greitai pranyksta; jis 
nepatveria nė dviejų vienas po kito einančių momentų, dviejų 
„dabar“. Tokiu būdu kiekvieną akimirksnį jis turi būti naujai 
kuriamas. O kadangi substancijos ekzistavimas yra susijęs su 
akcidenso egzistavimu, tad ir del jos tas pat pasakytina, 


Iš visa to eina štai kas: 

a) Galios veikti daiktai neturi. Ji juk turėtų būti pastovi, bet, 
būdama akcidensas, galia tegali būti vien nykstama. "Todel visoks 
veikimas bei judėjimas pasaulyje turi eiti betarpiškai iš Dievo. Tik 
Jis vienas tekuria judėjimo akcidensą ir jį daiktams suteikia. 

b) Priežasties ir padarinio sąryšis, kurį matome pasaulio daiktuo- 
se, remiasi ne tikru jųdviejų santykiu, bet vien tuo, kad tam tikrus 
veiksmus Dievas paprastai jurgia su tam tikrais padariniais. 

c) Taip pat ir žmogus veikia ne pais iš saves, bet visi jo veik- 
smai yra Dievo nustatomi, “vienas su kitu susiejami ir tvarkomi. 
Zmogus tėra Dievo rankos aklas ir pasyvus įrankis. 


B. Galimumas ne suponuoja, kaip tai tvirtina aristotelikai, 
nė jokios (amžinos) materijos, kaip daiktų subjekto arba nešėjo. 
Jis (tas galimumas) remiasi, greičiausia, tuo, jog kai kas gali ir 
kai kas negali būti, destis, kiek mūsų protas nei vienur nei kitur 
neranda prieštaravimo. Visa tai,ką mūsų vaizduotė gali įsivaizduoti, 
yra ir protui galima. Kadangi visas daiktų skirtingumas yra akci- 
dentalus, o, iš kitos pusės, kadangi Dievas bet kokius atomus ga- 
li vieną su kitu jungti, tad ir kiekviena esybė gali būti kitokia, 
nekaip yra. Kad ir kažin kaip mes ką besivaizduotumėm — visa 
tai galėtų iš tikrųjų būti. Begalybė negalima, nei koegzisten- 

ciné nei sukcesyviné, nes kiekviena didybé yra nustatyta ir todel 
apribota. Taigi nei erdvės, nei laiko begalybės negali būti. 


IL Pritaikymas tikybos mokslui. Pasiremdami tais me- 
taiiziniais samprotavimais, mutakallimunai bando grįsti svarbiau- 
sias Islamo dogmas: kūrimą ir pradžią pasaulio, daugumą Dievo 
atributų, pagaliau Apvaizdą aklo likimo prasme. 

Pasaulio kūrimas ir pradžia šiaip įrodomi: 

a) Kadangi akcidensai ir substancijos kiekvieną akimirksnį pri- 
valo būti naujai kuriami, tad pasaulio amžinumas būtinai turėtų supo- 
nuoti begalinį skaičių tokių kūrimų, o tai vėl reikalautų begalinio laiko. 
Tačiau tokia begalybė yra negalima. 

8) Kiekviena pasaulio dalelė ir kiekvienas kūnas galėtų būti 
kitoki nekaip yra, galėtų turėti kitokią lytį, dydį ir t. t. Priežastis, kad 
kiekviena pasaulio dalelė ir kiekvienas kūnas yra tokie, kokie yra, bus 
ta, jog atomai buvo tam tikru būdu sutvarkyti. "Taigi pasaulis negali 
būti amžinas; priešingai, jis prasidėjo tada, kada įvyko anas sutvarkymas. 

y) Pats iš savęs pasaulis gali egzistuoti ir neegzistuoti. Kad jis 
dabar tikrai egzistuoja, tad egzistencija faktinai nusveria neegzistenciją. 
Tai suponuoja priežastį; bet tuo nurodoma, jog egzistencijos realiza- 
vimas prasidėjo tik tą akimirksnį, kada atsirado jos priežastis. 


b) Dievo atributai sutinka su jo substancija kaip akciden- 
sai. O kadangi akcidensai yra, apskritai, dalykas pridedamas prie 
substancijos iš šalies, tad ir Dievo atributai yra pridėtas prie subs- 
tancijos dalykas ir todel nuo jos realiai atskirtas; iš to išeina, jog 
ir jie taip pat tarp savęs realiai skiriasi. 

c) Apvaizdą reikia pripažinti kaip būtiną likimą ta prasme, 
jog Dievo valia, veikdama Apvaizdos veiksmą, nepareina nuo iš- 
minties ir teisingumo, bet veikia absoliučiai laisvai, ir kad visa, ką 
ji daro, yra teisinga todel, kad ji tai daro. To priežastis yra ta, 
kad kuriamojo veikimo, apskritai, nėra, bet kad visas veikimas bei 
judėjimas eina betarpiškai iš Dievo. Iš to taip pat savaime išei- 
na, jog Dievas su savo padarais gali elgtis kaip tinkamas, nes 
pastarieji tėra pasyvūs jo įrankiai, ir kad nė joks padaras neturi 
teisės skųstis Dievo neteisingumu. 


Ill. Mistiškoji pakraipa. 


Algacelis. 


Arabuose mistiškajai pakraipai atstovavo sufisai, gyvenę mis- 
tišką bei kontempliatyvų gyvenimą. Žymiausias iš jų yra Algacelis. 
Bedėstydamas Ba de filosofija, jis neteko vilties rasti tiesa filosofu 
nurodytu keliu. Todel kreipiasi į sufisus, pasitraukia vienatvėn ir čia 
gauna tariamą didžios svarbos apreiškimą. Po to jis vėl eina viešumon 
mokytoju ir puola filosofus iš savo požiūrio. Paraso knygas, pavadintas 
„Destructio philosophorum“, kur prasimuša skeptiba jo filo- 

sofijos pakraipa. Tam veikalui atremti Averroėsas parašė „Destruc- 
tio destructionis“. Algacelis mirė 1111. m. 

Filosofija, jo manymu, savo loginiais įrodinėjimais negali pasiekti 
tiesos gilybės. Ji mums atskleidžia tik siaurutę tiesos sriti, bet ir 
čia neduoda pakankamo tikrumo. Turis būti kitas, aukštesnis pažinimo 
šaltinis, i$ kurio dvasia galėtų piluą tiesą pasemti; tai duoda Dievas, 
betarpiškai apšviesdamas dvasią. Vien betarpiškas dvasios patyrimas 
bei mistiškas regėjimas tegali suteikti pilną tiesą. 

Bet mistiškam pakilimui pasiekti reikia pasitraukti nuo justinio 
gyvenimo, jį numarinti santūrumu, o valią visiskai nukreipti į Dievą. 
Tuomet vidaus akiai atsivers tikrasis daiktų pasaulis, o patsai mistikas, 
to regėjimo sužavėtas, tiesiog apsvaigs nuo atsivėrusio jam pažinimo 
gausybės. Negalima išreikšti nė jokia sąvoka nei kalba, ką siela toje 
ekstazėje mato. 


Po 13. amžiaus Islamas nebeturi žymesnių filosofų.  Krikš- 
čionių filosofijai ypačiai buvo svarbūs aristoteliniai arabų raštai, 
nes tik jie daugeliu atvejų supažindino su Aristotelio filosofija. 


Viduramžių filosofijos istorijos 
antroji dalis. 


Žydų filosofija. 


Nuo 9. iki 13. amžiaus ir žyduose atsiranda žymesnių 
filosofinių tendencijų. Galima atskirti tris pakraipas: kabalistinę, 
neoplatoninę ir aristotelinę. 


1. Kabbala. 


1. Kabbala (Kabbalah) žinoma kaip tradicinis slaptasis 
mokslas. Kabalistai mano, kad Sv. Raštas turįs gilesnės prasmės, 
kuri iš pradžių buvusi Dievo apreikšta Mozei, o paskui tradicijos 
keliu ėjusi iš kartos į kartą. Tad Kabbala yra tam tikras, žydiš- 
kas gnosticizmas. Kabbalisty mokslas yra išdėtas knygose Jezi- 
roje (kūrimas) ir Soharoje (Zibéjimas). Pasak seno padavimo, jos 
esančios atsiradusios senovėje; bet iš tikrųjų jos tėra vos i$ 9. ar 
13. amžiaus, nors jų susidarymą ir išsidirbimą yra veikusios filo- 
ninės, neoplatoninės ir vėlesnės srovės. 

1. Pasaulio emanacija iš Dievo. Dieviškasis prin- 
cipas iš savęs kabalistams yra kažkokia vienalytė ir neapibrėžta 
vienybė, jų vadinama Ensophu (Niekas). Tai yra prošviesė, pir- 
mykštė šviesa. Pačioje pradžioje jos buvo pilna visa pasaulio erd- 
vė. Tačiau, kad galėtų kas nors kita pasidaryti, ji susitraukė, ir 
taip rados tuštuma. Tada šitą erdvę ji pripildė vis silpnėjančia 
šviesa, išėjusia iš anos prošviesės. Tokiu būdu iš Dievo kilo pa- 

saulis. Niekas, iš kurio Dievas sukūrė pasaulį, yra nesuprantama 

paties Dievo nebūtis. 

Pirmas, kas iš Dievo išėjo, buvo Adomas Kadmonas, 
pirmasis žmogus ir visos kūrybos prototipas. Per jį iš Dievo kilo 
vėl dešimtis sefirotų. Šiuos galima svarstyti iš dviejų požiūrių, 
iš santykio su Dievu ir iš santykio su pasauliu. Pirmuoju atveju 
jie yra kuriamieji Dievybės atributai arba Dievo 
esmės reiškimosi būdai ir todel vadinasi Dievo pavidalais. O 
pasaulio atžvilgiu jie yra koncentriniai šviesračiai, nuo kurių pa- 
reina sukurtųjų daiktų egzistavimas. 

a) Sefirotai, imami pirmuoju atžvilgiu, sudaro tris trejybes: 

«) Pirmoji trejybė apima vainiką (Kether), išmintį (Chokmah) ir protą 
(Binah); : 

B) Antroji — grožį (Tiferet), malonę (Chesed) ir teisingumą (Dina); 

Y) Trečioji — pagrindą (Jesod), triumfą (Nezach) ir slove (Hod). 

Dešimtoji sefira yra valstybė (Malkuth). Tačiau ji nieko dau- 
giau neisreiskia, kaip tik tų triju trejybių harmoningą vienybę ir jų 
absoliutų viešpatavimą pasauliui. 

b) Priešingai, pasaulio atžvilgiu, tos sefiros, po tris paimtos, 
atvaizduoja tris pasaulius, būtent: l 
a) Pasauli Beriaha, kuriame viešpatauja, trys. pirmutiniai sefirotai. 

Yra tai dangaus „vidus“, kur stovi Dievo sostas ir gyvena gryno- 
sios dvasios. 

8) Pasauli Jeziraha, kuriame viešpatauja trys viduriniai sefirotai. 
Tei yra,i$virsinis^ dangus, pasidaręs iš dangaus sferų, ir jame 
gyvena angelai, 

y) Pasauli Assijaha, kur viešpatauja trys Zemutiniai sefirotai. Yra 
tai sublūnarinis pasaulis, arba žmogaus gyvenamoji vieta. 

Dešimtoji sefirota vėl sudaro valstybę, kuri tačiau nieko 
daugiau neatvaizduoja, kaip tik tų trijų pasaulių savitarpio harmoniją. 


Vienas kuris tų trijų pasaulių sutinka su kitu, kaip origina- 
las su kopija, kaip provaizdis su povaizdžiu. Aukštesnysis pa- 
saulis visuomet yra pavyzdinis tipas arčiausiai stovinčiam žemes- 
niajam pasauliui. Tad visa, kas yra čemesniajame pasaulyje, 
glūdi ir aukštesniajame, tiktai turi aukštesnę bei provaizdinę lytį. 
Todel aukštesnysis pasaulis taip pat nuolat gyvai veikia Zemes- 
nįjį. Materija yra kraštutiniausia riba iš Dievo išeinančios šviesos, 
yra tarytum išgesusioji šviesa. Todel ji randasi tik žemiausiame, 
Assijaho, pasaulyje, Be to, ji yra blogumo principas, todel ir 
blogybės sutinkamos tik Assijaho pasauly. 


2. Tačiau kabbalistai kalba ir apie kitą pasaulį, kuris buvęs 
pirmiau šitojo, bet paskui žuvęs. To žuvimo priežastimi jie laiko an- 
pelo nupuolima. To pirmojo pasaulio sostinis kunigaikstis buvo ange- 
as; nusidéjes jis buvo nuo sosto nuverstas, o su juo Zuvo ir jo vald - 
masis pasaulis. Zuvusiojo pasaulio griuvėsiai nusidéjusiems angelams 

yra kančios vieta. Iš po sunaikintojo pasaulio griuvėsių pakilo tada 
naujas pasaulis, kurio valdovu atsistojo žmogus. 

Zmogaus siela sudėta iš trijų dalių. Ją sudaro Nephe- 
schas, Ruachas ir Neschamahas. Nepheschas yra kūno gyvy- 
bės principas. Neschamahas — grynoji inteligencija; tarp abiejų stovi 
Ruachas, arba dorovinis subjektas; žmogus tada yra geras, kada Rua- 
chas klauso Neschamaho, o blogas — kada seka Néphioecha: t. y. küno 
geiduliais. Kai kurie kabbalistai prie to dar jungia preegzistencijos mok- 
sla bei sielų keliavimo teoriją. 


2. Avicebronas. 


. 1. Neoplatoniškajai pakraipai viduramžio Zyduose 
atstovauja Izaokas ben Salamonas Israelis (10. amž.) ir, ypač, 
Avicebronas, arba Avencebrolas (Ibn Gebirol). Pastarasis gy- 
veno nuo 1090. iki 1070. metu. Krikščionių "scholastikai jį laikė 
arabu, tačiau naujesnieji tyrinėjimai rado jį buvus žydą. Savo 
didžiausią veikalą jis pavadino „Fons vifae“, kurį pažino ir 
krikščionių scholastikai. 

Pagrindinė Avicebrono mintis yra ta, kad visi, be išimties, 
pasaulio daiktai, kūniniai ir dvasiniai, yra sudėti iš materijos ir 
lyties, nes visi jie iš savęs yra pirma galimi, o paskui — realūs, 
taigi suponuoja galimumo subjektą, kuris ir yra materija. Tik vie- 
nam Dievui tai netaikintina. Todel reikia pripažinti vieningą 
pirmykštę materiją, esančią pagrinde kaip kūno taip ir 
dvasios esybių, su tuo vienu skirtumu, kad pirmuosiuose ji įgauna 
dvasiškumo lytį, o antruosiuose — kūniškumo. 


3. Pasaulį Avicebronas išranda kilus iš Dievo valios ir tuo 
skiriasi nuo arabų aristotelikų. Pasaulis jam yra ne Dievo protavimo 
emanacija, bet jo kuriamojo veikimo padaras. Bet pasaulio sistemos 
santvarką jis supranta neoplatoniškai. Jis moko: po Dievo pirmiausia 
eina visuotinysis protas, po šito — pasaulio siela, o iš jos pagaliau 
gaunama gamta. 

4. Jau visuotinysis protas susideda iš materijos ir lyties. Iš jo, 
per pasaulio sielą, materija nusileidžia į gamtą, į kūnus, kur ji apsi- 
reiškia kūniškumo lytimi. Lygiai ir visos pasaulio daiktų lytys glūdi 
visuotiniajame prote, iš kurio jos vėl per pasaulio sielą leidžiasi į kū- 
nus ir ten apsireiskia. i 

5. Knygos „De causis“, daugeliu atvejų krikščionių scholas- 
tikų minimos ir turinčios neoplatonišką charakterį, yra, tur būt, taip pat 
kokio nors viduramžių žydo bs magometono) parašytos. Seniau jos 
buvo klaidingai priskiriamos — Aristoteliui; bet jau Tomas Akvinietis 
pažino jų pareinamumą nuo Proklio. 


3, Mozė Maimonidas. 


“1. Trečioji žydų filosofijos pakraipa viduramžiuose ypač pasi- 
žymi tuo, kad su Aristotelio filosofijos pagalba stengėsi pagrįsti 

ir ginti žydų tikėjimo dogmas. Pradžia buvo padaryta jau Sa- 
adjaho Faijumio, 932. metais parašiusio knygas „Emunoth 
Wedeoth“ (Tikybos mokslas ir filosotija), kur steigiamasi įrodyti 
žydų tikybos tiesų protingumą ir prieštaraujančių joms dogmų 
bei filosofinių tiesų menkumą. Griežčiau su ta pakraipa išstoja 
Abraomas ibn Daudas (f 1180.), kuris savo „Kilniajame tikė- 
jime“, pasirėmęs Aristotelio filosofija, steigėsi parodyti tikėjimo 
sutikimą su mokslu. 

2. Vyriausias tos pakraipos atstovas ir drauge garsiausias 
žydų filosofas viduramžiuose yra Mozė Maimonidas. Gimęs 
1135. m. Korduvoje, mokėsi Aristotelio filosofijos, kurią paskui 
sunaudojo žydų dogmoms pagrįsti ir išaiškinti. Mirė 1204. m. daug 
ko matęs ir pergyvenęs. Svarbiausias jo veikalas yra „Moreh 
Nebūchim“ (Doctor perplexorum), arba „Klystančiųjų Kelrodys“. 

Šitos knygos sudaro patį jo mokslo branduolį. 

a) Dievas. — Maimonidas ypačiai pabrėžia Dievo vienumą, 
nematerialumą ir vientisumą. Negalima Dievui priskirti pozityvių 
atributų, nes jie arba realiai skirias nuo Dievo substancijos 
arba yra su ja susilieję. Pirmuoju atveju su Dievo substancija 
jie sutinka kaip akcidensai. Bet tokių Dievui negalima priskirti. 
O jeigu jie yra su juo susilieję, tada juk nėra tarp jų nė jokio 
skirtumo, kadangi Dievo esmė yra absoliučiai vientisa. 


Iš to išeina, kad Dievas tegali turėti vien negatyvius atributus, 
t. y. tais atributais, kuriuos Dievui priskiriame, mes galime tik penam, 
kas jis néra, bet ne kas jis yra. Ta prasme reikia suprasti visi vardai, 
kuriais Dievą vadiname, ir, vien šitaip suprasti, jie Dievui tinka tikra- 
ja prasme. Pav., jei Dievą vadiname išmintingu, tad tereiškia, kad 
jis nėra neprotingas. 

b) Pasaulio pradžia. — Toliau Maimonidas svarsto 
pasaulio amžinumo ar neamžinumo klausimą. Tuo at- 
žvilgiu, sako Maimonidas, „Įstatymas“ moko pasaulį turėjus pradžią, 
o Aristotelis, priešingai, — pasaulį esant amžiną ir turint būti 
amžiną. 

4) Medabberimai (arabų mutakallimunai) yra tvirtinę, prieš Ari- 
stotelį, kad pasaulio pradžią galima ir proto argumentais įrodyti; tačiau 
visi jų įrodymai paremti neįrodytomis priimtimis. Užuot laikęsis vienin- 
telių tikrų Aristotelio principų, jie, modi pasaulio pradziai, patys pasi- 
gamino metafizinių dėsnių. Bet tokie argumentai nėra visai tikslūs, 
griežti; pasaulio pradžios negalima įrodyti. - 

8) Tačiau ir aristotelikai visai neteisingai taria galint aiškiai jro- 
dyti pasaulio amžinumą. Tas įrodymas, kurį Aristotelis išveda iš būti- 
numo, būtent, kad materija turinti būti amžina — nes, šiaip, ji savo 
pa būtų reikalinga kitos materijos, ir taip toliau, be galo, —ga- 
ioja tik ten, kur turima reikalo su gamtinėmis priežastimis, nes tik šios 
savo veikimui yra reikalingos materijos. Bet pasaulio priežastis yra 
visai ne gamtinė, tad ir visas Aristotelio įrodymas atpuola. 


US 


Jei taip, tad, iš filosofijos pažiūrio, pasaulio pradžią reikia 
pripažinti, mažiausia, kaipo galima. 

Iš to išeina, kad klausimą, ar pasaulis iš tikrųjų turėjo- 
pradžią, ar ne, tegali išspręsti vien tik „Įstatymas“, Dievo Apreiš- 
kimas. Kad pasaulis turėjo pradžią — tėra tikėjimo postulatas, 
bet ne tokia tiesa, kuri duotųsi filosofiškai išvedama ir pagrindžiama. 


c) Apvaizda. — Dievo Apvaizdos klausime Maimo- 
nidas, kartu su arabais, pripažįsta, kad ji, sublunarinių esybių atžvilgiu, 
išskyrus žmogų, apima vien kas bendra, bendrines rūšis ir gimines. 
Imant žmogų, Dievas rūpinas taip pat ir individais. Tik néga- 
lima sutikti, kad likusieji daiktai būtų tik del žmogaus padaryti. Kiek- 
viena esybė turinti, greičiau, savą tikslą ir esanti sau pačiai sukurta. 

3. Maimonido mokslas padarė didelės įtakos ir rado daug pase- 
kėjų bei komentatorių. "Tačiau ir jį puolė žydų ortodoksai, kurie 
Maimonido sistemą pavadino „Šventojo Rašto pardavimu graikams“. 
Maimonidui atremti 1346. m. Aaronas Ben Elias parašė 
„Ez-Chainę“ (Gyvenimo Medis); tas veikalas labai įgarsėjo. 
Tačiau ir jame viešpatavo ta pat dvasia, kaip ir knygose „Doctor 
perplexorum. 

Vėlesniais laikais žydų mokslininkai daugiausia vertė arabų filo- 
sofus, kurių veikalai daugeliu atvejų tik tais vertimais ir beišliko bei 
issiplatino. 


ViduramZiu filosofijos istorijos 
trečioji dalis. 


Krikščionių mokslininkų filosofija. 


M. de Wulf, Geschichte der mittelalterlichen Philosophie. 
Vokiškai R. Eislerio 1913. — M. Grabmann, Die Geschichte 
der scholastischen Methode, 2 tom. 1909. ir 1911. — Jos, A. End- 
res, Geschichte der mittelalterlichen Philosophie im christlichen Abend- 
lande. 2. leid. 1911, (Sammlung Kėsel). — Die Kultur der Gegen- 
ie I, 5, Cl Báumker, Die europäische Philosophie des Mittel. 
alters. 


Ivedamosios pastabos. 


Krikščioniškoji viduramžių filosofija, pradžioje menkuté, pa- 
mažu išauga. Tos gausybės filosofinių minčių, klestėjusių seno- 
vėje ir pirmuosiuose krikščionybės amžiuose, kaip brangaus pal- 
kimo, naujieji laikai betarpiškai nepaveldėjo. Daug kas iš to žuvo 
kartu su senovinės kultūros tautomis, o kita, pavyzdžiui, senąsias 
mokslo globojamąsias vietas, nušlavė tautų kilnojimosi audra. O 
natijai atsiradusiose valstybėse, nūn virtusiose kultūros nešėjomis, 

krikščioniškasis civilizacijos ir bendrojo švietimo darbas tiek su- 
traukė į save visas jėgas, jog filosofiné spekuliacija ilgą laiką visai 
nebebuvo ugdoma. Darbas ilgą laiką buvo vien receptyvus 
ir kompiliuojamasis, būtent, buvo rankiojami tik maži se- 
nųjų mokslo likučiai ir žymiausiųjų Bažnyčios tėvų raštai. Ant to 
tai pagrindo vėl galėjo pražysti tikras savarankiškas darbas. 

2. Jos šaltiniai. Pradžioje iš Platono filosofijos buvo 
žinomas tik jo „Timėjas“; vėliau (12. amž.) atsiranda „Menonas“ 
ir „Phaidonas“. Aristotelis iš pradžių težinomas tik iš kai kurių 
savo loginių raštų: dviejų pirmųjų „Organono“ dalių, „Kate- 
gorijų“ ir „Perihermenėjos“, Boethijo išverstų; paskui iš Porfiri- 
jaus „Isagogos“ ir šio bei Boethijo komentorių (iki 12. amž.). 

rie šių prisidėdavo dar kai kurie Cicerono, Senekos ir Lukreci- 
jaus Caro raštai. 

Tik 12. amžiuje, per arabų filosofiją, susipažinta ir su likusiais 
Aristotelio veikalals. Neoplatonizmui atstovavo ypač pseudodio- 
nisiniai raštai. 

Pirmajam viduramžių filosofijos periodui didžiausios įtakos 
iš Tėvų pusės yra padaręs Augustinas. 

3. Scholastika. — Scholastikos vardu dažnai vadina- 
ma visa viduramžių filosofija. „Scholastikais“ pradžioje vadinta mo- 
kytojai septynių „laisvųjų menų“ (gramatikos, retorikos ir dialekti- 
kos — triviume; aritmetikos, geometrijos, muzikos ir astronomijos 
— kvadriviume). Paskui nuo šių tą vardą gavo ir visi tie, kurie 
mokykliškai svarstydavo filosofiją ir teologiją. Renesanso laikais 
ir pati toji filosofija bei teologija pradėta vadinti scholastinémis. 
Tačiau viduramžių filosofija nėra vienintėlė vieninga sistema net 
krikščionių tautose. Del to yra skiriama to laiko scholastinė ir 
nescholastinė filosofija. Pastaroji turėjo panteizmo pažymių. 

4. Scholastikos savybės, — a) Bendra visai scho- 
lastikos filosofijai yra visa eilė tiesų (įvairių pakraipų „bendras 
lobis“)!), o kartu ir pastangos plėtoti filosofiją sutartinai su krik- 
ščionių tikėjimu. Tokios bendros visoms scholastikos sistemoms 
tiesos yra?), pavyzdžiui: jos pluralistiškumas, o ne monis- 
tiškumas (Dievas ir pasaulis, materija ir dvasia); substancia- 
listiškumas, o ne reliatyvistiskumas; ji yra sušvelnintas di- 
namizmas (potencijos ir veiksmo, materijos ir lyties mokslas); 
jos gamtos supratimas yra teleologiškas; jos teodiceja yra 
kreacianistiška; pažinimo mokslas yra empiriškas, ne 
aprioriškas ar nativistiškas; ir spiritualistiškas, o ne 
sensualistiškas (antpojutinės, abstrakcijos sudarytos sąvokos); ji 
yra objektyvistiška, ne subjektyvistiška; yra sušvelnin- 
tas realizmas (jungia išorės daiktų individualumą su sąvokų 
bendrumu); psichologija jos yra antimaterialistiška. Tarp 
kraštutinybių ji laikosi daugiausia vidurio. Taikinguma rodo 


a) De Wulf 1. c. 75. 
2) Pig. ten pat 254. ir t. t. 

jos realizmas, dinamizmas, evoliucionizmas, jos ideologija, küno 
su siela susijungimo teorija, pareigos suderinimas su laime, jos 
ce 2 ir subjektyvus grožio supratimas (de Wulf. 
6256 p). 

b) Galinga religija, glaudus filosofijos su ja susijimas, pa. 
galiau tas faktas, kad to laiko filosofai buvo kartu ir teologai, 
padarė tai, kad domėjimasis svarbiausiomis viduramžių filosofijos 
problemomis buvo teologijos sukeltas. Iš kitos pusės, toks arti- 
mas prisiglaudimas prie religijos, turinčios tvirtas pagrindines 
dogmas, davė filosofijai pastovumo ir vieningo išsiplėtojimo. 

c) Visoje filosofijoje vyrauja metatiziškas svarstymas; 
empirija ir pažinimo teorija toli atsilieka. Tai aiškintina rū- 
pinimusi perprasti jau paveldėtą filosofijos ir teologijos lobį ir 
dar graikų metatizikos veikimu. 

d) Tiesa imama objektyvi gerybé, prie kurios atskiras žmo- 
gus maža ką tegali pridėti. Iš to suprantamas tas viduramžių fi- 
losofijos palinkimas taip gerbti gautąjį tiesos lobį ir ta ,recep- 
tyvi“ savybė vertinti tradiciją bei autoritetus, nors ir nemanyta, 
kad senieji visą tiesą radę. 

e) Viduramžių filosofija vadinama scholastika, t. y. m o ky- 
klos mokslu, nes ji daugiau buvo ugdoma mokyklose ir moky- 
kloms pritaikytu būdu. To vėl išdava buvo lėtesnė jos raida, kuri 
ėjo į gylį ir į plotį, tačiau retai tepasireikšdavo kokia nauja kombi- 
nacija. Taigi, priešingybių tarp atskirų mokyklų teiškildavo del 
antraeilių dalykų, ir todel tos priešingybės, sutinkant svarbesniai- 
siais punktais, ginčuose dažnai budavo per daug pabrėžiamos. 


5. Scholastikos metodą naturaliai sudarė pati jos raida 1). 
Viduramžių filosofija savo pareiga laikė apdirbti ir susistematizuoti 
kitų pateiktą medžiagą; tam derėjo deduktyvinė logika. 
Vis delto, ypač scholastikos žydėjimo metu, su dedukcija ir sin- 
teze jungiami taip pat ir induktyviniai bei analitiniai metodai. 

Mokymo metodas buvo skirstomas į skaitymą (lectio), 
teksto aiškinimą ir disputą. Dėstymas būdavo atliekamas dažniau- 
siai taip, jog pirma būdavo paduodami tezės priešininko argumentai 
(Videtur, guod non —), toliau eidavo tezės argumentai (Sed 
contra —), paskui dėstymas, vadinamas corpus articuli, ir 
drauge sumušimas pirmiau paduotų priešininko argumentų. 


6. To meto rašytiniai darbai prisitaiko mokyklų reikalui : yra 
tai vadovėliai, komentoriai ir disputai, Guaestiones disputatae, 
smulkesni aiškinimai atskirų klausimų, kurie buvo svarstyti dvisa- 
vaitiniuose arba ménesiniuose disputuose, ir pagaliau Quaestiones 
guodlibetales iš kartą ar dukart metuose pripuolamais klau- 
simais (de guolibet) rengiamų disputy. 


1) Scholastinia metodu Grabmannas laiko filosofijos pritaikymą tikybai 
(op. cit. 32. tt). — Baumgartneris (Überweg—Baumgartner 208.) su D. Wulfu 
(op. cit. 112.) šį, vien teologijai tinkantį, aptarimą teisingai skiria nuo mokslinio 
arba loginio metodo ir nuo mokymo bei dėstymo būdo. x 


—140:— 


7. Iki 12. amžiaus lilosoliniai svarstymai yra susipynę su 
teologiniais, nors dialektika ir buvo dėstoma vienuolynų, katedrų 
ir aukštųjų mokyklų triviumuose. 

8. Sitos filosofijos raida ėjo dviem pakraipom, scholasti- 
kos ir mistikos. Scholastika atstovavo savokų bei spe- 
kuliatyviam elementui, mistika — kontempliaty- 
viam. Pirmoji pakraipa steigėsi surasti ir pagrįsti tiesą, bespeku- 
liuodama sąvokomis, o antroji — daugiau kontempliatyviai pasi- 
nerti tiesoje, steigdamasi ją priartinti žmogaus širdžiai ir sielai. 

Viduramžių krikščionių filosofija skirstoma į tris perio- 
dus: atsiradimo bei raidos, žydėjimo ir galo. 


Pirmasis periodas. 


Krikščionių scholastikos atsiradimas ir raida. 


I. Pirmoji jos pradžia. 


1. Viduramžių krikščionių filosofijos istorija prasideda 8. 
amžiuje, būtent su Karoliu Didžiuoju. Šito karaliaus 
skeptrą puošė ne vien garsaus kario ir genialaus valdovo laurai, 
bet ir mokslo šviesa. Jam viešpataujant, švietimas Prancūzijoj 
galingai pakilo. Karolis Didysis kvietė į savo valstybę garsiau- 
sius mokslo žmones organizuoti ir vesti mokymo dalykams, plėsti 
moksliškam išsilavinimui. 

is pradedamasis viduramžių filosofijos periodas pamažu 
nustato tas doktrinas, kurios sudaro didžiąją 13. amž. filosofijos 
sintezę. Pasireiškia įvairių įtakų, ypač Platono ir Augustino; Aris- 
totelis nusveria tik dialektikoje. 

Zinoma, apie sudarymą didelių harmoningų sistemų dar 
negali būti kalbos. >utinkamoji mokslo medžiaga tik kaupiama 
vienon vieton ir tik retai vienur kitur, kaip ir atsitiktinai, vienas 
koks klausimas giliau tėra apdirbamas. 

2. Žymiausias iš Karolio Didžiojo pakviestųjų žmonių buvo 
anglas Alkuinas (apie 730.—804.) Kaip rašytojas, jis tėra 
kompiliatorius; jo mėgiamiausi šaltiniai: Augustinas, Boethijas 
ir Izidorius Sevilietis. Iš Alkuino veikalų paminėsime: De fide 
sanctae et individuae trinitatis libri tres; De virtutibus et vitiis * 
ad Widonem comitem, De dialectica, De animae ratione ad Eula- 
liam virginem. Pastarajam rašte labai imponuojamai svarstomi 
Augustino psichologijos dėsniai. 

3. Mirė Alkuinas Tourso abatu; jo mokiniai varė pradé- 
tąjį darbą toliau. Iš jo tiesioginių ar bent netiesioginių mokinių 
paminėtini: Fredegisas, parašęs „De nihilo et tenebris“, kur, 

pasidavęs perdėtam realizmui, stengiasi įrodyti Genezės nieką 
(nihil) ir tamsybes esant kažką realų, nes, girdi, kiekvienas vardas 
ką nors pažymįs; toliau, Hrabanas Mauras, Fuldos abatas 
ir garsiosios Fuldos mokyklos įsteigėjas (856), kuris, griežtai laiky- 
damasis Izidoriaus ir Bedos, parašė 22 knygų enciklopediją, vardu 
„De universo“. Be to, paminėtinas jo, ypač Augustinu, Izido- 
rium ir Beda besiremiąs veikalas, „De institutione clericorum;, 
mažutis veikalas apie sielą (Cassiodoras) ir, pagaliau, komentorius 
Portirijo Isagogai. Apie šį mokslininką susispietė daug pasižy- 
mėjusių žmonių; vieni jų buvo mokiniai, kiti — artimi draugai. 
Tokie buvo, be kitų, Valafridas Strabas, Reichenamo 
abatas (4-849.), Servatas Lupas (4-862). Iš Hrabano Mauro 
draugų tarpo buvo ir Paschasijas Radbertas, Corveyo 
vienuolyno abatas (+ apie 860), kuris veikale: „De fide, spe et 
caritate“ aiškiai, vaizdingai išdėjo tikėjimo santykį su žmogaus 
pažinimu, 


Il. Jonas Scotas Eriugena. 


Jono Scoto Eriugenos nuopelnas -— pirmoji visai atbaigta 
viduramžių filosofijos sistema. Įdomu, kad čia vyrauja neoplato- 
nizmas, o ne scholastinės filosofijos savybės. Eriugena, Karolio 
Plikojo paragintas, išvertė į lotynų kalbą Areopagitos raštus, 
prikergdamas prie jų ir graikiškuosius Bažnyčios Tėvus. Besisavin- 
damas neoplatonizmo idėjas ir besistengdamas jas sulieti į vieną 
su krikščionių tikėjimu, jis sudarė sistemą, kurioje vyrauja ide a- 
listiška emanacijos teorija. 


Apie šito vyro gyvenimą labai maža težinoma. Tiek tik tikra, 
kad apie 843. m. Karolis Plikasis jį pakvietė į savo dvaro mokyklą 
Paryžiuje (schola palatina), įsteigtą Alkuino ir Karolio Didžiojo, ir kad 
paskui karaliaus rūmuose jis gyveno ir dirbo. Jo tėvynė greičiausia 
bus buvusi Irlandija (Scotia maior, keltiškai Eriu). Mirė po 877. metų. 
Savo filosofijos žiniomis ir sugebėjimu sistematizuoti jis toli praneša 
visus savo amžininkus. Ir Eriugena vertina autoritetą, tačiau pabrėžia, 
kad šis turi būti proto pateisintas ir negali protui prieštarauti. To meto 
ginčuose del predestinacijos dalyvauja raštu „De divina praedestina- 
tione“, kuriame žymiai prasikiša gryna filosofiska spekuliacija. Savo 
filosofijos sistemą jis išdeda vyriausiame veikale „De divisione natu- 


« 


rae. - 

1. Eriugenos požiūris yra teosofiskas bei gnostiš- 
kas. Krikščionių tikėjimą jis laiko viso žinojimo pagrindu ir 
priimtimi, (supozicija). Proto dalykas yra tyrinėti Dievo žodžių 
prasmę, kuri yra įvairiopa, lyg povo plunksnos, žvilganti daugeliu 
spalvų, ir nustatyti tikrąją reikšmę vaizdinių posakių, vartojamų 
Šv. Rašte. 

2. Jo monizmas. — Eriugena težino vieną substanciją, 
dieviškąją. Iš jos, emanacijos keliu, išrieda daiktų daugybė, o šie 
vėl grįžta į Dievą (procesai analizo, arba rezoliucijos ir reversijos, 

arba deifikacijos). Cia reikia skirti keturis laipsnius arba gam- 
tas. Pirmoji gamta kuria, bet pati nėra sukurta (quae creat 
et non creatur); yra tai Dievas, aukščiausioji veikiamoji visų 
daiktų priežastis. Antroji gamta yra sukurta, bet ji ir pati ku- 
ria (guae creatur et creat); yra tai idėjų vienybė Dievuje, 
nes jos nėra vien Dievo mintys, bet taip pat ir kuriamosios potenci- 
jos bei pirmykštės priežastys. Trečioji gamta yra ta, kuri yra 
kuriama, bet pati nekuria (quae creatur et non creat); bus tai 
justimis suvokiamasis pasaulis, Pagaliau ketvir- 
toji yra ta, kuri nėra sukurta, bet ir pati nieko nekuria (guae 
nec creat, nec creatur); o tai vėl bus Dievas, nes jis yra visų 
daiktų galutinis tikslas ir tuos daiktus apima. 

Visa Eriugenos sistema sukasi apie tą ketveriopą gamtų 
skirtumą. 

a) Dievas, pirmoji gamta, jau iš savęs stovi aukščiau už 
visas ypatybes ir kategorijas. Jis teisingai vadinamas „Nieku“, 
nes jis nėra koks apspręstas dalykas, kaip kiti daiktai; jis neturi 
esmės, yra Niekas. Dievas pažįsta tik tai, k a d jis yra, visai neži- 
nodamas, kas jis yra, nes jis nėra nė joks „kas“. Jis tačiau yra 
visų daiktų priežastis ir del to daiktų tobulybės gali būti ir jam 
priskiriamos. Iš to eina skirtumas tarp pozityvinės ir negatyvinės 
teologijos, kuriai atstovauja Areopagita. Mums Dievas apsireiškia 
savo teofanijomis, t. y., iš vienos pusės, sukurtojo pasaulio 
apraiškomis, o iš kitos — savo malonės sušvitimais mūsų viduje. 

b) Antroji gamta yra bendrinės idėjos arba pirmyk- 
štės daiktų priežastys, esančios Dievo žodyje. Jos dar nėra vir- 
tusios (daiktų) daugybe ir jvairybe, bet tebėra jame kaip nepa- 
dalinta vienybė. Jos yra taip amžinos, kaip pats Dievas, nes 
amžinai jo žodžiu yra kuriamos. Todel teisinga bus pasakius, kad 
Dievas prieš sukurdamas pasaulį neegzistavo, nes pasaulis yra 
už jį paskesnis ne laiko, tik prigimties atžvilgiu. Jeigu Dievas 
kūrė pirmąsias priežastis, tad tas kūrimas reikia taip suprasti, lyg 
jis pats tuose pirmuosiuose principuose būtų atsiradęs, juose save 
sukūręs, norėdamas iškilti iš paslaptingiausių gelmių, kur pats 
savęs nepažino. Jis nusileido į daiktų principus ir, lyg pats save 
kurdamas, pradėjo egzistuoti apibreztuose daiktuose; pirmiau jis 
buvo tarytum užsidaręs savo antesminiame nieke. 

c) Aiškindamas trečiąją gamtą, Eriugena deda pagrin- 
dan samprotavimą, kad bendrinė sąvoka, bendrumo atžvilgiu pa- 
imta, turinti objektyvų realumą (kraštutinis realizmas) ir kad indi- 
vidus reikia imti vien kaip praeinamas apraiškas to, kas bendra. 


a) Visų matomų daiktų substratas yra savy neapibrėžta esybė, Oicia. 
Pastaroji, nenustodama savo substancinės vienybės, skirstosi į 
bendras daiktų gimines ir rūšis (antroji gamta). Rūsys apsireiškia 
individuose. "Todel rūšis yra visa kiekviename atskirame savo 
individe ir visuose drauge. - 

P) Kiekvieną individualinį kūną galima išskirstyti į daugybę iš savęs gry- 
nai suvoktinių, inteligibilinių kokybių. Tą teisingai mokė jau neopla 

tonikai. Iš to eina, kad kūnas atsiranda vien iš sutapimo dauge- 
lio iš savęs nekūnintų akcidensų ir kad net atskiros kūnų dara 
yra kazkas suvokiama ir nekúniska. 

1) Individualiniai kūnai atsiranda tuo būdu, kad Odoia savo žemiau- 
siose rūšyse susijungia su akcidensais ir pasirodo kaip kažkas kū- 
niška. Individai tesiskiria vien akcidensais, o giminė ir rūšis pa- 
silieka bendros. 

t) Taigi savo būtimi antroji ir trečioji gamta viena nuo antros nesi- 
skina. Todel pasakymą, kad Dievo žodyje pirmykštės priežastys yra 
apraiškų pasaulio veikiamosios galios, reikia taip suprasti, kad minéto- 
sios priežastys pačios apsireiškiančios tose apraiskose, kurias jos 
padaro. Tos priežastys pačios gimsta apraiškose, o tapdamos tais 
padariniais, pačios atsiskiria, kaip daugumo, taip įvairumo atžvilgiais. 


Tokiu būdu Eriugena pripažįsta kūrimą iš nieko, tačiau tą 
„nieką“ supranta kaip visa apimančią dieviškąją Esybę. Dievas 
kuria save daiktų propagrindžiuose; šie išeina aikštėn apraiškų 
pasaulyje, vadinasi, ir tame apraiškų pasaulyje jis pats save kuria. 
Eriugena sako, kad „Dievas, nusileisdamas iš savo pilnybės, — 
tuomet jis vadinamas nebūtimi — į propagrindžius, pats save 
kuria. Paskui leidžias iš tų propagrindžių į jų padarinius — ir čia 
juose tampa. Taip, per įvairiausias padarinių lytis, jis keliauja 
iki kūnų, to paskučiausio prigimties laipto. Tokiu būdu Dievas, 
tam tikra tvarka visą ką pereidamas, visa padaro ir visame 
tampa visa, tačiau nenustoja egzistuoti ir viršum to visa“. 


Tai yra grynas neoplatoniškas emanatizmas. Oboía 
kuri yra visų daiktų pagrinde, kaip vieninga esmė, pagaliau bėra tik 
pati Dievo Ovoia, „Dievas“, sako Eriugena, „yra visų daiktų esmė. 
Dievas ir kūryba nėra du skirtingu dalyku, bet viena ir ta pati esybė“. 
Padarinys tėra realizuota priežastis. Kūrimas yra paties Dievo tapi- 
mas, yra jo iškilimas iš savo antesmiškumo bei nebūties gelmių. 


d) Ketvirtoji gamta yra Dievas kaip visų daiktų 
tikslas, Grįžimas į Dievą eina tam tikrais laipsniais. Gamtos 
daiktai grįžta į savo pirmykštes priežastis. Taip pat ir žmonės; jie 
visi, be išimčių, eina į dausas, vadinasi, ir jie grįžta į pirmykštes 
priežastis. Išrinktieji dar aukščiau pakyla; jie valgo nuo gyvybės 
medžio ir sutampa su Dievu, sudievėja. 


Tačiau tai nereikia suprasti taip, jog daiktai, ypač žmonės, grįž- 
dami į Dievą, nustoją savo- prigimties arba substancijos. Juk žemes- 
nis dalykas, virsdamas aukštesniu, nepameta savo savitumo, bet tik 
pakyla į aukštesnę, tobulesnę būseną. Kaip peršviestas oras ir įkai- 
tinta geležis nenustoja savo substancijos, nors pirmasis atrodo kaip 
šviesa, o antrasis kaip ugnis, — taip lygiai nedingsta ir žmogaus sub- 
stancija, nors su Dievu jis tampa viena, taip kad vien Dievas jame 
gyvena ir veikia, - 


Ankstybosios scholastikos horizonte Eriugenos sistema stovi 
vienui viena. Nors jis buvo daugiur skaitomas, — tai rodo jo 


rankraščių praplitimas, — bet vis delto žymesnių mokinių bei 
pasekėjų neturėjo. Priežastis galėjo būti ta, kad Eriugenos mok- 
slas buvo nesuderinamas su krikščionybe. Jo veikalai ir vėliau 
supažindindavo, tiesa, su neoplatoninėmis mintimis, bet įtakos 
tepadarydavo tik atskirais atvejais. Apskritai, tikrajai scholastikai 
Eriugena neturėjo sprendžiamos ir nulemiamos reikšmės. 


HL. Dialektikai ir antidialektikai. 


Nuo IX. a. krikščionių mokyklose įsigalėjo dialektika; ji 
buvo laikoma svarbiausiu pasiruošiamuoju mokslu teologijai stu- 
dijuoti. Padedamosiomis priemonėmis buvo jau minėtieji loginiai 
raštai: Aristotelio „Kategorijos“ ir „Perihermenėjas“, Porphyrijo 
„Isagoge“, šv. Augustino „Principia dialectica“, pseudo - augus- 
tininis raštas ,Categoriae decem*, Boethijo raštai ir logiką lie- 
čiantieji dalykai iš Martiano Capellos, Cassiodoro ir Izidoriaus 
Seviliečio raštų. Tokio intensyvaus dialektikos dalykų svarstymo 
išdava buvo ta, kad dialektika pradėta taikyti ir tikybos mokslui; 
tuo tikėta pasiekti geresnio tikėjimo tiesų išmanymo. Tačiau ši- 
tas metodas pasitenkino atskirais klausimais. Vienas iš žymiausių 
šitos pakraipos atstovų buvo Gerbertas d'Aurillacas, 
vėliau tapes popieZium Silvestru IL, mires 1003. m., Reimso kate- 
drinés mokyklos mokytojas. Notkeras Labeas, St. Galleno 
vienuolyno mokyklos mokytojas, loginius raštus išvertė į vokiečių 
kalbą, išleisdamas kartu ir ištraukas iš de Gerberto mokinys 
Fulbertas (į 1028.), įsteigęs 990. m. Chartrese mokyklą, 
kad ir leido savo mokykloje tuos loginius raštus svarstyti, tačiau 
įspėjo savo mokinius, kad perdaug dialektika nepasikliautų. 

XI. a. kyla nesutarimas tarp dialektikų ir antidialektikų, ap- 
sireiškęs dviem kraštutinėm pakraipom. Kai kurių keliaujančiųjų 
dialektikų, pav., Anzelmo iš Besatos (Anzelmas Peripatetikas, kaip 
jis save vadino), dialektika buvo išsigimusi į sofistika. B eren- 
garas iš Tourso (+ 1088.) dialektikos padedamas išnagrinėjo 
Bažnyčios mokslą apie eucharistija. Prieš šitą racionalizmą, no- 
réjusj dialektiką ir tikėjimo dalykuose padaryti vyriausiu autorite- 
tu, pakilo tada žymūs vyrai, ryždamiesi nurodyti jai ribas; teolo- 
gijai ji tegalinti būti tik tarnaitė (Petras Damianis). Teisybė, kai 
kurie iš šitų antidialektikų, beneigdami pasaulinį mokslą, nuėjo per 
toli. Taip Petras Damianis (į 1072) nenori bėpripažinti 
reikšmės nė jokiam absoliučiam dėsniui; net prieštaravimo dėsnis 
esąs aprėžtas Dievo visagalybės. Panašiai, kaip Petras Damianis, 
mano Otlohas iš St Emmeramo, Regensburge (t 1073.), 
ir Manegoldas iš Lautenbacho, Elzase; šis pastarasis filoso- 
fija laiko nereikalingu, o dažnai net su krikščionybės tiesomis 
nesuderinamu dalyku. 

Vidurio kelią tarp abiejų kraštutinumų surado Lan fra n- 
kas, Beco vienuolyno vienuolis, Normandijoje, miręs 1089. m. 
Canterburyo vyskupu. Jis kad ir rašo prieš nedorą dialektikos 

vartojimą teologijoje ir prieš Berengaro racionalizmą, tačiau pats 
savo teologijos veikaluose neniekina dialektikos. Lanfrankas yra 
vienas iš veikliausių to meto mokslo darbininkų. 


IV. Nominalizmas ir realizmas. 


Jos. Reiners, Der Nominalismus in der Frūhscholastik, 1910. 
(Beitr. zur Geschichte der Philosophie des Mittelalters VIIL, 5); to 
paties: Der aristotelische Realismus in der Frühscholastik, 1907. 


1. Iš nagrinėtų ankstybosios scholastikos laikais klausimų 
pirmoje vietoje stovi universalybių problema, t. y. 
klausimas: ar bendrinės sąvokos turi objektyvų realumą ar jos 
yra tik grynai subjektyvus padaras? Objektyvaus realumo šali- 
ninkai yra vadinami realistais, o jų priešininkai — nomi- 
nalistais, nes bendrumo jiems buvo tik bendras vardas. 

Tik XI. a. tegalima kalbėti apie „universalybių ginčą“. Iki 
tol šalininkų teturėjo tik sušvelnintasis realizmas. Pradžią šitai 
problemai svarstyti padarė viena vieta iš Porphyrijo „Isagogės“; 
ten keliamas klausimas, ar giminės ir rūšys egzistuoja realiai ar 
jos tėra tik vaidiniai. 


2. Įžymiausias nominalizmo atstovas yra Roscelinas 
iš Compiégneos (gimęs apie 1050. m.). Apie jo mokslą mes te- 
žinome iš Anzelmo i$ Canterburyo ir Abelardo raštų. Roscelinas 
gynęs tezę, kad tesą tik bendrų pavadinimų tam tikram daik- 
tų visetui; universalybės esančios tik flatus vocis (balso gar- 
sas). Bendras dalykas niekuomet nesąs realus; realūs tesą vieni 
individai. 

3. Prieš vieną kraštutinumą pakilo kitas: perdėtasis 
realizmas. Vyriausias jo atstovas yra Roscelino mokinys 
Vilhelmas iš Champeauxo (1070. — 1121), įsteigėjas 
vėliau įgarsėjusios šv. Viktoro mokyklos Paryžiuje. Pasak Abelardo, 
jis mokęs, kad viena ir ta pati esmė esanti įvairiuose individuose, 
kurie vienas nuo kito tesiskirią tik akcidensais. Abelardui 
nurodžius, kad tas pats daiktas turi prieštaraujančių atributų, jis 
savo pažiūrą pakeitęs ir mokęs, kad bendroji esmė esanti išsiša- 
kojusi individuose tik indifferenter (arba individualiter), 
t y. ji, atitikdama bendrine savoka, visuose individuose esanti 
visai ta pati, be atskiro daikto individualybės. 

Žymiausi nominalizmo priešininkai buvo Anzelmas iš 
Canterburyo ir Abelardas; ypač pastarojo pažiūros buvo visai 
artimos sušvelnintajam realizmui. 

4. Visas dalyko nagrinėjimas tais laikais daro įspūdį, kad 
galutinio vispusiško, pozityvaus išsprendimo neduoda nė katra 
pusė; priešingai, yra suponuojamos kraštutinės priešininko 
pažiūros ir su jomis kovojama. Sunku suprasti, ar paduodamieji 
argumentai liečia tikrai pozityvią priešininko nuomonę ar tik, 

nesant dar tikslios terminologijos ir griežtos pozityviosios i$sprendimo 
pusės formulavimo, visa paremta nesupratimu bei supainiojimu 1). 


V. Anzelmas iš Canterburyo. 


i. „Scholastikos tėvas“, tikrasis jos pagrindėjas 
buvo šv. Anzelmas. Gimė 1033. m. Aostoje, Piemonte, ir 
buvo krikščioniškai išauklėtas. Laniranko garsumo patrauktas, 
jis įstojo į Beco vienuolyną, Normandijoje, ir greit čia paliko 
prioru, o paskui ir abatu. Tapęs vėliau Canterburyo vyskupu, 
visas savo pajėgas padėjo reformuoti anglų bažnyčiai pagai 
Grigaliaus VII. dėsnius. Del to teko susidurti dažnai su Anglijos 
karaliais (+ 1109. m.). 

Anzelmas, vienuolis ir vyskupas, yra primiausia teologas. 
Todel, teiškeliant tk filosofinę jo veikimo pusę, dar ne- 
duodama pilno įvertinimo to įžymaus, šv. Agustinui savo dvasia ar- 
timo vyro, dar neparodoma viso jo genialaus savotiškumo ir jo di- 
džios dvasios gyvenimo. Anzelmas toli prasikiša pro savo pirmatakus 
ir amžininkus; pirmųjų jis nugali grynai kompiliatyvų Bažnyčios 
Tėvų studijavimą, o antrųjų — vienašališką formalistišką dialektikos 
vartojimą. Jo mąstyme žymu savarankiškumas, apdirbant pavel- 
dėtąją medžiagą, energija, suimant į sistemą atskiras tiesas, 
vaisingų idėjų gausumas ir, pagaliau, aiškumas bei griežtumas, 
neįsileidimas į smulkmenas. 

2. Raštai. — Iš daugelio jo raštų filosofijos atžvilgiu 

pačiai iškeltini yra šie: „De gramatico," praktiškas įvadas į dia- 
ektiką, „De veritate,“ „De libero arbitrio," „De concordia praescien- 
tiae Dei cum libero arbitrio,“ „Monologium,“ grynai spekuliatyvus 
Dievo esmės nagrinėjimas be tiesioginio atsižvelgimo į tikybinį 
Apreiškimą, „Proslogium,“ kuriame svarbiausias dalykas yra vadi- 
namasis ontologinis Dievo buvimo įrodymas, „Liber apologeticus“, 
parašytas atremti vienuolio Gaunilo priekaištams prieš ontologinį 
įrodymą, ir dialogas „Cur Deus homo,“ kuriame Anzelmas išdeda 
savotišką atlyginimo mokslą. 

3. Tikėjimas ir mokslas. — Augustinas savo 
požiūrį išreiškė šiais žodžiais: Intellige, ut credas, crede, ut intelligas; 
Anzelmas teiškelia tik antrąją šito posakio dalį: Non guaero 
intelligere, ut credam, sed credo, ut intelligam. Tuo posakiu 
Anzelmas išreiškia du dalyku, būtent, pirma, kad tikėjimas yra 
ankstybesnis už mokslą ir, antra, kad nereikia sustoti prie vieno 
tikėjimo. Daugelis Anzelmą sako buvus supranatūralistą, bet tai 
netiesa. Šventasis tenori pasakyti, kad aukščiausios antgamtinės 
tiesos tėra mums prieinamos vienu tikėjimu, nors mūsų protas 
paskui ir steigiasi jas giliau ištirti. Prie to, jis labai aukštai vertina 
proto pažinimo reikšmę. Savo knygų „Cur Deus homo“ įžangoje 


1) Apie įvairų nominalizmo supratimą ankstybosios scholastikos laikais 
plg. M. Grabmanno op. cit. I. tomas 295. pusl. 

jis sakosi norįs visai neatsizvelgti į Kristų ir į Dievo Apreiškimą 

ir vieno proto pagrindais tiksliai įrodyti, kad visi Atpirkimo mo- 

mentai turėjo vykti tuo būdu, kaip jie iš tikro yra įvykę. Tiesa, 
čia tvirtinama per daug. Tačiau tuo Anzelmas nieku būdu nemano 
linkti į racionalizmo pusę. - 

4. Metodas.—Scholastikos tėvo vardą Anzelmas nusipelno 
ne tiek pagrindinių savo mokslo punktų sutikimu (su krikščionybės 
tiesomis), kiek savo ypatingu metodu.!) Šis trumpai išreikštas žo- 
džiais, kuriuos jis deda savo „Proslogiumo“ pradžioje: Fides 
guaerens intellectum. Tikėjimo mokslas imamas tikrų 
tikriausia tiesa. Dialektika ir metafizinė spekuliacija turi įvesti į 
gilesnį išmanymą. Kaip rašte „Cur Deus homo“ norima proto 
pagrindais suprasti Atpirkimą, taip „Monologiume“ steigiasi Dievo 
esmę suvokti filosofišku nagrinėjimu, nepriklausomu nuo tikėjimo 
autoriteto, ir vienu protu suprasti Trejybės paslaptį, Anzelmą 
matome jau vartojant ir tipinį vėlesniųjų laikų tezės plėtojimo būdą: 
priešingos pažiūros nurodymas, pozityvus dalyko išdėstymas ir atsa- 
kymas į priekaištus. 

5. Teodicėja. — a) Anzelmo metafizikos nagrinėjimų 
centras yra Dievas. Dievo buvimui įrodyti jis savo „Mo- 
nologiume“ pirmiausia duoda tris argumentus a posteriori; čia 
jis samprotauja augustiniškai: apribotas gėris rodo esant Gėrį iš 
savęs, aukščiausią Gerybę; įvairūs tobulumo laipsniai daiktuose 
suponuoja aukščiausią tobulą Esybę; visos esybės turi savo prie- 
Zastj aukščiausioje, iš savęs egzistuojančioje Esybėje. 

Bet Anzelmas tuo nepasitenkina. Jis nori surasti įrodymą, 
kuris atstotų visus šituos aposteriorinius įrodymus. Toks įrodymas, 
jo manymu, yra tas, kuris iš pačios Dievo sąvokos išveda jo 
buvimą; o toks yra ontologinis įrodymas. Savo „Proslogiume“ 
Anzelmas jį šitaip formuluoja: 

a) Kas apie Dievą mąsto, tas apie jį mąsto kaip apie aukščiausią esybę, 
už kurią negali bebūti aukštesnės. "Taip supranta Dievą ir bedievis, 
nors Dievo buvimą jis ir atmeta. Tuo būdu šita aukščiausia esybė, 
už kurią aukštesnės mes nebegalim sau vaizduotis, yra, mažiausia, 
mūsų prote, o taip pat ir netikėlio bei bedievio prote. 

B) Bet, būdama mūsų prote, ta esybė tuo pačiu yra ir tikrovėje. Juk, 
jeigu tarsime ją tesant tik mūsų prote, tad ji nebebus aukščiausia 
esybė, už kurią nebebūtų aukštesnės; tada būtų dar aukštesnė esybė, 
kuri egzistuotų ne tik mūsų prote, bet ir tikrovėje, nes objektyviai 
egzistuoti visada reiškia daugiau, nekaip tebūti viename tik prote. 
Tuo būdu iš pačios Dievo sąvokos išeina, kad Dievas egzistuoja. 

1) Net dar daugiau. Iš to išeina, kad jis egzistuoja būtinai, taip 
būtinai, jog jis negali neegzistuoti. Juk tas dalykas, apie knri mes 
negalime mąstyti, kad jo nebūtų, yra aukštesnis ir pranešesnis už 
tą, apie kurį galime mąstyti, kad jo nėra, Taigi jeigu ta esybė, uz 

1) plg. Grabmanno op. cit. 258 — 339 

kuria negali bebüti aukštesnės, galėtų ir nebūti, tad ji vėl nebebūtų 
pati aukštoji esybė, nes tada mes galėtume mąstyti apie dar aukš- 
tesnę esybę, kuri egzistuoja būtinai. 


Jau vienuolis Gaunilas, kaip aukščiau minėjome, savo rašte 
„Liber pro insipiente“ puola šitą argumentą, ir Anzelmui nevyksta 
jo apginti. Iš tikrųjų, Dievo buvimas iš vienos sąvokos nėra įro- 
domas jau del to, kad mums apriorinė sąvoka atrodo visai ne- 
galima. Kai kurie scholastikai buvo šį įrodymą priėmę, k. a.: 
Vilhelmas iš Auxerreos, Aleksandras i$ Haleso; kiti, k. a: Tomas 
Aquinietis, jį atmetė. Šiandie jis yra visų atmetamas. 

b) Kartu su Dievo buvimo įrodymais yra nagrinėjama ir 
kūrybos iš nieko sąvoka. 


Dievas, būdamas pati iš savęs esanti esybė, tegali būti vie- 
nas. Visa, kas nėra Dievas, turi turėti savo pradžią Dievuje. 
Bet daiktų substratu negali būti pati Dievo esybė; todel jie turi 
būti Dievo sukurti iš nieko. Vadinasi, jie yra turėję savo buvi- 
mo pradžią. Tačiau Dievo prote jie turi amžiną, idealią būtį. 
Mat, kūriamasis Dievo veikimas yra protingas ir todel suponuoja 
pažinimą to, kas ketinama kurti. Daiktų idėjos Dievo žodyje 
glūdi it pavyzdžiai; pagal tuos pavyzdžius daiktai ir yra kuriami. 
Dievas, mąstydamas apie save, išreiškia savyje pats save; tai yra 
dieviškasis Žodis; Bet jis šituo Žodžiu išreiškia ir visus daiktus; 
tuo būdu dieviškajame Žodyje yra randama ir pasaulio idėja. 

Toliau iš Dievo išsavumo (asseitas) yra išvedamos jo ypa- 
tybės, kurios esančios idenčios su jo esme, ir įrodomas Dievo 
amžinumas, vientisumas, nekintamumas ir neišmatuojamumas. 
Prie to, rūpestingai išanalizuojamos visos sąvokos, kurios čia 
yra sutinkamos. 

6. Psichologija. — Iš psichologijos klausimų Anzel- 
mas ypačiai buvo atsidėjęs valios laisvės problemai. Valios 
laisvę jis aptaria kaip valios galybę laikytis teisingu- 
m o (Rectitudo voluntatis) del paties teisingumo. Kitus 
psichologinius klausimus Anzelmas tepaliečia tik svarstydamas 
teologijos dalykus. Sielos santykį su kūnu jis supranta 
taip, kaip jį suprato Platonas su Augustinu. Sielos nemirtin- 
gumą jis įrodo, remdamasis žmogaus paskyrimu pažinti ir mylė- 
ti Dievą. Šitas tikslas reikalaująs, kad žmogus galėtų amžinai 
Dievą pažinti ir mylėti; kitaip galvoti būtų nesąmonė. Sąvokas 
jis išveda iš justinio pažinimo, tačiau galutinai ju neišaiškina, 

Iš daugelio posakių atrodo, kad Anzelmas yra perdėtojo 
realizmo šalininkas. Tačiau, turint galvoje, kad Anzelmas prieš 
save turėjo nominalizma, ir kad dar nebuvo griežtai išdirbtų ter- 
minų, tuos posakius galima ir švelniau aiškinti; Anzelmas bus 
buvęs artimas su$velnintajam realizmui 3). 


1) Grabmannas op. cit. 306. pusl. Anzelmo požiūrį laiko sušvelnintu pla- 
tonizmu, stovinčiu, iš tikrųjų, arti Šv. Tomo sušvelnintojo realizmo. 

Vi. Petras Abaelardas. 


1. Gyvenimas. — Gal ne tiek gilus ir ne tokių plačių 
sumanymų, kaip Anzelmas, tačiau vis delto žymi asmenybė filo- 
sofijoje yra jaunesnis jo amžininkas, gabus dialektikas Petras 
Abaelardas, Jis gimė 1079. m. Palaiso miestelyje, Bretanijoje 


- (i$ to „Palatinus“), ir mokėsi pas abudu universalybių ginčo an- 


tipodu, Rosceliną ir Vilhelmą iš Champeauxo. Dar jaunas tebe- 
būdamas, ėmė mokyti Paryžiuje ir savo dialektiniu miklumu bei 
taiklumu netrukus tiek įgarsėjo, jog iš visų Europos kraštų pas 
jį ėmė plūsti mokslo ištroškusi jaunuomenė ir šiaip žmonės. Ve- 
kau (1119.) jis pastojo į St Deniso vienuolyną, tačiau greitai, 
pasmerkus Bažnyčiai Soissonso susirinkime (1121.) jo raštą „Intro- 
ductio ad theologiam“, buvo priverstas iš vienuolyno vėl išstoti. 
Jis nuvyko į Nogento sur Seine apylinkę ir ten įsteigė mal- 
dos namus „Parakletas“; čia jis mokė toliau. Vėliau Abaelardas 
vėl pagrįžo ir mokė Paryžiuje, bet savo klaidingu mokslu sukėlė 
prieš save Šv. Bernardą; todel Senso Sinode (1140.) jo byla buvo 
išnagrinėta ir jo klaidingos pažiūros pasmerktos. Tikėdamasis 
savo dalyką apginti, jis išsirengė į Rymą, bet Petro Garbingojo 
buvo prikalbėtas pasilikti Clugnyo vienuolyne. Mirė 1142.m. 


2. Veikalai. — Svarbiausi Abaelardo raštai yra: „De 
unitate et trinitate divina“ (pasmerktas Soissonse), „Theologia 
christiana^, „Theologia“ (pasmerkta Sense), kurios mums tėra 
išlikusi (ne visa) pirmoji dalis vardu „Introductio ad theologiam“, 
ir raštas „Sic et non,“ kuriame kiekvienai dogmatinei tezei paduoda 
argumentus už ir prieš, neišspręsdamas tų priešingumų pačiame 
veikale. Prie to prisideda filosofiniai veikalai: „Dialectica“, glosės 
Aristoteliui, Porphyrijui ir Boethijui, „Dialogus inter philosophum 
judaeum et christianum“, „Scito te ipsum“ arba „Ethica“, toliau 
autobiografija ir „Historia calamitatum“. 


3. Tikėjimas ir mokslas. — Abaelardas karštai 
gina dialektikos naudingumą gilesniam tikėjimo supratimui ir 
apgynimui. Ypačiai daug nusipelnanti čia Aristotelio filoso- 
fija. Del kai kurių savo išsitarimų jis buvo vadinamas racionalistu, 
statančiu filosofiją lygia greta su teologija ir mokančiu, kad krikš- 
čionybės paslaptys esančios proto pajėgomis visiškai išmanomos. 
Teisybė, jis iš- tikrųjų perdeda, vertindamas mūsų proto pajėgumą, 
bet jis, iš kitos pusės, pabrėžia ir tai, kad tikėjimo paslapčių 
negalima visiškai išaiškinti; čja tėra pasiekiamas tik tikėtinumas, 
kada mes iš sukurtųjų daiktų savybių pagal analogiją sprendžiame 
apie Dievą. 

Trejybės paslaptį jis aiškina modalistiškai, Dievo Visagalybės, 
Išminties ir Gerumo ypatybėmis, kurias jis vadina Tėvo, Sūnaus 
ir Šv. Dvasios vardais. Todel dieviškosios Trejybės pažinimą jis 
pripažįsta ir pagonių filosofams. Jis sako, kad platonikai aiškiai 
kalbėję apie Trejybę, mokydami, kad Nus esąs gimęs iš Dievo 

ir esąs lygiai su šiuo pastaruoju amžinas; jie, rodosi, bus neap- 
lenkę nė Šv. Dvasios asmens, tvirtindami, kad pasaulio siela 
esanti trečiasis asmuo iš Dievo (a Deo), kad ji esanti pasaulio 
gyvybė ir išganymas. Pasaulio siela Šv. Dvasią platonikai vadinę, 
jo išmanymu, del to, kad Dievo akyse, del Jo gerumo, visa yra 
gyva, t. y. nieko nėra be reikalo. 


4. Metodas. — Abaelardo gabumai pasireiškia daugiau - 


formos dalykuose; todel jis daug prisidėjo prie scholastiaio metodo 
išdirbimo, plačiai (net perdaug) naudodamas filosofinę spekulia- 
ciją tikėjimo tiesoms aiškinti. Taip pat jis, nors ir ne pirmas 
pritaikė, tačiau vis delto daug prisidėjo išdirbti ir praplisti mokymo 
metodui „Sic et non“, kur bet koks klausimas paaiškinamas su- 
statymu nuomonių, kalbančių už ir prieš jį. Tokioms priešingoms 
nuomonėms suderinti Abaelardas savo veikalo „Sic et non“ pra- 
kalboje nustato bendras taisykles, kurių laikydamasis mokinys 
turi dialektiškai nagrinėti surinktą tame veikale „pratimų medžiagą“ 
(Grabmannas). 

5. Universalybių klausimas!) Abaelardas pir- 
miausia kovoja su Vilhelmo iš Champeauxo ultrarealizmu ir priver- 
čia jį pakeist savo pažiūrą. Bet jis atmeta ir Roscelino nominalizmą. 
Nors išsireiškia dar netiksliai ir klausimo galutinai neišsprendžia, 
tačiau rodosi, kad jis bus buvęs sušvelnintojo realizmo 
šalininkas; taip jis, pav., rašo; „Cum nec ipsae species habeant 
nisi per individua subsitere“. 

6. Teodicéja. — Abaelardo pažiūros į Dievą (nežiūrint 
į tai, kas aukščiau sakyta) sutinka, apskritai imant, su krikščionių 
filosofijos mokslu. Tačiau jis tvirtina, kad sukurtasis pasaulis 
būtinai esąs pats gerasis (Optimizmas). Cia jis sampro- 
tauja šitaip: Dievas negali tai, ką jis daro, palikti nepadaręs, ir 
jis negali padaryti nieko daugiau nei geriau, kaip kad jis daro. 
Būtent, Dievas tegali daryti tik gera; bet jeigu jis, ir galėdamas, 
gera nedarytų, tad jis būtų pavydus ar negeras. Toliau Dievas 
visam kam, ką jis daro, arba ką palieka nedaręs, turi tikrą prie- 
žastį ir todel daro arba palieka nedaręs visa, kas turi būti padaryta 
ar palikti nedaryta. Vadinasi, visa, ką jis daro, jis tu ri daryti; juk 
jeigu yra gera, kad koks dalykas įvyktų, tad būtų negera palikti 
jam neįvykus. Kaip tik todel Dievas ir tegali daryti tai, kas 
geriausia. Juk jeigu tai, ko jis nedaro, būtų taip pat gera, 
kaip ir tai, ką jis daro, tad nebūtų nė jokio pagrindo viena 
daryti, o kita nedaryti; bet be pagrindo Dievas nieko negali daryti. 


Tiesa, galima būtų prikišti, kad tuo panaikinamas kaip sukurtuju 
daiktų laikinumas ir atsitiktinumas, taip ir Dievo laisvė. Bet taip nėra, 
Juk, iš vienos pusės, sukurtieji daiktai iš savo prigimties yra toki, kad 
jie, sau paimti, gali būti ar nebūti. O antra, valios laisvės esmė yra 


1) B, Geyer, Die Stellung Abilards in der Universalienfrage nach 
neuen handschriftlichen Texten. 1913, (Beitr. z. Gesch. d. Phil. d. Mittelalt. 
Suppl. Bd. 101. pusl.) 

ne ta, kad ji gali pasirinkti ta ar kita dalyka, bet ta, kad ji negali 
būti priversta ką nors daryti. Laisvė tėra laisvė nuo prievartos. 

7. Etik a.—Raštas „Scito te ipsum“ yra vienas iš nedaugelio 
11. ir 12. amž. etinių raštų. Krikščionių dorovės mokslas, 
pasak Abaelardo, tėra reformuotas prigimtasis dorovės įstatymas, 
kurį jau žinojo ir kurio laikėsi senovės filosofai. Todel Abaelar- 
das be galo giria ir aukština senųjų filosofų moralinį tobulumą 
ir dorybes. Jų ne tik mokslas, bet ir dorovinis gyvenimas esąs 
visai evangeliško bei apaštališko tobulumo. Kaip jų mokslas 
daugeliu atžvilgiu stovįs daug aukščiau už Mozės mokslą, taip ir 
jų dorovinis gyvenimąs buvęs visai krikščioniškas. — Labai aiš- 
kiai Abaelardas pabrėžia subjektyvinį elementą dorovės 
veikime, nusiteikimą, nuo kurio pareiną visa; bet pats 
veiksmas iš savęs dorovės atžvilgiu esąs indiferentus, nei geras 
nei blogas. 


VII. 12. amžiaus platonikai ir neoplatonikai. 


I. 12. Amžiuje ir platonizmas rado dar uolių pasekėjų. 

1. Prie jų priskiriamas Adelardas iš Batho, gimęs Ang- 
lijoje ir mokęsis Laone ir Tourse. Plačiai bekeliaudamas po 
Italiją, Ispaniją ir Graikiją, jis ypač daug žinių buvo įsigijęs iš 
gamtos mokslų ir jas išdėjo veikale „Questiones naturales“. Yra 
išvertęs iš arabų kalbos daug matematikos raštų. Kitas platesnis 
ir savarankiškas raštas yra pavadintas „De eodem et diverso“ 
(pastovu [filosofija] ir kintama [gamtos mokslas|) Jo pažinimo 
mokslas yra racionalistiškas: sąvokos yra įgimtos. Sielos santykį 
su kūnu jis supranta platoniškai. Universalybių klausime jis 
atsitraukia nuo Platono ir sako, kad bendrinės sąvokos yra tik 
įvairūs nagrinėjimo atžvilgiai (respectus) to, kas individualu: ta- 
čiau jis mano kad Platonas su Aristoteliu skelbusiu tą patį, tik 
kitais žodžiais. 

2. Chartreso mokykla. — Tvirtą atramą platoninė 
pakraipa rado Chartreso mokykloje, kur humanistiškoje 
dvasioje ypač uoliai buvo globojamos literatūros studijos. 
Bernardas iš Chartreso, mokyklos vedėjas iki 1119. m., 
Jono iš Salisburyo yra vadinamas ,perfectissimus inter Platonicos 
saeculi nostri^. Po jo sekė brolis Thierryas iš Chartreso. 
Savo septynių laisvųjų menų vadovėlyje ,Heptateuchone* jis 
pirmą kartą panaudoja didesnes dalis iš Aristotelio „Organono“, 
o taip pat ir iš pirmosios „Analitikos“, „Topikos“ ir „Elenchio“. 
Rašte „De sex dierum operibus“ Dievą jis vadina daiktų forma 
essendi (buvimo lytis), nenorėdamas tačiau tuo palaikyti pante- 
izmo: jis mano, kad Sv. Dvasią Platonas vadinęs pasaulio siela. 

Bernardo mokinys buvo Vilhelmas iš Concheso, 
mokęs: Paryžiuje ir taip pat Šv. Dvasią laikęs pasaulio siela. 
Platono pakraipai priklauso ir Valteris iš Mortagneos, 


ipo 


mokęs taip pat Paryžiuje (T 1174. Laono vysküpu), tačiau univer- 
salybių klausimu laikosi sušvelnintojo realizmo. 


Įžymiausias Bernardo mokinys buvo Gilbertas de Por- 
rée, Jono iš Salisburyo vadinamas vienu iš giliausių mokslininkų, 
savo gausingomis žiniomis pranešančiu visus savo amžininkus. 
Jis mokė Paryžiuje ir Chartrese ir pagaliau paliko savo gimtojo 
miesto, Poitierso vyskūpu: čia ir mirė 1154. m. Svarbiausi jo 
raštai yra Boethijo teologinių raštų komentoriai. Daug nagrinė- 
tas ir aiškintas buvo jo „Liber sex principiorum“; čia Gilbertas 
tyrinėja šešis Aristotelio predikamentus (veiksmas, kęsmas, vieta, 
laikas, padėjimas ir habitas), kuriuos šis buvo palikęs neišnagri- 
nėjęs; jis laiko jas ,formae assistentes“, norėdamas tuo atskirti 
nuo kitų akcidensų, kurie yra ,formae inhaerentes“. Universa- 
lybių klausime Gilbertas griežtai stoja prieš kraštutinį rea- 
lizma. Dievuje yra daiktų provaizdžiai; šalia Dievo egzistuoja 
tik individualiniai daiktai; tačiau protas, palyginimo keliu, iškelia 
tai, kas įvairiuose daiktuose yra bendra, abstrahuoja nuo 
atskirų daiktų. „Gilbertui priklauso /Abaelardo ilgą laiką turėtoji 
garbė, kad jis kraštutinio realizmo griuvėsiuose („sententia vocum“ 
ir jos surogatai) padarė pradžią išsprendimui, išaugusiam 
13. amž. į saikingąjį realizmą“. !) 

Gilbertas skiria daikto subsistenciją (guo est) nuo to, kas 
subsistuoja (guod est). Šitą skirtumą jis pritaikė ir Dievui išras- 
damas jame realų skirtumą tarp jo esmės ir jo asmenų. Su šituo 
mokslu kovojo šv. Bernardas, del to jis Paryžiaus (1147.) ir Reimso 
(1148.) sinoduose buvo atmestas. 


IL Ir Scoto Eriugenos neoplatonizmą, panteistisko pavidalo, 
buvo atgaivinęs Paryžiaus mokytojas Almarichas is Chartre- 
-saso ar Benos. Pasak Gerseno, jis mokęs, kad idėjos esančios 
kuriamos ir pačios vėl kuriančios. Per jas is Dievo kyla daug ir 
įvairių daiktų. Bet kadangi Dievas yra galutinis daiktų tikslas, tad jos 
vėl grįžta į Dievą ir tampa su juo viena. Jo požiūrį charakterizuoja 
šie Gersono žodžiai: Kaip Abraomas ir Izaokas nėra skirtingų prigimčių, 
bet yra tos pat prigimties, taip pat yra ir su Viena; o sitas Viena yra 
Dievas. Dievas yra visų daiktų esmė ir būtis. 

Dovydas iš Dinanto savo veikale „De divisionibus,“ cituoja- 
mame Alberto Didžiojo, tvirtina, „kad Dievas esąs pirmoji ma- 
terija, kuri esanti visų daiktų, kūninių ir dvasinių, vieningas substratas. 
Būtent, esama trijų rūšių daiktų: kūnai, sielos ir atskiros substancijos. 
Kūnų vienybės pagrindas yra materija, sielų — Nus, o atskirųjų 
substancijų — Dievas. Bet šitos trys daiktų rūšys negali būti skirtingos, 
nes jos turėtų viena nuo kitos skirtis specifinėmis lytimis. Tada reiktų 
tarti esant tarp jų kažką bendra. o tai būtų jų forma. Tuo būdu salia 
pirmosios materijos turėtume dar kitą, pirmesue už ją, materiją. Taigi 
nelieka nieko kita, kaip pirmąją materiją laikyti kartu dvasia ir Dievu. 


3) De Wulf op. cit. 167. psl. 

viil. Mistikai. 


Bernardas i$ Clarveauxo, Hugas ir Richardas 
i$ St. Viktoro. 


1. Šalia scholastinės filosofijos ir teologijos 12. amžiuje pa- 
sireiškia ir stipri mistinė pakraipa. Mistisko gyvenimo esmė yra 
sielos siekimas dar šiame gyvenime glaudžiai susijungti su Dievu 
per pažinimą (regėjimas) ir meilę. Todel mistika, kaip mokslas, 
moko, kaip siela šiame gyvenime gali ypatingai susijungti su 
Dievu). Krikščioniškoji mistika yra tokio pat senumo kaip ir 
pati krikščionybė ir pirmiausia yra pasireiškusi apaštalų Povilo 
ir Jono raštuose. Tačiau tam tikrais laikotarpiais pastangos taip 
betarpiškai susijungti su Dievu — pergyventi tikrą Dievo artumą, 
tyrinėti tą susijungimą ir ieškoti į jį kelių — pasireikšdavo ypa- 
tingai gyvai. Šita prasme kalbama ir apie tam tikrą viduramžių 
mistiką. Nuo prigimtinės arba filosofinės (pav., Plotino) mistikos 
ji skirias tuo, kad nėra, kaip (paprastai) ši, panteistiška ir kad 
mistikos pakilimą laiko antgamtiniu dalyku, pareinančiu vien tik 
nuo apšviečiamosios Dievo malonės. Žmogus, tiesa, gali mistiš- 
kam pakilimui nusiteikti, bet negali pats jo sukelti. Į filosofiją 
viduramžių mistikai žiūri nevienodai: daug kas iš jų ir patys yra 
tilosofai scholastikai, kiti vertina bent filosofijos pagalbą teologi- 
jai, dar kiti filosofiją atmetą kaip žalingą tikėjimui dalyką. Iš 
filosofijos srities mistikai ypačiai domisi psichologijos ir etikos 
klausimais. 

2. Viduramžių krikščioniškosios mistikos kaip mokslo pa- 
grindėjas yra Bernardas iš Clairvauxo (1091.—1153.), kuriam 
jo amžininkai davė garbės titulą „Doctor mellifluus*. Del dide- 
` les ir gilios įtakos, padarytos tų laikų Bažnyčios gyvenimui ir 
istorijos įvykiams, jo vardas Bažnyčioje liko nepamirštamas. 

Savo raštuose „De gradibus humilitatis“, „De diligendo Deo“ 
ir „De consideratione“ mistiško pakilimo pagrindu Bernardas lai- 
ko nusižeminimą, kuris turįs virsti Dievo meile. Kuo 
daugiau žmogus įsižiūri į amžinąją tiesą, tuo daugiau jis nu- 
stemba. Del šito tai stebėjimosi ir gali atsitikti, kad dvasia išei- 
na iš savęs ir, pakilusi į ekstazę, paskęsta bekraščiame begalinės 
Tiesos okeane. 

3. Prie Bernardo prisideda jo amžininkas ir draugas Hu- 
gas iš St. Viktoro (1096.—1141.), bene žymiausias ir įtakingiau- 
sias 12. a. teologas. Gimęs Saksonijoje, išauklėtas šv. Viktoro 
vienuolyne Paryžiuje, greitai paliko to paties vienuolyno moky- 
klos vedėju; čia ir baigė savo trumpą gyvenimą. Jis buvo ne tik 
mistikas, bet ir gilus bei pagrindingas mąstytojas. Tai rodo jau 
jo žymus didaktinis veikalas „Didascalicon“, kuris yra tarytum 
„mokslų teorija“, lyg koks įvadas į pasaulinius ir teologijos mok- 
slus; toliau raštas „De unione corporis et animae“ ir ypač platus 


? J. Zahn, Einführung in die chrisil. Mystik. Paderborn 1908. 23. t.t. 

svarbiausias jo veikalas „De sacramentis christianae fidei“; šita- 
me pastarajame jis, panašiu būdu kaip ır Anzelmas, apmeta ga- 
na pilną teologijos sistema, duoda „didingą sistematikos darbą, 
savo architektonikos tikslumu, dailumu ir taisyklingumu pranešantį 
visus tų laikų teologijos veikalus ir net gerą dalį vėlesnių Sumų“ 
(Grabmannas). Visas veikalas yra prisigėręs mistiškos, kon- 
templiatyvios dvasios ir todel taip nepaprastai patraukia 
skaitytoją. 

Savo mistines mintis Hugas išdeda iš dalies jau minė- 
tame veikale „De sacramentis christianae fidei“, iš dalies mažes- 
niuose raštuose: „De contemplatione et eius speciebus“, „De 
arca Noé mystica“, „De arca Noé morali“, „De arrha animae“ ir 
t. t. Jis skiria cogitatio, meditatio ir contemplatio. Cogitatio ver- 
čiasi justiniais dalykais ir yra sielos veikimas su vaidiniais. Me- 
ditatio yra pastovus ir gilus daiktų tyrimas iš jų priežasčių su 
diskursyvaus mąstymo pagalba; pagaliau contemplatio yra aiškus 
ir laisvas dvasios žvilgis, kada ji be diskursyvaus mąstymo pa- 
galbos savo sąmonėje turi ir regi idealų objektą. 


4. Hugo mokinys ir įpėdinis mokykloje buvo Richar- 
das iš St, Viktoro (1173.). Jis, kaip ir Hugas, buvo kartu aky- 
las mąstytojas ir mistikas. Spekuliatyvus mąstytojas jis pasirodo 
savo veikale „De trinitate“, o jo misticizmas matyti iš veikalų 
„Benjamin major seu de gratia contemplationis“ ir „Benjamin 
minor seu de praeparatione animi ad contemplationem“. 


Pažymėtinas yra Richardo kontempliacijos suskirstymas į šešis 
laipsnius. Pirmasis laipsnis yra „in imaginatione et secundum ima- 
ginationem“. Pirmiausia kontempliacija atsigręžia į justinį pasaulį, kad 
pastarojo graZume paregėtų Dievo gražumą. Antrasis laipsnis yra „in 
imaginatione et secundum rationem". Cia kontempliacija siekia jūstinių 
daiktų priežastis, kad iš jų pamatytų Dievo galybę ir išmintį. Tre- 
čiasis laipsnis yra „in ratione et secundum imaginationem“ — kontem- 
pliacija antgamtinių dalykų, kiek juose galima pažinti Dievo esmės 
atspindį. Ketvirtasis laipsnis yra „in ratione et secundum rationem" 
— kontempliacija dvasinių dalykų ir esančio juose Dievo „paveikslo“. 
Penktasis laipsnis yra „supra rationem et non praeter rationem“ — re- 
gėjimas Dievo esmės ir tobulybių. Pagaliau šeštasis laipsnis yra ,su- 
pra et praeter rationem“ — regėjimas neperregimy Dievo paslapčių, 
vadinasi, pirmiausia dieviškosios 'Trejybés.—Tuo tarpu, atsižvelgiant į 
kontempliacijos intensyvumą, o ne į jos objektą, galima, pagal Ri- 
chardą, skirti tris jos laipsnius. Pirmajame laipsnyje dvasia praplinta 
(mentis dilatatio), antrajame pakyla (mentis sublevetio), pagaliau tre- 
ciajame išeina pati iš savęs (mentis alienatio), t. y. pasiekia ekstazės. 
Čia, gimdydama Benjaminą, miršta Rachelė, t. y. protas nutyla, ir 
dvasios akis suvokia tiesą betarpiškai. 

5. Visai kitokios dvasios yra Richardo mokinys Valteris 


iš St. Viktoro; jis yra priešingas dialektinei scholastikai. Savo 
veikale „Contra guattuor labyrinthos Franciae“, atkreiptame prieš 

Abaelarda, Gilbertą de la Porrée, Petra Lombarda ir Petra iš 
Poitierso, jis kcvoja su ju filosofinémis bei teologinémis spekulia- 
cijomis, laikydamas jas eretiškomis. 


IX. Petras Lombardas, Jonas i$ Salisburyo ir Alanas 
ab Insulis. 


1l. Petras Lombardas. — 12. amíiaus filosofinei 
bei teologinei literatūrai charakteringos yra sentencijų knygos 
(libri sententiarum) ir „Summos“. Šavo metodu jos yra pana- 
šios į Abaelardo ,Sic et non“. Tokių veikalų yra rašę Rober- 
tas Paulleynas, Robertasiš Meluno, Petras iš 
Poitierso ir daug kitų. Garsiausia sentencijų knyga yra 
»Quattuor libri sententiarum“, parašyta Petro Lombardo, 
vadinamojo „Magister sententiarum“. Jis mokė Paryžiuje, o nuo 
1159. m. buvo ten pat vyskupu; mirė apie 1159. m. Jo „Libri 
sententiarum“ yra ne kas kita, kaip vadovėliškas, sistematiškas 
krikščionybės dogmų ir einančių iš jų išvadų išdėstymas; šitas 
tiesas jis stengiasi pagrįsti Šv. Raštu, Bažnyčios Tėvų autoritetu 
ir proto įrodymais. Po to jis atremia tuos priekaištus, kurie, 
rodosi, toms tiesoms prieštaraują ir steigiasi suderinti su dogma 
tas vietas iš Bažn. Tėvų raštų, kurios atrodo su ja nesutinkančios. 
Veikalas dažnai remiasi kitais veikalais, ypač dažniausiai Hugui 
iš St. Viktoro priskiriama „Summa sententiarum“. Del savo metodo 
ir del savo pilnumo veikalas tiko ypač teologijos mokymui, ir iš 
tikrųjų vėlesniais laikais buvo vartojamas visose mokyklose. Todel 
vėliau jis susilaukė daugelio komentorių. 

Filosofijai Lombardas neturi reikšmės. Filosofinig minčių 
jis tepasigauna tik eklektiškai Sen ir ten, kada nori jomis pailius- 
truoti teologines tiesas. 


2. Jonas iš Salisburyo (apie 1110. —1180. m.). — 
Chartreso mokykla jtakos turéjo ir dviem Zymiausiem 12, a. scho- 
lastikam: Jonui i$ Salisburyo ir Alanui i$ Lilleio. Savo paimly 
protą Jonas i$ Salisbüryo buvo vispusiškai, humanistiskai ir teo- 
logiškai bei filosofiškai, išlavinęs, mokydamasis pas daugelį 
mokytojų (Abaelardą, Robertą iš Meluno, Vilhelmą iš Concheso, 
Gilbertą de la Porrée, Robertą Pulleyna ir kt). Jo galinga dva- 
sia nelinko į smulkmeniškus hiperdialektikų ginčus, o norėjo 
turėti po akimis tik svarbiuosius punktus. Savo filosofiniame 
rašte „Metalogicus“ jis parodo didelę logikos reikšmę visai filo 
sofijai, bet taip pat pabrėžia ir jos nevaisingumą, kada ji išeina 
skyrium, tarytum ji būtų sau tikslas ir atstotų visą filosofija. Jis 
pažįsta ir pagrindingai įvertina visą Aristotelio „Organoną“; rei- 
kia pažinti Aristotelį, nenorint logikoje būti neZinéliu. Jis psi- 
chologiškai galvoja apie dvasinio pažinimo išriedėjimą, su abs- 
trakcijos pagalba, iš justinio pažinimo.  Universalybių klausime 
jis yra kraštutinio realizmo priešininkas. ,Metalogice* Jonas 

kartu vaizdingai aprašo ir tų laikų mokyklos gyvenimą; čia yra 
svarbių istorinių žinių apie įvairias anų laikų filosofines pažiūras 
ir įdomių smulkmenų, charakterizuojančių daugelį jo mokytojų. 
Jo etinės, valstybinės bei politinės pažiūros yra išdėtos veikale 
„Policraticus sive de nugis curialium et vestigiis philosophorum“. 
Alanas ab Insulis (iš Lilleio arba Rysselyo; mirė 
1203. m.) buvo mokytoju Paryžiuje. Filosofijoje jis yra eklektikas. 
Del gausumo žinių gavo vardą „Doctor universalis“. Be moko- 
mųjų eilėraščių, etinio „De planctu naturae“ ir enciklopedinio 
„Anticlaudianus“, yra parašęs dar „Tractatus de fide catholica 
contra haereticos“, „Regulae de sacra theologia“ arba „Maximae 
theologiae“. Paspyriu kiekvienam įrodinėjimui jis ima autoritetą 
ir protą, bet tačiau pabrėžia ir proto pirmenybę prieš autoritetus, 
kurie dažnai pasiduoda dvejaip aiškinami. Jis steigiasi tikėjimą 
US protu, tačiau nenori jo racionalistiškai išspręsti. Iš 
oethijo jis pažįsta Aristotelio kategorijų mokslą, keturias prie- 
žastis, substanciją ir akcidensus, materiją ir lytį; tačiau pastarąją 
jis supranta ne Aristotelio prasme, kaip substancijos dalį, pradą. 
Kovodamas su manicheiniais albingensais, jis steigiasi įrodyti 
materijos sukūrimą iš nieko ir sielos dvasiškumą bei nemirtingumą. 
Sielos santykį su kūnu jis supranta kaip ir Platonas su Augustinu. 
Iki šiol Alanui priskiriamo veikalo „De arte catholicae fidei“ 
autorium dabar daugelis laiko Mykolą iš Amienso. Šitas 
raštas yra parašytas matematišku deduktyviniu metodu ir duoda 
trumpą, sistematišką svarbiausių krikščionybės tiesų santrauką. — 
Jau minėtųjų vyrų laikais pasireiškė naujosios filosofinės medžia- 
gos įtaka, kuri padėjo scholastikai greitai ir pilnai išsiplėtoti. 


ANTRASIS PERIODAS. 


Krikščioniškosios scholastikos 
žydėjimo laikotarpis. 


]vedamosios pastabos. 


13a. Scholastinė filosofija išskleidžia savo žiedus, bręsta ir, 
šalia teologijos, pradeda gyventi savarankišką gyvenimą. Šita 
raida, be abejo, buvo paruošta pirmiau gyvenusiųjų mąstytojų, 
bet ji turėjo dar ir ypatingai palankias aplinkybes: Aristotelio fi- 
losofijos tyrinėjimai ir pasisavinimas, pirmųjų universitetų (ypač 
Paryžiaus ir Oxfordo) įkūrimas, mendikaty ordeno įstojimas su 
tvirtomis pajėgomis į viešųjų mokytojų eiles. Bet didžiausios 
įtakos padarė susipažinimas su visais Aristotelio 
raštais. 

a) Vertéjai — Toledo arcivyskupas Raimundas (1126. 
— 1151.) įkūrė vertėjų kolegiją, kuri i$ arabų kalbos į lotynų 
kalbą išvertė Aristotelio veikalus ir žydų bei arabų filosofų (Alfa- 
rabis, Avicenna, Averroésas, Mozė Maimonidas) raštus ir jų para- 
šytus Aristotelio komentorius. Vertimo darbas, skatinamas ir re- 
miamas Fridricho II. ir Manfredo, buvo varomas ir Sicilijos karalių 
rūmuose. Ypatingos reikšmės Aristotelio filosofijos paplitimui ir . 
pažinimui turėjo ir ta aplinkybė, kad nuo 1220. m. pradėta versti 
jau tiesiog iš graikų kalbos, Įžymiausi vertėjai buvo Dominin- 
kas Gundissalinas, Jonas Ispanas, perėjęs iš žydų 
į krikščionių tikybą, Henrikas iš Brabanto, Gerhardas 
išKremonosir Mikolas Skottas. Tarp vertėjų iš grai- 
kų kalbos pažymėtini Robertas Grossetestė, ypač domi- 
ninkonas Vilhelmas iš Moerbekės, kurį Tomas iš Agui- 
no paskatino į darbą ir jo darbo vaisiais pats pasinaudojo. 

b) Naujosios filosofijos įtaka. — Savaime su- 
prantama, kad tokiós gausiós ir taip sistematiškai apdirbtos filoso- 
tijos mėdžiagos, kurią pateikė platus ir gilus senųjų galvotojų 
protas, įtaka buvo galinga. Žinoma, ši įtaka pasireiškė ne tuo, 
kad krikščionių filosofija būtų pakitėjusi iš esmės; tačiau, nors ir 
labai savarankiškai žymesnieji tų laikų filosofai priimdavo Aristo- 
telio filosofija, jų galvojime vis delto greitai naująją filosofiją per- 
gaudavo krikščioniškoji spekuliacija. Daugeliu atvejų Aristotelis 
pateikia visuotinės reikšmės, taip pat ir krikščionių filosofijai pri- 
imtinų, išsprendimų bei atsakymų; ne tik atskiri rezultatai buvo 
priimtini, bet ir visa jo filosofijos pagrindinė pakraipa buvo pa- 
tikimas vadas viduramžių scholastikai; ir dar tuo geresnis vadas, 
kad iš graikų bei lotynų vertimų išmokta atskirti neoplatoniškai 
nudažytą arabų aristotelizma nuo tikrojo Aristotelio mokslo. Pa- 
našiai, kaip teologijos moksle dėta pagrindan Petro Lombardo 
sentencijos, taip filosofijos mokslas remta Aristotelio raštais. Aris- 
totelis vadinta tiesiog „filosofu“. Tačiau ir iš jo filosofijos ne visa 
priimta be atodairos ir neapgalvotai; pirma buvo tiriama, o jau pas- 
kui priimama arba taisoma bei atmetama. 

Šitas scholastikos savarankiškumas dar labiau išėjo aikštėn 
kovoje su arabų filosofais, kurių neoplatoniškas aristotelizmas 
buvo visai priešingas krikščionybei. Krikščionybei ypač priešta- 
ravo jų nuomonė apie dvilypę tiesą, būtent, kad tai, kas tilosofi- 
joje teisinga, teologijoje gali būti klaidinga. Atremti šitokiai arabų 
filosofų nuomonei scholastikai sakydavo Dievą esant visokios tiesos 
šaltinį; todel kiekvieną filosofijos tiesą, prieštaraujančią tikėjimui, 
jie laikė klaidinga ir jos klaidingumą stengėsi tada įrodyti filo- 
sofiškai, proto pagrindais. 

Jau ir pirmiau vartotas dialektikos m eto das dabar tampa 
dar visuotinesnis. 

c) Filosofija irteologija..— Savaime suprantama, 
kad naujoji filosofija padarė didelės įtakos spekuliatyviam te o- 
logijos pagrindimui, nes visas viduramžių mokslas buvo klero 

rankose. Teologija, kaip Dievo apreikStuju tiesų mokslas, buvo 
statoma aukščiau už filosofiją, t. y. žmogaus protui prieinamų tiesų 
mokslą. Bet filosofija turėjo padėti išplėtoti ir pagrįsti Apreiš- 
kimo turinį, jį sistematiskai išdėstyti. Šituo atžvilgiu ir dabar fi- 
losofija buvo laikoma ancilla theologiae, nors tuo visai 
nebuvo norima jos paniekinti. Geriausiu Aristotelio filosofijos su 
teologija suplakimo pavyzdžiu yra didžiulės summaetheolo- 
giae, kilusios 13. a., kuriose tų laikų sistematizacijos 
pastangos pasiekė aukščiausio laipsnio. 


d) Sunkenybės. — Šita filosofijos raida sutiko įvairių 
sunkenybių. Naujų minčių gausumas, taip staiga aptvinęs Vakarus, 
galėjo kai kurių protus pačioje pradžioje apsvaiginti. Vienas kitas 
Aristotelio filosofijos punktas tiesiog prieštaravo tikėjimui (pav., 
pasaulio amžinumas), o arabų neoplatonizmas tą priešingumą darė 
dar didesnį. Del šitų priežasčių provincijos vyskūpų susirinkimas 
Paryžiuje 1210. m, uždraudė vartoti Aristotelio gamtos filosofijos 
raštus ir jų komentorius mokyklose; 1215 m. tą pat pakartojo 

v. Tėvo legatas. Bet greitai patys mokslininkai geriau išmoko 
skirti tiesą nuo klaidos. Todel ir pats uždraudimas buvo sušvel- 
nintas, o galų gale iš tiesų visai nustojo veikęs, taip jog 1255 m. 
Paryžiaus universitetas įvedė viešą Aristotelio dėstymą, kur mokė 
garsiausi Bažnyčios mokytojai. Nuo šito Jaiko prasideda aristote- 
lizmo viešpatavimas krikščionių mokyklose, nors ankstybesnių 
filosofijos pakraipų jis visiškai ir neišstūmė. 

e) Suskirstymas. — Mastytojai, be abejo, tik pamažu 
įsigilino į platų ir vis delto sandarų Aristotelio minčių pasaulį. 

odel iš pradžių Aristotelio mintys pasirodo sumišusios su lig 
šiol viešpatavusiomis Augustino bei Platono pažiūromis, kurios 
dažnai tebeturi viršų ir net šen bei ten aiškiai stoja prieš visą 
naująją filosofiją. Toliau virsta antraip; Augustino bei Platono 
mintys arba išstumiamos arba turi prisitaikyti prie Aristotelio 
mokslo. Šalia to yra srovių ir savotiško arabinio aristotelizmo. 
Įvairias pakraipas galima suskirstyti į šias grupes: 1. Pirmasis 
naujosios literatūros pasisavinimas. 2. Mokytojų augustinizmas: a) 
pasaulinių kunigų, b) senosios pranciškonų mokyklos, c) senosios 
domininkonų mokyklos. 3. Alberto Didžiojo ir Tomo i$ Aquino 
aristotelizmas. 4. Tominio aristotelizmo pasekėjai ir priešininkai. 
5. Lotyniškasis averroizmas. 6. Skotizmas. 7. Atskiros mažesnės 
reikšmės pakraipos. 


I. Pirmasis naujosios literatūros pasisavinimas. 


Iki šiol viduramžių filosofijoje viešpatavo Augustino bei Pla- 
tono mintys. Dabar jos susitiko su peripatetikų mokslu, o kartu 
ir su neoplatiniškomis arabų spekuliacijomis. Suprantama, kad 
šitie įvairūs minčių pasauliai ne iš karto vienas nuo kto atsiri- 
bojo; daugeliu atvejų buvo dedamos greta pažiūros, kita kitai sve- 

timos ir nesurištos. Tai pasakytina daugiau mažiau apie visus tų 
laikų ankstybesniuosius aristotelikus. 

Domininkas Gundissalinas, Segovijos arkidiako- 
nas, apie pusę 12. a. ne tik vertė iš svetimų kalbų, bet yra daug para- 
Ses ir savo veikalų. („De divisione philosophiae“, „De anima“, „De 
immortalitate animae“, „De unitate“, „De processione mundi“). 
Šitie veikalai turi neoplatoniško aristotelizmo charakterį ir tiek yra 
pasidavę arabų ir žydų autorių įtakai (jų panteizmo jis bet gi 
nepriėmė), jog teisingai gali būti laikomi arabų ir žydų raštų 
kompiliacija. Jie yra padarę didelės įtakos. 

Pagal Gundissaliną, pasaulis išeina iš Dievo trimis laipsniais: 
inteligencija, siela ir kūnų pasaulis. Ypač pažymėtina viena teo- 
rija, kuria visi sukurtieji daiktai, net ir dvasiniai, esą sudėti iš 
meterijos ir lyties (pagal Avencebrolj. Sielas kurią angelai iš 
dvasinės materijos. Veikale apie sielos nemirtingumą galima rasti 
beveik visus paskesniųjų scholastikų argumenių pradus, kuriais 
šie daugeliu atvejų pasinaudojo. 


IL Augustinizmas. 


Ne taip greitai ir ne taip pilnai, kaip Gundissalino, buvo 
priimtas Aristotelio mokslas šiaip jau filosofy, ne Aristotelio 
vertėjų. Kai kurie scholastikai paėmė tik atskiras Aristotelio mintis, 
nepamesdami iki šiol viešpatavusio, ypač Augustino, mokslo. To- 
del šita pakraipa ir vadinama trumpai augustinizmu. Cha- 
rakteringiausios senesniosios pranciškonų moky- 
klos (pagaliau ir visos pakraipos) augustinizmo žymės, 
pagal Baumgartnerį *), yra šios: teorija apie dvasinę meterija, 
rationes seminales (apie pradus visų lyčių, o kartu ir įvairių daiktų, 
materijoje), apie lyčių daugumą (ypač žmoguje), apie pažinimą su 
nesukurtosios šviesos pagalba, apie tiesioginį proto atskirų daiktų 
pažinimą, apie betarpišką intuityvų sielos pažinimą iš savo pačios 
esmės, apie substancialų sielos identumą su savo jėgomis, pa- 
galiau pritarimas ontologiniam Anzelmo iš Canterburyo Dievo 
buvimo įrodymui. Specifine šitos pakraipos žyme galima dar lai- 
kyti valios primata, jos statyma aukščiau už protą. Žinoma, ne 
visi šitie punktai buvo be atodairos priimti kiekvieno filosofo, 
kuris vadinamas augustinizmo pasekėju; čia šituo vardu žymima 
daugiausia augustiniškos orientacijos pakraipa, kuri tačiau plėto- 
josi ir gaudavo naujų (peripatetikų) idėjų įtakos. 


a) Augustinizmo atstovai pasaulinių kunigų 
tarpe. 


Iš Paryžiaus mokytojų iš pasaulinių kunigų tarpo šiuo peric- 
du, šalia Vilhelmo iš Auxerreos (j1232.), autoriaus „Summe 


1 Überweg — Baumgartner op. cit. 432 psl. 

super quatuor libros sententiarum“ (Summa aurea), ypač pažymė- 
tinas yra Vilhelmas i$ Auvergneos. 


Vilhelmas iš Auvergneos (vadinamas taip pat ir 
Paryžiečiu; mirė 1249. m. Paryžiaus vyskūpu) susipažįsta vienas 
iš pirmųjų už Ispanijos ribų su naująja filosofijos literatūra. Gun- 
dissalino veikalą „De immortalitate animae“, saviškai jį perdirbęs, 
kuone visiškai pasisavina. Be to, pats yra parašęs: „De Trini- 
tate“, „De anima“ ir „De universo“. Pastarajame rašte jis kovoja 
su arabų filosofų mokslu, nors, iš kitos pusės, labai vertina Aven- 
cebrolą. Nežiūrint į tai, kad priima kai kurius Aristotelio filoso- 
fijos elementus (pav., skirtumą tarp akto ir potencijos, aristotelišką 
sielos aptartį ir t. t), Vilhelmas lieka ištikimas senajam mokslui. 
Ypač aiškiai, ne taip kaip kiti scholastikai, jo pirmatakai, jis iš- 
kelia mūsų pažinimo kilmės klausimą. Jis čia laikosi 
augustiniško aiškinimo. Pačią save ir savo esmines ypatybes 
siela pažįsta betarpiškai iš sąmonės vyksmų. Pirmuosius 
kiekvieno pažinimo principus siela pažįsta, padedama 
ypatingo Dievo apšvietimo. Išorinių daiktų sąvokas ji- 
susidaro iš savo galios, veikiant per justis išorės akstinams. Jis 
atmeta veikiamąjį protą, imamą Aristotelio prasme, vadinasi, ir 
bendrąjį atskirai ekzistuojantį arabų filosofų intelektą ir sąvokų 
atitraukimą iš justinių vaizdų; bet jis, kartu su aristotelikais, j u s- 
tiniam pažinimui pripažįsta tam tikrą, išorinių akstinų 
sužadinamą, justinę pažinimo lytį. 


Ir Dievo buvimo įrodymuose Vilhelmas laikosi 
daugiausia Augustino minčių tvarkos; be to, jis paduoda vieną 
įrodymą, panašų į šv. Anzelmo ontologinį argumentą. Atsitiktinis 
(kontingent) kai kurių daiktų buvimas rodo, kad jie turi būti ne 
per essentiam, bet tik per participationem, ne iš 
esmės, bet atsitiktinai. Tai rodo, kad turi būti esybė, ekzistuo- 
janti iš esmės, ens per essentiam, t. y. Dievas. Tačiau šita 
aplinkybė, kad daiktai yra Dievo sukurti, dar nesuponuoja am ži- 
nos materijos buvimo, nes ir ši egzistuotų šalia Dievo ir 
tuo būdu būtų išvestinė esybė. 


Dievo galybę reikia laikyti tobuliausia ir todel lai- 
svai veikiančia jėga. Del šitos priežasties negalima manyti 
daiktus kilus iš vieno tik Dievo mąstymo (kaip neoplatonikai su 
arabais). Be Dievo valios nėra nė jokios kūrybos. Todel 
klaidingas yra ir (neoplatonikų bei arabų) tvirtinimas, kad iš Dievo 
betarpiškai išeina tik pirmoji inteligencija, o per ją jau tarpiškai 
kyla ir daiktų daugybė; juk daiktų idėjos visos yra Dievuje 
lygiu būdu, todel jis gali visa betarpiškai kurti. Panašiai Vi- 
helmas kovoja ir su Dievo Apvaizdos susiaurinimu, ap- 
rėžimu tik visuotiniais dalykais, kaip ją buvo supratę arabų filo- 
sofai. Jeigu Dievas, sako jis, visa sukūrė sąmoningai ir laisvai, 
tad nė joks, nors ir menkiausias, daiktas negali būti išimtas iš Jo 
žinios ir globos. 

b Augustinizmas ordenų mokyklose. 


Prie scholastikos raidos 13.a. daug prisidėjo naujai įkurti 
pranciškonų ir domininkonų ordenai. Aplinkybės buvo 
taip susidėjusios, jog ir jų pirmieji atstovai laikėsi lig tol vieš- 
patavusios Augustino filosofinės doktrinos, o Aristotelio min- 
čių tiek tenorėjo priimti, kiek jų buvo galima įterpti į augusti- 
nizmą; vėliau pranciškonai ir domininkonai buvo klasiniai scho- 
lostinio peripatetizmo atstovai. Taigi reikia skirti senesniąją pran- 
ciskony mokyklą nuo naujesnėsės, Dunso Skoto įkurtosios, o se- 
nesniąją domininkonų pakraipą — nuo Alberto Didžiojo ir Tomo 
iš Aguino pagrįstojo aristotelizmo. 


a) Senesnioji pranciškonų mokykla. 


1. Aleksandras i$ Haleso (gimęs 1170.—1180. metų 
tarpe, miręs 1245. m.). — Įstodamas į pranciškonų ordena (tur būt 
apie 1230. m.), Aleksandras (išauklėtas Haleso pranciškonų vie- 
nuolyne, Anglijoje) buvo Paryžiaus universiteto mokytoju ir turėjo 
ten pirmutinis ordeno vardu katedrą. Jo filosofinės pažiūros yra 
išdėtos kartu su teologija plačiame jo veikale „Summa universae 
Theologiae“. Eidamas Petro Lombardo pavyzdžiu, jis savo vei- 
kalo 4 dalyse kalba apie Dievą, sukurtuosius daiktus, Atpirkimą 
ir sakramentus. Jo metodas, kuris buvo įprasta vartoti nuo Abae- 
lardo laikų, yra savotiška scholastiška dėstysena: argumentai už 
ir prieš problemą, arba kontraversija, savotiškas problemos išspren- 
dimas ir atsakymai į priekaištus. Aleksandras pažįsta visą Aris- 
totelio filosofiją. Tačiau ir jo raštuose Augustino ir Aristotelio 
mintys pasirodo viena šalia kitos dar ne visai organiškai 
tesujungtos. 

Dievo buvimas įrodomas iš jo kūrinių. Bet pripažį- 
stamas ir šv. Anzelmo įrodymas. Dievas yra paveikslinė, 
veikiamoji ir tikslinė visų daiktų priežastis. Sukurtieji daik- 
tai visi be išimties yra sudėti iš būties ir esmės, iš materi- 
jos ir lyties. Tačiau dvasinė materija yra nekintama ir nedaloma, 
Psichologijoje Aleksandras seka iš dalies Augustinu (daik- 
tų esmės ir pagrindinių principų pažinimas Dievuje, t. y. per dieviš- 
kąjį apšvietimą), Aristoteliu (sielos aptartis, su pabrėžiu jos sava- 
rankiškumu, kūnų pažinimas su abstrakcijos pagalba), o kartais 
mėgina juodu abudu jungti (kūno ir sielos santykis, veikiamojo 
proto aiškinimas, kurį jis sieloje pažįsta šalia pasyviojo proto 
kaip dvasios šviesą, kuria Dievas mus apšviečia). 

Pirmasis pranciškonų ordeno mokytojas ordeno broliams 
yra padaręs didelės įtakos. Todel jis buvo vadinamas Doctor 
irrefragabilisirtheologorum monarcha. 

2. Jo mokinys ir įpėdinis buvo Jonas iš Rupellos 
(1200. — 1245.), mokęs, kaip ir jo mokytojas, kad visos sukurto- 
sios esybės susidedančios iš esmės ir būties, tik neigęs dvasinės 
materijos egzistavimą. 

3. Bonaventūras. — Žymiausia asmenybė i$ senes- 
niosios pranciškonų mokyklos yra šv. Bonaventūras, Doc- 
tor seraphicus, šv. Tomo iš Aguino draugas. 


Jonas Fidanza, tokia buvo jo tikroji pavardė, gimė 1221. m. 
Bagnorėjoje, Toskanijoje, jaunas būdamas įstojo į pranciskonų ordena; 
mokslus pabaigė Paryžiuje pas Aleksandrą iš Haleso, kurį jis vadino savo 
tėvu ir mokytoju. 1248. m. pats paliko mokytoju Paryžiuje, o 1257. m., 
eidamas 36. metus, buvo jau išrinktas ordeno generolu ir tuo kuone 
visai atitrauktas nuo mokslo darbų. 1273. m. buvo pakeltas kardinolu, 
1274. m. dalyvavo ir vadovavo Bažnyčios susirinkimui Lyjone, kur tais 
pačiais metais ir mirė; 1482 m. buvo kanonizuotas, o 1587. m. pa- 
skelbtas Bažnyčios mokytoju. 


Bonaventūras yra pasižymėjęs ir kaip scholastikas ir 
kaip mistikas. 

Jis pažįsta Aristotelį, tačiau yra sąmoningas tradicinės pa- 
kraipos šalininkas. Į šitą kelią jį pastūmėjo išvidinis dvasios 
giminumas su Augustinu ir įgimtas taikaus jo būdo palinkimas. 

Iš jo veikalų, išleistų 1882. — 1902. m. Quarachyje 10 tomų, 
ypač paminėtini: „Commentarii in guattuor libros sententiarum 
P. Lombardi," „Quaestiones disputatae“, „Breviloguium“ „Itinera- 
rium mentis in Deum,“ „De reductione artium ad theologiam.“ 
S Ausinių raštų žymūs: „Soliloguium,“ „De triplici via,“ „Lignum 
vitae.“ 

Pažinimo mokslas ir psichologija. — Mūsų 
pažinimas jungia subjektyvinius (apriorinius) momentus su patir- 
tiniaiss Save pačią siela pažįsta betarpiškai, o ne iš 
abstraktaus paveikslo; tačiau materialinių daiktų sąvokas 
mes susidarome per abstrakciją iš justinių vaizdų. Taip 
pat ir pagrindiniai principai yra gaunami iš patirties, 
su abstrakcijos pagalba; tačiau vis delto jie vadinami 
įgimtiniais, nes jų evidencija yra pažįstama tik su įgimtosios 
šviesos, naturale iudicatorium, pagalba. Apskritai 
imant, nekintamą ir tikrą tiesą žmogus gali pažinti tik susijungęs 
su absolučia tiesa, Dievu, įgimtoje vidaus šviesoje, net ir tada, 
kad pažinimą, abstrakcijos pasigaudamas, ima iš patirties. Siela 
susideda iš materijos ir lyties. Tačiau kiekybės atžvilgiu ji 
yra vientisa, be tąsumo. Šitas sudėtingumas nesipriešina nė jos 
nemirtingumui, nes dvasinė materija substancijos atžvilgiu yra 
nekintama ir būtinai sujungta su ta pačia lytimi. Tarp sielos ir 
jos galių, kurios iš jos išeina (egrediuntur ab anima), kad ir yra 
tam tikro skirtumo (non sunt idem per essentiam), tačiau jos 
yra sielai „konsubstancialios“. 

Kosmologija. — Pasaulį Dievas sukūrė laike; mintys, 
kad pasaulis yra sukurtas iš nieko ir kad jis neturi pradžios, — vie- 
na kitai prieštarauja. Kiekviena sukurta esybė yra sudėta iš es- 
mės ir būties, iš materijos ir lyties. Materija pati iš savęs yra tik 
gryna potencija, be jokios lyties ir kokybės, ir todel visuose daik- 

tuose yra ta pati. Tik susijungusi su lytimi materija tampa arba 
dvasiné arba küniné; pastaruoju atveju ji yra substancijos atZvil- 
giu arba nekintama (dangaus künai) arba kintama (Zemés, ,sub- 
lunarinis“ pasaulis). 

Materijoje daigiškai yra įdiegtos lytys (rationes seminales). 
Nes šiaip iš kur, vykstant substancialiam kitimui, galėtų atsirasti 
ed lytys! Ta pati esybé gali turéti daug viena kitai pajungtu 

čių. 

Individuacijos principas glūdi kartu materijoje ir lytyje, ku- 
1iedvi, drauge paimtos, padaro tai, kad daiktas yra „šitas kažkas“. 

Dievo pažinimas, — Dievą mes pažįstame kaip kin- 
tamos gamtos ir jos tvarkos nekintamą Kūrėją. Be to, Dievą mes 
suvokiame ir betarpiškai savo sieloje kaip nekintamą tiesą, kurio- 
je mes regime visas kitas tiesas. Kalbėdamas apie Anzelmo Die- 
vo buvimo įrodymą, Bonaventūras pabrėžia, kad pozityvi Dievo 
esmės sąvoka jau pati iš saves turi ir egzistenciją. Antgamtinės 
malonės padedama, siela gali pakilti iki tobulo Dievo regėjimo. 

Mistika. — Mistikoje Bonaventūras seka viktoriečiais. . 
Kontepliacija, moko jis, turi eiti tuo pat keliu, kaip ir mūsų ap- 
skritasis pažinimas; ji turi pradėti nuo sukurtųjų daiktų ir pastrai- 
pomis kilti prie Dievo. Sukurtieji daiktai yra suskirstyti į kūninį 
ir dvasinį pasaulius. Pirmajame apsireiškia Dievo pėdsakai, 
antrajame—Jo paveikslas. Kontempliacija eina trimis vyriau- 
siais laipsniais: pirmiausia turime įsigilinti į kūnų pasaulį, kad iš 
jo, kaip iš kokio pėdsako (guasi in vestigio) matytume Dievą; pas- 
kiau turime atsigręžti patys į save, kad galėtume Dievą pamatyti 
savo sieloje, it paveiksle (guasi in imagine); pagaliau savo žvilgs- 
nį turime nukreipti tiesiog į Dievą, kad Jj regėtume Jame pačiame. 

Bonaventūras, Dievo regėjimo aprašyme išsireikšdamas pana- 
šiai kaip ir Augustinas, yra, kaip ir šis pastarasis, toli nuo ontolo- 
giško supratimo. 

Ir „mistikų kunigaikštis“ (taip jį vadina Leonas XIII.) aukš- 
čiausiu kontempliacijos žiedu laiko ekstazę. Cia siela grįžta 
pati į save. Ji atsipalaidoja nuo visokio justinio ir protinio paži- 
nimo, iškyla viršum visa, kas yra ir ko nėra, ir kai tuo pasiekia 
sąmoningo nežinojimo (ignoratia docta) būseną, tada visiškai pa- 
sineria, žvelgdama į Dievo vienybę, kuri stovi aukščiau už bet 
kokią būtį ir bet kokį žinojimą. Tada dvasioje užsidega ta meilės 
liepsna, kuri pašalina savinguma ir sujungia sielą efektiskai ir vi- 
siškai su Dievu, . 

4. Bonaventüro mokiniaiir Ordeno broliai yra ištikimi 
savo mokytojo pasekėjai. Nuo mokytojo savo jie skiriasi tik aštresniu 
polemisku nusistatymu prieš aristotelizmą augustinizmo naudai. 
Iš jų paminėtini: Matas iš Aguaspartos (j 1302. m. kardinolu), 
Jonas Peckhamas, mokytojas pirma Paryžiuje, paskiau Oxfor- 
de (į 1292. m. Canteburyo arcivyskupu), Vilhelmas de la Mare 
(f 1298. m.) parašęs prieš Toma i$ Aquino „Correctorium fratris 
Thomae“. Ir Petras Jonas Olivis (1248, — 1298. m.) priklauso 

Bonaventüro mokyklai; taip pat Richardas i$ Middletowno 
(f apie 1300. m.), kuris ne taip uoliai laikési mokyklos tradicijos. 
— Pirmutinis pranciškonų mokytojas Oxfordo universitete buvo 
Adomas iš Marsho (f 1258. m.) 


B) Senesnioji domininkonų mokykla. 


Domininkonai pirmiau už pranciškonus įgijo Paryžiaus uni- 
versitete katedrą; pirmas ją turėjo Rolandas iš Cremonos 
(f 1250. m.) 1231. m. jie gavo antrą katedrą, kurią paėmė Jo- 
nas iš St. Gilleso (iš St. Aegidijos); toliau Paryžiuje mokė dar 
domininkonai Hugas i$ St. Chero ir Petras iš Taran- 
taiseos, paskiau popiežius Inocentas V. (į 1276. m.). Jie visi 
eina tradicine augustinizmo pakraipa. Petro iš Tarantaiseos raštų 
pavadinimai rodo, kokios problemos buvo jo ypačiai nagrinėja- 
mos: „De unitate formae“, „De materia coeli“, „De aeternitate 
mundi“, „De intellectu et voluntate“- 


Žymiausias šitos pakraipos domininkonas Oxforde, Ro- 
bertas Kilwardbyas (f 1279. m. Canterburyo vysküpu) ne 
tik gina senąjį mokslą, bet energingai kovoja ir su naujuoju. Pa- 
našiu veikimu pasižymėjo Oxforde ir Richardas Fitsa- 
creas (j 1248, m). 


Negalima čia apleisti nepaminėjus nė domininkono Vin- 
cento iš Beauvaisos (f 1264. m.), autoriaus didžiausio vi- 
duramžių enciklopedinio veikalo ,Speculum*, suskirstyto į tris 
dalis: „Speculum doctrinale, historiale ir naturale“; vėliau prie 
Situ cata kito autoriaus buvo pridéta dar ketvirtoji — Speculum 
morale. 


Ill. Aristotelizmas Alberto DidZiojo ir Tomo i$ Aquino 
moksle. 


Iki šiol paminétieji 13. a. mokslininkai pažino aristotelinę lite- 
ratūrą ir savo raštuose gana plačiai naudojo Aristotelio mintis, 
tačiau jų pagrindinė pakraipa buvo platoniška bei augustiniška. 
Visai kitaip daro abu žymiausi domininkonų Ordeno ir apskritai 
viso viduramžio scholastikai, Albertas ir Tomas. Savo nagri- 
nėjimuose juodu visiems svarbesniems klausimams ima aristote- 
lizmą pagrindu ir vyriausia pakraipa. Tiesa, ir jiems Augus- 
tinas yra didelis autoritetas filosofijos dalykuose, tačiau ten, kur 
Augustino ir Aristotelio pažiūros atrodo viena su kita nesuderi- 
namos, viršų gauna Aristotelis. Albertas su didžiu uolumu ir 
talentu ėmėsi darbo, norėdamas pažinti gryną, nuo arabinių pla- 
tonikų priemaišų kiek galima apvalytą, Aristotelio mokslą ir jį 
sujungti su krikščionybės mokslu. Jo mokinys Tomas, toliau 
varydamas savo mokytojo darbą, pabaigė jį, pasiekęs nepaprasto 
tobulumo ir sistematiškumo. ` 

a) Albertas Didysis. 


Iš literatūros: G. v. Hertling, Albertus Magnus 1880. m. — Ą. 
Schneider, Die Psychologie Alberts des Gr. nach den Quellen 
dargestellt (Beitr. zur Geschichte der Philosophie des Mittelalters 
1903. ir 1906. m.). 


1. Albertas gimé Lauingene, Svabuose (1193, m., pasak kitu 
1206. m.), iš grafų Bollstádtu giminės, mokėsi Padvoje ir ten 
pat jstojo j domininkony ordena. Véliau moké su didZiu pasi- 
sekimu ir garsu Kólne, Paryžiuje ir vėl Kólne. Jo veikalai, 
Jammyo isleisti (1651. m.), apima 21 toma in folio; naujasis Bor- 
gneto leidimas (1890. — 38 tomus in 40. Pirmiausia tai 
yra komentoriai, tariant parafrazés su papildomaisiais prierašais 
beveik visiems Aristotelio raštams, būtent, logikai, fizikai, matema- 
tikai, metafizikai ir etikai. Prie jų prisideda nedideli jo paties 
originalūs potyriai („De natura et origine animae“, „De unitate 
intellectus contra averroistas“ ir kiti) ir teologijos bei asketikos 
veikalai, tarp jų Areopagitos raštų komentorius, komentorius 
prie Petro Lombardo „Liber sententiarum“, pagaliau „Summa theo- 
logiae“ ir „Summa de creaturis“. 


2. Alberto filosofijos charakteris. Albertas norėjo 
padaryti Aristotelio filosofiją prieinamą savo amžininkams. To 
jis pirmiausia pasiekė savo plačiu literatiniu darbu, ir tuo 
paruošė dirvą peripatetizmo renesansui 13.a. Del gausumo ir 
įvairumo tos medžiagos, kurią Albertas rinko įvairioms tyrimo 
sritims iš arabų, Platono, neoplatonikų ir augustininių bei scho- 
lastinių sistemų, negalima norėti, kad ta medžiaga būtų sulieta į 
vieną išlygintą visumą, sujungta į vieningą sistemą; šitas darbas 
praneša vieno žmogaus pajėgas. Todel jo išvadžiojimuose, ne- 
žiūrint į peripatetišką galvoseną, matyti įtakos ir elementų iš kitų 
pakraipų, pav., materijoje pripažįstamos „rationes seminales“, vie- 
nam daiktui priskiriama daugelis lyčių. 


Parafrazuodamas Aristotelio raštus iš gamtos mokslų srities, 
Albertas pabrėžė ir eksperimentalinio stebėjimo reikalingumą, pri- 
sidėdamas ir pats savarankiškais tyrimais, ypač botanikos srityje. 
Jis yra visų pripažįstamas vienu įžymiausių tų laikų tyrinėtojų, 
toli pranešusiu savo amžininkus. Bet jam trūksta tikslaus ist o- 
riško išsilavinimo net ir filosofijoje. 


Albertas griežčiau, negu kai kurie ankstybesnieji scholastikai, 
atskiria tikėjimo ir mokslo sritis. Tikėjimo paslapčių vienais 
proto išvadžiojimais negalima įrodyti. 


3. Psichologijoje irpažinimo moksle Albertas 
jungia Aristotelio ir Augustino filosofijos elementus; sielą laiko 
kūno gyvybės principu, bet taip pat — ir kūną valdančia sub 
stancija; pripažįsta Aristolelio aktyvųjį intelektą, bet kartu ir ypa- 
tingą tiesos šviesą, kuria Dievas apšviečia žmogaus protą. Bel 

vėl savo rašte prieš averroistus Albertas kovoja su arabų visiems 
žmonėms bendro, aktyvaus proto pažiūra. 

4. Alberto Dievo moksle pažymėtinas Dievo buvimo 
įrodymas, kurį jis veda iš būtinumo pripažinti ką nors pirma, 
kas būtų pirmoji priežastis arba pirmasis pagrindas. Visa, kas 
yra pasaulyje, yra arba kūnas arba nekūnas. Kūnas negali būti pats 
pirmasis dalykas, nes kiekvienas kūnas yra sudėtas, o sudėtas daly- 
kas suponuoja jau vientisą dalyką. Tačiau ne kiekviena ir dvasios 
esybė gali būti pirmasis principas. Būtent, dvasios esybė gali 
būti arba kintama arba nekintama. Kintamas dalykas pareina 
nuo aukštesnio dalyko, kuris yra jo kitimo priežastis. Iš čia išei- 
na, kad kintamas dalykas negali būti pirmutinis dalykas. Žmo- 
nių sielos lygiai, kaip ir angelai, yra, nors ir nekūniškos, bet vis 
delto kintamos. Taigi, nei angelai nei žmonių sielos negali būti 
kas nors pirma. Todel viršum abiejų, angelų ir žmonių sielų, 
turi būti dar aukštesnė, ne tik nekūniška, bet ir nekintama pri- 
gimtis, ir tik ji viena tegali būti pirmutinis principas. Šitą prigimtį. 
vadiname Dievu. 

Ir Dievą būtinai reikia suprasti kaip Inteligenciją. 
Juk visa, kas yra atskirta nuo materijos, gali būti tik protinga, 
inteligentinga. Tačiau apie Dievą negalima mąstyti kaip apie 
galimąjį protą; galimasis protas, pažindamas tampa visa kuo, 
o tuo tarpu Dievas nė jokiu atžvilgiu negali kuo nors tapti, nes 
Jis visa kas, kas Jis yra ir kuo gali būti, yra ir iš tikrųjų, realiai. 
Todel Dievą reikia suprasti kaip veikiamąjį prota, o ka- 
dangi Jis yra visa ko priežastis, todel jį reikia suprasti kaip 
visuotinai veikiamąjį prota (intellectus universaiter 
agens) iš kurio kyla visos kitos inteligencijos ir visos lytys. 

Toliau, Dievas yra absoliuti Valia. Peripatetikai klysta, 
nepripaZindami Dievui valios. Valios sąvoką galima imti trejopa 
prasme: pirma, kaip protu pagrįstą siekimą ko nors, ko neturima, 
bet steigiamasi įsigyti; toliau, kaip nepajudinamą gėrėjimąsi tu- 
rima aukščiausia gerybe; ir pagaliau, kaip laisvai veikiančią dva- 
sios jėgą, su kurios pagalba dvasia pati apsprendžia savo veiksmus. 
Teisybė, Dievui negalima priskirti pirmosios prasmės valios, bet 
ji gali būti Jam pripažįstama antrosios ir trečiosios prasmės. 

5. Pasaulis negali būti amžinas, negali neturėti pra- 
džios. Jeigu peripatetikų pasaulio amžinumo įrodymus, sako 
Albertas, pasvarstysime arčiau, tad jie, tikrai sakant, neįrodys 
niekc kita, kaip tik tai, kad pasaulis ir esąs jame judėjimas ne- 
galėjo prasidėti gamtiško tapsmo keliu. Ir su tuo reikia iš 
tikrųjų sutikti, nes pasaulis yra gavęs būtį ne iš gamtiškos prie- 
žasties, bet kūrimo keliu. Bet jei pasaulis yra sukurtas, tad jis 
yrą turėjęs pradžią. Juk kūrimo iš nieko sąvokoje šitas „iš 
nieko“ reiškia ne tik tai, kad nebuvo nė jokio substrato, iš kurio 
pasaulis būtų buvęs sukurtas, bet reiškia ir tai, kad prieš pasaulį 
sukuriant nebuvo nieko, nė jokios esybės, nė jokios trukmės, nė 
jokio laiko; vadinasi, šita sąvoka turi savyje ir kitą sąvoką — 

„po nieko“. Bet jeigu taip, tad pradžios ir pasaulio sąvokos 
visai nepasiduoda atskiriamos. Tačiau Albertas tokiais pagrin- 
dais sakosi negalis pasaulio laikinumo klausimą evidenčiai iš- 
spręsti; šitą klausimą tegalįs išspręsti tikėjimas, o ne filosofija. 
6. Iš Alberto mokinių, albertistų, paminėtini yra Ul- 
richas (f 1277. m) ir Hugas, abudu iš Strasburgo. 
Tobulai Alberto surinktąją filosofinę medžiagą pasisavino ir 
apdirbo jo mylimas mokinys Tomas iš Aguino, kuris, prieš 
Alberto universalizmą, turėjo aprėžti savo tyrimų plotą, bet užtat 
paskiau pasiekė geriau Aristotelio minčių išvidinio vieningumo, 
sistematiškiau jas sujungė ir galėjo nuosekliai plėtoti toliau, 


b. Tomas iš Aguino. 


Iš literatūros, be aukščiau cituotų veikalų, paminėtini, M. 
Baumgariner, Thomas v. . v. Aster, Grosse Denker 1.) 
1917. — J. A. Endres, Thomas v. A. (Sammlung: Weltgeschichte 
in Cha- rakterbild.) 1910. — M. Grabmann, Thomas v. A 
(Sammlung Kosel). 1912. 


1. Gyvenimas. Tomas gimė 1225. (arba 1227. m.) 
Roccaseccoje, netoli Neapolio. Jis buvo grafo Landulfo i$ Aquino 
sūnus. Pirmąjį mokslą gavo Montecassino ir Neapolio mokyklose. 
1243. m. įstojo į domininkonų ordena. Paryžiuje ir Kólne stu- 
dijavo toliau po Alberto Didžiojo priežiūra. Pabaigęs studijas 
(1252. m.) pradėjo mokyti Paryžiaus universitete, kur pasiliko iki 
1260 m. 1261.—1264. m. praleido kaip teologas prie Urbono IV 
dvaro Orviete ir Viterbe. Po to trumpą laiką buvo mokytoju 
savo ordeno mokykloje Ryme, iš čia 1268. m. antrą kartą grįžo į 
Paryžių. Pastaruosius dvejus savo gyvenimo metus mokė Neapo- 
lyje. Mirė, keliaudamas į antrąjį visuotinį Lyono susirinkimą, 
Cistersų vienuolyne Fossanuovoje 1274. m. kovo mėn. 7. dieną. 
1323 m. buvo kononizuotas, o 1567. m. paskelbtas Bažnyčios mo- 
kytoju. Vėlesnės kartos pagerbė jį, pavadindamos Doctor 
angelicus. 


2. Raštai.—Šv. Tomo veikalai, 1570. m. Ryme išleisti, su- 
daro 18 tomų in folio. Pirmuosiuose penkiuose telpa Aristotelio komen- 
toriai ir kai kurie mažesni filosofiniai raštai. "Toliau eina savarankis- 
ki filosofijos ir teologijos raštai: didelis komentorius Lombardui, „Ouaes- 
tiones disputatas* (De potentia Dei, De malo, De spiritualibus 
creaturis, De anima, De virtutibus, De veritate), „Ouestiones quodli- 
betales“, „Summa contra gentiles“ ir „Summa theologica". Prie šių 
prisideda egzegetikos raštai ir „Opuscula“. Svarbiausi veikalai, be abejo, 
yra „Summa contra gentiles” ir „Summatheologica“. 
Pirmasis veikalas yra apologetika, kreipiama prieš netikinčiuosius, antra 
jame yra išdėta spekulatyvinė teologija, palikusi nebaigta; papildymą 
(Supplementum) prie 3 dalies pridėjo Reginaldas iš Piperno. Iš ma- 
žesnių raštų dar paminėtini: „De mixtione elementorum“, „De motu 

cordis“, „De ente et essentia“, „De aeternitate mundi“ ir „De uni- 
tate intellectus contra averroistas“. 

3. Reikšmė.—Su Tomu scholastika pasiekė aukščiausio 
savo raidos laipsnio. Reikšmingiausi jo filosofinio darbo momen- 
tai yra šie: 

a) Apdirbimas viso — nuo neoplatonikų ir arabų priemaišų 
apvalyto — aristotelizmo sąžiningai parašytais komentoriais. 

b) Suliejimas Aristotelio filosofijos su Platono bei Augustino 
spekuliacija (ir krikščionybės mokslu) į vieną organiškai suskir- 
stytą sistemą (su išlaikytu Aristotelio tilosofijos pagrindiniu charak- 
teriu), turinčią vieningą sandarumą, tobulą harmoniją ir nuosek- 
lų išvedimą iki galo pagrindinių minčių. 

c) Minčių ir išdėstymo aiškumas, tikslumas ir griežtumas, 


1. Mokslas ir tikėjimas. 


Nė vienas iš scholastikų nebuvo dar taip tiksliai supratęs 
mokslo ir tikėjimo sąvokų ir pažinęs tikrą jų savitarpio santykį, 
kaip aiškiai mąstąs Tomas. h 

Protas turi savo tam tikrą sritį, moko Tomas. Cia jis yra 
savarankis ir gali savo jėgomis, remdamasis savo paties pateisin- 
tais principais, pasiekti tikrą žinojimą. Į šitą sritį įeina ir tie faktai, 
kurie pirmiausia padaro galimą tikėjimą, pav., Dievo buvimas. 
Apreiškime yra dviejų rūšių tiesų: vienos iš jų priklauso kartu 
ir prigimtojo žinojimo sričiai (pav., sielos nemirtingumas) ir gali 
būti pažintos protu (lumen naturale). Kad šitos tiesos įeina taip 
pat ir į Apreiškimo bei tikėjimo sriti, Tomas aiškina tomis įvai- 
riomis sunkenybėmis ir kliūtimis, kurias sutinka, siekdama pažinimo, 
didžioji žmonijos dalis ir kurios kliudo anksti, neklaidingai ir ne- 
abejojamai pažinti svarbiausias gyvenimo tiesas. Be šitų, Apreiški- 
mas turi dar ir antros rūšies tiesų, ypač iš Dievo vidaus gyvenimo, 
kurių pats vienas žmogaus protas negali nei pasiekti nei perprasti. 
Šitos tiesos žmogaus protui neprieštarauja, betyraviršum 
jo (pav., dieviškosios Trejybės paslaptis). Šitoms tiesoms, paslap- 
tims įrodyti protas negali rasti nė jokio pagrindo. Čia jis tegali 
tik aiškinti ir atremti tariamus prieštaravimus. Prieštaravimo tarp 
vienos tiesos ir kitos negali būti; visos tiesos galų gale išeina iš 
vieno šaltinio, iš vienos. Dievo esmės. Dvilypės tiesos teoriją, kad 
tai, kas teisinga filosofijoje, gali būti klaidinga tikėjime, arba atbulai, 
Tomas, priešindamos averroistams, griežtai atmeta, Ir čia taip 
pat turi galios dėsnis, kad malonė prigimties nenaikina, bet ją 
tobulina. 

Taigi filosofija ir teologija yra atskiri mokslai. 
Teologijos pagrindas yra Apreiškimas, tilosofijos — proto pažinimo 
principai. Todel jiedvi skiriasi ir tada, kada jiedvi svarsto tas 
pačias, bendras tiesas, Filosofija gali „tarnauti“ teologijai, pagrįs- 
dama tikėjimo priimtis, praeambula fidei, parodydama, kad tilo- 
sofijos priekaištai tikėjimui yra nesusipratimai, patiekdama teolo- 

gui apreikstosioms paslaptims aiškinti analogijų ir įgalindama 
mąstymo keliu apdirbti tikėjimo tiesas. 


2. Pažinimo mokslas. 


Pažinimo esmė yra ta, kad pažįstančiame atsiranda pažįsta- 
mojo vaizdas. Šitas vaizdas vadinasi pažinimo lytis, arba species. 
Ji nėra tai, kas yra pažįstama, bet tik tai, kuo, per ką pažįs- 
tama; ji yra formalinis objekto pažinimo principas. Jeigu būtų 
kitaip, sako Tomas, jeigu subjektyvi mąstymo lytis būtų mūsų 
pažinimo objektas, tada būtų negalimas nė joks objektyvus 
mokslas, nes tada būtų panaikintas skirtumas tarp tiesos ir klai- 
dos, ir kiekvienas savotišku būdu pažintų tik savo subjektyvius 
vaizdus. Tiktai vėliau ateinančios refleksijos padedami mes galime 
ir species padaryti mąstymo objektu. 

Species yra arba justinis arba suvoktinis (intelli- 
gibilis) atvaizdas, destis, ar daiktas yra pažįstamas iš savo išorės 
apraiškų ar proto iš savo suvokiamosios esmės. 

Kaip gi protas prieina tokius suvokiamuosius savo objekto 
vaizdus? Siela neranda jų tiesiog savyje, nes nė jokių įgimtų 
idėjų nėra. Ji nemato jų nė amžinose Dievo idėjose, nors tą tvir- 
tina augustinizmo šalininkai. Sąvokas protas greičiausia susidaro, 
abstrahuodamas fantazijos vaizdus: kiekvienas dvasios pažinimas 
prasideda pojutiniu pažinimu. Protas iš pradžių yra it nepri- 
rašyta lenta (tabula rasa). Norėdamas išaiškinti perėjimą nuo jus- 
tinio pažinimo prie to, kas yra dvasiška, Tomas, kaip ir Aristotelis, 
priima dvejopą sielos galią, būtent, pasyvųjį ir aktyvųjį 
intelektą. Abu juodu Tomas laiko, prieš averroizmą, įdiegtais 
pačioje sieloje ir, prieš augustinizmą, nuo sielos substancijos realiai 
atskirais akcidensais. Veikiamasis protas „abstrahuoja“ iš fantazi- 
jos vaizdų bendrą suvokiamąją daikto esmę ir tokiu būdu kuria 
dvasinį jo vaizdą. Tačiau tą vaizdą jis kuria nepažindamas; jis yra 
tik jėga, kuri, pati nepažindama, tarsi kokia dvasinė šviesa, per- 
šviečia fantazijos vaizdą ir jame paslėptą daikto esmę atiden- 
gia pasyviajam protui. Tuo šiam duodama proga atlikti tik- 
raji pažinimo aktą. Šitas dvasinio pažinimo sąryšis su justiniu 
pažinimu, o peršį — ir su mūsų patirties daiktais, Tomui laiduoja 
mūsų pažinimo objektyvumą. Tuo būdu pirminis ir tiesio- 
ginis intelektinio pažinimo objektas yra tai, kas yra suvokiama 
pojūčių medžiagoje—materialinių daiktų esmė. Būtent, pirmiausia 
pažįstama tai, kas bendra, nes protas juk abstrahuoja iš materia- 
linių daikto ypatybių, sudarančių atskirą daiktą. Tai, kas individualu, 
proto pažįstama tik netiesiogiai, būtent, refleksijai atsigręžiant į tą 
fantazijos vaizdą, nuo kurio prasideda jo pažinimas, Pagal pir- 
minio objekto, vadinasi, materialiniame daikte esančios jo esmės, 
analogiją mes mąstome ir apie visa, kas nematerialu; todel kiek- 
vieną mūsų dvasinį pažinimą lydi tam tikri atitinkami fantazijos 
vaizdai. Tai visiškai tinka ir materijoje egzistuojančiai su kūnu 
sujungtai sielai. 

Toliau plétodamasis, intelektas pereina j prota (ratio), kuris 
yra diskursyvaus mąstymo galia; jis mus veda samprotauja- 
mojo įrodinėjimo keliu nuo patirtinių objektų prie visiškai 
transcendenčių dalykų, prie sielos ir Dievo pažinimo. 

Intelektinis pažinimas eina nuo to, kas universalu, prie to, 
kas individualu, nes pačios bendrosios sąvokos, būdamos mažiau- 
siai apspręstos, yra pirmiausia mūsų intelekte, o tik per jas tega- 
lima prieiti prie atskirų, apspręstų sąvokų. Todel intelektui reikia 
pripažinti tam tikrą prigimta gabumą, kad jis šitas ben- 
drines sąvokas taip greitai sudaro, kaip tik pradeda veikti, ir kad 
šitose sąvokose randa aukščiausius, įomis besiremiančius, diskur- 
syvaus pažinimo principus, Tuo būdu tiesą mes pažįstame savo 
proto šviesa, vadinasi, iš vyriausių pažinimo principų, esančių 
mumyse principų įpratimo turėjimo galioje. Dievas gi yra aukš- 
čiausias mūsų objektyvaus pažinimo principas, nes ir tie pagrin- 
diniai pažinimo principai patys savo ruožtu galutinį pagrindą turi 
Dievuje. Tačiau pats Dievas yra mums ne pirmasis, bet greičiau 
paskiausias iš pažįstamųjų dalykų. 


3. Ontologija. 


a. Būties mokslas pradeda nuo bendriausios, abstrakčios 
esybės sąvokos. Ši sąvoka taip bendra, jog negali bebūti 
giminės sąvoka, kuriai galėtume priskirti rūšinio skirtumo sąvoką, 
kuri savo ruožtu nebūtų jau esybė. Taigi substancija ir 
akcidensas tėra tik atskiri jos modai. Substancija yra 
iš savęs esąs dalykas, yra dalykas, „kurio prigimčiai nedera 
būti kame nors kitame“. Šitas iš savęs dalykas g ali būti veik- 
smų bei kitimų subjektu arba nešėju. Bet tai nėra būtina sub- 
stancijos ypatybė, juk, pav., Dievas, aukščiausia substancija, nėra 
tokių kintamų įvykių nešėjas. Akcidensas yra nesavarankiš- 
kas dalykas, yra dalykas, „kurio prigimčiai dera būti kame kita- 
me“, yra „ens in alio, ens entis“, kitai esybei priklausanti esybė. 
Ir Tomas, kaip ir Aristotelis, p ir m ąj a substancija vadina atskirą 
konkretų daiktą, o antrąja — nuo to daikto atitrauktą esmę. 
Nepriklausomą, vien tik iš savęs egzistuojantį, atskirą daiktą Tomas 
vadina suppositu, o protingą supposita — asmenimi. 

b. Kiekviena esybé Tomui, kaip ir Aristoteliui, yra arba 
potencija arba aktas. Potencija yra galima, kintama esybė, 
esybė, kuri pasiduoda apsprendžiama. Aktas yra atbaigta, ap- 
spręsta esybė; ji pati gali ką nors kitą apspręsti ir atbaigti. Su- 
kurtoji esybė yra sudėta iš įvairių potencijų ir aktų; vienas Dievas 
tėra gryna tikrybė, actus purus. Taigi esmė ir būtis, du 
realiai skirtingu kontingentinių esybių principu, sutinka viena su 
antra kaip potencija su aktu; vadinasi, akcidensas yra aktas, kuris 
apsprendžia substanciją. Del to esmę ir individualybę 
Teikia suprasti kaip potenciją ir aktą; kūnai susideda i$ mate- 
rijos, grynosios potencijos, ir substancinės lyties, atitinkamo, 
tam tikro akto.  Sitokio iš materijos ir lyties sudėjimo (prieš 

pranciškonų mokyklą) nėra dvasinėse substancijose. Terminas 
„lytis“ turi kiek platesnės reikšmės negu „aktas“; mat, yra subs- 
tancinių ir akcidentinių lyčių. 

. Kai kurių substancinių lyčių egzistavimas pareina nuo ma- 
terijos (nesubsistenčios lytys), o kitos gali ir be materijos egzis- 
tuoti (subsistenčios lytys). Tuo būdu yra sau nurodyti ir daikto 
kitimo veiksniai: substancialus pakitimas įvyksta tada, kada 
apkinta substancinė kūno lytis, kada pranyksta viena lytis, o jos 
vietoje pirminę materiją lytina ir aktualizuoja kita lytis, akciden- 
tinis pakitimas įvyksta tada, kada prisideda arba pranyksta akci- 
dentinė lytis arba ypatybė. 

c. Materija ir lytis vadinamos taip pat ir priežastimis, 
būtent materialineirformaline daikto priežastimis; jos, 
kartu veikdamos, sudaro daiktą. Prie jų dviejų prisideda dar 
veikiamoji priežastis, kuriai veikiant atsiranda daiktas, 
ir tikslo priežastis, kuri apsprendžia kiekvienos veikiamo - 
sios priežasties veikimą. à 

d. Materija, būdama kiekybės atžvilgiu dalijama (materia 
signata sc. guatitate), yra ir individuacijos principas; 
ji leidžia tai pačiai lyčiai šakotis į daugelį lyčių. Todel grynosios 
lytys negali besišakoti į daugelį lyčių; čia kiekviena esybė yra 
kartu ir visa rūšis, arba species. 

e. Universalybių klausime Tomas laikosi aristotelinio 
sušvelnintojo realizmo. Atitraukdami nuo daugelio in- 
dividų bendrą jiems visiems esmę ir mąstydami ją atskirai, gau- 
name universalybę. Todel universalybė, kaip universa- 
lybė, t. y. iš savo universalumo pusės, tėra mąstomas dalykas ir 
tegali būti tik kieno nors prote. Turinys jos yra objektyviai 
realus; jis yra tam tikros individų grupės esmė, kuriose ji egzis- 
tuoja paskirai. Bet savo lytį universalybė gauna iš mūsų proto. 
Dievo prote universalybė arba esmės idėja eina pirma individo; 
žmogaus prote, priešingai, universalybė eina paskui individą, nes 
ji tik iš šio pastarojo tėra atitraukiama. Vadinasi, universalybė, 
įvairiais atžvilgiais, yra „ante rem“ (Dievuje), „in re“ (atskirame 
daikte kaip jo esmė) ir „post rem“ (mūsų prote). 


4. Kosmologija. 


| empirinius gamtos mokslo klausimus Tomas Ziúri i$ savo 
laikų požiūrio; savo spekuliatyviniame kūnų pasaulio moksle jis 
pasisavina Aristotelio doktriną, hilomorfizmą. Kūnai susideda iš 
dviejų substancinių principų, materijos ir lyties, Materija yra 
gryna potencija, o lytis — jos aktas, per kurį materija gauna 
tam tikrą, apibrėžtą būtį. Todel materija negali egzistuoti be 
lyties; bet ji tegali turėti tik vieną substancinę lytį, o ne daugelį 
jų. Iš lyties kūnas gauna ne tik savotišką būtį, bet taip pat per 
ją jis tegali veikti ir būti pažintas. Įvykus substancinei atmainai, 
viena lytis visiškai pranyksta, o kita užima jos vietą. Nauja lytis 

daikte atsiranda tada, kada jj veikia turinti jau tokią lytį substan- 
cija; žinoma, tai vyksta priklausomai nuo materijos (educitur e 
potentia materiae). Dvasinės materijos Tomas, nesutik- 
damas su pranciškonų mokykla, nepripažįsta. 

Tūriui, erdvei ir Jaikui Tomas pasisavina Aristotelio pažiūras, 
tik jas atsidėjęs smulkiai ištiria ir išplečia. Taip pat iš Aristotelio 
jis paima ir mokslą apie nekintamos dangaus ir kintamos žemės 
(sublunarinės) materijos įvairumą. Dangaus materija yra vientisa, 
o žemės susideda iš 4 elementų (ugnis, oras, vanduo, žemė). 
Dangaus kūnus judina dvasios. Jos daro įtakos žemės daiktams. 


5. Tomo mokslas apie Dievąir kūrybą. 


1. Dievo būvimo įrodymai. — Dievo pažinimas 
gali būti trejopas: cognitio intuitiva, cognitio per tidem ir 
cognitio per rationen. Intuityviai Dievą tepažinsime tik aname, 
pomirtiniame gyvenime; čia žemėje mes Dievą pažįstame arba 
tikėjimu arba prigimtu protu. Posakis: „Dievas yra“, objektyviai 
imant, yra propositio per se nota, nes predikatas „yra“ glūdi 
iš esmės subjekte. Tačiau mums (quoad nos) šis posakis nėra 
propositio per se nota. Tai būtų tik tada, jeigu mes Dievą pažin- 
tume per speciem propriam; tuomet mes betarpiškai pažintume, 
kad predikatas „yra“ glūdi Dievo sąvokoje. Bet šituo atveju mūsų 
pažinimas turėtų būti intuityvus, o tokio pažinimo mes šioje žemėje 
negalime pasiekti. Todel pasakymas: „Deus existit“ mums nėra 
propositio per se nota; priešingai, mums reikia Dievo būvimo 
įrodymų. 

Viena tik Dievo sąvoka remiantis, negalima Dievo buvimo 
įrodyti. Anzelmo įrodymas neturi įtikrinamos galios. Dievo buvi- 
mo įrodymai tegali būti tik aposteriorinės prigimties, t. y. 
kada mes iš Dievo darbų samprotaujame apie jo būvimą. Tomas 
čia duoda penkis vyriausius Dievo buvimo įrodymus. Pirmasis 
įrodymas (ex motu) iš judesių buvimo išveda ir judinančią prie- 
žastį; antrasis (ex ratione causae efficientis), remdamasis tuo faktu, . 
kad nėra pasaulyje daikto, kuris egzistuotų iš savęs, samprotauja 
esant vieną iš savęs egzistuojančią priežastį, trečiasis (ex possibili 
et necessario), iš atsitiktinės daiktų prigimties, iš to fakto, kad 
daiktai gali būti ir nebūti, gali būti tokie ir kitoki, samprotauja 
esant vieną būtiną esybę; ketvirtasis (ex gradibus perfectionis) 
nuo daiktų su įvairiais tobulumo laipsniais eina prie vienos tobu- 
liausios esybės; penktasis (ex gubernatione rerum) iš matomo tiek 
visoje gamtoje, tiek ir atskiruose jos daiktuose tikslingumo sam- 
protauja esant auščiausią, tikslus statančią, o todel ir protingą bei 
valingą, priežastį. 

2. Dievo esmė. — Remdamasis aukščiau paduotais 
Dievo buvimo įrodymais, Tomas praplečia aristotelinę Dievo, pir- 
mojo judintojo, sąvoką išsavumo (asseitas) ir begalinio 
tobulumo sąvokomis. Kaip pirmoji priežastis, Dievas yra gryna 
aktualybė, be jokios potencialybės. Todel Dievas nėra, kaip 

kiti riboti daiktai, sudėtas i$ esmės ir būties, iš substancijos ir ak- 
cidensų. Jam negalima pripažinti nė jokio, net metafizinio, su- 
dėtingumo. Visos tobulybės Dievuje yra vienas ir tas pat daly- 
kas. Tačiau tarp Dievo tobulybių reikia pripažinti, nors ir ne- 
realų, vis delto virtualinį skirtumą. Mat, savo protu mes 
negalime Dievo suvokti iš jo absoliučiai vieningo tobulybių pil- 
numo; mes Jį suvokiame, skirdami tai, kas Jame yra viena ir 
mąstydami Jį tai pagal vieną, tai pagal kitą Jo tobulybę. Bet, 
taip darydami, mes Dievą suvokiame kas kartas vis iš kito atžvil- 
gio. Prie to, savo prote mes šitų įvairių tobulybių negalime 
mąstyti kaip identingų arba sinoniminių, bet turime jas vieną nuo 
kitos skirti; o tai jau ir sudaro virtualinį skirtumą. 

Visas mūsų Dievo esmės pažinimas. lieka netobulas, neadekva- 
tus, analogiškas, nes mes savo, iš ribotų, kontingentinių daiktų 
imtomis, sąvokomis negalime visiškai ir tiksliai suvokti absoliučiai 
tobulo begalinio Kūrėjo. Tik pridėdami -prie aukščiausio laip- 
snio pozityvinių sąvokų dar ir visų netobulybių, esančių 
apribotuose daiktuose, nei gi m a, mes šiek tiek paZinime prisiarti- 
name prie Dievo esmės. 


3. Dieviškasis pažinimas. — Pirmiausia Dievas 
pažįsta patį save, o per save — ir šalia savęs esančius 
daiktus. Jis žinosi esąs šių pastarųjų priežastis, bet jis nega- 
lėtų to pažinti, jeigu jis nepažintų ir tų daiktų, kurių Jis gali būti 
priežastis. Tuo būdu Dievuje yra ir daiktų idėjos. Jeigu idėją 
laikysime pavyzdžiu, pagal kurį kuriamas daiktas, tad pati Die- 
vo esmė bus daikto idėja, nes ji per daiktus gali būti išoriškai 
pasekta, ir iš tikro yra sekama. Pažindamas savo paties esmę, 
Dievas mąsto ne tik apie ją, paimtą atskirai, bet ir apie tai, kaip 
ji sukurtuosiuose daiktuose yra išoriškai pasekama; tada tatai 
Jis ir yra daiktų idėja. Todel ir iš esmės idėja tėra viena, nes 
Dievo esmė, kaip ir Jo mąstymas, tėra viena. Idėjų daugumą 
tegalima pripažinti tik reliatyvia prasme, būtent, kad Dievo esmė 
gali būti ir yra pasekama, daugeliu ir įvairių būdų (Egzempla- 
rizmas). 

4. Dievo valia. — Kaip Dievas yra absoliuti Inteli- 
gencija, taip Jis yra ir absoliuti valia. Paskui protą na- 
turaliai eina valia. Kaip Dievas pirmiausia pats save pažįsta, taip 
Jis pirmiausia paties savęs ir nori. Tik toliau jau Jis nori ir kitų 
daiktų. Bet pats savęs Dievas nori būtinai, o kitų daiktų 
— laisvai. Paties savęs, begalinės Gėrybės, Jis negali neno- 
réti, bet kitų daiktų Jis nori laisvai, nes jie Jo absoliučiam to- 
bulumui ir laimingumui visai nėra būtini. Bet, norėdamas lais- 
vai kitų daiktų, Dievas turi taip pat turėti g aly bę juos gaminti; 
šitas gaminimas — pasaulio kūryba — tėra tik darbas Jo abso- 
liutaus gerumo, kurį Jis nori apreikšti šituose daiktuose. Iš čia 
eina ir tas sukurtojo pasaulio optimizmas, kad pasaulyje visa yra 
tobuliausiu būdu taip sutvarkyta, kad sukurtuose daiktuose galėtų 
apsireikšti Dievo tobulumas. 

5. Küryba. — Tik i$ savo esmés egzistuojanti Dievo 
esybė turi būtį i$ saves; kontingentinés esybės yra reikalingos 
priežasties, jos tėra galimos tik kaip Absoliuto kūriniai. Kú- 
rimo sąvokoje glūdi trys dalykai. Pirmiausia ji neigia preegzis- 
tuojančią materiją, iš kurios būtų buvęs sudarytas pasaulis. 
Čia Tomas eina prieš Platono ir Aristotelio kraštutinį dualizmą, 
skelbusį materijos amžinumą. Antra, iš kūrimo sąvokos išeina, 
kad sukurtai esybei iš prigimties pirmiau priklauso nebūtis, 
nekaip būtis, t. y. kad sukurtoji esybė egzistuoja ne iš savęs, bet 
savo būtį gauna iš Dievo. Pagaliau trečia yra tai, kad sukur- 
tieji daiktai seka paskui nebūtį ne tik savo prigimtimi, bet ir 
savo trukme, vadinasi, kad jų būtis turi pradžią. Pirmaisiais 
dviem atžvilgiais pasaulio sukūrimą galima įrodyti protu. Būtent, 
jeigu Dievas yra pirmoji visų daiktų priežastis, tad daiktai turi 
visą savo būtį, — o ne vieną tik jos dalį, vadinasi, tiek materiją, 
tiek lytį, — turėti iš Dievo, t. y. jie turi būti sukurti iš nieko. 


Tuo tarpu trečiasis momentas, būtent, kad pasaulis yra 
turėjęs pradžią, protu nėra įrodomas; yra tai tikėjimo dalykas. 
itą tezę pagrįsdamas, Tomas visiškai laikosi Mozės Maimonido. 
Proto įrodymai už pasaulio pradžią, sako jis, nėra griežti. „Ex 
nihilo“ dar eo ipso nereiškia „post nihilum“. Regresus in infi- 
nitum nėra galimas tik vienu laiku, bet ne po kita kitos veikian 
čiose priežastyse. Be to, ir įrodymai, kad pasaulis esąs būtinai 
amžinas, yra menki, silpni, nes čia turima reikalo su sukurtaisiais 
daiktais, kuriems nė jokiu atžvilgiu negalima pripažinti egzisten- 
cijos būtinumo. Taigi protu svarstant, pasaulis g ali turėti prai 
džią. Kad jis iš tikrųjų turi pradžią, tai mes tegalime sužinot- 
tik iš Apreiškimo. 


6. Tomo psichologija. 


Sistematiškų psichologijos potyrių randame Tomo veikaluose: 
„Summa c. Gent". (II, 46 (resp. 56) —90), „Summa theol“. (I, 75—90.) 
ir ,Quaestiones disputate“ (Qu. De anima). 


1. Kūnas ir siela. — Siela Tomui, kaip ir Aristote- 
liui, yra aktas, substancinė organinio kūno lytis; ji kūnui duoda 
gyvybę. Nesutikdamas su pranciškonų mokykla, jis pabrėžia, kad 
sudėtinėje žmogaus esybėje siela, būdama pirmutinė ir vie- 
nintelė lytis, betarpiškai jungiasi su pirmine materija, suteik- 
dama žmogui kartu dvasios, jusčių ir vegetacijos gyvenimą, o 
taip pat duodama būtį ir kūnui, kurio ji yra pirmasis aktas. Aris- 
totelio materijos ir lyties mokslą Tomas tiesiog nuosekliai pritaiko 
ir kūno su siela santykiams nušviesti; kūnas ir siela jungiasi 
savo tarpe kaip sudedamieji vienos substancijos pradai. Cia 
jis nesutinka su Augustino ir Platono sielos supratimu, nei su 
jųdviejų teze, kad sielos substancija ir jos galios esančios tarp 
savęs realiai skirtingos. Bet teigdamas sielos dvasingumą ir ne- 
mirtingumą, Tomas jau eina su jiedviem iš vieno. 

2 Dvasiškumas, nemirtingumas. — Visa siela, 
o ne tik mąstančioji jos dalis (pagal Aristotelį tik aktyvusis inte- 
lektas), yra nemateriali ir nemirtinga. Sielos nemateria- 
lumo įrodymą Tomas ima iš mąstymo. Vegetatyvinės ir justi- 
nės gyvybės funkcijos eina kartu iš kūno ir sielos; proto veikimas, 
nors ir suponuoja jusčių gyvenimą, tačiau nėra kūninio bei dva- 
sinio organo funkcija, jis yra vienos tik sielos funkcija, būtent, 
proto, kaip jos galios. Kitaip nebūtų galima pažinti to, kas 
daiktuose suvokiama, bendra, dvasiška. Iš mąstymo nemateria- 
lumo išeina paties mąstymo principo nematerialumas. Tas fak- 
tas, kad kūno silpnumas irligos gaišina ir kliudo mąstymą, nieko 
dar nejrodo prieš sielos nematerialuma, nes to priežastis yra ta, 
kad, sielai esant sujungtai su kūnu, mąstymas pareina nuo justi- 
nio pažinimo veiksmų. Tada aišku, kad jusčių pažinimo veiksmo 
sukliudymas del tam tikro organo ligos, su kuriuo tas pažinimas 
yra susijęs, turi kliudyti ir mąstymo veikimą. 

Iš sielos savarankiškumo mąstymo akte, kuriame betarpiškai 
nedalyvauja nė joks kūno organas, išeina ir sielos būties, jos 
subsitencijos, savarankiškumas. Juk būtis ir veikimas atitinka 
vienas kitą. Toliau, iš to savaime išeina, kad žmogaus siela yra 
nesunaikinama (incorruptibilis) ir nemirtinga. Siela 
yra nemateriali, subsistenti, vientisa lytis, taigi iš prigimties ji yra 
nesunaikinama. Bet ji yra taip patir nemirtinga, nes 
jos intelektualinis gyvenimas nėra esmiškai susijęs su kūno or- 
ganais. Tik, žinoma, tada, atsiskyrus nuo kūno, siela pažįsta ne 
tuo pat būdu, kaip ji ligsiol pažindavo, kada jos pažinimas parei- 
davo nuo pojūčių; tada, del savo naujos būsenos, ji pažįsta taip, 
kaip pažįsta kiekviena gryna dvasia; šitoks pažinimas yra, tiesa, 
praeter, bet ne contra naturam. 

3. Sielos kilmė. — Siela neegzistuoja prieš kūno 
atsiradimą; kadangi ji yra substancinė kūno lytis, tad visai natu- 
ralu, kad ji būtų susijungusi su kūnu; atskyrimas nuo kūno yra 
praeter eius naturam. O prigimtas dalykas visada yra pirmesnis. 
Iš čia išeina, kad siela pirma turi būti sujungta su kūnu, ir 
tik paskiau tegali atskirai nuo jo egzistuoti. Tačiau atsiradusi 
ji yra ne gimdymo keliu: kiekvieną sielą sukuria Dievas. Ji 
kūnui įdiegiama po to, kaip embrijonas, perėjes vegetatyvinę ir 
sensityvinę lytis, pasiekia deramą subrendimą ir dispoziciją priimti 
į save intelektualinę sielą; vegetatyvinė ir sensityvinė lytys 
tada pranyksta (corrumpitur). 

4. Valios laisvė. —Žmoguje šalia justinių siekimų, kurių 
objektas yra justinės gerybės, yra dar proto vadaujamas dvasios 
siekimas, laisva valia. Jos objektas yra gėris kaip gėris, kaip jį pažįsta 
protas. Apskritojo gėrio valia siekia su bútinumu, bet ji yra 
laisva atskirų gerybių atžvilgiu, nes nė viena iš jų nerealizuoja 
apskritojo gėrio. Tuo būdu valios laisvė savo pradžią turi paži- 
nime, kuris valiai atskiras gerybės parodo jų netobulo gerumo 
šviesoje. Augustinizmo šalininkai valią laikė kilniausia žmogaus 

galia; Tomas tokia kilniausia žmogaus galia laiko protą, kuris 
nušviečia valiai kelią ir del to veda ir kreipia visą žmogų. Tuo 
atveju ir kalbama apie proto primatą arba intelektualizmą; 
jis yra priešingas valios primatui, kurį skelbė augustinizmas (mo- 
derninėje filosofijoje šiuodu terminu turi kitos, gneseologinės, 
prasmės). 


7. Etika ir valstybės mokslas. 


1. Ir etikoje Tomas stato savo vieningą ir sandarią minčių 
sistemą, savarankiškai įvertindamas ir jungdamas Aristotelio mokslą 
su Augustino krikščionybės mokslu. 

Prigimtas žmogaus tikslas tegali būti tik tas, kuris jo pro- 
tingai siekiančiai prigimčiai žada ir duoda patenkinimą. Todel 
galutinis žmogaus tikslas Tomui yra laimigumas, 
kuris kartu yra ir tobuliausias kilniausios žmogaus galios veiki- 
mas. Laimė yra, pirmiausia, tiesioginis, intuityvus Dievo p a ži- 
nimas aname gyvenime (intelektualizmas); šitame regėjime 
Dievas, būdamas tobuliausias objektas, duoda kilniausiajai Zmo- 
gaus galiai ir didžiausį patenkinimą; iš čia savaime išeina toliau 
valios meilė ir valios palaima. Tuo būdu Dievas žmogui, kaip 
ir kiekvienam kitam sukurtam daiktui, yra kartu išeinamasis ir 
grįžtamasis, tikslo punktas, causa efficiens ir causa finalis. 

Šitas tikslas pasiekiamas doroviškais, gerais darbais. Tie- 
sioginę normą čia duoda valios vadovas, protas. Panašiai, 
kaip protas turi savyje pirmuosius teorinius pažinimo principus, 
tarytum, įgautą kraitį, taip jis slepia savyje ir aukščiausius doro 
veikimo dėsnius, taip jog jie kiekvienam atbundančiam protui 
tuojau stoja prieš akis*). Taikydamas šituos pagrindinius doro- 
vės principus atskiriems atsitikimams, protas tampa sąžine. Sitas 
dorovės ;statymas (lex naturalis) žmoguje yra tik atspindys amži- 
nojo įstatymo, pagal kurį Dievas tvarko pasaulį (lex aeterna). Tuo 
būdu absoliutinis sukurtųjų daiktų veikimo matas yra, 
galų gale, pats Dievas, Absoliutas. Todel protingas veikimas yra 
kartu ir moralus, Dievui patinkamas veikimas. 

Dorybę Tomas aptaria (prisidėdamas prie Aristotelio habito 
mokslo) kaip nusiteikimą, kurio dėliai valia linksta prie to, kas 
moraliai gera. Tomas atsidėjęs nagrinėja atskiras dorybes ir si- 
stematiškai jas pastato po keturiomis kardinalinėmis ir trimis die- 
viškosiomis (tikėjimas, viltis ir meilė) dorybėmis. 

2. Pažinti šv. Tomo pažiūroms į valstybę, pirmiausia 
svarbus jo raštas „De regimine principum“; svarbiausios jo min- 
tys yra šios: 

a) Pati žmogaus prigimtis rodo, kad jam reikia gyventi vi- 
suomenėje bei valstybėje (Aristotelis). Kievienos politinės tvarkos 
pagrindas ir tikslas yra dorovės ir religijos tvarka. Krikščioniškoji 
valstybės téisé saugoja politinį autoritetą ir politinę laisvę ir stato 


*) Šitas habitas buvo pavadintas sintereze. 

jas abi po Dievo įstatymu. Svarbiausias politinės valdžios užda- 
vinys yra palaikyti valdinių tarpe taiką. Tam geriausiai tinka 
monarchija, kuri turi savo pavyzdžiu dieviškąjį pasaulio val- 
dymą; tačiau, kad išvengtų tirono sauvalios, tokią monarchijos 
valdžią turi papildyti liaudies dalyvavimas valdyme. 


Kunigaikštis yra Dievo tarnas. Tik kaip toks jis turi 
teisę valdyti; savo veikimo pagrindu jis turi imti ne tiek žemės 
garbę bei pasaulio šlovę, kiek Dievo garbę. Jam turi rūpėti visa, 
kas tik kelia moralinę ir materialinę jo valdinių gerovę. Nors 
pasaulinė valdžia stovi ir žemiau už dvasinę valdžią, tačiau vis 
delto savo srityje, t. y. grynai pasauliniuose dalykuose, ji yra visai 
suvereni ir todel šituo atžvilgiu valdiniai turi jos klausyti. 


b) Statydamas gera monarchine valstybės santvarką aukščiau 
už visas kitas valdymo lytis, Tomas tačiau griežtai pasmerkia kiek- 
vieną absoliutizmą, kiekvieną despotizmą bei tiraniją. Šitokią vals- 
tybės santvarką jis, kaip ir Aristotelis, laiko pačia blogiausia. Jis 
yra tos nuomonės, kad tironiškai valdąs kunigaikštis galįs ir turis 
būti priverstas pakeisti savo veikimą arba atsisakyti nuo valdžios. 
Tačiau tai turį būti daroma su didžiausiu atsargumu, kad kartais 
blogybė nuo perversmo dar nepadidėtų. Tomas griežtai draudžia 
žudyti tirionį, laikydamas tai visiškai nekrikščionišku darbu. Sto- 
ti prieš tirionį teturi tėisės ne atskiri žmonės, bet visa tauta. 

Aukščiau paduotoje trumpoje apžvalgoje tepateikėme tik at- 
skiras nuotrupas didžiulės, plačiai išsišakojusios, o vis delto vie- 
ningos, Tomo sistemos. Todel Tomas visai teisingai buvo pavadintas 
scholastikų kunigaikščiu; niekas jo nėra dar pranešęs, 
niekas su juo nėra susilyginęs. Tai buvo pripažinta dar jam te- 
begyvenant, tą pat patvirtino ir pakilusi 19 a. scholastinė filoso- 
fija, arti prisiglausdama prie Tomo. M. Baumgartneris, baig- 
damas savo trumpą, bet puikią monografiją !), šiais žodžiais nusa- 
ko Šv. Tomo reikšmę filosofijai: „Jis yra pirmasis aristotelizmo 
kelių mynėjas ir niekieno dar nepasiektas mokslinis organizatorius 
ir sistematikas. Jam yra pavykę didelę suskydusią medžiagą, tą 
trijų galingų kuriamųjų protų (Platonas, Aristotelis, Augustinas) 
išmintį, sujungti į vieną su krikščioniškosios minties vertenybėmis 
ir sudaryti galingą sistemą, kokios dar nežino mokslų istorija. 
Tokios buvo jo pastangos, nudirbtieji darbai, taip reikšmingi ir 
vėlesniems amžiams, vienų puolami, kitų keliami, 


IV. Tominio aristotelizmo priešininkai ir pasekėjai. 


1. Priešingumas. Šv. Tomo nuveiktasis darbas padarė 
jo amžininkams be galo didelį įspūdį. Tame darbe — tiek visame 
ištisai, tiek atskirose jo tezėse — buvo tiek daug nauja filosofijai 
ir teologijai, jog su juo, šiaip ar taip, visi turėjo skaitytis: vie- 


t) v. Aster, Grosse Denker. 
12 
Filosofija. 

ni daug kuo priestaraudami, kiti pritardami, kol pagaliau Tomas 
tapo iš tikrųjų „Doctor communis”. Tas skaitymasis pasireiškė iš 
dalies šiurkštokomis lytimis. 

Tomas savo mokslu juk priešingas buvo tradicinei Augustino 
pakraipai. Aišku, kad iš tos pu:é; turėjo kilti pasipriešinimas. 

2. Ginčijamieji dalykai. Labiausiai buvo puolamos 
teorijos esminės lyties vienumo, ypač žmoguje, materijos kaipo indivi- 
dualumo principo, jos grynai potencinio charakterio, nepripažįstan- 
čio net daigiško lyties buvimo joje (rationes seminales), aiškinimas 
mūsų pažinimo be apšviečiamosios Dievo šviesos, be regulae 
aeternae. 

3. Priešininkai. Žymiausių naujojo mokslo prieši- 
ninkų atsirado prančiškonų mokykloje. Tokie buvo: 
Jonas Peckhamas, Richardas iš Middletowno 
ir Vilhelmas de la Mare, parašęs jau minėtą „Correc- 
torium fratris Thomae“. 

Taip pat ir senesniosios mokyklos domininkonaikibo į 
jaunesnįjį savo ordeno brolį. Robertas Kilwardbyas, 
Cantenburyo arcivyskupas, 1277. m. pasmerkė kai kurias Tomo 
tilosofijos pažiūras, pav., gyvybės lyčių vienumo mokslą. Taip 
pe i$ pasauliniy kunigy kiles, ParyZiaus vyskupas Steponas 

empieras smerké (1277. m.) kartu su daugeliu averroizmo 

ažiūrų ir kai kurias Tomo tezes, ypač materijos kaip individua- 
umo principo, teze. 

4. Pasekéjai. — Už Tomo mokslą pirmiausia stojo 
šventojo mokiniai. Augustinijony eremitas Aegidijas i$ Rymo 
(Colonna) (apie 1277.—1316. m.) pasiryžęs gynė savo mokytoją, 
pav., jo substancinės lyties ir individuacijos principo mokslą. Tiesa, 
kai kuriuose punktuose (pripažindamas rationes seminales, valios 
primatą) jis pats nuo Tomo nukrypsta.— Petras iš Auverg- 
neos (f 1305. m.) buvo ištikimas Tomo mokinys ir pasekėjas, 
Suprantama, daugiausia pasekėjų Tomas rado domininkonų tarpe. 
Iš tų buvo jau minėti jo mokiniai: Reginaldas iš Piperno, 
Tolomiejus de Lucca (1236. — 1327. m.), pabaigęs Tomo 
raštą „De regimine principum“; Bernardas iš Trilijos (į 1292. m.), 
ypatingai gynęs Tomo pažinimo mokslą; Aegidijas Lessinesas 
(f 1304. m.), gynęs prieš Robertą Kilwardbya substancinės lyties 
vienumą; taip patHervéjas Natalis(f 1323. m.) uoliai ir 
sumaniai aimušęs daug įvairių priekaištų. Be to, daugelis ordeno 
generalinių kapitulų nuo 1278. m. paskelbė Tomą „Doctor ordinis“, 
o jo mokslą priėmė oficialiniu ordeno mokslu; tuo jie pri- 
vertė tą mokslą studijuoti ir padėjo ilgainiui veik visiškai jam 
įsigalėti domininkonų mokyklose. 

. $&. Savarankiškiau laikos toje kovoje del naujosios ir seno- 
sios mokyklos Henrichas iš Gento (a. 1217.—1293. m.). 
Jis buvo pasaulinis kunigas ir mokė Paryžiaus universitete. Be 
„Summa theologiae", jis parašė ,Quodlibeta seu Quaestiones 

disputatae in qualtuor libros Sententiarum". Apskritai, jis lieka 
ištikimas augustininei pakraipai; daug charakteringų nau- 
jojo mokslo punktų jis atmeta. Tarp esmės ir būties nėra realaus 
skiriumo; materija nėra gryna potencija, Dievo galybės padedama 
ji galėtų egzistuoti ir be substancinės lyties, ji nėra individualumo 
principas; šis greičiausia remiasi tuo, kad suppositas, resp. lytis, 
yra savyje taip sandarus ir nedalus, jog tuo „neigiamas“ bet koks 
dauginamasis arba tapatumas su kitais. Zmoguje, šalia sielos, 
reik tarti esant dar „forma corporeitatis^.  Pažinimas nereikalingas 
nė jokių pažinimo lyčių; tiesa, jį mes imame pirmiausia iš patirties, 
bet pilną tiesą mes tesuvokiame tik Dievui ją ypatingai mums 
apšvietus. Valia turi pirmenybę prieš protą, laimę duoda Dievo 
meilė; amžinas kūrimas yra negalimas. Daugeliu savo pažiūrų 
Henrichas, Doctor solemnis, yra artimas Dunsui Scotui. 

6. Henricho mokinys buvo Gottfridas iš Fontai- 
neso (f apie 1308. m.), bet jis laikosi žymiai arčiau tomizmo. 
Tiesa, ir jis neigia realų skirtumą tarp esmės ir būties, individua- 
cijos pag indu laiko lytį, bet vis delto eina prieš savo mokytoją, 
priimdamas Tomo abstrakcijos mokslą. Be to, Gottfridas pripažįsta, 
kartu su Tomu, primatą protui ir t. t; lyčių daugumo klausimo 
jis neišsprendžia. 

7. Ir didįjį poetą bei teologą Dante (į 1321. m.) reikia 
laikyti Tomo pasekėju teologijos dalykuose; bendrosios filosofijos 
ir gamtos filosofijos dalykuose jis pasiduoda labiau augustinizmo, 
neoplatonizmo ir arabų įtakai. 

8. Tomo filosofija, ypač domininkonų ordene, rado vis 
daugiau šalininkų. Bet kova del jos niekuomet nebuvo pasilio- 
vusi. Greitai pakilo didžiausias jos priešininkas skotizmas. 

Prieš pradėdami jį nagrinėti, paminėsime trumpai dar kitą 
aristotelizmo srovę. 


5. Lotyniškasis averroizmas. 


P. Mandonnet, Siger de Brabant et l'averroisme latin au 
XIII e siecle. 2. ed. 1908. ir 1911. — Cl. Bžumker, Die Impos- 
sibilia des Siger von Brabant 1898. (Beitr. z. Gesch, der Phil. des 
Mittelalt. Il. 6.). 


1. Dauguma augustiniškos orientacijos mokslininkų šalinosi 
nuo Aristotelio filosofijos, net ir Tomui jau suderinus ją su krikš- 
čioniškosios pasaulėžiūros mintimis. Kiti mokslininkai, priešingai, 
norėjo aristotelizmą tiesiog be jokio apribojimo priimti, priimti 
tokį, kokį jį teikė arabų filosofai neoplatonikai, kurių komentoriai 
darė stiprios įtakos; ypač Averroésas buvo laikomas tiesiog „ko- 
mentatorium“. Nuo pusės 13 a. šitos įdėjos taip praplito, jog ga- 
lima jau kalbėti apie lotyniškąjį averroizma. 

2. Žymiausi šitos pakraipos atstovai yra: a) Sigeras iš 
Brabanto, mokęs Paryžiaus universitete iki savo ištrėmimo; 
1282. m. Orvietoje buvo savo sekretoriaus užmuštas. Svar- 

biausias jo veikalas yra „De anima intellectiva"; be to, parašė 
„De aeternitate mundi“, Quaestiones naturales ir t. t. b) B oe- 
tijas iš Dakijos ( į prieš 1284. m.) taip pat mokęs Paryžiuje 
ir c) Bernieras iš Nivelleso. 


3. Svarbiausi tos pakraipos skiriamieji punktai yra 
šie: a) Materijos amZinumas ir amžinas visų daiktų ki- 
limas iš Dievo (per tarpinius laipsnius); tezė argumentuojama 
Dievo nesimainomumu. b) Dievo Apvaizda nesirūpina atski- 
romis esybėmis; Dievas, būdamas grynoji inteligencija, pažįsta tik 
universalinius, o ne konkretinius dalykus; be to, sublunarinio pa- 
saulio daiktai nekyla tiesiog iš Dievo; c) čia priklauso ir intelekto, 
visiems bendros intelektualinės sielos, vienumo teorija (Mono- 
psichizmas); Sigeras šitą nuomonę remia tuo, kad intelektualinė 
siela, nepriklausydama kūno, negali būti jo lytimi; o būdama 
gryna lytis, ji negali būti išsišakojusi, skaidoma; todel ji esanti 
viena visiems žmonėms; ji viena tėra nemirtinga; atskiros, kūno 
priklausančios, sielos su kūno mirtimi nyksta. d) Determiniz- 
mas: visa pareina nuo būtino dėsningumo, ir žmogus ir Dievas. 
e) Tikėjimui pateisinti buvo atnaujintas dvejopos tiesos 
mokslas, kad tai, kas klaidinga filosofijoje, gali būti teisinga teo- 
logijoje. 

4. Prieš averroizmą stojo Albertas Didysis 
1256. m. raštu „De unitate intellectus contra averroistas“ ir kart- 
kartėmis Tomas iš Aquino, ypač veikale „De unitate intel- 
lectus contra averroistas“, atkreiptame tiesiog prieš Sigerą iš 
Brabanto. Su averroizmu kovojo savo raštuose taip pat Aegi- 
dijas iš Ry mo ir Raimundas Lullas. Lygiai ir Bažny- 
čios autoritetas stoja prieš nekrikščionišką mokslą: Paryžiaus vys- 
kūpas Steponas Tempieras 1270. ir 1277. m. pasmerkia 
averroizmo pažiūras. Del to ir Si geras su Boetiju turėjo 
išsikelti iš Paryžiaus. Tuo buvo palaužta šitos pakraipos gyvybė. 
Ji būtų ir be to negaléjusi atstengti prieš susvelnintaji Alberto 
ir Tomo aristotelizmą, nekalbant jau apie sandarios Tomo sintezės 
gerąsias puses, del savo priešingumo tikėjimui ir del prieštaringos 
dvilypės tiesos. Tačiau Averroésas ir tolesniems amžiams darė 
įtakos. 14. a. be atodairos prie jo prisidėjo Jonas iš Jan- 
d u no; kiti, kaip prančiškonas Petras Aureolis ( y 1321. m.) 
ir ypač karmelitas Jonas Baconthorpas (f 1345 m.) laikėsi 
averroizmo, derinamo su krikščionių tikėjimu. 


6. Jonas Duns Scotas. 


Iš literatūros: P. Minges, Ist Scotus Indeterminist? 1905, 
(Beitr. z. Gesch. d. Phil. d. Mittelalt. V. 4.); to paties, Der 
Gottesbegrift des Duns Scotus. 1907. (Theol. Stud. d. Leo= 
Geselsch. 16.); to paties, Das Verhalinis von Glauben und 
Wissen, Theol. u. Philos. nach Duns Scotus, 1908. (Forsch. z. 

chrstl. Lit- u. Dogmengesch. Vll. 4. ir. 5.); to paties, Der an- 
geblich exzessive Realismus des Duns Scotus. 1908. (Beitr. z. Gesch. 
d. Phil. Mittelalt. VII. 1.). 


l. Gyvenimas ir veikalai. Gimęs apie 1266. m. 
(kiti sako, kad 1274.), dar jaunas tebebūdamas, Jonas Duns Sco- 
tas įstojo į prančiškonų ordena ir mokėsi Oxforde. Po to jis mokė 
nepaprastai sėkmingai iš pradžių Oxforde, o nuo 1304. m. Pary- 
žiuje. 1308. m. išvyko į Kölną ir ten pat tais pačiais metais mirė, 
teturėdamas 42. (resp. 34) metus amžiaus. 

Kad ir neilgai jis tegyveno, vis delto paliko daug veikalų, 
kurie 1639. m. Lyone išleisti, sudaro dvyliką tomų in folio; vė- 
liau jie yra išleisti Paryžiuje (1891. ir t. t.) ir iš dalies Quaracchyje 
(1904. m.). Be Aristotelio komentorių, paminėtini yra šie: „Opus 
Oxoniense*, Oxforde parašytas komentorius Lombardo senten- 
cijoms, „Opus Parisiense“ arba „Reportata Parisiensia“, „De rerum 
principio“, ,Quaestiones guodlibetales“, „De primo rerum princi- 
pio“, „Theoremata subtilissima“. a 


2. Bendroji charakteristika. Duns Scotas yra 
jaunesniosios prančiškonų mokyklos įsteigėjas. Jo sistema yra 
savarankiška sintezė; ji turi aristotelizmo pažymių, bet daugeliu 
punktų nukrypsta nuo Tomo požiūrio ir pasilaiko kai kurius punktus 
iš senesniosios mokyklos. Duns Scotas, „Doctor subtilis“, žymus 
savo akylumu, proto aštrumu, distinkcine dovana, siekiančia net 
iki subtilumo. Delto jis galėjo imtis persijoti visą filosofijos ir 
teologijos mokslo medžiagą. Scotui labiau sekėsi kritikuoti kitų 
mokslą (Aleksandro iš Haleso, Bonaventūro, Aegidijo iš Rymo, 
ypač Tomo iš Aguino ir Henricho iš Gento), nekaip kurti savo pozi- 
tyvią sistema. Todel jo mokslo sistema toli gražu nėra taip ap- 
dirbta, nudailinta, kaip tomistinė. Ilgiausi prikapojimai, kurių pilnas 
kiekvienas jo klausimas, nepaprastai sunkina sekti jo minčių eigą, 
o prastutélé kalba, kuria jis savo mintis reiškia, atgrasina nuo jo 
raštų skaitymo. 

3. Mokslas, — Zemiau trumpai iškeliame Scoto mokslo 
savotiskumus. 

a. Žinojimas ir tikėjimas. — Kritiškas, aštrus Scoto 
protas įrodymams, kad jie būtų moksliški, stato griežtų reikala- 
vimų. Todel jis ne tiktai atmetė daugelį savo pranokėjų ir amži- 
ninkų įrodymų, bet kai kuriuos dalykus, kur, pav., Tomas mėgina 
įrodinėti, laikė esant griežtai, moksliškai visai neįrodomais. Bet tas 
atsargumas nevadintinas dar skepticizmu ar antiintelektualizmu. 


Ir Scotas sako, kad tarp tikėjimo ir tikro žinojimo negali 
būti nesutikimo ir prieštaravimo. Ir jis pabrėžia, kad filosofija 
remia teologijos spekuliacijas. Tiesa, tikėjimo paslaptys ir Scotui 
yra protu neįrodomos. Bet protas gali pažinti Dievo buvimą ir 
esmę (ne a priori, bet a posteriori via causalitatis et negationis et 
eminentiae), paZinti jj kaip pirma, büting nesukurta esybe, kaip 

pirmutinę visų daiktų priežastį ir paskutinį jų tikslą, kaip aukš- 
čiusią, begalinę proto, valios ir gerumo tobulybę, esybę vienti- 
siausios esmės ir veiksenos. 


Bet čia nereikia užmiršti, kad Scotas šitos rūšies įrodymus 
daugelyje vietų nelaiko absoliučiai įtikrinančiais ir tepripažįsta 
įiems tik moralinio įtikinimo reikšmės; be to, jis kai kurias tie- 
sas laiko tiesiog protu neįrodomomis, pav., Dievo visagalybę (galybę 
visa, kas galima, padaryti vienam pačiam, o ne vienam arba 
per savo kūrinius), Dievo begalinę didybę ir visur buvimą, Jo 
teisingumą, gailestingumą, Dievo Apvaizdą ir sielos nemirtingumą. 
Tačiau vietomis jis pats duoda proto įrodymų už šitas tiesas (išė- 
mus visagalybę, suprantamą aukščiau paduota siauresne prasme). 
Taigi lieka neaišku: ar jis savo pažiūrų ne visada tvirtai laikėsi, 
arba gal (greičiausia) tokius įrodymus davė tik kaip morali- 
JAS o ne kaip demonstratyvinius, turinčius matematiško griežtumo 
galios. 

Sukurtieji daiktai pažįstami natūraliu būdų; jų lai- 
kinumas nėra griežtai įrodomas. 

Teologiją jis vadina praktikos mokslu, bet ne Kanto 
terminologijos prasme, o tik norėdamas išreikšti, kad joje viskas 
siekia Dievo meilės ir tos meilės įvykdymo gyvenime. 

Taip patir prigimties įstatymo atžvilgiu Scotas sako, 
kad natūraliu būdu tobūlai pažinti galima tik tas absoliutines parei- 
gas, kurias deda pirmosios dekalogo lentelės įsakymai, kuriuos Die- 
vas būtinai turėjo duoti; antrosios lentelės įsakymai nesą taip grieZ- 
tai grynu protu įrodomi, nes Dievas galėjęs juos duoti, bet galė- 
jes nuo jų ir atleisti. Tačiau ir šiuos įsakymus esą galima, mažių 
mažiausia, įrodyti sutinkant su protu, nes jie ir iš tikro visuomet 
buvo įrašyti žmonių širdyse. 

b. Universalybė ir individas. — Scotas, kaip ir 
Tomas, yra sušvelnintojo realizmo šalininkas; nuo Tomo 
jis tačiau skiriasi individuacijos aiškinimu. 

Universalybės atstovauja bendroms daiktų prigimtims ir 
todel yra objektyviai realios. Tačiau jų bendrumas objektyvioje tik- 
rovėje tėra potencialus. Bendroji prigimtis iš savęs yra indife- 
renti, iš vienos pusės, atskiro, individualaus daikto atžvilgiu, iš 
kitos—aktualaus bendrumo atžvilgiu, nes ji pati iš savęs nėra nei 
viena nei kita. Betgi joje yra galimumas, iš vienos pusės, reali- 
zuotis daugybėje individų, iš kitos — būti mastoma bendrai 
kaip actu. Tai yra jos potencialinis bendrumas. 


Bendroji esmė tampa atskiru daiktu, kai gauna paskutiniąją 
lytį. Šita lytis yra individualinėje diferencijoje, vadinasi, indivi- 
dualinėje rūšies lytyje, ir per ją tampa individu. Scotas ir Scoto 
mokykla šitą lytį vadino haecceitas (tai, per ką kas nors yra 
„šitas daiktas“, haec res). Todel, remiantis šituo formaliniu indi- 
viduacijos principu, galima sakyti, kad ir bet kuri dvasinių esybių 
rūšis gali turėti daug individų. 


10 n 


c. Distinctio formalis. — Ypatingu, savotišku būdu 
Scotas nustato skirtumą tarp bendrosios atskiro daikto prigimties 
ir jo individualybės. Čia nesą nė jokio realaus skirtumo, kaip 
tarp vieno daikto ir kito daikto; taip pat čia nesąs vien tik logi- 
nis skyrimas, bet esanti distinctio formalis ex natura 
rei, formalinis skirtumas pačiame daikte. Tuo Scotas nori pasakyti, 
kad realiame daikto vienete (a parte rei) yra „formaliai“ realizuoti 
dvi esmi (entitates); vienos kurios iš tų esmių aptartis neapima 
antrosios. „Formaliai“ reiškia, kad logiškai skirtingos esmės, ne- 
žiūrint į savo realią vienybę, savo „formaline ir kvidditatyvine 
esme“, taigi pagal savo definicija, yra pačiame daikte: yra ne tik 
„virtualiai“ , „kaip padarinys prieZastyje*, arba „potencialiai“, 
„kaip baltumas juodume“, o taip pat ir ne vien tik neaiškiai (con- 
fuse), tarytum kitame kame pasislėpusios, „kaip ugnis mėsoje“ (arba 
kaip, kartu su grynomis tobulybėmis, Dievuje yra ir vad. maišytų 
tobulybių, pagal savo sąvoką susijusių su trūkumais ir netobuly- 
bėmis), — bet tiesiog ir su tobulu realizavimu savo definicijos, 
„formaliai“. Taigi Scotas kalba apie įvairias formalybes (forma- 
litates) ir realybes (realitates), kurios yra viename daikte. 

Vadinasi, konkretiniame individe, nors ir būdami vienas daik- 
tas, skiriasi bendroji prigimtis ir individualinis ypatumas. 

Tokį pat skirtumą Scotas taiko ir visur kitur. Sakysim, Dievo 
tobulybių skirtumą jis supranta „formaliai“: Divinae perfectiones 
distinguuntur a parte rei, non realiter guidem, sed formaliter. Tas 
pat sakoma ir apie sielą ir jos galias; jos yra skirtingos ne realiai, 
kaip du daiktu, kaip substancija ir akcidensas, bet tik formaliai, 
nes realioje sielos ir sielos galios vienybėje yra tobulai ir su vi- 
sais savo savotiškumais realizuotos abi skirtingosios, sielos subs- 
tancijos ir sielos jėgos, definicijos. 

Tuo būdu *) skirtumas tarp šitos Scoto distinctio for- 
malis ir įprastos distinctio rationis cum fundamento in re (vadi- 
namojo virtualinio skirtumo) tėra daugiau žodinis nekaip dalyki- 
nis; antruoju supratimu labiau pabrėžiamas daikto vienumas, pa- 
likus galimumą skirtingas jo puses suvokti ir skirtingomis sąvo- 
komis, o pirmuoju Scotas iškelia labiau skirtumus, realizuotus 
viename daikte. Vis delto Scoto skirtume galime matyti labiau 
pabrėžiant šiek tiek perdėtą realizmą, ypač taikant tą skirtumą 
tam, kas individe bendra, ir tam, kas jame ypatinga. 

d. Materija ir lytis, — Duns Scotas priima, drauge su 
visa prančiškonų mokykla, Avicebrono tezę, kad materialinių ir 
dvasinių daiktų pagrindas yra vieninga materija. Čia jis skiria 
materia primo prima, materia secundo prima 
ir materia tertio pirma. Pirmoji yra grynai belytė mate- 
rija, antroji —gimimo ir nykimo subjektas ir, pagaliau, trečioji — 
meniško darbo substratas. Materia primo prima yra viena visose 
dvasinėse ir kūninėse esybėse. Jei ji būtų sudėtinė, daugerio- 


1) Palg. P. Minges, Die distinctio formalis des Duas Scotus (fheol 
Quartalschrift 1908. 3. sas.). 

pa, sako Scotas, — ir Cia pasirodo jo perdėtas sąvokinis rea- 
lizmas, — tad būtų reikalinga priimti dar kitą vienybę, iš kurios 
tas daugumas būtų atsiradęs, ir todel nė viena iš tų materijų ne- 
bebūtų materia primo prima. Sita materija, būdama 
Dievo kūrybos produktas, turi savą būtį (Scotas atmeta realų es- 
mės ir buvimo skirtumą), savą aktualumą; per lytį ji gauna ne 
aktualumą tiesiog, bet tik tam tikrą realumą, kurį lytis su savim 
atsineša. 


Todel pasaulį mes galim vaizduotis didžiuliu medžiu, kurio sėk- 
la ir šaknis yra pirmoji materija, šakos ir šakelės —nykstamieji padarai, 
kurio lapai yra akcidensai, žiedai — protingos sielos, ir pagaliau jo 
vaisiai —grynos dvasios, angelai. Kaip augalo ar gyvulio dalys tesudaro 
organišką vienybę tik visos išaugdamos iš vienos sėklos, taip ir pasau- 
lio vienybę tegalima išvesti tik is analogaus jo dalių sąryšio su bendru 
pagrindu. Tas pagrindas yra Materia primo prima. 

Formų gemalus materijoje, rationes seminales, Scotas atmeta. 

e) Psichologija.—a) Kūnas ir siela. — Žmogaus 
siela yra substancialinė kūno lytis. Bet ji nėra vienintelė lytis 
žmoguje; be jos, reikia pripažinti esant žmoguje dar forma 
corporeitatis, per kurią kūnas yra kūnu. Jos intelektualinės 
jėgos yra protas ir valia. 

$) Pazinimas. — Prieš Toma, Scotas moko, kad po- 
jūčių sąmonėje atsiradus objektui, — pirm pažįstant tai, kas 
bendra, — reikia, kad ir netobulai, pažinti tai, kas atskira, indi- 
vidualu. Situo pirmuoju pažinimu pasirėmus daromos bendrinės 
sąvokos, šalinant individualines ypatybes iš bendrosios individų 
prigimties. Kokio nors nuo intellectus possibilis atskiro veikiamojo 
proto nereikią. Ir tobulam tiesos pažinimui nėra reikalinga kokio 
ypatingo apšvietimo, kurio reikalauja augustinizmo pasekėjai. 

y) Valia. — Scotas su dideliu grieZtumu pabrėžia valios 
laisvę. Todel jis ypač pažymi, kad valios pažinimas nedeter- 
minuoja. Tačiau tasai indeterminizmas dar nereiškia, kad 
valia ryžtasi be pagrindo ir be motyvų, o tik rodo, kad motyvai 
jos nepriverčia veikti. 

Taip pat ir aukščiausiojo gėrio atžvilgiu, sako Scotas, valia 
yra laisva, nes ir jo atžvilgiu ji gali susitūrėti nuo veiksmo. 

Svarbiausiais valios laisvės punktais Scotas ir Tomas sutin- 
ka, nors ir skiriasi vienas nuo antro, formuluodamu ir spręsdami 
antraeilius dalykus, Priesingumas ypač matyti vertinant pa- 
žinimą ir norėjimą. 

0) Valios primatas. — Valia yra aukščiausia 
sielos galia. Taip vertindamas valią daugiau už protą, Scotas 
remiasi tobulu valios apsisprendimu ir valdžia, kurios laisva valia 
turi visoms kitoms sielos galioms, net ir protui, kurį ji gali pa- 
xreipti į vieną ar kitą objektą; prie to, jis pabrėžia, kad m or a- 
liai dorybingas gyvenimas, kuris yra aukštesnis už gryną pažini- 
mą, — kaip Dievo meilė kad stovi aukščiau už Dievo pažinimą, 
—kyląs iš valios, 

Todel ir tobulą laimingumą jis veda ne iš tiesioginio, kon- 
templiatyvaus Dievo pažinimo, bet iš apėmimo Dievo mylinčia 
valia. Tik šita prasme tegalima kalbėti apie Scoto valios primatą, 
arba voluntarizmą, einantį prieš intelektualizmą. 


7. Atskirosios srovės. 


A. Neoplatoninių gamtininkų grupė 1)—Vi- 
duramžio filosofų galvojimas yra, apskritai imant, palinkęs į me- 
tafizika, į metafizinį realizmą. Tik išimtimi atsiranda atskirų galvo- 
tojų, kaip Albertas Didysis; bet dar išimtesni yra tie, kurie imasi 
gamtos mokslų. Jie tai daro daugiausia del neoplatonikų ir arabų 
įtakos. Iš mokyklų empirinė linkmė tematyti tik Oxforde, kur, 
šalia matematikos bei gamtos mokslų, buvo duodama vietos ir 
kalbų mokslui. 

1. Robertas Grossetesteas?). — Vienas iš pirmųjų 
šitos pakraipos atstovų yra Robertas Grossetesteas. Jis gimė apie 
1175. m., mokėsi Oxforde; mokė ten pat universitete ir prančiš- 
konų mokykloje; mirė 1253. m. Lincolno vysküpu. Be vertimų 
ir komentorių Aristotelio ir Areopagitos raštams, jis parašė dar 
filosofinių ir gamtos mokslų veikalų, pav. „De veritate“, „De 
potentia et actu“, „De sphaera“, „De cometis“, “De lineis, angu- 
lis et figuris“, „De colore“, „De iride“, „De colore solis“ ir kt. 

Savo pažinimo teorijoje jis, be kai kurių aristoteli- 
nių elementų, seka augustiniškąja pakraipa. Aiškindamas pasaulį, 
prisišliedamas prie neoplatonikų bei arabų, duoda daug reikšmės 
šviesos mokslui; šviesa laikoma subtilia švelnia substancija, 
kuri kartu yra ir pirmoji materijos lytis. 

2. Witelas?).—Silezietis Witelas gimė apie 1220.—1230. m., 
mokési Paduvoje; susidraugavimas su vertéju Wilhelmu i$ Mórbe- 
ckés bus jį patraukęs arčiau prie neoplatonizmo. Savo optikos. 
veikale „Perspectiva“ jis prisideda prie arabo Alhazeno. Labai 
tikėtina, kad jam priklauso raštas, De intelligentis“. 

Mėgiamiausi jo studijų dalykai buvo matematika ir optika. 
Kaip čia, taip ir savo empiriškuose psichologijos tyrinėjimuose 
— išskirstymo sudėtinio suvokimo akto į betarpiškus jutimus, 
asociatyvines sudedamąsias dalis ir nesąmoningas išvadas—jis seka 
minėtu arabų filosofu Alhazenu. 

Savo pasaulėvaizdį jis skolinasi iš neoplatoniškų pažiūrų; 
ir jis duoda daug vietos metafizinei šviesos spekuliacijai. 


1 M. Grabmann, Der Neuplatonismus in der deutschen Hochscholas- 
tik. Philos. Jahrbuch 1910. 38. t. t. 

2L. Baur, Die philosophischen Werke des Robert Grosseteste, 1912. 
(Beitr. z. Gesch. d. Phil. d. Mittelalt. IX.), to paties, Das philos. Lebenswerk 
des Rob. Grosseteste. 1910. (Vereinschrift der Crresgeselischaft), to paties, 
Das Licht in der Naturphilosophie des Rob. Grosseteste. 1913. (in Festegabe 
zum. 70 Geburstag des Frhn. v. Hertling). 

3) CL. Bžumker, Witelo, ein Philosoph und Naturforscher des 13. 
Jahrhunderts, 1908. (Beitr. z. Gesch. d Phil. d. Mittelalt. IH. 2.). 

3. Ditrichas iš Freibergo!) — Ir domininkonai 
turi gamtininkų grupėje savo atstovų. Yra tai Ditrichas iš 
Freibergo (Saksonijoje), mokęs antroje pusėje 13. amžiaus 
Paryžiuje. Iš didelio skaičiaus jo raštų paminėtini: „De coloribus“ 
„De luce et eius origine“, „De iride et radialibus impresionibus* 
(gerai aiškina vaivorykštę dvejopu saulės šviesos lūžimu ir reflek- 
sija lytaus lašuose), „De elementis corporum naturalium“, „De 
miscibilibus in mixto“, „De intellectu et intelligibili“. 


Kai kuriais filosofijos klausimais jis sutinka su Tomu 
iš Aguino, pav., del galimumo kūrybos nuo amžių, materijos ir 
lyties moksle; tačiau pagrindu ima augustinizmą ir neo- 
platonizmą (ypač Proklą ir arabų Avicenną). Ditrichas pri- 
pažįsta neoplatoninę laipsnišką esybių emanaciją, tiesa, de- 
rindamasis prie krikščioniškojo kūrybos mokslo, be monizmo ir 
panteizmo; pabrėžia gryną sielos aktyvumą pažinimo procese; 
tiesą žmogus randa savyje; aktyvusis protas yra giliausias sielos 
ir jos pažinimo pagrindas (principium causale); jis turi savyje 
nekintamas amžinas tiesas. 


4. Eksperimentalinį gamtos mokslą, ypač magnetizmo sri- 
tyje, 2. pusėje 13. a. gerai pavarė į pryšakį Petras Pereg- 
rinas de Maricourt. 

5. Rogeras Baconas, gimęs Anglijoje apie 1214. m., 
mokėsi Oxforde (buvo Grossetesteo mokinys) ir Paryžiuje; ten pat 
paskui ir mokė. Po kelių metų įstojo į prančiškonų ordena. 
Del draudimo jo mokslo, del astrologiškų svajonių ir del nepa- 
klusnumo ordeno disciplinai buvo ordeno generolo uždarytas 
kalėti vienuolyne. Miré 1292. ar 1294. m. 


Žymiausias jo veikalas yra „Opus maius“, kurį jis nusiuntė 
savo draugui popiežiui Klemensui IV.; po to parašė „Opus minus“, 
santrauką ano pirmojo, „Opus tertium“, abiejų pirmųjų papildymą, 
ir „Epistolae de secretis artibus et naturae operibus et de nulli- 
tate magiae“. 


Baconas domėjosi ypač kalbomis, matematika ir gamtos 
mokslais. Remiasi čia jis dažnai graikų ir arabų mokytojais, bet 
rėmėsi taip pat ir savais tyrinėjimais bei pastebėjimais. 


Savo veikale „Opus maius“ išdirbo pilną planą, padėjo 
pagrindus optikai, astronomijai ir matematikai; nepaprasta yra tai, 
kad jis labai aukštino ir astrologija. Pažymėtina, kad būtinu visų 
kitų mokslų pagrindu Baconas laikė matematiką, tą griežčiau- 
sią arba vienintelį griežtą mokslą; po kelių šimtų metų matema- 
tika ir tikrai tapo mokslų pagrindu. Jis rašė, lyg ir nujausdamas, 
apie laivus ir vežimus, kurie be gyvos jėgos patys varysis, apie 
balonus ir orlaivius, apie mikroskopą ir teleskopą. 


1) E. Krebs, Meister Dietrich. Sein La seine Werke, seine Wissen- 
schaft, 1908. (Beitr. z. Gesch. d Phil. d. Mittelalt. V. 5. — 6). 

Savo fílosofinémis pažiūromis Baconas yra artimesnis augus- 
tinizmui; jis pripažįsta dvasinę materiją, substancialinių lyčių dau- 
gumą, teoriją apie rationes seminales. 


Prie tikro žinojimo veda patirtis. Ir demostratyvus įro- 
dinėjimas tik patirtimi remdamos tegali duoti tikrą pažinimą. 
Patirtis yra dvejopa: išorinė, justinė ir išvidinė, dvasinė. Išorine 
patirtimi remiasi gamtos mokslai, o vidaus patirtimi remiasi aukš- 
tesnieji mokslai, kurie siekia pažinti nejuntamus dalykus. Vidaus 
patirčiai, turinčiai septynis laipsnius, Baconas pripažįsta, kartu 
su Avicennair Alfarabiu, Dievo apšvietimą, visuotinį intellectus 
agens. Nuo averroistų Baconas skirias čia tuo, kad jam indi- 
vidualinis protas žmoguje yra dvasiškas. 


B. Raimundas Lullas (Ramon Lull) yra gimęs 
apie 1235. m. Majorkos saloje. Po linksmo, pasauliško gyveni- 
mo, apie 1266. m., pasitraukė į vienatvę. Po penkerių metų 
maldos, kontempliacijos ir mokslo jis pradėjo nenuilstamą kovą 
su islamizmu. Ta kova Lullą nuvedė misionorium į Afriką ir 
Mažąją Aziją, privertė būti mokiniu ir mokytoju Paryžiuje ir ki- 
tuose miestuose, kol jį 1315. m. Tunise mahometonai akmenimis 
užmušė. 


Daug šimtų raštų jis prirašė, dirbdamas del savo gyvenimo 
uždavinio; čia priklauso: „Duodecim principia philosophiae“, arba 
„Lamentatio philosophiae contra averroistas“; „Liber contra errores 
Boetii et Sigerii“, „Articuli fidei sacrosanctae“;jo žymiausias mis- 
tinis veikalas yra: „Liber contemplationis in Deum“, „Ars brevis“ 
ir „Ars magna“ (scientia universalis). Bestengdamas prieš aver- 
roistų dvylipės tiesos teoriją, jis teigia, kad ir tikėjimo tiesos 
esančios proto tiesos ir esančios racionaliai jro do m os, bent po 
to, kaip jos jau mums yra apreikštos. Pridėdamas kai kurias 
pastabas, Lullas išvengia visiško tikėjimo racionalizavimo, taip 
jog, bent savo mistiniuose raštuose, jis gali pabrėžti tikėjimo 
viršų ant proto pažinimo. Kituose dalykuose Lullas prisideda 
prie kitų viduramžio mokytojų, ypač iš prančiškonų mokyklos. 


Savo raštuose „Ars brevis“ ir, platesniame, „Ars magna“ 
Lullas nori duoti sumaniai sugalvotą visuotinę mokslų teori- 
ją, bendrą nurodymą, kaip, sustatant įvairiais būdais sąvokas, 
galima apie kiekvieną dalyką sužinoti visa, kas apie jį moksliš- 
kai galima patirti, apspręsti ir kuo jį atskirti. Cia glūdi ta min- 
tis, kad kiekvienas moksliškas nagrinėjimas remiasi tam tikru 
skaičium bendrinių sąvokų, taip jog, metodiškai jas jungiant, ga- 
lima gauti tam tikrą nagrinėjamojo dalyko pažinimą. Tam pa- 
duodami devyni subjektai, devyni absoliutūs ir devyni reliatyvūs 
predikatai, devynios dorybės, devynios nedorybės ir devyni klau- 
simai. Jie yra sustatyti į tam tikrą eilę, būtent taip, jog sudaro 
septynis koncentriškus ratus arba diskus; šitie ratai gali taip 
suktis, jog, ratui sukantis, kiekviena to rato sąvoka gali atsistoti 
po visomis kitomis arba viena pati, arba su by kuria kita sąvoka. 

Tuo būdu sukant ratus, susidaro įvairios tų sąvokų kombinacijos 
ir taip gaunami atsakymai į visus galimus klausimus. 
Lullu, tuo doctor illuminatus, rėmėsi ,lullistu^ mo- 
kykla, kuri iki 18. amžiaus turėjo savo atstovų visuose svarbes- 
niuose Ispanijos universitetuose. Ypač jo savotiškas metodiškas 
kombinacijų mokslas domino dar ir vėliau, ypač į matematišką 
nagrinėjimą linkusius protus, pav., Gassendį, Leibnicą ir“kt. 


TREČIAS PERIODAS. 


Krikščioniškosios viduramžių scho- 
lastikos galas. 


Įvedamosios pastabos. 


1. 14. ir 15. amžiuose scholastika nebepadarė žymesnės 
pažangos. Per tuos du šimtu metų filosofinis judėjimas buvo 
susispietęs dviejose didelėse mokyklose — to mistų (realistų) 
ir skotistų (formalisty). Prie ju nuo 14. a. pradžios prisidėjo 
dar vienintelė žymesnė srovė nominalizmas; scholastikos 
klestėjimo metu jis buvo visai pamirštas, bet dabar tiek įsigalėjo, 
jog sudarė branduolį ištisos mokyklos, išsilaikiusios iki vidur- 
amžių galo. Tačiau šita mokykla niekuomet neturėjo viešpatau- 
jamos reikšmės. 

Prie šitų trijų prisidėjo dar ketvirta mokykla, jeigu ją galima 
taip pavadinti, — vokiečių mistikų mokykla. Ji įsikūrė jau 
13. a. pabaigoje ir gyvavo iki pat viduramžių galo. 

2. Paskutiniu du amžiu įprasta vadinti scholastikos s u n y- 
kimo periodu. 

Tačiau apie filosofijos sunykimą tikra prasme tik tada tega- 
lima kalbėti, kada jos spekuliatyvinis tiesos turinys vis la- 
biau nyksta ir nyksta, ir pagaliau visai pradingsta klaidingoje 
pasauléZiüroje. Bet to visai negalima pasakyti apie vėlesniąją 
scholastiką, ypač apie vyriausias jos mokyklas, realistinę ir for- 
malistinę; jos visada laikėsi didžiosios 13. a. scholastikos pagrindų. 

Taigi, kalbant apie scholastikos sunykimą, tegalima turėti 
galvoje tik jos lytį. Ir šituo atžvilgiu iš tikro galima kalbėti 
apie scholastikos sunykimą. Nes: 


a) Pirmiausia, tų laikų scholastikos k alb a ilgainiui vis daugiau 
ėjo apleistyn ir barbariškyn, minčių reišksena darėsi vis statesnė, be 
pagražinimų. Vis labiau nyksta ta sklandi, maloni dėstysena, kurią 
randame viduramžių pradžioje. 

b) Antra, ir metodas, kuris 13. a. buvo pasisavintas is Aris- 
totelio, dabar išsigimė ir susikomplikavo. Sunku pasidarė ir besuvokti 

tokioje ištęstoje „Quaestio“, su begalémis jos argumentų ir kontrargu- 
mentų, su nepabaigiama eile svetimų nuomonių atrėmimų. 

c) Trečia, aukščiau minėtų mokyklų išsiskyrimas turėjo tą blogą 
pusę, kad daugis scholostikų tarėsi viską padarę, jeigu jie griežtai 
laikėsi savos mokyklos mokslo ir jį gynė pries kitas mokyklas. Tuo 
tik, žinoma, pastojo kelią tikram originalumui, ir dažnai pasiten- 
kino dalyko smulkmenomis. 

3. Čia paminėsime vyriausius realistų ir formalistų mokyklų 
atstovus. Kai kurie iš jų, būtent tomimo pasekėjai, buvo mi- 
nėti jau aukščiau. 

a) Valteris Burleighas (1275. — 1337. m.), Tomo 
mokinys, mokė Paryžiuje ir Oxforde. Svarbesniais klausimais laikosi 
arčiau prie Tomo nekaip prie skotizmo. Toliau: 

Tomasiš Strassburgo (+ 1357. m.), augustinijonų 
ordeno generolas; mokė Paryžiuje ir priklausė egidininkų mokyklai. 
Parašė vertingą komentorių sentencijoms. 

c) Jonas Capreolas (+ 1444. m.), vadinamas Princeps 
Thomistarum, savo veikale ,Libri defensionum“ labai tiksliai išdeda . 
"Tomo mokslą. 

Iš Duns Scoto mokinių ypač paminėtini Antanas An- 
dreae(+ 1320. m) ir Pranciškus is Mayronio (+ 1325. m.), 
įvedęs Sorbonnoje didelius dvylikos valandų disputus. 


4. Plačiau tenagrinésime tik tų laikų naujesnįjį no m i n a- 
lizmą; toliau kalbésime apie Raimunda i$ Sabundeos, 
Jona Gersoną ir pagaliau—apie vokiečių mistikus. 


Naujieji nominalistai. 
Vilhelmas iš Occamo ir jo mokiniai. 


A. Küthmann, Zur Geschichte des Terminismus. 1911. — 
R. Dreiling, Der Konceptualismus und der Universalienlehere des 
Franziskanerbischoffs Petrus Aureoli (Beitr. zur Gesch. de. Phil. d. 
Mittelalt. XL 1903.).—L. Kugler, Der Begriff der Erkenntnis bei 
Wilhelm v. Occam. 1913. 

1. Kelią nominalizmui tais laikais buvo jau pralaužęs 
prančiškonas Petras Aureolis, Paryžiaus mokytojas, ir 
domininkonas Vilhelmas Darandas, mokęs taip pat Pa- 
ryZiuj ( 1 1332. ar 1334. m.) Bet tikrasis naujojo nominalizmo 
pagrindėjas buvo Vilhelmas iš Occamo. Gimęs to pat 
vardo sodžiuje Anglijoje, jis vėliau atvyksta mokyti į Paryžių ir 
čia įgarsėja savo nominalistiškomis naujienomis. Iš savo pasekėjų 
gavo garbės titulą „Doctor singularis*. 

Popiežiaus Bonifaco VIII. ginče su Liudviku Gražiuoju Oc- 
camas palaikė pastarojo pusę. Po to jis prisidėjo prie savo 
ordeno (buvo prančiškonas) fanatiky spiritualų ir protestavo prieš 
popiežiaus nusprendimus. Patrauktas tieson, pabėgo su savo 

draugais pas Liudviką Bavarietį ir rėmė jį prieš popiežių (į 1349. 
ar 1350. m.). Svarbiausi jo veikalai: „Super libros sententiarum 
subtilissimae quastiones*, „Summa totius logicae“, „Guodlibeta 
septem“, „Quaestiones in octo libros physicorum“ ir „Centilo- 
gium theologicum". 

2. Pazinimo teorijoje Occamas pirmiausia pasi- 
sako prieš rūšių (species) teoriją. Tiek justiniam, tiek intelek- 
tualiniam pažinimui išaiškinti rūšys visai nesančios reikalingos; 
Frustra fit per plura, guod fieri potest per pauciora. Vis delto 
Occamas pripažįsta panašumą tarp sąvokos ir tarp objekto, Tačiau 
šitas panašumas yra ne kas kita, kaip tik toks panašumas, koks 
yra tarp daikto ir daikto ženklo. Todel vaidinį ir sąvoką 
jis laiko dalyko ženklais. Šituo atiejų santykiu yra paremtas 
objekto pažinimas. 

Būdama dalyko ženklas, sąvoka gali būti ,suponuo- 
jama“ (vartojama) ne tik sau, bet ir dalykui pareikšti. Save 
sąvoka pareiškia tik tada, kada mąstome vien lik apie pačią są- 
voką; tada mūsų mąstymas neturi nė jokio santykio su daiktu, 
Dalyką sąvoka pareiškia tada, kada ją imame pastarajam ženklu. 
Tuo atveju sąvoka turi santykį su dalyku. Iš čia išeina ir 
skirtumas tarp realinių ir idealinių mokslų; pirmuosiuose sąvokos 
pareiškia daiktus, o pastaruosiuose — save. 

Toliau reikia skirti intuityvų ir abstraktų pažinimą. 
Pirmajame protas mąsto apie daiktą egzistuojantį ir jj ima iš 
patiriamosios jo individualinės pusės. Tuo tarpu abstrakčiame pa- 
žinime, priešingai, protas į visa tai neatsižvelgia ir mąsto apie 
daiktą neapibrėžtai, neapibrėžtai ta prasme, kad jis daikto 
nebeskiria nuo kitų, į jį panašių individų. Šitas neapibrėžtas 
daikto pažinimas yra universalybė. Nėra nė jokios ben- 
dros esmės, kuri būtų visai vienaprasmė ir taip pilnai ir lygiai 
realizuota daugelyje individų. jog pasiduotų atskiriama nuo indi- 
vidualinių jų žymių. Todel universalybė nei. savyje neturi objek- 
tyvaus realumo, nei savo turiniu nėra objektyviai pagrįsta, bet yra 
greičiau proto padaras, kilęs iš abstraktinio pažinimo. Tai yra 
neapibrėžta mintis, gaunama iš abstraktinio pažinimo, ir Ski- 
riasi nuo apibrėžtos minties, kurią duoda intuityvinis pažinimas. 

Tuo būdu universalybė yra ne kas. kita, kaip sąvoka, kuri 
turi ypatybę eiti daugelio daiktų ženklu, pareikšti daugybę daiktų. 
Todel ir daiktų skirstymas į gimines ir rūšis remiasi ne objek- 
tyviais daiktų santykiais vienas su kitu, bet tuo, kad viena są- 
voka gali pareikšti didesnį daiktų skaičių, o kita— mažesnį. Kaip 
tik todel, kad bendras dalykas neturi nė jokio realumo, tad ir 
individuacijos principo klausimas neturi prasmės. 

Todel universalybė neturi nė jokios idėjos ir Dievuje. 
Dievo idėjoje tėra preformuoti tik individualiniai, o ne universa- 
liniai daiktai, nes šie neturi nė jokio realumo. Tai, kas bendra, 
Dievas pažįsta iš mūsų sielos, būtent iš jos veikimo darant mums 
bendrinės sąvokas, nes tada ir pati bendrybė jau savaime pasi- 

duoda pažįstama. Apie individualinius daiktus Dievas 
mąsto ne per savo esmę, kaip per savo pažinimo rūšį, — rūšies 
sąvoka yra niekas jau mūsų pažinimo atžvilgiu, — bet greičiau 
atskiro daikto idėja Dievuje yra ne kas kita, kaip pats daiktas, 
daiktas tiek ir tokia prasme, kiek ir kokia prasme Dievas apie jj 
mąsto. Vadinasi, idėja Dievo prote turi ne subjektyvig, bet 
objektyvią būtį. Į Dievo esmę nė jokiu būdu negalima įdėti daiktų 
Ratioidealis. 

3. Occamas, prieš Scoto mokyklą, pasižymėjusią savo skir- 
stymais, visur pabrėžia vienumą. Tarp Dievo tobulybių nėra 
nė jokio, nei realinio nei formalinio, skirtumo; taip pat negalima ma- 
nyti skiriantis jas nė virtualiai. Jos yra ne kas kita, kaip sąvokiniai 
ženklai (conceptus vel signa), kurių padedami mes mąstome apie Die- 
va. Tie skirtumai visai nesiremia Dievo esme, o tik tuo, kad mes 
apie Dievą mąstome vieną kartą pagal vieną sąvoką, kitą kartą — 
pagal kita. Ta pat reikia pasakyti ir apie sielos galias, jų santykį su 
mūsų sielos substancija. Bet Occamas pripažįsta realų skirtumą tarp 
kūno lyties, justinės ir protingosios sielos. 

4. Skepticizmas. — Jeigu tai, ką mes suvokiame bend- 
rinės sąvokos padedami, yra ne pats daiktas, o tik daikto ženklas, tad 
aišku, kad objektyvinės tiesos visiškai pažinti nėra galima. Tik intui- 
tyvinis pažinimas tėra objektyvus daikto pažinimas. Mokslas turi dalyko 
pirmiausia ne su daiktais, bet su „terminais“. Iš čia būtinai išeina 
skepticizmas visiems svarbiausiems metafizikos klausimams. Tas Occa- 
mo skepticizmas apsireiškia tuo, kad jis nori aprėžti mūsų proto galią 
demonstratyviai įrodyti kai kurias tiesas. Jis mano, kad protiniai Die- 
vo buvimo, vienumo ir begalinumo įrodymai visai nėra griežti. "Taip 
pat nesą galima įrodyti, kad žmogaus siela yra nemateriali, dvasinė 
substancija, kad sielos negali patenkinti nė jokia kita gerybė, išskyrus 
Dievą. Mat, mes nepazistame intuityviai nei Dievo nei sielos. — 
Tuo būdu nominalizmas ir šituo atžvilgiu nebuvo palankus filosofijos 
augimui. 

5. Įtaka. — Occamo teorija rado daug pasekėjų, nomina- 
listų arba terministų. Iš jų ypačiai prasikiša Jonas Buridanas, 
mokęs Paryžiuje, vėliau — Vienoje. Savo pažinimo moksle jis seka 
vien tik savo mokytoją. Bet įdomi yra jo pažiūra į valios lais- 
ve. Cia jis išpažįsta intelektualinį determinizmą. Valiai, moko jis, 
daro sprendžiamos įtakos protas. Kaip šis sprendžia, taip ji turi veikti. 
Todel, jeigu protas pažįsta vieną gerybę esant aukštesnę, o kitą Ze- 
mesnę, tai, esant lygioms visoms kitoms sąlygoms, valia tegali siekti 
tik aukštesnės gerybės; jeigu abi gerybi atrodo esančios lygiavertės, 
tada valia, apskritai imant, negali pradėti veikti 1). Bet valios laisvei 
is to nesą pavojaus; ji gali juk kitu laiku, kada minėtasis spręsmas ne- 
veikia, siekti ir mažesnės gerybės; be to, tuo atveju valia galinti savo 
pasiryžimą atidėti, taip jog gali atsirasti pakankamai laiko duotajam 
spręsmui pakeisti. 

1) Iš čia, tur būt, bus kilęs plačiai žinomas pasakojimas. apie „Buridano asilą“, 
kuris padvėsęs iš bado, bestovėdamas tarp dviejų visai lygių šieno glėbelių. 

Paryžiaus universitetas tvirtai gynėsi prieš nominalizmo atakas 
savo viduje. Jau apie pusę 14. a. pasirodė dekretai, draudžią skaityti 
bei skelbti Occamo pažiūras. 1473. m. visiems Paryžiaus mokyto- 
jams buvo uždėta pareiga priimti realizmą; tas statutas veikė iki 1481. m. 
Tačiau nominalizmas išsilaikė. Prie jo atstovų antroje pusėje 14. ir 
pirmoje pusėje 15. a. priklauso augustinijonų eremitas Paryžiuje G r i- 
galius iš Riminio, Paryžiuj; Mykolas iš Autrecourto, 
pirmas paabejojęs del objektyvaus substancijos ir priežasties sąvokų 
reikšmingumo, Marsilijas iš Ingheno (+ 1396.) ir Petras 
d'Ailly (Petrus de Alliaco), pirma Pinus mokytojas, paskui — 
Cambraio vyskupas ir Kardinolas (+ 1420.). Į savo komentoriu sen- 
tencijoms jis paėmė visas savo mokytojo Occamo tezes ir steigėsi jas 
dar plačiau pagrįsti. Pagaliau dar paminėtinas Gabrielius Bie- 
las, teologijos mokytojas Tübingene, paprastai vadinamas „paskuti- 
niuoju scholastiku“ (+ 1495.); savo veikale „Collectorium“ jis dar kartą 
apzvalgiai isdeda okamizmą. 


H. Raimundas iš Sabundeos ir Jonas Gersonas. 


I. Savotiškos pakraipos laikėsi ispanas medikas Raimundas 
is Sabundeos, medicinos ir filosofijos mokytojas Toulouseoje 
(apie 1470.). Jis igarséjo savo religiniu bei filosofiniu veikalu „Theo- 
logia naturalis“, kuriame metodo atžvilgiu visai prisideda prie Rai- 
mundo Lullo. Yra dvejos knygos, sako jis, iš kurių mes galime mo- 
kytis tiesos: gamtos knygos ir Sv. Rastas. Savo turiniu tos knygos 
niekuo nesiskiria; kas yra vienose, dalyko ir talpos atžvilgiu, tas 
pats yra ir antrose. Tesiskiria jos tik tuo, kad iš gamtos knygų tie- 
są mes tegalim išgauti tik tyrimo ir įrodinėjimo keliu, o Sv. Raštas 
priteikia tą tiesą kategoriškai ir autoritetingai, neoperuodamas nė jokiais 
argumentavimais. Bet mūsų pažinime gamtos knygos eina pirma Šv. 
Rašto; jos yra kelias ir vartai, pro kuriuos mes įeiname į Sv. Rašto 
šventovę. 

Todel savo „Theologia naturalis“ Raimundas steigiasi visą 
krikščionybės mokslo turinį, . pridėjus ir paslaptis, išskaityti 
iš gamtos knygų, norėdamas krikščionių religijos tiesas pagrįsti 
protu ir apdrausti nuo visų puolimų. Proto spekuliacijos keliu jis 
nori surasti ir a priori įrodyti visą jos turinį. Tik po to, kaip tuo 
būdu surado visą krikščionybės mokslą, jis priėjo išvadą, kad 
krikščionybė tokia, kokia ji yra dabar, esanti tikroji religija, nes 
ji neturinti nė jokių kitų tiesų, be tų, kurios buvusios proto 
surastos ir demonstratyviai įrodytos. — Visai aišku, kad šitas 
metodas negali savęs pateisinti. 

Jonas Gersonas, gimęs 1363. m. Paryžiuje, Petro 
d'Aiily išmokytas, patapo vėliau pats garsiu mokytoju ir to pat 
universiteto rektorium. Konstancijos susirinkime jis parodė visą 
savo įtakingą veiklumą. Vėliau, už tat, kad išmetinėjo del 
Orleano hercogo užmušimo, Burgundijos hercogo buvo iš krašto 
išvarytas ir gyveno kurį laiką Bavarijos kalnuose. Mirė Lyono 

cistersų vienuolyne 1429. m. Jo raštų yra labai daug. Filosofijos 
atžvilgiu ypačiai paminėtini: „Concordia metaphysicae cum logi- 
ca“ ir „Theologia mystica speculativa et practica.“ 


Gersonas steigiasi išlyginti skirtumą tarp realistų ir formalis- 
tų, iš vienos pusės, ir terministų (taip buvo vadinami nominalistai) — iš 
kitos. Jis skiria realinę daiktų būtį nuo ju idealinės būties prote. 
Nors idealinė būtis yra kongruenti su realine daikto būtimi, tačiau 
bendrumo žymę realinė būtis teįgauna mūsų prote. Cia terministai 
kalbą teisingai. Tačiau jie klystą tuo, kad jie bendrybės pagrindo 
nematą realinejė bütyje. Užtat jie priéje prie to, jog bendrybei ne- 
bepripažinę jokio objektyvumo ir laike ją gryna proto fikcija. 

Bet vyriausias Gersonotikslas buvo nukreipti protų 
dėmesį nuo grynosios spekuliacijos vėl į mistiką. Jis bara savo 
' laikų mokslininkus, kam jie pasiduoda tuščiam smalsumui ir ginčijamiems 
dalykams, o apleidžią tuo tarpu mistinio gyvenimo ugdymą. Todel 
Gersonas prisideda prie viktorininkų ir Bonaventūro ir steigiasi jų mok- 
sla vėl paskleisti savo amžininkų tarpe. Tačiau jis perspėja mistikos 
gyvenime neperdėti meilės—tatai galį lengvai patraukti į pojūtinius vai- 
dinius — ir liepia saugotis vaizduotės pamėklių, del kurių žmogus 
tai, ką jam rodo jo viduje liguistai pakilusi vaizduotė, tariasi suvokiąs 
ir išorės justimis. Mistikos ekstazes ir regėjimus reikią gerai skirti nuo 
vaizduotės monų. 


Ill. Vokiečių mistikai. 
Mokytojas Eckhartas ir jo pasekėjai. 


Vokiečių mistikai buvo pirmiausia pamokslininkai. Savo 
mistika jie steigėsi patraukti liaudį prie krikščioniško gyvenimo. 
Todel jie ir kalbėjo ne mokykliškai, bet liaudiškai. Tačiau savo 
pamoksluose jie rėmėsi ne tik Bažnyčios Tėvais, bet ir „moky- 
klos mokytojais“, o ypač „mokytojų mokytoju“, Aristoteliu. 

1. Vokiečių mistikos pagrindėjas yra Mokytojas Eck- 
hartas. Gimė jis antroje pusėje 13. a., mokė kurį laiką Pary- 
žiuje, paskui buvo domininkonų ordeno Saksonijos provincijos 
provincialu, gyveno Kólne, vėliau Strassburge. Greitai pasirodė, 
jog jo pamoksluose esama klaidų. Bažnytinės valdžios pašauk- 
tas teisintis, apeliavo į popiežių. Sis sušaukė Kongregaciją, kuri 
iš Eckharto pamokslų iškėlė 28 tezes ir jas išrado esant klaidin- 
gas. Tačiau bulė, kur šitos tezės buvo popiežiaus pasmerktos, 
tebuvo paskelbta po Eckharto mirties (1327.). 


a) Eckhartas skiria „Dievybę“ ir Dievo asmenis. Die- 
vybe jis laiko vientisą, gryną Dievo esmę; vadina ją Dievo pagrindu, 
pamatu, sritimi, šaknimi, isvidiniu šaltiniu ir vaizduojasi kaip amžiną, 
savyje nurimusią tylą, kurioje Dievas tarytum miega, kaip tamsumą, ku- 
rioje Dievas yra pats nuo savęs pasislėpęs ir nežinomas. | šitą am- 
žiną Dievo esmės tamsumą įšviečia Tėvo šviesa ir tada, pažindamas 

tuo būdu savo esmę, Tėvas gimdo Sūnų. Mylédamas paskui save 
per Sūnų, Tėvas leidžia iš šitos meilės, kartu su Sūnumi, Dvasią. 


Amžinasis, grynasis Dievo „pagrindas“ apima visas esybes kartu. 
Dievas iš savęs yra kartu visos esybės, ir, iš kitos pusės, visos esy- 
bės, kiek jos yra Dievuje, yra pats Dievas. Tik jos tebėra Dievuje 
susipynusios į vieną esybę. / Bet Dievas „turi paprastėn“; prie to jį ta- 
rytum verčia jo prigimtas gerumas. „Jo dievystė reikalauja, kad 
jis nusileistų prie visa to, kas gali priimti jo gerumą, ir, jeigu jis ne- 
nusileistų, jis nebūtų Dievas“. „Todel Dievas iš reikalo“ (būtinai) 
turi daryti visus savo darbus, tai, kas jame yra viena, jis turi apreikšti 
išorėje daugeliu ir įvairių daiktų. 

Taip tatai „Dievo esmė pasilieja po visus kūrinius, kiek kiek- 
vienas iš jų gali tos esmės pagauti; ir todel kiekvienas sukurtas daik- 
tas yra Dievas. Jeigu daiktai nebūtų pilni dievybės, tad jie virstų 
nieku“; juk patys iš savęs jie yra „grynas niekas“. Tik Dievas tėra 
visa visame. Bet vis delto Dievas yra „anapus visos gamtos, o ne 
pati gamta“. Kiek Dievas yra kūriniuose, tiek jis yra ir viršuje kūri- 
nių; tai, kas daugely daiktų yra viena, turi būtinai būti viršum daiktų“. 

„Dievas pasilieja po visus kūrinius ir vis delto palieka niekieno ne- 
paliestas, panašiai, kaip dangus kad savo įtaka liečia visus daiktus, o 
pats delto išlieka nepaliestas“. 


b) Ir Žmogaus sieloje reikia skirti „pagrindą“ ir „jėgas“. 
Tas „pagrindas“ stovi greta su „pagrindu“, esančiu Dievuje, ir vadi- 
namas sielos „kibirkštėle“. Jis atvaizduoja Dievo paveikslą 
žmoguje. „Kibirkštėlė“ yra giliausia sielos esmė; ji, neturėdama nė 
jokios sukurtųjų daiktų žymės, yra visiškai dieviška. „Taigi, jeigu 
zmogus būtų toks pilnutinis, jis būtų visai nesukurtas.“ „Cia Dievo 
pagrindas yra mano pagrindas, o mano pagrindas yra Dievo pagrindas. 

ia aš gyvenu anapus savo saviškumo ir Dievas gyvena be savo 
saviškumo.“ 

Mistinė kontempliacija įvyksta per sielos „kibirkštėlę“ 
ir pačios „kibirkštėlės“ viduje. Savo prigimtiniu pažinimu Žmogus 
negali „pasiekti Dievo regėjimo; juk prigimtinis pažinimas priklauso 
sielos jėgoms, o šios betarpiškai Dievo nepasiekia, Dievą regėti 
žmogus gali tik toje šviesoje, kuria yra pats Dievas. Ir šita šviesa 
sušvinta sielos „pagrinde,“ nes čia Dievas yra betarpiškai sieloje. 
Todel „kibirkštėlėje“ siela regi gryną Dievo esmę, tokią, kokia ji yra 
savyje, o ne kokia ji yra išsiskirsčiusi po kūrinius. Sielos „pagrindas“ 
arba dvasia į įeina į Dievo „pagrindą“, kuriame Dievas yra gryna vien- 
tisa vienybė, nėra nei Tėvas, nei Sūnus, nei Dvasia. Sitame pa- 
grinde dvasia suranda Dievą, kad jį ten pažintų ir mylėtų. Tada 
„mano akis ir Dievo akis yra viena akis ir vienas veidas, vienas išpa- 
žinimas ir viena meilė“. Akis, su kuria aš matau Dievą, yra ta pati 
akis, su kuria Dievas mato mane“. 

Šitam mistiškam pakilimui reikia, kad dvasia nusisuktų nuo 
daiktų ir atsitrauktų pati į save, o taip pat—kad paskui atsiskirtų ir pati 
nuo savęs, t. y. savo jėgų, ir visai susikauptų savo „pagrinde.“ 
Tada siela turi visai pasikliauti Dievu ir nieko neveikti; ji turi būti 

visai negyva, jos pačios valia turi visai isblésti; su visišku pasyvumu 
ji turi pasikliauti Dievu. Tai bus mistiškas pasikliovimas 
Dievu. Tada sieloje atsiveria regėjimo šviesa ir ji sudi ievėj a. 


c) Šitoje būsenoje žmogus tada gimsta Di evo sūnumi, ne 
įsūniu, bet tikru sūnumi. „Mes i išvirstame sūnumi, “ sako Eckhartas, „Ir 
tik vienu sūnumi.“ Tarp žmogaus sielos ir tarp Dievo nebelieka né 
jokio skirtumo. Kaip eucharistijoje duona persimaino į Viešpaties 
Kūną, lygiai taip pat ir žmogus per tą gimimą virsta Dievo sūnumi. 
O kada žmogus gimsta Dievo sūnumi, tada tuo pačiu Dievo Sūnus 
gimsta žmoguje. Kaip Dievas savo Sūnų gimdo manyje, taip vėliai 
as jį gimdau Tėve. Iš ko aš esu gimęs, ta aš vėl gimdau. Šitas 
Dievo Sūnaus gimimas mumyse tėra pilnas jo gimimas, ir todel jis 
yra Dievui net būtinas. 

d) Pakildamas iki šitam mistinio gyvenimo laipsniui, žmogus 
tampa visai laisvas nuo nuodėmės. „Kuo daugiau žmogus darosi 
lygus su Dievu, tuo labiau jis atsipalaiduoja nuo visų nuodėmių ir nuo 
skaistyklos ugnies, nors ir visų žmonių nuodėmes būtų buvęs jis pa- 
daręs.“ Zmogus neturi norėti to, kad jis búty buves nenusidéjes; ju 
per nuodéme z zmogus tampa pazemintas ir, kada Dievas jam atleidzia, 
tada žmogus tuo tvirčiau susijungia su Dievu. Taip pat žmogus neturi 
norėti būti laisvas nuo nuodėmės pagundos, nes tada dingsta ir kovos 
nuopelnai bei dorybė. 

€) Toliau, žmogus, mistiškai pakildamas, pasiekia tikros lais- 
vės, kuri yra ne kas kita, kaip tik tai, kad žmogus daugiau gali 
norėti gera, nes tada jame beveikia vienas Dievas. Zmogus pakyla 
aukščiau už dorovės įstatymą, bet ne ta prasme, kad žmogui dabar 
būtų leista daryti, ka tik jis nori, gerą ar blogą; tačiau tik del i 3 o- 
rinés tvarkos žmogus beturi pildyti įstatymą. Savo vidaus gyvenime 
šito įstatymo žmogus nebėra reikalingas, nes jį Dievas ir be to yra 
sutvirtinęs gerybėje ir suteikęs tikrą valios laisvę. 

Išorės darbai yra tik atitraukti žmogui nuo žemiškų dalykų; 
kitokios verčios jie neturi. Klaidinga manyti, kad nuo jų pareina palai- 
ma; jie šią pastarąją net kliudo, j jeigu prie jų prisirišama. Svarbżausias 
dalykas yra vidaus darbas; išorės darbo Dievas nereikalauja. Tačiau 
Eckhartas nenori tobulo žmogaus atleisti nuo visų darbų. Tik, kad 
turėtų verčią, tie darbai turi būti dirbami be jokios sau naudos. Zmo- 
gus turi daryti gera vien del to, kad tai yra gera. Kas dirba del 
atlyginimo, tas nusideda. Žmogus turėtų mylėti teisybę net ir tada, 
jei Dievas būtų ir neteisingas. Žmogus turėtų būti dorybingas ir tada, 
jei Dievas lieptų daryti ir nedorybę. 

Aišku, kad su tokia-panteistiška mistika Bažnyčia 
negalėjo sutikti. 

2. Mokytojo Eckharto pėdomis ėjo pamokslininkas dominin- 
konas Jonas Tauleris (1300. — 1361.). Jis greičiausiai bus pri- 
klausęs vadinamajai „Dievo brolių“ sąjungai, kurie kad ir pasiliko prie 
Bažnyčios, bet maža terodė paklusnumo Bažnyčios autontetui ir ne- 
kreipė dėmesio į anatemas bei interdiktus. Savo pamoksluose ir kny- 
gose „Apie sekimą vargingo Kristaus gyvenimo“ "Tauleris sukasi tame 

pat idéju rate, kaip ir Eckhartas. Bet mistiniai nagrinéjimai Henricho 
Suso (1330. — 1365.), domininkono ir choro vedėjo Grünthalyje 
prie Brüselio ir Jono Ruysbroecko (+ 1381.) yra, apskritai imant, 
gana korektūs, nors vis delto ir čia netrūksta perdéjimu. Galima 
pastebėti šiokios tokios ir Eckharto įtakos. 

Taip pat ir knygelės „Vokiečių teologija“ eina to mistiko pra- 
mintu taku. Iki šiol tebėra nesusekta, kas yra buvęs jų autorius. Ta- 
čiau galima laikyti tikra, kad jis yra priklausęs „Dievo draugų“ sąjun- 
gai. Pirmąji spausdintą jos leidimą parūpino Liutheris, kuris ją labai 
brangino ir, kaip pats prisipažįsta, dažnai skaitė. 

okia dvasia vyrauja tose knygelėse, bus matyti iš paduodamų 
čia vietų: „Visos esybės yra išėjusios is Dievo.“ Bet tai, kas iš kito 
išeina, nėra tikra esybė, — ir neturi savo esmės kur kitur, kaip tik 
tame, kas yra tobula, — bet tik priepuolis arba švaisa ir pamėklė, 
kurie nėra nė jokios esybės arba neturi esmės kur kitur, kaip ugnyje, 
kur išeina švaisa, arba saulėje, arba šviesoje“. Bet be kūrinių Dievas 
nebūtų Dievas. „Juk, jeigu nebūtų nei to nei šito, jeigu nebūtų nė 
jokio daikto, arba nė jokio veikimo, arba nė jokio šitiems panašaus 
dalyko, tad kas tada galėtų arba turėtų būti Dievas ir kieno jis tuo- 
met Dievas būtų?“ 

Zmoguje reikia skirti dvejopą šviesą — prigimtą ir malonės 
šviesą. Pastaroji yra tikroji šviesa, pirmoji yra netikra, apgaulinga 
šviesa. Todel prigimtoji šviesa negali būti atversta ir įstatyta į tikrą 
kelią, kaip ir piktoji dvasia; taigi ji pati yra piktoji dvasia“. — Liu- 
theris mokė, tikrai sakant, ta pat. Nė jis proto negirdavo. 

TREČIAS LAIKOTARPIS. 


Naujuju laikų filosofijos istorija. 


Literatūra: Paminėtieji bendrosios filosofijos istorijos veikalai, 
ypačiai Uberwego lll. t M. Frischeisen—Kohlerio ll. I. 
1914. — Kuno Fischer, Geschichte d. n. Phil. 10 Bde,, įvairių lei- 
dimy. — R. Falckenberg, Gesch. d. n. Phil. 7 leid. 1912. — W. 
Windelband, Die Geschiechte d. n. Phil. in ihrem Zusammen- 
hang m. d. algem. Kultur und den besonderen Wissenschaffen. 2 tomu 
5. ir 4. leid. 1911 ir 1907. — Renaissance und Philosophie, Beitr. z. 
Gesch. d. Pilos., leidžiami A. Dyroffo 1908. t. t. 


Apzvalgairsuskirstymas. 


1. Naujuju laiku filosofija chakteringa, apskritai, tuo, kad ji 
sustabdė krikščioniškosios filosofijos augimo eigą ir pareiškė ypa- 
tingų pastangų tiesti naujiems keliams, panašiai, kaip religijos 
srityje tai darė vadinamoji reformacija. 

Kritika, kuri jau Scoto ir nominalistų buvo pakelta prieš 
„intelektualizmą“, labiau paaštrėjo. Mokyklų ginčai scholastikos 
viduje sumažino pačios scholastikos atsparumą, o stoka originalumo 
jos atstovų kūryboje silpnino jos patraukiamąją galią. Priesin- 
gos srovės sustiprėjo. Daromi netvirti mėginimai kurti pamažu 
naują filosofija. 

ita naujoji filosofija pirmiausia buvo griežtai priešinga 
scholastikai.. Tą tendenciją dar labiau sustiprino hum a- 
nizmas, kuris kilo ne tik prieš scholastikos raštų kalbos lytį, 
bet, iškeldamas individualizmą ir asmenybės nusijautimą, buvo 
taip pat nepalankus ir scholastikos pabrėžiamam tradicijų ir auto- 
riteto gerbimui. Mokslas turi būti laisvas ir savarankiš- 
kas, o ne teologijos tarnas. Ta kryptimi veikė ir tas iaktas, 
kad mokslo ir švietimo nešėjų tarpe atsiranda, šalia dvasininkų 
luomo, pamažėle jau ir pasaulinių. 

Šalia šitos absoliučios laisvės ir savarankiškumo pasireiškė 
kita teigiama naujosios filosofijos savybė, būtent, rėmimasis iš 
pradžių senove, steigiantis sudaryti naują sistemą; toliau, ypatingas 
susidomėjimas gamtos bei matematikos mokslais, kurie, 
sąmoningai nuo teologijos atsiskyrę, vis labiau įsigali, paima pir- 
mąją vietą; tai turi reikšmės ir filosofijos metodui, Pagaliau, 
ypatingai pabrėžiamas pažinimo teorijos momentas, nes, 
paneigus autoritetą, reikėjo ieškoti naujų pagrindų. Pasireiškia 
dvi skirtingi pakraipi: racionalistinė ir empiristinė. Filosofinės 
evoliucijos vieningumas suskaldomas. 

2. Taip naujovės dvasiai reiškiantis ir kristalizuojantis į nau- 
jas sistemas, ir krikščionių mokyklose prasidėjo naujas judėjimas, 
kūris steigėsi vėl atgydyti scholastika. Daug čia padarė 
Tridento susirinkimas, įvedęs žymių reformų šiaip Bažnyčios gy- 
venime. Nauja, atgaunama srovė palietė ir krikščionių mokyklas. 
Senosios scholastikos vietą paima naujoji, kuri, pašalinus 
įvairius pirmosios trūkumus, pasilieka sveikuosius pradus ir vidur- 
amžių pabaigoje sėkmingai juos išugdo. Tačiau, nežiūrint į visa 
tai, jai nepasisekė deramai pasistatyti naujosios filosofinės pakrai- 
pos akivaizdoje. 

Naujosios filosofijos istorijoje pastebimi trys periodai: 

a) Pereinamasis periodas apima 15. ir 16. a. Cia 
naujoji filosofija, kuri turėjo paimti scholastil'os vietą, tik pradeda 
darytis. Daromi atskiri mėginimai pagrįsti ką nors nauja, bet 
jie nueina niekais ir teturi tik laikinės reikšmės. 

b) Naujosios filosotijos periodas apima laikotarpį 
nuo 16. a. pabaigos iki pusės 18. a. Cia filosofija galutinai per- 
siformuoja ir pasireiškia kaip griežta krikščioniškosios scholastikos 
priešingybė. Ji prieina visas tas išvadas, kurios glūdėjo 
naujai priimtuose filosofiniuose principuose. Lygia greta pražysta 
ir krikščioniškoji scholastika. | 

c) Naujausiosios filosofijos periodas apima lai- 
kotarpį nuo pusės 18. a. iki šių dienų. 

17. ir 18. a. perversmų padariniai nedavė tvirtos bei pa- 
stovios sistemos. Tiek senosios, tiek naujosios filosofijos pagrindai 
mėginami smarkia kritika, kurios žymiausias atstovas pabaigoje 
18. a. buvo Kantas. Jis ir pradeda naujausiąją filosofijos rai- 
dos fazę. 


PIRMAS PERIODAS. 


Perėjimas į naująją filosofiją. 
Įvedamosios pastabos, 


1. Renesanso filosofijos vaizdas labai margas. Pirmieji nau- 
jųjų laikų filosofijos kūrėjai steigėsi vėl įsipratinti į senovės kla- 
sikų veikalus. Iš pradžių senovės filosofinės siste- 
mos vėl pasirodė pirmykščiu savo pavidalu. Scholastika buvo 
nustačius deramus santykius tarp krikščionybės ir senovės filoso- 
fijos ir atmetus iš jos visa, kas buvo klaidinga. Bet naujieji filo- 
sofai į tai neatsižvelgė ir steigėsi atsistatyti senovės sistemas 
grynas. Tuo būdu senovės filosofijos sistemos vėl pasigavo savo 
šalininkų ir gynėjų. 

2. "Greit pradėta mėginti savarankiškai tiesti naujos 
filosofijos pagrindus. Nors ji vis dar tebebuvo antikinės tilosofi- 

jos ir net neapkenčiamosios schlastikos įtakoje, tačiau jau paste- 
bima ir naujų pradų, iš kurių vėliau išriedėjo naujoji filosofija. 
Pirmieji mėginimai buvo daromi įvairiose, ypačiai gamtos p a- 
žinimo, srityse. Bet nesudaryta nė jokios vieningos sistemos, 
nė jokios istorinės srovės. Be to, jie, tie mėginimai, nebuvo 
moksliški, nes turėjo per daug fantazijos ir teosolijos pradų. 
Dažniausiai jie ir pranykdavo drauge su savo kūrėjais. 


3. Tuo laiku pasireiškė ir mistika, kuri labiau šliejosi 
prie vokiečių mistikų. Tačiau ji turėjo kabbalistinių idėjų įtakos 
ir buvo visai prisigėrusi Liutherio dogmatikos dvasios. Ta mistika 
ir toliau turėjo įtakos, net ir paskutiniais laikais nėra jos visai 
praradus. 


I. Nikalojus iš Kueso. 


1. Tarp senųjų ir naujųjų laikų stovi Nikalojus iš 
Kueso. Jis manė, kad filosofija nėra to padarius, ką galėjo 
padaryti, nes ji nėjusi tikru keliu, ypačiai per daug pasikliauda- 
vusi „autoritetais“. Nuo šiol pirmą vietą turįs paimti savaran- 
kiškas tyrinėjimas bei kūryba. 

Bet vis delto ir jis turėjo žymios įtakos iš įvairių filosofinių 
pažiūrų, pav., nominalizmo, ypačiai Pseudo - Areopagitos ir vokie- 
čių mistikų. Platono bei neoplatonikų pamėgimas, matematikos 
bei gamtos mokslų pažinimas ir jo astronomiškas žemės ir sau- 
lės judesių vaizdavimasis riša jį su vėlesniaisiais laikais. 


2. Gimė 1401. m. Kueso miestelyje, prie Moselio upės 
(iš to ir prievardis „Kuzanietis“). Pradžioje mokėsi Deventere, vė- 
liau — Padvoje; 1430. m. tapo kunigu. Būdamas kunigu, tiek pasi- 
žymėjo, jog 1448. m. buvo pakeltas kardinolu ir visą laiką popiežių 
buvo naudojamas svarbiausioms ir garbingiausioms pasiuntinybéms. 


Mirė 1464. m. 


Yra parašęs daug raštų; iš jų svarbiausi šie: „De docta igno- 
rantia“, „Apologia doctae ignorantiae“, „De coniecturis“, „Dialogus de“ 
possest,“ „De visione Dei,“ „De venatione sapientiae," „De dato 
patris luminum,“ „De quaerendo Deo*. 


3. Dievas ir pasaulis. Kuzaniecio Dievo paZinimo 
mokslas yra areopagitiskas. Dievas yra aukštesnis už visokį 
žinojimą. Tai, kad žmogaus dvasia pasiekia to supratimo, 
jog Dievas, būdamas absoliuti tiesa, stovi viršum visokio žinojimo 
ir sudaro tikrąjį žmogaus mokslą ir išmintį. Pasireiškianti čia 
„Doc ta ignorantia“ žymi aukščiausią žmogaus pažinimo 
laipsnį. Mūsų pozityvinis žinojimas verčiasi vienomis tik k on- 
jektūromis. Iš šito atžvilgio Kuzanietis, panašiai kaip ir 
Areopagita, teologiją skiria į teigiamąją, neigiamąją ir mistinę; 
pastarąją jis laiko aukščiausia ir tobuliausia del to, kad ji sutinka 
su Docta ignorantia, 

Kadangi Dievas, būdamas begalinis, stovi viršum visa, kas 
yra, tad jis taip pat yra iškilęs ir viršum visų priešingybių. 
Dievas yra absoliuti visų priešingybių vienybė, absoliuti kom- 
plikacija. Priešingybės teturi vietos tik kūrinių pasauly. 
Dievas, kuris stovi viršum visa, kas sukurta, yra visų priešingy- 
bių absoliutus identumas. Tai yra pagrindinis Kuaniečio mokslo 
punktas, prie kurio jis visada sugrįžta. Sitą dėsnį jis steigiasi ir 
pagrįsti. Stai vienas jo įrodymų: 

Dievas, sako jis, yra didžiausias; už jį negali būti nieko 
didesnio. Tuo būdu jis tikrai yra visa, kuo jis gali būti. Juk, jei 
jis galėtų kuo nors būti, kas tikrai nėra, tad galėtų būti didesnis kaip 
yra: taigi jis nebūtų didžiausias. Bet jei Dievas tikrai yra visa, kuo 
jis gali būti, tad jis taip pat negali būti mažesnis, kaip yra. 
Jei jis galėtų būti mažesnis kaip yra, tad jame būtų galimumas 
būti kuo nors, kas jis nėra: tada jis tikrai nebūtų visa, kuo jis gali 
būti. Bet kas negali būti mažesnis kaip yra, tas yra mažiausias. 
Taigi Dievas yra drauge didžiausias ir mažiausias. Tos dvi 
priesingybės, kurios kūrinių pasaulyje yra nesuderinamos, jame su- 
tampa ir yra viena. Ypatingas argumentavimas! 

Žinoma, ta priešingybių koincidencija Dievuje mūsų protui 
(ratio) nėra suvokiama. O tai yra del to, kad diskursyvinis mąs- 
tymas apsiriboja kūrinių sritimi; kadangi čia priešingybės išsi- 
skiria, tad ir gali jas mąstyti tiktai paskirai. PrieStaravimo prin- 
cipas yra jam būtinas įstatymas. Tuo tarpu intelektas iškyla 
viršum to įstatymo ir sužino, kad Dievuje visos priešingybės su- 
tampa; jam priešingybių koncidencijos Dievuje principas yra 
aukščiausias įstatymas. ` 

Taigi Dievas tikrai yra visa, kuo jis gali būti. Galimumas 
ir tikrenybė jame visiškai sutampa. Jis yra Possest, todel visu 
pasaulyje apsireiškiančių priešingybių vienybė. Bet jis yra taip 
pat ir absoliuti paprastybė, ir todel visos jo priešingybės yra su- 
sipynusios į neskirstomą vienybę. Taigi Dievas yra visų daiktų 
komplikacija. Jis yra visa, tačiau tik tiek, kiek jame 
visa sueina į vienybę (Deus complicite est omnia); bet jis yra 
niekas, kada mes mąstome apie daiktus su ypatybėmis (Deus 
est nihil omnium explicite). 

Bet tai, kas Dievuje sueina į vieną absoliučią vienybę, pa- 
saulyje išrieda (explicitur) į daugybę. Dievuje visi daik- 
tai yra viena, pasaulyje, priešingai, jie išsiskiria savo ypatybėmis. 
Nors pasaulis yra taip pat vienybė, bet tik vienybė daugybėje, 
vienybė sudėta, sudaryta iš daugybės. Visa, kas yra Dievuje, 
yra taip pat ir pasaulyje. Bet Dievuje yra tai complicite, pa- 
sauly explicite. Dievas yra absoliuti didybė, pasaulis, priešingai, 
yra iš daugybės sudėta didybė. Dievas yra vientisa begalybė, pa- 
saulis — sudėtinė begalybė; bet abudu yra viena ir ta pati 
begalybė. „Kas yra siela — klausia Kuzanietis — jei ne nemato- 
mo Dievo apraiška; kas yra Dievas, jei ne matomų daiktų 
nematomumas“? 

Taigi, Kuzaniecio mokslu, skirtumas tarp Dievo ir pasaulio búty 
tik reliatyvus. Bet jis apsisaugoja nuo šitokio panteistisko savo 
mokslo supratimo. Jis aiškiai pabrėžia pasaulio. iš nieko sukūrimą, 
taria Dievą jį sukūrus laisva valia, ir del to kiekviena kūrinį laiko 
visagalės Kūrėjo valios „ketinimu“ (intentio). Jis pripažįsta pasaulio 
pradžią ir moko, kad Dievas būtų galėjęs sukurti ir kitą, tobulesnį, 
pasaulį. Pasaulis taip sutinka su Dievu, kaip veiksmas su priežastimi; 
bet niekam negali ateiti galvon suplakti į vienumą veiksmą ir priežastį. 

Tačiau neaišku, kaip jis suderina šituos prieštaraujančius tvirti- 
nimus. Antra vertus, artimesnis kūrimo sąvokos apibrėžimas sutinka 
su emanatisto Scoto Eriugenos apibrėžimu. „Dievuje, sako Kuzanietis, 
buvimas ir veikimas yra tas pat, ir del to sąvokos kurti ir būti kuria- 
mam (creare et creari) jame sutampa. Kurti reiškia ne ką kitą, 
kaip tik tai, kad Dievas visur tampa ir yra, t. y. visuose daiktuose 
tik pats save kuria“. Iš šito aišku, kodel vėliau jo mokslas buvo 
perdirbtas į panteistišką pasaulėžiūrą. 

4. Zymesnieji Kuzaniečio mokiniai bei pasekėjai buvo: F a- 
beris Stapulensis (1456. — 1537.), filosofijos mokytojas Pa- 
ryziuje, ir Charles Bouilléeas (Carolus Bovillus), teologijos 
mokytojas Noyone. Taip pat ir daugelis kitų Renesanso epochos 
mąstytojų, ieškojusių naujosios filosofijos, buvo prisigére Kuzaniecio 
filosofijos idėjų. 


W. Senovės sistemų atgijimas. 
A. Platonininkai ir kabbalistai. 


Humanizmas, kartu su grožėjimusi klasine literatūra, kėlė susi- 
domėjimo jr senovės filosofų minčių pasauliu. Ypatingai Platonas, 
kuriame šalia filosofo reiškėsi kartu ir menininkas, šiuo grožio 
ieškomuoju laiku turėjo karštų šalininkų. Tačiau daug čia buvo 
ir neplatoniškų pradų. Gyvi to laiko santykiai tarp Italijos ir 
Konstantinopolio daug padėjo šitam filosofijos Renensansui. 


I. Georgijas Gemisthas Plethonas, gimęs Konstan- 
- inopolyje, 1438. m. atvyko su Graikų imperatorium į Ferraros ir Flo- 
rencijos susirinkimą. Cia iš Cosimo Medicio gavo jis Florencijoje 
filosofijos katedrą ir paskatino kunigaikštį, savo mokinį, įkurti tame 
mieste Platono Akademiją. Vėliau jis sugrįžo atgal į Pelopo- 
nesą. Yra parašęs knygas „De Platonicae et Aristotelicae philosophiae 
differentia“, kuriose isdeda Aristotelio filosofijos klaidas bei silpny- 
bes, steigdamasi tuo pat iškelti Platono filosofija. 

Sitas raštas sukėlė jam daug priešininkų; žymesnieji buvo Jurgis 
is Trapezunto ir Jurgis Scholarijas, vadinamss Gennadiju. 
Šis paskutinysis Florencijos susirinkime buvo antilotyninės partijos 
vadu. Vėliau jis tapo Konstantinopolio patriarchu (1464.). Gennadijas 
smarkiai gynė Aristotelį nuo Plethono puolimų. 

Ypatingos tendencijos šituose ginčuose laikėsi Besarionas, 
kuris taip pat buvo atvykęs į Florencijos susirinkimą ir, tapęs kardi- 

nolu, pasiliko Italijoje ligi mirties (11472.). Savo rašte „In calum- 
niatorem Platonis“ (parašytame prieš Jurgį iš Trapezunto) jis aiš- 
kiai pabrėžia, kad Platonas arčiau už kitus esąs priėjęs krikščioniškąją 
tiesą, bet neleidžia taip pat atmesti visiškai ir Aristotelio ir perspė- 
ja Bažnyčią nenutraukti ryšių su abiem filosofais, nors nei vienas 
nei antras, del savo klaidų, nesąs per daug aukštintinas. 


2. Marsilijas Ficinas. — Vienas iš žymiausių minėtosios 
Platono Akademijos Florencijoje korifėjų buvo Marsilijas Fici- 
nas (1433.—1499.). Gimęs Florencijoje ir ten pat ėjęs mokslus, 
vėliau jis pats ėmė mokyti Platono filosofijos, savo globėjo Cosi- 
mo Medicio paskirtas vietinės akademijos vedėju. Ficinas ne tik 
vertė Platono ir Plotino raštus, bet taip pat parašė, Platono dva- 
sios, ir savarankiškų veikalų; svarbiausias iš jų yra „Theologia 
platonica de animorum immortalitate“. Platonizmą ir neoplatoniz- 
„mą jis sulieja į vieną mokslą, pripažįsta j¡gimtines idėjas ir jau pra- 
mina kelią vėlesniam ontologizmui: Mes pažįstame daiktų esmę 
ne savyje, tik betarpiškai Dievo idėjoje. 

3. Prie Ficino prisišliejo Jonas Picas iš Mirandolos 
(1463,—1494.). Jo tilosofija yra platonizmo ir kabbalistikos sink- 
retizmas. 

Pico sūnėnas, grafas Pranas Picas iš Mirandolos (f 1533.) 
ėjo ta pačia. pakraipa. Francesco Zorzis (1460.—1540.), iš Ve- 
necijos, savo plačiame veikale (De harmonia mundi totius cantica) 
skelbė pitagoriškai kabbalistišką mokslą. 


4. Jonas Reuchlinas (1455.—1522.).—Pico iš Mirandolos 
pradėta neoplatoniskai kabbalistinė pakraipa ypačiai daug šalininkų 
įgijo Vokietijoje. Ją ten parnešė Jonas Reuchlinas, kuris, patekęs 
Florencijon pasiuntiniu, su ja susipažino ir paskum dviem savo 
veikalais („De arte cabbalistika“ ir „De verbo mirifico“) ją savo 
tėvynėje išplatino. 

Pagal Reuchliną, Kabbala yra iš dalies mokslas, iš dalies 
— menas. Kaip mokslas, ji apima visas tas tiesas, kurios 
turi reikšmės aukščiausiems mūsų gyvenimo reikalams; ji remiasi Dievo 
Apreiškimu. Kaip menas, ji tyrinėja Rašto raidžių, žodžių bei 


turinio simbolišką reikšmę, steigdamos pažinti paslaptingaji kabbalos : 


mokslą. Bet kabbalai perprasti reikalingas Dievo apšvietimas, kuris 
įgyjamas skaisčiu, Dievui patinkamu gyvenimu. 


5. Reuchlino pėdomis ėjo jo amžininkas Kornelijus Ag- 
rippa iš Nettesheimo (1457.—1535.). Nuo Reuchlino jis skyrėsi 
tuo, kad visą savo dėmesį kreipė į praktinę kabbalos pusę, į 
magiją ir paslaptingąjį meną. Savo svarbiausiame veikale 
„De occulta philosophia“ jis steigiasi mus supažindinti su paslap- 
tingomis gamtos galiomis ir priemonėmis, kurių pasigaudami bur- 
tininkai gali pasiekti stebuklingų išdavų. Nenuostabu, kad Agrip- 
pa, pagyvenęs, šituo savo mokslu nusivylė ir pasidavė skepticiz- 
mui, kuris žymu jo veikale „De vanitate et incertitudine scientiarum“, 


T Nc. 


B. Neoaristotelikai. 


1. Averroistai iraleksandristai. Ir Aristolio fi- 
losofija, atsiskyrusi nuo scholastikos, taip pat išėjo į istorijos vai- 
dyklą ir buvo savo šalininkų karštai nuo platonizmo ginama. Aiski- 
nant Stagiritos veikalus, 15. a. susidarė dvi pakraipos, averroistai 
ir aleksandristai, kurios ir tarp savęs labai smarkiai kovojo. 

2. Averroizmo židinys buvo Paduos universitetas. Jo at- 
stovai, aiškindami Aristotelio filosofiją, laikėsi Averroeso. Todel ir 
pastarojo intelekto vienumo mokslas pradžioje buvo griežtai pa- 
brėžiamas. Tačiau vėliau ta teorija kai kurių averroistų buvo tiek 
suminkštinta, jog intelekto vienumas bebuvo aiškinama tik kaip visų 
žmonių aukščiausių proto principų vienumas. Žymesnieji to laiko 
averroistai buvo: Aleksandras Achillinas, vadinamas „antruoju 
Aristoteliu“, M. Antonijas Zimara ir Augustinas Niphas. 

3. Aleksandristai, priešingai, aiškindami Aristotelį, laikėsi 
senojo jo komentatoriaus — Aleksandro iš Aphrodisijo. Ir jie 
priėjo antikrikščioniškų, ypačiai materialistiškų pažiūrų. Prisi- 
dengti, kai kurie griebėsi vėl arabų filosofijos dėsnio, jog tai, kas 
filosofijoje teisinga, tikėjime gali būti klaidinga, ir atvirkščiai. 
Zymiausi iš aleksandristų yra: Petras Pomponatijas, Andrie- 
jus Caesalpinas, Jokūbas Zabarella, Caesaris Cremoni- 
nas, Lucijas Vaninis. 

4. Trumpai apžvelgsime tik Pomponatij ir Caesalpino 
mokslą. 

a) Petras Pomponatijas (1462.—1525.) buvo moky- 
tojas Paduoje ir Bolognoje. Svarbiausias jo veikalas yra „De 
immortalitate animae“. Be to, jis dar parašė „De incantationibus“ 
ir „De fato, libero arbitrio et praedestinatione“. Pirmasis veikalas 
sukėlė didelio susidomėjimo. Leono X. prašomas, Augustinas 
Niphas parašė jo kritiką. Taip pat Kasparas Cofitarenas stojo 
prieš jį; Pomponatijas parašė apsigynimą. Jis gynė tezę: Nors 
tikybos požiūriu žmogaus siela turi būti laikoma nematerialia ir 
nemirtinga, tačiau filosofija, priešingai, turi ją išrasti esant mate- 
rialią ir mirtingą. 

Paprastoji pažiūra, sako Pomponatijas, yra ta, kad siela iš sa- 
vęs ir sau esanti nemateriali, ir nemirtinga, ir tiktai tam tikru 
atžvilgiu tegalinti būti laikoma materialia ir nykstama, būtent, tiek, 
kiek ji. yra vegetatyvinis ir justinis kūno principas. Remiamasi pro- 
tavimo bei valios veiksmais ir iš jų nematerialumo sprendžiama apie 
sielos, jų principo, nematerialumą. "Tačiau šita išvada jau ir del to 
yra klaidinga, kad negalima pasakyti protavimo bei valios veiksmus 
esant nematerialios prigimties, t. y. nepareinant nuo kūno organų. 

Būtent, siela, kad ir ne visoms savo gyvenimo funkcijoms yra 
reikalinga kūno, kaip subjekto, tačiau ji visur jo reikalinga, kaip 
objekto; ji juk negali mąstyti be justinių vaizdų; todel be jų ne- 
gali nei norėti, nei veikti. "Todel filosolijai teisinga bus paprastosios 
pažiūros priešingybė. Siela iš savęs yra materiali ir mirtinga, o 

tik tam tikru atžvilgiu nemateriali ir nemirtinga. Iš saves ji yra ma- 
teriali ir mirtinga del to, kad ji visiems, net savo intelektiniams veiks- 
mams, yra reikalinga kūno, kaip objekto, vadinasi, be jo visai 
negali būti. Bet ji yra tam tikru atžvilgiu nemateriali ir nemirtinga, 
būtent tiek, kiek ji savo intelektiniams, veiksmams nėra reikalinga 
kūno, kaip subjekto. Situo atžvilgiu ji pakyla tam tikrą laipsnį 
viršum materijos ir įgyja panašumo su nematerialiais ir nemirtingais 
daiktais. "Tačiau visa, kas pasakyta, yra teisinga tik iš filosofijos 
požiūrio. Tikyba moko priešingai. Žiūrint i$ jos požiūrio, visus 
sielos materialumo ir mirtingumo filosofiškus įrodymus, nors jie iš 
savęs yra ir evidentūs, reikia atmesti, kaip klaidingus ir apgaulingus, 
ir pritarti priešingajam mokslui. Sitaip manant, įgauna galios ir sielos 
nematerialumo ir nemirtingumo įrodymai. Taigi tikybai pagrįsti jie 
yra naudingi; nuo jos atskirti, jie praranda visą savo įrodomąją galią. 

Panašiai Pomponatijas samprotauja apie stebuklus ir žmo- 
gaus laisvę. Vulgariškai suprantamas stebuklas, filosotijoj turi būti 
laikomas negalimu, nes betarpiškas Dievo įsikišimas į sublunari- 
nių daiktų sriti filosofiškai nėra suprantamas. Stoikų fatumo mokslas, su 
kuriuo nesuderinama žmogaus laisvė, filosofiškai yra visai pateisinamas. 

b) Andriejus Caesalpinas (1519.—1603.), gimęs Arezzo 
mieste, filosofijos mokytojas Pisoje, buvo gerai susipažinęs ne tik 
su filosofija, bet ir su medicinos ir gamtos mokslais. Filosofijoje 
jis buvo visai atsidavęs aristotelizmui, Tačiau, aiškindamas Sta- 
giritą, stengėsi nežiūrėti į senuosius komentatorius, bet iš paties 
Aristotelio raštų paduoti tikrą ir teisingą jo mokslą. Svarbieji jo 
raštai yra: ,Quaestiones peripateticae“ ir „Daemonum investigatio". 
Aristotelį jis aiškina ne naturalistiškai, kaip Pomponatijas, bet 
panteistiškai. 


Dievą, jo manymu, nereikia suprasti kaip iš šalies į universumą 
ateinantį pasaulio statytoją. Jį reikia suprasti geriau kaip judančią bei 
gaivinančią visaties sielą. Tačiau visaties siela tėra jis tiek, kiek 
ši yra visybė. Jo sostas yra danguje. Iš ten jis leidžia savo 
gaivinamaja galią visomis visaties kryptimis; todel sios visybė yra 
charakterizuojama kaip gyva, dvasinga esybė. 

Yra tiktai viena Inteligencija — dieviškoji. Taigi visur, kur 
pasaulyje apsireiškia inteligencija, ji yra tik dieviškosios participacija. 
Tai pasakytina tiek apie žvaigždynų, tiek apie žmonių inteligencijas; 
tiktai ten participacija yra amžina, o čia laikinė. Iš čia išeina, kad 
visos žmonių dvasios savo esme yra viena, o skirtingos jos tėra tiktai 
tiek, kiek daug toje vienoje Inteligencijoje dalyvauja skirtingo, indivi- 
dualaus būdo žmonių. Tos participacijos įvairumo pagrindas glūdi 
dalyvaujančiame subjekte, kūne. 


C. Naujasis jonizmas, stoicizmas, epikurcizmas 
ir skepticizmas. 


1). Prie naujojo platonizmo ir aristotelizmo prisidėjo ir naujasis 
jonizmas. Jam atstovavo pusėje 17. a. Klaudijas is Beri- 

gardo savo veikalu „Circuli Pisani“. Jo manymu, joniečių filosofija 
nėra tiek nutolusi nuo tiesos, kaip Aristotelio filosofija. Tiesa, 
ji klysta tuo, kad veikiamąją priežastį nukelia į pirminę medžiagą, 
šią pastarąją laiko amžina ir mano, kad nieko nėra nekūniška. Bet 
šitos klaidos esančios lengviau pašalinamos, nekaip Aristotelio filoso- 
fijos klaidos; o tai padarius, gamtą ir jos apraiškas lengviau ir protin- 
giau galima esą išaiškinti jonizmu nekaip aristotelizmu. 

2. Stoicizmas taip pat rado sau šalininkų. Ypač filologas Jus- 
tas Lipsis (1547. — 1606.), gyvenęs Louvene, steigėsi grąžin- 
ti jam senąją garbę ir parašė du veikalu: „Manuductio ad philosophiam 
Stoicam“ ir „Physiologia Stoicorum“. Tačiau jis steigėsi stoikų sąvokas 
ir pagrindus suderinti su krikščionybe ir, kur yra reikalo, duoda jiems 
tokios reikšmės, kokia, jo nuomone, galėtų pašalinti priešingybes su 
krikščionybe.  Ypačiai jis remiasi Seneca ir Epictetu, kuriuos laiko 
tikrais ir teisingais stoicizmo reiškėjais. 

3. Ir epikureizmas išėjo vėl aikštėn. Jį iškėlė Danielius 
Sennertas (1572. — 1637), Magnenas. Pavijoje, o labiausiai 
Dijono, vėliau Paryžiaus, mokytojas Petras Gassendis (1592. 
— 1655.), kurio gyvenimas jau įsikiša į kitą periodą. Be tų raštų, 
kuriuose jis tik aiškina gryną epikurinę filosofiją, reikia dar paminėti 
jo Logica, Physica ir Ethica, kuriose, tiesa, remdamasis epikuriškais 
pagrindais, jis filosofuoja savarankiškai. 18 visu tuo laiku prikeltųjų 
senovės pažiūrų didžiausios reikšmės tolimesniems laikams turėjo ato- 
mizmo atgaivinimas. Charakterizuojant Gassendzio mokslą, pažymėtina 
štai kas: 

a. Jis, kaip ir Epikuras, ima begalinę, tuščią erdvę, o joje—be- 
galinį skaičių atomų, iš kurių kombinacijos aiškina kūnų kilmę. Visi 
kokybiniai skirtumai pareina nuo atomų pavidalų bei susigrupavimo 
ivairumo. Bet jis nepripazista, kad atomai esą amžini ir tik pripuola- 
mai kombinuodamiesi sudarę kūnus. Pasaulio kilmė eina i$ Dievo ku- 
riamosios ir tam tikru planu veikiančios priežasties; todel Dievas ap- 
vaizdingai valdo pasaulį. 

Toliau Gassendis palaiko epikurišką sielos skyrimą į protingą 
ir neprotingą, bet nenori sutikti, kad ir viena ir antra būtų sudėtos iš 
atomų. | protingąją sielą reikia žiūrėti kaip į nematerialią, dvasinę 
esybę. 

c. Pagaliau, jis sutinka su Epikuro mokslu, kad žmonių laimę 
šiame pasaulyje sudaro pomėgiai, didžiausias galimas gerybių skaičius. 
Tai, kas Apreiškimo kalbama apie pomirtinę žmonių laimę, nepriklauso 
filosofijai. Epikuro pažiūros į palaimą, žiūrint iš filosofijos požiūrio, 
esančios teisingos. 

4. Net skepticizmas rado savo gynėjų; tokie pirmiausia 
buvo; Mykolas i$ Montaigneos ir Pranas Sanchezas. 

a. Mykolas is Montaigneos (1533. — 1592.) savo 
stilingame „Essais“ steigėsi įrodyti, kad žmogus negalįs įgyti tikro 
žinojimo. Kiekvienas žinojimas kylas iš jusčių patyrimo. Bet justys 
negali duoti tikrumo, nes niekas negali mus įtikrinti, kad mūsų vaidi- 
mai atitinka objektus. Mažiausia čia pajégias protas, nes jis tik per 

justis susitinka su objektais ir todel negali büti teiséjas, ar objektas ir 
pojūtis atitinka vienas antrą ar ne. Tuo būdu visokio žinojimo 
galas yra abejojimas, mūsų nežinojimo nusimanymas. Panašias pažiūras 
skelbė ir jo draugas Petras Charronas savo knygose „De la 
sagesse“. 

b. Ir Pranas Sanchezas (1562. — 1632.), medicinos ir 
filosofijos mokytojas Monipelliere, savo veikale „Tractatus de multum 
nobili et universali scientia, quod nihil scitur^, steigiasi skepticizmą 
mokykliškai pagristi ir išplėtoti. Aptardamas mokslą, kaip „Rei per- 
fecta cognitio“, jis steigiasi įrodyti, kad šita definicija nėra pritaikoma 
nė jokiai mūsų pažinimo sudedamajai daliai, nes pilnas daiktų pa- 
žįstamumas mūsų pažinimui nėra prieinamas. Taigi nieko nebelieka, 
tiktai visu kuo abejoti ir pasitikėti vienu Apreiškimu. 


HI. Mėginimai savarankiškai perdirbti filosofiją. 
a. Dialektikoje ir metodo moksle. 


1. Pikčiausi scholastikos priešininkai pereinamuoju periodu 
buvo filologai arba humanistai. Jie kovojo prieš ją su 
tokiu aistrumu, kuris visai jau nedera teisėtai, mokslinei polemi- 
kai. Nekęsdami šiurkščios sčholastikų kalbos lyčių ir jų dėstysenos, 
jie ėmė nekęsti ir paties turinio.  Humanistai taip buvo prisigėrę 
lyties grožio, jog jų pačių filosofija tenkinosi bemaž viena dia- 
lektika, būtent ta dialektika, kuri tarnavo oratoriniams inte- 
resams. Dialektika jų rankose išvirto padedamuoju retorikos 
mokslu ir galų gale abiejų tų mokslų pagrindai jiems sutapo į vieną. 

2. Jau filologai Laurynas Valla, Rudolfas Agricola, 
Liudvikas Vivesas ir Marijas Nizolijas veikė šia kryptimi. 
Bet Liudvikas Vivesas (1492.—1540.), jau prie$tu laikų m eto- 
dą, pabrėžia ir stebėjimo bei eksperimento reikalingumą. Tą pat 
tvirtina ir M. Nizolijas, būtent, kad tik patyrimas teduodąs 
tikrumą; jis yra nominalistas; jam, karštam Cicerono šalininkui, 
filosofija yra lygios reikšmės su retorika. Aristotelio logiką 
pagerinti nevykusiai mėgino Petras Ramas (Pierre de la Ramėe, 
1515.—1572.); gimė jis Picardijoje, studijavo Paryžiuje ir įgavo 
tokią neapykantą Aristotelio filosofijai bei dialektikai, jog savo 
laisvųjų menų magistro promocijoje iškėlė kovos tezę: Quaecun- 
gue ab Aristotele dicta sunt, commenticia sunt. Jis norėjo sukurti 
naują dialektiką ir tuo tikslu išleido raštus: „Animadversiones in 
Dialecticam Aristotelis“ ir „Dialecticae institutiones“. 1562. m. 
jis perėjo į kalvinizmą ir, netekęs Paryžiuje mokytojo vietos, 
buvo pagaliau Baltramiejaus naktį užmuštas. 

Pagal Rama, dialektika yra ne kas kita, kaip virtus disserendi. 
Mūsų mąstymas eina dvilype funkcija, būtent pirma mes surandame 
duotajai tezei pagrindų, o paskui iš pagrindų vedame tezės įr o- 
dyma. Pirmąją funkciją galima pavadinti išradimu, antrąją — 
sprendimu. : 

Tuo büdu dialektika suskyla j dvi dalis: isradima ir spren- 
dimo mokslą. Pirmoji dalis nurodo, kaip ieškoti jvairiems klausi- 
mams išpręsti pagrindų, nurodo, iš kokių „bendrinių vietų“ turime 
juos imt. Antroji dalis moko, kaip tuos pagrindus pritaikyti, spren- 
džiant įvairius klausimus, t. y., kaip mes iš surastų pagrindų turime 
teisingai spręsti apie sutinkamas apraiškas. Sprendimo mokslas vėl 
suskyla į atskiras šakas: sillogizmo mokslas, dizpozicija, apskritasis 
mokslas ir, pagaliau, suvedimas visų atskirų mokslų į Dievą. 


Raminė dialektika trumpu laiku toli paplito ir įsigalėjo švei- 
carų, vokiečių ir anglų aukštosiose mokyklose. Bet kiti vėl, jos 
priešininkai, tvirtai laikėsi Aristotelio dialektikos. Taip atsirado 
dvi didelės to laiko dialektikų partijos: ra mistai ir antira- 
mistai, kurios smarkiai tarpe savęs kovojo. 


b. Gamtos filosofijoje. 


Gamtos filosofijoje pasireiškia visi charakteringieji to laiko 
filosofijos bruožai: didelis noras nepriklausyti lig šiol vyravusių 
autoritetų, mėginimas pasiekti pažinimą savarankiškai, 
savu stebėjimu, prisišliejus prie senovės. Visa tebėra dar ieškoma, 
liečiama, nepabaigta ir dažnai pilna fantastiškų teosofiškų ir pseu- 
domistiškų pažiūrų. Galima atskirti dvi pakraipi: mechaninę 
ir dinaminę. 2 


1. Mechaniškas gamtos aiškinimas. 


a) Teofrastas Paracelsas (1493.—1541.), gimęs Ein- 
siedelne, atsidėjo mečicinai, kurią stengėsi reformuoti prieš vis 
dar vyraujančias Galeno ir Avicennos pažiūras. Tai padaryti 
jam pasirodė galima tiktai priėmus naują gamtos filoso- 
fija, kurią jis ir steigiasi konstruoti įvairiuose savo raštuose: 
„Paragranum“, „Philosophia magna“, „Philosophia sagax“ ir t. t. 
Kaip gydytojas, jis apkeliavo beveik visus Europos kraštus, no- 
rėdamas pažinti slaptingą tiek gydytojų, tiek liaudies gydymo meną. 


Jo naujoje gamtos filosofijoje reikšmingi trys pagrindiniai materijos 
elementai: druska, siera ir gyvasis sidabras. Kiekvienas kūnas išauga 
i$ tų trijų sudedamųjų dalių. Jei daikte jos yra vienybėje ir tinkama 
proporcija, tad daiktas yra sveikas. Bet jei jos išsiskaido, tad iš to 
kyla Bellum intestinum, liga. Daiktų susidarymo bei raidos veikia- 
masis principas yra arehėjas, dvasia, bet ne asmeniška dvasia, 
greičiau — nesąmoningai ir instinktyviai veikianti jėga. Kiekviena esybė 
turi savo archėją; viskas pasaulyje yra gyva. 

Visų sukurtų daikių materialinė pradžia yra didysis limbas, 
pirmykštis vanduo, kuriame buvo paslėptos visų daiktų sėklos. Iš 
sito limbo, dvasios „perimas“, išriedėjo visas pasaulis. Visos dide- 
ale pasaulio dalys savo tarpe harmoningai sutinka ir turi viena kitai 
Įtakos. 

Ž mogus yra mažasis limbas, mikrokosmas. Kaip Dievas 
stovi viršum pasaulio, o šis vėl susideda iš astralinio ir žeminio pa- 
saulių, taip pat ir žmogus yra tolygiai išsišakojęs; jis susideda i iš ne- 
mirtingos sielos astralinės dvasios, ir žeminio kūno. 
Todel jame reikia skirti trejopą šviesą: naturaline, proto ir 
dieviškąją. Pirmąja mes pažįstame justinius daiktus, antrąja 
menus visus pasaulio ir mokslus, trečiąja — Dievą. Šita paskutinioji 
yra tikėjimo šviesa, pareinanti nuo „dieviškojo paveikslo“, mens nemir- 
tingoje sieloje, Tikėjimas siekia kas amžina, dieviška; protas, priklausy- 
damas mūsų astralinei dvasiai, siekia, kas sukurta ir žemiška; todel 
protas su savo diskursyviu mąstymu neprivalo skverbtis į tikėjimo sritį. 


b) Jonas Baptistas Helmontas (1577.—1644.), taip 
pat gydytojas, gimęs Briuselyje, sukosi apie tuos pat dalykus, kaip ir 
Paracelsas; uoliai studijavo sio raštus. "Tik jo misticizmas, paimtas iš 
kabbalos, pasireiškia daug ryškiau nekaip Paracelso; tai galima aiš- 
kinti Taulerio įtaka, kurio raštus jis taip pat uoliai skaitė. Sapnais 
ir apreiškimais jis tikisi įgyti tikrą pažinimą. Su archėjo sąvoka jis 
riša dar fermento sąvoką, kuris skiriamas paruošti medžiagą for- 
muojančiam archėjo veikimui. Tėvo pėdomis ėjo sūnus Pranas Mer- 
kurijas Helmontas (1699.), kuris tačiau tėvą tiek pralenkė, 
jog tarp dvasios ir kūnų pripažino tik vieną skirtumo laipsnį, ir todel 
1 kūnų pasauli žiūrėjo kaip 1 depotencijuota dvasią. 


Ir anglas, taip pat gydytojas, Robertas Fluddas 
(1574.—1637.), buvo Paracelso pasekėjas. 


c) Jeronimas Cardanas (1501.—1576.), matematikos ir 
medicinos mokytojas Milane ir Bolognoje, savo raštuose „De sub- 
tilitate“ ir „De varietate rerum“ pripažįsta gamtoje du principu: 
materiją, kurią sudaro jos elementai: oras, vanduo ir žemė, 
ir pasaulio sielą, kuri jam yra identi su šviesa ir šiluma 
ir yra judėjimo padaras. Visi įvykiai pareina nuo mechaniško 
gamtos priežastingumo. Be to, Cardanas buvo astrologas ir mis- 
tikas svajotojas. 


d) Didesnės reikšmės turi Bernadinas Telesijas 
(1508.—1588.), kuris Neapolyje įsteigė gamtos tyrėjų draugiją, 
„Academia Telesiana“ arba, Consentina* (pagal savo gimimo vietą 
Cosenza). Jis ketino panaikinti Aristotelio gamtos filosofijos vies- 
patavimą ir sukurti visai naują filosofiją, kur jis pabrėžia stebė- 
jimo svarbumą. Jo studijų vaisius yra veikalas „De natura rerum 
juxta propria principia“. 


Gamtai suprasti reikia priimti materiją ir dvi joje veikian- 
čias jėgas: šilimą ir šaltį. Pirmoji veikia ekspansyviai, antroji 
— kontraktyviai. Pasaulis tik todel galėjo atsirasti, kad materija buvo 
padalyta tarp anų abiejų jėgų, iš kurių kiekviena turėjo tam tikrą savo 
vietą: viena — dangų, antra — žemę. Taigi pradžioje viena materi- 
jos dalis, plėsdamos, susiformavo į švelnų, gražų, šviečiantį ir judantį 
pavidalą, vadinamą dangumi, antroji, veikiama šalčio, virto žeme. 

Nuo dangaus šilimos ir žemės šalčio veikimosi pareina įvairių 
gamtos pavidalų žemėje atsiradimas ir jų būsena. Juo kokiame daikte 
labiau vyrauja šilimos principas, juo jis yra tobulesnis; juo daugiau 
jame šalčio, juo jis netobulesnis. 

Silimos ir šalčio veikmė suponuoja daiktų linkimą savotiškai 
veikti; šitas polinkis remiasi jutimu (sensus). Todel visos, be išimties, 
esybės yre apdovanotos justiniu jutimu, ir čia tai glūdi pagrindas ben- 
drosios simpatijos ir gyvosios harmonijos, kurias mes randame daiktuose. 
Gyvuline esybę gaivina siela, kuri yra kūniškos prigimties (šilima), 
bet del savo šilimos smulkumo yra laikytina nematoma „dvasia“. 
Gyvulinę sielą turi ir žmogus, ir į ją reikia sutraukti ne tik jutimus, 
bet ir diskursyvinį mąstymą. Bet žmoguje aukščiau už šitą gyvuline 
sielą stovi, kaip moko tikėjimas, nemirtingoji siela, 
kuri yra Dievo sukurta ir pridėta prie gyvulinės sielos kaip forma 
superaddita; ji per gyvulinę sielą įformina kūną. 


2. Dinamiškas gamtos aiškinimas. 


Kita gamtos filosofų eilė turi daugiau neoplatonizmo 
įtakos ir gamtos vyksmus steigiasi aiškinti dinamiškai. 

a) Pranas Patricijas (1529. — 1597.), gimęs Dalmacijoje, 
Klisso miestelyje, filosofijos mokytojas Ferraroje, vėliau — Ry- 
me, buvo Telesijo įtakoje. Abejuose savo svarbiuosiuose raštuose, 
„Discussiones peripateticae“ ir „Philosophia nova“, jis kovoja su 
Aristotelio doktrina ir nori pagrįsti filosofiją ne oplatoniškais 
pagrindais. 

Jis sugalvoja tam tikrą visaties eilę; viršūnėje stato neturin- 
čią predikato vienybę, po ja — vienybę, suimančią į save visas 
atskiras vienybes, toliau — esmę... paskui gyvenimą ir, pagaliau, 
sielą. Kūnuose reikia skirti dvejopą elementa, materialinį ir for- 
malinį. Pirmasis yra begalinėje erdvėje išplitęs skystimas (fluor), 
senųjų vadinamas „vanduo“. Antrasis yra šviesa, nes jis, kaip 
ir šilima, yra taip pat išplitęs po visą begalinę erdvę. Visa gai- 
vina, visur veikianti, dieviškoji siela. 

b) Žymesnis yra Giordanas Brunas (1548. — 1600). Gi- 
mė Noloje, netoli Neapolio; jaunas būdamas buvo atsidėjęs poe- 
zijai. Būdamas 15 metų įstojo į domininkonų ordeną, bet 1576 m. 
pabėgo iš vienuolyno ir nuvyko į Genėve'ą ir Paryžių. Čia, 
atsipalaidavęs nuo visų dorovės įpročių, tačiau pasidavęs juokin- 
giausiems prietarams, pradėjo rašytojo darbą, pajuokdamas vul- 
gariausiu būdu tikėjimą bei Bažnyčios mokslą. Skersai ir išilgai 
apkeliavęs Angliją, Vokietiją ir Šveicariją, sugrįžo atgal į Vene- 
ciją. Cia pateko inkvizicijai; buvo pasiųstas į Ryma ir atiduotas 
pasauliniam teismui, kuris nusprendė jį sudeginti. Iš daugelio jo 
raštų filosofijos atžvilgiu svarbesni yra šie: „Dialoghi de la cau- 
sa, principio ed uno“, „Del infinito Universo e dei mondi“, „De 
monade, numero e figura“, „De triplici minimo e mensura“, „De 

immenso et innumerabilibus". — Daug įtakos jam turėjo neopla- 
tonizmas, Nikalojus Kuzanietis, Telesijas i ir Koperniko astronomija; 
taip pat randame jo filosofijoje stoikų ir (nežiūrint į priešingumą) 
Aristotelio filosofijos elementų. 


Visatis yra amžina ir neribota erdvės ir raidos atžvilgiu. Be 
mūsų saulės sistemos yra dar be galo daug kitų pasaulių. Dievas ir 
pasaulis yra tas pat. Dievas yra natura naturaps, pasau- 
lis — natūra natürata, dievybės išraiška. Galutinieji substancialiai 
nekintami visų daiktų elementai yra minimos arba monados, fizis- 
kos ir sieliškos esybės, kaip ir visa, kas egzistuoja. 


Norint arčiau apibrėžti vieningos pasaulio substancijos esmę, 
galima skirti pirmykščią materiją ir pirmykščią lyt. Vieninga, visuo- 
tinė pirmykščioji materija yra pasyvus visų daiktų galimumas. Bet 
visuotinė, vieninga meterija prileidžia ir vieningą, visuotinę pirmykščią 
lytį, kaip actus substantialis. O kadangi materija gauna lytis ne iš 
virsaus, bet, priešingai, šios gimsta iš vidaus, tad ta vieninga visuotinė 
pirmykščioji lytis turi būti materijai immanenti, būtent tik joje ir 
per ją pasireiškia, formuodama iš vidaus, kaip actus substancialis, 
materiją į įvairius daiktus. Kitos atskirosios lytys tėra tik pirmyk- 
ščiajai lyčiai tam tikros apreisksenos bei pasireisksenos. 


Tuo būdu pirmykščioji lytis yra ne tik forminė, bet ir veikiamoji 
daiktų priežastis, del to, kad savo veikimu ji apsireiškia daiktuose. 
O tal galima tik tada, jeigu ji yra protinga, visuotinysis protas. 
Juk j Jos priežastingasis veikimas yra meniškas, o tam reikia proto. 
Iš čia pagaliau i išeina, kad ta viena pirmykščioji lytis taip sutinka su 
visatimi, kaip su ja sutinka jos pačios siela. Taip prieiname pasau- 
lio sielos sąvoką. | klausimą, kaip šita pasaulio siela sutinka su 
visatimi, Brunas atsako, kad tarp judviejų nėra substancialaus skirtumo, 
abidvi savo būtimi yra viena. 


Materija yra pasyvus, lytis —aktyvus tikrovės pagrindas. Abudu 
tačiau veikia bendrai, sutartinai, del to, kad galėjimas veikti nėra įma- 
nomas be galėjimo tapti, ir atvirkščiai. Todel, savo būtimi abidvi yra 
viena. Pasaulio siela yra kartu veikiamasis ir kenčiamasis principas; 
ji yra pagrindas, kuris visa veikia, ir pagrindas, kuris visa tampa. 
Todel visatis, iš tikrųjų, yra substanciali vienybė. Nėra nė jokios 
substancijų daugybės; yra tik įvairių vienos substancijos apsireiškimo 
lyčių. Visas atsiradimas, visas nykimas yra tik  pasireisksenos 
pasikeitimas; pagrindu pe visada ta pati Sabana Visa 
yra gyva. 

To pasaulio dela yra Dievas, monady monada. Filosofijai néra né 
jokio viršum pasaulio esančio Dievo; apie ix Dievą gali kalbėti tik 
teologai; filosofijai jis neegzistuoja. Jos Dievas — pasaulio siela. 
Toliau plėtodamas šitas panteistiškas pažiūras, Brunas naudojasi Kuza- 
niecio formulomis. Dievas, kaip pasaulio siela, yra visų priešingybių 
vienybė, visų daiktų komplikacija; pasaulis yra tos komplikacijos 
eksplikacija. Kas yra Dievuje — yra ir pasaulyje; bet ten yra ,com- 
plicite“, cia, priešingai, „explicite“. Visatis yra be galo. Jos atsiradi- 

mas yra, i$ Dievo pusés, aktas, kuris néra nei laisvas nei bútinas, 
del to, kad laisvé ir bütinumas Dievuje yra vienas dalykas. 


Zmogaus siela, kaip ir visa, yra kaipo monada, Dievo in- 
dividualizacija. Todel mirštant, jos substanciali būtis neZüva, bet tik 
nutrūksta santykiai su monadomis, kurioms ji pirmiau viešpatavo; ta- 
čiau ji gali i$ naujo apsisupti materialiais elementais. — Bruno pan- 
teistiskas gamtos supratimas yra padaręs įtakos Spinozai, o mo- 
nadų mokslas — Leibnizui. 


€) Tomas Campanella (1568.—1639). Gimė Stilo 
mieste Kalabrijoje. Vos 15. metų įstojo į domininkonų ordena, 
mokėsi Cosenzoje. Jis įsikišo į to laiko politikos sąmyšius, buvo 
apkaltintas de! sąmokslo prieš įspanų valdžią Neapolyje, ir 27 me- 
tus išbuvo areštuotas, kol jį popiežius Urbonas VIII. išsirūpino 
išvaduoti. Vėliau turėjo bėgti į Paryžių, kur 1639. m. ir mirė. 
Gamtos filosofijoje jis laikėsi Ku zaniečio ir Telesijo, bet 
taip pat mėgino grįsti naują metafiziką ir valstybės mokslą. 
Naujoji metafizika išdėta svarbiausiame jo veikale „Universalis 
philosophiae seu metaphysicarum rerum juxta propria dogmata 
partes 3,11,18*. 


Campanella stoja pries skepticizma, kaip ir Augustinas, remda- 
mosi savo ekzistencijos tikrumu. Mes tikrai pažįstame kartu galéjima, 
žinojimą ir noréjima — tris „primalitetus“, kurie sudaro mūsų 
esmę. Analogiai turime suprasti ir kitus daiktus. Jie taip pat susi- 
deda iš tų trijų primalitetų: galėjimo, žinojimo ir norėjimo. Del to, kad 
esmė tik tada tampa esybe, kada ji gali būti, veikti ir kęsti, kada ji 
žino apie savo buvimą ir kada ji savo būtį myli. Tie primalitetai 
ne tik sudaro kiekvieno daikto būtų, bet toliau jie yra, kiek išeina išorėn, 
kartu ir tie principai, kuriuos filosofai vadina esybės jėgomis arba 
gabumais. 


Kas pritaikoma visiems daiktams, tas taip pat pritaikoma ir Dievui. 
Panašiai, kaip vėliau Descartes, ir Campanella Dievo egzistenciją 
įrodinėja mūsų prote esančia begalinio Dievo iaėja, kuri negalinti būti 
sudaryta mūsų ribotos dvasios. Ir Dievuje reikia pripažinti tris jo buvimo 
primalitetus: galybę, išmintį ir gerumą. Tik, iš vienos pusės, 
jie nėra Dievuje išsiskyrę, bet sudaro absoliučią vienybę, is kitos 
pusės, jie neturi ribų, nors sukurtuosiuose daiktuose jie yra apriboti. 
Sitais trimis absoliučiais savo primalitetais Dievas yra daiktų priežastis. 
Savo begaline galybe jis gali daiktus kurti; savo begaline išmintimi jis 
pazista daiktus, kuriuos gali kurti, ir savo begaline meile jis nori kurti. 


Bet tie trys dieviškieji primalitetai teka taip pat vėl į pasaulį ir 
jame apsireiškia. Šitos dieviškųjų pirmalitetų „trys didžiosios įtakos“ 
(tres magni influxus) išeina pries mus būtinumo, fatumo ir ben- 
drosiosharmonijos pavidalais. Absoliuti galybė daro visatyje būti- 
numa, absoliuti išmintis — fatuma, absoliuti meilė — harmoniją.  Sitai 
pastarajai tarpininkauja pasaulio siela, kuri sudaro daiktų sub- 
stancialinį sąryšį ir yra sąlyga jų bendravimui, jų simpatijai. 

Nikalojus Taurellas (Jaučiukas, 1547. — 1606.), Baselio 
ir Altdorio mokytojas, prieš Lutherj, atmetusj bet kokią filosofiją, 
ir Melanchtona, pakrypusį į aristotelizmą ir rašiusį plačiai nau- 
dojamus vadovėlius, Taurellas, steigėsi sukurti savarankišką 
filosofijos sistemą, suderintą su protestantų tikėjimu. Veikaluose 
„De mundo“ ir „De rerum aeternitate“ jis neigia aristotelikų 
ginamą pasaulio amžinumą, sako esant jį sudėtą iš vientisinių 
substancijų, atomų, ir pabrėžia jo griežtai dėsningą raidą. Kny- 
gose „Philosophiae Triumphus“ jis teisina savo filosofines pažiū- 
ras prieš Lutherio dogmatiką ir steigiasi parodyti filosofiją esant 
tikėjimo pagrindą. 

Čia jis ypačiai steigiasi sušvelninti tas Lutherio dogmas, kurios 
rodo bet kokios filosofijos negalimumą. Jis nepripažįsta, kad žmogus 
būtų pirmosios nuodėmės visai sugadintas; ji padariusi tik tai, kad žmogus 
per nuodėmę pateko gamtos, t. y. justinės prigimties, valdžion. Taip 
at jis polemizuoja prieš nuomonę, kad žmogus per nuodėmę praradęs 
más kad mūsų tikėjimas esas vieno Dievo veiksmas mumyse, kad mes 
prieš Dievo malonės veikimą turį laikytis visai pasyviai. 

Nors Taurellas ir steigėsi pagristi filosofiją naujais pagrindais, 
tačiau ją, labai nepaprastu būdu, padarė Lutherio dogmatikos tarnaite. 
Pagal ji, filosofija padeda mums pažinti, kad mes iš tikrųjų nesame 
tokie teisūs, kokie mes iš savo paskyrimo turėtume būti, ir tuo būdu 
ji veda prie mūsų paveldėtos kalčios pažinimo. Kartu su tuo mums 
ji primena, kad iš to vargo, kuriame esame, mes patys negalime išsi- 
vaduoti. Tuo būdu filosofija vestų mus į nusiminimą. Todel buvo 
būtinas Apreiškimas, kuris mums paskelbė Dievo malonę. 


d) Valstybės moksle. 


Atgijus Platono filosofijai, atgavo savo reikšmę ir jo valsty- 
bės idėjos. Buvo ir tokių, kurie, kaip ir Platonas, stengėsi sukons- 
truuoti idealios valstybės pavidalą, pagal kurį būtų tvar- 
komas visas valstybės gyvenimas. Ir čia pasireiškė nauja, ieškanti 
ir perdedanti, laiko dvasia, norinti išsivaduoti nuo visų tradicijų 
ir kurti visai naują gyvenimą. 

1. Nikalojus Macchiavellis(1469. — 1527.) — Vals- 
tybės emancipacija labiausiai iškėlė Italijoje florentietis Macchia- 
vellis. Jo vyriausias veikalas yra „Il Principe“ (Kunigaikštis ). 
Prisigėręs renesanso dvasios, jis visas prigimties didžias ypatybes 
laikė idealais, nukreiptais prieš amžinybės tikslą ir kuriuos jis 
pats pabrėžė kaip krikščioniškosios etikos priešingybę. Jis buvo 
sužavėtas senovės romėnų valstybės galybe, ir valstybės tikslu 
laikė laikinę galybę. Pagrindinis jo valstybės mokslo dėsnis: 
Visa valstybės gerovei. „Darant ką valstybės gerovei, 
šitas tikslas pateisina visas priemones, ar jos būtų geros ar blo- 
gos, humaniškos ar žiaurios. Aukščiausias valstybės valdytojas 

vadovaujasi vien tik valstybés gerove, bet ne kokiais kitais pri- 
gimtiniais dorovés désniais. 


2. Tomas Moras (Moore, 1480. — 1535.). — Jis buvo 
Anglijos karaliaus Henriko VIII. lordas kancleris; vėliau del atsi- 
sakymo nuo supremato priesaikos buvo nuteistas mirti. 

Jo knygos „De optimo reipublicae statu degue nova insula 
Utopia“ yra tikras filosofiskas romanas; filosofas Rafaelis, beke- 
liaudamas jūrėmis, netikėtai užėjo llg šiol nežinomą Utopijos 
salą ir vaizduoja tos salos valstybės gyvenimą. Svarbesni čia 
yra šie dalykai: 


a) Visas Utopijos visuomenės gyvenimas yra pagrįstas žemės darbu; 
privatinės nuosavybės nėra, o viena tik bendroji nuosavybė. 
Valgoma bendrai, pirkimų bei pardavimų nėra; pinigų nevartojama. 
Moterystės institucija palaikoma. Karo mokslo mokomi visi, vyrai ir 
moterys. Ligonys slaugomi viešose ligoninėse, neišgydomiems pata- 
riama patiems nusižudyti. Mokymas yra privalomas ir yra atliekamas 
tam tikrų valstybės valdininkų. Vergija yra įvesta, tačiau vergų maža. 

b) Valstybės lytis respublika. Kiekvienos trys dešimtys 
šeimynų renka kasmet vieną filarchą; dešimtis filarchų — vieną 
protofilarcha; visi filarchai drauge renka kunigaikštį (princeps). kuris 
valdo iki mirties. Jis, protofilarchai ir keletas filarchų sudaro senatą. 
Įstatymų utopiečiai nedaug teturi. Nusikaltusius paprastai baudžia, pa- 
darydami juos vergais. 

c) Viešpatauja visiška religijos laisvė; įvairios religijos 
stovi šalia viena kitos. Yra taip pat leidžiama būti ir be jokios reli- 
gijos; draudžiama tik neigti sielos nemirtingumą ir Apvaizda. Dvasi- 
ninkų maža, bet jie naudojasi aukščiausia pagarba ir jų niekas negali 
traukti tieson. Bažnyčioje pamaldos yra taip bendros, jog melstis gali 
visų religijų žmonės. 


3. Kitas žymesnis utopistas — taip vadinta tie, kurie ėmė- 
si nubrėžti idealios valstybės pavidalą — yra aukščiau minėtasis 
Tomas Campanella. Savo „Saulės valstybėje“ (Civitas 
solis) jis taip pat nubrėžia socialistiškai komunistiškos valstybės 
vaizdą. Savo „Ispanijos monarchijoje“ jis stoja už visuotinę pa- 
saulinę monarchiją, kurios viršūnėje stovi popiežius. 


4. Prancūzų teisininkas Jonas Bodinas (1530.—1596.) 
atmeta komunizmą, ypačiai iškelia šeimos teises bei apsaugą. 
Jis pabrėžia tautos suverenumą ir valdančiųjų teises iš- 
veda tik iš to, kad jiems tauta tas teises esanti laisvu noru pa- 
vedusi. Todel valdovai galį būti traukiami tieson ir baudžiami, 
bent tada, jeigu pati tauta nebuvo jiems davusi neaprėžtos, ab- 
soliučios valdžios. 

5. Taip pat pagal Joną Althausa (Althusius, 1557. — 
1638.), Emdeno biurgermeisterį, valstybės autoriteto šaltinis yra 
tauta, nes visas valstybės tikslas yra tautos gerovė. Valstybės 
valdžią tauta, tylima arba išreikšta sutartimi, įduoda vienam ar 

keliems asmenims, bet ji visuomet gali ja ir atimti. Nuo šitos 
atėmimo teisės tauta niekuomet negali atsisakyti. 

6. Hugas Grotijas (de Groot, 1583. — 1645.), gimęs 
— Delíte, Olandijoje, savo filosofines pažiūras į teises ir valstybę 
yra išdėjęs svarbiausiame savo veikale „De iure belli et pacis“. 
Su Aristoteliu ir scholastikais jis sutinka. Natūralinė teisė 
yra teisių suma, kurias galima išvesti iš protingos žmogaus pri- 
gimties. Todel prigimties Kūrėjas yra taip pat ir prigimtinės tei- 
sės davėjas. Bet nė pats Dievas negalėtų pakeisti pri- 
gimtinės teisės, nes ji neatimtinai yra duota kartu su prigimtimi, 
Nuo prigimtinės teisės (ius naturale) Grotijas skiria pozityvinę 
teisę (ius voluntarium seu civile), kuri remiasi laisva valia, lei- 
džiančia įstatymus. 

Nuosavybės teisę Grotijas, pripažindamas pirmyk- 
sti bendrą turtų valdymą, išveda i$ tylimosios arba išreikštosios 
sutarties. 

Piliečiųbendruomenė remiasi socialiniužmo- 
nių palinkimu. Tikroji valstybės santvarka remiasi taip 
pat sutartimi, kur visi pasiduoda vienai, tam tikrai valdymo lyčiai. 
Šita sutartimi taip pat pagrįsta ir valstybės įstatymų pareiginė 
galia, nes prigimtinė teisė įsako laikyti padarytas sutartis. — At- 
skirų žmonių religiniams įsitikinimams valstybė yra neu- 
trali; baustinas yra tiktai ateizmas, kuris neigia evidenčias 
Dievo buvimo ir Apvaizdos tiesas. 

Aukščiausią valstybės valdžią iš pradžių turi tauta. 
Jos vykdymą tauta įduoda, atimtinai arba neatimtinai, vienam 
kuriam asmeniui. 


IV. Mistikai. 


l. Teosofiniai elementai, kurie pasireiškė jau to laiko gam- 
tos filosofijoje, Vokietijoje susiformavo į vieningą mistinę bei 
religinę sistemą, kuri savo ruožtu iš dalies įtraukė į save na- 
tūrfilosofinių pažiūrų. Šitos pakraipos vyriausi atstovai yra V a- 
lentinas Weigelis (1533. — 1588), protestantų kunigas 
Zschoppaue, Saksonijoje, ir, žymesnis už jį, Jokūbas Bóhme. 

2. Jokūbas Bóhme (1575. — 1624.), gimęs Altseiden- 
berge prie Górlitzo, vėliau kurpius Górlitze, dar jaunas buvo jau 
palinkęs į vizijas. Jis labai daug skaitė ir buvo susipažinęs su 
Teofrasto Paracelso ir vokiečių mistikų idėjomis. Savo raštais 
jis, kaip ir Weigelis, skelbė ekscesyvų misticizmą. Svarbiausieji 
jo veikalai yra Sie: „Aurora oder Morgenróte im Auigang“, „Von 
der drei Prinzipien des góttliches Wesens“, „Mysterium magnum“, 
„Vom dreifachen Leben des Menschen“. Ypač pilna nevaldo- 
mos fantazijos tuose Bóhmes raštuose, kur jis steigiasi vaizdais 
ir palyginimais išdėti savo išsvaičiotas pažiūras. 

Nuodėmė, piktybė ir jų suderinimas su Dievo išmintimi bei 
gerumu—štai problemos, kurios sudaro jo galvojimų pradedamąjį 
/ 

punktą ir didžiausią jo „Erleuchiungen“ dalį. Jų išsprendimą jis 
tariasi suradęs, manydamas, kad visa gali apsireikšti tik 
savo priešingybe. Priešingybė galų gale turi būti ir pa- 
čiame Dievuje, šiaip nė jis negalėtų apsireikšti Visi daiktai, 
taip pat ir Dievas, susideda iš „taip“ ir „ne“. 


a) Dievas. — Dievas iš saves: yra gryna neaptariamybė, 
dvasia be jokios esmės, amžinas niekas. Bet jis yra lygiai ir amži- 
nas noras paversti save esybe ir tuo būdu pasireikšti. O tai galima 
tik tuo būdu, kad Dievas teigia savyje priešingybę ir, ją sude- 
rindamas, pats save savyje atbaigia. Ta priešingybė yra tamsa 
ir šviesa, taip pat vadinamas pyktis ir meilė, gamta ir jauta (Gemūt). 
Tamsa yra amžinoji gamta (centrum naturae), šviesa — Dievo 
dvasia. Tuo būdu Dievas tampa tikra esybe, sudėta iš gamtos ir 
dvasios (kūnas ir siela). Tada Dievuje vėl reikia skirti septynis gam- 
tos pavidalus: šaižumas (Herbigkeit), judesys, baimingumas, ugnies Zai- 
bas, švelni meilė, garsas ir išmintis. Dievuje jie vienas su kitu sutaria. 


b) Pasaulis. — Pasaulis yra sukurtas iš „amžinosios 
gamtos“, t. y. iš septynių amžinosios gamtos pavidalų. Visi gam- 
tos pavidalai, kurie yra Dievuje, yra taip pat ir pasaulyje; tik ten jie 
savo tarpe sutaria, o Cia yra atstu nuo vienas kito. „Kūryba“, sako 
Böhme, „yra ne kas kita, kaip Dievo esmės iškvėpimas arba išsaky- 
mas; ką mes vadiname kūrimu, yra tai Dievo žaismas paties su savim; 
Jis pats save gimdo iš vienos esybės į visas esybes“. Tuo būdu iš 
abiejų pirmųjų principų, šviesos ir tamsos, atsiranda trečias princi- 


pas — pasaulis. 
<) Zmogus. — Zmoguje yra trys sielos: ugniné — iš 
pirmojo, šviesinė — i$ antrojo ir gyvu linė — iš trečiojo 


principo. Reikia taip pat skirti i ir trejopa küna: danginį, siderinį ir 
elementarinį. Trys principai, iš kurių yra kilusios žmogaus sielos, 
steigiasi gauti vienas ant kito viršų; tuo išaiškinamas nesutarimas žmo. 
gaus viduje. Visuose daiktuose yra gera ir pikta. Pas- 
tarasis Dievuje neišeina aikštėn; gerumas laiko jį tartum nelaisvėje. 
Bet pasaulyje pasireiškimas gera ir pikta priešingybių yra būtinas, nes 
tai yra gyvenimo atsiradimo sąlyga. 

d) Atpirkimas. — Bóhmés pažiūros į žmonijos būseną, 
pirmąją nuodėmę ir jos padarinius turi daug bendra su kabbalistų ir 
Gregoriaus iš Nyssos mokslu. Jis skina dvejopą Dievo Sūnaus įsikū- 
nijimą: dangišką ir žemišką; pirma jis tapęs dangišku žmogumi, o paskui 
Marijoje žemišku. Jis vėl suderinęs žmogaus prigimtyje „Dievo pa- 
veikslą“ su pragariniu ugnies principu, kuris del nuodėmės buvo visai 
žmoguje įsiviespatavęs. Atskiras žmogus tai pasiekia, atgimdamas 
Kristuje; o tai galima vien tik per tikėjimą. 

Čia prisijungia jo misticizmas. Mistisko pakilimo esmė yra 
nurimimas Dievuje, kada žmogus visai pasyviai pasiduoda dieviškosios 
šviesos veikimui. Iš to kyla mistiškas regėjimas; tada permatome ne 
tik visus daiktus, bet įžvelgiame net į Dievybės gelmes. Iš tokio 
regėjimo kyla visi teisingi ir tikri raštai. Todel ir patsai Bėhmė sa- 
kosi rašąs iš betarpiško Dievo dvasios regėjimo. Dievo šviesoje, 

sako jis, as visa maciau, todel kas kovos su mano mokslu, tas prie- 
sinsis Dievo dvasiai ir neisvengs Jo bausmés. 

3. Bóhme rado šalininkų ir gynėjų ne tik savo tėvynėje, 
bet taip pat Anglijoje ir Prancūzijoje. 19. a. daug jo minčių yra 
paėmę Schellingas irBaaderis. 


V. Moderninio gamtos mokslo pagrindéjai. 


Bendras buvo naujųjų laikų mokslininkų noras pagrįsti gam- 
tos pažinimą savo stebėjimu bei patirtimi. Bet maža kas tą 
kelią rado ir juo ėjo. Jie nesitenkino vesti iš atskirų faktų, 
plačias spekuliacijas, bet pirmiausia steigėsi patirtinai surasti 
ir išdėti pačius faktus ir įvykius, jų komponentus ir jų eigą, jų 
dėsnius. Eidami gamtos tirti, jie ne tiek klausė „kas“, kiek — 
„kaip“. Plačiai pradedamos vartoti padedamosios prie- 
monės, padėjusios pastatyti moderninį gamtos mokslą: eksperi- 
mentas, matuojamieji instrumentai, teleskopas, laikrodis. Įvedi- 
mas į gamtos mokslą matematikos vedė prie kvantitatyvaus 
bei mechaniško gamtos nagrinėjimo; seniau buvo nagrinė- 
jama labiau kvalitatyviai. Stebėjimas ir hipotezė, indukcija ir 
dedukcija turėjo eiti drauge. Pasaulėvaizdis ir pasaulio stebėji- 
mas keičiasi. Aristotelio astronomija ir fizika pametamos. Prasi- 
deda laikai gamtos pažinimo ir nugalėjimo, dar iki šiol nuožan- 
giai pirmyn tebeinančio. 

Sitas naujas gamtos mokslo formavimosi ne tik turiniu darė 
įtakos gamtos filosofijai, bet dažnai ir savo metodais buvo jai 
pavyzdžiu. 

1) Leonardas da Vincis (1452.—1519), genialus ir 
universalus menininkas ir mąstytojas, buvo jau numatęs pagrin- 
dinius principus, kuriais šimtą metų vėliau buvo pagrįstas nau- 
jasis gamtos mokslas. Prieš gryną spekuliaciją jis stato patyrimą, 
prieš atskirų faktų konstatavimą jis pabrėžia reikalą ieškoti visuo- 
tinės reikšmės išvidinių sąryšių ir dėsnių, protu apdirbti patirties 
medžiagą; čia turi susieiti indukcija ir dedukcija, patirtis ir mate- 
matika. Tik su matematika galima pasiekti tikro žinojimo. Tai 
jau rodo, kad gamtos įvykiai kauzališkai surišti būtinai ir visada 
vienodai veikiančių jėgų. 

2) NikalojusKopernikas (1473,—1543.), Frauenburgo 
kanauninkas, pirmas šituos principus praktiškai panaudojo astro- 
nomijai. (Svarbiausias veikalas: De revoliutionibus orbium coeles- 
tium libri VI). Kaip jis pats rašo, jam darė įtakos Pythagoro 
pažiūros. Naujasis metodas padėjo jo heliocentriškam pasaulio 
supratimui nugalėti geocentriškąjį, nežiūrint į visus jo mokslo 
draugų, neišskyrus né Tycho de Brahės, pasipriešinimus. Keple- 
ris ir Galilėjas jo darbą ištobulino. 

3) Jonas Kepleris (1571.—1630.) pradėjo nuo Pythagoro ir 
teologijos minčių. Pasaulis, kaip Dievo paveikslas, yra galinga 

harmonija, kurioje viešpatauja griežia tvarka ir dėsningumas. Jo 
santykiai bei dėsniai turi pasiduoti suvokiami matematiškai, 
nes kyr yra materija, ten pritaikoma ir geometrija. Savais ste- 
béjimais, o kartu ir apdirbdamas jau paliktą Tycho Brahės 
medžiagą apie Marsą, Kepleris surado tris jo vardu pavadintus 
dėsnius 1). 

Savo rašte „Apologia Tychonis“ Kepleris išdeda hipotezės 
reikšmę gnoseologijai. Ji turi pradėti nuo tų faktų, kurių ben- 
drą dėsnį ji nusako, ir turi būti faktais patikrinama. 

Svarbiausi Keplerio veikalai yra: „Astronomia nova seu phy- 
sica caelestis“ (1609.) ir „Harmonices mundi Libri V“ (1619.). 

Vėliau Newtonas (1642.—1727) Keplerio dėsnius išvedė 
deduktyviai iš gravitacijos dėsnio. . 

4. Galileo Galilėjas (1564.— 1642.) yra tikrasis moder- 
ninės mechaniškosios fizikos kūrėjas. Jis buvo matematikos lek- 
torium Pizoje, vėliau, po konflikto su aristoteliniais fizikais, pro- 
fesoriavo Paduoje, iš kur 1609. m. buvo pakviestas Florencijon. 
Paduoje jis atrado kritimo dėsnius. Savo konstrukcijos teles- 
kopu, apie kurio išradimą buvo jau girdėjęs, jis pastebėjo ménu- 
lio kalnus bei lygumas, keturis Jupiterio ménulius, vėliau Saturną 
ir saulės dėmes. Iš to ir savų mėnulio stebėjimų jis nusprendė, 
kad Aristotelio bei scholastikų pažiūros į dangaus kūnus, jų 
nekitimą, yra klaidingos. Jis sužinojo, kad planetos nėra iš savęs 
šviečią dangaus kūnai. Stebėdamas Veneros ir Marso fazes, jis 
rado įrodymą, kad jos sukasi apie saulę. Jo laiškai apie saulės 
sistemą, kuriuose jis pajudino ir teologinę to klausimo pusę, pri- 
vedė jį prie konflikto su Bažnyčia. 1616. m. jam buvo užginta 
skelbti naująjį mokslą. Dialogas apie abidvi pasaulio sistemi 
davė progos naujiems puolimams ir tardymams, pasibaigusiems 
tuo, kad jis turėjo prisiekti atsisakąs nuo naujojo mokslo. Kadangi 
Koperniko sistema beveik visų to laiko mokslininkų buvo atmesta, 
tad ir teologai laikė ją neišaiškintu faktu ir tarėsi turį laikytis 
Šv. Rašto žodinės prasmės. ?) 

Didžiausios reikšmės Galilėjas turėjo ne astronomijoj, bet fizi- 
koj. Cia jis surado vaisingų pagrindinių minčių būsimai to mokslo 
raidai. Jis pažino gnoseologinę reikšmę naujojo metodo, kur 
jungiama analizė su sinteze, indukcija su dedukcija, patirtis su 
matematišku protavimu (gamtos knygos parašytos „matematikos 
kalba“), ir jį iškėlė, iš vienos pusės, prieš grynąją spekuliaciją, 
o iš kitos — prieš grynai empirišką indukciją. Statant hipotezes, 
reikia laikytis principo, kad gamta mėgsta paprasčiausias 


5 a, Visų planetų keliai yra elipsės, kurių viename židinyje stovi saulė. 

b. Planetos spindulys, arba radius - vektoras, vienodu laiko tarpu pra- 
bėga vienodą paviršių. 

c. Bet kurių dviejų planetų apibėgamojo (apie saulę) laiko kvadratai su- 
tinka tarp savęs, kaip tretieji laipsniai jų nuotolių nuo saulės. 

2 Pig. A. Müllerio. S. J., Galilei und das kopernikanische Weltsystem 
(1909), — to paties, Galilei — Prozess (1909.), 

priemonesirkelius. Naudodamasis tuo metodu, pats Galilejas 
padaré daug Zymiy atradimy: kritimo, inercijos, metimo, $vytuoklés 
dėsniai. (Discorsi intorno a due nuove scienze. Leydene 1638.). 


Matematiškai suvokiamas kiekybinių ypatybių dėsningumas 
bei būtinumas ir paprastumo principas tiek buvo patraukę žmo- 
gaus mąstymą, jog vadinamosios antrinės ypatybės, kurios iš savęs 
yra neprieinamos matematiškam nagrinėjimui, buvo pripažintos 
grynai subjektyviu priedu, subjektyvia reakcija į kiekybinį jusčių 
erzinimą. Tačiau tuo dar neįrodyta, kad antrinės ypatybės yra 
grynai subjektyvaus charakterio. 4 


ANTRASIS PERIODAS. 
Naujesnioji filosofija. 


Įvedamosios pastabos. 


1. Pagrindinis naujesniosios filosofijos bruožas, prie- 
šingas pereinamojo perioda filosofijai, yra pirmiausia tas, kad 
dabar filosofija išsivaduoja ne tik nuo scholastikos, bet ir nuo 
senosios filosofijos, o ypač nuo. kabalistiškų svaičiojimų, ir stei- 
giasi dirbti visai savarankiškai. Filosofijai norima radikaliai 
duoti naują pavidalą, kurio ji nebuvo įgijusi pereinamajame 
periode. 

Turinio atžvilgiu steigiamasi naujas gamtos pažintis sujungti 
su bendrosiomis žiniomis į vieningą sistemą. Pasireiškia atskiros 
asmenybės, kurių mintys, iš dalies priimtos, iš dalies atmestos, 
ligi naujausių laikų nenustojo reikšmės. 

Metodologijos klausimai, bent iš pradžių, stovi pir- 
moje eilėje. Tarp nuomonių įvairybės ypač steigiamasi surasti 
paskutinį, tikrą pažinimo pagrindą. IS Cia, o taip pat svarstant 
justinio ir dvasinio pažinimo santykius, kyla priešingi vienas kitam 
mokslai: iš vienos pusės empirizmas ir sensualizmas, iš kitos — 
racionalizmas ir spiritualizmas. 

Tuo pat laiku scholastinė filosofija gyvena trumpą, bet 
vaisingą žydėjimo periodą. 

2. Pirmiausia peržvelgsime naująją scholastiką, o paskui 
grupuosime įvairias filosofijos pakraipas pagal ju turinį, sąryšį ir 
bendrą raidą. 

Krikščioniškosios scholastikos 
atgimimas. 


1. Apskritai. 


1. Krikščioniškajai scholastikai atgyti padėjo pirmiausia tai, 
kad tie krikščioniškųjų mokyklų ginčai, kurie viduramžių pabai- 
goje buvo suskaldę mąstytojus, o ju filosofines pastangas padarę 
nevaisingas, pagaliau pasibaigė ir vėl buvo atsikreipta į scholas- 
tikos kunigaikštį šv. Tomą. Bendrai pripažindamos angeliškojo 
mokytojo autoritetą, susitaikino daug įvairių pakraipų. Tuo būdu 
iš žymių dvasios pajėgų bendro darbo išaugo tomistiška scholastinė 
literatūra, kuri savo darbo pagrindingumu yra vienintelė. 


2. Scholastikos atgimimas prasidėjo pamokslininkų (dominin- 
konų) ordeno tėvynėje — Ispanijoje, būtent Salamankos, Alkalos, 
Koimbros universitetuose, kurie tuomet pradėjo kilti ir paveržė pirmojo 
ir garsiojo tada Vakarų Europoje Paryžiaus universiteto garbę. Pirmąjį 
inpulsą davė domininkonas Pranas is Vittorijos (1480.—1546.), 
ten pat mokes!). Jo pėdomis ėjo jo mokinys Domininkas 
Sotas (1494. — 1560), Melchioras Canas (1509.—1560.; 
„De locis theologicis“) ir kt. Su domininkonais lenktynių 
ėjo cistersų ordenas, iš kurio išėjo tokie vyrai, kaip Angelas 
Manriguezas, Salamankos mokytojas (+ 1649.), Baltramėjus Gi o- 
mezas, Marsilijas Vasquezas (+ 1602), Petras de Oviedas 
(+ 1651.) ir kiti; taip pat dirbo karmelitų ir benediktinų ordenai; 
iš ju prasikiša: Blažiejus a. St. Conceptione, Pilypas 
a. St. Trinitate ir Juozapas Saenzas d Aguirreas. 

3. Greitai prie šito darbo prisidėjo ir jėzuitai. Sv. Ignaco 
paraginti, ir jie pakrypo į Tomą iš Aguino, nors ir ne visais klausi- 
mais su juo tesutikdavo.  Koimbroje pirmas mokė Petras Fon- 
seca (+ 1597.); Domininko Soto mokykloje lavinosi Pranas Tole- 
tas i$ Kordovos (+ 1596.); prie jo prisidėjo Gabrielius V as q u e- 
zas (+ 1604), Antanas Rubijas (+ 1651), Roderichas 
Arriaga (+ 1657.), Pranas Gonzalezas (+ 1661.) ir kt. 
Koimbros jėzuitai susidarė planą aiškinti visiems Aristotelio veikalams, 
egzegetine scholastikų tradicija. Sita pasiryžimą įvykinus, pasirodė 
„Collegium Conimbricense“, kuris toje srityje neturi į 
save panasaus ir dar iki šiol visus tebestebina. 


1) Teigiamos įtaxos jam padarė Tomas de Vio Caietanas (1469. 
—1535.), kuris šv. Tomo ,Summaitheol*, parašė svarbų komentoriy. Lygios 
verčios komentoriy ,Summai c. gent.“ parašė Silvestras iš Ferraros 
(1474.—1528.) | 

4. Prie žymesniųjų to laiko skotistu priklauso: Jonas 
Pontijas, Mastrijas, kuris tvirtino skotistus teisingai išaiškinus 
Aristotelio raštus; Pilypas Faberis, Bonaventūras Bellutas, 
ištikimiausias Mastrijo draugas, Klaudijas Frassenijas, Martynas 

eurisseas ir kiti. : 

9. Iš šitos trumpos apžvalgos pakankamai aišku, kokia 
gausi buvo tų laikų krikščioniškoji scholastinė literatūra Ispani- 
joje, Portugalijoje ir Italijoje. Tuose veikaluose “atnaujinamos 
didžiosios 13 a. sistemos, ypačiai tomizmas. Jos ir savo išorės lytimi 
ir turiniu, ypačiai valstybės bei teisės filosofijoje, išėjo sutikti 
naujesniųjų laikų reikalavimų. 

Geriau su ta filosofijos pakraipa susipažinti plačiau pakalbė- 
sime apie vieną jos atstovą. 


2. Pranas Suarezas. 


1. Pranas Suarezas (Doctor eximius; 1548. — 1617.), 
kilęs iš aukštos Grenados giminės, mokėsi Salamankos universitete, 
paskui įstojo į jėzuitų ordeną ir mokė Salamankoje ir Koimbroje. 
Jis buvo vienas iš gabiausių mąstytojų ir be savo garsiojo komen- 
toriaus Šv. Tomo Summai, parašė dar daug kitų filosofinių raštų, 
iš kurių pažymėtini: „Disputationes metaphysicae“, „De anima“ 
ir „De legibus“. 

2. Apskritai imant, Suarezas perima scholastiškąjį tomiz- 
mo mokslą, kurį jis savarankiškai, derindamosi prie laiko srovių, 
gražia lytimi išdeda. Tačiau kai kuriuos svarbiuosius klausimus 
jis aiškina savotiškai, dažniausiai prisiartindamas prie skotizmo; 
taigi ne be pagrindo ir jo filosofija buvo vadinama „Eklektizmu 
scholastikos viduje“. 

Svarbieji punktai, kuriais jis nukrypsta nuo Tomo, yra šie: 
tarp esmės ir būties jis nepripažįsta nė jokio realaus skir- 
tumo. Del tos priežasties jis ir pirminei materijai turi 
pripažinti savarankišką egzistavimą. Tiesa, tas egzistavimas nesąs 
pilnutinis ir privaląs lyties egzistavimo; todel materija be lyties 
negalinti natūraliu būdu egzistuoti. Tačiau tas egzistavimas būtų 
galimas su ypatinga Dievo pagalba. 

Individualizacijos principas, pagal Suarezą, 
nėra materija, paimta tūrio atžvilgiu, bet kiekvienos substancijos 
esminiai elementai. Todel nė šiuo atžvilgiu nėra nė jokio skir- 
tumo tarp materialinės esybės ir dvasinės. 

Aiškindamas pažinimą, Suarezas, kaip ir Skotas, pripa- 
žįsta betarpišką individų suvokimą. 

Dievo įrodymą iš judėjimo jis laiko negriežtu, todel, 
kad esybė galinti pati iš savęs judėti, o taip pat todel, kad 
nuolatos judanti esybė ne būtinai turi būti dvasinė. 

3. Suarezas svarstė atsidėjęs ir valstybės mokslą. 
Jis stojo prieš anglų karalių Jokūbą I., kuris viename savo rašte tvir- 
tino, kad autoritatyvinė valdžia, kurią turi vyriausioji valstybės 

galva, esanti jam paties Dievo betarpiškai įteikta. Tačiau 
žmonių prisidėjimas nesąs visiškai pašalinamas. Bet tauta tiktai 
dezignuoja, pažymi asmenį, kuris turi paimti valdžią (desig- 
natio personae). O kada asmuo yra jau dezignuotas, tada jis 
betarpiškai gauna nuo Dievo valdžią. 

Suarezas su tais išvadžiojimais nesutinka. Valdžios įteikimas 
esąs tarpiškas, tarpininkaujanti tauta. Pilietinės valdžios 
subjektas iš pradžių, pagal Dievo norą, esanti tauta. Bet ji ne- 
galinti valdžios sau pasilikti, nes negalėtų jos vykdyti. Todel ji 
turi tą valdžią (aiškiais arba tylimais) rinkimais įduoti tam tik- 
ram (fiziniam arba moraliniam) asmeniui, kad jis ją turėtų ir vyk- 
dytų. Tuo įdavimu tauta galutinai ir neatmainytinai nuo valdžios 
atsisako; tas asmuo, kuriam valdžia įduota, tampa vieninteliu ir 
nepakeičiamu piliečių bendruomenės suverenu. Todel rinkimo 
aktas esąs lygus valdžios atidavimui ir turįs sutarties charak- 
terį, kurią daro tauta su asmeniu, skiriamu suverenu. itokiu 
būdu Dievas tarpiškai, per tautą, įduoda suverenui valdžią. 
Todel tautai pasilieka teisė nevertą valdovą nuo valdžios pašalinti. 

4. Šitas scholastikos atgimimas Ispanijoje ir Italijoje buvo 
reikšmingas ir daug Zadas. Bet ne visi scholastikai prisidėjo prie - 
to naujojo gyvenimo. Daugeliui pasiliko visai svetimi gamtos 
mokslų laimėjimai su ju galinga įtaka ir kylančiomis naujomis 
filosofijos problemomis. Be to, ir religinės naujenybės kliudė 
naujosios scholastikos raidą. Del tos priežasties, nežiūrint į pa- 
grindinius, tiesiog puikius darbus, jai nepasisekė uZtvenkti kitur 
pakrypusių filosofijos srovių. 


ANTRASIS SKYRIUS. 


Naujų filosofijos pakraipų 
pagrindimas. 


I. Pranas Baconas iš Verulamo. 


1) Pranas Baconas (1561.—1626.) gimė Londone, stu- 
dijavo Cambridge ir buvo Jokūbo I. didžiosios antspaudos ser- 
gėtoju ir lordu kancleriu; vėliau buvo pakeltas Verulamo baronu“ 
ir St. Albano vicegrafu. Tačiau 1621. m. del kyšių ėmimo par- 
lamento nuteistas, neteko tų visų valdžios vietų ir garbės titulų. 
Del tos priežasties pasitraukė iš karaliaus dvaro ir likusį savo 
gyvenimą padėjo vien mokslui. Jo privatinis gyvenimas neatrodo 
garbingas; nelaimės ištiktas, buvo palyžokas, žemo charakterio. 

2) Baconas ketino pertvarkyti iš pagrindų mokslą ir todel 
savo veikalui, kuriame šitą ketinimą mėgino įvykyti, davė vardą: 

„Instauratio magna“. Veikalas suskirstytas į tris dalis. Pirmojoje, 
„De dignitate et augmentis scientiarum“, duodamas naujas visų 
mokslų organizavimo planas. Antroji, „Novum organum“, dalis 
siūlo mokslui naują metodą; trečiojoje turėjo būti svarstomi 
pateiktuoju pagrindu įvairūs mokslai. Bet, šitos dalies nebaigęs, 
Baconas mirė. ^ 

3) Baconas filosofija skirsto j tris dalis: Dievo moksla, 
žmonių mokslą ir gamtos mokslą. Svarbiausia filosofijos dalis 
yra trečioji — gamtos filosofija. Svarbiausias filosofijos 
uždavinis — surasti dangaus ir žemės dėsnius ir pritaikyti juos 
isradimams, O tai atlikti kaip tik ir yra gamtos filosofijos da- 
lykas. Del to taip svarbia ir laikoma gamtos filosofija. Apie 
Dievą ir žmogaus sielą vieno proto patyrimu nedaug ką tikra 
tegalima pasakyti. 2 

4) Filosofija turi steigtis pažinti gamtą tokią, kokia ji 
yra. Tirdami gamtą ir jos dėsnius, mes neturime nieko savo 
pridėti, bet klausyti vieno tik gamtos balso. Gamtos filosolija 
yra ne kas kita, kaip Interpretatio, o ne Anticipatio 
naturae. Todel gamta negali būti aiškinama tikslinémis prie- 
žastimis, kurios iš gamtos filosofijos turi būti visiškai pašalintos. 
Bet tokiai gamtos filosofijoje pažangai būtinai reikia naujo 
metodo, Dabar Baconas ir apmeta šitą metodą, kuris yra jo 
doktrinos svarbiausias punktas. 

5) Šitas naujasis metodas turi dvi pusi—-negatyvine 
ir pozityvine. Negatyvinė reikalinga, kad žmogus, no- 
rėdamas teisingai aiškinti gamtą, pirmiausia atsikratytų visų stab ų 
(Trugbilder), t. y. klaidingų vaidinių, kurie kyla ne iš gamtos 
objektų, bet iš kitų priežasčių. Pagal Baconą, tokių stabų yra 
keturios rūšys: 

a) Padermės stabai. Jie turi savo pradus žmogaus 
prigimtyje. 

b) Urvo stabai; jie sutinkami atskiruose asmenyse del jų 
vaizduotės ir prigimties ypatybių. 

c) Turgaus stabai. Jie yra žmonių santykių išdava. Tie 
santykiai padaro tai, kad daiktai pavadinami pagal minios nuo- 
monę, nors dažnai ir visai neteisingai. Iš to išeina, kad mes, 
tardamiesi valdą kalbą, dažnai esame jos valdomi. 

d) Teatro stabai įsiskverbia į žmogaus sielą iš įvairių 
filosofijos tezių. Ir Baconas sako, kad „kiek išrasta ir priimta 
filosofinių sistemų, tiek pat kartų pramanyta ir įgyvendyta įvairių 
pasakų; taigi iš gyvenimo padaryta poezija ir vaidykla.“ 

6) Prie šito negatyvinio metodo prisijungia ir pozityvinis, 
apie kurį Baconas tarp ko kita taip išsitaria: 

a) Ligi šiol buvo laikytasi to metodo, kuriuo pradedama 
nuo patirties bei atskirų faktų, tačiau tuojau pakylama prie aukš- 
čiausių ir bendriausių sąvokų bei aksiomų, iš kurių, silogistiškais 
įrodymais, ieškota jau tolimesnių tiesų. Bet tokiu keliu tikras 
gamtos pažinimas negalimas, nes silogizmais neseka pažinti realios 

tiesos. Silogizmai susideda i$ spresmu ir sąvokų ir, jei pačios 
sąvokos bus tamsios ir ant greitųjų susidarytos, tad ir silogizmo 
išvada neduos tikros tiesos. 


b) Tačiau del to nieku būdu negalima pasilikti prie 
atskirų faktų, kaip tai daro daugelis empiristų. Yra dar kitas, 
induktyvinis metodas, ir tik jis vienas teveda prie tikslo. 
Situo metodu iš atskirų apraiškų bei faktų indukcijos keliu pir- 
miausia išvedama ta sąvoka, tas dėsnis, kurių šitie faktai bei 
apraiškos betarpiškai priklauso. Be to, reikia turėti galvoje 
ir negatyvines instancijas. Nuo šitaip įgytų sąvokų ir dėsnių, 
tolimesnės indukcijos keliu, reikia eiti tolyn prie arčiausių 
aukštesnių sąvokų ir dėsnių, ir taip toliau, ko! galų gale, nuo- 
latine indukcija, bus prieitos aukščiausios sąvokos bei aksiomos. 
Nė vieno tarpinio laipsnio negalima peršokti. Ne sparnus reikia 
pririšti protui, bet šviną. Tada nuo visuotinio pažinimo protas 
turi ieškoti kelių prie atskirų faktų, prie išradimų. 

c) Vienašališki empiristai, terinkdami vienus faktus, bet ju 
neapdirbdami, yra panašūs į skruzdėles, kurios suneša labai daug 
medžiagos, bet palieka ja neapdirbtą. Filosofai su savo silogiz- 
mais yra panašūs į vorą, kuris savo tinklą mezga pats iš savęs. 
O tie, kurie seka tikruoju indukcijos metodu, yra panašūs į bitę, 
kuri renka, bet surinktąją medžiagą tuojau perdirba į medų. 


7) Baconas teiškėlė tik empirinio tyrimo pagrindus; todel 
teisingai jis ir yra vadinamas „moderninės empirinės filosofijos 
pagrindėjų“. Tačiau tam ypačiai empiriskam mokslui, būtent 
gamtos mokslui, jo mokslas, nežiūrint į kai kurius teisingus, kad 
ir netobulus, metodinius nurodymus ir patarimus, neturėjo nė jokios 
lemiamos reikšmės. Cia Baconą toli pralenkia Galilėjas, kuris 
pripažino ir matematikos reikšmę ir jos pritaikymą gamtos mok- 
slams. Todel ir pats Baconas atskiriems tyrimams nieko ypatinga, 
pažymėtini nepadarė; visai priešingai čia elgėsi Galilėjas. 


il. Tomas Hobbesas. 


Ferd. Tonnies, Th. Hobbes, der Mann und der Denker. 
2. leid. 1912. m. 


Tomas Hobbesas (1588.—1679.), Bacono mokinys ir 
draugas, studijavo Oxforde; labiausiai jis buvo atsidėjęs filo- 
logijos, matematikos ir filosofijos mokslams.  Sumišimų metu jis 
aktyviai dalyvavo rojalistų partijoje prieš respublikonus ir del to 
paskui (1640.) gavo bėgti į Paryžių, kur buvo paskirtas, tapusio 
vėliau karalium, Karolio Il. auklėtoju. Cia jis susipažino su Des- 
carteso filosofija ir naujausiais gamtos mokslais ir čia pat rašė 
savo filosofinius bei politinius veikalus; i$ jų pažymėtini: „Levia- 
than“, ,Quaestiones de libertate, necessitate et casu“ ir „Elemen- 
torum philosophiae sectio I de corpore, sectio II de homine, sectio 

III de cive“. Vėliau jis nustojo karaliaus šeimynos malonės ir 
sugrįžo atgal Anglijon. Dorovės, kaip ir draugas Baconas, jis 
nebuvo didžios. 


Mokslas. — Hobbesui, matyti, turėjo lemiamos įtakos, iš 
vienos pusės, Bacono empirizmas, iš kitos — naujasis, matematiš- 
kas gamtos mokslas, su kuriuo jis susipažino Prancūzijoje ir 
Italijoje (pas Galilėją). Ta įtaka vedė jį, iš vienos pusės, į materia- 
lizmą bei sensualizmą, o iš kitos padarė tai, kad jis (matematinę) 
dedukciją laikė vieninteliu, į tikrąjį žinojimą vedančiu, metodu. 

Materializmas. — Hobbesas moko, kad tikrovėje tesą 
tik kūnai, o kiekviena apraiška esanti judesys. Substan- 
cijos ir kūno sąvokos jam sutampa į vieną. Bekūnę substanciją 
jis laiko nesamu daiktu, nesąmone. Todel ir filosofija teturinti 
reikalo su kūnais. Filosofija turinti tiktai išaiškinti apraiškų ta- 
pimą iš jų natūralių priežasčių ir numatyti tolimesnius fenomenus, 
galinčius kilti i$ tų pačių priežasčių. Todel filosofiją jis aptaria 
kaip priežasčių pažinimą iš pastebėtų išdavų, o, iš antros pusės, 
kaip išdavų pažinimą iš jų priežasčių su teisingų išvadų pagalba. 
Kadangi kūnų esama dviejų rūšių, natūralinių ir pilieti- 
nių (valstybės), tad ir filosofija turinti skirtis į dvi dali: į philo- 
sophia naturalis ir philosophia civilis. 

2. Sensualizmas ir ienomenalizmas. — Savo 
gamtos filosofijoje Hobbesas, pagal ka tik minėtą savo mokslą, 
žiūri į žmogų tik kaip į kūninę esybę. Tai, ką mes vadiname 
siela, jis laiko taip pat gamtiniu kūnu, tik tokiu skystu, švelniu, 
jog jo nė pajusti negalima. Todel ir pažinimas yra tiktai organų 
veikimo išdava, yra judėjimas, kaip ir visos kitos permainos. 
Jutimo organus sužadina iš objekto išeinantieji judesiai; toliau ši- 
tas judėjimas pereina į smegenis, o iš ten — į širdį; tada iš 
širdies eina reakcija; taigi iš tokio veikimo ir reakcijos gaunamas 
pojūtis. Tas pojūtis yra subjektyvus, jis nėra objektyvaus 
daikto atvaizdas. Į jį pagaliau redukuojamas kiekvienas pažini- 
mas, Nėra nė jokių įgimtų idėjų. Savo įvairius pojūčius mes 
galime atsiminti ir juos sulieti su žodžiais, jų ženklais. Prie to, 
tas pats žodis gali eiti ženklu daugeliui panašių daiktų. Tuo at- 
veju jis įgyja visuotinumo charakterį, virsta universalybe. Todel 
universalybės yra ne kas kita, kaip tik bendriniai vardai. Mąs- 
tymas yra skaičiavimas šitais vardais. Todel jis yra susijęs 
su kalba. Iš tokių bendrinių vardų, arba definicijų, kurios betar- 
piškai gali būti iš pojūčių išvestos, su dedukcijos pagalba pasie- 
kiamas visuotinės reikšmės žinojimas. 

3. Determinizmas. — Laisvės, kaip laisvo valios ap- 
sisprendimo, nėra. Kur tik veikia causa integra, ten būtinai ją 
seka tam tikra išdava. Bet jeigu veikimui yra duotos visos sąly- 
gos, tad ir mūsų valia bus tokia causa integra; todel ji yra 
ir causa necessaria. Tat, ką mes vadiname laisve, yra tik 
žmogaus galia įvykdyti savo norus. Laisvė yra ne kas kita, 


1 
1 


— 225 — 


kaip laisvė nuo kliūčių, vykdant valios pasiryžimą. Ne noras, 
bet veikimas tegali būti laisvas. Sitokią laisvę turi kaip žmogus, 
taip ir gyvulys. 

4 Natūralistiškas visuomenės mokslas. — 
Ant šitų teoretinių priimčių Hobbesas stato savo philosophia 
civilis arba visuomenės teoriją, kuri yra svarbiausia jo doktri- 
nos dalis. Aukščiausia žmogaus gerybė, moko jis, yra savęs 
palaikymas ir patenkinimas asmeninių interesų. Iš prigimties 
žmogus yra savanaudis. Naudingumas yra žmonių veiksmų ge- 
rumo ar blogumo matas. Todel ir žmogus turi neribotą teisę 
prieš visus, ir prie visa, kas gali patarnauti jo egoizmui. Jo 
tėisės siekia tiek pat, kiek ir jo jėgos. Reikšmės teturi tik ga- 
lingojo téisé. Be to, visai netiesa, kad žmonės myli kits kitą iš 
prigimties; kiekvienas myli tik save, o jei kada patarnauja kitam, 
tad tik del savo gera. Iš prigimties vienas žmogus yra kito prie- 
šas. 

Tokiu būdu gauname išvadą, kad žmonėms įgimta prieš vie- 
nas kitą kariauti. Natūrali žmonių būsena yra nedrau- 
giška, nevisuomeniška, antisociali būsena: kova visų prieš 
visus. Homo homini lupus est. Iš tokios būsenos žmonės su- 
ėjo į bendruomeninį gyvenimą šitokiu būdu: 


a) Kadangi tokia visuotinio karo būsena- atskiriems individams 
neleidžia tenkinti ir apsaugoti savo interesų, tad natūralu, kad žmo- 
nės turėjo steigtis išeiti iš tos pirminės būsenos ir ieškoti taikos, 
o jei ši negalima, tad — sudaryti reikalingas priemones gintis nuo kitų 
žmonių puolimų. Sita tikslą žmonės pasiekė, susijungę į bendriją. 
Tas susijungimas įvyksta sutarties keliu. Visi aliai vienas atsi- 
sako nuo savo pirmykščių neapribotų tėisių ir atiduoda jas visumai, 
kad ta juos saugotų nuo užpuolimų. Taip susidariusi bendrija yra 
jau pilietinė bendrija valstybė. Tik ji duoda visas teises ir deda 
pareigas; tik valstybės įstatymais tesiremia skirtumas tarp gera ir bloga. 

b) Bendruomenė, kaip pilnatis, yra moralinė asmenybė ir todel 
ji nesuprantama be tam tikros vieningos bendrinės valios, 
kuri saugotų valstybinę tvarką ir realizuotų valstybinius tikslus. Bet 
ta valia negali apsireikšti be konkretaus reiškėjo. Todel“ 
žmonėms tenka tos bendrinės valios reiškėju pastatyti atskirą asmenį 
arba kurį kolektyvą, ir jam pasiduoti. Sitas asmuo yra suverenas, 
visuotiniosios aukščiausios jėgos turėtojas, valdovas. Bet kadangi 
kiekviena sutartis yra netvirta, jei reikia bijotis, kad antroji dalis jos 
nepildys, — o tai pasakytina apie kiekvieną, nes kiekvienas iš pri- 
gimties yra linkęs savo paties reikalus statyti aukščiau už visuomeni- 
nius, — tad vyriausybė gali valdyti tik versdama kiekvieną laikyti 
visuotinę sutartį del baimės bausmės, kuri yra didesnė blogybė, 
nekaip sutarties laužymu galima pasiekti gerybė. Tokiu būdu 
vyriausybė tegali viespatauti tik prievarta, o valstybės narių paklus- 
numas yra motyvuojamas tik baime. 

c) Nors galybė valstybės galvai įduota tautos, tačiau sulig tuo 
pačiu momentu, kai ji tai padaro, ji paliauja egzistavusi kaip- tauta ir 

15 


Filosofija. 


— 226 — 


tampa paprasta žmonių minia. Todel prieš valdžią ji né jokių teisių 
negali turėti, ji yra beteisė. Valdovo galybė yra neaprėžta. 
Visa, ko suverenas nori, liepia ir daro, yra téiséta ir gera jau vien 
del to, kad jis to nori, tai liepia ir tai daro. Tauta ir atskiri asmens 
turi be atodairos jo klausyti. Jis niekam negali daryti neteisybės. 
Vadinasi, neaprėžtas despotizmas! 


5. Pažymėtina, kad Hobbesas šituos savo visuomenės teori- 
jos pagrindus taiko ir religijai; čia jis gerbia socinianines 
pažiūras. Jis moko: í 

a). Dievas gali žmones valdyti arba pagal natūralų santykį 
su jais arba pagal sutartį. Pirmuoju atžvilgiu jo galia yra neaprézta 
ir jis gali su žmonėmis daryti, ką tik nori, neatsižvelgdamas nė jokių. 
išminties ir teisingumo taisyklių. Bet iš tikrųjų Dievas žmones visuo- 
met valdė pagal sutartį. Pirmieji žmonės pasižadėjo Dievui pildyti 
Jo įsakymus, ir Dievas jiems pažadėjo nemirtingumą (kūno ir sielos), 
kurio jie turėjo nustoti nepildydami sutarties. Pirmieji žmonės iš tikrųjų 
„sulaužė sutarti. Dievas tą sutartį su žmonėmis atnaujino per Abra- 
omą, bet tos sutarties Izraeliaus tauta ir antrą kartą neišlaikė, atsisa- 
kydama nuo teokratijos ir reikalaudama sau karaliaus Sauliaus. Galu- 
Hnai tą sutartj atnaujino Kristus. 

b) Kristus yra Mokytojas, Išganytojas ir Karalius. Dviem | 
pirmaisiais Jis jau buvo čia žemėje, tik ne Karaliumi. Karaliumi Jis 
bus tik po visuotinio prisikėlimo, nes Dievo karalystė tik tada tebus 
visiškai atstatyta, kada siela ir kūnu mirusieji vėl prisikels gyventi. 
Ligi to laiko eina žmonių prirengimas antrajam Kristaus atėjimui. Si- 
tas prirengiamasis darbas yra dvasinės valdžios dalykas. Dvasininkai 
savo pamokslais, graudenimais bei patarimais turi vesti žmones prie 
Kristaus. Toliau jų valdžia nesiekia. Jie neturi valdomosios galios. 
Nė jokia bažnyčia neturi valdomosios galios. 

c) Iš čia išeina, kad bažnyčia ir valstybė sutampa į viena. 
Pilietinė bendruomenė bus valstybė, jei jos nariai bus piliečiai, o jei 
jos nariai bus krikščionys, tad ji bus bažnyčia. Valstybės galva yra 
drauge ir bažnyčios galva; dvasininkai yra jos dvasiniai valdininkai 
(cezaropapizmas). Kaip pasauliniuose, taip ir dvasiniuose 
dalykuose valstybės galva tui neaprėžtą valdžią. Jis vienas turi 
nustatyti, kokios dogmos valstybėje turi būti mokomos ir tikimos. Su- 
verenas niekuomet negali būti eretikas. Erezija yra tik privati nuo- 
monė, kuri atkakliai priešinasi suvereno nustatytoms dogmoms. At- 
skiro asmens išganymui reikia tiktai tikėti, kad Kristus yra Mesijas, ir 
būti paklusniam valstybės įstatymams. 


III. Herbertas Cherburyas ir laisvamanybė 
Anglijoje. 
1. Edvardas Herbertas Cherburyas (1581. — 


1648.), Karoliaus I laiky Anglijos lordas, vidaus kare stovéjes par- 
lamento puséje, jküré Anglijje religinj natúralizma, i$ 

kurio paskui iškilo laisvamanybė. Savo filosofines mintis Her- 
bertas Cherburyas išdėjo dviejuose svarbiausiuose veikaluose: 
„De veritate“ ir „De religione gentilium errorumque apud eos 
causis“. Pirmajame jis nubrėžia naujo pažinimo mokslo pagrin- 
dinius bruožus, antrajame tuos pagrindus taiko religijai, norėda- 
mas jais pagrįsti religinį natūralizmą. 

2. Pagal Cherburya, kiekvienoje pažinimo srityje žmogaus dva- 
siai jau iš prigimties yra įdiegtos tam tikros notitiae communes. 
Mąstymo uždavinys yra jas atrasti. Tuo žmogus prieina tikrą pažini- 
mą. Jos atrandamos ieškant visose pažinimo srityse tų mokslo tiesų, 
del kurių visos tautos sutinka, kurios visų tautų ir visais amžiais 
buvo pripažintos teisingomis. Savo turiniu ir apimtimi jos vienos pa- 
grindžia tikrąjį žinojimą. 3 

3. Todel reikia surasti tas tiesas, kurios būtų bendros viso ms 
pasaulio religijoms. "Tos tiesos bus tikrasis religijos turinys; vi- 
sa, kas po to atskirose religijose dar lieka, yra tik priemaišos, kuni- 
gijos pramanytos. Herbertas mano, kad tokių bendrų religijos tiesų 
yra penkios: a) Yra vienas Dievas. b) Jam reikia tarnauti. c) Jam 
tarnaujame dorybėmis ir maldingumu. d) Atgailaujant už nuodėmes, 
Dievas yra teisingas ir mums jas atleidžia. e) Yra atlyginimas, iš da- 
lies šiame, iš dalies kitame gyvenime. Tiktai taip suprasta, pagal 
Herbertą, tėra tikra ir krikščionybė. „Tikėk į Dievą ir pildyk savo 
pareigą“, sako deizmo obalsis. 


Tokiu būdu Chierburyas prieš antgamtinę krikščionių religiją 
pastatė vadinamąją prigimtinę religiją, kuri viena tesanti 
tikra ir teisėta. Sitų minčių laikydamosi, plėtojosi laisva m a- 
nybė, iškilusi Anglijoje deizmo vardu. Ne iš Šv. Rašto, sako 
laisvamaniai, turime semti savo religiniams įsitikinimams turinį. 
Kas gali laiduoti, kad jį kunigai teisingai aiškina! Mes turime 
veikiau vaduotis protu, kad proto pagrindais galėtume atskirti, 
kas religijoje tikra, kas ne, ką reikia laikyti religijos tiesa, o ką 
atmesti. Mūsų protas veda mus tiktai į prigimtinę religiją. 

4. Ypaciai šitą mintį išplėtojo Motiejus Tindalis (1656. — 
1733.), „anglų natūralistų patriarchas“, savo knygose „Krikščionybė 
tokio pat senumo kaip pasaulis.“ Pagal Tindalį, dorovės įstatymas 
yra „reason of the things“, t. y. nekintas daiktų santykis. Dorovės 
esmė yra ta, kad pagal ją mes tvarkome savo veikimą. Bet ta pati 
yra ir religijos esmė. Būtent, dorovė yra veikimas pagal daiktų protą 
iš savęs, o religija yra veikimas pagal tą patį protą, kaip Dievo valią. 
Iš to išeina, kad tikra religija tėra tiktai viena prigimtinė reli- 
gija, kuri su dorove yra viena. 

Sita prigimtinė religija yra nekintama, nes ji remiasi protu, kuris 
nekinta, ir todel yra savyje atbaigta. Nieko negalima jai bepridėti 
nei beatimti. Kiekviena pozityvinė religija, taip pat ir krikščionybė, 
tiek tik tėra tikra religija, kiek ji sutinka su šita prigimtine religija. 
Pozityvinė religija negali turėti nieko nei mažiau nei daugiau už pri- 
gimtinę religiją. Pirmuoju atveju ji būtų nepilna, antruoju — tiraniska. 

15* 

Krikscionybe, del to, kad ji savo pradzioje buvo ne kas kita, kaip 
prigimtinė religija, yra tokio pat senumo, kaip ir pasaulis. Kristaus 
tikslas buvo tą prigimtinę religiją, kuri jau buvo sumišusi su įvairiais 
prietarais, atstatyti vėl gryną. 

5. Religinėje laisvamanybėje toliausiai nuėjo Tomas Chub- 
bas (1679. — 1747). Savo knygose „Tikroji Kristaus Evangelija“ 
jis atmetė Dievo Apvaizdą. Dievas, apskritai, nesirūpinąs Zmo- 
némis ir jų likimu; todel ir melstis nesą prasmės. Taip pat mes ne- 

. Žinome, ar mūsų siela yra mirtinga ar nemirtinga, ar yra pomirtinis 
teismas ar ne. Tai yra mokslas, kuris kiekvieną religiją padaro ne- 
galimą. 


TREČIASIS SKYRIUS. 


Renės Descarteso (Cartesijo) 
filosofijos „reforma“. 


I. Renė Descartesas. 


Literatūra; K. Fisher, Geschichte d. neueren Phil. I. tom. 
. 4. leid. 1897.— A. Hoffmann, R. Descartes (Frommanns Klassi- 
ker d. Phil. 18 tom.). 1905. 


Įvedamosios pastabos. 


Naujosios filosofijos pagrindėju laikomas Descartesas. 
Jis, sakoma, pirmas pašalinęs visas dogmatiškąsias mąstymo supo- 
zicijas ir tuo pat metu jam, mąstymui, suradęs nepajudinamą 
tikrumo atramą savęs sąmonėje; jis atradęs tikrą tiesos ir tikrumo 
kriterijų aiškiame ir įsakmiame pažinime, ir, pagaliau, jis įvedęs 
i filosofijos tyrinėjimus matematišką bei mechanišką gamtos su- 
. pratimą su jo konsekvencijomis. 

René Descartesas, sulotynintas Cartesijas (1596.— 
1650., gimė La Hayee, Tourainee; pradžios mokslą gavo La Flė- 
cheo jėzuitų kolegijoje. Jau kolegijoje pasižymėjo savo gyvu 
būdu ir begaliniu žinių troškimu. Po to jis gyveno daugiausia 
Paryžiuje, užsiėmęs fizikos ir filosofijos studijomis; paskui išsikėlė 
keliauti ir pastojo į karo tarnybą, pirma prie Oranijos kunigaik- 
ščio, paskiau—prie Tillyo. Per tą laiką jis sugalvojo planą visai 
naujai filosofijos sistemai. Jis pasiryžo savo širdyje palikti tik 
vieną krikščioniškąjį tikėjimą, kaip neliečiamą šventenybę, o visa 

keliavo (tarp ko kita, nukeliavo ¡ Loretta, kur buvo apsiZadéjes, 
norėdamas išspręsti savo abejojima) ir 1629. m. pagrižo į Olan- 
dija. Cia įvykdė savo plana. Cia jis parašė savo svarbiausius 
veikalus: „Discours de la mėthode“, „Meditationes de prima phi- 
losophia“, atsakinėdamas kartu į kitų daromus priekaištus; toliau: 
„Principia philosophiae“, „Les passions de l'áme", straipsnį „De 
homine et formatione foetus“ ir visą eilę laiškų. 1649. m., pa- 
klausęs karalienės Kotrinos kvietimo, nuvyko į Švediją, bet jau 
kitais metais ten pat mirė. i 


Pirmiausia mes imsime nagrinėti Descarteso metodą, paskui 
jo pažinimo mokslą ir pagaliau jo gamtos filosofiją ir antropo- 
logiją. 

L Descarteso metodas. 


1. Abejojimo ribos.—Visam kam, sako Descartesas 
kas paprastam mūsų pažinimui rodosi tikra, galima surasti pa- 
grindų, kurie pateisina abejojima. Justys per dažnai mus 
apgauna; jomis negalima tikėti. Bet ir proto tiesa, nors ir kažin 
kaip atrodytų tikra, gali mus suklaidinti. Taigi, norint prieiti 
tikrą pažinimą, reikia pirmiausia į visa žiūrėti visuotinio 
abejojimo požiūriu; žinoma, ne tam, kad visuomet pasilik- 
tume beabejoją, kaip kad daro skeptikai, bet kad abejojimą nu- 
galėtume iš pagrindų ir jį kartą visai pašalintume. 


Bet, tęsia Descartesas toliau, jei aš ir visa kuo galiu abe- 
joti, tad vis delto negaliu abejoti tuo, kad aš abejoju; o 
kadangi abejojimas yra mąstymas, tad negaliu abejoti nė tuo, 
kad aš mąstau. Bet aš negalėčiau mąstyti, jei aš neeg- 
zistuočiau. Tokiu būdu iš viso abejojimo man lieka vienin- 
telė neabejotina tiesa: Aš mąstau, vadinasi, aš esu, 
Cogito, ergo sum, Sitas spresmas, šita tiesa yra pradeda- 
masis punktas visiems filosofijos tyrimams; tai yra Archimedo 
punktas, į kurį atsirėmęs protas turi ieškoti kitų tiesų pažinimo, 
jei nori būti del jų ramus ir tikras. 


2. Tiesos kriterijas.— Iš šito spręsmo gauname ir 
kiekvienos tiesos kriteriją. Į klausimą, kodel aš del 
jo teisingumo esu taip tikras, kad juo negaliu abejoti, galima 
atsakyti, kad pagrindas čia yra tas, kad aš su tokiu aiškumu ir 
įsakmumu, jog didesnio nebegali būti, matau, kad aš mąstau, ir 
kad, mąstydamas, turiu ir egzistuoti. Vadinasi, ir kiekviena kita 
tiesa, kurios teisingumą aš aiškiai ir įsakmiai pažįstu, bus taip 
pat tikra ir teisinga, kaip ir šitas spręsmas. Tokiu būdu tiesos 
kriterijas yra aiškus ir jsakmus, kokio nors spresmo teisin- 
gumo pažinimas. 

3. Pažinimo pažanga. — Šituo kriteriju remdamiesi, 
mes nuo „Cogito, ergo sum“ prieiname pirmą tikrą savojo 
„aš“ esmės pažinimą, paskiau — tikrą Dievo buvimo paži- 

nima ir pagaliau —tikra išorės pasaulio pažinimą. Būtent 
šiuo būdu: 


a) Aš tikrai pažįstu, kad mąstąs „aš“ yra substanciją, 
būtent nemateriali substancija, ir kad jos esmė yra mąsty- 
mas, bet tiktai mąstymas. Juk: 

a) Mąstymas yra tam tikras veikimas, o kiekvienas veikimas 
visada suponuoja substanciją, kuri yra to veikimo nešėjas ir prin- 
cipas. Vadinasi, mąstąs „aš“ yra substancija. 


B) Mastas aš nieko kita savyje neturi, kaip tik š šitą mąstymą; 
vadinasi, nei tysos, nei pavidalo, nei judesio, nes „aš“ galėtų mąstyti 
dar ir tada, jei iš jo atimtume ir tysą, ir pavidalą, ir judesį ir kt. Iš 
to išeina, kad mąstanti substancija nėra kūniškas dalykas, kuris turi 
tysą, pavidalą, judėjimą, bet yra nekūniškas, nematerialios 
prigimties dalykas. 


1) Pagaliau mano egzistavimas tiek pareina nuo mano mąstymo, 
jog, jei aš visai nemąstau, tad aš nebeturiu nė jokio pagrindo teigti, 
kad aš tuo laiku, kada aš nemąstau, iš tikrųjų egzistuoju. Iš to aš 
turiu samprotauti, kad mąstančios substancijos esmė yra mąstymas, bet 
— tik vienas mąstymas, ir kad šita substancija nuo pat pirmojo savo 
egzistavimo akies mirksnio nuolatos mąsto. 


Iš čia matyti, kad sielos prigimties pažinimas yra pirmesnis» 
lengvesnis ir evidentesnis kaip kitų daiktų pažinimas, nes jis tie- 
siog yra išvedamas iš mąstymo. 


b) Toliau eidamas, aš prieinu tikrą Dievo buvimo pažinimą. 
Būtent, į save žvelgdamas, aš randu savyje įvairias idėjas, o tarp 
jų — ir be galo tobulos esybės idėją, kurią aš vadinu Dievu. 
Bet šitą idėją tikrovėje turi atitikti be galo tobula esybė. Dievo 
buvimas yra visai neabejotinas, nes: 


a) Be galo tobula esybė, kurios idėja yra manyje, turi savyje 
visas tobulybes, turi kaip tik del to, kad yra be galo tobula. O 
būtis yra tobulybė, nes tobuliau yra būti, nekaip nebūti. Todel be 
galo tobula esybė, būdama tokia, turi "jau eo ipso objektyviai eg- 
zistuoti. 


B) Be galo tobulos esybės idėja, esanti manyje, turi turėti 
priežastį, kuri galėtų tą idėją manyje sukelti. Sita priežastis ne- 
galiu būti aš pats, nes mano mąstymas yra apribotas ir todel nieko 
neribota, tobula negali sukurti. Vadinasi, šitą idėją manyje galėjo 
sukelti tik vėl be galo tobula esybė. O jeigu taip, tad tokia be galo 
tobula esybė — Dievas — turi egzistuoti. 


1) Pagaliau jau manojo „aš“ buvimas, Eu a$ samprotauju is 
mastymo, suponuoja taip pat ir Dievo buvima. As juk egzistuoju ne 
ats i$ saves; Siaip as búciau turéjes duoti sau visas tas tobulybes; 
Bet idéja yra manyje. "Todel as turiu priimti iš savęs esančią 
priežastį, kun man yra suteikusi buvimą. Net pati mano būties 
patektė verčia mane prie šitos išvados. Juk iš to, kad aš dabar 

egzistuoju, dar neiseina, kad as ir ateinantį akimirksnį egzistuosiu. 
Vadinasi, aš turiu priimti tokią priežastį, kuri mano buvimą palaikytų, 
t. y. Dievą. 


c) Pagaliau aš prieinu tikrą išorės pasaulio buvimo 
pažinimą. 

a) Berods, mumyse yra įgimtas nenuveikiamas palinkimas savo 
pajustinius vaidinius taikyti tikriems išorės daiktams, kaip jų priežastims, 
ir tuo būdu pripažint tikrą išorės pasaulio buvimą. Bet juk vis delto 
galėtų atsitikti, kad mes del kokios nors priežasties esame suklydę. 
Todel kūninio pasaulio buvimui reikia ieškoti aukštesnio tikrumo 
pagrindo. 

8) Sita pagrindą mums duoda Dievo teisingumas. Jeigu 
Dievas yra absoliučiai teisingas, tad visai negalimas daiktas, kad Jis 
mus paliktų tokiame nenugalimame paklydime. Juk jis yra mūsų 
prigimties Kūrėjas, todel jis būtų ir kaltas, kad mes del tokio nenu- 
galimo savo prigimties palinkimo klaidingai pripažintume kūnų buvimą. 
Bet tai yra negalima, nes tai priešintųsi Dievo teisingumui. Taigi 
tikra, kad išorės pasaulis egzistuoja. 


Tuo būdu visuotinysis abejojimas dabar yra visiškai ir iš 
pagrindų panaikintas. Kas pirma buvo pašalinta, kaip netikra, 
dabar vėl įgyjama kaip visiškai tikra. Jei vienoje pintinėje kartu 
yra sveikų ir supuvusių obuolių, tad pirma ištuštiname visą pin- 
tinę, kad paskui iš krūvos galėtume išrinkti sveikuosius obuolius 
ir vėl sudėti juos pintinėn, o supuvusiuosius palikti. Taip ir čia 


2. Pažinimo mokslas. 


1. Įgimtosios idėjos. — Iš patirties, moko Descar- 
tesas, intelektualinio pažinimo negalima gauti. Posakis: „Cogni- 
tio intelectualis incipit a sensu“ yra klaidingas. Iš pojūčių mes 
pažįstame tik kūnų santykius su mumis, destis, ar jie yra mums 
naudingi ar žalingi, bet ne jų esmę. Intelektualinis pažinimas 
veikiau išaiškinamas tiktai įgimtomis idėjomis. Cia pri- 
klauso Dievo idėja, savojo „aš“ idėja ir visos tos idėjos, kurios 
turi visuotinį ir nekintamą turinį, kaip antai, esybės, substancijos, 
pagrindo ir kitos tos rūšies idėjos. Be šitų, žinoma, mes turime 
ir iš patirties (ideae adventitiae), o taip pat ir tokių, kurias mes 
susidarome patys (ideae a me ipso factae), pavyzdžiui, fikcijos. 

] klausimą, kaip tas įgimtąsias idėjas reikia suprasti, Des- 
cartesas pirmiausia atsako, kad jos esančios tam tikros esybės, 
(entia guaedam), kurias Dievas yra įdiegęs mūsų sielai. Bet vė- 
liau jis nuo šito supratimo atsisakė ir mokė, kad tų idėjų įgim- 
tumas esąs ne kas kita, kaip sielos galia gaminti jas iš savęs, 
vadinasi, kad jos esančios sielai įgimtos tiktai potentialiter. Bet 
Dievo idėja, pagal Descartesą, yra įgimta ne tiktai potentialiter. 

Tokiu būdu intelektualinis pažinimas pareina nuo įgimtų 
idėjų. Tos idėjos reprezentuoja tai, kas objektyviai egzistuoja. 

Dievas įdėjo į mus daiktus atitinkančias idėjas; taigi pažindami 
tokią idėją, mes joje ir per ją pažįstame ir objektyviai esančius 
daiktus. Bet tomis idėjoms numanyti ir iš jų daiktams pažinti 
reikia patyrimo, sukeliamosios priežasties. Jis pažadina veikti 
mūsų mąstymo galią ir tuo būdu padeda numanyti tas universa- 
lines idėjas. Jis čia tėra progos priežastis (causa occasionalis). 


2. Sprendimas ir valia. — Pažinimą atbaigia spren- 
dimas, kada mes idėjas taikome daiktams. Tik sprendimas nebėra 
jau proto dalykas, bet valios. úTeigime ar neigime glūdi jau 
pritarimas, o šis priklauso valiai. Taip pat kaip tik čia glūdi 
ir klaidos galimumo pagrindas. Būtent, valia teturi spręsti tik tada, 
kada jau protas yra aiškiai pažinęs idėjų sutikima arba nesutikimą. 
Jeigu ji taip nedaro, jeigu ji sprendžia jau iš anksto, tad randasi ga- 
lima paklysti. Vadinasi, klaidos pagrindas yra valioje; ji kyla iš 
blogo naudojimosi valios laisve. 

Tokiu būdu, jei norime prieiti tikrą pažinimą, mūsų valia turi 
sekti protu. Bet Dievuje yra atvirkščiai. Ne del to yra kas nors 
teisinga, kad Dievas tai teisinga esant pažįsta, bet del to, kad Dievas 
taip nori. Tai pasakytina net ir apie amžinas ir būtinas tiesas. 
Jos yra teisingos ne del to, kad Dievas jas tokias pažįsta, bet del 
to, kad Jis per amžius norėjo, kad jos būtų būtinos: Jei jis 
būtų norėjęs ką priešinga, tad dabar amžinosios ir būtinosios tiesos 
būtų visai kitos. 


3. Gamtos filosofija ir antropologija. 


1. Gamtos filosofija. — Savo gamtos filosofijos ir 
antropologijos pagrindu Descartesas laiko substancijos sąvoką. 
Substanciją jis aptaria kaip esybę, kuri egzistuoja, nebūdama rei- 
kalinga savo egzistencijai nė jokios kitos esybės. Per substantiam 
nihil atliud intelligere possumus, quam rem, quae ita existit, ut 
nulla alia re indigeat ad existendum. Prie šitos definicijos Des- 
cartesas pastebi, kad tokia substancija tesanti viena — Dievas. 
Sukurtuosius daiktus tiktai analogine prasme (ne univoce) 
tesa galima vadinti substancijomis, t. y. esybémis, kurios savo 
egzistencijai tėra reikalingos tik Dievo pagalbos, o šiaip jau yra 
savarankės. Tačiau kokios nors substancijos esmę mes pažįstame 
ne betarpiškai, bet išjos atributų, nes tik per šiuos substancija 
mums pasirodo tikrai tokia, kokia ji yra. 

Kiekviena substancija turi tik vieną atributą, kuris išreiškia 
jos esmę. Visos kitos ypatybės, galinčios būti substancijoje, yra 
tik jos įvairūs modai. Todel, norint pažinti substancijos esmę, 
reikia surasti tą vieną jos esminį atributą. Pasaulyje sutinkame 
dviejų rūšių substancijas: dvasines ir kúnines. Dvasinių 
substancijų esminis atributas, kaip jau įrodyta, yra mąstymas. 
Vadinasi, mąstymas sudaro dvasinės substancijos esmę. 

Kūninėse substancijose, priešingai, akyliau stebėdami kū- 
nus, mes atrandame įvairių jų ypatybių: didumą, pavidalą, spalvą, 

tankumą, minkštumą ir t. t. Bet kiekvieną iš šitų ypatybių mes 
galime mintinai nuo daikto atimti, o jis vis delto pasiliks daiktas, 
Tiktai kelių ypatybių mes negalime nuo daikto atskirti, būtent 
ilgio, pločio ir gylio.  Pašalinkime jas iš kūno — ir kūno nebeliks. 
Iš to išeina, kad tąsumas yra esminis kūnų atributas ir kad, todel, 
kūno esmę sudaro tąsumas. 

Todel Descartesas nepripažįsta daiktams nė jokio veikimo 
principo, nė jokios jėgos. Visų vyksmų pagrindas yra tiktai j u- 
dėjimas. Scholastikos ,formae substantiales“ jis visiškai atmeta. 
Jis neigia net gyvulio sielą; gyvulius jis telaiko tik gyvais auto- 
matais, neturinčiais jutimo. 

Kūnai yra be galo dalūs. Norėdami išaiškinti kūnų pasaulio 
atsiradimą, turime priimti, kad materija iš pradžios iš tikro buvo 
išskydusi į paskutinius mažiausius kūnelius, į atomus (korpus- 
kularinė teorija). Sitiems atomams Dievas pradžioje suteikė tam 
tikrą judėjimo kvantumą, kiekį, ir jį nuolat tuose atomuose palaiko; 
jis negali nei padidėti nei pamažėti. Tuščios erdvės nėra. Dievo 
sukeltas ir palaikomas judesys ėjo iš vienos materijos dalies kiton, 
pasidarė sūkuringi rotaciniai judesiai, ir tuo būdu, besisukančioms 
dalims viena su kita susijungus, atsirado pasaulio kūnai. 

Tiksliniųpriežasčių Descarteso mechanistiškas gamtos 
supratimas nepažįsta. 

2, Antropologija.—a) Kūnas ir siela. — Su šituo 
gamtos mokslu glaudžiai yra susijusi ir Descarteso antropologija. 
Tarp kūno ir sielos yra toks pat kraštutinis dualizmas, 
kaip ir apskritai tarp materijos ir dvasios. Zmogaus kūnas, kaip 
ir gyvulio, tėra mašina, automatas be jutimo. Kūno gy- 
venimas, t. y. savotiški judėjimo vyksmai jame, yra sujungti su 
vadinamąja gyvybės šilima, kuri yra panaši į ugnį, tik ne- 
šviečia, ir yra žmogaus širdyj. Ji palaiko vegetatyvinį gyvenimą; 
ji gimdo iš kraujo, šiam skystėjant, „gyvybės dvasias“ 
(spiritus animales), labai skystą, bet vis dar kūnišką, skystimą, 
kuris pakyla į smegenis, o iš ten teka atgal į nervus. Šitoje 
gyvoje mašinoje gyvena dvasinė siela. Ji gyvena smege- 
ninėje liaukoje, vieninteliame organe smegenyse, kuris nėra simet- 
riskas. Ji visai nesikiša į biologinius vyksmus; bet ji patiria 
gyvybės dvasių veikimą, kurį joje sukelia pojūčiai, ir iš savo 
centrinės būstinės veikia kūną, keisdama judesio linkmę (nekur- 
dama naujų judesių). 

Su kūno ir sielos veikimosi yra susijusios ir žmogaus aist- 
ros. Descartesas jas suveda į šešis pagrindinius afektus: nuos- 
tabą, meilę, neapykantą, geismą, džiaugsmą ir liūdesį. Savo va- 
lios pajėga, proto vedama, žmogus turi mokytis jas valdyti ir 
tokiu būdu pasiekti vidaus laisvės. 


b) Valios laisvę Descartesas supranta kaip indiferencijos 
laisvę. Cia jis skiria negatyvinę indiferenciją nuo pozityvi- 
nės. Pirmoji bus tada, kada nebus nė jokių motyvų pasiryžti už tą 
ar kitą dalyką. Antroji, priešingai, yra valios galia, pasirinkti, remiantis 

tam tikrais motyvais, iš dviejų priešingų dalykų vieną arba kitą. Die- 
vui negatyvinė indiferencija yra tobulybė, nes Jis su valia paširyž- 
damas yra laisvas nuo bet kokio apsprendžiamojo pagrindo; žmogui, 
priešingai, ji yra netobulybė, nes motyvų trūkumas jo laisvą ryžimosi 
padaro negalima. Zmogaus laisvė gali apsireikšti tik ten, kur esama 
motyvų. Taigi ji yra pozityvinės indiferencijos laisvė. 

Tačiau šita laisvė tėra laisvė nuo prievartos, nes valios pasiry- 
žimą visada neišvengtinai nulemia motyvas, t. y. gerybė, kūną 
protas žino esant aukštesnę. Kad būtum laisvas, sako Descartesas, 
nėra būtina, kad galėtum lygiai krypti tiek į vieną, tiek į kitą pusę; 
priešingai, kuo griežčiau valia krypsta į vieną kurią pusę, matydama 
joje didesnę gerybę, tuo laisviau ji pasirenka ir veikia, jei tik jos ne- 
verčia prie to kokia nors išorinė priežastis. Tai intelektualinis de- 
terminizmas! į 

Tačiau Descartesas vėl ieško kelio, kaip išvengti šito intelek- 
tualinio determinizmo pavojaus. Ta išvidinė motyvo prievarta — sako 
jis — veikia tik tol, kol as kurią nors gerybę aiškiai ir ryškiai 
pažįstu esant aukštesnę. Bet siela gali tą akimirksnį, kada ji nori už 
tą gerybę ryžtis, savo dėmesį nuo motyvų nukreipti; jeigu tai atsitinka, 
tad tuo pat momentu gali atsirasti kitas motyvas; šis gali ją patraukti 
atsisakyti nuo ketinto pasiryžimo. Tokiu būdu valios svyravimui vi- 
suomet palieka pakankamai vietos. 


4. Įvertinamosios pastabos. 


Descartesas nėra skeptikas, jis tik norėjo skepticizmą galuti- 
nai nugalėti. Kaip ir šv. Augustinas, jis teisingai pabrėžė, kad 
negali būti abejojimo savo paties sąmonės buvimu. Bet išvedi- 
mas tiesos kriterijaus iš šito pirmojo ir vienintelio tikro paži- 
nimo yra nepateisinamas. Pirmosios tiesos pripažinimo pagrin- 
das yra visai ne jos aiškus ir įsakmus pažinimas, bet — tiesiog 
negalėjimas ja abejoti, nes abejojimas teigia abejojimą, t.y. mąs- 
tymą. Todel iš šitos jos ypatybės (kad negalima abejoti) ir nega- 
lima išvesti, kad kiekvienas aiškus ir įsakmus pažinimas turįs būti 
teisingas, tiek teisingas, kad subjektyvus aiškumas laiduotų objek- 
tyvų teisingumą. Taigi šitas kriterijas turėjo būti kitaip pagrįstas. 
Taip pat negalima sakyti, kad ir prieštaravimo dėsnio tikrumas 
tik šitokiu išvestiniu būdu tebūtų pažįstamas: jį suponuoja jau 
pats egzistavimo tikrumas. O kartu su juo yra suponuojamas iš 
tikrųjų ir neva išvestinis įsitikrinimo ir tiesos kriterijas, kuris dera 
ir prieštaravimo dėsniui. 

Ir Dievo buvimo įrodymas iš Dievo idėjos arba iš priežas- 
tingumo turi savyje „petitio principii“ ir todel yra klaidingas. 
Tada Dievo teisingumas turėtų pirma laiduoti mums tą tikrumą, 
kad mes iš prigimties nesame linkę į apsirikimą. Taip pat klai- 
dingai tvirtinama, kad begalinės esybės idėja negalinti būti mūsų 
pačių susidaryta, sugalvota. Savo radikalų ir pozityvų abejojimą 
Descartesas paviršutiniškai tik tenugalėjo. ; 

Descarteso gamtos filosofija fizinį kūną paverčia gryna geo- 
metrine figūra. Nors jėgos sąvokos pašalinimas iš gamtos ir jos 
pakeitimas judėjimu matematiškam bei mechaniškam vyksmų su- 
pratimui ir yra pakankamas, bet to nepakanka vispusiškam tiloso- 
tiškam supratimui.—Kūnas ir siela yra laikomu vienas antram taip 
priešingais, jog Descartesui nevyksta paskui pakankamai išaiškinti 
jų savitarpio veikimosi. 


Il. Descarteso mokykla. 


Ivedamosios pastabos. 


1. Del didelių pretensijų, kurias naujoji filosofija iškėlė jau 
pačioje savo pradžioje, Prancūzijoje greitai atsirado žmonių, kurie 
steigėsi įrodyti, kad vienos filosofijos, be Apreiškimo, nepakanka, 
kad į daugelį klausimų filosofija neduotų nė jokio tikro atsakymo, 
jeigu mums nešviestų Apreiškimo šviesa. Šitie mąstytojai netei- 
singai vadinami skeptikais, jie nekultivavo abejojimo del paties 
abejojimo, o tik norėjo prieš perdėtas filosofijos pretensijas įrodyti 
apreiškimo reikalą. 

Šitai pakraipai jau atstovauja Francois de la Mothe le Vayeras 
(1586. — 1672.), kuris priėjo išvadą, kad protas nė jokiu atžvil- 
giu negalįs prieiti tikrumo ir kad del to žmonėms būtinai esas reika- 
lingas Apreiškimas.  Ypačiai pažymėtinas Blaise Pascalis (1663. 
—1662.), kuris, nors ir artimas jansenisams ir didelis jėzuitų prieši 
ninkas, bet savo veikale „Pensées sur la religion“ pateikė puikią, nors 
daug kur ir perdėtą, krikščionybės apologiją ir įrodė Apreiškimo rei- 
kalingumą. Petras Danielius Huetas (1630. — 1721.),be „De- 
monstratio, evangelica“, parašė ir „Censura philosophiae Cartesianae“, 
kur parodo pastarosios silpnybes. Prieš Decartesą stojo ir jau anks- 
čiau minėtasis Petras Gassen dis (1592. — 1655.). 


2. Bet Descarteso filosofija įsigijo nemaža ir šalininkų 
Naujumas ir visa laiko dvasios kryptis padarė tai, kad ta sistema 
tvirtai ir vieningai sujungusi krūvon įvairias naujųjų laikų ten- 
dencijas ir davusi filosofijai vėl tvirtą pagrindą ir, kaip rodėsi, 
tikrą metodą tolimesnei jos pažangai, rado plačiuose sluoksniuose 
atbalsio ir pritarimo. Daugelis Descartesą laikė naujos filosofinės 
minties iničiatorium. Tačiau nepasitenkinta vienu sistemos priėmimu, 
bet mėginta ją toliau plėtoti ir taisyti, kas rodėsi būtinai taisytina, 
pagaliau padaryti iš jos kraštutines išvadas. Prie to tolesnei rai- 
dai pradžia paimta pirmiausia santykiai tąsiosios ir mąstančiosios, 
dieviškosios ir sukurtosios substancijų. 

Žymiausieji mąstytojai, ėję šia kryptimi, buvo Arnoldas 
Geulincxas, Nikalojus Malebrancheas ir Baruchas Spinoza, 


1) Arnoldas Geulincxas. 


Arnoldas Geulincxas (1625.-1669.) gimė Antverpene, buvo 
filosofijos mokytoju Louvaine, paskiau Leydene; parašė logiką, 

fiziką, metafiziką, etiką ir Descarteso veikalo „Principia phi- 
losophiae“ komentorių. Jis yra tikrasis vadinamojo okazio- 
nalizmo pagrindėjas, Iš Descarteso kūno ir sielos santykių mok- 
slo Geulinexas dar labiau, nekaip Descartesas, pabrėžė kūno ir sie- 
los priešingumą ir paneigė bet kokį jų veikimosi galimūmą; kuno 
judesiai nenueina iki sielos ir negali sukelti joje pojūčių; valios 
veiksmai sieloje taip pat negali daryti įtakos kūno judesiams. 
itiems metafiziškiems teigimams Geulincxas duoda tartum empi- 
rišką įrodymą tą faktą, kad mes visai negalime žinoti, kaip jude- 
siai mūsų kūne vyksta; todel mes ir negalį būti tų judesių prie- 
žastimi. Tiktai Dievas, ta proga, kada žmogus gauna sužadinimą 
iš kitų kūnų, sukelia sieloje atitinkamą vaidinį; taip pat ir valios 
akto proga Jis sukelia kūne norimus judesius. 
` Tuo jau pasakyta, kad žmogaus kūnas ir siela Dievo įtakai 
yra visai pasyvūs. Tiek mūsų kūnas, tiek ir siela negali nei 
veiksmo sukelti nei būti ko nors priežastimi: jie tėra veikiau pa- 
syvūs Dievo veikimo ir priežastingumo įrankiai. Bet tai, kas sa- 
koma apie kūną ir sielą, a fortiori, tuo labiau, pritinka ir vi- 
siems išorės daiktams. Taip Geulincxas prieina pagaliau išvadą, 
kad pasaulyje tik vienas Dievas tėra veikiamoji priežastis ir kad 
nė jokio kito antrinio priežastingumo nėra: causae secun- 
dae non agunt. Sukurtųjų daiktų pasaulyje priežasties ir veik- 
smo santykis nėra realus; jis yra paremtas tuo, kad Dievas savo 
veikimu prisitaiko prie proginių priežasčių dėsnio, sukeldamas, 
tam tikro veikimo proga viename kūne, atitinkantį tą veikimą 
veiksmą kitame kūne (okazionalizmas). 

Padidinęs priešingumą tarp tąsiosios ir mąstančiosios sub- 
stancijų, Geulincxas, be to, sumažino atstumą tarp Dievo ir su- 
kurtųjų substancijų, laikydamas visas dvasines esybes tik vienos 
dvasios modifikacijomis (modi mentis) ir prieidamas tokiu būdu, 
mažiausia, visai arti prie panteizmo. 


Šitokią metafiziką atitinka ir Geulincxo etika. Jei pasaulyje 
mes nieko negalime veikti, tad neturime jam nė jokių etinių pa- 
reigų: ubi nihil vales, nihil velis! Kadangi mes tesame tik Dievo 
darbų stebėtojai, tad mūsų didžiausia dorybė yra nuolankiai priimti 
Dievo vedamąją pasaulio tvarką. 


2) Nikalojus Malebrancheas. 


Nikalojus Malebrancheas (1638. — 1715.) gimė 
Paryžiuje; baigęs Sorbonnoje teologijos studijas, tapęs kunigu, įsto- 
jo į vad. „Oratoriumą“. Kartą netikėtai pakliuvo jam į rankas Des- 
carteso raštas „De homine“ ir sukėlė jame ypatingą susidomėjimą 
filosofija. Dešimtį metų jis studijavo Descarteso mokslą, po to 
svarbiausiame savo veikale „Recherches de la vėritė“ jis paskel- 
bė tų studijų išdavas. Be šito veikalo, jis parašė dar ir kitų raštų, 
iš kurių paminėtini: „Conversations mėtaphysigues et chrėtiens“, 

„Entretiens sur la métaphysique et sur la religion“, „Traité de 
morale“. Jo stilius testas ir Zodingas. 

Okazionalizmas. — Malebrancheas visiškai palinksta 
į Geulincxo okazionalizma. Nė joks padaras, nei kūnas 
nei dvasia, negali savarankiškai veikti. Vienas Dievas tėra pa- 
saulio kūnų judėjimo ir tariamo jų savilarpio veikimosi priežastis; 
jis taip pat sukelia ir palaiko dvasios pažinimo vyksmus. Taip 
pat yra ir žmoguje. 

Ontologizmas. — Ypačiai vieną Descarteso filosofijos 
punktą Malebrancheas tariasi turįs taisyti, būtent idėjų kil- 
mės mokslą. Pagal Malebrancheą, vienas tėra betarpiškas 
pažinimas — savojo „aš“ pažinimas iš savo sąmonės; visa kita, 
kas yra šalia mūsų, mes tepažįstame iš idėjų. Idėjos yra realūs 
dalykai mumyse; tai, ką mes pirmiausia ir betarpiškai pažįstame, 
nėra pats objektas, bet tik jo idėja. Fenomenalizmą, kuris toje 
pažiūroje glūdi, Malebrancheas steigiasi nuveikti remdamasis Die- 
vo teisingumu, 

Idéjas mes pažįstame, betarpiškai jas regėdami D i ev u- 
je. Tai įrodoma šitaip: 

a) Dievas, būdamas begalinė ir universali esybė, turi savyje visų 
sukurtųjų daiktų idėjas. Bet Jis yra betarpiškai ir mūsų dvasioje. Jis 
yra visuotinė dvasioms šviečianti saulė, visuotinis protas, darąs visus 
protingus. Bet, jei Dievas mūsų sieloje yra betarpiškai, tad mes ga- 
lime betarpiškai regėti jame visas idėjas. 

b) Bet čia vėl reikia turėti galvoje du dalyku. Nors siela ir 
mato Dievuje visus daiktus, bet vis delto ji neregi pačios Dievo esmės 
tokios, koki ji iš savęs yra, o mato tik tą santykį, kurį turi duotasis 
daiktas su savo idėja Dievuje. Toliau, kai kurias idėjas Dievas mums 
apreiškia tik tada, kada mes į jas atkreipiame savo dėmesį. Dė- 
mesys yra tarytum naturali malda, kuria siela kreipiasi į Dievą, pra- 
šydama apreikšti jai tam tikrą idėją. 

c) Šitą dėmesį sukelti padeda pojūtinis patyrimas. Kokio 
nors objekto patyrimas mums yra progos priežastis mūsų dėmesiui 
atkreipti į tą objektą atitinkančią idėją Dievuje, vadinasi, jai pažinti. 
Didesnės įtakos patyrimas intelektualiniam pažinimui neturi. 

Bet jei mes daiktus pažįstame tiktai Dievuje, tad ar galime 
būti tikri, kad tie daiktai iš tikrųjų šalia mūsų egzistuoja? 
Į šitą klausimą Malebrancheas atsako teigiamai, remdamasis, kaip 
ir Descartesas, Dievo teisingumu. Bet jo vieno, jis sako, neuž- 
tenka mums buti tikriems; Dievas turi daiktų buvimą mums fak- 
tais paliudyti. Dievas tai ir padarė, duodamas Apreiškimią. 
Tokiu būdu Malebrancheas prieina pagaliau išvadą, kad mes del 
daiktų buvimo tegalime įsitikrinti tik iš pozityvaus Dievo ap- 
reiškimo. 

Valios laisvė. — Savo valios laisvės teorija Ma- 
lebrancheas prisideda prie tokio pat intelektualinio determinizmo, 
kaip ir Descartesas. Valia visuomet yra linkusi stoti už aukštesnę ge- 

rybę, kurią jai protas rodo tokią esaut. Bet valia gali nuo sutikimo 
susilaikyti, gali jį atidėti ir imti iš naujo svarstyti motyvus. 
Tai ir yra valios laisvė. Zinoma, lieka visai neaišku, kaip šitą pa- 
* žiūrą suderinti su okazionalistiška priimtimi, kad valia yra tiktai Dievo 
veiksmas mumyse. Pažymėtina tai, kad Malebrancheas savo okazio- 
nalistiskoms priimtims pasidavė nuvedamas ligi to, kad blogam 
darbui pagaliau nepripažino veiksmo charakterio, laikydamas ji pap- 
rastu veiksmo apleidimu, neatlikimu, nes kitaip tektų padaryti Dievą 
blogybės kaltininku žmoguje. 

Kūryba. — Kalbėdamas apie pasaulio kūrybą, Malebrancheas 
stoja optimizmo pusėn. Sukurtuosiuose daiktuose Dievas no- 
rėjęs matyti didžiausią savo garbę, išaukštinimą; o to jis galįs pasiekti 
tiktai kurdamas geriausią ir tobuliausią pasaulį. 


3. Baruchas Spinoza. 


Literatūra: K. Fischer, Spinozas Leben, Werke u. Lehre. 
5. leid. 1909.—]. Freudenthal, Spinoza, s. Leben u. s. Lehre, 
I. tom das Leben Spinozas. 1904.—S t. v. Dunin- Borkowski, 
Der junge De Spinoza. 1910. 


Descarteso substancijos definicija, griežtai imant, bepa- 
lieka tik vieng substancija, bútent Dievo, nes tik ji viena tegali 
búti suprantama be prieZasties. Sukurtieji daiktai tikrai sakant, 
nebėra né jokios substancijos. Kraštutinės šitos minties išvados 
veda į panteizmą. Šitas panteizmas ir buvo Barucho Spi- 
nozos išvestas iš Descarteso sistemos. 


1) Gyvenimas. — Spinoza gimė Amsterdame 1632. m. : 


žydų šeimynoje ir buvo išauklėtas savo tėvų religijoje. Bet Tal- 
mudo mokslas greitai ėmė jam nebepatikti, ir jis atsiskyrė nuo 
tikinčiųjų žydų. Susipažino su gydytoju Pranu van den Endenu, 
kuris buvo garsinamas ateistas; tada ėmė studijuoti matematiką 
ir filosofiją, būtent Descarteso, ir taip palengva išsidirbo savas 
filosofines pažiūras. Del klaidų sinagogos ekskomunikuotas, išėjo 
į provinciją ir čia pelnési sau duoną, tekindamas stiklus. Mirė 
1677. m. 


2) Veikalai. — Svarbiausi jo veikalai yra: „Renati Des- 
cartes principia more geometrico demonstrata“ (vienam mokiniui 
išdėtas mokslas), „Tractatus teologico— politicus“ (mąstymo lais- 
vės reikalavimas religijos srityje; religija ir filosofija turi skirtingus 
tikslus: religija turi auklėti paklusnumą Dievui, skatinti dorovinius 
veiksmus, filosofija turi mokinti tiesos), „De emendatione intel- 
lectus“ (apie tiesos pažinimo būdą ir reikšmę); „Ethica ordine 
geometrico demonstrata“ (pasirodė tik po Spinozos mirties ir su- 
sideda iš penkių dalių: 1. Apie Dievą, 2. Apie gamtą ir žmo- 
gaus dvasios kilmę, 3. Apie afektų kilmę ir jų prigimtį, 4. Apie 
žmonių vergystę, arba apie aistrų jėgą, 5. Apie dvasios galybę 
arba žmogaus laisvę). i 

3) Metodas. — Savo „Etikoje“, kurioje išdeda savo me- 
tafizikos sistemą, Spinoza vartoja matematinį metodą. 
Kiekvieno traktato pradžioje jis padeda tam tikras definicijas ir 
aksiomas, kurios turinčios neginčijamos reikšmės, ir paskiau iš jų 
veda, griežtai silogistiškai, atitinkamas išvadas. Del šito metodo 
jo sistema — del griežto nuoseklumo — buvo labai giriama. Ta- 
čiau turinio teisingumo atžvilgiu šitas Spinozos sistemos metodas 
yra klaidingas. Lengva juk matyti, kad, pasidėjus definicijas ir 
aksiomas visiškai, ar bent iš dalies, klaidingas, turi būti klaidin- 
ga ir tai, kas iš jų išvedama. O tai Spinozai labai dažnai atsitinka. 


4. Mokslas. Keturios svarbiausios sistemos te- 
zės yra: racionalizmas, panteizmas, paraleliz- 
mas bei kūno ir dvasios tapatumas ir determinizmas, 
arba visų vyksmų būtinumas. 

A. Racionalizmas. — Mes galime skirti savyje tre- 
jopą pažinimą: a) vaizduotė ir justinis patyrimas; jis neduoda 
įsakmaus ir aiškaus pažinimo ir todel nelaiduoja tiesos; b) dis- 
kursyvinis mąstymas, logiškas pažangus protas (ratio); c) betar- 
piškas tiesos regėjimas savyje, intelektinė intuicija. Proto (ratio) 
ir intelekto pažinimas (b ir c) yra teisingas, nes yra aiškus ir 
ryškus. Šitas pažinimas nėra laikinis, bet amžino būtinumo su- 
vokimas, pažinimas „sub specie aeternitatis“. Visa, t. y. abso- 
liuti substancija iš savo tąsumo ir mąstymo atributų, yra mums 
pažįstama. 

B. Panteizmas. — Visos sistemos viršūnėje savo 
„Etikoje“ Spinoza padeda šitokias definicijas ir aksiomas: 
a) Reikia skirti substancijas, atributus ir modus. 


a). Substancija yra tai, kas yra savyje ir kas vien iš 
savęs yra suprantama, vadinasi, kas nebėra reikalinga nieko kita, iš 
ko turėtų būti suprantama. Id, quod in se est et per se concipitur, - 
i. e. cujus conceptus non indiget conceptu alterius rei, a quo for- 
mari debeat. 

8) Atributu vadiname tą daikto ypatybę, kuri išreiškia 
jo esmę. 

1). Pagaliau modai yra substancijos afektacijos pagal jos 
esminį atributą; jos gali būti suprantamos tik iš substancijos. 

b). Dviejų substancijų su vienodu atributu negali būti. 
Kadangi atributas sudaro substancijos esmę, tad skirtingos substan- 
cijos turi viena nuo kitos skirtis savo atributais. Jeigu substancijos 
turėtų vienodus atributus, tad jos būtų neatskiriamos. ir todel sutaptų 
į vieną. 

c) Dvi substancijos su skirtingais atributais neturi nieko 
bendro. Kiekviena iš jų turi būti suvokiama tik pati iš savęs; tokiu 
būdu vienos sąvoka negali turėti savyje, nei visos nei dalies, antro- 
sios substancijos sąvokos, vadinasi, tarp savęs jos neturi nieko bendra. 

f) Padarinio pažinimas pareina nuo priežasties pažinimo ir 
pastarąją savimi apima. — Effectus cognitio a cognitione causae de- 

pendet eamque includit. Tai reiškia: padarinys gali būti suvokiamas 
tik iš savo priežasties. $ 

e) Dievas yra substancija iš begalinės daugybės atributų; 
kiekvienas iš jų išreiškia amžiną ir begalinę esmę: Substantia cons- 
tans infinitis attributis, quorum unumquodque aeternam et infinitam 
substantiam exprimit. . 

f Pasibaigiamas dalykas (finitum) yra tas, kas kito 
lygios prigimties dalyko gali būti apribotas — ea res, quae alia eius- 
dem naturae terminari potest. 

g) Laisva mes vadiname tokią esybę; kuri iš savo prigim- 
ties būtinai egzistuoja ir viena pati savo veikimą determinuoja. 

h) Priešingai, būtinas yra tas dalykas, kurio buvimas ir vei- 
kimas yra determinuoti ko kito. — Necessaria vel potius coacta est 
illa res, quae ab alio determinatur ad existendum et operandum certa 
ac determinata ratione. 

Dédamas pagrindan Sitas definicijas, Spinoza pirmiausia 
teigia: substancija negali buti sukurta kurios kitos substan- 
cijos. Sukurtinė substancija prieštarauja pati 
sau. Ta teigimą Spinoza šitaip įrodo: Substancija yra tai, kas yra 
suvokiama vien iš savęs. Bet, kaip jau anksčiau matėme, pada- 
rinys tegali būti suvokiamas tik iš priežasties. Vadinasi, sukur- 
tinė substancija taip pat tegalėtų būti suvokiama tik iš savo prie- 
žasties. Bet tada ji paliautų buvusi substancija. Tad substan- 
cija pagal savo sąvoką yra „causa sui“, t. y. jos esmėje glūdi 
ir jos būtis. Substancija iš savo prigimties turi egzistuoti. Sub- 
stancija, kaip substancija, egzistuoja būtinai ir am- 
žinai. 

Iš to išeina: 

a) Substancija, kaip substancija, yra begalinė, neribota. Jei 
ji būtų apribota, tad ji turėtų būti apribota kitos substancijos, kuri, 
kaip substancija, taip pat būtinai egzistuotų. Bet tuomet mes turė- 
tume dvi substancijas su tuo pačiu atributu (egzistencijos būtinumas), 
o tai yra negalima. 

b) Salia begalinės substancijos negali bebūti nė jokios 
kitos substancijos, Juk ši, kaip substancija, turi savyje begaline 
daugybę atributų. Taigi jeigu būtų dar kita kokia substancija, tad 
ji turėtų turėti atributą, kurį jau turi begalinė substancija. Vadinasi, 
vėl turėtume dvi substancijas su tokiu pat atributu. 

c) Ta viena substancija yra kartu ir absoliučiai vientisa ir 
nedali. Jei ji būtų padaloma, tad jos sudedamosios dalys turėtų 
arba išlaikyti pilnaties prigimtį arba jos nustoti. Pirmuoju atveju, 
dalydami, gautume vėl daug substancijų su vienodais atributais; antruoju 
substancija turėtų visai nustoti egzistavusi, o tai yra negalima, nes ji 
egzistuoja būtinai. 

Ta viena, begalinė, vientisa ir būtinai egzistuojanti substan- 
cija yra Dievas. Aukščiau paduotoji Dievo definicija tetinka tik 
tokiai substancijos sąvokai, kuri anksčiau buvo aiskinta, Tokiu 


— 241 — 


búdu Dievas yra tiesiog substancija, ir be Jo né jokios 
kitos substancijos néra. Jeigu taip, tad pasaulyje sutinkamus 
daiktus turime laikyti ne substancijomis, bet tokiais dalykais, kurie 
glūdi (inhaerent) Dievo substancijoje. 

l C. Paralelizmas bei kūno ir dvasios tapa- 
tumas. — Jei mes pasaulyje sutinkame dviejų rūšių esy- 
bes, vienas, kurių esmė yra mąstymas, ir kitas, kurių ésmé 
yra tąsumas, dvasias ir kūnus, tad abi šitos ypatybės, mąsty- 
mas ir tąsumas, tegali būti laikomos tik vienos dieviškosios sub- 
stancijos esminiais atributais; atskiri daiktai, 
randami mąstymo ir tąsu:no pasaulyje, yra ne kas kita, kaip tik 
tam tikri modai, kintančios lytys ir būsenos, kuriomis tam 
tikru būdu apsireiškia Dievo atributai. Kūnai yra Dievo substan- 
cijos modai pagz! tąsumo atributą. Jie turi atitikti Dievo sub- 
stancijos modus pagal mąstymo atributą. Šitie modai yra idėjos, 
kurias kūnų atžvilgiu mes vadiname sielomis. Todel kiekvienas 
kūnas turi savo sielą, nes Dievuje yra visų daiktų idėjos; ir kuo 
tobulesnis yra kūnas, tuo tobulesnė yra ir jo siela, nes ji tėra 
tik jo idėja. Tuo būdu susidaro tobulas paralelizmas tarp 
tasumo ir mąstymo modu, nežiūrint į jų substancialų tapatumą 
vienoje dieviškoje substancijoje. 

D. Visų įvykių būtinumas. — Tokiu būdu Die- 
vas nėra pasaulio causa transiens, betyra jo causa imma- 
nens. Pasaulis yra būtina dieviškosios Esybės eksplikacija. Die- 
vas yra natura naturans, o pasaulis—natura naturata. 
Pastarasis yra taip pat amžinas ir būtinas, kaip ir Dievas. Kito 
pasaulio, be esamojo, negali būti, nes jis, būdamas Dievo esmės 
pasirodymas, būtinai iš jo išeina, kaip logikos išvada iš pagrindo. 
Bet vis delto Dievas yra laisva pasaulio priežastis, būtent tik 
Jis vienas tėra laisva priežastis, Jis vienas teegzistuoja būtinai 
iš savo prigimties būtinumo ir veikia pats iš savęs, t. y. 
veikia laisvai; visų kitų daiktų buvimas ir veiksmai yra jo deter- 
minuoti, nės jie yra tiktai jo substancijos modai. Pasaulyje nėra 
laisvos priežasties. Visa įvyksta su bütinumu. 

E. Zmogus. — Iš sakyta išeina ir žmogaus teorija. 
Žmogaus siela tėra jo kūno idėja, tarp jųdviejų nėra nė jokio 
realaus skirtumo. Žmogaus kūnas yra tobuliausias i$ visų kūnų, 
tad ir žmogaus siela yra iš visų sielų tobuliausia. Todel žmo- 
guje kūnas ir siela tėra vienas individas, tik vieną kartą su 
tąsumo atributu, kitą kartą — su mąstymo. Kaip kūnas yra Die- 
vo tasumo dalis, kiek Jis apsireiškia toje natura naturata, 
taip ir dvasia tiek tėra dieviškojo mąstymo dalis, kiek Jis apsireiš- 
kia toje pat natura naturata. 

Žmogaus dvasia, būdama egzistuojančio kūno idėja, 
negali ilgiau patekti kaip ir pais kūnas. Vis delto šis tas iš 
sielos pasilieka. Būtent Dievuje, be egzistuojančio kūno idėjos, 
reikia pripažinti dar idėją, kuri išreikštų belaikę, amžiną kūno 
esmę, esmę amžinybės atžvilgiu (sub specie aeternitatis). Sita 

idėja priklauso dvasios esmei ir todel ją turime laikyti nenyks- 
tama. Ji yra buvus dar kūnui nesant, ji pateks amžinai ir kūnui 
iširus. Vadinasi, tik vienas nemarumas — idėjos! 


F. Etika. Gera ir pikta skirtumo nereikia vesti iš 
veiksmo santykio su Dievo įstatymu; prieš Dievo valią negali taip 
pat niekas įvykti, kaip ir pries Dievo žinojimą, nes žmogus neturi 
laisvės, kurią jis galėtų pavartoti prieš Dievą. Ką darydami, mes 
darome būtinai ir todel tai yra gera. Tai, ką mes vadiname pikta, 
tegali būti tik darbo padariniai, jeigu jie yra mums žalingi. Pik- 
tybė nėra realus dalykas, o tik trūkumas, nebuvimas ko nors. Gera 
yra tai, kas padeda mums išsilaikyti ir tobulintis, nes to siekia 
kiekviena esybė. Pikta gi yra tai, kas minėtam tikslui pasirodo ža- 
linga. "Todel dorovinis žmogaus uždavinys tegali būti tik tas: proto 
ir išmanymo vedamas, jis turi siekti to, kès jo išsilaikymui ir 
tobulėjimui naudinga, ir vengti to, kas tam tikslui žalinga. Jėga, pa- 
dedančioji šitą uždavinį vykdyti, vadinasi dorybė. Taigi kuo dau- 
giau žmogus ieško tikros savo naudos, tuo jis yra dorybingesnis. . 
Aukščiausia dorybė yra Dievo meilė (amor Dei intellectualis), 
žmogaus meilė savo amžinos esybės būties, arba Dievo meilė paties 
savęs žmoguje. Laimė nėra atlyginimas už dorybę; priešingai, dorybė 
ir laimė yra tas pat. 


G. Religija nėra tiesos pažinimas, o tik paklusnumas 
Dievui, apsireiškiąs artimo meile, Antgamtinės religijos nėra. Ste- 
buklai tėra gamtiški veiksmai, kurių mes priežasčių nežinome; juk 
gamtos dėsniai yra Dievo esmės dėsniai, todel nė pats Dievas negali 
daryti iš jų išimties. 

Filosofija ir teologija yra visai atskiri dalykai. Filo- 
sofijos objektas ir tikslas yra tiesa, teologijos — paklusnumas Dievui. 
Teologija nustato tokias dogmas, kokios yra reikalingos šitam paklus- 
` numui padėti; bet kada eina dalykas apie tiesą, t. y. apie tai, kaip 
šitas dogmas reikia iš tikrųjų suprasti, tada tegali spręsti tik filosofija. 

H. Savo teisės ir visuomenės filosofijoje Spi- 
noza glaudžiai prisišlieja prie Hobbeso. Judviejy pažiūros čia daž- 
niausiai tos pačios. Ir Spinozai valstybės valdžios galybė yra neap- 
rézta. Net religijos dalykams ji yra vienintelė aiškintoja ir teisėja. Iš 
jos kompetencijos bėra išimamos tik filosofinės pažiūros. 


Leibnizae. Spinozos filosofiją vadina philosophia 
pessimae notae. Ir teisingai. Ji palaidoja kiekvieną tiesą, 
visiškai griauna religiją, o su ja—ir kiekvieną dorovę. Nežiūrint 
į tai, spinozizmas rado daug pasekėjų ir draugų, ypač Vokietijoje, 
būtent prieš 18. a, galą, o taip pat ir vėliau; prie jų priklausė 
net pats Goethe, 

KETVIRTASIS SKYRIUS. 


Filosofijos raida Anglijoje nuo ant- 
rosios pusés 17. amZiaus. 


Įvedamosios pastabos. 


1. Anglijoje Hobbeso ir Descarteso filosofinės pažiūros jau 
anksti sutiko pasipriešinimą. Heinrichas Mooreas (1614.—1687.) 
atmetė Descarteso metodą ir pagrindinius principus, pažinimo moksle 
laikėsi tam tikro platonizmo, o gamtos moksle priėmė visuotinę gam- 
tos dvasią, kurią reikia laikyti visų erdvinių judesių principu. 


2. Taip pat platonininkas ir Hobbeso priešas buvo Ral- 
phas Cudworthas (1617.—1688.). Jis mokė, kad gamtoje ne- 
galima esą sustoti prie vieno tik atomų judėjimo, bet kad pagrindo 
gamtos formacijoms reikią ieškoti plastiskame principe, kuris 
pergaunas visą materiją, padarąs ją gyvą ir formuojąs ją iš vidaus 
pagal dėsnius, kuriuos Dievas yra įdėjęs į jo (principo) prigimtį. 
Panašia pakraipa sekė Samuelis Parkeris (+1688.)ir Teo fi- 
lius Gale (1628.—1677.). 


3. Bet pirmiausia atkreipia į save dėmesį Johnas Lockeas, 
grynojo empirizmo pagrindėjas. 


1. Empirizmas, 
Johnas Lockeas. 


Johnas Lockeas (1623.—1704.), gimęs Wringtone, netoli 
Bristolio, studijavo Oxfordo universitete, ypačiai nagrinėdamas 
Bacono iš Verulamo ir Descarteso raštus. Vėliau jis susipažino 
ir draugiškai gyveno su lordu Ashleyu, Shaftesburyo grafu. Keliavo 
kartu su juo net į Olandiją, kada jis ten buvo ištremtas, bet 
Vilhelmui Oraniečiui paėmus sostą, vėl sugrįžo į Angliją. Iš Lo- 
ckeo raštų mums svarbiausias yra lengvos ir gražios lyties „Essay 
concerning human understanding“; čia jis smulkiai išdeda savo 
empiristiškas pažiūras. Prie to dar reikia pridėti „Tris laiškus apie 
toleranciją“, straipsnį apie piliečių valdymą ir kita. 

Su Lockeu, gimęs Anglijoje, prasideda vadinamasis „Svie- 
timo“ periodas; šį periodą populiarizuojama filosofija ir sklei- 
džiamas įsitikinimas, kad žmogus neturįs pasiduoti vedamas nė 
jokiems autoritetams, bet pats savo suverenaus proto nurodymais 
turįs tvarkyti gyvenimą. 

1. Lockeo idėjų kilmės mokslas.“ 


1. Būdas, kuriuo Descartesas aiškino intelektualinį pažinimą 
iš įgimtųjų idėjų, Lockeo nepatenkino. Todel pradžioje savo 
„Žmogaus proto tyrinėjimų“ jis ir steigiasi atremti silpnąsias pran- 
cūzų filosofo pažiūros púses. Įgimtų idėjų nėra. Įrodymu Lo- 
ckeas čia ima tą faktą, kad apie tas idėjas mes neturime nė jokio 
nusimanymo, o ypač tai, kad del tokių idėjų ir principų nėra Zmo- 
nėse visuotinio sutarimo. Jei toks sutarimas ir būtų, tad jis 
būtų išaiškinamas ir be įgimtų idėjų. 

Todel Lockeas sako: visas savo idėjas mes semiame iš pa ty- 
rimo. Patyrimas yra vienintelis pažinimo šaltinis. Mūsų siela 
pradžioje yra tarsi tabula rasa, į kurią visos idėjos yra tik 
patyrimo įrašomos. Reikia skirti dvejopą patyrimą, išorinį 
ir išvidinį, sensaciją ir reileksija. Pirmasis verčiasi 
išoriniais suvokiamais daiktais, jų pojūtinėmis kokybėmis; antrojo 
dalykas yra mūsų pačių „aš“, jo veiksmai ir būsenos, k. a. mąsty- 
mas, tikėjimas, abejojimas ir t. t. 

2. Iš patyrimo, iš sensancijos ir refleksijos, pirmiausia mes 
"gauname vientisines, nesudétines idėjas. Jos yra 
pirminiai ir vieninteliai mūsų pažinimo elementai. Bū- 
damos vientisos, šitos idėjos yra neaptariamos. Jų atsiradimo metu 
siela laikosi pasyviai. Daugiau del jų galima štai dar ką 
pastebėti: 

a) Kiekvieną justi atitinka tam tikra idėja, kuri tik jai vienai 
tarpininkaujant tėra suvokiama, pav., šviesa. Kai kurios justinės ko- 
kybės gali būti pajuntamos ir keliomis justimis kartu, kaip antai tąsu- 
mas, pavidalas. "Toliau, yra idėjų, igyjamu viena refleksija, pav., mas- 
tymo, norėjimo idėjos; kitos idėjos vėl yra įgyjamos ir iš sensacijos 
ir iš refleksijos kartu, kaip antai linksmumo ir skausmo idėjos. 

b) Iš justinių kokybių, kurios yra mūsų vieatisiniy idėjų objek- 
tas, vienos priklauso kūnams taip, kaip mes jas patiriame idėjoje, 
pav., didumas, tąsumas, pavidalas, judėjimas, rimtis, padėjimas ir skai- 
čius. Jos vadinasi realinémis arba pirminėmis kokybėmis. 
Bet kitos kūnus atitinka tik, taip sakant, virtualiai; jos del savo pir- 
minių ypatybių, kurios nėra patiriamos, taip veikia mūsų jusčių orga- 
nus, jog iš to mumyse atsiranda tam tikrų kokybinių vaidinių, kaip 
antai spalvos, garsai, kvapai. Jos vadinamos antrinėmis, arba 
išvestinėmis, kokybėmis. 


3. Bet siela turi galią iš tų vientisinių idėjų savarankiškai 
daryti sudėtines idėjas. Sita galia vadinama protu. Taip 
mes per protą pasiekiame sudėtinių idėjų, kurios, būdamos 
sudėtinės, pasiduoda aptariamos. Jas galima suskirstyti į tris 
klases: modų, substancijų ir reliacijų idėjos. 


a) Modai yra sudétinés idėjos, kurios išreiškia ne savaime 
egzistuojantį dalyką, bet tik kito dalyko ypatybę. 

b) Substancijos idėja yra rinkinys nesudėtinių idėjų, 
taip susijusių viena su kita, jog mes jas laikome vieno vieningo subs- 
trato turimomis ir tuo būdu į vienetą jungiamomis. 

c) Pagaliau reliaci jos idėjos yra tokios sudėtinės idėjos, 
kurios atsiranda, lyginant protui vienus daiktus su kitais. Visi daiktai 
proto gali būti lyginami. 

4. Del tų sudėtinių idėjų galima dar štai ką pastebėti: 


a) Jei tas pastovus tam tikrų vientisinių idėjų visetas sukelia 
mumyse substancijos sąvoką, tad tų visada viena su kita susijusių 
idėjų į įvairumas vėda mus prie įvairių substancijų sąvokos, būtent 
dvasinių ir kūninių substancijų. Kūninės substancijos sąvoką priei- 
name, pripazindami justines idėjas, kurios šalia mūsų visuomet 
yra susijusios, turimomis vieno vieningo subjekto; susidarydami dvasi- 
nės substancijos sąvoką, panašiai elgiamės su savo pačių vidaus veiks- 
mais ir būsenomis. 

b) Per dvasinės substancijos sąvoką prieiname Dievo sąvoką. 
Būtent iš refleksijos mes gauname buvimo, laiko, pažinimo, galybės, 
laimės sąvokas. Praplėtę kiekvieną iš šių ypatybių iki begalybės ir 
sujungę paskui jas vėl vieną su kitomis, mes ir gauname Dievo sąvoką. 

c) Iš reliacijų svarbiausios yra priežastis ir padarinys, 
tapatumas ir skirtingumas ir, pagaliau, dorovės reliacija. 

a) Patirdami kur nors substancijy ar ypatybių atsiradimą ir paste- 
bėję, kad savo būtį jos gauna is kitų esybių veikimo, veikiančiąją esybe 
vadiname priežastimi, o gautąją iš to veikimo esybę = padariniu, o 
abiejų santykį — priežastingumo santykiu. 

8) Stebėdami daiktą tokį, koks jis yra dabar, ir tokį, koks jis 
buvo kitu laiku, ir turėdami abu prieš akis, mes prieiname tuo būdu 
identumo ir skirtingumo sąvokas. 

1) Dorovinės reliacijos sąvoką įgyjame, statydami veiksmą šalia 
įstatymo ir juos lygindami. Iš to mes gauname gera ir bloga sąvo- 
kas, destis, ar veiksmas pasirodo sutinkąs su įstatymu ar jam prieš- 
taraujas. 

5. Nuo sudétiniy mes pagaliau pakylame prie visuoti- 
niu idėjų. Mūsų idėjų skaičius yra toks didelis, jog mes 
negalime jų pavadinti atskirais vardais. Todel, suėmę krūvon 
panašių idėjų visetą ir abstrahuodami tai, kas jose lygu, nuo to, 
kas skirtinga, mes duodame jam, tam visetui, vieną bendrą vardą. 


2. Lockeo pažinimo teorija. 


1. Idėjos tėra tik medžiaga pažinimui, jos dar nėra pats 
pažinimas. Pažinimas kyla iš suvokimo idėjų sutikimo ar prie- 
šinimosi ir pirmiausia apsireiškia sprendimu. Bet mes tą suti- 
kimą ar nesutikimą suvokiame arba regėjimu, arba protu, 
arba justiniu patyrimu; todel ir mūsų pažinimą reikia skirti į 
tris rūšis: intuityvinį, demonstratyvinj ir justinj pažinimą. 

2. Kalbant apie mūsų pažinimo tikrumą, reikia skirti n o- 
minalinę ir realinę tiesą. Nominalinę tiesą turėsime tada, 
kada sutiks tik vienos sąvokos, be daiktų; realinę tiesą gausime, 
jei mūsų pažinimas atitiks objektyvią tikrybę. Del realinės tiesos 
reikia štai ką pastebėti: 

a) Mūsų pažinimas iš vientisinių idėjų visada yra 
realus. Kadangi vientisinės idėjos yra mūsų gautos iš daiktų, 
tad jos visada daiktus atitiks. 

b) Prie sudėtinių idėjų tiek tenka pasakyti: 

a) Modų ir reliacijų idėjos taip pat visada yra realios. 
Tai yra pavyzdžiai, kuriuos siela pasidaro, kad paskui pagal juos 
galėtų spręsti. Taigi jie taip pat turi būti realūs, nes daiktai 
arba prie jų taikosi, juos atitinka, arba, jeigu ne, visai neturi su 
jais nieko bendra. 

8) Bet substancijos sąvokos atžvilgiu mūsų pažinimas 
yra tik tada realus, jei idėjos, kurių visetą mes suvokiame kaip 
substanciją, tikrai visuomet kartu iškyla. 

c) Pažinimas iš visuotinių idėjų, t. y. visuotiniosios 
tiesos ir dėsniai, neturi nė jokio realumo — del tos paprastos 
priežasties, kad idėjos, iš kurių tas pažinimas yra sudarytas, tėra 
tik bendri vardai. 


3. O iš to vėl išeina: 

a) Vadinamieji visuotiniai dėsniai arba principai nieku būdu 
nėra viso pažinimo pagrindas; jie nieko neduoda nei įrodinėjimams 
nei invencijai; jie tėra padedamosios priemonės sutvarkytam mokymo 
metodui arba tik padeda disputuojant nutildyti atkaklų priešininką, 
kai jis ima prieštarauti tokiam principui, del kurio visuotinio reikšmin- 
gumo verčios yra jau kartą susitarta. 

b) Reikia skirti realinę daikto esmę nuo sąvokinės, t. y. 
skirti jo vidaus santvarką — pagrindą jo ypatybių, pagal kurias mes 
mąstome apie daiktą — nuo tų pačių ypatybių viseto. Reali daikto 


esmė (essentia realis) yra mums visai nežinoma; visuotiniosios idėjos . 


juk daikto esmės neisreiskia. Mūsų pažinimas teapima sąvokinę 
daikto esmę (essentia nominalis). 

c) Todel ir daiktai skirstomi į gimines ir rūšis ne pagal realinę 
esmę. Tas suskirstymas neturi nė jokios objektyvios reikšmės; jis 
tėra tik subjektyvi mūsų mąstymo operacija geriau apžvelgti savo 
turimoms idėjoms. 

4. Jei kalbėsime toliau apie mūsų pažinimo reikšmingu- 
mą, tad jis: 

a) kūninių esybių atžvilgiu yra labai aprėžtas. Juk nesu- 
skaitomos daugybės vienų kūnų mes visai nepažįstame . del jų 
tolumo, o ir kitų, mums artimų kūnų, pačios mažosios dalelytės 
ir jų paslėptos jėgos mūsų justiniam patyrimui nėra prieinamos. 

b) Žmogaus sielos nemirtingumo ir dvasiškumo demonstra- 
tyviai negalima pažinti. Juk nėra galima tikrai nustatyti, ar ir 
materialinė esybė negali mąstyti. 

c) Tačiau demonstratyvinis Dievo pažinimas yra galimas. 
Kaip iš mūsų pačių buvimo, taip ir iš buvimo išorinio pasaulio 
daiktų mes tikrai galime samprotauti apie buvimą aukščiausios 
priežasties, kurią mes vadiname Dievu; iš čia taip pat galima iš- 
vesti, kad Dievas yra nemateriali dvasinė esybė, nes mes patys ne- 
galėtume mąstyti, jei pats Dievas nebūtų mąstanti, o tuo pačiu — 
ir dvasinė esybė. 


3. Baigiamosios pastabos. 


Kitas Lockeo mokslas yra visiškai pasidavęs to laiko srovei. 


l. Laisvės sąvoką jis aptaria Hobbeso būdu. Nesą nė 
jokios valios laisvės, o esanti tik veikimo laisvė. Valią kiekvieną 
kartą neišvengtinai apsprendžiąs nepasitenkinimas dabarties padėjimu. 
Tačiau valia gali savo pasiryžimą atidėti, geismo vykdymą sulaikyti 
ir pradėti svarstymą iš naujo; šituo atžvilgiu, bet tik šituo, galima kal- 
bėti apie valios laisvę. 

Gera mes vadiname tai, kas mums teikia m al onumo, 
bloga — kas neša skausmą. Dorovės atžvilgiu geras 
bus tas veiksmas, kuris sutinka su šiais trimis įstatymais: Dievo bei 
civiliniu įstatymais ir viešąja nuomone. Antrasis ir tretysis įstatymas 
turi visiškai sutikti su pirmuoju. Iš Dievo įstatymo punkto mes kalbame 
apie nuodėmę; iš valstybės įstatymų kalbame apie teisėtumą ar netei- 
sėtumą, o iš viešosios nuomonės kalbame apie dorybę ir nedorybę. 
Mes kalbame apie moralinį gera ir bloga, nes paklusnumas doro- 
vės įstatymams teikia fizinių gerybių, malonumą, atlyginimą, o nepa- 
klusnumo išdavos yra fizinės blogybės, skausmas, bausmė. 


2. Religijos srityje Lockeas pripažįsta Dievo Apreiškimą. 
Bet jei protas turi kokią nors tiesą priimti už apreikštą, tad jis, Zi- 
noma, turi būti tikras, kad ji tikrai yra apreikšta ir kad ją reikia tik- 
rai ta prasme suprasti, kaip ji yra teikiama tikėti. Laikydamas Baž- 
nyčią laisvu noru sukurta draugija, o ne Dievo įsteigta tikėjimo glo- 
bėja, Lockeas sako, kad apie Apreiškimo prasmę atskirais atsitikimais 
turi spręsti individualinis protas. 

Iš Bažnyčios supratimo, kaip laisvu noru sukurtos draugijos, 
eina ir Lockeo religinė tolerancija. 

3. Valstybės moksle Lockeas kovoja prieš bet kokį abso- 
liutizmą. Valstybė yra įsteigta laisvu jos narių susitarimu bendroms 
savo teisėms apsaugoti. Valstybėje pirmoji yra įstatymų leidžia- 
moji valdžia, jos priklauso vykdomoji valdžia, kuri, geriausia, turi 
būti atskirta nuo įstatymų leidžiamosios ir turėti savo atskirą atstovą. 
Jei ji turimą valdžią naudoja piktam, tad jos nubaudimas ir pašalinimas 
revoliucija yra teisėtas. 


4. Pripažindamas idėjų kilimą iš patyrimo, bet ne iš pir- 
mykščio dvasios turto arba iš spontanaus, kuriamojo proto veiki- 
mo, Lockeas nusipelnė empirizmo pagrindėjo vardą, to mokslo, 
kuris visokį pažinimą išveda iš tų patyrimo elementų sudėjimo, ir 

todel pažinimą būtinai aprėžia patyrimu. Bet iš tikrųjų Lockeas 
dažnai peržengia patyrimo ribas, ne tik matematikoje, kuri yra 
visuotinės reikšmės, nors ji ir ne realiais daiktais verčiasi, bet ir, 
pav., beskirdamas pirmines kokybes nuo antrinių ir pripažinda- 
mas pirminių kokybių objektyvumą; toliau, pripažindamas gan ne- 
aiškiai suprastą substanciją, Dievo egzistavimą, remdamas jį prie- 
žastingumo dėsnio objektyvumu. Šitokios vietos Lockeo filosofi- 
joje buvo laikomos nenuoseklybėmis. Siaip ar taip, tų savo min- 
čių jis nėra pakankamai gnoseologijos atžvilgiu ištyręs ir parėmęs. 
Todel jis, žinoma, nėra grynojo ir nuosekliojo empirizmo atsto- 
vas. Tačiau jo amžininkai ir pasekėjai ne tik svarbiausiu, bet ir 
vieninteliu reikšmės turinčiu dalyku iš jo sistemos palaikė kaip 
tik empirinio elemento iškėlimą bei pabrėžimą ir jį toliau plėtojo. 
Prie to ypačiai daug prisidėjo jo tautietis Dovydas Humeas. 
Ir Vokietijoje, o ypačiai Prancūzijoje, jis turėjo didelės įtakos 
Švietimo periodo filosofijos atstovams. 


ll Anglų moralinė filosofija. 


Antanas Ashleyas, grafas Shaftesburyas. 


1. Kaip deistinė proto religija pasiskelbė nepriklausanti 
Bažnyčios autoriteto ir Šv. Rašto, taip tuo pat Švietimo periodu 
padarė iš savo pusės ir moralybės filosofija; ji atsiskyrė nuo reli- 
gijos ir atsistojo greta jos. 

Pirmiausia buvo išsitarta prieš Hobbesą ir pabrėžta tos mo- 
ralybės nepakankamumas, kuri savo svarbiausiu principu stato 
egoizmą. Richardas Cumberlandas (1632. — 1719.) 
ieško dorovės ir teisės, paremtos altruistiniais palinki- 
mais, norėjimu vienas kitam gera. Kiti, kaip Williamas W o l- 
lastonas (1659. — 1724.) ir Samuelis Clarkeas (1675. — 
1725.), dorovės esme laikė tokį elgesį, kuris taip atitinka objek- 
tyvių daiktų santykius, jog visa, pagal savo padėjimą, turi būti 
suvartota pasaulio harmonijai, ir tuo būdu atitikti Dievo valią. 
Etika esanti elgesio logika. 

2. Bet įtakingiausias ir vaisingiausias nepriklausomosios mo- 
ralybės filosofijos atstovas buvo, švelnaus estetinio jausmo, grafas 
Shaftesburyas (1671. — 1718). Savo rašte „An inquiry 
concerning virtue and merit“ jis išdeda savo mokslą stilinga, 
lengvai suprantama kalba. 

Etika, kaip ir menas, turinti būti suprasta iš savų psi- 
chologinių principų. Be to, į žmonių elgesį Shaftesburyas 
žiūri iš žmoguje veikiančių jėgų harmonijos po- 
žiūrio. Jis randa žmoguje dvejopų prigimtų, iš savęs lygiai tei- 
sėtų, polinkių: visuomeninių (simpatinių), nukreiptų į visuo- 
tine gerovę, ir savanaudiškų (idiopatinių), nukreiptų į pri- 
vatinę gerovę. Pirmieji visada yra geri; antrieji gali būti ir 
geri ir blogi, Būtent, jei savanaudiškas polinkis yra taip stiprus, 

jog jis nusmelkia visuomeninį polinkį, tad jis yra blogas. Be: 
tas polinkis yra geras, jei jis yra tiek saikus, jog gali sugyventi 
su visuomeniniu polinkiu. Tad norint dorovingai gyventi, reikia 
tarp visuomeninių ir savanaudiškųjų polinkių nustatyti deramą pu- 
siausvyrą. Visuomeniniai polinkiai turi nusmelkti savanaudiškuo - 
sius, vadinasi, šie pastarieji turi priklausyti pirmųjų. 

Nustatydami šitų mūsų polinkių pusiausvyrą, mes vadau- 
jamés įgimtu dorovės instinktu, kurį vadiname „moraliniu 
jausmu“. Taigi jis yra mūsų dorovės norma. Juo yra pa- 
grįsti racionaliniai etinio malonumo ir nemalonumo atiektai. Etikos 
atžvilgiu malonus arba geras yra tas elgesys, kur harmoningai susi- 
jungia egoistiniai ir altruistiniai polinkiai. Džiaugsmas iš harmoni- 
jos ir nemalonumas iš disharmonijos daro etikos žmogų. — O mo- 
tyvas, kuriuo mes, siekdami dorybės, turime vadovautis, yra dory- 
bės pranašumas, ir tiktai jis vienas. Dorybę mes turime mylėti 
del jos pačios, o ne del kitų gerybių. Su dorybe yra betarpiškai 
susijusi ir laimė. 

Iš to išeina, kad moralybė nuo religijos yra visai atskir- 
ta; pastaroji neturi nieko bendra su pirmąja. Gera ir bloga sa- 
vokos nepriklauso Dievo sąvokos. Galima būti moraliai geram 
ir dorybingam ir neturint nė jokios religijos, netikint nė jokio 
Dievo. Ateizmas dorovei nekenkia. Religija gali būti dorovei net 
žalinga: mat, jei tikėjimas būsimu atlyginimu yra žmoguje silpnas, 
tad dorovė netenka atramos; o jei tikėjimas, priešingai, yra stip- 
rus, tad žmonės paprastai pradeda nieku laikyti šio gyvenimo 
pareigas. Tiktai vienu atveju religija gali padėti dorovei, bū- 
tent, kada del žmogaus sugedimo tikras gera akstinas, dorybės 
pranašumas, visai nebetraukia prie gera, kada socialinius palinki- 
mus nustelbia stiprūs geiduliai. Šituo atveju religija, savo paža- 
dais ir bauginimais, per accidens, netiesiogiai, gali būti 
atsvara ir išganinga priemonė. 


3. Panašiai mokė ir Pranas Hutchesonas (1694.—1747.). 
Kiti tų laikų moralybės filosofai Anglijoje yra: Adomas Fergusonas 
(1724.—1816.), Adomas Smithas (1723.—1790.), ypačiai žinomas 
savo politine ekonomija, moralybės principu laikęs simpatiją; Henrikas 
Homeas (+1782.), Bernardas iš Mandevilleo ir Dovydas Hart- 
leyas (1705. — 1757.), vėl įvedęs į moralybę džiaugsmo principą. 


Il. Akosmizmas. 


Jurgis Berkeleyas. 


1. Jurgis Berkeleyas (1684.—1753.), kilimo irlan- 
dietis, anglikony vyskupas Cloynee, Irlandijoje, i$ Lockeo empi- 
ristiškų principų išvedė akosmizma, arba spiritualizma, neigiantį 
kūnų pasaulio realumą. Jis parašė daug veikalų, iš kurių ypačiai 
reikia paminėti „Treatise concerning the principles of human 
knowledge, ir „Three dialogues between Hylas and Philonous“. 

2. Berkeleyas laikosi Lockeo empiristiško požiūrio, kad kiek- 
vienas pažinimas pradedąs nuo patyrimo. Tačiau nuo Lockeo jis 
skiriasi, manydamas, kad sensacija ir refleksija néra skirtingi paži- 
nimo šaltiniai; sensacija jam tėra tik atskira refleksijos, iš v id ií- 
n é s justies, rūšis; tai jrodas jų dviejų buvimas toje pačioje sąmonėje. 

Laikydamasis šito požiūrio, jis nori įrodyti, kad kūniškų 
substancijų įprasta prasme visai nėra ir negali būti. Jis taip 
argumentuoja: 

a) Justimis mes suvokiame tik justines kūnų kokybes. Jei 
mes jas visas kartu nuo kūuo mintinai atskirsime, tad šis pa- 
starasis išnyks, Taigi jeigu galima įrodyti, kad justinės kokybės 
visos kartu yra subjektyvus dalykas, esąs tik mūsų vaizduotėje, 
"tad tuo pat yra įrodyta, kad kūnų, kaip šalia mūsų egzistuojančių 
esybių, visai nėra. O tai galima įrodyti, nes — 

b) Kalbėdamas apie išvestines kokybes, pats Lockeas 
pripažįsta, kad jos esančios visai subjektyvus dalykas. Bet tą 
patį reikia pasakyti ir apie pirmines kokybes. Juk vienas 
ir tas pats daiktas vieno akiai atrodo mažas, lygus, apvalus, o 
kito, priešingai, atrodo didelis, šiurkštus, kertėtas; tas pats judesys 
vienam atrodo greitas, kitam — lėtas ir t. t. Visa tai evidenčiai 
rodo, kad visos vadinamosios pirminės kokybės pareina nuo 
atskirų žmonių subjektyvumo, ir todel yra tiek pat grynai subjek- 
tyvūs vaidiniai, kaip ir išvestinės, antrinės kokybės. 

c) Iš to išeina, kad visas kūno vaidinys yra sudėtas iš vienų 
subjektyvių idėjų ir kad tuo pačiu nė jokios kūniškos substancijos 
nėra. Visa, ką mes pažįstame, yra tik mūsų idėjos, o buvimas 
tariamų išorės daiktų yra tik mąstymas apie juos (esse est percipi). 
Kūniškos substancijos mintis kyla tik iš to, kad tam tikros idėjos 
mumyse visada yra vienos kitų lydimos. 

Bet mes gerai nusimanome, kad nesame patys tų įdėjų kūrė- 
jai; juk mes negalime nuspręsti, kokių idėjų norime turėti, kada, 
pav., atmerkiame akis. Vadinasi, mūsų idėjos turi turėti objekty- 
vią būtį šalia mūsų. Bet kadangi idėjos gali būti tik dvasioje, ir 
kadangi dvasią tegali sužadinti tik dvasia, tad idėjos turi egzistuoti 
kitoje, nuo mūsų skirtinoje, dvasioje. Tokia dvasia yra die viš- 
koji Dvasia. Taigi Dievas savo valia mūsų dvasioje sukelia 
mąstomas idėjas. 

Taigi, pagal Berkeleya, justinio pasaulio egzistavimas pareina 
nuo dvasių egzistavimo. Pašalinus mintinai pastarąsias, pranyks 
ir pirmasis. Kūnų egzistavimo nuneigti negalime, bet jie egzis- 
tuoja ne kaip kūninės substancijos, bet tiktai kaip idėjos, 
pirma Dievuje, o paskui — mumyse (akosminis idealizmas). Pa- 
saulį Dievas sukūrė, suteikdamas savo idėjoms sukurtųjų dvasių 
atžvilgiu buvimą. Tas idėjas Dievas duoda sukcesyviai, taip kaip 
Mozės knygos rodo. 

3. Ir Lockeoo nominalizma Berkeleyas išveda iki krašto. 
Jis negali atskirti sąvokos nuo vaidinio ir todel, kartu su bend- 
riniais vaidiniais, atmeta ir bendrines sąvokas. Vaidinys visada 

turįs savyje konkrečiai apibrėžtą dalyką. Jis gali, tiesa, atstovau- 
ti vienu žodžiu žymimų daiktų klasei, pats nebūdamas iš 
tikro bendras. Taip pat esą galima turėti galvoje tik vieną 
daikto ypatybę, neatsižvelgiant į kitas, bet vis delto nesą nė jokių 
bendrinių sąvokų, lygiai kaip nėra ir bendrinių daiktų. 


IV. Skepticizmas. 


Dovydas Humeas. 


Literatūra: Ant. Thomson, D. Hume, sein Leben und 
seine Philosophie, l., vokiškai 1912. 


1. Gyvenimas ir raštai.—Nuosekliau ir kraštutiniau, 
nekaip Berkeleyas, empiristišką Lockeo mokslą išplėtojo Humeas, 
privarydamas jį prie skepticizmo. Dovydas Humeas 
(1711.—1776.) gimė Edinburghe. Ruošėsi būti teisininku, tačiau 
labiau linko į filosofiją ir dailiąją literatūrą. Po daugelio gyvenimo 
džiaugsmų ir vargų jis gavo Edinburghe bibliotekininko vietą. Čia 
parašė daug lankios dailintėlės lyties veikalų, iš kurių ypačiai pami- 
nėtini: „Treatise on human nature“, „Enguiry concerning human 
understanding“ ir „Natural history of religion“. 

2. Pažinimo teorija.—Humeo nagrinėsena yra psi- 
chologiška. Kaip Lockeas, taip ir jis mano, kad kiekvieną paži- 
nimą sudaro idėjų santykiai. Bet visos idėjos remiasi įspūdžiais, 
impresijomis. Vaidiniai tėra tų įspūdžių atvaizdai. Jie yra susiję 
vienas su kitu pagal tam tikrus dėsnius, asociacijų dėsnius; tie 
dėsniai remiasi galų gale panašumu ir priešingumu, buvimu kartu 
laike ir erdvėje ir priežastiniu sąryšiu. 

Pažinimas, kuris turi dalyko tik su idėjomis kaip įdė- 
jomis ir remiasi intuicija ir demonstracija, duoda absoliutų tik- 
rumą, pav, matematikos dėsniai. Bet įspūdžių intensyvumas 
instinktyviai mus verčia pripažinti šalia mūsų esančią r e a- 
lybę. Jai pažinti mes naudojamės pirmiausia dviem sąvokomis: 
priežasties ir substancijos. Abi jiedvi yra psichologinės 
iliuzijos, kurias sukuria mūsų vaizduotė. Nėra nė jokios 
impresijos, kuri duotų joms nepriklausomą turinį. Kaip mes 
igauname tas sąvokas? Humeas steigiasi įrodyti ju psichologišką 
kilmę, o iš šios sprendžia ir apie jų loginę verčią. 

a) Priežastis. — Tardamiesi pažįstą tikrovę, mes visur 
remiamės priežastingumo dėsniu ir iš padarinio sam- 
protaujame apie priežastį. Tad norėdami išspręsti, kiek teisingas ir 
realus yra tas mūsų pažinimas, turime pirmiausia patyrinėti, ar 
tokio priežastingumo principo iš tikro esama. Del jo, pagal Hu- 
meą, štai ką tenka pasakyti: 

Priežastingumo dėsnis nėra nei apriorinis nei aposteriorinis 
principas. 

a) Jis nėra apriorinis principas, nes padarinys nuo priežasties 
yra visai skirtingas ir todel jo negalima rasti priežasties sąvokoje. 

Taip pat kalbamasis principas nėra aposteriorinés prigimties, nes 
patyrimas teduoda mums faktus vieną po kito laike, bet nieko 
nesako apie kokį nors priežastingą jų sąryšį. 

8) PrieZastingumo principasišvedamas tik i$ to, kad mes dažnai 
pastebime, jog vieną apraišką visada seka kita, ir kad tas se- 
kimas (sukcesija), kiek mes atsimename, yra buvęs visur ir visada. 
Iš to mes esame linkę manyti, kad ir ateityje vieną apraišką seks 
tam tikra kita, net turės sekti. Taip mes sukcesijos santykį 
padarome priežasties santykiu, manydami, kad viena apraiška su- 
kelia kitą ir kad viena iš jų yra priežastis, o kita — padarinys. 
Kitaip tariant, mes post hoc sumaišome su propter hoc. 

1) Jeigu taip, tad negalime įrodyti, kad bent koks mūsų 
pažinimas būtų realiai teisingas, ir todel visose pažinimo srityse tu- 
rime laikytis skepticizmo, nes: 

Įrodymas, kad mūsų justinės idėjos yra realios, remiasi 
tuo manymu, kad tos idejos mumyse esančios sukeliamos egzis- 
tuojančių šalia mūsų objektų, kad jos esančios padariniai, 
kuriuos turi atitikti esančios šalia mūsų priežastys. Bet 
priežasties ir padarinio santykis nėra juk objektyviai pagrįstas; taigi 
visas justinių daiktų realumo įrodymas nustoja reikšmės. Tai tei- 
singa tuo labiau, kad mes pažįstame juk ne daiktus, bet idėjas, 
o tarp šių nė jokio priežastinio santykio negalime surasti. 

Toliau Dievo buvimą mes, geriausiu atveju, galėtume įro- 
dyti tik remdamies priežastingumo principu, būtent iš Dievo kūri- 
nių samprotaudami apie patį Dievą, ju priežastį. Bet kadangi 
priežastingumo principas tesiremia subjektyviu įpratimu, tad mes 
nieku būdu neturime teisės taip pagrįstą samprotavimą laikyti ob- 
jektyviai reikšmingu. Be to dar, įpratimas, kuriuo remiasi priežas- 
tingumo principas, teveikia tik vaidinių srityje. Taigi ir 
del šito fakto mes negalime samprotauti apie priežastį, kuri visai 
išeina iš patyrimo ribų. 

Taip pat neįrodomas esąs nė mūsų sielos substancialumas 
ir nematerialumas. Juk substancija mes laikome tam tikrą visetą 
nuolat tarp savęs susijusių idėjų; taigi ji tėra m ūsų subjektyvus 
padaras, išmonis. O įrodymas, kad siela esanti nemateriali sub- 
stancija, vėl yra pagrįstas priežastingumo principu, būtent tuo 
samprotavimu, jog mūsų psichinių veiksmų priežastis turi būti 
substancija ir—nemateriali substancija. Bet priežastingumo prin- 
cipas, kaip matėme, neturi objektyvios reikšmės. 

b) Substancija. — Jau Lockeas buvo pabrėžęs, kad 
mes negalimą pažinti substanciją pripaZistame tik kaip visada kartu 
pasirodančių ypatybių sumos turėtoją ir vienybės ryšį. Ber- 
keleyas atmetė materialinę substanciją, o Humeas substan- 
cijos sąvoką apskritai laiko fikcija. Jos priežastis esąs įpratimas 
pastovų vaidinių junginį laikyti tam tikru vienetu, turinčiu savo 
pagrindu vieną bendrą turėtoją. Mes visai neteisėtai pridedame 
šitą turėtoją. Juk, iš tikrųjų, mes turime tik kokybių įspūdžius, 

o ne substancijos. — Nuo šitos Humeo pažinimo kriti- 
kos ir pradéjo Kantas. 

3. Religijos filosofija., — Ir religijos srityje galų 
gale moksliškai pateisinamas tėra tik abejojimas. Humeas ir čia 
pirmiausia steigiasi parodyti psichologinius religijos 
atsiradimo pagrindus. Kaip kituose mūsų įsitikini- 
muose, taip ir čia jis atranda, kad ne protas vaidina svarbiausią 
vaidmenį, bet jausmai. Ne aiškus Dievo pažinimas, bet baimė 
ir viltis esą pirma sukūrę dievus, o paskui — ir vieną Dievą. 
Kadangi taip įgytas įsitikinimas, pagal Humeą, nėra nė paskiau 
pateisinamas, tad religijos rėmimas baimės ir vilties jausmais iš- 
sprendžia jau ir jos verčią tiesos atžvilgiu. Tokia Humeo psi- 
chologiška bei istoriška nagrinėsena turėjo, ir 
lig šiol tebeturi, didelės įtakos religijos filosofijai. 

4. Etika. — Ir etikoje, sprendžiant, kas gera ir kas bloga, 
remiamasi ne aiškiu proto pažinimu, bet jausmais, būtent egois- 
tiškais ir altruistiškais. Geras dalykas yra tas, kuris yra naudin- 
gas veikiančiajam ar kam kitam ir todel sukelia malonumo (džiaugs- 
mo), bloga yra tai, kas yra žalinga ir sukelia nemalonumo (nedžiaug- 
smo). Svarbiausias jausmas, iš kurio kyla etinis pritarimas ar 
nepritarimas, yra simpatija, palankumas. 

Pagrindinė Humeo klaida yra vienpusiškas psi“ 
chologiškas skirstymas ir logiško tyrinėjimo apleidimas. Juo 
beveik visur pasekė pozityvizmas. 


V. Tomas Reidas ir škotų mokykla. 


1. Prieš Humeo skepticizmą, tą paskutinę Lockeo empiriz- 
mo konsekvenciją, pakilo Anglijoje reakcija. Ją pakėlė To- 
mas Reidas (1710. — 1796.), vad., škotų mokyklos vadas, filoso- 
fijos mokytojas Aberdeene ir vėliau Glasgowe. Prieš skepticiz- 
mą jis pastatė visuotinį Žmonių protą (common sense). 
Jo svarbiausias veikalas yra „Inguiry into the human mind on 
the principles of common sense“, 


2, Reidas mano, kad yra tam tikrų tiesų, kurias pripažinti 
mes esame verčiami pačios mūsų prigimties, nors jų teisingumo 
mes ir nepajėgiame įrodyti. Jos turi būti nustatytos mūsų vi- 
daus patyrimu. Tokios tiesos yra, pav., mūsų pačių egzis- 
tavimas, matematikos aksiomos, logikos principai, priežastingumo 
dėsnis ir t. t. Tuos principus mes gauname ne iš idėjų palygi- 
nimo, nes į idėjas tuos principus mes išskirstome analizės keliu 
jau vėliau, ir ne iš proto išvedžiojimų; jie yra mūsų prigimties 
balsas. Vadinasi, mes savo prigimčiai turime pripažinti tam tik- 
rą instinktyvų tų principų pažinimą; iš jos ir per ją mes esame 
tikri del tų principų teisingumo, nors ir nežinome tų pagrindų, 
kuriais tas tikrumas remiasi, lygiai kaip, anglų moralistų (Shaftes- 
buryas) manymu, dorovės gyvenime mes vadaujamés jgimtu mo- 

raliniu jausmu. Ta įgimtą instinktą, kaip jau sakyta, vadiname 
visuotiniu žmonių protu. 

3. Jis negali mūsų nuvilti, nes jis yra mūsų prigim- 
ties balsas. Del jo patikimumo, tiesą sakant, niekas ir ne- 
abejoja, nes juk visas protingas gyvenimas remiasi jo diktuojamų 
principų tikrumu. Bet jei taip, tad visuotinis žmonių protas yra 
pagrindas,ir reguliatorius viso kito pažinimo. Intelek- 
to uždavinys tėra vesti iš tų principų išvadas. Kaip tik intelek- 
tas išsivaduoja iš visuotiniojo žmonių proto valdžios, jis būtinai 
turi suklysti. 

4. Todel ir filosofija neturi kitokios atramos kaip visuoti- 
niojo žmonių proto principus. Kaip tik ji nuo jų atsipalaiduoja, 
ji tuojau netenka savo verčios, Ji neturi liesti tų principų, nes 
jie iš jos nieko negauna, o ji iš jų—visa. Reidas sako, kad dabar- 
tinė filosofija kaip tik todel atsidūrė tokiame sunkiame padėjime, 
kad ji išėjo iš teisėtos savo srities ribų ir patraukė savo tieson 
common sense principus. Bet šie nepripažįsta filosofijos in- 
kvizicijos ir jai nepasiduoda. Čia jiems pati filosofija turi nusi- 
lenkti. 

5. Tuo būdu visuotiniame žmonių prote yra surastas visam 
kam nepajudinamas tikrumo pagrindas, del kurio abejojo skep- 
tinė filosofija. Visuotinysis žmonių protas sako, kad yra išorinis 
pasaulis, ir, to proto apšviesti, mes negalime to pasaulio buvimu 
abejoti. Taip pat jis stoja ir už individualios dvasios, sielos, 
buvimą, ir už Dievo egzistavimą. Ir viena ir kita yra tiesioginis 
common sense įkvėpimas. 

6. Reido idėjomis pasekė kai kurie . kiti, sudarydami va- 
dinamąją „škotų mokyklą“. Cia priklauso Jamesas Batieas 
(1735.—1803.) ir Dugaldas Stewartas (1753. — 1828). Bet 
iš kitos pusės Reido teorija sutiko ir priešininkų. Toks prieši- 
ninkas buvo Juozas Priestieyas (1733.—1804.), teisingai pa- 
stebėjęs, kad šaukimasis visada į visuotinįjį žmonių protą pakerta 
šaknis bet kokiam tyrinėjimui ir aklą instinktą iškelia aukščiau už 
mokslą. „Common sense“ teorija turi gerą tikslą, tačiau tokia, 
kaip ją suprato Reidas, ji negali išsilaikyti prieš kritiką. 

PENKTASIS SKYRIUS. 


Filosofijos raida Prancüzijoj nuo an- 
trosios pusés 17. amZiaus. 


Ivedamosios pastabos. 


1. Iš Anglijos Svietimo filosofija, tiek empi- 
rizmas, tiek natüralizmas ir laisvamanybé, persikélé j Pranca- 
ziją ir čia virto brutaliu materializmu. Šitai dvasios pa- 
kraipai atsirasti ir išaugti daug padėjo ir tas dorovinio gyvenimo 
sugedimas, kuris Bourbonams viešpataujant tame krašte buvo 
įsigalėjęs ir pasiekęs aukščiausią laipsnį. 


2. Prirengiamaj; darbą padirbo čia skeptikas Petras Bay- 
leas (1647. — 1706.), parašęs savo „Dictionnaire historigue et 
critigue“. Tas žmogus, pirma reformatas, paskui katalikas, po to vėl 
reformatas, yra gyvas prieštaravimas. Jam viskas atrodo abejotina, 
niekur jis negali nustovéti. Kiekvienos tiesos pagrindus jis visada 
nori išmėginti priešingais pagrindais. Cia jis gina tikėjimą nuo tariamų 
proto prieštaravimų, čia vėl pereina proto pusėn ir ima jį ginti nuo 
tikėjimo pasikėsinimų. Jo rankose viskas ima svyruoti, skepticizmui 
atsidaro platus kelias. 


I. Voltaireas ir Montesquieuas. 


Prancūzų Švietimas akstiną ir turinį gavo iš Anglijos. Čia 
pirmiausia patarpininkavo Voltaireas ir Montesguieuas. 

a) Voltaireas (1694.—1778.), ilgą laiką gyvenęs Angli- 
joje, pažino tenykščią filosofiją ir, sugrįžęs į Prancūzija, sėkmin- 
gai tą filosofiją skleidė plačiuose išmokslintųjų sluoksniuose. Jis 
pats nebuvo didelis filosofas ar mąstytojas ir kūrėjas, bet turėjo 
didelį sugebėjimą aiškiai, gyvai, sąmojingai dėstyti įgytąsias mintis. 
Todei del jo raštų „Lettres sur les Anglais“ (1728., Prancūzijoje 
1754), „Lettres philosophiques" (1731.) ir „Eléments de la phi- 
losophie de Newton“ (1738.), ,Dictionnaire philosophique porta- 
tif^ (1764.) ir ,Le philosophe ignorant* (1767.) Lockeo mintys 
ir Newtono gamtos filosofija įgijo daug pasekėjų. Pats Vol- 
tereas laikėsi Lockeo patyrimo mokslo, tačiau, kartu su Newtonu, 
manė, kad galima pažinti pasaulio tvarką, gamtos tikslingumą, o 
iš čia — ir pasaulio Tvarkytoją, Dievą. Praktikos gy- 
venimo reikalui jis Dievą laiko taip būtinu, „jog Jį reikėtų išrasti, 
jei Jis neegzistuotų“. Tik, del pasaulio netobulybių ir blogybių, 
Dievas jam neatrodė esąsvisagalis. Jis yra deistas ir su ais- 
tringa neapykanta puola krikščionybę niekšiškais pajuokimais ir 

sekliais sąmojais. Todel jo raštai veikė pirmiausia ardydami, 
griaudami visa, kas buvo paveldėta iš senesnių laikų. 

b) Karolis Montesquieuas (1689.—1755.), gimęs 
bajorų šeimynoje La Brėdeo pilyje netoli Bordeauxo, buvo teisininkas. 
Jis gyveno daugiausia pasitraukęs savo gimtoje pilyje ir rašė. 
Jo svarbiausias veikalas pavadintas „Esprit des lois“. Cia jis, 
remdamasis Lockeo valstybės mokslu ir turėdamas pavyzdžiu anglų 
konstituciją, nubrėžia pagrindinius bruožus konstitucinio valdymo 
sistemai, gavusiai vėliau konstitucionalizmo vardą. 


Valstybės sutvarkymas, moko Montesguieuas, kiek galėdamas turi 
saugoti piliečių laisvę. "Todel reikia pasirūpinti iš anksto, kad val- 
dovas negalėtų valdžios sunaudoti piktam. Tai galima padaryti tik tada, 
kada valstybė turi atitinkamą konstituciją, kuri atskiria nuo 
viena kitos, t. y. padalija tarp atskirų asmenų, trejopą valstybės valdžią: 
įstatymų leidžiamąją, vykdomąją irteisiamaja. Tų 
trijų valdžių santykis turi būti toks, kad viena prilaikytų kitą ir ne- 
leistų jai peržengti savo teisių ribų. 

Todel: 

a) įstatymų leidžiamoji valdžia turi būti tautos arba, 
geriau, tautos atstovų rankose, nes įstatymai parodo visuotiniąją piliečių 
bendruomenės valią. 

b) Vykdomoji valdžia, priešingai, turi priklausyti monarchui, 
nes šita valdžios dalis, kuri beveik visuomet yra reikalinga mo- 
mentalaus veikimo, geriau gali būti valdoma vieno žmogaus nekaip 
daugelio. 

c) Teisiamosios valdžios, priešingai, negalima atiduoti 
nuolatiniam senatui; ją tam tikrais metų laikotarpiais sudaro asmens 
iš visos tautos. Tas tribunolas palieka tol, kol bus reikalingas. 

Vykdomoji valdžia negali su sprendimais kištis į įstatymų leidžia- 
mosios valdžios sritį, bet užtat ji turi jai draudžiamąją teisę, nes tam 
tikrais atvejais įstatymų leidžiamajai valdžiai ji gali paliepti savo suma- 
nymus suturėti. Bet įstatymų leidžiamoji valdžia, priešingai, neturi teisės 
sulaikyti vykdomosios valdžios sprendimų; ji turi teisę ištirti, kokiu 
būdu yra vykdomi jos išleistieji įstatymai. Tik tieson traukti ji gali 
ne monarchą, bet jo patarėjus. Monarcho asmuo turi būti šventas. 
Vadinasi, viena valdžia turi kontroliuoti kitą ir tam tikrais atvejais 
tramdyti jos veikimą, jeigu yra matyti, kad ši savo galybę gali sunau- 
doti piktam. 


Il. Sensualizmas. 


Etienneas Bonnotas de Condillacas.—Lockeo 
empirizmą Prancūzijoje išplėtojo iki kraštutinio sensualizmo 
E.B. de Condillacas. Jis buvo Grenobleo kunigas ir turėjo 
gerų pažinčių Paryžiuje su Voltaireu, Rousseau ir kitais (1715.— 
1780.) Savo raštuose, iš kurių žymiausi yra „Essai sur l'origine 
des connaissances humaines“ ir „Traitė des sensations“ (1754.), 

jis išdeda grynai sensualistišką teoriją; čia jis operuoja su marmuro 
statula, kuriai po vienas kito duodami atskiri juntamieji organai. 

Condillacas nepripažįsta nė jokių sielos galių, kurios būtų ak- 
tyvios potencijos; jo manymu, visų psichinių apraiškų vienintelis 
pagrindas esanti sensacija, o pačios tos apraiškos esančios ne 
kas kita, kaip sensacijos transtormacijos laipsniai, 
kurie mumyse formuojasi be mūsų pačių dalyvavimo. ` Vadinasi, 
nė viena iš įvairių pažinimo operacijų nėra sukeliama paties sub- 
jekto; veikiamoji priežastis čia tėra vien tik sensacija, kuri mumyse 

grynai natūraliu būdu transtormuojasi į įvairius pažinimo laipsnius 
Tai įvyksta šituo būdu: 

a) Pirmutinė yra sensacija. | ją galima žiūrėti dvejopai, 
būtent, kiek ji yra įspūdis ir kiek tas įspūdis randasi mums past e- 
bimas. Pirmuoju atveju sensacija yra percepcija, antruoju — 
sąmonė. Jei įspūdis yra tiek stiprus, jog jis sieloje apsireiš- 
kia su aukštesniu sąmonės laipsniu i ir nustumia visas kitas percepcijas, 
tad sensacija virsta attencija, dėmesiu ji padaro, kad ir nesant 
objekto, jo percepcija pasilieka sieloje; taip atsiranda vadinamoji i m a- 
ginacija ir atmintis. 

b) Kada toliau percepcijų susikaupia atmintyje visa masė, tad 
dėmesys gali ir į jas atsikreipti ir eiti nuo vienos prie kitos. Taip atsi- 
randa refleksija. Del jos mums galimas dvigubas dėmesys: vie- 
nas yra nukreiptas į į to momento jutimą, gaunamą per juntamąjį orga- 
ną, antras — į percepcijas, esančias atmintyje. Bet dėmėtis dviem 
percepcijomis yra tas pat, kas ir jas lyginti. Taip iš refleksijos gau- 
name palyginimą. 

_c) Negalima palyginti dviejų percepcijų, kad nepastebėtume jų 
panašumo arba skirtumo. Bet pastebėti ta panašumą ar skirtumą reiš- 
kia , jeigu tai įvyksta betarpiškai, spręsti, o jeigu tarpiškai — protauti. 

aip gauname spręsmąirišvadą. Tai yra aukščiausis sensaci- 
jos transformacijos laipsnis, kuriuo prieiname dalyko supratimą, Tai, 
ką mes vadiname protu, yra ne kas kita, kaip visų sensacijos transfor- 
macinių laipsnių suma, jeigu mes per juos pasiekiame dalyko supratimą 

Manymas, kad per visą pažinimo procesą pažįstąs subjektas 
laikosi visiškai pasyviai, tuojau kiša mintį, kad žmogus neturi nė 
jokios dvasios, nes ji be jokio veikimo visai nesuprantama.  Ta- 
čiau pažymėtina yra tai, kad Condillacas tos išvados visai nenori 
daryti. Jis laikosi Descarteso pažiūros, kad siela esanti ne- 
materiali ir dvasiška, ir net steigiasi surasti tam įprastinių įrodymų. 
Siela yra vienintelė visų psichinių vyksmų turėtoja. Priežastis, 
kodel siela taip pareina nuo kūno, jog ji sensacijų atžvilgiu turi lai- 
kytis visai pasyviai, esanti gimtoji nuodėmė. Condillaco 
amžininkams daugiausia įtakos turėjo jo sensualizmas. 


Ill. Materializmas. 


„„„ 1. Metafiziné sensualizmo išvada buvo ateis- 
tiška bei materialistiška pasaulėžiūra. Prancūzijoje 
17 

18.a. tai pasauléZiürai atstovavo visa eilé vyru, susispietusiy j va- 
dinamąjį ,enciklopedistu^ kliubą. 

2. Jau Lamettrieas (1709.—1751.) savo raštuose ,L'homme 
machine“ ir „L'homme plante“ skelbia tokį kiltą, stambų m a te- 
rializma. Iš sielos pareinamumo nuo kūno jis samprotavo, 
kad siela esanti identi su kūnu. Nėra nė jokio Dievo ir nė 
jokios dvasios. Su tuo sutinka ir jo gyvenimo devizas: Naudo- 
kis gyvenimu, kol su mirtimi baigsis visi juokai! 

3. Adrianas Helvetijas (1715.—1771.; svarbiausias vei- 
kalas „De l'esprit") tiesiog vėjavaikiškai teikė materializmo išva- 
das etikai, laikydamas visų pastangų pagrindu ir galutiniu 
tikslu savanaudiškumą ir justinius pomėgius. 

4. Dideliame rinktiniame prancūzų Švietimo filosofijos veika- 
le, mokslo, meno ir pramonės „Enciklopedijoje“ (1751.—1772.) 
aiškiai matyti ėjimas nuo empirizmo prie skepticizmo ir materia- 
lizmo. Diderotas (1713.—1784.) perėjo visus tuos laipšnius, 
o dAlembertas (1717.—1783.) pasiliko prie skepticizmo. 

5. Paskutinę visos raidos fazę vaizduoja veikalas ,Systéme 
de la nature“, kurio autorius bus greičiausia baronas Holbachas. 
To veikalo redaktorium laikomas Holbacho namų mokytojas 
Lagrangeas. 


Nieko kita neegzistuoja, moko šitos knygos, kaip tik materija; 
ji egzistuoja būtinai ir amžinai. Jai is esmės priklauso judėjimas, 
kuris taip pat yra būtinas ir amžinas. Del šito joje glūdinčio judėjimo 
materija tvarkosi taip, kad jos atomai sudaro įvairiausias kombinacijas. 
To proceso išdava yra įvairios pasaulio esybių santvarkos ir sistemos, 
kurios kartu vadinasi gamta. Pagal tai, kaip įvairiais būdais daik- 
tuose kombinuojasi atomai, taip juose modifikuojasi i ir judėjimas; tuo 
remiasi judesių ir veikimo įvairumas, kurį pastebime atskirose daiktų 
rūšyse. Nėra nė jokio tikslingumo. Daiktai, kaip jie įtaisyti, nėra 
įtaisyti idant veiktų tokiu būdu kaip jie veikia, bet jie veikia taip, 
kaip veikia, nes jie kartą tam tikromis materijos kombinacijomis yra 
taip įtaisyti. 

Dievas. — Nėra nė jokio Dievo. Tik baimė žalingų 
gamtos apraiškų ir nežinojimas jų tikrųjų priežasčių privertė žmones su- 
galvoti dievus ir ieškoti jų pagalbos maldomis ir aukomis. Šitų vaidi- 
nių nusitvėrė teologai ir metafizikai ir, norėdami juos išaiškinti, imanen- 
tinę gamtos energiją, su kurios pagalba ji save judina, per abstractio- 


nem atitraukė nuo gamtos, ja suasmenino — ir tokį pavidalą pastatė 
viršum pasaulio, laikydami jį dieviška esybe. 
Siela. — Taip pat nėra nė jokios sielos, kun būtų skir- 


tina nuo kūno. Žmogus yra grynai fiziné esybé. Vadinamoji siela 
yra ne kas daugiau, kaip kūnas sensityvinių galių ir funkcijų at- 
zvilgiu. Kadangi tų galių ir funkčijų centrinė vieta yra smegenyse, tad, 
konkrečiai kalbant, siela yra ne kas kita, kaip smegenys, Metatizikai 
sielos sąvoką priėjo, atskirdami per abstractionem sensityvinę gyvy- 
bės galią ir ją pakeldami į atskirą vientisą esybę. 

Etika. — Kiekviena esybė steigiasi save išlaikyti. Ta steigi- 
mąsi fizikai vadina gravitacija į pati save. Ji pasireiškia dvejopai: 
atrakcijos ir repulsijos pavidalais,  Žmoguje tas steigimasis reiškiasi, 
sutikdamas su jo prigimtimi, savimeile, kuri vėl reiškiasi meile to, 
kas naudinga, ir neapykanta to, kas žalinga. Čia turi pradžią visas 
žmogaus veikimas. Nėra nė jokio laisvo apsisprendimo. Mūsų 
valią visada determinuoja stipresnis motyvas, būtent tas, kuris mums 
rodo daugiausia naudos. "Tiktai todel, ir tiktai tiek, kiek mes neži- 
nome fizinių savo veikimo priežasčiu, mes tariamés veikią laisvai. 
Svarstant, renkantis, du motyvu veikia pakaitomis mūsų smegenis, ir 
tai vienas tai antras tą veikimą pakeičia. 


Gera yra tai, kas naudinga, pikta tai, kas žalinga. Tad 
kiekviena pareiga remiasi tikėtinumu ar tikrumu, kad atitinkamu veiks- 
mu mes galime pasiekti gerą dalyką. Dorybé yra sugebėjimas, 
padedant kitų laimei, padaryti laimingą save patį. Do- 
rybe tegalima tik tuo motyvuoti, kad žmogus, norėdamas patenkinti 
savo interesus, yra reikalingas kitų pagalbos. Dorybė neturi tikslo 
normuoti aistras ir padaryti jas dorovės įstatymo priklausomas, nes 
kiekviena aistra yra pateisinama. 

Daugiau filosofija negalėjo besunykti! 


IV. Jeanas Jacguesas Rousseauas. 


Literatūra: H. Hoffding, Rousseau und seine Philosophie. 
(Frommanns Klass. d. Philos.) 3. leid. 1909.—P. Hensel, Rousseau 
(Iš „Aus Nat. u. Geistesw,“) 1907. 


Nors Rousseauo filosofija yra gimusi iš tos pat natúra- 
listiškos dvasios, tačiau ji šiuo tuo yra ir priešinga šitoms galu- 
tinėms materializmo išvadoms. Jis atmeta materializmą, nes vie- 
nos materijos neužtenka, norint išaiškinti tiek gamtos įvykius, tiek 
ir sąmonės apraiškas. Bet originalesnis ir opozicingesnis už Svie- 
timo periodą yra jo perdėtas asmeninės vertybės pa- 
brėžimas -ir jausmų gyvenimo pateisinimas prieš 
visagalę vieno proto valdžią. 


2. Jeanas Jacguesas Rousseauas (1712.—1778.) 
gimė Genėveoje iš reformatų tėvų. Būdamas aistringas iš pri- 
gimties, jis dar jaunas susiteršė savo vaizduotę, nuolat skaityda- 
mas romanus. To padarinys buvo ištvirkęs gyvenimas; toks jis 
buvo jaunuolis, toks ir suaugęs vyras. Tas gyvenimas gana tam- 
siomis spalvomis nušviečia jo dorovinį charakterį. 


3. Veikalai. — Pirmasis jo veikalas buvo atsakymas į 
Dijono Akademijos premijinį klausimą: „Ar mokslo ir meno pa- 
žanga prisidėjo kuo prie dorovės papročių pagerinimo?“ Rous- 
seauas atsakė į jį neigiamai, ir laimėjo premiją. Po to ėjo an- 
tras premijinis veikalas apie žmonių nelygumo kilmę ir pa- 
grindus. Tokios pat dvasios paskui jis parašė „Contrat social“, 


17: 


— 260 — 


kur išdėjo savo visuomenės ir valstybės teoriją, ir „Emile ou. 
sur l'éducation", kur apmetė savo Auklėjimo teoriją. 

4. Mokslas. — a) Gamta ir kultūra. — Jei gam- 
tai, tam nesugadintam Dievo kūriniui, būtų buvę leista nekliudo- 
mai plėtotis, tad žmogus būtų išlikęs geras ir laimingas. Visos 
jo galios būtų išaugusios harmoningai, kartu su savimeile būtų 
taip pat susijusi natūraliu būdu artimo ir gera meilė. Bet pro- 
tas, reileksija ir jos pasekėjas kultūra su savo naujomis prievolė- 
mis, su savo būtinu darbo padalinimu ir vienpusišku auklėjimu 
— padarė žmones nelygius ir sukėlė juose egoizmą ir neapy- 
kantą. Dabar žmogus negali besugrįžti į prigimtinę būseną, kur 
jausmai ir instinktai galėjo laisvai reikštis. Bet, jei nenorime, 
kad sugedusios civilizacijos nelaimės nuolat pasiliktų ir dar vis 
didėtų, — turime kuo greičiausiai grįžti prie gamtos, pašalinti vi- 
sas kultūros blogybes, leisti individams gamtišku áukléji- 
mu gamtiškai plėtotis ir tą auklėjimą apsaugoti tam tyčia sutvar- 
kytoje valstybėje. 

b) Auklėjimas. — Auklėjimas turi pirmiausia pašalinti 
žalingas kultūros įtakas (negatyvinis auklėjimas) ir ap- 
saugoti laisvą visų vaiko pajėgų raidą. Cia pirmiausia reikia 
kreipti akį į vaiko kūno augimą; mąstymas neturi būti sukeltas 
per anksti ir kiek galima turi būti saugojamas nuo pašalinių įta- 
kų. Vengimas prievartos ir atsargus susilaikymas 
yra dalykai, į kuriuos auklėtojas pirmiausia turi kreipti dėmesį. 

c) Valstybės teorija.—Kaip Hobbesas, taip ir Ruos: 
seauas priima, kad pirmykščia natūrali žmonių būsena yra buvus! 
nebendruomeniška; ta būsena nebuvusi kova visų prieš visus, 0 
buvusi tiktai gyvuliškas gyvenimas; pirmieji žmonės, kaip ir gy- 
vuliai, buvę išsisklaidę ir gyvenę miškuose; jie vadavęsi ne protu, 
bet instinktu ir jausmu. Taip gyvendami, žmonės buvo 
laisvi, nekalti ir laimingi. Bet kuo labiau brendo žmonių protas, 
tuo daugiau radosi įvairių gyvenimo ir gerovės reikalų; jau jų, 
tų reikalų, nebegalima buvo patenkinti, atskirai gyvenant. Tai 
žmones privertė susijungti į bendruomenes. Tas susijungimas 
įvyko kontrakto, bendruomenės susitarimo, keliu; čia kiek- 
vienas savo neaprėžtą laisvę atidavė visumai, manydamas ja at- 
gauti kitokio pavidalo, būtent kaip pilietinę laisvę. Tas, kas 
gyvenimui buvo reikalinga, dabar buvo siekiama jungtinémis jé- 
gomis. Taip atsirado piliečių draugė, valstybė. 

Valstybė yra moralinis kūnas su savo „aš“ ir savo valia, ku- 
rios tikslas yra visuotinioji gerovė, o vardas — visuotinioji 
valia (volonté générale); tuo ji skiriasi nuo valios visų (volonté 
de tous). Šita visuotinioji tautos valia turi neribotą valdžią kiek- 
vienam atskiram piliečiui. Todel tauta kaip tauta yra suve- 
reni (tautos suverenumas) ir jos, del pirmykščio kontrakto, turi 
be atodairos klausyti kiekvienas valstybės narys. Tikrasis su- 
verenumo aktas yra įstatymų leidimas; įstalymai yra 
visuotinės tautos valios išraiška. Įstatymai visada yra teisingi, nes 

kiekvienas žmogus priklauso tautai ir tuo pačiu leidžia įstatymus, 
o juk niekas negali daryti sau neteisybės. 

Istatymams vykdyti reikalinga vyriausybė. Todel tauta 
kaip suverenas turi pasistatyti vyriausybę, valstybės galvą, kuris 
vykdytų įstatymus, ir jai, tai galvai, tuo atžvilgiu visi turi būti 
paklusnūs. Tam yra rinkimai. Tačiau valstybės galvai tegali 
būti atiduota tik ekzekutyvinė valdžia; įstatymų leidžia- 
moji valdžia visuomet pasilieka tautai, suverenui. 

Todel valstybės galva nieku būdu nėra suverenas; jis yra 
tik pirmasis tarnas, pirmasis tautos valdininkas, vykdąs 
įstatymus. Taigi ir savo valdžią jis tegali pavartoti tik tautos 
vardu. Tauta, kuri jam suteikė valdžią, gali tą valdžią apriboti, 
arba atimti atgal, kaip jai patinka. Tai bus teisėtas aktas, o ne 
koks nepateisinamas maištas. Jei valstybės galva pasisavina įsta- 
tymų leidžiamąją valdžią, tad jau nebereikia tautos nusprendimo 
jam nuo valdžios pašalinti; jis pats tos valdžios nebetenka ir tada 
galima griebtis savisaugos teisės. Iš visų valstybės lyčių monar- 
chija labiausiai yra linkusi pagrobti įstatymų leidžiamąją valdžią; 
todel respublikai čia kaip tik tenka pirmenybė.—Sita valsty- 
bės ir visuomenės teorija patapo paskui Di- 
džiosios revoliucijos evangelija. 

d) Religijos filosofija.—Religinés pažiūros, kurias 
Rousseauas savo veikale „Emile“ įdėjo į „Savoyos vikaro“ lūpas, atsi- 
duoda religiniu aalus sau Materija, sako „Savoyos vikaras“, 
čia juda, čia rimsta. Bet kadangi materija pati iš savęs negali pradėti 
judėti, o judėdama — sustoti, nurimti, tad tam išaiškinti reikia manyti 
viršum materijos esant valią. O kadangi kiekvienas judesys yra 
taisyklingas, tad reikia manyti, kad ta valia yra susijusi su inteligen- 
cija. Tą viršum materijos stovinčią protingą esybę vadiname Dievu. 

Aš pats esu apdovanotas protu ir laisva valia; iš to reikia sam- 
protauti, kad aš nesu vienas tik kūnas, bet turiu nematerialinę subs- 
tanciją, sielą. Sielai yra įgimtas teisingumo ir dorybės principas, pagal 
kurį mes sprendžiame avie savo pasielgimų gerumą ar bloguma; tai 
yra sąžinė. Jei mes elgiamés jos nurodymais, tad pasiekiame tikrą 
palaimą ir esame savimi visai patenkinti. Sąžinė taip pat mums sako, 
kad mes turime garbinti ir būti dėkingi savo Kūrėjui, Dievu. Todel 
mes meldžiamės aukščiausios Esybės ir jaudinamės del jos malonių. 
Tai yra kultas, kurį mums diktuoja gamta, tai yra prigimtinė religija. 

Tik šita prigimtinė religija tėra vienintelė pateisinama religija. 
Vadinamosios apreikštosios religijos nėra. Jei toki religija būtų, tad 
Dievas turėtų suteikti jai tokių pažymių ir įrodymų, kad visi žmonės 
turėtų pažinti ir pripažinti jos tikrumą. Bet kame tie pažymiai ir iro- 
dymai? Remiamasi stebuklais. Bet kas „Juos maté? Zmonés. Kas 
apsakė? Žmonės. Vadinasi, visur tik žmogaus liudijimas. Bet ar, 
kalbant apie stebuklus, juo galima pasikliauti? Negalima. Vadinasi 
apreikštoji religija yra fikcija, o pasilieka viena tik prigimtinė religija. 

SESTASIS SKYRIUS. 


Filosofija Vokietijoje po trisdešimt- 
metinio karo. 


Jaukesnį įspūdį daro tų laikų filosofija Vokietijoje, ji nenu- 
grimzdo į materializmą. Filosofinė mintis Vokietijoje tepradéjo 
kilti tik po trisdešimtmetinio karo Ziauruimy. Nors ji savo darbą 
pradėjo nuo to, ko buvo pasiekusi filosofinė mintis Anglijoj ir 
Prancūzijoj, tačiau toliau ėjo savais keliais. 


I. Gotfridas Vilhelmas von Leibnizas. 


Literatūra: E. Cassirer, Leibniz System, 1902. — 
W. Kabitz, Die Philosophie des jungen Leibniz, 1909. — 
F. X. Kiefl, Leibniz (Weltgesch. in Charakterbildern), 1913. 


Įvedamosios pastabos. 


1. Vyriausias filosofijos atstovas Vokietijoje tais laikais yra 
G. V. Leibnizas (1646.— 1716.), gimęs Leipzige. Turėdamas 
penkioliką metų ir būdamas jau vispusiškai išsilavinęs, jis ėmėsi 
studijuoti teisių mokslą, bet dar turėjo atspėjamo laiko susipažinti 
ir su matematika, filosofija, istorija ir teologija. Taip Leibnizas 
tapo universaliausiu visų laikų žmogum. Jis dirbo ne tik filoso- 
fijoje ir matematikoje (atradimas diferencialinės skaičiuotės), bet 
ir beveik visose žmogaus dvasios gyvenimo srityse, visur ragin- 
damas ir prispėdamas. 1670. m. jis įstojo Mainzo kurfiursto tar- 
nybon ir buvo paskui (1676. m) pašauktas patarėju ir biblioteko- 
rium į Hannoverą; ten jis rūpinosi Hannovero dinastijos pakėlimu 
kurfiurstais. Ilgai važinėdamas po Vokietiją, Prancūziją, Angliją, 
Olandiją ir Italiją, jis susipažino su žymiausiais tų laikų vyrais ir 
turėjo su jais gyvų santykių. 

Jo universali dvasia, kuri visur pažindavo gėrį ir jį įvertinda- 
vo, buvo palinkusi priešingybės derinti; sakysim, jis steigėsi sutai- 
kinti liuteronus su reformatais, katalikus su protestantais (susiraši- 
néjimas su Bossuetu). 

Ir filosofijoje jis norėjo sujungti tai, kas buvo išskirstyta, 
suimti į vieną pilnatį tai, kas buvo teisinga senosiose ir naujo- 
siose sistemose. Tiesa, dar jaunas tebebūdamas jis buvo jau 
palinkęs į Descartesą, Aristotelio nenaudai, bet paskui, 
plėtodamas toliau Descarteso mintis, tvirtai laikėsi pagrindinių 
senovės mąstytojų idėjų. Tokie pat buvo jo santykiai su Spino- 
zos racionalizmu ir Lockeo empirizmu; iš kiekvieno jis norėjo 

pasisavinti tai, kas buvo teisinga, žinoma, ne be to, kad nebūtų 
tekę perdirbti kartais vieno ir kito mintis, kurios šiaip būtų buvu- 
sios nesuderinamos viena su kita. 

2. Tikros savo filosofijos sistemos Leibnizas nesudarė; jo 
iš vidaus susijusios idėjos yra išbarstytos atskiruose jo raštuose, 
daugelyje straipsnių ir laiškų. Žymiausi filosofiniai veikalai yra: 
„De principio individui“ (1663.), „Meditationes de cognitione, veri- 
tate et ideis“ (1664), „De arte combinatoria“ (1666.), Discours de 
mėtaphysigue (1686.) „Systeme nouveau de la nature“ (1695.) „Nou- 
veaux essais sur l'entendement humain“, poleminis raštas prieš Lo- 
ckeą (1704., išspausdintas 1765.) , Théodicée* (1710.) ir „Monado- 
logie“ (1714.). 

A. Monadų mokslas. — 1. Vientisos subs- 
tancijos. — Gamtos filosofijoje Leibnizas atmeta 
Descarteso mechanišką gamtos supratimą, bet užtat prieina kitą 
kraštutinumą — fizinį idealizmą. Jis sako, kad kūno 
negalima dalyti į be galo daug dalių. Dalymas turi baigtis paga- 
liau vientisais elementais, kurie yra nebedalūs; jie turi 
būti vientisos substancijos, „metafiziniai taškai“, mona- 
dos. Todel kūnas iš tikrųjų nėra nė jokia substancija, jis yra 
greičiau junginys daugelio substancijų, būtent monadų, kurios 
vienos tėra tikros substancijos. Vadinasi, čia pripažįstama ne, 
kaip Spinozos, viena substancija, bet daugybė individualių 
substanciju. Monados, būdamos vientisos, negali būti natūrinių 
jėgų nei padarytos, nei suardytos; jos gali būti arba kuriamos 
arba naikinamos; bet ir viena ir kita reikalauja Dievo įsikišimo. 

2. Monados yra įsivaizduojančios ir sie- 
kiančios jėgos. — Monados, kaip substancijos, turi tam 
tikras jėgas, nes apie substanciją, kuri neturėtų nė jokios je gos, 
negalima nė mąstyti; Descarteso pažiūra turėjo nuvesti į Spinozos 
panteizmą. Tos jėgos, būdamos analogios žmogaus sielos jėgoms, 
yra percepcijos ir siekiamosios jėgos (perceptio et 
appetitus). Pirmosiomis monada gali pasaulį įsivaizduoti, o an- 
trosiomis ji steigiasi jį atvaizduoti. Tuo būdu kiekviena monada 
yra gyvas pasaulio atšvaistas. Todel, kas pajėgtų tobulai 
pažinti bent vieną monadą, tas joje, kaip kokiame veidrodyje, 
pamatytų visą pasaulį. Bet kiekviena monada atvaizduoja pasaulį 
tik i$ to punkto, tos vietos, kurią ji pati jame turi. Visos mona- 
dos kartu atvaizduoja pasaulį įvairiais būdais; pagal individua- 
lumo principą dviejų lygių monadų negali būti. Monados ski- 
riasi nuo viena kitos atvaizdavimo aiškumo laipsniais, jos eina 
nuo neaiškių, nesąmoningų vaidinių (petites perceptions) iki aiš- 
kiai sąmoningų (apperceptions). Bet vėl, pagal kontinuumo 
principą, tas skirtumas yra nežymus ir tik mažiausiais laipsneliais 
tedidéja. 

3. Imanentus monadu veikimas.—Monada, bū- 
dama sukurta substancija, gali kisti, jvairiai modifikuotis. Bet 
to kitimo principas negali būti šalia manados, nes vientisos subs- 

tancijos negali fiziškai veikti viena kitą. Kiekviena monada te- 
gali tik pati save keisti. Tas kitimo procesas yra reguliuojamas vi- 
suotinio dėsnio, kuriuo vėlesniosios monados modifikacijos pa- 
'grindas yra ankstesnioji modifikacija. Taigi visi sukcesyvüs, vie- 
nas po kito einą, kitimai yra susiję į vieną nenutrūkstamą gran- 
dinę: praeitis yra visada tarytum pilna ateities. 

4. Iš anksto nustatytoji harmonija. — Realiai 
viena monada kitos veikti negali. Tariamasis monadų savitar- 
pio veikimasis aiškintinas greičiau „iš anksto nustatyta 
harmonija (harmonia praestabilita)“. Būtent, kada dieviškasis 
Protas prieš amžius tvarkė monadas, tada visoje santvarkoje kiek- 
vienai monadai paskyrė tokią vietą, kad kiekvienu momentu vienos 
kurios monados modifikacija atitiktų visų kitų monadų modifika- 
cijas. Dievas galėjo tai padaryti, nes jis, pažindamas eilę vienoje 
kurioje monadoje įvykstančių kitimų, susijusių tarp savęs nenu- 
trūkstamu priežasties bei padarinio ryšiu, galėjo tą modifikacijų 
grandinę suderinti su kiekvienos kitos monados moditikacijų gran- 
dine. Šitą suderinimą Leibnizas pavadino „iš anksto nustatytąja 
harmonija“. Tuo būdu čia sujungiamas mechaniškas pasaulio 
aiškinimas su teleologišku. Visi gamtos įvykiai (savo dvasiniais 
principais) yra sujungti vienas su kitu, vienas nuo kito pareina, 
bet tas dėsningas sąryšis realizuoja amžinosios Išminties tikslus. 

5. Tąsumasir erdvė. — Kadangi kūnai susideda iš 
vientisų substancijų, tad tąsumas tėra tik fenomenalybė. 
Tamsioje, sumizgusioje vaizduotėje vientisų monadu agregatas a t- 
rodo it koks tąsus dalykas. Tą patį reikia pasakyti ir del kitų 
kūno ypatybių, pav., sunkumo, nepergaunamumo, tirštumo ir t. t.; 
jos nėra realios kūno ypatybės, bet tik tam tikri fenomenai, kilę 
iš monadų agregato. 

6. Centralinės monados. — Reikia skirti centra- 
linesirperiferines monadas. Pastarosios, jas galima pava- 
dinti ir plikosiomis monadomis, visai neaiškiai teatvaizduoja 
pasaulį ir yra tarytum pasvaigusios. Iš tų plikųjų monadų, kaip 
iš sudedamųjų dalių, yra sudaryti visi neorganiniai kūnai. Organi- 
niai kūnai nuo neorganinių skiriasi tuo, kad jų monados grupuojasi 
apie vieną vyriausią monada arba entelechėją. Ta vyriausioji 
monada vadinasi centraliné monada (siela); jos laikosi plikosios 
monados, sudarydamos visos kartu vieną kūną. Centralinė mo- 
[EON kūnui yra ,viculum substantiale“, kuris savo buvimu jj pa- 
aiko. 

Centralinė monada nebėra jau pasvaigusi, bet jau atvaiz- 
duoja pasaulį daug tobulesniu būdu, būtent artimesnius dalykus 
aiškiau, tolimesnius — blogiau. Bet ir centralinės monados ski- 


riasi nuo viena kitos. Vienos atvaizduoja visą tą it sapne, 


kitos tamsiai sumišai, neaiškiai, trečios pagaliau aiškiai, 
ryškiai. Pirmosios yra augalų sielos, antrosios — gy v u- 
lių, trečiosios—žmonių. Viršum visų sukurtuju monadu sto- 
vi nesukurta monada, Dievas; jis pasaulį pažįsta adekvačiai. 

7. Kür m — Visos monados pasaulio kūrimo pradžioje yra 
sukurtos kartu, nes tik kartu kurdamas Dievas tegalėjo nustatyti tarp- 
jų visuotinę harmoniją. Bet nė jokia centralinė monada, nė jokia siela: 
negali egzistuoti be kūno, nes ji pirma gali atvaizduoti tik savo kūną, 
o tik per ji — ir visati. Iš to išeina, kad tos centralinés monados- 
nuo pat kūrybos pradžios turėjo egzistuoti kartu su kūnais, tik jų bū- 
sena buvo involiucinė, o plikosios monados buvo pasvaigusios. 

Del tos pat priežasties, kol tik laikosi visatis, nė jokia monada 
negali būti kada nors sunaikinta, šiaip būtų suardyta nustatytoji 
harmonija. Todel ir centralinés monados turi visada egzistuoti su sau 
priklausomais kūnais ir kūnuose. Tik, tam tikram laiko tarpui praėjus, 
pastarieji grįžta į involiuciją, o pirmosios iš involiucijos grįžta į pir- 
mykštį svaigulį. 

Vadinasi, tai, ką mes vadiname generacija ir korrupcija, yra ne 
kas kita, kaip centralinių monadų pirmykščių kūnų evoliucija ir invo- 
liucija, o taip pat centralinių monadų atsitekėjimas iš svaigulio ir vėl 
svaigimas. 

Visi sukurtieji daiktai sudaro didžiulę Dievo karaliją, kuri vėl 
skirstosi į dvi sriti, tikslo priežasčių, arba dvasių, karaliją ir veikiamųjų 
priežasčių, arba gamtos, karalija. Pirmąją jų valdo Dievas kaip kuni- 
gaikštis, o antrąją jis valdo kaip inžinierius mašiną. Bet tarp abiejų 
karalijų yra taip pat ir visiška harmonija. Visi fizinės tvarkos įvykiai 
turi tikslą arba atlyginti arba išmėginti geruosius, arba bausti piktuosius, 
ir pasirodo tik tada, kada to reikalauja šitas tikslas. 


B. Teologij a.— Aukščiausia monada yra Dievas. Jis 
vienas teturi aiškią, visiškai sąmoningą visos visaties idėją. Dievo 
buvimą įrodo pasaulio kontingencija ir tikslinga 
tvarka, kuri suponuoja aukščiausios išminties Kūrėją. Leibnizas. 
paima iš Descarteso ir vadinamąjį ontologinį Dievo buvimo  jro- 
dymą, tik jis mano, kad tas argumentas, toks, kokį jį paduoda 
Descartesas, tejrodo tik tai, kad be galo tobula esybė būtinai 
turi egzistuoti tik tada, jei ji yza galima. Vadinasi, pirma 
reikia įrodyti tokios esybės galimumą. Bet toks galimumas. 
išeina iš to, kad ta esybė apima savimi realybę, o nė jokia rea- 
lybė kaip realybė neprieštarauja kitai realybei. 


Leibnizas atmeta Descarteso' pažiūrą, kad amžinų ir būtinų tiesų 
pagrindas yra Dievo valia. Jo nuomone, tų tiesų pagrindas greičiau 
yra Dievo protas, ir jos eina pirma jo valios. Dievo protas yra 
daiktų esmės pagrindas, o Dievo valia — pagrindas daiktų egzisten- 
cijos. Dievo protas yra tarytum amžinų ir būtinų tiesų sritis; Jame 
yra begalinė daugybė galimų pasaulių, ir Dievo valios dalykas bėra 
apspręsti tą pasaulį, kurį Dievas nori kurti. 

Bet Dievo valia, jeigu ji pasiryžta kurti, būtinai turi kurti 
geriausią ir tobuliausią pasaulį — optimizmas. Juk Dievo 
valia visuomet tegali norėti tik to, kas geriausia. Ar yra kokio- 
pagrindo, kad Dievas norėtų kurti ne tiek gerą pasaulį? Nėra né 
tokio. O be pagrindo Dievas negali veikti. Bet Dievo valios. 

"laisvė tuo dar nėra aprėžiama; juk metafiziskai palieka galimi visi 
kiti pasauliai, nors moraliniu atžvilgiu jie ir nėra galimi. Blog y- 
bes, kurios yra pasaulyję, Dievas turėjo leisti, nes jos priklauso 
geriausiam pasauliui. Cia Leibnizas skiria metafizine, fizine ir 
moralinę blogybe. Metaiizinė blogybė yra netobulumas, 
kurį turi turėti kiekvienas sukurtas daiktas, kaip ribota esybė; 
ta blogybė neišvengiama nė vienoje kūryboje. Fizinė blogybė 
yra metafizinės išdava; ji padeda aiškiau pasireikšti gėriu. M o r a- 
linė blogybė būtinai yra susijusi su laisva valia; Dievas jos 
nenori, jis ją tik leidžia. Bet ši pažiūra apsunkina pakankamai 
išaiškinti Leibnizo intelektualinį determinizmą. Cia jis, norėda- 
mas išsisukti, sako, kad Dievas kiekvieno daikto esmei esąs pali- 
kęs vidaus evoliuciją, kurią davęs jam prieš amžių pradžią; 
taigi galutinis blogo veiksmo pagrindas glūdi kūrinio esmėje. 

C. Psichologija. — Leibnizo psichologija atsi- 
randa savaime, taikant bendruosius monadologijos dėsnius žmo- 
gaus prigimčiai. Žmogaus siela yra centraliné monada kūnui ir 
yra apdovanota inteligencija ir laisva valia. Visos jos modifika- 
cijos prasideda iš jos pačios veikimo ir sudaro vieną nenutrūk- 
stamą grandinę, sujungtą priežasties ir padarinio ryšiu. Ta pat 
galime pasakyti ir apie kūną. Dievas kiekvienai sielai davė tokį 
kūną, o kiekvienam kūnui —tokią sielą, kad jųdviejų modifikacijos 
-savo tarpe visiškai sutiktų. 


Todel, nors sielos ir kūno veiksmus valdo skirtingi dėsniai: sie- 


los — tikslinės priežasties dėsnis, kūno — veikiamosios priežasties 
dėsnis, tačiau jų veiksmai savo tarpe visada sutinka. Kada kūne at- 
siranda koks jutimas, tad tą pat akimirksnį siela sukelia tą jutimą ati- 
tinkančią įdėją, sukelia ne kurią kitą, bet tą, kuri tą momentą betar- 
piškai kyla is ką tik vykusių sielos modifikacijų. Jei siela sukelia 
savyje valios aktą, tad tą akimirksnį del tos pat priežasties kūne 
gimsta tam tikras judesys. Siela ir kūnas yra tarytum du laikrodžiu, 
kurie taip yra padaryti, jog jų švytuoklės taksėjimas visada pasilieka 
tas pats. 

Žmonių sielos nuo pat kūrybos pradžios egzistavo kartu su kū- 
nais ir kūnuose in lumbis A dae, bet buvo pasvaigusios ar invo- 
liucijo. Tokios būsenos jos yra lig žmogaus gimimo. Po mirties 
kūnas vėl sugrįžta į involiucinę būseną. Bet žmogaus siela praneša 
kitas monadas tuo, kad ji daugiau nebepasvaigsta, bet pasilaiko 
sąmonę. Jiyranemirtinga. 

Zmogaus valios laisvę reikia suprasti tokia pat prasme, 
kaip ir Dievo valios laisvę. Ir žmogaus valios pasiryžimą visuomet 
determinuoja ta gerybė, kurią protas rodo esant aukštesnę. 
Tokiu būdu mūsų valia, tiesa, nusileidžia tam tikram moraliniam būti- 
numui, bet tas būtinumas nenaikina valios laisvės, nes valiai visada 
palieka metafizinis galimumas atsisakyti nuo panorėto dalyko, 
jeigu tame atsisakyme neglūdi prieštaravimo. 

D. Pažinimo mokslas. — Aiškindamas idėjų kilimą, 
Leibnizas vėl atsistoja tarp Descarteso ir Lockeo. Niekas nepa- 

tenka į sielą i$ šalies, bet i$ pat pradžios joje glūdi visi vėles- 
nieji sąmonės turiniai, idėjos ir principai. Proto principų būtino 
ir visuotinio reikšmingumo negalima išvesti iš patyrimo, nes šis 
visada teduoda tik tai, kas atskira ir atsitiktina. Taigi tas jų 
reikšmingumas turi išeiti iš mūsų pačių „aš“, turi būti mums 
įgimtas. 

To įgimtumo nereikia taip suprasti, kad mumyse teesanti 
tik potencija toms idėjoms gaminti. Taip pat nereikia iš įgim- 
tumo samprotauti, kad siela tas idėjas nuolat tikrai mąsto, kaip 
teisingai yra pastebėjęs Lockeas; jos iš tikrųjų yra nuolat, nors 
ir nepastebimai, lydimos mąstymo, bet jos yra įgimtos ne todel 
ir ne tiek, kiek jas lydi šitas mąstymas; šitas lydėjimas yra tik 
tų idėjų įgimtumo išdava. Jos sielai yra įgimtos greičiau vir- 
tualiai, ir todel yra laikytinos tam tikromis sielos virtua- 
lybėmis. Jos yra sieloje preformuotos. Tai galima 
palyginti su marmoru, kuriame yra preformuota lytis ir visi bruo- 
žai, kurie, šį apdirbus, turės išeiti aikštėn. 

Taip pat ir justinės idėjos yra įgimtos, ir jas siela gimdo 
viena pati iš savęs. Nors tam, kad sieloje galėtų kilti justinė 
idėja, reikia turėti smegenyse pojūtį, tačiau pojūtis tos idėjos 
negamina. Siela neturi „nė jokio lango“, pro kurį 
galėtų įeiti į ją juntamieji objektai. 

Intelektualinis pažinimas suponuoja justinį pažinimą. Senas 
posakis, kuriuo Lockeas išreiškė savo pažiūrą, kad „nihil est in 
intellectu, guod non fuit in sensu“, bus teisingas, jei pridursime: 
nisi ipse intellectus. Leibnizas skiria būtinąsias tiesas nuo fak- 
tinių, „atsitiktinių“; pirmųjų priešingybė yra negalima, nejma- 
noma, o antrųjų — galima. Pirmosioms turi reikšmės priėšta- 
ravimo dėsnis, o antrosioms — pakankamo pagrindo principas. 


II. Vokiečių Švietimas. 


1. Kaip Anglija ir Prancūzija, taip pat ir Vokietija turi 
savo Svietimo periodą, kada buvo populiariZuojama filosofija 
kaip tikras proto mokslas, turįs apimti visą tautos gyvenimą, 
visa suvokti ir padaryti suprantama, mokslas, nusistatęs prieš 
pozityvinį Apreiškimą, kuris galėtų išeiti iš proto pažinimo ribų 
ir turėti sprendžiamos įtakos. Tas judėjimas prasideda su L eib- 
nizu ir baigiasi Kantu. 

2. Pirmatakai. — a) Samuelis Pufendorfas 
. (1632.—1694.), dar Leibnizo amžininkas, savo raštuose „De iure 
naturae et gentium“ ir „De officiis hominis et civis“ nori pagrįsti 
natūrinę teisę, nepriklausomą nuo Apreiškimo. Prie to, 
valstybės ir visuomenės susidarymo varomosiomis jėgomis jis 
laiko, kartu su Grotiju, drauginį polinkį ir, kartu su H o b- 
besu, savisaugą, žmogaus jau prigimtą. Taigi žmogaus pri- 
gimtyje glūdi prigimties įstatymo pagrindas, kuris reguliuoja žmo- 
nių santykius. Galutinis prigimtosios teisės pagrindas yra žmo- 

nių prigimties davėjas, Dievas. Be Dievo nebūtų nė jokio pri- 
gimties įstatymo. 

Nuosavybės teisė, valstybė ir valdžia yra 
dalykai, kurių reikalauja bendra visų žmonių gerovė; 
visa tai atsiranda sutarties keliu. Valdančiojo teisė tik n e- 
tiesiogiai yra iš Dievo, kuris nori tvarkos ir todel taip pat 
— ir valdžios (Suarezas, Grotijas). 

b) Prie Pufendorío prisideda Kristijonas Thomasi- 
jas (1655.—1728.), leidęs pirmą mokslo laikraštį vokiečių kalba; 
jis ir savo paskaitose pirmas ėmė vartoti gimtąją kalbą. Thoma- 
sijas skiria garbinga (honestum), padoru (decorum) ir tei- 
singa (iustum), ir todel skirsto bendrąją prigimties teisę į etiką, 
politiką ir prigimties teisę siauresne prasme. Prigimtosios teisės 
jis nesuveda, kaip Pufendorías, į Dievą. — Visai nemoksliškai 
ir negiliai jis gina sveiko žmogaus proto teoriją, 
manydamas galėsiąs, pašalinęs silogistišką mokyklinį metodą, 
visus protingus žmones išmokyti lengvai atskirti tiesą nuo klaidų. 

c) Visai kitaip, kaip pirmuoju du, nagrinėja teorinės fi- 
losofijos pagrindus grafas Valteris von Tschirnhause- 
nas (1651. — 1708.) savo rašte „Medicina mentis sive ars inve- 
niendi praecepta generalia“. Jis dažnai eina iš vieno su Descar- 
tesu; juo seka savo analizės moksle, norėdamas išlaikyti sąmo- 
nėje viso žinojimo pagrindus. Tik toliau reikia ieškoti įvairių 
dalykų teisingų definiciju, nuo kurių galima būtų geometriniu me- 
todu pereiti į aksiomas ir teoremas. Sudarant realių dalykų 
sąvokas, reikia —ne taip, kaip matematika — naudotis ir patyrimu. 
Patyrimas turi patvirtinti ir mūsų dedukcijas apie gamtą. 

3. Svietimo filosofijos atstovai: a) Pirmuoju 
reikia paminėti Kristijoną Wolifą (1679. — 1754). Jis 
yra aiškaus vienašališko racionalizmo atstovas ir filosofiniy 
Leibnizo minčių sistematikas bei populiarizatorius. 


Gyvenimas. — Wollfas, gimęs 1679.. m. Breslaue, studijavo 
matematiką ir filosofiją. Su Leibnizo pagalba 1706. m. jis persikėlė 
į Hallę; 17 metų įtakingai Čia dirbęs, spaudžiamas liuterinės partijos, 
turėjo per dvi dieni apleisti Halle, nes grėsė „kartuvių bausmė“. Jo 
raštai buvo uždrausti. Naują vietą jis gavo Marburgo universitete: 
ten išbuvo lig 1740. m, kol Fridrichas II. vėl parkvieté jį į Halle, 
kur mokė lig pat mirties (1754.). 

Veikalai. — Savo filosofiją Wolffas yra išdėjęs daugelyje 
raštų, rašytų lotynų ir vokiečių kalbomis. Didesnieji vokiški veikalai 
yra: 1. ,Vernünftige Gedanken von den Kralten des menschlichen 
Verstandes und ihrem richtigen Gebrauch in der Erkenntnis der 
Wahrheit", 2. ,Verninftige Gedanken von Gott, der Welt und der 
Seele des Menschen, auch allen Dingenüberhaupt", 3. , Vernünftige 
Gedanken von der Menschen Tun und Lassen zur Beförderung ihrer 
Glückseligkeit“, „4 Vernünftige Gedanke von dem gesellschaftlichen 
Leben der Menschen“, 5. , Vernünftige Gedanken von den Wirkun- 

gen der Natur"; 6. , Verniinftige Gedanken von den Absichten der 
natürlichen Dinge“. 

Šitais savo veikalais Wolffas daug padėjo išdirbti vokiečių filo- 
solinę terminologiją. Sugebėjimas daug kalbėti ir paprastas, blaivus 
dėstymas atitiko Wolffo filosofijos tikslą: praplėsti aiškų pažinimą ir 
daugeliui atnešti praktinės naudos. Jo raštai išstūmė daugiur scholas- 
tikos vadovėlius ir išnešiojo filosofines žinias (žinoma, paviršutines) po 
platesnius sluogsnius. 


Mokslas. — Filosofija Wolifui yra mokslas viso, kas ga- 
lima, arba viso, kas galima mąstyti. Jis ją skirsto į teorinę ir 
praktinę filosofiją; teorinę toliau vėl skirsto į antologiją, kos- 
mologiją, psichologiją ir prigimtinę teologiją. 

Ontologijoje jis nagrinėja bendriausias pagrindines 
sąvokas. Savo dedukcijoms pradžioje jis pasistato prieštaravimo 
dėsnį, iš kurio paskui išveda ir pakankamojo pagrindo dėsnį. 

Wolito kosmologijoje Leibnizo mokslas labai nublun- 
ka. Pasaulis yra kompleksas daugelio daiktų, kurie egzistuoja 
šalia vienas kito ir yra vienas su kitu sujungti. Kūnai yra sudėti 
iš netąsių atomų. Bet tie atomai nėra kokios atvaizduojamosios 
jėgos su imanenčia raida, kaip Leibnizas manė; jos yra netąsūs 
jėgų centrai, kurių esmės mes negalime tikrai pažinti. Visos 
pasaulio permainos kyla iš pačios gamtos; niekas neprisideda iš 
šalies, niekas nepranyksta, viskas gamtoje vyksta su (hipotetiniu) 
bútinumu. 

Tik psichologijoje Wolffas laikosi iš anksto nu- 
statytosios harmonijos, aiškindamas santykius sielos su 
kūnu. Siela yra vientisa, nekūniška substancija, apdovanota galia 
atvaizduoti pasaulį. Zmogaus siela yra nemirtinga. Valios pasi- 
ryžimą nulemia proto spręsmas, kuris rodo vieną dalyką esant 
geresnį už kitą. 

Savo prigimtinéje teologijoje Wolffas kontin- 
gentinj pasaulį, kuris galėtų būti ir kitoks, išveda iš Dievo, 
būtinos Esybės, kuri jį sukūrusi (kosmologinis įrodymas). Aiškin- 
damas blogybes, Wolffas paseka Leibnizu. 

Etinis žmogaus tikslas yra kiek galima didesnis tobulėjimas. 
Tai pasakytina apie kiekvieną daiktą; nuo Dievo čia niekas 
nepareina. 

b) Wolffo mokykla. — Wolifo filosofijos pasekėjai 
sudarė paskui tikrą mokyklą, kuri tą filosofiją plačiausiai paskleidė. 
Bet gilesnio apdirbimo, praplėtimo ji tesusilaukė iš labai nedau- 
gelio. Aleksandras Baumgartenas (1714. — 1762.) 
papildė Wolffo filosofiją estetika!). Jis supranta grožį (kaip ir 
Leibnizas) kaip tobulą justinį pažinimą, kaip sumišai (ne aiškiai 
ir ne įsakmiai) apsireiškiančią tiesą. 

Panašiai supranta grožį ir Baumgarteno mokinys G. Frid. 
Meietis (1718. — 1757.). 


1) Nuo to laiko teatsirado ir estetikos, kaip grožio moksio, vardas. 


L 


Racionalistišką deizma gina Samuelis R eim a ras (1694. 
— 1768.), gimnazijos mokytojas Hamburge. Jis, nors ir griežtai 
stoja prieš materializmą ir panteizmą, bet dar smarkiau kovoja su 
bet kokiu Apreiškimu. Atskiras dalis jo, istorijos ir religijos 
bei filosofijos atžvilgiu labai silpnučio, rašto ,Schutzschrift für 
die vernünftigen Verehrer Gottes“ Lessingas paskelbė savo 
„Wolifenbittler Fragmenten“. 


Jonas Henrichas Lambertas (1728. — 1777.) negalė- 
jo visai atsitūrėti prieš empirizmą ir buvo priverstas skirti mūsų 
mąstyme turinį nuo lyties. Negalima išvesti nei lyties iš 
turinio (prieš sensualizmą) nei turinio iš lyties (prieš racionalizmą); 
greičiau lytis kyla iš paties proto, o turinys yra gaunamas iš 
justinio suvokimo. Savo veikaluose „Neues Organon“ ir ,Ar- 
chitektonik* Lambertas pabrėžia reikalą analizuoti iš pagrindų 
sąvokas ir skiria grynas logines tiesas nuo metafizinių. Iš tiesos 
jis išveda Dievo buvimą, kuris esąs būtinas kiekvienos tiesos 
galimumo pagrindas. Lambertas susirašinėdavo su Kantu. 
Abudu pabrėžia daugelio savo pažiūrų sutikimą; tačiau čia nelie- 
čiama kritinių Kanto problemų. 

Ir Jon. Nik. Tetensas (1736. — 1807.) skiria, kaip ir 
Lambertas, mūsų mąstyme turinį nuo lyties ir prieina pagaliau 
ienomenalizma. Bet daugiau reikšmės jis turi — tuo labiau ir 
domisi — empirinei ir psichologinei sričiai; tai rodo svarbiausias 
jo veikalas ,Philosophische Versuche über die menschliche Natur 
und ihre Entwicklung“. Jo psichinių galių suskirstymas į pažinimo, 
geidimo ir jautimo galias buvo visų priimtas. 

c) Prieš Woltfo filosofiją išstoja Aug. Crusijus(1712.— 
1776.). Jis eina prieš iš anksto „nustatytąją harmoniją“ 
ir tvirtina, kad tarp kūno ir sielos esas fiziskas savitarpio veiki- 
masis, kuriam tarpininkaujanti švelnesnė materija. — Jis taip 
pat atmeta Leibnizo bei Wolffo determinizma ir sako, kad 
valia, nors ir veikia iš motyvų, tačiau nėra jų verčiama, bet, kaip 
gyva jėga, gali pati apsispręsti. -— Taip pat atmeta ir pasaulinį 
opiimizmą. k 

d) Populiariné filosofija. — Svietimo periodo 
filosofų dalis vadinama populiariaisiais filosofais, 
"nes jie steigiasi filosofinio išlavinimo priteikti plačiausioms masėms. 
Visi yra daugiau ar mažiau eklektikai ir ne nedaug kam jų tepa- 
vyko išvengti eklektizmo pavojaus — paviršutiniškumo ir seklumo. 
Jų vyriausios temos yra teologiniai nagrinėjimai apskritai; ypačiai 
pabrėžiamas nemirtingumas, kuris esąs pagrindinė sąlyga begali- 
nei žmonių pažangai. Centralinis jų tyrinėjimų punktas yra 
žmogus; todel daugiau kreipiama dėmesio į empirinę psichologiją, 
savistabą, sielos būsenų analizę, o ypačiai — jausmų gyvenimą; 
tačiau visi tie dalykai nagrinėjami ne tiek moksliškai, kiek diletan- 
tiškai ir sentimentaliai. 

Zymesnieji iš jų buvo: Sulceris, Nicolajas, Fede- 
ris, Garvé, Basedowas, Engelis. 

Mozė Mendelsohnas (1729. — 1786.) savo aiškiuose: 
straipsniuose gina visuotiniąją proto religiją ir stoja už dogmati- 
nių priešingybių sušvelninimą ir religinę toleranciją. Savo ,Phá-- 
done“ jis nori paremti sielos nemirtingumą ir, šalia platoninių 
įrodymų, ypatingai pabrėžia tą mintį, kad žmogus čia ant žemės 
negali pasiekti to tobulumo, į kurį jis iš prigimties yra palinkęs, 
„ir todel po mirties jis turi galėti toliau tobulėti. Savo rašte „Mor- 
genstunden“ jis duoda Dievo egzistavimo įrodymą. 

e) Intelekto atžvilgiu žymiausias iš Švietimo periodo atstovų yra 
Gottholdas Efraimas Lessingas (1729.— 1781). Jis stovi arti 
Spinozos ir panteizmo. Kaip paciame Dievuje eina nuolatiné 
pazanga, taip i$ to pat raidos poZiürio reikia Ziüréti ir j visa, kas 
žmogiška, o taip pat ir į religiją. Savo veikale „Ūber die Erzie- 
hung des Menschengeschlechts“ Lessingas, žvelgdamas iš šito požiū- 
rio, Apreiškimą supranta kaip žmonių giminės auklėjimą. deir 
lėjimas turi eiti prie to, kad pats galų gale rastųsi nebereikalin- 
gas, taip ir Apreiškimas, Šv. Raštas yra tik elementorius. Ir kaip 
vaikas negali juo pasitenkinti, taip ir žmonija negali sustoti prie 
vieno Šv. Rašto. Žmonės turi eiti prie to, kad visas religines tiesas 
galėtų pažinti vienu savo protu, visai nebereikalaudami nė jokio 
elementoriaus, Šv. Rašto, kaip kad dabar jie yra savarankiškai 
pažengę iki moncteizmo ir nemirtingumo. Žmonija turi pasiekti 
gryną proto religiją: tai yra aukščiausias religijos rai- 
dos tikslas. 

Apie paslaptis paprasta šito žodžio prasme negali būti 
kalbos. Bet kuri tiesa tėra paslaptis tol, kol ji nėra suprasta. 
Bet mes galime ją suprasti; juk visa, kas yra pozityvu krikš- 
čioniškojo Apreiškimo turinyje, yra ne kas kita, kaip tik tam tikrų 
religinių proto tiesų simbolizavimas. 


Savo rašte ,Uber die Entstehung der geoffenbarten Religion“ 
Lessingas pozityvinę religiją išveda vien iš susitarimo. Mat, val- 
stybei būtinai buvę reikalinga turėti vieną bendrą religiją, ir todel buvę 
susitarta del tam tikrų bendrų dogmų. Tada tos pozityvinės religijos įga- 
vusios sankcijos nuo savo steigėjų orumo, kurie sakė, kad susitarimas 
yra taip pat iš Dievo, tik gautas tarpiškai per juos, steigėjus, kaip kad 
visi esminiai dalykai kad gaunami per protą betarpiškai. Todel visos 
pozityvinės arba apreikštosios religijos yra kartu ir teisingos ir klaidin- 
gos; jos yra visos teisingos, nes visur vienodai buvo reikalo išaiškinti 
kai kurias dogmas; jos yra vėl visos klaidingos, nes visose jose sutar- 
tiniai dalykai yra susilpnine ir nustūmę esminius. Tad geriausia po- 
zityvinė religija yra ta, kuri mažiausia turi sutartinių priedėlių prie pri- 
gimtinės religijos. 

f) Natūralistiška pakraipa ėjo ir Gottiridas Herderis (1744. 
— 1803.) Jis taip pat stovi arti Spinozos panteizmo ir, kaip ir 
Lessingas, Dievą laiko išmintingiausia, galingiausia, geriausia 
pirmąja pasaulio jėga. Bet nuo Lessingo ir nuo visų Švietimo 
atstovų jis skirias tuo, kad, kaip ir Rousseauas, pirmykštį jausmą 
stato lygiomis teisėmis šalia proto, 


— 272 — 


Religijoje, jis sako, nėra nė jokių dogmų, nė jokių tiesų. R e- 
ligija yra jausmo dalykas, o šis nieko bendro neturi su 
-mokomosiomis tiesomis. Pradžioje krikščionybė neturėjo nė jokių dog- 
mu. Tiktai kada ji patapo žmonių religija ir paplito tautose, tada 
„dalykai pakitėjo. "Tautos savo subjektyvias religines nuomones padarė 
tam tikromis tiesomis, ir iš čia atsirado dogmos, Bet jas reikia vėl 
išbraukti ir grįžti prie paprastos prigimtinės religijos. 

Apreiškimas nėra Dievo antgamtiškas tiesos priteikimas, bet tik 
aiškus ir suprantamos tiesos išdėjimas. Ta tiesą išdeda žmogus, paži- 
nęs ją prigimtu būdu. Tik tokie apreiškėjai tebuvo Jėzus ir apaštalai. 

Jie, be to, mokė tik religijos tiesų, bet ne religinio kulto. Dievo 
-garbinimas yra absurdas, nes Dievas garbės nėra nei reikalingas nei 
jos iš žmonių reikalauja. 

Savo svarbiausiame veikale „Ideen zur Philosophie der Ge- 
schichte der Menschheit “ (1784. — 1791.) Herderis išdeda savo 
istorijos filosofijos mintis.“ Žmonijos istorija ir gamtos istorija 
yra glaudžiausiai susijusios; dvasios raida visiškai pareina nuo 
atskirų kūno organų raidos ir nuo gamtos sąlygų, klimato ir t. t. 
Tokiu būdu riedėdamos, turi išaugti harmoningai visos galios. Taip 
yra išriedėjusi žmonija iš netubulos užmazgos per vaikystę, jau- 
nystę iki subrendimo, iki senatvės. 

Su naująja Kanto filosofija Herderis nesutinka ir savo 
„„Metakritikoje“ kovoja su šio „Kritik der reinen Vernunft“, o 
„Kalligonoje“ — su „Kritik der Urteilskraft“. 


TRECIASIS PERIODAS. 


Naujausioji filosofija nuo Kanto laiku. 


Ivedamosios pastabos. 


1. Tie rezultatai, kurių naujesnioji filosofija nuosavo pra- 
džios buvo pasiekusi, toli gražu visų nepatenkino. Ji kaskart vis 
aiškiau skilo į racionalizmą ir empirizmą, kuriuodu baigė eiti į ne- 
suderinamas kraštutinybes. Tą skilimą matydamas, vienas iš ra- 
cionalizmo pasekėjų, kuriam buvo padarę stiprios įtakos empiriz- 
mo, ypačiai Humeo raštai, pajuto reikalą pradėti tilosolijos tyri- 
nėjimus iš naujo, nuo pat pirmųjų jos supozicijų. Buvo tai Im- 
manuelis Kantas. Jis ėmėsi kritingai tirti žmogaus pažinimo galią, 
norėdamas tiksliai nustatyti, kiek toli siekia žmogaus pažinimas 
apskritai, ką mes galime ir ko negalime pažinti. Tokiu būdu 
naujausioji filosofija Vókioje prasidėjo kriticizmu. | 

2. Kriticizmas sutiko šalininkų ir priešininkų. Zymiausia 
filosofijos pakraipa, kuri prisidėjo prie Kanto, buvo vokiečių i d e- 


— 273 — 


alizmas (Fichtė, Schellingas, Hegelis). Toliau, šalia atskirų 
įvairių pakraipų filosofų, iškyla įtakingiausia pozityvizmo srovė. 
Bet nė jis visiškai neįsigali. Priešingai, po kita kitos ir greta viena 
su kita atsiranda daugybė sistemų: natūralistinių-mate- 
rialistinių ir idealistinių-spiritualistinių, 
pagaliau po visų kitų pasirodo neokantizmas, neoidea- 
lizmas ir kritinis realizmas. 

3. Panašių dalykų nutiko ir nevokiečių kraštuose. Ir ten 
matome iškylant naujų sistemų, kurios kovoja viena su kita ir 
steigiasi patraukti prie savęs protus. Bet, pradėdamos daugiausia 
nuo klaidingo požiūrio, nė jos nepasiekdavo patenkinamų rezultatų. 


PIRMASIS SKYRIUS. 


Immanuelis Kantas. 


Literatūra: K. Fischer, Geschichte der neueren Philo- 
sophie. 4 ir 5 tom. 5 leid. 1910. — O. Willmann, Geschichte 
des Idealismus. III tom. 2. leid. 1907. — K. Vorlànder, Kants 
Leben (126. tom „Philos Bibl.“), 1911. — O Külpe, I. Kant (Rin- 
kinys „Aus Natur u. Geistesw.“) 5. leid. 1921. — A. Riehl, Der 
philos. Kritizismus. 2 leid. 1908. — H. Cohen, Kants Theorie der 
Erfahrung. 2. leid. 1885. — B. Bauch, I. Kant. 1917. — Ch. 
Sentroul, Kant und Aristoteles (vokiškas vertimas L. Heinrichso) 
1911. — S. Aicher, Kants Begriff d. Erkenntnis verglichen mit dem 
des Aristoteles (6. pap. sąsiuv. prie „Kantstudien“) — T. Pesch 
S. J.. Die moderne Wissenschaft. (I. papild. sas. prie „Stimmen aus 
M. Laach“) 1876. 


Ivedamosios pastabos. 


1. Gyvenimas. — Immanuelis Kantas gimė 1724. m. 
balandžio 22.d. Karaliaučiuje. Jo tėvas buvo balnius. Karaliau- 
čiuje Kantas ėjo ir mokslus: pirma lankė „Collegium Fridericianum“, 
o paskui įstojo į universitetą; čia ypačiai studijavo matematiką, 
gamtos mokslus ir filosofiją. Paskui per 10 metų buvo namų 
mokytoju įvairiose vietose aplink savo gimtąjį miestą. 1755. m. 
habilitavosi vietiniame universitete ir paliko privatdocentu. Tik 
po 15 metų tebuvo pakeltas ordinariniu logikos ir metafizikos 
profesorium. Eidamas 75 metus, del pasilpusios sveikatos, turėjo 
sustoti skaitęs lekcijas ir gyventi iš pensijos. Mirė 1804. m. va- 
sario 12, d. 

Visas Kanto gyvenimas ėjo griežtai nustatyta tvarka, kiek- 
viena dienos valanda turėjo tam tikrą savo paskyrimą. Be to, 
gyvenimui Kantas nestatė didelių reikalavimų; išbuvo nevedęs; 

Filosofija. 


didžiausia jo pramoga būdavo pasišnekėti su draugais prie stalo. 
Jo dirbamasis kambarys buvo, taip sakant, ir jo pasaulis. Per 
visą savo amžių nebuvo iš Karaliaučiaus pasitraukęs toliau, kaip 
per septynias mylias. 

2. Kanto filosofinėje raidoje?) galimaatskirti du periodu: 
pirmasis, prieškritinis ir antrasis, kritinis. Pirmajame 
Kantas laikosi, apskritai imant, Leibnizo - Wolifo filosofijos pa- 
grindų. Iš pradžių jo dėmesys tėra nukreiptas į gamtos mokslų klau- 
simus Šitam laikotarpiui tenka jo raštai: „Gedanken von der 
wahren Schätzung der lebendigen Kräfte“ (1746.), „Allgemeine Natur- 
geschichte und Theorie des Himmels* (1755.). Cia Kantas išplėtoja 
savo teoriją apie saulės sistemos atsiradimą iš pirmykščių kosminių 
rūkų. Sie pirmykščiai rūkai nėra visur vienodo tirštumo; veikiant 
pritraukiamosioms ir atstumiamosioms jėgoms, pasidaro didesnės 
masės ir jų rotaciniai judesiai. Iš tų masių atitrūksta žiedai; toliau 
tie žiedai virsta savaimingais kūnais, planetomis, bėgančiomis aplink 
saulę. Kiti šio periodo raštai: Kanto disertacija: Meditationum 
guarundam de igne succincta delineatio (1755.), ir jo habilitacijos 
raštas: Principiorum cognitionis metaphysicae nova dilucidatio 
(1755). Sesiasdesimtaisias metais Kantas yra anglų empirizmo, 
ypačiai H u m eo skepticizmo, įtakoje. Zymesnieji šio laiko raštai 
yra: „Der einzig mógliche Beweisgrund zu einer Demonstration 
des Daseins Gottes“ (1763.); atmetęs kitus įrodymus, Kantas pri- 
pažįsta Dievo buvimą, kad galėtų suprasti dėsningą pasaulio raidą, 
„Untersuchung über die Deutlichkeit der Grundsátze der natürlichen 
Theologie und der Moral“ (1764.), „Träume eines Geistersehers er- 
láutert durch die Tráume der Metaphysik“ (1766.). 1770., palikda- 
mas ordinariniu profesorium, parašė: „De mundi sensibilis atque 
intelligibilis forma et principiis. Cia jau prasideda kritiškasis 
Kanto galvojimas, ypač apie érdve ir laiką. 


Kitą dešimtį metų (1770. — 1780.) Kantas nieko nerašė, Per 
tą laiką jo galvoje pamažu brendo ir nusistojo jo naujoji filoso- 
fija. Sito ilgo darbo vaisius pasirodė 1781. m. Yra tai „Kritik 
der reinen Vernunft“ (Grynojo proto kritika), pagrindinis 
kriticizmo veikalas. (Antrasis šiek tiek pakeistas leidimas išėjo 
1787). Siam pagrindiniam veikalui paaiškinti 1783. m. Kantas pa- 
rašė „Prolegomena zu jeder kiinitigen Metaphysik, die als Wis- 
senschaft wird auftreten kónnen". Toliau eina: „Grundlegung 
zur Metaphysik der Sitten“ (1785.), , Metaphysische Anglangsgrūnde 
der Naturwissenschaft^ (1786), „Kritik der praktischen 
Vernunit“ (Praktinio proto kritika) (1788), „Kritik der Ur- 
teilskrafi* (Sprendimų galios kritika) (1790.), „Die Religion 
innerhalb. der Grenzen der blossen Vernunft" (1793), „Metaphysik 
der Sitten" (1797), „Anthropologie“ (1798.); jo Logika išleista 1800. 
m. Svarbiausios i$ visų Kanto raštų yra trys jo „Kritikos“. 


5 H. Hóffding, Die Kontinuität im phil. Entwicklungsgange Kants 
(Arch. f, d. Gesch. d. Phil. VII.) 

Įvadas. 


I Problema. — Savo kriticizmu Kantas nori pasi- 
kelti viršum racionalizmo ir empirizmo ginčo, kurį jis pats buvo 
pergyvenęs. 

Racionalizmas norėjo tikrovės pažinimą išvesti iš 
grynų sąvokų, bet jis negalėjo tos savo teisės pakankamai pa- 
grįsti. Empirizmas norėjo visą žinojimą gauti iš patirties, 
bei jis nepajėgė įrodyti mokslo tiesų būtinumo ir visuotinumo ir 
priėjo skepticizmą (Humeas). 

Kantas savo kritikoje nori kiekvienam iš jųdviejų pripažinti 
kas pridera ir ištirti, ar yra galimas ir kiek galimas 
visuotinės reikšmės daiktų pažinimas. 

Pirmasis klausimas, a r visuotinis pažinimas yra galimas, 
Kantui rodosi faktiškai jau teigiamai atsakytas paties buvimo to- 
kių visų pripažintų ir būtinų mokslų, kaip matematika ir grynas:: 
gamtos mokslas. Vadinasi, belieka atsakyti antrasis klausima:, 
kaip juodu yra galimu. Kitaip esą su metafizika, kur nesą ma- 
tyti nė jokios vieningos pažangos, kur nuolatiniai ginčai del ta- 
riamojo įgyto žinojimo verčia paabejoti, ar ji apskritai yra ga- 
lima. Sis metafizikos galimumo klausimas ir 
yra tikroji Kanto problema. Matematika ir „gryna- 
sis“ gamtos mokslas jam duoda tik progos pozityviai nustatyti 
tikrojo mokslo sąlygas, kurių metafizika pasirodo neturinti — ir 
todel nesanti mokslas. !) 

2. Savo metodą pats Kantas vadina transcenden- 
taliniu. Jis ieško loginių sąlygų, kuriomis galimas visuo'inės 
reikšmės žinojimas. : 

Moksliško pažinimo pažymiai Kantui yra pirm visa ko búti- 
numas ir visuotinumas. 

3, Analitiniai ir sintetiniai spresmai. — Vi- 
sas mūsų pažinimas pasireiškia spresmais. Kantas skiria dvi 
spręsmų grupi: 

a) Aprioriniaiir aposterioriniai spresmai. 
— Pirmieji kyla iš proto, nepriklausydami patirties, ir turi vi- 
suotinumo ir būtinumo charakterį. Antrieji eina iš patir- 
ties ir turi dalinumo bei atsitiktinumo charakterį. 

b) Analitiniai ir sintetiniai spręsmai. — 


- Analitiniuose spresmuose predikato sąvoka analizės keliu gaunama 


iš subjekto sąvokos, pav.: visi kūnai yra tąsūs; sintetiniuose spręs- 
muose subjekto sąvokoje predikato nėra, čia predikatas yra tai- 
komas subjektui del kitų priežasčių. Analitiniai spręsmai tėra 
paaiškinamieji spręsmai, sintetiniai gi yra praple- 
Ciamieji spręsmai, juose randame šio to daugiau, kaip sub- 
jekto savokoje. 


1) Čia, žinoma, kalbama apie tą metafiziką, kurią norima pagrįsti išorinių 
ir išvidinių pojūčių patyrimu, Metafizika ant moralinio dogmatizmo pagrindo 
atrodo Kantui visai galima. Verf. 

Analitiniai spresmai remiasi tiesiog prieštaravimo dės- 
niu ir visi turi visuotinės ir būtinos reikšmės, vadinasi, yra kartu 
ir aprioriniai; bet jie mūsų pažinimo nepraplečia. Empiriniai, 
arba patirties, spręsmai kad ir praplečia mūsų pažinimą, bet nėra 
visuotini ir būtini. Bet mokslas reikalingas tokių spręsmų, ku- 
rie būtų visuotini, būtini ir kartu praplėstų mūsų pažinimą. Va- 
dinasi, mokslo spręsmai turi būti sintetiški ir aprioriški. Todel 
visą Kanto problemą galima ir šiaip formuluoti: „Kaip galimi 
sintetiniai spręsmai à priori?” 

Visuose moksluose randame tokių visuotinės reikšmės pra- 
AR spresmu. Sakysime, Kantui matematikos spresmai, pav.: 

7 +5 — 12, tiesioji linija yra trumpiausia tarp dviejų taškų, 
— yra sintetiniai, nes juose predikato negausime iš subjekto, 
subjekto sąvoką išnagrinėję; ir vis delto visi yra įsitikrinę turint 
juos būtino reikšmingumo. Kadangi toks būtinumas neįgyjamas 
a posteriori, iš patirties, tad jie bus sintetiniai spręsmai a 
priori. Bet kadangi jie, kaip sintetiniai spręsmai, savo reikšmin- 
gumo negali remti tik prieštaravimo dėsniu, kyla tad klausimas: 
kaip jie yra galimi? Tą pat esą galima pasakyti ir apie. gry- 
nojo gamtos mokslo spręsmus: „kad substancija palieka ir yra 
pastovi; kad visa, kas įvyksta, kiekvienu laiku yra tam tikros 
priežasties pastoviais dėsniais iš anksto apspręsta“ ir t.t. Ir meta- 
tizika turi visuotinės reikšmės sintetinių spręsmų 

Tokie sintetiniai aprioriniai spresmai nori pasakyti apie d a i k- 
tus ką nors, kas turėtų visuotinės reikšmės, nors jie ir nėra 
iš daiktų išvedami. Kadangi jų visuotinis reikšmingumas kyla 
a priori i$ proto, tad ateina klausimas: Kaip gali protas 
apie atskirus nuo savęs daiktus daryti visuotinės 
reikšmės sprendimus? Savo „Grynojo proto kritikoje“ 
Kantas duoda šio klausimo atsakymą matematikai, gamtos mok- 
slui ir metafizikai. 


I. Grynojo proto kritika. 


a. Matematikos galimumas. 


Matematika turi darbo su pavaizdžiomis didy- 
bėmis. Todel Kantas tiria, kokie aprioriniai elementai 
randami mūsų pojūčiuose, kurie išaiškintų apriorinį, visuotinį 
matemalikos charakterį. 

Jeigu mes iš kūno vaidinio pašalinsim visa, ką apie jį mąsto 
protas (substanciją, jėgą, dalumą ir t. t), jeigu taip pat išmesime 
visa, kas priklauso pojūčiui (reiškinio medžiagą: spalvą, kietumą, at- 
sparumą), tada iš empirinio vaizdo beliks tąsumas ir pavidalas. 
Todel jiedu, pagal Kantą, nepriklauso pojūčiui. „Kadangi tai, kur 
jutimai tik tvarkosi ir gali būti įdedami į tam tikras lytis, negali 
būti vėl jutimas, tad, nors kiekvienos apraiškos medžiaga yra 
mums duodama a posteriori, bet jos lytis turi jau glūdėti jautoje 

(Gemüt) a priori“. Tas erdvės apriorumas reiškias tuo, kad e r d- 
vés vaidinys mumyse turi būti pirma už manęs ar šalia 
vienas kito patiriamų daiktų santykių suvokimo, taigi negali būti 
nuo šių (daiktų) abstrahuotas; jis tik padaro galimą 
išorinį patyrimą; toliau galima pašalinti iš sąmonės visus 
daiktus, bet pati erdvė niekuomet i$ jos nepašalinama. Šituose 
erdviniuose santykiuose nuvokiamas sutvarkytas apraiškos viso- 
kumas; jie yra apraiškos lytis. Tad erdvė iš savęs nėra nei daik- 
tas (Ding an sich) nei daiktų ypatybė; ji yra.ne kas kita, kaip tik 
visų justinių apraiškų lytis, t. y. subjektyvi jusčių patyrimo sąlyga, 
kuri viena tedaro mums galimus pojūčius. Tik iš Žmogaus po- 
žiūrio galima kalbėti apie erdvę ir erdvines esybes. Erdvė turi 
transcendentalų idealuma, t y. ją niekas neatitinka 
pačiuose daiktuose; bet ji turi empirinį realumą, objektyvų 
reikšmingumą visai galimai mūsų patirčiai. 

Panašiu būdu Kantas aiškina laiko sąvoką. Nė jis nėra 
daiktas arba kas nors daikte. Jis yra „ne kas kita, kaip išvidinės 
justies lytis“. Kaip erdvė kad yra formali apriorinė sąlyga išorės 
apraiškoms, taip laikas yra „formali apriorinė sąlyga apskritai vi- 
soms apraiškoms“, t. y. visos apraiškos „yra laike ir būtinai 
stovi laiko santykiuose“. Ir laikas turi objektyvaus reikšmingumo 
apraiškų atžvilgių, „bet jis nustoja objektyvios reikšmės, jeigu nuo 
apiaiškų abstrahuojama justiniai elementai... ir imama kalbėti apie 
daiktus apskritai“. Jis „taigi yra tik subjektyvi mūsų 
(žmonių) justinio suvokimo (Anschauung)“ są- 
lyga. 

Visų mūsų pažinimo daiktų medžiaga susidaro iš juti- 
m y, kuriuos apsprendžia ir tvarko apriorinės“ erdvės ir laiko lytys. 
Šitos apriorinės lytys — ne taip, kaip jutimai — yra nuo- 
lat tas pats faktorius visame  justiniame pažini- 
me. Jos pasiduoda visuotinai apsprendžiamos, ir tuo 
visas mūsų apraiškų pasaulis iš savo formalinės 

usės tampa pažįstamas visuotine reikšme. 

ad erdvės ir laiko lytys yra ne „daiktas iš savęs“, ku- 
ris egzistuoja už mūsų sąmonės ir nuo jos nepareidamas, bet 
tik mūsų žiūros, justinės intuicijos (Anschauen) 
lytys; bet tai yra būtinos, visada tos pačios lytys, grynos žiūros lytys, 
be kurių žiūra apskritai nėra galima. Tuo tad būdu pasidaro 
suprantama, kaip galimi mūsų žiūros pasaulio visuotinės reikšmės 
moksliniai spręsmai, sintetiniai spręsmai á priori. Matematiniai 
spręsmai, kurie ne iš sąvokų, bet konstrukcijos būdu pa- 
siduoda įrodomi grynajai žiūrai, turi būtinos ir visuotinės reikš- 
més ir mūsų patirties daiktams, nes tie daiktai patys iš savo for- 
malinės pusės yra būtinai apspręsti grynojo laiko ir erdvės Žiūra. 


b. Grynojo gamtos mokslo galimumas. 


Du pažinimo šaltiniu.—Antrasis pažinimo šaltinis (šalia 
jusčių) yra intelektas (Verstand). „Be jusčių neturėtume nė jokio daik- 

to, o be intelekto — nemąstytume.“ „Intelektas negali nieko pa- 
justi, o justys — nieko mąstyti. Tik jiems susijungus gali kilti 
pažinimas“. 

2. Apriorinés proto sąvokos. — Ir intelekte Kan- 
tas steigiasi surasti apriorinių elementų. Mat, tik tuo 
būdu tesąs galimas visuotinės reikšmės mąstomųjų daik- 
tų pažinimas. Ir čia jis skiria medžiagą ir lytį. Medžiagą teikia 
žiūra, pojūčiai, o lytį — intelektas savo sąvokomis. 

Mūsų patirties daiktų analizė mums lengvai parodo, jog 
juose be pojūčių, t. y. be to, ką teikia justys bei jus- 
čių patyrimo lytys, randama dar kitų elementu. Taip, pav., kada 
mes ką nors laikome substancija, priežastimi ir t. t. Substancija 
arba priežastis nėra nė joks jutimo turinys, nei laikiškas bei er- 
dviškas pojūtis. Belieka manyti, jog mes ją mąstome kaip ap- 
sprendžiamąją lytį, kurią mūsų intelektas duoda erdvės ir lai- 
ko lytimis sutvarkytiems jutimų turiniams, kitaip sakant, mes jas 
mąstome kaip nuo jutimų elementų laisvas arba apriorines 
intelekto sąvokas. Taigi mūsų mąstomieji daiktai yra su- 
voktos, arba sąvokomis apspręstos, sutvarkytos žiūros. 

Tų grynųjų sąvokų ir intelekto kategorijų skaičių ir 
rūšį Kantas tikisi galėsiąs nustatyti vienu vieningu principu, 
būtent logikos spręsmų klasifikacija. Mąstymas, intelekto funk- 
cija, sako jis, yra sprendimas, vaidinių jungimas. Taigi mąstymo 
lytys yra vaidinių jungimo būdai. Įvairūs jungimo būdai, kate- 
gorijos, būtinai turi būti randami įvairiose spręsmų rūšyse. Tokių 
kategorijų Kantas randa dvylika, po tris kiekvienoje iš keturių 
spręsmų suskirstymo grupių: 

L Kiekybe: Vieniniai, daliniai, bendriniai spręsmai. 

II. Kokybė: Teigiamieji, neigiamieji, begaliaiai spresmai. 

II. Santykis: Kategoriniai, hipotetiniai, skirstomieji spręs- 

mai. 

IV. Modalumas. Problematiniai, assertoriniai, apodikti- 

niai spresmai. 

Tuosspresmus atitinka dvylika grynųjų in- 
telekto sąvokų, arba kategorijų: 1. pagal kiekybę: 
vienumas, daugumas, visuotinumas; 2. pagal ko- 
kybę: realumas, negacija, apribojimas (limitatio); 
3. pagal santykį: inherencija ir subsistencija, prie- 
žastingumas ir pareinamumas (priežastis ir išdava), 
bendravimas (veikiančiojo ir kenčiančiojo veikimasis); 4. pa- 
gal modalumą: galimumas ir negalimumas, buvimas 
ir nebuvimas, būtinumasir atsitiktinumas. 


3. Kategorijų „transcendentalinė dedukcija*. — Šitos aprio- 
rinės mąstymo lytys arba jungimo būdai yra kartu ir pažinimo 
galimumo sąlygos. Jose glūdi pažinimo objektyvinė 
verčia, jo reikšmingumas, daiktų atitikimas. Kaip galima, kad 
grynosios apriorinės sąvokos turi reikšmės daiktams, kad mąstymo 

„subjektyvinės sąlygos“ turi objektyvaus reikš- 
mingumo? Koks būtinas santykis jungia apriorines sąvokas 
su mūsų pažinimo daiktais? „Tik du atveju tėra galimu, kada 
sintetinis vaidinys sutampa su savo daiktu“: „jeigu daiktas vaidinį, ar- 
ba šis daiktą daro galimą“. Pirmuoju atveju turėtumėm tik e m p i- 
rinį santykį; apriorinėms sąvokoms reikalingas antrasis 
santykis, jeigu jos daiktams turi turėti būtinos reikšmės: sąvokos 
turi daiktus padaryti galimus, jos turi būti sąlygos patiems daiktams. 
„Iki šiol buvo manoma, jog pažinimas turįs taikytis prie daiktų“, 
bet tuo nieko nepasiekta. Todel esą reikalinga pamėginti, bene 
geriau metafizikos pažangai patarnausime, jeigu priimsime, jog 
daiktai turi taikytis prie mūsų pažinimo. Jeigu sąvokos padeda 
sudaryti pačius daiktus, tad aišku, kodel jos daiktams turi būtinos 
reikšmės. Bet vaidinys mūsų pažinimo daiktą apsprendžia A pri- 
ori, „jeigu tik per jį vieną tėra galima ką nors pažinti esant 
daiktą“. Jeigu tad esama apriorinių sąvokų, be kurių daikto 
apskritai pažinti nėra galima, tad visas pažinimas turi būti suda- 
rytas pagal tas sąvokas, nes „tik per jas patyrimas (pagal mąstymo 
lytį) tėra galimas“. „Tada jos būtinu būdu ir à priori dera 
daiktams, nes tik joms tarpininkaujant tegali būti mąstomas 
apskritai bet kuris patyrimo daiktas“. Vadinasi, daiktai 
turi derintis su mūsų sąvokomis. Ar iš tikrųjų kate- 
gorijos yra tokios būtinos formalinés kiekvienos patirties galimumo 
sąlygos, taip kad visa patirtis, o kartu ir visi patirties daiktai turi 
savo formaline puse joms atitikti? Tada apriorinės sąvokos turėtų 
patirčiai ir jos daiktams būtino reikšmingumo ir todel turėtų 
daryti galimus daiktų būtinos reikšmės spręsmus. Iš tikrųjų taip 
yra, sako Kantas. 

Mąstomame daikte arba objekte matome įvairių žiūrų, sujungtų 
į vieną vienybę, į vieningą daiktą. Tas įvairių elementų sujun- 
gimas (sintezė) tėra galimas tik sintetiniam mūsų proto veikimui, 
Jo jungimo būdai yra kategorijos. 


Tuo būdu tik mūsų intelekto kategorijos 
kuria patirties daiktus. Todel, suprantama, jos ir turi 
daiktams reikšmės, nes šie pastarieji yra sintezės iš empirinių 
žiūrų ir intelekto sąvokų. Kadangi grynosios intelekto sąvokos 
yra jungimo būdai kiekvienam žmogaus intelektui, tad jomis 
galimas pagrįsti visuotinės reikšmės daiktų mokslas, nepareinąs 
nuo atskiro žmogaus sąmonės. Vadinasi, patirties daiktų apraiškų 
visuotinės reikšmės mokslas faktiškai galimas! Bet jis yra a p rė Z- 
tas, turi tenkintis patirties daiktais. Juk tik žiūros teteikia 
tūleriopos medžiagos intelekto sintezei, kuri patiekia mums paži- 
nimo daiktus; bet žiūras mes gauname iš patirties, būtent 
turim tik jusčių žiūras; todel ir mūsų pažinimas siekia tik justi- 
nius daiktus. Galų gale šitas galimumas jungti daugybę vienybėn, 
ta daugybės „apercepcija“ remiasi pirmykšte vienybe, kuri 
yra jungimo būdų pagrinde, sąmonės vienybe, kurios 
išraiška ir padaras yra jungiamosios kategorijos. Todel Kantas 

ją vadina ,transcendentaline savisąmonės vienybe“ arba „pirmyk- 
ščia apercepcijos vienybe“. Tik iš šitos sąmonės vienybės, 
esančios kategorijų ir žiūros lyčių pagrinde, pasidaro supranta- 
mas daugybės jungimas vienybėn, o kartu ir patyrimas bei paži- 
nimas. Tuo būdu gamta yra ne kas kita, kaip mūsų pojūčių 
daugybė, mūsų pačių intelekto grynųjų apriorinių sąvokų vieningai 
ir dėsningai sutvarkyta. 

4. Kategorijų schematizmas. — Kokiu būdu, 
kuriais atžvilgiais grynosios proto sąvokos taikomos Ziüroms? 
Tarpininkas čia yra laikas. Jis yra žiūros lytis, kurioje yra 
visa patirtis — tiek išvidinė, tiek išorinė — ir kuri kartu su 
kategorijomis yra aprioriška. Kategorijų taikymas laiko žiūroms 
sudaro „grynojo intelekto schematizmą“. Sakysim, 
substancijos schema bus: tai, kas pastovu laike; priežas- 
tingumo schema: taisyklingas daugelio apraiškų sekimas laike; tikry- 
bės schema: buvimas tam tikru laiku; būtinumo schema: buvimas 
kiekvienu laiku, ir tt. 

5. Grynojo intelekto dėsniai. — Iš šito schema- 
tizmo daromi įvairūs aprioriniai spręsmai apie mūsų patirties 
daiktus apskritai, „sintetiniai grynojointelektodės- 
niai apie patirtį apskritai“. Jie sudaro „grynąjį 
gamtos mokslą“. — Pagal kategorijų lentelę, jų turi būti 
keturios rūšys; šios skirstosi dviem klasėm, matematiniai ir 
dinaminiai dėsniai: žiūros aksioma, suvokimo anticipacijos, 
patirties analogijos, empiriško mąstymo postulatai. ,Ziüros aksiomų 
principas“ sako: „Visos žiūros yra tąsios didybės“; suvokimo anti- 
cipacijų dėsnis: „Visose apraiškose realybė !), kuri yra jutimų 
objektas, turi intensyvų didumą, t. y. laipsnį“; patirties analogijų 
principas sako; „Patirtis ?) galima tik turint būtino apraiškų sary- 
šio vaidinį“. Cia principui priklauso trys daliniai dėsniai: „Substan- 
cijos kiekybės pastovumo dėsnis“: „Apraiškoms keičiantis, substan- 
cija palieka, ir jos kiekybė gamtoje nei didėja, nei mažėja“. Be 
substancijos sąvokos visos permainos liktų mums neišaiškinamos. 
„Laiko sekimo priežastingumo dėsnių principas“: tik priežastiško 
sąryšio mintis įveda į vaidinių eilę būtiną, objektyvų santykį, tik 
ta mintis tedaro galimą mokslišką patirtį ,Bendrinio buvimo 
pagal tarpusavio veikimosi dėsnį principas“: „Visos substancijos, 
kiek jos erdvėje gali būti drauge patiriamos, nuolat viena kitą 
veikia“. „Empiriško mąstymo postulatai“ atitinka modalumo 
kategorijas“. Tų postulatų yra trys: 1. „Galima yra tat, kas sutinka 
su formalinėmis patirties sąlygomis“, t. y. kas sutinka su erdvės 
ir laiko apriorinėmis lytimis ir kategorijomis; vadinasi, empiriniam 
galimumui nepakanka tik logikos neprieštaravimo, o reikia dar 
sutikimo su formalinėmis patirties sąlygomis, apriorinėmis patirties 


1) Šita realybe Kantas vadina, pav., spalvą, šilimą, svorį ir t.t, t.y. apraiš- 
kos medžiagą, tai, kas atitinka jutimą (O. Kūlpe, I. Kant. 55.-6. psl. Teubnerio 
leidimas, Leipcig 1921). Vert. 

2) T. y. moksliškas pažinimas. Vert, 

formomis ir kategorijomis. 2. ,Realu yra tat, kas sutinka su ma- 
terialinėmis patirties sąlygomis“, t. y. pojūčių turiniais. 3. „B ü- 
tina yra tat, kieno sąryšis su tikrybe yra apspręstas visuotinių 
patirties sąlygų“. 

Pagal šitus dėsnius, arba įstatymus, justys ir intelektas 
kuria mūsų apraiškų pasaulį, „gamtą“. Todel Kan- 
tas šita prasme gali sakyti: mes duodame gamtai įstatymus. An- 
traip sakant, išvardytieji dėsniai turi šitam mūsų subjektyviniam 
pasauliui, mūsų patirties pasauliui, būtinos reikšmės. 

Tuo Kantas tariasi įrodęs matematikos ir grynojo gamtos 
mokslo galimumo sąlygas. 


c. Metaiizikos ) negalimumas. 


Prieš matematiką ir grynąjį gamtos mokslą m etafizika 
nėra nė joks daiktų iš savęs mokslas. Juk daiktų pažinimas pasi- 
rodė galimas tik su ta sąlyga, kad bus pažįstami tik Ziürüs, pavaiz- 
dūs, apriorinėmis (vadinasi, subjektyviai) mūsų lytimis apspręsti 
objektai. Metafizika būtų galima, jeigu mes turėtumėm inte- 
lektualinės daiktų žiūros; jos, tačiau, mes neturime. 

„Daiktas iš savęs“. — Kantas vis delto pripažįsta 
anapus mūsų sąmonės tokius nejustinius daiktus iš savęs, kurie 
mumyse sukelia jutimus. Tiesa, apie šituos „daiktus iš savęs“ mes 
neturime nė jokio pažinimo. Yra tai ribinė sąvoka, kuria 
mes turime mąstyti mus dirginantį daiktą, bet apie ją mes nieko 
daugiau nežinome. 

Proto idėjos. — Bet kaip mes susidarome 
nejuntamų daiktų sąvokas? Jos negali būti paimtos 
iš patirties, nes šioje randame tik tai, kas justimis pagaunama. 
Jos turi tad kilti à priori iš mūsų proto (Vernunít). Mūsų apskrito- 
sios sąmonės transcendentalinė vienybė verčia mus visą apraiškų įvai- 
rybę suimti į absoliučią, atbaigtą ir, todel, nelygstamą vienybę, verčia 
mus, nuo sąlygos prie sąlygos einant, ieškoti sąlygų viseto; taip 
visą mūsų vidaus sąmonės gyvenimą mes suimame į sielos 
sąvoką, išorės patirtį — į pasaulio sąvoką, ir visos patirties 


-sąlygą — į Dievo, tiesiog absoliučios esybės sąvoką. Šios 


apriorinés „proto“ (siauresne prasme) idėjos, grynojo proto i d é- 
jos, negali būti, taip kaip intelekto sąvokos arba kategorijos, 
taikomos patirties daiktams. Bet jos vis delto kelia mumyse 
„neišvengiamą“, „transcendentalią“ re gėseną, pamėklę (Schein), 
tarytum jomis mes galėtumėm daiktus pažinti. Bet tai negalima 
dei aukščiau sakytų priežasčių, iš kurių išeina, jog daiktai, visiškai 
transcendentūs mūsų sąmonei (daiktai iš savęs), niekuomet negali 
būti pažinti tokie, kokie jie tikrai yra; savo daiktus šios idėjos 
sudaro ne pačios, ne taip, kaip, pav., daro kategorijos, jungdamos 
apraiškas. Jos, pagal Kantą, lieka tik grynos idėjos, teturinčios 


1) Metafizikos sąvoką čia reikia suprasti aukščiau mūsų minėta prasme. Vert. 

tik reguliuojamosios reikšmės, nes jos mums stato u ž d a- 
vinį visam, kas mūsų patirtyje lygstama, ieškot sąlygų ir eit, 
net iki visų sąlygų viseto, iki Absoliuto, iki tai, kas nelygstama. 


Psichologinė idėja verčia mūsų mąstymą į visas mūsų 
vidaus gyvenimo apraiškas žiūrėti taip, tarytum jų pagrindas 
būtų viena vientisa substancija, ju turėtoja. Kosmologinés 
idėjos mes esame verčiami žiūrėti į pasaulį, kaip į absoliučią, 
savyje uždarą visybę, ir todel apraiškų sąlygas taip suprasti, 
tarytum jos savyje būtų begalinės, be pirmojo ir be aukščiau- 
siojo nario. Pagaliau teologinė idėja verčia mus visą justinį 
pasaulį, visų apraiškų visybę, suprasti taip, tarytum viršuje jos 
stovėtų tobuliausia, nelygstama  Esybė, kuri savo išminties kūry- - 
biniu pirmavaizdžiu būtų pasaulį sukūrusi ir tikslingai jį įtaisiusi. 
Bet visais trimis atvejais absoliutybé nepasiduoda iš tikrųjų įro- 
doma ir pažįstama kaip objektyvus daiktas. 


Tad metafizika, kuri nori pažinti tai, kas nelygstama, 
absoliutu, negalima kaip daiktų iš savęs mokslas; galima tik 
„metafizika kaip įgimtas polinkis“, t. y. aiški- 
nimas mūsų absoliutybės idėjų kilmės ir jų transcendentalinés 


regėsenos. 


Čia Kantas paskyriui atmeta racionaline psicholo- 
giją, steigdamasis parodyti, jog jos įrodymai esą klaidingi išva- 
džiojimai, „grynojo proto (Vernunft) paralogizmai“; toliau 
atmeta tariamąsias racionalinės kosmologijos pa- 
žintis, kilusias iš pasaulio kaip duotos patirtyje pilnaties priėmimo, 
vadindamas jas „grynojo proto antinomijomis“, pa- 
galiau atmeta racionalinés teologijos Dievo buvimo 
įrodymus. 


a. Racionalinės psichologijos kritika.—Kan- 
tas pradeda nuo to, kad racionalinė psichologija negalinti imti iš 
sielos gyvenimo nieko empiriška, nė jokio patirtinio elemento. 
Šiaip ji būtų empirinė psichologija ir galėtų aiškinti tik sie- 
los gyvenimo apraiškas. Bet ji niekuomet negalėtų „rasti tokių 
ypatybių, kurios nė jokiu būdu nėra pasiekiamos galimai patir- 
čiai (kaip, pav., vientisumo ypatybė); nei skelbti nieko apodik- 
tiškai apie mąstančių esybių prigimtį“. Ji turinti pradėti nuo 
paprasto „Aš mąstau“, ir iš šio vieno bendriausiojo psichinio 
duomens išvesti visa kita. Tai ji iš tikrųjų daranti ir iš čia no- 
rinti išvesti, kad siela esanti substanciali, vientisa, vieninga ir tu- 
rinti santykį su kūnu; iš čia išeinąs toliau sielos nematerialumas, 
asmeniškumas, nemirtingumas. Kritikuodamas sielos substancialumo 
įrodymus, Kantas sako, jog čia nuolatinis loginis mąstymo 
subjektas esąs laikomas realiu subjektu, subjektu, kuriame 
glūdi mintys, bet apie kurį mes negalim turėti nė mažiausio pa- 
žinimo. Kad būtų galima mąstančios esybės prigimtį protu pa- 
žinti, tad tas „aš“ turėtų būti žiūra, nes jis būtų mąstymo iš ank- 
sto priimtas (pirma visokios patirties) ir kaip apriorinė Ziára 

duotų sintetinius spresmus à priori“. „Bet tas „aš“ nėra nei bet 
kurio daikto žiūra, nei sąvoka, o tik gryna apskritosios sąmonės 
lytis. Bet tas negalėjimas sielos esmės suvokti atremia tuo pa- 
čiu ir priekaištus kai kurioms jos ypatybėms, kurias mes galime 
joje priimti del kitų (praktinių) motyvų. 

b. Racionalinės kosmologijos kritik a.—Prieš 
racionalinę kosmologiją Kantas pastato keturias proto an- 
tinomijas. Jis sakosi galįs pateikti lygiai griežtų įrodymų 
tiek laikiniam bei erdviniam (pasaulio) ribotumui, tiek jo priešin- 
gybei — laikinei bei erdvinei begalybei. Taip pat ir priešingy- 
bėms: pasaulis vientisas — pasaulis sudėtinis; pasaulyje yra lai- 
svés — yra tik būtinas gamtos dėsningumas; yra viena absoliu- 
čiai būtina esybė pasauly — visa yra atsitiktina, — Kantas sa- 
kosi galįs duoti lygiaverčių įrodymų. Į pirmąsias dvi antinomijas 
Kantas atsako, nurodydamas į erdvės ir laiko idealumą; pasaulis 
kaip visybė nėra mūsų patirties daiktas, o tik reguliuojamoji 
idėja. Laisvės ir gamtos dėsningumo antinom'ja pasiduoda šiaip 
panaikinama: gamtos dėsningumas veikia tik mūsų patirties 
pasaulyje; tie patys veiksmai, kurie, būdami mūsų subjektyvinio 
patirties pasaulio apraiškos, turi būti suprasti kaip būtini pa- 
dariniai, iš savęs gali būti laisvi; tarpusavyje jie neturi nei 
laikinių santykių (nes laikas yra tik žiūra) nei būtino taisyklingo 
vienas paskui kitą sekimo (priežastingumas). 


c. Racionalinės teologijos kritika, — Cia 
Kantas atmeta spekuliatyvinius Dievo buvimo įrodymus: onto- 
loginį, kaip neteisėtą išvedimą tikros egzistencijos iš tuščios, 
grynos sąvokos; kosmologinį — kuris iš pasaulio buvimo 
išveda Dievą esant jo priežastį — nes, pirma, jis glūdįs ontolo- 
giniame jrodyme, antra, priežastingumo dėsnis teturjs reikšmės 
tik justiniam pasauliui, ir pagaliau del to, kad mes nė jokios 
esybės savyje neturėtume laikyti absoliučiai būtina del to, kad 
Dievo būtinumo mes negalime sąvoka išreikšti. 


Todel aukščiausios Esybės idealas yra, pagal Kantą, tik 
,Teguliuojamasis principas, kuris protą verčia pasaulio apraiškų 
sąryšį taip suprasti, tarytum jie kiltų iš vienos pakankamos ir bū- 
tinos priežasties, kad paskum pasaulio aiškinimą galima būtų pa- 
grįsti sistematiška ir visuotinio dėsningumo būtinos vienybės tai- 
sykle. Bet tas idealas vis delto nėra teigimas iš savęs būtinos 
egzistencijos“. — Teologinis (fizikoteologinis) įrodymas, kuris, 
„visuomet yra vertas tarti su pagarba“, veda greičiau prie P a- 
saulio Statytojo, o ne prie Kūrėjo. Eidami toliau, pri- 
eitume vėl kosmologinį, o paskum — ir ontologinį įrodymus. 


Trumpa pažinimo proceso ir jo išdavų santrauka: 
a) Padirginus bet kuriam justiniam objektui mūsų jutimo galią, gautasis 
jutimas žiūrinės galios (Anschauungsvermogen) dedamas į imanenčias 
erdvės ir laiko lytis. Tuo būdu gaunama ziüra, justinė intuicija (An- 
schauung). 


— 284 — 


b) Taip igytasias žiūras paima intelektas (Verstand). Spresda- 
mas, jis taiko sioms, pagal laiko žiūros schemą, glūdinčias savyje kate- 
gorijas ir tuo įvairiopus vaizdus suima į sąvokos vienybę. 

c) Sąvokos pagaliau duoda medžiagos proto (Vernunft) vei- 
kimui. Sis, savo ruožtu, jungia — taikydamas savo imanenčias idėjas 
— įvairias sąvokas į aukštesnius vienetus, proto vienetus, 
kurie yra skirtini nuo intelekto vienetų. 


Bet i$ čia gauname trejopa rezultatą :- 

a) Mūsų pažinimas yra aprėžtas tik vienai patirčiai prieinamais 
dalykais, apraiškomis. Kas yra daiktai, kurie mums reiškiasi, iš 
savęs, lieka mums visiškai nežinoma. Juk sąvokos turinys nėra daik- 
to esmė, bet yra sudarytas iš žiūrų. ad „daiktų iš savęs“ esama 
-- negalima neigti; šiaip jie negalėtų daryti jokių įspūdžių mūsų jus- 
tims; bet kas jie yra, to mes negalime pazinti. Mums tėra priei- 
namas tik fenomenas, bet ne numenas. 

b) Dar mažiau mes tegalime pažinti ką nors grynaitrans- 
cendentų. Sielos, Dievo, pasaulio vienybės pažinimas yra mūsų 
teoriniam protui visai negalimas. Gali būti, kad siela, Dievas ir t. t. 
yra, bet apie tai mes negalime nieko tikra žinoti. Juk Dievo, sielos, 
pasaulio vienybės idėjos remiasi ne objektyviais daiktais, o tik inte- 
lektu ir jo sąvokomis, ir yra tik subjektyvūs, reguliuojamieji principai, 
tarmauja proto reikalui. » 

c) Taigi rezultatas yra šis: Zmogui tėra galimas tik gamtos 
pažinimas, ir tai tik iš jos apraiškų. "Toliau mūsų pažinimas nesiekia; 
metafizika negalima. 


Įvertinimas: l. Pažinimo teorijos problemą Kantas pa- 
statė taip griežtai ir davė tiek smulkingą, detaliai pagrįstą, savotiską 
jos išsprendimą, jog visa būsimoji filosofija turės su ja skaitytis, nors 
jos išsprendimas ir nėra pakankamas, o pagrindimas — netvirtas. 

2. Erdvėirlaikas nėra iš tikrųjų nei daiktai iš savęs, 
nei daiktų ypatybės. Bet objektyviuose tąsiuose daiktuose ir objekty- 
viame įvykių vienas po kito sekime yra objektyvus pagrindas, kuris 
leidžia mums susidaryti erdvės ir laiko žiūras ir sąvokas. Tuo būdu 
vaikas, patirdamas daiktų vienų šalia kitų buvimą ir įvykių vieno pas- 
kui kito sekimą, susidaro erdvės ir laiko vaidinius. Todel kūnų tąsu- 
mui suvokti nereikia mums jau iš anksto turėti tąsumo sąvokos arba 
žiūros, lygiai taip, kaip nereikia turėti spalvos sąvokos matyti kam 
nors raudonam. Cia būtinai tėra reikalingas tik subjektyvus gabumas 
suvokti daiktus. Galimos erdvės ir galimo laiko (erdvės ir laiko be 
realaus turinio) aš iš tikrųjų negaliu iš sąmonės pašalinti po to, kaip, 
remdamasis tąsumu ir laikišku sekimu, esu jau pažinęs daiktų tąsumo 
ir įvykių vieno paskui kito sekimo galimumą ir tuo pačiu laiko ir erdvės 
suvokimo galėjimą. Juodu liktų, kad ir nė jokių daiktų nebūtų. Kantas 
sako, kad erdvė ir laikas turį tvarkyti jutimus. Bet jis nenurodė nė 
jokio mato, kuriuo tos visuotinės subjektyvios lytys būtų taikomos 
atskiriems jutimams. Patys jutimai negali turėti čia iš anksto nė jokio 


l 

ypatingo paskyrimo. Tad kokiu būdu gali pasidaryti atskiri mūsų 
pojūčių erdviniai vaizdai? ; 

Geometrijos galimumas nepareina nuo erdvės aprio- 
rumo. Gali būti mūsų erdvės Žiūra kilusi iš objekto ar iš subjekto, 
arba iš abiejų, — kiekvienu atveju turi ji (geometrija) paro- 
dyti būtinus erdvės žiūrų sąryšius. Jos (erdvės žiūros) pritaikomumas 
patirčiai ir josios daiktams tuo dar nėra įrodytas; bet jis turi ir gali 
būti nustatytas patirties keliu, kada atrandame, jog mūsų patirties erdvė 
sutinka su mūsų geometrijos erdve. 

3 a. Kategorijų „išvedimas“ iš logikos spręsmų rūšių nė- 
ra tikras išvedimas, nes, Kanto supratimu, tiek kategorijos, tiek spręs- 
mų rūšys yra tos pačios intelekto lytys, tik kitais atžvilgiais pa- 
imtos; o spręsmų rūšis Kantas išveda ne iš vieno principo, bet (šiek 
tiek modifikuodamas) paima iš senosios logikos. Faktiškai Kanto ka- 
tegorijų lentelė, jos išvedimas, net jo pasekėjų atmetama. 

b. Klaidinga manyti, kad visuotinės sąvokos turinčios būti arba 
įgimtos arba visai subjektyvios intelekto funkcijos. Jos gali 
būti ir intelekto veikimu įgytos, kuris apdirba patirties medžiagą. 

c. Mokslas nėra susijęs su Kanto sintetiniais spręs- 
mais à priori. Jie tebūtų tada tik subjektyvaus pasaulio 
tvarkai ir jo pažinimui nustatytieji dėsniai ir aksiomos, kurių reiksmin- 
gumas iš savęs nebūtų įrodomas. Kantas neteisingai yra susiaurines 
analitinių spręsmų sąvoką, laikydamas juos tik tokiais spresmais, ku- 
riuose predikato sąvoka telpa subjekto savokoje. Ne tas yra pagrin- 
dinis analitinio ir sintetinio spręsmo skirtumas, bet tas, kad analitinia- 
me spręsme subjekto ir predikato santykis pasiduoda būtinai pažįstamas 
iš pačių sąvokų palyginimo. Bet toks pažinimas galimas ir tada, kada 
viena sąvoka kitos savyje neturi. "Taip 54-7 sąvokoje nėra 12-08 
sąvokos, bet, tiedvi sąvoki palyginęs, aš pažįstu ju būtiną lygų reikš- 
mingumą, nes abidvi, nors kiekviena jų yra kitokia 12 vienetų sintezė, 
sutinka tuo atžvilgiu, jog yra sintezės tų lygių 12 vienetų. Mokslinė 
tokių pažinčių pažanga yra ta, jog čia pirma analizės eina sintezė, kuri 
suveda į santykį dvi sąvoki 1). 

d. Priėmimas „daiktų iš savęs“ pilnas prieštaros, nes jis pasi- 
duoda pateisinamas tik priežastingumo dėsniu; bet šis, pagal Kantą, 
kaip subjektyvi aksioma, teveikia tik apraiškų pasaulyje. 

e. Priežastingumo dėsnis, kurj Kantas laiko sinteti- 
niu spresmu A priori, yra iš tikrųjų mąstymui būtinas analitinis 
spręsmas, nes mes, sustatydami abi sąvoki, „įvykį“ (arba „kontigenčią 
esybę“) ir „priežastį“, ir remdamiesi pakankamo pagrindo dėsniu, pa- 
Zistame pasakymo: „Kiekvienas įvykis suponuoja priežastį“ būtinumą. 
Įvykis be priežasties yra mums nesuprantamas, negalimas. Todel šis 
principas yra taip pat pritaikomas ir kiekvienam įvykiui „daiktų iš 
savęs“ pasaulyje, nes kiekvienas įvykis mąstymui neišvengiamu būdu 
(denknotwendig) atitinka čia pavartotą visuotinę įvykio sąvoką ir todel 


1) plg. J Geyser, Grundlagen der Logik u. Erkonntnisslehre. Münster 
i W. 1909 X. — 203 ir tt. 

mąstymui neisvengiamu būdu privalo sau priežasties, kuri būtų butinai 
su juo susijusi. 

f. Naudodamasis šituo dėsniu, mūsų mąstymas gali iš tikro 
peržengti subjektyvinio apraiškų pasaulio ribas, tik 
ne remdamasis grynomis apriorinėmis sąvokomis, kaip tai darė racio- 
nalizmas, bet — apraiškomis. Juk apraiškos turi ypatybių tiek pat 
iš subjekto, kiek ir iš objekto pusės, kurias priežastingai a tg a ! sekant 
galima patirti ir paties subjekto su objektu ypatybes. Sakysim, gamtos 
mokslas, priežastinės indukcijos padedamas, nustato visuotinės reikš- 
mės tiesų, parodydamas atskirus apraiškų sąryšius, esančius priežastin- 
gai sujungtus. Jeigu būtų kitaip, jeigu apraiskose nebūtų pačių daiktų 
ypatybių, tada — nes kiekviena ypatybė ir tvarka i išeitų iš subjekto — 
turėtų ir > AL gamtos dėsniai pasiduoti à priori surandami; bet 
tai pats Kantas atmeta. Juk ir visi gamtos mokslai savo tiesas laiko 
galiojančiomis ne tik subjektyvioms apraiškoms ir jų tarpusavio santy- 
kiams, bet taip pat ir nuo mūsų nepriklausomai esantiems daiktams ir 
jų santykiams. 


4. Kanto racionalinės psichologijos kritika būtų 
teisinga, jeigu ji iš tikrųjų norėtų ir turėtų daryti visus savo išvadžioji- 
mus iš viena tik „aš mąstau“, iš apskritosios sąmonės. Kantas tvir- 
tina, jog ji turinti tai daryti, j jei nenorinti verstis tik patirtiniais teigimais, 
kurie neturį visuotinio reikšmingumo ir būtinumo. Bet racionalinė psi- 
chologija savo išvadas remia iš patirties imamais psichiniais įvykiais; 
ji prieina tokiu būdu būtinai teisingus spręsmus, nes ji patirties įvykius 
laiko turinčiais mąstymui neišvengiamo priežastingumo sąryšio ir kartu 
is tų įvykių, kaip natūralaus savo priežasties veikimo padarinių, pažįsta 
ją pačią (priežastį). 


5. Kritikuodamas kosmologinį Dievo buvimo įro- 
dymą, Kantas klaidingai supranta priežastingumo principą, kaip 
grynai subjektyvią, 18 savęs mąstymui nebūtiną aksiomą. Tvirtinimas, 
kad šis įrodymas glüdis ontologiniame įrodyme, yra neteisingas; mas- 
tomosios esybės buvimas čia išvedamas ne iš tuščios savokos, bet tik 
iš jau pažintos esamos esybės sąvokos daromi tolimesni isvedimai 
«pie tam tikras jos ypatybes. 


II. Praktinio proto kritika. 


1. Etika. — Savo doróvés moksle Kantas vėl mus 
parveda į tikrą pasaulį, nuo kurio jis buvo mus atskyręs neper- 
žengiama bedugne teorinio proto kritikoje. Ir čia Kantas pradeda 
nuo visų pripažinto fakto: jog esą visuotinės reikšmės 


doróves. Ir čia statomas toliau klausimas: Kaip toks visuotinis: 


dorovės jstatymo reikšmingumas arba visuotinės reikšmės no- 
ras yra galimas? Ir čia duodamas atsakymas: patirtimi 
jis negali būti pagrįstas, nes ji teduoda akstinu tik atskiram atvėjui, 
o ne visiems galimiems atvejams. Lieka manyti, jog ir čia veikia 
kažkas à priori, jog dorovės įstatymas kyla iš grynojo proto. 


pne 

Tik grynajame prote gali būti visuotinai saistančių kiekvieną 
protingą esybę reikalavimų. 

Kas yra dorovės atžvilgiu gera? Kantas atsako: tiktai gera 
valia. Visa kita gali būti pavartota blogiems tikslams. Kada 
valia yra gera? Ji yra gera, kada jos ketinimas (Absicht), jos 
maksima, sutinka su visuotiniu doróvés įstatymų, 
turinčiu reikšmės visoms protingoms esybėms. Bet tas visuotinis“ 
dorovės įstatymas negali būti materialus, taip kad valia 
būtų apsprendžiama „daikto, kurį įgyti ji geidžia“. Juk gerybė, 
džiaugsmas bei nauda iš alskiro daikto, kuri pasiduoda apspren- 
džiama tik empiriniu būdu, negali pagrįsti visuotinės reik- 
šmės, apriorinio įstatymo. Todel ji turi būti grynai for- 
maius principas, gryna visuotinio įstatymo lytis. 
Sita principą Kantas šiaip formuluoja: „Elkis taip, kad tavo valios 
maksima (taisyklė) kiekvienu laiku galėtų būti visuotinio įstatymų 
leidimo principu“. . 

Bet kadangi jstatymas yra atitrauktas nuo bet kurios me- 
džiagos ir yra tik gryna lytis, tad ir veikimas gali būti moraliai 
geras tik tada, kada jis neatsižvelgs nė į jokią medžiagą, o bus 
apsprendžiamas grynos tik pareigos (Sollen) lyties. Tai reiškia: 
kol mus veikti patraukia ta gerybė, kurią savo veikimu norime 
įgyti — mes galime veikti legaliai, teisėtai, bet ne dorovingai, 
moraliai. Veikimas bus doróvingas tik tada, jeigu mes 
būsime traukiami veikti tiktai mūsų prote esančio pareigos 
balso, įstatymo, išskyrus kiekvieną kitą akstiną, Mes tu- 
rime pildyti įstatymą dėliai paties įstatymo. 

Iš čia išeina trejopa išvada: 

a) Akstinas, arba subjektyvus apsprendžiamasis mūsų veikimo 
pagrindas, tegali būti tik pagarba įstatymui. Niekas kitas, 
nė jokia gerybė, nė joks, kad ir kažin kaip kilnus, tikslas neturi 
atraukti mus veikti, jeigu mūsų veikimas nori turėti dorovinės verčios. 
Tiktai gryna pagarba įstatymui, tiktai pareigos mintis tegali būti 
mūsų darbų matas. Todel dorybė yra ne kas kitas, kaip nusiteikimas 
pildyti įstatymą iš pagarbumo įstatymui. 

Proto įstatymas turi žmoguje pasiskelbti imperatyvo 
pavidalu, nes žmogus nėra tik protinga, bet kartu ir jūstinga esybė, 
o jūsčių gyvenimas visada įstatymui priešinasi. Žmogus, kaipo pro- 
tinga esybė, duoda sau, kaip jūstingai esybei, įstatymą; todel šis 
turi pasireikšti imperatyviskai. 

c) Sis imperatyvas nėra hipotetiskas, bet kategoriškas. 
Jeigu doroviško veikimo akstinas būtų tuo veikimu pasiekiamoji gerybė, 
tad dorovės imperatyvas būtų hipotetiškas ir sakytų: Jeigu tu 
nori pasiekti ana gerybe, tad turi pildyti įstatymą. Bet, kadangi mes 
turime pildyti įstatymą dėliai jo paties, tad dorovės imperatyvas ske!- 
bia kategoriškai: Tu privalai, tu turi! 

d) Valios autonomija. — Dorovės įstatymas yra au- 
tonomiskas, t. y. paties proto duotas įstatymas, ir negali büü 
laikomas Dievo įsakymu arba palaimos sąlyga. Įstatymo. kuris savo 

pagrindo ir kilmės neturėtų pačiame prote, nesektų veikimas iš grynos 
pareigos, bet tik iš kokių nors savanaudiškų sumetimų. 

Dorovė duoda žmogui vertumą (Wūrde), kuris jį iškelia 
aukščiau už kiekvieną daiktą ir liepia jį vertinti daugiau už 
paprastą daiktą; jis turi būti laikomas tikslu, bet niekada 
paprasta priemone. Tuo žmogus, kaip doróvinga esybė, yra tiek 
aukštai iškeliamas, kad visuotinis dorovės įstatymas gali būti ir 
šiaip išreikštas: „Elkis taip, kad tu žmoniją —tiek save patį, tiek 
kiekvieną kitą — visada laikytum tikslu, o niekuomet — priemone“. 

Bet vistiek, įstatymas susitinka su aukščiausia gerybe; nuo 
jo žmogus negali atsimesti. Tik ši gerybė nėra moralaus veikimo 
motyvas, bet pats įstatymas deda mums pareigą tokią 
aukščiausią gerybę patiems pasigaminti, savo valia sukurti. 
Į klausimą, kas yra ši aukščiausioji gerybė, reikia atsakyti, kad 
aukščiausioji gerybė yra dorybė; dorybė yra sąlyga, o laimė 
tai, kas iš tos sąlygos išpildymo eina (das Bedingte). 

2. Praktinio proto postulatai.—Bet jeigu žmo- 
gus nori išpildyti savo dorovės uždavinį, jis turi priimti tris tiesas. 
Apie jas teoriniu protu jis nieko negali žinoti, bet turi jas priimti, 
postuluoti del praktinio doróvés reikalo, nes jų nepriémus, doras 
veikimas nebūtų galimas. Sios trys tiesos yra: valios laisvė, 
sielos nemirtingumas ir Dievo buvimas. 

a) Jeigu valia savo veiksmams privalo taikinti pareigos matą, 
kuris yra dorovės įstatyme, tad aišku, jog ji turi būti visai nepri- 
klaisoma nuo gamtos apraiškų įstatymo, nuo priežastingumo 
dėsnio: šiaip ją visada galėtų apspręsti tik išorinis, justinis pato- 
loginis principas, bet ne ji pati save. Bet tas nepareinamumas 
nuo gamtos dėsningumo yra laisvė. Vadinasi, kad dorėvė būtų 
galima, būtinai turime priimti valios laisvę. 

b) Toliau žmogus turi į dorybę vis tolyn žengti, kad nuolat 
artėtų į dorybės idealą, šventumą. Bet tai vėl tegalima tik prié- 
mus jo kaip protingos esybės, nuolatinį asmenišką buvimą, 
t. y. priėmus sielos nemirtingumą. Taigi ir šią tiesą reikia priimti. 

c) Mūsų moralinė sąmonė reikalauja harmonijos tarp dory- 
bės irlaisvės. Bet tos harmonijos pasaulyje nėra ir negali čia būti; 
mat, žmogaus laimė šiame pasaulyje pareina nuo gamtos aplin- 
kybių, kurios ta harmonija nepasižymi. Todel mes turime pri- 
imti viršum gamtos esančią priežastį, kuri įvykdytų tą dorybės ir 
laimės sutikimą ir kuri pati vis tik nebūtų vėl gamta, bet protinga 
ir valinga Esybė. Šią protingą ir valingą priežastį mes vadina- 
me Dievu. Vadinasi, dorovės reikalui taip pat turime priimti ir 
Dievo buvimą. 


Taip tad praktiniu protu laimime tiesas, kurios mūsų teori- 


niam protui yra neprieinamos. Bet tos tiesos iš praktinio proto 
tegauna ir praktinio realumo. Teorinis pažinimas iš jų nieko 
nelaimi. Todel šis praktinis pažinimas nėra nė joks žinojimas, 
o tik tikėjimas — moralinis proto tikėjimas (Vernunftglaube). 

Mat, minėtųjų tiesų priėmimas kyla tik iš reikalo; jos mums reika- 
lingos tik tam, kad būtų galimas doroviškas veikimas. Bet tiesų priėmi- 
mas iš reikalo yra tikėjimąs, moralinis, arba proto, tikėjimas. 


Įvertinamosios pastabos.!) — |. Pateisintinas yra 
Kanto noras visoms protingoms būtybėms nustatyti tik vieną visuoti- 
nės reikšmės įstatymą. Taip pat gera, kad jis atmeta naudingumą ir 
sėkmę kaip doróvingo noro mata. 

Kelias, kuriuo Kantas suranda savo dorovės įstatymą, prieš- 
tarauja kritiskam jo nusistatymui; jis turėjo išvesti jį iš paties proto. 
Užuot tai padaręs, jis remiasi praktinio proto vartojimu paprastajam 
gyvenimui. 

3. Priėjęs spresma, jog tai, kas dorovinga, privalu daryti, jis 
duoda jam per griežtą prasmę, būtent, jog tik tai, kas privalu, yra 
doróvinga Cia aiškus perdéjimas. Moralinio gerumo sritis siekia 
daug toliau už griežtos pareigos sritį. Cia ypatingai stipriai pasireiškia 
Kanto spekuliacijos ypatybė iš bet kurios sąvokos daryti kraštutiniau- 
sių išvedimų. 

4. Šita griežta pareigos sąvoka turinti pašalinti kiekvieną kitą 
atodairą (Rücksicht), ypač įstatymų leidėją. Šitoje, taip daug garbina- 
moje, praktinio proto autonomijoje matyti aiškus priestaravimas. 
Niekas negali pats sau įstatymų leisti, niekas negali kaip viršininkas 
tarti sau pačiam kaip valdiniui dorovės įsakymo „tu privalai“. Visuotinioji 
doróviné žmonių sąmonė, iš kurios Kantas išveda savo principą, doró- 
vės reikalavimus pažįsta tik kaip įstatymus tikra prasme. 

Kad protas doróvines pareigas turi pažinti ir pripažinti ir taip 
jas pasisavinti, tai buvo visiems aišku ir prieš Kantą. Sita prasme 
dorovės įstatymą buvo galima pavadinti nuosaviu moralinio subjekto 
proto įstatymu, bet ne, Kanto prasme, turinčiu pareiguojamąją galią 
ir savo paskutinį ir vienintelį šaltinį iš proto. 


3. Teisės filosofija. — Teisės aptartis. Teisė, 
pagal Kantą, yra ne kas kita, kaip suma visų tų sąlygų, kuriomis 
vieno žmogaus sauvalia (Willkūr) gali būti šalia kito sauvalios 
nenusižengdama visuotiniam įstatymui. Atskiro žmogaus sauvalia, 
iš savęs, yra neaprėžta ir, jeigu ji tokia pasiliktų, mes negalétume 
ramiai šalia vienas kito gyventi. Todel reikalinga tam tikrų s 4- 
lygų, kurios tokį ramų sugyvenimą padarytų galimą, ir štai tokių, 
sąlygų suma ir sudaro téise. 

b. Teisės kilmė. — Sita tėisė tegali kilti tik iš tarpusa- 
vio žmonių susitarimo. Juk tik susitarimu tegalima nustatyti są- 
lygas, kaip vienų sauvalią palikti šalia kitų sauvalės. Bet tas susitari- 
mas turi, pirma, turėti įstaty mo pobūdį ir, antra, jis reikalingas galybės, 
kuri kiekvienu laiku pajėgtų priversti įstatymą pildyti. Suteikti tam 
susitarimui įstatymo pobūdį ir versti tą įstatymą pildyti yra valstybės 
dalykas. Todel valstybė yra tėisės reikalavimas, postulatas; taigi šiai 
pastarajai paturėti žmonės yra priversti jungtis į valstybišką bendruomenę, 


1) Plg. V. Cathrein, Moralphilosophie I. tom. 5. leid. 1911. — 238 psl. 
19 
Filosofija. 

c Teisė ir moralybé. — Tačiau valstybiniai įstatymai 
yra tik išoriniai ir suriša tik iš o ri n e žmogaus laisvę. Jie tereikalauja 
tik pildyti  dedamąsias pareigas, o nereikalauja nė jokių moralinių 
motyvų, kurie šį pildymą pagrįstų. Jie reikalauja tik išorinio legalumo 
ir remiasi tik prievarta. Todel tėisė ir moralybė yra visai atskiru da- 
lyku, neturinčiu nė jokio vidaus sąryšio. Moralybé turi reikalo su is- 
vidine žmogaus laisve ir ją suriša įstatymais, reikalaudama juos pildyti 
iš „moralinių motyvų ; teisė, priešingai, turi dalyko su išorine laisve 
ir ja suriša įstatymais, kurių pildymas paremtas ne moraliniais motyvais, 
o tik prievarta. 

4. Religijos filosofija. —Savo religijos teo- 
rijoje, kurią jis išdeda knygose „Religion innerhalb der Grenzen 
der reinen Vernunit“, Kantas visiškai pasikliauna religiniu natūra- 
lizmu, tokiu, koks buvo įsigalėjęs „vokiečių Svietimo“ gadynéje. 
Karaliaučiaus filosofo mokslą galima net pavadinti paskutiniu 
racionalistinio natūralizmo atbaigimu. Religija, sako Kantas, yra 
ne kas kita, kaip moralybė Dievo, kaip įstatymų davėjo, 
atžvilgiu, t. y. jeigu mes dorovės įstatymą manome esant Dievo 
duotą ir jį todel pildome, moralybė virsta tada religija. Religija 
yra „visų mūsų pareigų pripažinimas Dievo įsakymais“. Moralybė 
neišvengiamai veda prie religijos, nes etikos reikalavimas, kad 
gamtos pasaulis sutiktų su dorovės pasauliu, gali būti išpildytas 
tik aukščiausio, viršum abiejų esančio, Viešpaties, nes tik Dievo 
visagalybė tegali dorybę ir laimę galutinai suderinti. Tuo būdu 
moralybé yra religijos šaltinis. 


Iš to požiūrio Kantas steigiasi ir krikščionybės paslaptis, panašiai 
kaip ir Lesingas, racionalistiškai praskiesti arba grynai etiškai 
išaiškinti. Sventojo Rašto kalba apie pirmojo žmogaus nusikaltimą 
reiškianti tik tai, kad į kiekvieną mūsų blogą veiksmą pagal jo protinę 
kilmę (nach ihrem Vernunftursprung) reikia taip žiūrėti, tarytum žmogus 
tiesiog iš nekaltybės būsenos būtų į nuodėmę įpuolęs. Prisikėlimo 
mokslas reiškiąs tik tai, kad žmogus, nusidėjęs, turi vėl atgauti doro- 
vinių motyvų grynumą, o tai tesą galima tik tam tikra vidaus revoliucija, 
Dievo Sūnus Kantui yra ne kas kita, kaip žmonijos idėja, paimta visu 
savo moraliniu tobulumu. Jei Sv. Raštas mokas, jog Dievo Sūnus 
esąs priėmęs Žmogaus prigimtį ir iki vergiškumo nusižeminęs, tad tai 
tik reiškia, jog savo auksčiausiu moraliniu tobulumu toji žmonijos idėja 
taip pat ir Zmogaus protui esanti idealas, kurio jis turįs siekti. 

ažnyčia iš pradžių galėjo susidaryti tik ant tam tikro pozi- 
tyvaus tikėjimo ir statutarinės religijos pagrindo. Bet tas pozi- 
tyvusis bažnyčios tikėjimas negali visada tverti. Svietimui žengiant, jis 
turi nuolat trauktis atgal, dilti ir pagaliau visai išnykti. Jo vietą turi 
užimti, ir užims, kada nors gryn ai moralinė religija. Tokią mora- 
line religiją norėjo ir Kristus įsteigti, bet tai, ką jis — norėdamas prie 
istorinės tikybos pripratusią tautą patraukti į grynąją religiją — iš 
judaizmo į savo mokslą priėmė, vėliau palaikyta pačiu svarbiuoju dalyku. 
Tai turi kartą pasibaigti, ir pasibaigs, ir tada matomoji bažnyčia virs 
nematomąja. 


F 

Laikydamasis savo trilypio suskirstymo — mąstymas, norė- 
jimas, jautimas. — Kantas dar tretį kartą imasi ieškoti apri- 
orinių elementų, šį kartą jausmų srityje, Šis trečiasis tyrinėjimas 
pavadintas «Kritik der Urteilskraft» („Sprendimo galios kritika“ 
1790.). 

Sprendimo galios vardu Kantas vadina galią, ieškančią atski- 
riems patyrimo daiktams bendrybės. Bet tam ši, vadinamoji 
reilektuojamoji (ne apsprendžiamoji) sprendimo 
galia reikalinga yra principo, kuris jai šioje operacijoje vadovautų, 
taigi kuris būtų ne empirinis, bet apriorinis. Sis principas yra 
tikslingumo idėja. Sio principo vedama, sprendimo galia 
turi į atskirus patirties dėsnius žiūrėti tokios vienybės žvilgiu, t a- 
rytum juos mūsų pažinimo galiai būtų davęs koks protas, no- 
rėdamas padaryti galimą patirties sistemą, suvedus į ją atskirus 
gamtos dėsnius. 

Taigi tikslo sąvoka nėra iš objektyvinio pasaulio atitraukta 
sąvoka; ji yra tik sprendimų galios re guliuojamasis prin- 
cipas, kuris vien tik iš jos kyla. Sprendimo galia turi sekti ir tirti 
patirtinius gamtos dėsnius, neperkeldama tikslo sąvokos į juos 
pačius. lr kadangi ši tikslo sąvoka nėra nei gamtinė (kategorija) 
nei laisvės sąvoka (Freiheitsbegriff), bet yra tik viduryje abiejų 
jųdviejų, tad ir sprendimų galią reikia laikyti tarpiniu nariu tarp 
teorinio ir praktinio proto. : 

Reflektuojamąją sprendimų galią reikia vėl skirti į estetinę 
ir teleologinę. Pirmoji turi dalyko su subjektyviniu, 
formaliniu tikslingumu, antroji — su objektyviniu, mate- 
rialiniu. 

1. Estetinį, arba subjektyvinį, tikslinguma turėsime, kada 
daiktas mus „tikslingai“ veiks; mes jį tada vadiname gražiu. 
Skonio spręsmas nėra „pažinimo spręsmas“, bet tik įvertinimas 
to įspūdžio, kurį daiktas, vaizduotės padedamas, daro subjektui, 
ir šio pastarojo jaučiamas smagumas ar nesmagumas. Taigi 
apsprendžiamasis pagrindas yra subjektyvus, būtent daikto 
prisitaikymas prie mūsų sprendimo galios. Analizuoda- 
mas grožį, Kantas daro šiokių teigimų: 

a) Grožis kaip grožis neturi nė jokio santykio su geismų 
galia, kaip malonumas su gėriu. „Patikimas, kuris nustato skonio 
spręsmą, yra visai nesuinteresuotas.“ „Malonu bet 
kam yra tai, kas jį patenkina, gražu, kasjam tik patinka, 
gera, ką jis vertina, t. y. kam duoda objektyvią verčią“. „Sko- 
nis yra daikto arba vaidinio įvertinamoji galia del jo patikimo 
arba nepatikimo be jokio intereso. 

b) „Gražu yra tat, kas visiems, nebūdamas suvokiamas 
(ohne Begriff), patinka.“ 

c) „Gražumas yra daikto tikslingumo lytis, kiek 
ji nuvokiama daikte be tikslo vaidinio*. 

19* 

d) „Gražu, kas be sąvokos pažįstama kaip būtinai patin- 
kamas daiktas“. Tas būtinumas yra tik subjektyvus, tačiau este- 
tinis spręsmas vis delto pretenduoja būti visuotinės reikšmės; 
tardamas estetiško vertinimo spręsmą, kiekvienas priima, jog daik- 
tas turi daryti tokio pat įspūdžio ir visiems kitiems žmonėms, 
kaip turintiems tokį pat visuotinį sugebėjimą (estetišką „bendrinį 
jausmą“). Be šios priimties, pretenzijos prie visuotinio reikšmin- 
gumu nebūtų suprantamos. 


Šalia grožio, kaip kita estetinių vertybių rūšis, statoma k il- 
nybė (das Erhabene). Nė kilnybė nėra objektyvus, bet tik „mūsų“ 
dalykas, vadinasi subjektyvus. Bet nors grožis liečia tik daikto 
lytį, „kurią sudaro ribojamasis paviršius“, tačiau kilnybės gali būti 
ir „belyčiame daikte“, jeigu jį vaizduojamės esant neribotą. 
Ir patikimas, gaunamas iš kilnaus daikto, yra skirtinas nuo patikimo, 
gaunamo iš gražaus daikto: grožis teikia gryno džiaugsmo, kilnybė 
sukelia iš pradžių slėgiamą jausmą (Hemmung), ir tik paskum suža- 
dina pakilusį gyvybės veikimą, jis duoda daugiau vaizduotės rim- 
tumo, „ne tiek pozityvaus džiaugsmo, kiek nuostabos arba pa- 
garbumo, t. y. negatyvaus džiaugsmo“. Yra dvejopos kilnybés: 
matematinės, kylančios iš begalinio didumo daiktų, ir dina- 
minės, kylančios, iš begalinio galingumo daiktų. — Tikruosius 
meno kūrinius kuria tik genijus. „Genijus yra talentas (gam- 
tos dovana), kuris duoda menui dėsnius“. 


2. Teologinė sprendimo galia turi reikalo su o b j e k- 
tyviu gamtos tikslingumu, objektyviu tik ta prasme, kad į daiktus 
žiūrima taip, tarytum jie iš savęs tikslingai veiktų. Be 
šitos priimties m es jų nesuprastumėm. Tai tinka ne tiek išori- 
niam tikslingumui, — kada vienas daiktas gali tarnauti ir būti 
naudingas kitam, — kiek išvidiniam, kurio yra organizmuose. 
Cia visa yra tikslas ir priemonė kartu. Mūsų diskursyvus 
mąstymas pilnatį visada supranta kaip savo dalių produktą; bet or- 
ganizmo, kuriame pilnatis apsprendžia dalis, taip negalima suprasti. 
Tik intuityvinis protas, rasi, galėtų pažinti dalis apspręstas kar- 
tu su pilnatimi ir joms suprasti nereikalautų nė jokios tikslingumo 
minties. Vadinasi, teleologiškas žiūrėjimas į daiktus yra tik mums 
būtinas. Bet kaip jis sutinka su moksliniu mechaniško gamtos 
supratimo būtinumu, pagal kurį visa apsprendžiama mechaninių 
priežasčių? Paaiškinimą duoda grynai reguliatyvus tikslo sąvokos 
charakteris, kuris mums turi priežastišką gamtos supratimą tik pa- 
pildyti, bet ne jį atstoti. 


Pirmieji Kanto filosofijos šalininkai ir priešininkai. 


Kanto darbas negalėjo likti nepamatytas ir nepastebėtas. 
Perdaug jau buvo svarbi problema, energingas jos pastatymas ir 
svarstymas ir naujas bei radikalus jos išsprendimas. Punktai, 
prie kurių Kanto tiek draugų, tiek ir priešininkų kritika kibo, 

buvo pirmiausia nesutikimai tarp priėmimo „daiktų i$ savęs“, iš 
vienos pusės, ir mąstymo lyčių subjektyvumo, iš kitos, o taip pat 
ir atskyrimas jusčių nuo proto, medžiagos nuo lyties. 

1. Šalininkai. — a. Karolis Leonardas Rein- 
holdas (1758.—1823.) 1786/87. m. paskelbė platesniems sluoks- 
niams „Briefe über die kantische Philosophie“ ir, būdamas profe- 
sorium Jenoje, uoliai del jos dirbo. Savo veikale „Versuch einer 
neuen Theorie des menschlichen Vorstellungs vermógens* (1789.) 
jis norėjo Kanto atskirtus žmogaus pažinimo faktorius išvesti iš 
vieno vienintelio dėsnio arba, tikriau, vieno pagrindinio fakto. 
Tas pagrindinis faktas yra są monė, o pagrindinis principas — 
„sąmonės dėsnis“. „Sąmonėje vaidinys atskiriamas nuo to, kas 
vaidinasi, ir nuo, to kas vaidinama (daikto), ir su abiem sustatomas 
į santykį. Iš čia jis norėjo visą Kanto filosofiją išplėtoti, išlaikyda- 
mas kartu ir daikto iš savęs savaimingumą. Vėliau jis pats šią 
teoriją pametė, prisijungė prie Fichtės ir dar ne kartą keitė 
savo pažiūras. ; 

6. Ir Saliamonas Maimonas (1754.—1800.) norėjo 
Kanto mokslą padaryti vieningesnj; jis stoja prieš daikto 
išsavęs sąvoką. Si sąvoka esanti visai negalima. Ir 
medžiaga yra subjektyvus mąstymo padaras, kaip ir lytis. 
Humeo skepticizmo Kantas neatrémé, nes kategorijos, būdamos 
subjektyvios taisyklės, neduoda mūsų pažinimui būtinumo. 

Panašiai, kaip ir Maimonas, daikto iš savęs, kaip kažko už 
mūsų esančio, buvimą atmetė ir Zigmantas Beckas (1761.— 
1840.; svarbiausias jo veikalas: „Einzig möglicher Standpunkt, aus 
welchem die kritische Philosophie beurteilt werden muss“. 1796.). 
Pats Kantas taip suprantąs; jo pokalbis esąs tik „didaktiškas 
prisitaikymas prie požiūrio dogmatiškai galvoti linkusio skaitytojo“. 

Žymiausias iš pirmųjų Kanto draugų yra Fridrichas 
Schilleris (1759.—1805.)). Jį patraukė prie savaimingo po- 
žiūrio Kanto etikos ir ypač estetikos mokslas. Estetine 
pergyvena žmogus suturi skilimą jutrumo ir proto, gamtos ir 
dorovės, mėdžiagos ir lyties. Menininko veikime, žaismo pa- 
traukoje (Spieltrieb), susijungią į gražią harmoniją gamtinis ir 
dorovinis veikimas, mėdžiagos ir lyties patrauka. Justingą 
žmogų menas kilnina ir veda, tarytum tarpininkas ir vadovas, iš 
jusčių vergovės į dorovės laisvę; tik jis, darydamas harmoniją 
tarp žmogaus polinkių ir pareigos, atbaigia žmogaus asmenybę. 
Auklėjimas šitai sielos harmonijai, estetiniam gyvenimui, 
yra mūsų uždavinys, jo idealas — graži siela. 

2. Priešininkai. Del panašių priežasčių, kaip ir viršuje 
minėtieji filosofai, kiti stojo griežtai prieš Kantg. Gottlobas Er- 
nestas Schulzé (1761. — 1833.) savo rašte „Aenesidemus“ 


1) Iš jo veikalų paminime: „Anmut und Würde* (1793.), „Briefe über die 
ästhetische Erziehung des Menschen“ (1795.), „Ueber naive und sentimentaleische 
Dichtung* (1795/6. — Plg. K. Vorlánder, Kant, Schiller, Goethe. Leipzig 
1907. — E. Kúhnemann, Schiller. München 1905. 

nurodo į daikto i$ saves prieštaravimą Kanto moksle. Priežas- 
tingumas kaip subjektyvinė lytis tegalioja tik patirčiai, ir vis delto 
Kantas priimąs priežastingumą anapus patirties ribų, leisdamas 
daiktams iš savęs veikti, justi ir sukelti įspūdžių bei jutimų. Va- 
"dinamieji tikėjimo filosofai (Glaubensphilosophen), H a- 
mannas (1730.—1788.), Herderis (1744.—1803.), Jacobis 
(1743.—1819.), nurodydami į išvidinį prieštaravimą ir nepateisinamą 
atskyrimą viena nuo kitos vieningų gyvybės galių, pabrėžia dar 
ir jausmo reikšmę mūsų pažinimui. Herderis savo veikale 
„Metakritik zur Kritik der reinen Vernunft“ kovoja prieš Kanto 
pažinimo mokslą, o kitame, „Kalligone“, — prieš jo estetiką. 

Fridrichas Henrichas Jacobis (1743.— 1819.), 
gimęs Diisseldorfe, mokėsi prekybos amato ir paveldėjo savo 
tėvo prekybos įmonę. Bet kartu atsidėdavo ir mokslo studijoms 
bei rašymui. Vėliau jis buvo paskirtas naujai įkurtos Müncheno 
Akademijos pirmininku. 


Tarp ko kita jis parašė: ,Uber die Lehre des Spinoza, in 
Briefen an Mendelssohn“ (1785.), „David Hume über den Glauben 
oder Idealismus und Realismus“ (1787.), , Über das Unternehmen des 
Kritizismus, die Vernunft zum Verstande zu bringen“ (1801.), „Von 
den göttlichen Dingen“ (1811.). — Jakobio raštai nesudaro sisteminės 
pilnaties, o yra tik atsitiktinai parašyti. „Niekuomet mano tikslas ne- 
buvo“, sakydavo jis pats, „išdirbti mokyklai sistemą.“ 

Mokslas, sako Jacobis, kuris remiasi tik gryna intelekto 
dialektika, būtinai veda prie materialistiško spinocizmo arba (kaip jis 
vėliau pridėjo) prie Fichtės nihilizmo. Kantas įrodė kiekvieną metafizika 
kaip mokslą esant negalimą. Bet ir jo sistema yra pilna prieštaravimų: 
be daikto iš savęs negalima į Kanto mokslą įeiti, o su daiktu iš savęs 
negalima jame pasilikti. Apraiškų pažinimas nėra tikrojo pasaulio paži- 
nimas, o praktinio proto postulatų pagrindimui trūksta būtino objekty- 
vaus tikrumo. 

Bet žmogaus prigimtis nenori pasiduot išplėšiama pajustinio pa- 
saulio realumą, nei atsisakyti nuo antjustinio pasaulio realumo, nuo 
realumo 'asmenisko antpasaulinio Dievo. Todel žmoguje reikia pripa- 
žinti esant du pažinimo šaltiniu: jūstinę patirtį ir prota; pirmaji— 
jústiniam pasauliui, antrąjį — antjustinam. ^ Abudu laikosi grynai 
receptyviai. Kaip yra jūstinė žiūra, kurios organas justys, taip pat 
yra ir protinė su savo organu protu. Kaip akis mato justinius objektus, 
taip protas, kaip dvasios akis, mato antjustinius.- Tarp abiejų pa- 
žinimo šaltinių stovi intelektas (Verstand). Sis iškelia abu, patirties 
jústinius vaidinius ir proto idėjas, į sąmonę ir suima į sąvokos rėmus. 

Betarpiškas proto regėjimas pasireiškia mūsų viduje jausmu, 
proto jausmu. Mes jaučiame, jog yra asmeniškas Dievas, mes 
jaučiamės turį priimti laisvę, mes jaučiame esant dorovės 
įstatymų irt t. Šitas proto jausmas duoda mums del aukštesniųjų 
idėjų realumo tokį tikrumą, jog prieš jį palieka bėjėgė visa intelek- 
to dialektika. ir šitas tikrumas yra betarpiskas, nereikalingas nė 

jokių jrodinéjimy. Pagavimas ir palaikymas jausmu nejustinių dalykų 
yra tikėjimas. Tad galų gale tas proto arba jausmo tikėjimas 
iškelia mus viršum intelekto abejojimų ir gimdo mumyse stiprų tikrumą 
del antjustinių ir dieviškų dalykų realumo. 

Todel kas nori pasiekti tikrą pažinimą, tikrą mokslą, tas neprivalo 
žiūrėti į visa intelekto ir jo dialektinio metodo akimis, o turi 
imti visa proto bei protinio tikėjimo atžvilgiu ir iš čia eiti prie 
aukštesnių idėjų. Tad filosofija yra is savo esmės tikėjimo filo- 
sofija (Glaubensphilosophie) ir del to yra nežinojimo filo- 
sofija, nes ne žinojimas, t. y. dialektiškas tyrinėjimas yra jos varo- 
masis elementas, bet tik tikėjimas. Tikėjimas ir žinojimas vienas su 
antru kovoja, bet laimėti tą kovą turi tikėjimas, jeigu žmogus nenori 
nustoti visos tiesos. 

ituo savo mokslu Jacobis tarėsi išgelbėsiąs tikro pažinimo gali- 
mumą, bet iš tikrųjų jis pastato jį į abejotinas vėžes, lygiai taip pat, 
kaip Kanto ir Fichtės sistemos. Vienas tik jausmas niekuomet negali 
būti imamas tiesos matu. 


ANTRASIS SKYRIUS. 


Grynojo, objektyvinio ir absoliutinio 
idealizmo sistemos. 


1. Fichtė. 


Iš literatūros: K. Fischer, Gesch. d. neueren Philosophie 
VI. tom.—F. Medicus, J. G. Fichte (13 paskaitų). 1905. 

Jonas Gottlibas Fichtė (1762. — 1814), gim. Rammenaue, 
Oberlausitze, 1794. — 99. m. buvo filosofijos profesorium Jenoje. 
Kaltinamas del ateizmo, neteko jis savo profesūros ir gyveno paskui 
kai kurį laiką Berlyne. 1805. m, vėl paliko Erlangeno universiteto 
profesorium. Jau 1806. m. keliasi jis į Karaliaučių, o paskui 
įkūrus (1810.) universitetą, vyksta į Berlyną. Berlyne 1807.—08. m. 
jis pasakė savo pagarsėjusias „Prakalbas į vokiečių tautą“ (Die 
Reden an die deutsche Nation). Mirė 1814. m. nervų drugiu, užsikrė- 
tęs nuo savo žmonos, kuri pati buvo jį įgavusi beslaugydama 
sužeistuosius. 

Svarbiausi veikalai: Kritik aller Offenbarung (1792.); Grund- 
lage der gesamten Wissenschaftslehre; (1794); Zwei Einleitun- 
gen zur Wissenschaftslehre (1797.); Grundlage des Naturrechts nach 
Prinzipien der Wissenschaftslehre (1796.); Bestimmung des Menschen; 
Der geschlossene Handelsstat (1800.); Anveisung zum seligen Leben 
(1806.); Reden an die deutsche Nation (1808.); Die Tatsachen des 
Bewusstseins (1810). 

Grynasis idealizmas. — Vieningumo trükumas transcen- 
dentaliniam Kanto idealizmui ir romantizmo srové, besiverZianti 
jungti visas gyvenimo ir kultūros jėgas, vertė energingą Fichtės 
dvasią iš naujo ir vieningai išvesti visą idealizmo pastatą, kuriam 
Kantas buvo paruošęs tik medžiagą; Fichtė nori atskiras dalis, 
kurias anas buvo paskyriui ištyręs, suvesti į vieną didelę sis- 
tema. To reikalaująs kriticizmo nuoseklumas!). Tiek žiūrėjimo 
ir mąstymo medžiaga ir lytis, tiek teorinis ir praktinis protas su 
savo pasauliu—visa turi būti išvesta iš vieno principo. Situo 
principu gali būti paimta (pagal Kanto transcendentalinės sąmo- 
nės vienybės mokslą) tik savisąmonė. Iš jos mes turime 
visa išvesti. Tada mes gauname grynąjį idealizmą, kuria- 
me nebėra daugiau nieko transcendentu. Abstraktus visuotinis 
protas, kurio dėsnius Kantas norėjo surasti, virsta absoliučiu 
protu, realiu panteistišku „aš“, kuris, būdamas visos realybės pa- 
grindas, gimdo pats iš savęs pasaulį; taigi būtis tampa identi su 
sąmonę. 

Grynojo idealizmo pagrindimas. — Mūsų 
žinojimas, mūsų patirtis su visa kuo, kas ji yra ir ką ji turi, turi 
būti išvesta iš vieno aukščiausio, tiesiog nelygstamo prin- 
cipo. Žinoma, patirtinėje sąmonėje tokio prado betarpiškai surasti 
negalime, nes juk norima išsiaiškinti visa pati patirtis. Jį mes 
galime surasti tik abstrakcijos ir refleksijos keliu. Į savo sąmonę 
atsigręždami, mes pagaliau pamatome, jog visa, kas ten yra, yra lydi- 
ma savisąmonės „aš mąstau“, ir tik per ją tampa mūsų sąmonės 
turiniu. Vadinasi, visa kita esą galima abstrahuoti, palieka tik 
vienas „aš“. „Būtent, tas „aš“ lieka tuo, kas teigia visa kita. Bet 
prieš teigdamas savyje visa kita, „aš“ turi pirma pats save teigti 
(mąstyti). Todel aukščiausias dėsnis turi būti: Pačioje pra- 
džioje „„aš“ teigia tiesiog savo paties būtį“ arba 
„aš teigia pats save“. Tas grynasis „aš“, ta subjekto ir 
objekto vienybė, tikriau toji a š y bė (Ichheit) neturi būti painioja- 
mas su empiriniu atskiro žmogaus „aš“. Sąmoningai mes per- 
gyvename tik grynojo „aš“ padarus. Jis pats tėra randamas reileksija, 
o tiesiog suvokiamas tėra intelektualine žiūra. Iš savo esmės 
jis yra veikimas, o ne esybė, darbo veiksmas (Tathandlung), 
one faktas (Tatsache). Jis yra begalinis ir neaprėžtas. Bet sąmonė- 
je šalia „aš“ teigimo yra dar ir priešingas teigimas, pav., prieštaravi- 
mo dėsnis, subjekto pastatymas prieš objektą, Iš pradžių yra teigia- 
mastik „aš“, vadinasi, jo priešingybė yra „neaš“; todel antrasis dėsnis 
skelbia: „Prieš „aš“ pastatomas tiesiog ,neas", Bet 
kadangi juodu abudu yra toje pačioje sąmonėje ir vienas antrą 
riboja, tad atsiranda trečias désuis: „Aš“ pastato savyje 
pačiame prieš dalų (teilbar) „aš“ dalų „neaš“. 


1) Kantas, žinoma, su šiuo Fichtės aiškinimu nesutiko ir pavadino jo sis- 
temą „visiškai nenuvykusia“, bet. Fichte, atsikirsdamás, pavadino jį žmogum „su 
trimis ketvirčiais galvos*. 


> 

Pirmuoju dėsniu Fichtei rodosi teigiamas. ir pagrindžiamas 
kartu ir loginis tapatybės dėsnis su realumo kategorija, antruoju 
— prieštaravimo dėsnis ir negacijos kategorija, trečiuoju — pakan- 
kamo pagrindo dėsnis ir apribojimo kategorija. Šiais trimis dės- 
niais išreiškiama kartu ir metodinė schema: tezė, antitezė, 
sintezė. Iš šios schemos toliau yra išvedamos kitos, likusios ka- 
tegorijų lentelės sąvokos, lygiai kaip ir žiūros lytys. Trečiajame 
dėsnyje duotu du faktu: 1. kol „aš“ save teigia kaip „neaš'o“ 
apspręstą, tol jis yra pažįstąs arba teoriškas ir kenčiąs; 2. jeigu 
„aš“ mąsto, dedasi apsprendžiąs „neaš'ą“, tad jis yra norįs, 
arba praktiškas ir veikiąs. Abi priešingybi pasiduoda suveda- 
mos į „aš“ tik tada, jeigu jame priimsime du dalyku: 1. į begaly- 
bę einantį veikimą, esantį visos tikrovės pagrindu, ir 2. tą veikimą 
tramdantį apribojimą. Tokio apribojimo galia yra vaizduotė, 
o jos veikimo pirmasis padaras yra jutimas. Kadangi tas grynojo 
„aš“ aktas nepriklauso empirinei sąmonei, tad jutimas atrodo 
tarsi kažkas iš šalies duota. Atsigręžiant į jutimus, gaunama 
žiūra, ėrdvė ir laikas, pajustojo daikto vaizdas, iš kurių intelek- 
tas sudaro sąvokas; paskui seka palyginamosios sprendimo ga- 
lios veikimas ir, paskutinis, protas, grynoji savisąmonė. Tik Cia 
„aš“ pažįsta pats save, laisvą visų savo turinių priežastį. 
— Sitoje dedukcijoje lieka tamsu ir nesuprantama: “kodel „aš“ 
trámdo savo į begalybę besiveržiantį veikimą? Teoriškai tai ne- 
pasiduoda išvedama. Atsakymą duoda tik praktinė „Mokslų 
teorijos“ dalis: tai turi įvykti tam, kad „aš“ galėtų veikti, kad 
sąmonei būtų duotas objektas, pasipriešinimas, kurį valia veiktų. 
„Aš“ yra teoriškas tik tam, kad būtų praktiškas, veikiąs. Veiki- 
mas yra juk to „aš“ esmė. Taip pat skilimas vieno absoliu- 
taus „aš“ į daugelį individų yra būtinas del praktinio „aš“ mo- 
ralinio gyvenimo ir jo pažangos. Tuo būdu visa sistema remia- 
ma valios primatu. Paskutinė p ntis, iš kur visa pasi- 
"duoda išvedama ir suprantama, yra „aš“ kaip grynasis veikimas, 
besiveržiąs veikti del paties veikimo. Pasaulis tėra tik „mūsų 
pareigos sukūnėjusi medžiaga“. 


Etika. — „Aš“ steigiasi tas savo paties pasistatytasias, neas" 
sąvaržas nusimesti ir pasiekti begalinio savęs teigimo. Sis užda- 
vinys, tiesa, niekuomet negali būti visiškai įvykdytas, nes „aš“ 
sąvaržos niekuomet negali būti visiškai pašalintos. Bet valios 
uždavinys yra prie šio tikslo vis kaskart artėti, sąvaržas vis la- 
biau plėsti ir tuo būdu įgyti daugiau savarankiškumo. Tai yra 
moralinis valios paskyrimas. Todel doróvés įsakymas sako: 
Veik savarankiškai, taip kad nenutrūkstama tokių veikinių eilė pa- 
darytų „aš“ nepriklausomą. Be to, kiekvienam turi reikšmės 
dar ypatingas įsakymas: Pildyk savo ypatingąjį paskyrimą, savo 
ypatingąjį moralinį pašaukimą! Radikali blogybė yra tingumas. 
Pildydama savo uždavinį, valia, be fizinio ir viršum fizinio pa- 
saulio, kuria aukštesnį pasaulį — m ora lin į. „Gyvoji ir veikian- 
Cioji moralinė tvarka yra pats Dievas“. Tik mūsų 

pasibaigiamumas yra kaltas, kad Dievą mes laikome viršum 
pasaulio stovinčia esybe.  Asmeniško Dievo nėra. Kadangi 
Dievas ir moralinė pasaulio tvarka yra vienas ir tas pats dalykas, 
tad ir religija sutampa su moralybe. 

Pasenėjusio Fichtės mokslas. — Į amžiaus galą Fichtė 
savo mokslą Absoliuto atžvilgiu tiek pakeitė, jog už grynojo 
„aš“, arba moralinės pasaulio tvarkos, ribų priėmė esant Dievą, 
amžiną, nekintamą esybę, absoliutinio „aš“ pagrindą. „Kadangi 
žinojimas yra esybės matymas per paveikslą, tad prieš visokį žino- 
jimą turi būti mąstoma esybė“. Ta amžinoji absoliutė esybė, 
vienintelė tikra esybė, yra pagrindas, kuris laiko visus individus. 
Pasikliovimas Dievu, kurs mumyse gyvena, yra dabar aukščiau- 
sias žmogaus uždavinys. Šita permaina nekeičia Fichtės mokslo 
iš esmės. Ji tik daugiau iškelia panteistišką jo sistemos 
pobūdį, kuris jau glūdėjo ir ankstesniajame jo moksle. 


Įvertinamosios pastabos. — 1l. Jau pats Fichtés 
problemos pastatymas ir pasiketinimas išvesti visą žinojimą iš vie- 
no aukščiausio principo pasirodo nevykęs '). Mat, viename visuo- 
tiniame principe netelpa mūsų patirties ypatingumas ir vi- 
sokumas. Tai, kas ypatinga, tam tikras faktas arba tam tikra 
mintis, apreiškia pirmiausia tik save patį, taip jog norint žengti prie 
tolesnio pažinimo, reikalinga turėti dar kitų principų. 

2. Nuo pirmojo dėsnio Fichtė faktiškai eina toliau, priėmęs 
visai iš šio dėsnio neišvedamą, nesuprantamą, niekuo nepa- 
grįstą „kliūų“ (Anstoss), kuri absoliutąjį „aš“ veda prie savęs 
apribojimo. 

"Taip pat sauvališkai yra išvedamas daugelio žmonių individų 
buvimas. Jie esą būtinai reikalingi dorovės akstinams ir pažangai; 
bet Fichtė neįrodė, kad atskiras „aš“ negalėtų dorovingai gyventi. 
Jo požiūrio konsekvencija yra solipsizmas, vienos tik sąmonės buvimas. 
Be to, loginį išvedimą Fichtė tiesiog, be jokio tolesnio pagrindimo, 
priima kaip realų. 

3. Pats Fichtés pasistatytojo aukščiausio principo suradimas 
nėra be priekaištų. Refleksijos padedami, kuri mus turinti vesti prie 
absoliučiojo „aš“, mes prieiname tik abstraktų arba gnoseologinį 
„aš“, panašų į Kanto ,apskritaja sąmonę“. Iš šios grynai forma- 
linės loginės funkcijos Fichtė padaro, sauvališkai identitikuoda- 
mas mąstymą su būtimi, realų pasaulio pagrindą, kuris api- 
mąs visą realybę. 

4. Akbsoliučiojo „aš“ sąvoka nėra be prieštaravimų: 

a) Tas pasaulio pagrindas, grynasis „aš“, teigiąs pats save,. 
t. y. save mastas ir mąstydamas save kuriąs. Kaip tatai galima, 
kad kas nors pats save kurtų? Kaip gali esybė save kurti, pati 
jau būdama? Ar darytojas ir padaras realiai būtų identūs? 


1) Plg. F. Klimke, Der Monismus und seine philosophische Grundlagen. 
Freiburg i. B. 1911. 236. t. t. 

b) Kaip suderinti „kliūtį“ ir „apribojimą“ su begalinio, pa- 
gal Fichtę, ir neapriboto „aš“ sąvoka? 

c) Grynasis „aš“ turis būti mąstomas kaip grynas veikimas, be 
sąmonės; o tačiau pirmiausia jis kuriąs sąmonę, esančią visos tikrovės 
pagrindu. Tai prieštaravimas. Jis turįs būti absoliutus ir kartu savo 
doróviniu veikimu pareiti nuo „neaš“. Tai yra, mažų mažiausia, tvir- 
tinimas be pagrindo. 

5. Fichtés iš „aš“ išvestasis pasaulis tiek mažai teatitinka tik- 
rovę, tiek mūsų betarpišką, tiek ir gamtos mokslų patirtį, jog tuojau 
prieš tokią tikrovei svetimą spekuliaciją pakilo reakcija, kuri paskui 
perėjo į bet kokios filosofijos niekinimą. Net Schellingas, kuris šiaip 
jau buvo Fichtės pasekėjas, šiuo punktu nuo jo skyrėsi, kad visiškai 
nenukryptų nuo tikrovės. Kaip betrūktinai jis tatai darė, pamatysime 
žemiau. 

6. Fichte tvirtina, jog visuotiniųjų principų (tapatybės, priešta- 
ravimo dėsniai ir t. t.) logiškas teisingumas esąs pagrįstas „aš“ teigimais. 
Bet iš tikrųjų šie dėsniai savo reikšmę turi patys savyje, nepareidami 
nuo anų teigimų; šiaip nebūtų galimas nėjoks pažinimas, net to „aš“ 
teigimų pažinimas. 


2. Schellingas. 


Įvedamosios pastabos. - 


1. Fichtės grynasis idealizmas, pašalinimas iš „aš“ išorinės 
gamtos, buvo žmogaus protui per priešingas, kad šis galėtų 
juo būti patenkintas. Todel jaunas karštas Fichiės šalininkas, 
Schellingas, steigėsi atgauti gamtai jos teises; tačiau, ne- 
žiūrint to, ir jis paliko besilaikąs to paties panteistiškai idealis- 
tiško požiūrio, perdirbęs tik subjektyvinį panteizmą į objekty- 
vinį idealistinį. 

2. Fridrichas Vilhelmas Juozapas Schellin- 
gas (1775. — 1854.) gimė Leonberge, Viirtemberge. Iš pra- 
džių mokė šalia Fichtés Jenoje, paskui gavo filosofijos kated- 
rą Wirzburge, vėliau Münchene ir pagaliau—Berlyne. Schellingo 
filosofinės pažiūros nėra pastovios, jos nuolat keičiasi; užuot visas 
filosofijos dalis apdirbęs pagal vieną principą, jis, turėdamas gyvą, 
judrų protą, priima į savo sistemą vis naujų paskatų bei elementų 
ir su šiomis ją derina. Todel jo filosofiją tegalime teisingai iš- 
dėstyti tik sekdami jos raidos periodais ir genetiškai paduodami 
jo filosofinės pasaulėžiūros stadijas. 

3. Toje raidoje galime atskirti tris svarbiausius pe- 


riodus: tapatybės filosofijos periodas, neoplatoninis periodas ir 


pozityvinės, arba apreikštosios, tilosofijos periodas. 


a) Tapatybės filosofija. 


Dar studentas tebebūdamas, Tübingeno protestantų „štifte“ 
(mokykloje), Schellingas paliko uolus Fichtės šalininkas. Savo 

raštuose: ,Über die Móglichkeit einer Form der Philosophie über- 
haupt“ (1794.) ir , Vom Ich als Prinzip der Philosophie“ (1795.) jis 
yra tikras Fichtés mokinys. Bet greit jis émé verZtis prie gamtos 
filosofijos, norėdamas papildyti Fichtés moksle silpniausiąją 
jo vieta. Savo raštuose: „Ideen zu einer Philosophie der Natur“ 
(1797.), „Von der Weltseele“ (1798.), „Erster Entwurf eines Sys- 
tems der Naturphilosophie“ (1799.) ir „System des transzenden- 
talen Idealismus“ (1800.) Schellingas pamažu išplėtojo didesnį 
gamtos savaimingumą. (Gamta yra nesąmoningas protas, snau- 
džianti inteligencija, kuri tik žingsnis po žingsnio išplinta samo- 
ningu protu žmoguje. Todel gamta nėra tik mechaninių jėgų varo- 
mas ratas, bet tikslingai įtaisytas organizmas. Iš dviejų prie- 
šingų pajėgų, pirmyn besiveržiančiosios ir aprėžiančiosios, atstu- 
miamosios ir pritraukiamosios, ir jų „poliarumo“, gamtos kūrybą 
galima pasekti (nachkonstruiren) net iki jos tikslo punktui, sąmo- 
nei. Apie šią pastarąją ir jos raidą kalbama tokiais pat teleologiš- 
kais svarstymais transcendentalinėje filosofijoje 
(„System des transcendentalen Idealismus“, 1800.). Jėgos, realinė ir 
idealinė, veikdamos kartu, sudaro visas savisamonés fazes, arba 
„epochas“. 

Gamtos ir dvasios filosofijos nepalieka viena nuo antros 
atskirai bestovinčios. Schellingas tuojau pabrėžia, jog gamta ir 
dvasia yra tik įvairūs reiškimosi būdai vieno ir to paties, abie- 
jose apsireiškiančio, Absoliuto. 

Savo identybės filosotijoje, kurią jis išdeda vei- 
kaluose: ,Darstellung meines Systems der Philosophie“ (1801.). 
ir „Bruno oder über das natürliche und göttliche Prinzip der 
Dinge* (1802.), jis pastato tvirtinimą, jog nei „aš“, nei „neaš“ 
negali būti laikomi aukščiausiais visos būties principais, nes abu 
esančiu reliatyvinės sąvokos; toks principas greičiau esąs abso- 
liutus „aš“ ir „neaš“, idealybės ir realybės, dvasios ir gam- 
tos tapatybė arba indiferencija. Joje mes turime rasti 
Dievybę, būtent, vienintelę Dievybę. 


Absoliučios dvasios ir gamtos tapatybės sąvoka nejgyjama proto 
išvedimais, nes ji pati yra kiekvieno įrodymo principas. Mes ja tu- 
rime pagauti betarpisku intelektualiniu regėjimu 
(intuicija). Jei tai įvyksta, tad identumas yra visokios filosofinės spe- 
kuliacijos išeinamasis punktas. Filosofijos metodas yra tiesiog a pri- 
oriškas. Iš absoliutaus identumo, kurį mes pagauname betar- 
pišku intelektualiniu regėjimu, mes turime, žemyn einančia linija, atsta- 
tyti (konstruiren) visą visybę, kad ja iš Absoliuto suprastume. Ka- 
dangi absoliutinis identumas yra dievybė, tad filosofija eina prie to, 
kad visa suprasti iš Absoliuto, iš Dievo, ir, todel, ji yra absoliu- 
tus mokslas. 

Absoliučioji tapatybė (arba indeferencija), kaip tapatybė, nie- 
kuomet nėra tikra (wirklich). Kada jai reikia išeiti į tikrovę, tada 
absoliucioji indiferencija turi persikelti is galimybės į tikrybę, ji turi 
save teigti kaip tikrą esybę. Tas savęs teigimas yra vėl per tat 

galimas, kad absoliucioji indiferencija diferencijuojasi, ne- 
nustodama tačiau ta diferencija savo vienybės. Ji diferencijuojasi į 
abi priešingybi, dvasią ir gamtą. Būtent, Absoliutybė iš pradžių 
savo pačios esmę paverčia lytimi ir per tat subjektyvumas išvirsta 
objektyvumu. Tai yra gamta. Bet tada Absoliutybė iš antro at- 
vejo priima vienu ir tuo pačiu aktu išmestąją lytį vėl į savo esmę ir 
tada visas objektyvumas tampa subjektyvumu. Tai yra dvasios 
pasaulis. Tik šitoje abiejų priešingybių diferencijacijoje Absoliutas yra 
tikras, realus, 

Todel gamtos ir dvasios pasauliai yra tik dvi įvairi vieno Ab- 
soliuto gali (Potenz). Tarp jų yra ne kokybinio, bet kiekybinio 
(reliatyvaus) skirtumo. iejose yra visa absoliučioji Tapatybė, tik 
vienoje realumo, antrojoje idealumo pavidalu. (Gamtoje nusveria rea- 
lumas, dvasios pasaulyje — idealumas. (Gamta yra matoma dvasia, o 
dvasia yra nematoma gamta. Abiejų esmė yra ta pati. Bet abiejose 
reikia vėl skirti po tris ypatingas galias. Realiojoje pusėje pir- 
moji galia yra medžiaga, antroji šviesa, trečioji organizmas. Idealiojoj 
gi pusėje pirmoji galia yra žinojimas, medžiagos įdėjimas į lytį; jį ati- 
tinka tiesa. Antroji yra veikimas, lyties įdėjimas į medžiagą; jį 
atitinka gėris. Pagaliau trečioji galia yra protas, absoliutus medžiagos 
ir lyties sujungimas (Ineinsbildung); jį atitinka menas. 

Siame periode Schellingas dažnai prisišlieja prie Spinozos, nepri- 
imdamas tačiau jo grynai mechanistiško požiūrio. 


b) Neoplatoninė pakraipa. 


1. Nuo tapatybės filosofijos Schellingas, savo raštu „Phi- 
losophie und Religion“ (1804.), perėjo prie kitos pažiūros, turin- 
čios neoplatoniško atspalvio. Jis klausė savęs, kodel ir 
kaip absoliučioji indiferencija pasirodo apraiškose. Dievas iš 
savęs, sako jis, yra gryna idealybė. Tačiau, žiūrėdamas pats į 
save, jis idealumą paverčia realumu, vadinasi, kuria savyje savo 
esmės priešvaizdį (Gegenbild), kuria kitą Absoliutą, kuriame jis 
pats apsireiskia. Bet jis niekuomet tobulai neapsireikštų, jeigu. 
jis tam priešvaizdžiui nesuteiktų galios savo idealumą versti rea- 
lumu ir jį objektyvuoti ypatingomis lytimis. Šita antroji gamyba 
yra idėjų gimdymas. 

2. Bet jei paklausime, kaip pasidaro pasibaigiamieji 
daiktai, tai nuo absoliutybės į relatyvybę, nuo begalybės į 
pasibaigiamumą nerasime nė jokio nuolataus perėjimo; justinio 
pasaulio kilmė yra galima tik kaip visiškas atkritimas nuo abso- 
liutybės, būtent, kaip šuolis. Tas šuolis yra toks, jog idėjos 
(kaip jau neoplatonikai mokė) atkrinta nuo Dievo. Bet tas 
idėjų nuo Dievo atkritimas yra pasaulio atsiradimo priežas- 
tis. Šito atkritimo galimumas yra pagrįstas tuo, kad Absoliutas 
savo priešvaizdžiui, — lygiai kaip ir šis savo priešvaizdžiui, idė- 
joms, — kartu su jo esme, davė ir savanrankiškumą bei laisvę, 
nes jos tik su šia sąlyga galėjo būti lygiai absoliučios. 

3. Atkritusiosios idėjos nebegalėjo nieko realu bepagaminti, 
kaip tik savo niekingumo paveikslus. Tai yra jüstiniai daiktai. 
Vadinasi, šie, imami kaip justiniai daiktai, neturi realios būties; jie 
yra tik tariamieji paveikslai (Scheinbilder), jie svarstytini ne iš savęs, 
bet tų idėjų atžvilgiu, kurios sudaro jų sielą. Tad justinis pasaulis 
iš savęs yra tik niekinga regėsena (Schein), yra tarsi griuvėsiai aukš- 
tesnio, idealaus pasaulio. 


4. Ir žmogaus siela yra atkritusi idėja. Susijungusi su 
kūnu, ji nusileido iki pasibaigiamumo, apsireiškiančio individualumu. Bet 
ji turi galimumo iškilti vėl iki savo begalybės; ir tai yra jos uždavinys. 
Šito tikslo ji pasieks, vengdama justinių afektų ir, apskritai, numarinda- 
ma jutrumą, kad, atsitraukus nuo kūno, galėtų atsikreipti į idealinius 
bei dvasios dalykus. Taip ji prieis tikrą laisvę ir dorovę. 


5. Todel sielos nemirtingumas nėra suprastinas kaip in- 
dividualus patekimas po mirties, nes šia prasme nemirtingumas būtų tik 
nuolatinis mirtingumas. Priešingai, nemirtingumas yra tik sielos grįži- 
mas į savo idėją. Tik tos sielos, kurios čia gyvendamos neišpildė 
savo moralinio uždavinio, po mirties esti iš naujo įkūnijamos. Bet 
pabaigoje visos sielos grįžta idėjų pasaulin. Tada ir justinis pasaulis 
išyra ir pranyksta dvasios pasaulyje. 

6. Šitas griežtesnis Dievo skyrimas nuo pasibaigiamojo 
apraiškų pasaulio privedė Schellingą prie jo „pozityvinės“ 
filosofijos. 


c) ,Pozityviné* filosofija. 


. 1. „Pozityvinė“ Schellingo pakraipa matyti jau jo veikale 
„Uber das Wesen der menschlichen Freiheit“ (1809.). Dar syki 
jis ją perdirbo savo „paskutiniojoje filosofijoje“, išdėtoje veikale 
„Philosophie der Mythologie und Offenbarung“. Cia jis prisi- 
deda prie teosofo Jokūbo Boehmės ir prikelia jo idejas, apvilkda- 
mas jas moderniu apvalkalu. Savo sistemą Schellingas vadina 
„pozityvine“ filosofija, norėdamas ją tuo atskirti nuo „negatyvi- 
nės“ Hegelio filosofijos, kuri išdeda tik logines bütenybes ir 
su jomis tik negatyviąsias tikrybės sąlygas, ir eina nuo 
sąvokos prie Dievo buvimo; o „pozityvinė“ filosofija einanti nuo 
tikrybės (das Existierende) prie Dievo sąvokos. 

2. Pagrindinė „pozityvinės“ filosofijos mintis yra 
ta, kad Dievas iš savo pirmykštės savaimingos būsenos, per pa- 
saulio kūrimo ir atpirkimo procesą, pasiekiąs triasmenumą ir tuo— 
visišką savo tikrybę, realumą. Todel „neatmenamoje (unvordenk- 
lich) aklo būtinumo“ Dievo esybėje Schellingas pripažįsta tris 
galias (Potenz), būtent: a) nesąmoningą valią, kaip kūrybos 
causa materialis („gamta“ Dievuje), b) sąmoningą valią, kaip 
kūrybos causa efficiens (protas, žodis, šviesa Dievuje) ir pagaliau 
c) abiejų minėtųjų galių vienybę, kaip kūrybos causa finalis: tai, 
kas turi pasidaryti. 

3. Pasaulio kūrimo procesas iš tikrųjų vyksta tuo būdu, jog Dievas, 
būdamas laisva, absoliuti asmenybė, įtempia savo 
galias vieną prieš kitą. Tuo galios pastatomos už Dievo, vadinasi, 
palieka tarytum Dievą atimtos, nudievintos (entgóttet) ir Die- 
vuje bepasilieka daugiau tik savo potencija. Pirmiausia iš galimumo 
į tikrovę iškeliama, ir tuo už Dievo pastatoma, pirmoji galia, causa 
materialis. Paskui išeina iš galimumo į tikrovę antroji galia ir, 
kaip demiurginė galia, steigiasi nuveikti pirmąjį, nuo centro nutolusį, 
principą (medžiagą) ir vel jį paversti dieviška esybe, atgal į centrą 
sugrąžinti. Pagaliau, proceso pabaigoje, pakyla iš galimumo į tikrovę 
ir trečioji galia, kada sušvinta dvasia kaip aukščiausias pasaulio kūry- 
bos proceso punktas. 


4. Situo pasaulio kūrybos procesu Dievas pasiekia absoliutaus 
triasmenumo ir kartu absoliutaus tobulumo. Butent, pirmoji galia, kuri 
antrosios galios i iš ekscentriškumo grąžinama vėl į centrą, yra Tėvo 
asmuo, antroji galia, kuri, sugrąžinus ekscentrinę esybę, taip pat grįžta 
Dievop, yra Sūnaus asmuo; pagaliau trečioji galia, kada ji, kaip 
proceso tikslas ir rezultatas, pasiekia realumo ir tada taip pat grįžta į 
Dievą, yra Dvasios asmuo. Tuo būdu Dievas kaip Trejybė 
tampa atbaigta per kūrybą, būtent, kūrybos pabaigoje; nes tik dabar 
trys galios arba pavidalai virsta trimis tikrais asmenimis. Kūrimo 
pradžia yra Dievo nužeminimas, bet kūrimo tikslas ir pabaiga yra 
Dievo išaukštinimas trimis asmenimis. 


Bet čia dar ne galas. Galiy susitempimo metu panaikintoji 
Dievybė to susitempimo pabaigoje, t. y. pasaulio kūrybos proceso pa- 
baigoje, įėjo į žmogų, paskutinį kūrinį, ir paliko jam įmanenti. Zmo- 
gus turėjo Dievybės galias išlaikyti vienybėje, pasiduodamas Dievo 
valiai. Bet jis galėjo galias vėl sutempti, tardamasis tuo pats veikias 
kaip Dievas. Jis tai iš tikrųjų padarė, ir tai buvo nupuolimas. 
Išdava iš to buvo ta, jog žmogus, buvęs pradžioje grynai ideali esybė, 
nustojo to savo idealumo ir paliko žemiška būtybe; gamta buvo 
taip pat iškelta iš Dievo; tai pakankamai įrodo jos dabartinis suirimas, 
kuriuo ji labiau panaši į griuvėsius, negu į tikrą pastatą. 


6.  Nupuolimas buvo naujo Dievybės pažeminimo priežastis. 
Nupuldamas ir sutempdamas galias, žmogus pastatė jas vėl už Dievo, 
jas pažemino ir išplėšė joms asmeniškumą. Dabar pirmoji Dievą 
atimtoji galia pasireiškia kaip piktoji galia, šetonas, kuris turi 
paverges žmogų. Bet kaip kūrybos metu antroji galia, demiurginė 
galybė, išėjo ir vėl pagrąžino pirmąją galią i$ būsenos be Dievo į 
Dievą, taip pat ji ir dabar pakyla ir Dievą atimtąjį vėl į Dievą par- 
veda, ir tuo būdu triasmenį Dievą kaip ir atgal atstato. Tai yra At- 
pirkimas. Atpirkimu ši galia numaldo Dievo apmauda (Unwille), 
nuveikia šetoną ir tuo būdu vėl atstato nupuolimo pertrauktą Dievo 
gimimą trimis asmenimis. æ 

7. Nupuolimas ir atpirkimas nėra kažkas atsitiktina; priešingai, 
abūdu būtinai priklauso teogoniniam procesui. Kūryba ir atpirkimas, 
pagal Schellinga, tik tiek tėra laisvi Dievo aktai. kiek jie pradėti 

Dievo valios, o ne atskiros nuo jo valios, būtinai veikiančios 
alios. 
8. Šitoje paskutinėje Schellingo filosofijos lytyje ryškiau 
iškyla aikštėn Dievo asmeniškumas su antpasauliškumu, lygiai 
kaip ir kūrybos laisvė, bet ji vistiek palieka panteistiška. 
Atskiruose išvadžiojimuose Schellingas, užuot objektyviai 
galvojęs, parodo dar daugiau sauvalios ir fantazijos, negu pagrin- 
dinėse savo pažiūrose. 


3. Hegelis. 


1. Uždavinys, kurį Hegelis norėjo išspręsti, buvo tas pats, 
kurį buvo pasistačiusiu ir Fichté su Schellingu: visą tikrovę, gam- 
tos ir dvasios pasaulius, išvesti iš vieno aukščiausio principo ir 
išplėtoti pagal būtiną minčių eigą. Fichtės subjektyvinis idealizmas 
to principo ieškojo absoliučiajame „aš“; gamta beliko tik šito „aš“ 
savęs apribojimas.  Objektyvinis Schellingo idealizmas gamtos tik- 
rovei norėjo duoti Absoliuto raidoje lygią vietą su idealine dvasios 
tikrove ir todel Absoliutą laikė indiferenčiu idealybės ir realybės 
identumu. Hegelis norėjo, kaip ir Schellingas, palikti gamtai jos 
téises, tačiau steigėsi ją išvesti ne iš indiferentaus Absoliuto, 
bet, kaip ir visą dvasios tikrovę, — iš dvasybės (das Geistige) 
kaip dvasybės, iš sąvokos, iš absoliučios idėjos. Dabar 
tik gauname „absoliutųjį idealizmą“, loginį idealiz- 
mą, arba panlogizmą. 


2. Jurgis Vilhelmas Fridrichas Hegelis (1770: 
— 1831.), gimęs Stuttgarte, 1801. m., habilitavosi filosofijos docentu 
Jenoje ir greit ten pat liko profesorium; paskiau (1808.) buvo gimna- 
zijos direktorium Núrnberge, vėliau — dar sykį filosofijos profesorium 
Heidelberge (1816.) ir pagaliau — Berlyne (1818.). Jo veikalų pilnas 
leidimas pasirodė greit po jo mirties; išleido jį Hegelio draugų būrelis. 
Ten randame: ,Phànomenologie des Geistes“ (1807.), , Wissenschaft 
der Logik“ (1812. — 16.), ,Enziklopádie der phil. Wissenschaften“ 
(1817.), „Grundlinien der Philosophie des Rechtes“ (1821.) „Asthetik“, 
„Religionsphilosophie“, „Geschichte der Philosophie“. 


3. Mes išdėsime pirmiausia bendruosius Hegelio filosofijos 
pagrindinius dėsnius, toliau pateiksime jos suskirstymą ir pagaliau 
duosime svarbiąsias mintis iš jo religijos ir valstybės filosofijos. 


a) Bendrieji Hegelio sistemos pagrindai. 


1. Filosofijos dalykas yra, sako Hegelis, tikrybé, būtent 
visa tikrybė. Bet iš tiesų tikra, realu yra ne tai, kas atskira, bet 
tik tai, kas visuotina. Ir tai nėra tik mūsų mąstymo produk- 
tas, bet objektyvi esybė. Būdami betarpiškai atskiri, daiktai 
iš savęs yra niekas, tik šitos visuotinybės apraiškos. Bet visuoti- 
nybė vėl nėra sustingusi, nejudoma esybė, bet teigia (setzt) savyje 
skirtumus ir tik šitais skirtumais tėra ji tikra. Todel jai pri- 

skirtinas taip: pat ir veikimas, kuriuo ji tuos skirtumus savyje 
teigia. Tas veikimas yra mąstymas. Tik šito veikimo nereikia 
priskirti visuotinybės, esybės, mąstymo galiai, bet pati esybė, visuo- 
tinybė, yra mąstymas. Mąstymas ir būtis yra viena. 
(Denken und Sein sind ein und dasselbe). 


2. Bet visuotinybė kaip visuotinybė gali būti mąstoma tik 
sąvoka, todel sąvoka yra esminė lytis, kuria apsireiškia mąsty- 
mas. Vadinasi, visuotinybė, esybė yra tikra tik sąvokoje ir 
kaip sąvoka. Taigi loginė sąvoka, subsistenti loginė 
idėja, yra tikroji tikrybė, pasaulio pagrindas, arba visuotinioji 
substancija, kuria visos apraiškos pagrįstos; ji yra giliausioji 
daiktų esmė, tarytum visuotinysis pasaulio kraujas. Pasaulis, 
gamta ir dvasia, yra šitos idėjos raida, būtent natūrali logiška 
raida. Todel tai, kas protinga, yra tikra, o tai, kas tikra — pro- 
tinga. Mąstymas ir būtis yra identūs dalykai, juodu yra dialek- 
„tišku procesu plintanti absoliuti idėja. Todel norėdami pažinti ir 
suprasti tikrybę, plačiai išsišakojusią ir įvairiopą, turime ją pagrįsti 
logine sąvoka ir nuo jos pradėti. 


3. Loginė sąvoka pati įvairiopai skirstosi, o varomasis to 
skirstymosi principas yra prieštara. Būtent, sąvoka, mąstydama, 
teigia sau tam tikrą žymę ir tuo neigia visuotinumą. Bet ji vis 
delto lieka ir kartu sau identi; vadinasi, ji eadem actu neigia 
tą žymę ir palieka ją savyje tik kaip panaikinta. Tuo ji tampa 
turtingesné ta žyme, kurią ji savyje palieka tarytum panaikintą, 
ir įgyja didesnį turinį. Tuo būdu negacija ir negacijos ne- 
gacija — ta prieštara — yra tarytum sąvokos gyveni- 
mas, iš kurio ji išplinta atskirybėmis, nenustodama tačiau būti 
vienybėje. Tuo būdu kiekviena sąvoka (tezé€) yra stumiama į 
savo priešingybę (antitezė) ir pagaliau pranyksta su šia aukš- 
tesnėje vienybėje (sintezė); pav.: esybė — niekas — tapsmas.!) 


4. Šituo požiūriu žiūrint, loginė sąvoka su savo imanenčia 
raida mąstyme atrodo it objektyvi esybės dialektika, 
ir todel it objektyvus, esamasprotas. Nuo jo reikia 
skirti subjektyvų, savisąmonės protą. Sis yra tik objekty- 
vinio proto iškėlimas į są monę: mat, mąstydami daiktus, mes 
tarytum sunaikiname ju turinį, kaip svetimą esybe, ir paverciame 
juos mūsų mintimis. Todel protas, tirdamas daiktų esmę, tiria, 
tikrai sakant, tik pats save; jis tik steigiasi pats, kaip objektyvus 
esamas protas, iškilti žmoguje į sąmoningumą. Todel mes turime 
leisti daiktui pačiam mūsų sąmonėje plėtotis, o mūsų subjekty- 


yt 


viam mąstymui palikti tik prisižiūrėti ir nieko nuo saves nepridéti. 


1) Cia pat Hegelis tvirtina, kad abstrakčios esybės sąvoka yra identi 
niekui, nes ir vieną ir kita yra absoliučiai nedeterminuotos. Iš tikrųjų gi ir gal- 
vodami apie abstrakčią esybę, mąstome apie šį tą pozityvu, o tai jau neigia 
nieko sąvoką. Esybė ir niekas, lygiomis laikomi, reiškia pagrindinių logikos 
o ue ah Iš tikro Hegelis nepripažįsta prieštaravimo dėsniui metafizi- 
nės verčios. 

5. Objektyvinį protą iškelti į sąmoningąjį yra filosofi- 
jos uždavinys. Todel filosofija šiuo atžvilgiu aptartina kaip 
proto mokslas, kiek jis loginėje sąvokoje tam- 
pa pats sau kaip visai būčiai sąmoningas. Šia 
prasme ji yra proto mokslas, t. y. proto mokslas apie save patį. 

6. Iš visa ligšiol pasakyta jau matyti esminis Hegelio filo- 
sotijos charakteris. Loginė sąvoka, kadangi į ją suvedama visa 
tikrovė, yra ir Absoliutybė, Dievybė. Dievas yra loginė 
sąvoka, visuotinioji visų daiktų esmė arba substancija — ir niekas 
kitas. Hegelio sistema iš esmės yra panteistiška. Todel 
jis savo filosofiją vadina ir absoliučiuoju mokslu. Mat, 
iš vienos pusės, ji neturi nė jokio kito dalyko, kaip tik Absoliutą, 
t. y. loginę sąvoką, o iš kitos — ji yra pačiam Absoliutui dera- 
mas mokslas, nes ji yra ne kas kita, kaip pačiam Absoliutui ima- 
nentaus mąstymo iškėlimas į sąmonę. 


b) Hegelio filosofijos suskirstymas. 


Filosofiją suskirstant Hegeliui turi reikšmės tie trys 
momentai, kurie randami sąvokos dialektikoje. Būtent, pagal šią 
dialektiką, sąvoka turi iš betarpiškos tapatybės pereiti į priešin- 
gybę, kad, šią vél panaikinus, galėtų pagrįžti į tarpišką vienybę 
su savimi. Todel Absoliutybė, sąvoka, turi pereiti tris stadijas. 
Būtent, pirmiausia ji yra iš saves (an sich). Paskui ji pasi- 
verčia savo priešingybe ir pereina į ne savyje buvimo 
arba „idėjos kitokumo“ (Andersseins der Idee) stadiją. 
Pagaliau ji grįžta iš šito ne savyje buvimo į save ir pasiekia sa- 
vyje buvimą (Insichsein). Pirmojoje stadijoje savoka yra 
Dievas, toks; koks ji yra iš saves ir sau prieš „pasaulio įkū- 
rimą“; antrojoje stadijoje ji yra gamta, trečiojoje — dvasia, 

Todel ir filosofija, būdama Absoliutybės mokslas, turi skilti 
trimis dalimis: logika, gamtos filosofija ir dvasios 
filosofija. Logika yra sąvokos su savaimingu buvimu 
mokslas, arba Absoliuto mokslas, tokio, koks jis yra savaime prieš 
pasaulio atsiradimą ir be pasaulio. Gamtos filosofija yra sąvokos 
su ne savyje buvimu mokslas, arba Dievo mokslas, tokio, 
koks jis apsireiškia gamtoje. Pagaliau dvasios filosofija yra są- 
vokos su savyje buvimu mokslas arba Dievo mokslas, kaip ir 
kiek Jis žmogaus dvasioje pasiekia sąmoningumo. 

1. Logika. —a) Logikos dalykas yra ne tik mąstymo lytys, 
bet ir ontologinės kategorijos; juk ontologinės ap- 
sprandos yra kartu ir mąstymo apsprandos, ir, priešingai, mąstymo 
lytys yra kartu ir ontologinės kategorijos. Tik logika turi jas ne 
imti, kaip jau duotas, bet turi pati dialektiškai a priori išvesti iš 
loginės esybės sąvokos, kaip visuotiniausios ir abstrakCiausios. Da- 
rant šitą išvedimą, stoja mums prieš akis sąvokos tapimas idėja. 
Būtent, sąvokoje einanti dialektika apsprandas iš sąvokos ša- 
lina ir vėl į ją grąžina, ir tuo būdu iš savęs tuščia sąvoka 

tampa vis turtingesné ir pilnesnė, iki ji pagaliau tampa visiškai 
atbaigta sąvoka — idėja. 

b) Savo savaiminguoju buvimu sąvoka pereina logikoje tris 
stadijas. Ji yra pirmiausia vėl iš savęs, paskui ji pasiverčia sa u 
buvimu ir pagaliau, neigdama šią antrąją, pasiekia savyje 
buvimą. Pirmojoje stadijoje sąvoka yra tik gryna esybė, 
antrojoje esmė, o trečiojoje — tikroji sąvoka. 


a) Esybė turi savyje tris laipsnius arba kategorijas: kok y- 
bės, kiekybės ir mato. Kaip grynosios apsprandos, jos rodo pagrin- 
dinę esmę. 

B) Esmė, kaip į save atsigręžusioji esybė, vėl apima: e s m ę kaip 
buvimo pagrindą, toliau — apraišką ir pagaliau — tikrovę. 

1) Pagaliau tikroji sąvoka pirma yrasubjektyv i, paskui — 
objektyvi ir galų gale — idėja. — Ši yra savo pačios pada- 
ras ir yra tiek pat gera, kiek ir jos pačios supozicija; nes visos pir- 
miau ėjusios apsprandos yra tik jos momentai, ir todel idėją tiek pat 
suponuoja, kiek ją savo visumoje turi kaip padarą. 


Tuo būdu sąvokų visetas sudaro organiškai suskirstytą są- 
vokų pasaulį. Atbaigtoji loginiame procese idėja dabar pasiryžta 
laisva iš savęs išeiti ir pavirsti savo priešingybe. Tuo būdu ji 
tampa gamta. Logika išvirta gamtos filosofija. 


2. Gamtos filosofija. — Gamtoje idėja išsiskaido 
į savo skirtybes (Unterschiede); tos skirtybės paskysta ir iškyla vėl 
kaip lygiareikšmės esybės (Existenzen). Bet vistiek gamta, kaip 
sudaiktėjęs protas, turi būtinai sudaryti laipsnių sistemą, kur 
kiekvienas laipsnis išvirsta galų gale kitu laipsniu ir jame pranyksta. 
Bet kadangi pačios gamtos paskyrimas yra būti pereinamuoju 
punktu absoliučiai idėjai į save eiti, tad tie laipsniai turi eiti 
vienas po kito tuo būdu, kad jų eigoje būtų matyti nuolatinis 
siekimas prie suvidėjimo (nach Verinnerung). 

Gamtos filosofija skirstoma į mechaniką, fiziką ir 
organiką. 

3. Dvasios filosofija. — Gamtos filosofija -išvirsta 
pagaliau dvasios filosofija. Gamtos paskyrimas yra pačią 
save numarinti, kad iš jos karsto, tarytum feniksas, prisikelty Zmo- 
guje dvasia. Šitoji yra sau buvimo pasiekusi tikroji idėja, kuri 
pati save žinosi. Dvasiai suprasti mes turime priimti gamtą; bet 
ir gamta yra dvasios teigiama, dvasia nėra gamtos išdava; ji pati 
save gimdo iš priimčių, kurias ji pasidaro, būtent, iš loginės idėjos 
ir gamtos, ir yra abiejų tiesa. Ji yra tikra tik ta ps me, dialekti- 
niame procese, kuriuo ji pastraipomis apsireiškia. Ji nėra 
esybė, atbaigta jau prieš savo pasirodymą; priešingai, ji yra iš tiesų 
tikra tik tam tikromis savo būtinos saviraiškos lytimis. Saviraiška yra 
tai dvasios turinys. Joje nėra nieko tvirta, esama; dvasia iš esmės 
yra visada tik tai, ką ji pati apie save žino. Ji nėra dvasia, bet 
ji gimdo save nuolat kaip dvasia. 

Ji yra pirmiausia i$ savęs, paskui ji teigia skirtumą ir pa- 
galiau iš šito skirtumo ji susirenka vėl į vienybę. Pirmajame laip- 
snyje dvasia pasaulį randa, antrajame ji kuria laisvės pasaulį pati 
iš savęs; pagaliau, trečiajame laipsnyje, ji vėl atsipalaiduoja nuo 
šito pasaulio, kad būtų savyje. Pirmajame laipsnyje ji yra subjek- 
tyvi, antrajame objektyvi, trečiajame absoliuti dvasia. To- 
del ir dvasios filosofija skirstosi subjektyvinės, objektyvinės ir ab- 
soliutinės dvasių mokslais. 


a) Subjektyvinė dvasia, tokia, kokia ji pareina iš gamtos pa- 
saulio, yra pirmiausia gamtos dvasia, arba siela — antropologijos 
dalykas; paskui ji atsiskiria nuo pasaulio ir pasaulį nuo savęs, ir 
tampa samone—fenomenologijos dalykas; pagaliau ji nugali šią piie- 
šingybę, pasiekia savo su pasauliu vienybės sąmonę, ir tuo būdu 
tampa tobula dvasia—pneumatologijos dalykas. 

b) Objektyvinė dvasia yra laisvoji visuotinioji valia, 
nes ji pati iš savęs kuria laisvės pasaulį, kaip antrąją savo prigimtį. 
Apsireikšdama betarpiškai, iš savo išorinės pusės, šita laisvoji, visuo- 
tinioji dvasia sudaro teisę, grizdama iš išorinio buvimo į save. Kada 
ji savo objektu turi gera ir pikta, ji yra (individualinė) moralybė; 
teisės ir moralybės vienybė ir tiesa (sintezė) sudaro dorovę. : 

c) Pagaliau absoliutiné dvasia, kurioje dvasia Zinosi pati 
save kaip Absoliuta ir Dievybe, pirmiausia save numano ziüros ly- 
timi ir vaizdu—menas; toliau ji save numano kaip absoliutine dva- 
sia, jausmo ir vaidinio lytimis—religija; galu gale ji save nu- 
mano mastymo ir savokos lytimi—filosofija. 


c) Pagrindinés Hegelio valstybés ir religijos 
filosofijos mintys. 


A. Valstybės filosofija. — 1. Téisé priklauso, 


kaip matėme, pagal Hegel, objektyvinės dvasios sferai; 


būtent pirmajam jos raidos laipsniui. Ji apima: nuosavybę, su- 
tarti ir teisę prieš neteisybę. Antrasis objektyvinés dvasios 
laipsnis yra moralybé; jai priklauso: ketinimas ir kalčia, no- 
ras ir gerovė, gera ir pikta. Paskiausiai ateina dorovė, kuri 
apsireiškia šeimynoje, visuomenėje ir valstybėje. 

2. Taigi valstybė tenka objektyvinės dvasios 
sierai ir yra aukščiausias šios pastarosios raidos laipsnis. Ji yra 
dorovės idėjos tikrybė, nusimananti doróviaé substancija, apsi- 
reiškusioji dorovinė dvasia, substanciai: visuotinioji valia, kuri save 
mąsto ir žino ir tai, ką žino, vykdo. Ji yra absoliutus 
sau tikslas. Todel valstybė yra tikras šios žemės Die- 
vas; ji yra dabarties dieviškoji valia, savo tikru pavidalu ir 
organizacija plintanti dvasia. 

Ji yra kažkoki tikrai «žemiška dievybė». Būdama pastovus 
sau tikslas, valstybė turi aukščiausią téise ant atskirų asmenų. Tauta 
kaip valstybė yra absoliuti žemės galybė. Atskiri asmens privalo 


AAA 


— 309 — 


tai galybei nelygtinai nusilenkti ir del jos aukotis. Jų aukščiau- 
sia pareiga yra büti valstybés nariais. 

3. Vienintelė su valstybės sąvoka kongruenti lytis yra kon- 
stitucinė monarchija. Būtent valstybės valdžia turi skir- 
stytis trimis valdžiomis: apspręsti tam, kas visuotina — įstatymų 
leidžiamoji valdžia; paskui atskiroms steroms ir atvejams pajungti 
tam, kas visuotina — vyriausybė, ir pagaliau paskutinis valios pasiry- 
žimas — kunigaikščio valdžia. Tad tikrasis suverenumas yra ir 
palieka visada valstybė; monarchas yra tik paprastas valstybės 
pats (Selbst), kuris prie valstybės įsakymų prideda tik savo „aš“ 
arba „aš noriu“, Valstybės idealą įkūnytą Hegelis tarėsi radęs tų 
laikų Prūsų valstybėje. 

4. Objektyvinės dvasios raidą pasaulio istorijoje nagrinėja 
istorijosfilosofija. Į faktinius įvykius reikia žiūrėti kaip 
į su išvidiniu būtinumu einančią objektyvinės dvasios raidą. Čia 
aukščiausiam raidos laipsniui kiekvienu atveju atstovauja viena 
kuri tauta; atlikus savo misiją, ji išeina iš istorijos vaidyklos. 
Tokiais objektyvinés dvasios laisvės raidos laipsniais Zmonijoje 
Hegelis laiko rytų tautas, graikus, rymionis ir germanus. 

B. Religijos filosofija. — Religija, kaip ma- 
tėme, priklauso absoliutinės dvasios sferai. Ji yra ne kas 
kita, kaip žmogaus sąmonė apie Dievą, kaip absoliučią dvasią, ir 
Dievo sąmonė apie save, kaip absoliučią dvasią žmoguje. Bet 
žmogaus Dievo sąmonė ir Dievo savęs sąmonė žmoguje yra 
vienas ir tas pats aktas, tik čia jis pasirodo vaidinio 
lytimi, o tuo tarpu filosofijoje apsireiškia sąvokos lytimi. Tuo 
būdu religijos ir filosofijos dalykas yra vienas, būtent Dievas ir 
niekas kitas, kaip Dievas ir Dievo raida. Skiriasi tik lytys: ką 
religija laiko laikiniu Dievo ir pasaulio santykiu, tą tilosofija pa- 
žįsta kaip amžiną belaikį sąvokų santykį. 


Ir religija, savo atbaigimui pasiekti, turi pereiti tris laipsnius. Pa- 
grindinė mintis kiekvienoje religijoje ya sutaikymas pasibaigia- 
muju dalyku su begalybe (das Unendliche). Mat, jeigu religija yra 
Absoliuto iškėlimas į nusimanyma savęs paties kaip Absoliuto žmoguje, 
tad šitas Dievo nusimanymas gali būti tik tuo būdu pasiektas, jog jis 
nykstamuosius dalykus, gamtą, į kurią jis buvo nusišalinęs, paima atgal 
į save ir tuo žinosi savo išsipildžiusioje begalybėje. 

Bet tai yra sutaikymas aprėžtybės su begalybe. Kiek šita mintis 
religijoje vis ryškiau išeina, tiek religija yra tobulesnė. Bet tai įvyksta, 
kaip jau sakyta, trimis laipsniais: 

a) Zemiausio laipsnio yra rytų gamtinės religijos. Joms 
Dievas yra gamtos substancija, prieš kurį nyksta, kaip kažkas niekinga, 
visa kas pasibaigiama ir individualu. Toliau seka: 

b) Dvasinės individualybės religijos, kuriose dvasia 
atsiskiria nuo gamtos. | Dievybę čia žiūrima kaip į subjektą, su ku- 
riuo ieškoma santaikos (žydų, graikų ir Rymo religijos). Pagaliau eina : 

c) Apreikštoji (krikščionių) religija. Joje įvyksta tobula 
santaika tarp absoliutybės ir aprėžtybės, nes tikėjimas, kuris sudaro 
šios religijos centrinį punktą, yra ne kas kita, kaip tam tikra priimtis, 
` kad santaika iš savęs ir sau yra įvykus. Šitoje religijoje Dievas yra 
sau visiškai apsireiškęs. 

Todel čia Dievas turi apsireikšti pagal tris savo raidos laipsnius, 
būtent toks, koks jis yra iš savęs, kaip jis apsireiškia gamtoje ir kaip 
jis grįžta į save. Tad apreikštosios religijos turinys yra ne kas kita, 
kaip pati Dievybės istorija. Ji skirstosi (žinoma, ne laiko, 
bet sąvokos atžvilgiu) trimis periodais; iš jų pirmasis yra už pasaulio, 


antrasis — realiajame pasaulyje ir trečiasis is pradžių pasaulyje, bet 
kartu pakyla ir į dangų. Pirmasis periodas yra Tėvo karalystė, 
antrasis — Sūnaus, o trečiasis — Dvasios karalystė. Būtent, 


jeigu Dievas mąstomas kaip grynoji loginė iš savęs buvimo sąvoka, 
jis yra Tėvas; jeigu jis, priešingai, apsireiškia gamtoje, jis yra S ü- 
nus; jeigu jis pagaliau šitą priešingybę peržengia ir vėl suima į sa- 
ve gamtą, aprėžtąją būtį, jis yra Dvasia. 

Įvertinamosios pastabos. |. Iš abstrakčiausios, ne- 
apibrėžtos esybės sąvokos logiškai negalima išvesti nė jokių esybės 
aptarčių, iš to, kas bendra, negalima išvesti to, kas atskira. 

Tai teisinga ir tuo atveju, jeigu šita sąvoka suprantama kartu ir 
kaip veikias mąstymas. Kadangi jos mąstymas turi būti identus su 
jos būtimi, tad ji būtų — jeigu kas nors panašu būtų galima — tik 
visuotinė subsistenti mintis, kuri pati iš savęs neišeitų. 

2. Jau pirmas žingsnis nuo esybės prie nieko ir tapsmo rodo 
aiškų prieštaravimą, nes būtis pastatoma lygiai su nebū- 
timi, mat, abi esančios neapspręstos. 

Akivaizdų loginį prieštaravimo dėsnį Hegelis iš tiesų laiko meta- 
fizikai negalimu, nes visos jo sistemos pagrindas, „dialektinis metodas“, 
nepasiduoda su juo suderinamas. i 

3. Net jeigu Hegelio loginis išvedimas būtų ir teisingas, tad 
vis delto iš loginės sąvokos nieku būdu nebūtų galima išvesti tikrovės. 
Tikrovė tada, statant mąstymą lygiai su būtimi, virstų „santykių ir ly- 
čių karalija, kontūrų ir šešėlių pasauliu“ (Euckenas). 

4. Gamtos išvedimas ir visa Hegelio gamtos filosofija yra tiek 
"pat sauvališka ir keista, kaip ir Fichtés su Schellingu. 

5. Žmogaus mąstyme Hegelis be jokio įrodymo randa save 
pazistanti Absoliuta. Bet tam prieštarauja žmogaus pažinimo siaurumas 
ir dažnos žmogaus pažinimo klaidos. 

Absoliutas kaip procesas yra prieštaravimas. Iš viršaus jis 
nieko nejgyja. Visa jo esmės realybė yra būtinai tokia, kokia ji yra, 
nes Absoliutas visa savo esme egzistuoja su būtinumu. Be to, iš- 
riedėjimas į aukštesnį, save numanantį gyvenimą būtų tobulėjimas; o 
jis neturėtų adekvataus pagrindo pirmesnėje, mažiau tobuloje stadijoje. 

Hegeliui mirus, rodėsi jo filosofiją Vókioje amžius viešpa- 
tausianti. Bet greit įvyko permaina. Jo gana gausingi šalininkai 
suskilo į dešiniuosius, kairiuosius ir centrą 

a) Desinieji (senieji hegelininkai) pabrėždavo jo 
filosofiją sutinkant su krikščionybe. Prie jų, be kitų, priklauso : 
Marheinekė, Góschelis, Gableris, V. Henningas ir I. E. Erdmannas. 

b) Kairieji (aunieji hegelininkai) tvirtai laikėsi 
panteizmo ir Hegelio filosofiją naudojo kovoti su krikščionybe. 
Taip darė, pav., B. Baueris, Feuerbachas, Straussas, Ferdinandas 
Bauras, ,Tübingo mokyklos* galva. 

c) Pagaliau centras ieškojo vidurio tarp deizmo ir panteizmo. 
Paminėtini: K. Rosenkranzas, Schalleris, K. Fischeris, Ed. Zelleris, 
Caričreas ir Imanuelis H. Fichte, vienas „teistų siauresne prasme“. 

Ir materialistiškas socialisto Marxo istorijos supratimas yra 
gavęs įtakos iš Hegelio. 


ll. Sistemos, giminingos konstruktyviniam idealizmui, 
Kristijonas Fridrichas Krausė. 


1. Reliatyviai savarankiškas mąstytojas, giminingas daugeliu 
atžvilgių Schellingui ir gavęs stiprios iš jo įtakos, buvo 
Kr. Fr. Krausė (1781.—1832.), gimęs Eisenberge, Altenburge. 
1802.—05. buvo privatdocentu Jenoje, toliau buvo namų moky- 
toju, iki 1824. vėl ėmė mokyti kaipo privatdocentas Góttingene. 
Jo nuomone, Dievą reikią mąstyti kartu ir kaip transcendentų 
viršum pasaulio ir kaip jam imanentu. Teisingas esas ne 
panteizmas, bet panenteizmas, t. y. ta teorija, jog, nors Dievo 
esybė ir pasaulio esybė yra tas pat, tačiau Dievas ne visas tepa- 
skęstąs pasaulyje, pasaulis nesudarąs visos Dievo esybės. Vadi- 
nasi, Dievui pripažįstamas buvimas viršum pasaulio, ne tiek Die- 
vas esąs pasaulyje, kiek pasaulis Dievuje (r&v šv dew — visa Dievuje). 


2. Dievas, sako Krause, yra pirmykštė esybė (Urwesen); todel 
jis yra begalybė, pozityvybė, grynoji afirmacija. Jis save žino ir save 
jaučia; jis yra asmeniškas ir savyje laimingas. Tačiau, nors Dievas 
tėra ir viena esybė, mes vis delto jo vienoje esybėje skiriame tris 
pagrindines esmes: saviš kumą (Selbstheit), visuma (Ganzheit) ir 
sujungtinę esmę iš saviškumo ir visumo. Dievas yra saviška 
(asmeniška) būtybė; bet jis yra taip pat ir visybė, nes jame yra visa, 
jame yra susijungę saviškumas ir visumas. 

3. Sitos trys pagrindinės Vienos dieviškosios esybės esmės 
yra kartu ir sudedamieji visaties principai. Visatis skirstosi į dv a- 
sios pasaulį, kuriame mes matome apsireiškiant saviskumo prin- 
cipa, gamtos pasaulį, turintį visumo charakterį, ir „pagaliau 2 žmo- 
nių pasaulį, kuriame susijungia abudu pirmieji saviškumo ir visumo 
pasauliai. Todel visatis yra benbė, kaip ir Dievas, bet ji kartu yra 
ir ribota, nes jos trys nariai vienas kitą šalina ir kiekvienas yra sau. 

4. Tuo būdu pasaulis tikrai yra Dievuje. Dievas turi pasaulį 
savyje. Pasaulio sąmonė ir jausmas yra įvystyti Dievo savisąmonėje 
ir savijautoje (Selbstgefühl); jis regi ir jaučia pasaulį savyje. Bet Die- 


— 312 — 


vas turi savyje pasaulį ne tuo būdu, kad jis būtų po tą pasaulį tary- 
tum išsiskirstęs; kaip pirmykštė esybė, Dievas stovi kartu viršum 
pagrindinių esmių, sudarančių pasaulį. Daiktai tiek yra Dievuje, kiek 
šis suima į save jų pagrindines esmes; bet jie tiek yra už Dievo, 
kiek jis yra pirmykštė esybė, kuri stovi viršum visų priešingybių. 
Tad formuluoti galima šiaip: Dievas yra savyje, po savimi ir per save; 
taip pat ir pasaulis. Bet pasaulis nėra su Dievu identus, nes Dievas 
yra pirminė esybė. Teisingas yra ne panteizmas, bet panenteizmas. 


5. Kadangi žmogus yra jungtinė esybė iš dvasios ir gamtos, 
tad jo sudedamosios dalys, dvasia ir kūnas, turi būti laikomos savai- 
mingai gyvenančiomis esybėmis, susietomis pagaliau į aukštesnę 
vienybę, būtent, į proto vienybę. Per šią žmogus pasiekia asmenybės. 
Joje žmogus susijungia su Dievu, ja remiasi Dievo pažinimas, Dievo 
jausmas, Dievo meilė. Prote Dievas apsireiškia kaip pirmykštė esybė 
žmoguje, o šio apsireiškimo išdava yra Dievo pažinimas, Dievo jauti- 
mas, Dievo meilė. Vadinasi, pats Dievas yra proto pagrindas mumyse, 
pats Dievas yra mums kelias prie Jo tiesos ir tikrumo. 


6. Visaties tikslas yra tas, kad Dievas jame galėtų išgyventi 
ir apreikšti savo gyvenimą. Tas jo gyvenimo išgyvenimas ir apsireiš- 
kimas visatyje yra Dievui taip būtinas, kaip Jo gyvenimas pačiame 
savyje kaip pirmykštės esybės. Be šito gyvenimo universume Dievo 
gyvenimas nebūtų tikras, t. y. Dievo visai nebūtų. Religija, dorovė 
ir teisė nėra tiktai žmogaus dalykas, bet taip pat yra ir dieviškojo gyve- 
nimo realizavimosi ir apsireiškimo momentai ir todel įeina į dieviskaji 
gyvenimą. 

7. Savo teisės filosofijoje, kuri daugelio yra laikoma 
jo žymiausiu darbu, Krausė reikalauja tokios bendrinio žmonių gyve- 
nimo teisinės tvarkos, kad kiekvienas galėtų nekliudomas atsidėti savo 
moralinio tobulinimosi darbui. 


2. Fridrichas Ernestas Danielius Schleierma- 
cheris. 


Schleiermacheris gimė 1768. m. Breslave ir buvo išauklėtas 
Brolių bendruomenėje (Brūdergemeinde). Studijavo teologiją Ha- 
lėje, buvo pamokslininku Landsberge, o vėliau universiteto pamok- 
slininku ir teologijos profesorium Halėje. Iš ten persikėlė į Ber- 
lyną ir paliko Trejybės bažnyčios pamokslininku ir teologijos pro- 
fesorium vietos universitete. Mirė 1839. m. Iš jo raštų paminė- 
tini ,Ueber die Religion. Reden an die Gebildeten unter ihren 
Verüchtern* (1799.); , Monologe* (1800); „Grundlinien einer Kri- 
tik der bisherigen Sittenlehre" (1803); po jo mirties išleista: 
,Dialektik* (1839.) ir dorovés mokslo sistemos metmenys (1835.), 
pavadinti taip pat „Grundriss der phil. Ethik" (1841.). 


1. Pažinimoteorija ir metaiizika.—Schleierma- 
cheris yra Kanto, o taip pat Fichtės, Schellingo bei Hegelio idea- 
lizmo įtakoje. Jakobis, Spinoza ir Platonas yra taip pat jį veikę. 

i: Savo „Dialektikoje“ jis pripažįsta galimumą tikro daiktų 
pažinimo, nors ir ne visa mūsų pažinimui tesą pasiekiama. Žino- 
jimas, pagal Schleiermacherį, yra mąstymas, kuris sutinka iš vie- 
nos pusės su būtimi, o iš kitos—su kitų žmonių mąstymu. Suti- 
kimas su būtimi duoda vienintelį tikrą pažinimą, sutikimas su kitų 
mąstymu patikrina mąstymui visuotinį reikšmingumą. Visas paži- 
nimas gaminamas dviejų faktorių, „organinio“ ir „intelektualinio“, 
kuriuos atitinka „realybė“ ir „idealybė“. Viršum priešingybės tarp 
realybės ir idealybės stovi realybės ir idealybės tapa- 
tybė, Dievas. Šita absoliučioji būties ir mąstymo vienybė yra 
viso žinojimo supozicija, bet tobulas šitos vienybės pažinimas yra 
negalimas, nes visa mes pažįstame tik dviem, jusčių ir proto, 
atskirom funkcijom. 


Dievą nesą galima mąstyti kaip asmenybę, nes tada jis 
taptų pasibaigiamas. Apie Dievo santykį su pasauliu Schleierma- 
cheris mano panteistiškai. Daugybė vienas šalia kito sto- 
vinčių objektų ir vienas po kito sekančių procesų—sako jis—sueina 
į vieną vienybę; ta vienybė nėra tik mąstančiojo subjekto pada- 
ras, bet iš savęs ir sau reali, objektą ir subjektą apimanti, vie- 
nybé. Šitoji visos būties visybė yra pasaulis, o viso pasau- 
lio vienybė yra Dievas. Taigi iš savęs Dievas yra vienas 
ir visa, ir be pasaulio nėra galimas. Todel ir dieviškasis priežas- 
tingumas tobulai apsireiškia pasibaigiamojo pasaulio esybių visete, 
taip jog visa tampa tikra ir įvyksta, kas tik turi savo priežastį 
Dievuje. Jame nėra skirtumo tarp galėjimo ir norėjimo. Ką Die- 
vas gali, to jis ir nori ir daro. Jėga ir veikimas jame tobulai 
sutampa. 


2. Religijos filosofija. —Tikrai daug reikšmės Schlei- 
ermacheris turi religijos filosofijai. Teoriškai negalima religijos 
nei pagrįsti, nei ja abejoti. Ji turi savo nuosavią sritį šalia teorinio 
žinojimo; jos negalima taip pat identifikuoti su doroviniu noréjimu; 
Dievybės artumas apsireiškia mums jausme. 

Dievo arba viso pasaulio vienybės akivaizdoje mums kyla 
absoliutaus priklausomumo jausmas, ir šituo tai 
jausmu remiasi religija. Sitame priklausomumo jausme šalia 
savo pasibaigiamos esybės jaučiame ir begalinę Dievo esybę. Ta 
begalybės ir aprėžtybės vienybė jausme ir yra religijos esmė. 
Savo subjektyvine puse religija yra jausmas mūsų vieny- 
bės su begalybe, Absoliutu; iš savo objektyvinės pusės reli- 
gija yra aptartina kaip Dievo buvimas šitame mūsų jausme, kiek 
ji tam tikru būdu jame apsireiškia. 

Tuo būdu religijos tėra viename tik jausme. Tik jaus- 
mäi tesudaro religijos turinį. Tiesa, ir mąstymas gali atsigręžti 
į religinį jausmą ir steigtis religijos turinį nustatyti mokslišku būdu. 
Iš to kyla tada religinės dogmos. Bet jos religijai visai nepri- 
klauso; jomis išreiškiamas tik religijos žinojimas. Jos gali būti 
klaidingos; bet tai visai neliečia religijos, ji visada tikra. 

Kadangi religija yra Dievo buvimas músy jausme, tad ji 
yra taip pat begaliné, kaip ir patsai Dievas. Ji gali todel apsi- 
reikšti begaline lyčių daugybe. Ir turi ji tai padaryti, nes tik tuo 
būdu ji tepasiekia savo tobulo realizavimosi. Šitos įvairios lytys, 
kuriomis religija apsireiškia, yra pozityvinės religijos. Todel 
religijų tegali būti tik pozityvinių, ir kiekviena iš jų yra lygių 
teisių su visomis kitomis (vadinamoji natūrinė religija yra 
nesąmonė). Tačiau Schleiermacheris, ypačiai paskutiniuosiuose 
savo raštuose, krikščionybę laikė tobuliausia religinio jausmo 
išraiška. 

3. Etika.—Doróvinis žmogaus uždavinys yra savo 
veikimu įgyti vis daugiau proto sąmonės ir sąmoningo proto 
padedamam vis daugiau tapti gamtos viešpačiu; kitaip sakant: jis 
yra visuotinis proto tikslas atskirus gamtos daiktus savimi per- 
gauti, juos sudvasinti ir padaryti savo organu, taip kad visa gamta 
tarnautų protui ir kad protas pasidarytų viešpataujanti šito gamtos 
kūno siela. Moralinio veikimo tikslas yra šitos gerybės gaminimas. 

Su religija ir dorove nėra būtinai susijęs tikėjimas asme- 
nisku sielos nemirtingumu. Asmeniško nemirtingumo ilge- 
sys yra romybės dvasiai net tiesiog priešingas. Juk religija 
krypsta į tai, kad aštriejiį mūsų asmenybės konturai nuolat plė- 
stųsi ir pamažu pranyktų begalybėje, kad mes, pasaulį pažindami, 
kiek begalėdami taptume su juo ir viena esybe. Taigi ne indi- 
vidualus sielos patekimas yra tikrasis nemirtingumas, bet susi- 
liejimas į vieną su begalybe. 

4. Schleiermacheris yra padaręs gilios, lemiamos įtakos pro- 
testantiškajai religijos filosofijai ir teologijai; jis yra veikęs, nors 
ir netiesiog, ir katalikų modernistus, kurie dažnai tais pačiais Zo- 
džiais reiškia tas pačias mintis. 


3. Arturas Schopenhaueris. 


Iš literatūros: K. Fischer, Geschichte der neueren Philo- 
sophie. IX tom. 3 leid. 1908. m Volkelt, Schopenhauer 
(Frommanns Klas. d. Phil. X 3 leid.). 1907. — R.Leh mann, 
Schopenhauer (,Aster, Grosse Denker“) 1911. 

I. Arturas Schopenhaueris (1788.—1860.) gimé 
Danzige. Pabaigęs savo studijas, kai kurį laiką (1814.— 1818.) 
gyveno Dresdene, rašydamas savo svarbiausiąjį veikalą. Paskui 
buvo privatdocentu Berlyne, bet profesoriauti nevyko ir teskaitė 
tik kelias paskaitas. Iš čia, kilus cholerai (1831.) nusikėlė į Frank- 
turtą prie Maino, ir ten išgyveno iki pat mirties. Svarbiausias 
jo veikalas pavadintas: „Die Welt als Wille und Vorstellung“ 
(1819.). Be to, parašė: „Ūber die vierfache Wurzel des Satzes 
vom zureichendem Grunde“ (1813.); „Uber den Willen in der 
Natur“ (1836.); „Die beiden Grundprobleme in der Ethik“ 
(1839.—40.); ,Parerga und Paralipomena* (1851.). 

2. Schopenhaueris nori būti Kanto įpėdinis. Bet jis pa- 
ima minčių ir iš Platono bei indų filosofijos. Su konstruk- 

tyvinio idealizmo atstovais, ypačiai su Hegeliu, jis dažnai smarkiai 
susikerta. Tačiau, tas ir natūralu, jam turi įtakos ir tos jo laikų 
srovės. 

Del erdvės ir laiko apriorumo ir kategorijų jis pritaria Kan- 
tui. Tik šias pastarąsias jis nori suvesti į vieną, būtent į 
priežastingumą arba pagrindo dėsnį. Tuo tariasi įrodęs pasaulį 
esant mūsų vaidinj. Bet tuo tarpu, kada Kantui apriorybė turėjo 
loginės bei visuotinės reikšmės, Schopenhaueris laiko ją psicho- 
logiškai bei individualiai įgimtu dalyku. Todel pasaulis jam yra 
regėsena ir iliuzija, yra mano vaidinys. Patirties pažinime mes 
sekame vaidinių santykius priežastingumo dėsnio padedami; mes 
neišeiname už vaidinio ribų, bet mūsų „metafizinė prievolė“ ver- 
čia mus žengti nuo regėsenos prie pasaulio esmės. Kame ieško- 
ti kelio? Iki šiol esmės, Absoliuto buvo ieškoma tai mūsų patir- 
ties objekte (pav., materializmas), tai subjekte (Fichte); tiek vienu, 
tiek antru atveju iseita už vaidinių pasaulio, kuriam priklauso 
subjektas ir objektas. Del to Schopenhaueris tariasi i$vidine 
žiūra mumyse pačiuose suradęs mūsų tikrąją esmę; ji yra va- 
lia, siekimas, geismas. Mūsų kūnas yra ne kas kita, 
kaip matomoji, objektyvuotoji valia. Analogijos keliu šitą betar- 
pišką pažinimą galima išplėsti visam pasauliui. Juk kiti daiktai 
lygūs mūsų kūnui. Tat visas pasaulis iš savęs yra valia. Tik valia 
reiškia ne vien sąmoningą geismą, bet taip pat ir nesąmoningą 
polinkį iki pat jėgų, apsireiškiančių neorganinėje gamtoje. Todel 
Schopenhauerio mokslas nori parodyti, jog visas pasaulis esąs 
vienosvieningos vyriausios valios objektyva- 
cija, kuri visuose pasaulio daiktuose tam tikru būdu objekty- 
vuojasi, apsireiškia. Be šios visuotinės vyriausios besiobjektyvuo- 
jančios valios nieko kito nėra. 

3. Šita objektyvacija įvyksta laipsniais. Pirmiausia visuotinė 
vyriausioji valia objektyvuojasi idėjose. Šios yra pastovios lytys, 
idealūs tipai ir stovi viduryje tarp vyriausios valios ir atskirų 
daiktų pasaulio. Taigi atskirieji daiktai yra tik tarpinė vyriau- 
siosios valios objektyvacija. Bet idėjos yra viena kitai pajungtos ir 
todel yra valios objektyvacijos laipsnių. Apsireikšdamos nesu- 
skaitomais individais, idėjos yra nepasiekiami atskirųjų daiktų pirma- 
vaizdžiai, jos nekinta, tuo tarpu individai nuolat randasi ir nyksta. 

Žemiausias valios objektyvacijos laipsnis apsireiškia neo r- 
ganinėje gamtoje su visomis joje veikiančiomis jėgomis. Auk- 
štesnieji objektyvacijos laipsniai, kuriuose vis ryškiau išeina aikštėn 
individualybė, apsireiškia augaluose, gyvuliuose, pagaliau Z m o- 
guje. Pradžioje ir pagal savo esmę paZiniuias tarnauja valiai; 
gyvuliuose šitas tarnavimas niekuomet nepranyksia. Zmoguje, 
priešingai, pažinimas gali iš valios tarybos išsiveržti; jam atsipa- 
laiduojant, žmoguje sušvinta idėja; mes jau pazjstame nebe at- 
skirą daiktą, bet jo amžinąją lytį, idėją, betarpišką atitinkamo laip- 
snio valios objektyvaciją. Kiekvienas individas, taip pat ir žmo- 
gus, egzistuoja tik del rūšies; tik ši turi gamtai verčios. 

4.Pasaulisnéra geras; priešingai, fis yra tiek blo- 
gas, kiek tik begali būti. Pats buvimas iš savo esmės yra nuolatinis 
nepatenkinamas siekimas ir veržimosi, ir todel nuolatinis kęsmas, čia 
skausmingas, čia baisus. Priežastis to yra ta, kad kiekviena esybė 
stengiasi pati save teigti, pastatyti save kaip atskirą pirmykštės 
valios objektyvaciją priešais šią visuotiniąją valią. Kol atskiro indi- 
vido valia taip daro, tol ji yra gyvenimo skausmo vergas. Taip 
pat yra ir su žmogumi. Pertraukti kentėjimus gali mums 
menas. Mene mes žiūrime į idėjas, atsipalaidavusias nuo laiko 
ir erdvės; ypačiai tai pasakytina apie m uzik a, kurioje valia apsi- 
reiškia gryniausiu būdu. I$gelbéjimo iš savo nuolatinių 
kentėjimų žmogus pasieks tik paneigdamas norą gyventi. 
Valios pačios savęs panaikinimas, nuneigimas yra 
tikrasis „valios kvietyvas (nuraminamoji priemonė)“. 

5. Iš čia eina etikosreikalavimai žmogui. Pirmiau- 
sias reikalavimas yra užuojauta visam nuo gyvenimo ne- 
atskiriamam skausmui, paremta mūsų ir visuotiniosios valiy iden- 
tumo numanymu. Bet aukščiausias reikalavimas yra pa- 
naikinimas — ne gyvybės, nes nusižudymas sunaikina tik valios 
apraišką, bet ne pačią valią, — bet noro gyventi per askezę. 
Schopenhaueris rodo simpatijos indų atgailininkams, o taip pat 
ir Budos mokslui, kaip panaikinti kentėjimus, išėjus iš margojo 
gyvenimo pasaulio ir užsidarius nepažinime (Erkenntnislosigkeit) 
arba Nirvanoje. Tuo būdu universumo pabaiga būtų to blogiau- 
siojo pasaulio paties savęs panaikinimas. 

Pačiam Schopenhaueriui jo mokslas buvo tik gryna teorija; 
jis gyveno labai smagiai. Menas padėjo jam išsivaduoti iš daugelio 
gyvenimo nesmagybių. Jo pesimizmas buvo greičiau vaisius liūd- 
nos jo gyvenimo patirties, negu filosofinės spekuliacijos. Jo aiš- 
kus, įdomus stilius padarė jį — po ilgo, jo paties skaudžiai jau- 
sto juo nesidomėjimo — pagaliau daugiausia skaitomu filosofu. 
Tačiau moksliškai į dalyką žiūrint, atrodo labai keista ir priešta- 
ringa manyti pasaulį esant Absoliutą, kuris išrieda iki sąmonin- 
gos valios, kad save paskum vėl panaikintų. 


un 


TREČIASIS SKYRIUS. 


Mėginimai sutaikinti krikščionybę su 
modernine filosofija. 


1. Pranasv. Baaderis. 


1. Pranas von Baaderis (1765.—1841.) gimė, gyveno 
ir veikė Miinchene; čia jis buvo kalnų patarėjas ir Mokslų Aka- 
demijos narys; čia pat skaitė lekcijas ir iš filosofijos. Iš jo raštų, 
surinktų ir išleistų Fr. Hoffmanno, susidéjus su kitais, ypačiai 
pažymėtinos ,Vorlesungen über spekulative Dogmatik“. Jo po- 
žiūris yrateosofiškas. Baaderis visiškai prisideda prie Jokūbo 
Boehmės. Daug įtakos jis darė Schellingui, bet ir pats 
savo ruožtu gaudavo iš jo paskatų. Savo filosofija jis norėjo 
giliau pagrįsti krikščionybę, bet nesilaikė Bažnyčios požiūrio. Jis 
sakydavos norįs ginti katalikybę, bet ne jos „vedėjų“ neklaidingumą. 

2. Pagal Baaderį, sukurtuju daiktų pažinimas 
yra dalyvavimas dieviškajame pažinime, būtent ta prasme, 
jog visas sukurtojo daikto pažinimas yra gavimas iš dieviškojo 
pirmykščio pažinimo. Šitas pažinimo turinio gavimas iš pirmykščio 
žinojimo vadinasi tikėjimas. Bet, gavę jau kartą šitą tikėjimą, 
mes galime tada ir mąstymu įsigilinti į tai, ką tikime, ir pakilti 
prie žinojimo. Tai ir yra žmogaus uždavinys. Sita prasme tikė- 
jimo turinys nėra tik kažkas duota, bet ir kažkas užduota. 

3. Bet šita religinių dogmų raida mąstymo keliu kartu supo- 
nuoja ir jų tęsimą, plėtimą ir valymą. Zmogui nėra nė 
jokios atbaigtos tiesos, nė jokios atbaigtos dorybės. Religija nėra kaž- 
koks visiškai gatavas, atbaigtas dalykas, kurį reikėtų laikyti kaip relik- 
viia arba mumiją. Dogmos turi būti nuolat plėtojamos pagal laiko 

vasią. 

Bet šitą dogmų raidą Baaderis supranta labai savotiškai. Visos 
dogmos turi taikintis prie Boehmés teosofijos šablono. Dievas, sako 
jis, yra pirmykštė vienybė, bet jis turi persiskirti į gamtą ir dvasią, 
kurios jame atsistoja viena priešais kitą, taip jog pačiame Dievuje 
kyla ginčas tarp tų dviejų principų. Tačiau šita kova tėra pereinama- 
sis punktas į Dievo gimimą gyventi (Lebensgeburt). Tas gimimas 
įvyksta tuo būdu, jog kovoje nugali dvasinis principas (išmintis), įei- 
damas į gamtinį pradą, ji sau pajungdamas ir pasidarydamas iš jo 
sau kūną. Tik tuo būdu Dievas, kaip dieviškoji dvasia, tėra atbaigtas. 
Jis nors ir yra kūnu prisidengęs, tačiau šį pastarąjį praneša, yra už jį 
aukštesnis; vadinas, Dievas, nors ir nėra negamtiskas, tačiau yra 
nuo gamtos laisvas. 

Sitas imanentaus Dievo gimimo procesas, per kurį Dievas pais 
save nusimano, yra Trejybės procesas. Dievo asmens yra ne kas 

kita, kaip amzinai trunkancio Dievo gimimo momentai. Tévas, 
kaip gimdąs, yra amžina gamta Dievuje; Sūnus yra amžina išmintis, 
o Dvasia yra amžinos išminties Dievuje tarpinė vienybė, ji yra apsi- 
reiškusi, aktuali ir konkreti Dievo, kaip absoliučios dvasios, su savim 
vienybė. 

4. Prie šito imanentaus, išvidinio Dievo gimimo prisideda tada 
emanentus, išorinis sukurtinių daiktų gaminimas; nuo pirmojo šį 
galima skirti tik logiškai, mintimi, bet ne realiai. Mat, Dievo Dvasia 
nešioja savyje visų daiktų idėją, kuri tačiau jai tesmėkšo it koks ma- 
giškas paveikslas. Bet šita idėja stengiasi iš jos išeiti, norėdama visiš- 
kai pati save apreikšti ir tuo pasirodyti Dievo sąmonei savo pilnu ir 
tikru pavidalu. Tuo būdu Dievas tampa Factio ir, kurdamas pasaulį, 
realizuoja idejas. Tad pačiam Dievui šita kūryba yra būtina ta 
prasme, jog tik apsireiškus idejai sukurtajame daikte, tos idėjos turinys 
aiškiai atsistoja Dievo sąmonėje, lygiai kaip žmogui, kurio mintys tik 
tada tikrai aiškiai tepasirodo, kada jis leidžia joms iš savęs išeiti ir 
jas objektyviai atvaizduoja matomu paveikslu. 

Bet išorės tikrybei įgyti ir apsireikšti idėja yra reikalinga realaus 
pagrindo, ant kurio ji galėtų realizuotis. Sitas pagrindas gali būti ne 
kas kitas kaip tik amžinoji gamta pačiame Dievuje. Amžinoji 
gamta, „Centrum naturale“, šituo atžvilgiu yra chaotiškas niekas, 
ta bedugnė, iš kurios, kaip iš kažko nesama (das Bestandlos) ir ne- 


5. Iš čia matome, jog absoliučioji Dvasia šitame procese nedalo 
savo substancijos ir nenustoja pilnumo. Ji neišskysta kūriniuose, kaip 
kad centras neišskysta periferijoje, bet, nuo kūrinių atsiskirdama, pa- 
kyla viršum ju. Iš kitos pusės taip pat matyti, jog sukurtieji daiktai 
nėra šalia Dievo, t. y. savo esybe nuo Dievo atskiri arba 
atskidi. Jie, tiesa, nėra Dievas, bet tik imanentus, išoriškas Dievo 
paveikslas arba panašumas; tačiau vis delto Dievas apima savimi 
kiekvieną esybę, ir nė viena iš jų nepalieka už jo viena besanti. 
Todel nėra pasibaigiamo dalyko, kuris būtų vien tik pasibaigiamas, 
lygiai kaip nėra ir begalinio dalyko, kuris būtų vien tik begalinis. 
Dievas yra vienu žodžiu ir anapus pasaulio ir pasaulyje. Kūryba yra 
ne kas kita, kaip Dievo tęsinys laikinėje apsireiškimo srityje. 

6. Šitų kelių pastebėjimų turėtų užtekti parodyti, kaip 
Baaderis „plėtojo dogmas“. 


2. Antanas Gūntheris. 


1. Antanas Güntheris (1783.—1863.), gimęs Lindenau'e, 
Bohemijoje, buvo pasaulinis kunigas Vienoje. Svarbiausi jo vei- 
kalai: „Vorschule zur spekulativen Theologie" (1828.), ,Januskópfe 
zur Philosophie und Theologie" (1834., drauge su Pabstu), ,Tho- 
mas a Skrupulis* (1835.) ir ,Euristheus und Herakles* (1843.). 

Güntheris seka ta patía tarpine tendencija, kaip ir Baaderis, 
bet atsiremia j Hegelj. Hegelio mintj, kad mastymas ir bütis esa 
viena, jis sušvelnina, sakydamas, kad kiekviena esybė, kaip 
buvusi pradžioje mąstyta, turinti paskyrimą tapti mąstančia 
esybe. 

2. "Todel filosofine spekuliacija galima suvokti ir pagrįsti ir 
tikėjimo paslaptis. Tikybos dogmų deliciis susidaro veikiant mokslo 
įtakai. Todel jose reikia skirti kas pastovu nuo to, kas kintama. 

3. Kiekvienas pažinimas tun prasidėti nuo apraiškų. Taip 
mes pirmiausia pažįstame savo pačių „aš“ iš jo apraiškų, pažinimo 
ir norėjimo. 

Nuo „aš“ mes prieiname Dievo ir gamtos pažinimą. 

a) Kada dvasia savajame „aš“ atranda savo esybę, ji ją atranda 
esant ir aprėžtą, ir todel pareinamą, lygstama. Bet tai, kas pareina- 
ma, lygstama, suponuoja tai, kas nė nuo ko nepareina; vadinasi, 
dvasia, žinodamasi savo pareinamumą, eo ipso jau turi ir nepareina- 
mos, dieviškos esybės mintį. 

b) Toliau, kada dvasia pamato pati esanti savo veiksmų prie- 
žastimi, tad visoms kitoms apraiškoms, kurioms savyje ji negali su- 
rasti realaus pagrindo, ji turi priimti realų pagrindą už savęs—gamtą. 

Bet šitas trejopas pažinimas tėra dar priimtis, tikėjimas. Mokslo 
uždavinys yra dabar šitą priimtį pakelti žinojimu, t. y. tai, kas duota 
a priori, iš jo pagrindo suvokti esant būtina. 

Kadangi jokia esybė negali būti mąstoma nebūdama paskirta 
savisamonei (Hegelis), tad Dievą reikia suprasti esant absoliučią 
savisamone, kuri todel yra ir betarpiska, o ne iš apraiškų suran- 
dama. Iš čia išeina, kad Dievas, betarpiškai suvokdamas savo sub- 
stancialumą, priešais save pastato savo paties esybę, save tarytum 
padvejina. Kada šitas priešais pastatymas įvyksta, tada Dievas du 
priešingu nariu vėl sulygina ir tuo būdu teigia absoliučioje savisąmo- 
nėje trečią elementą, kuris, kaip abiejų priešingybių atstojėjas, yra 
dvigubos emanacijos padaras. Vadinasi, turime trilinką Dievo egzi- 
stenciją, nes Dievuje yra trys substancijos, trys aš: absoliutus subjektas, 
absoliutus objektas ir absoliutus subjektas-objektas. Tai yra dieviško- 
sios Trejybės genezė. 

Bet, teigiant Dievui save kaip trilinką „aš“, vėl seka mintis tri- 
linko „neaš“, būtent vieno, kuris yra ne objektas, bet subjektas, 
kito, kuris yra ne subjektas, bet objektas, pagaliau trečio, kuris sau 
pats nėra nei subjektas nei objektas, bet abudu kartu. Sita trilinko 
.heaí" mintis yra pasaulio kūrybos idėja Dievuje, tiek kūrybos 
apskritai, tiek suskirstytos į tris dalis: dvasią (subjektas), gamtą (ob- 
jektas) ir žmogų (subjektas-objektas), 

ealus šito trilinko „neaš“ teigimas iš Dievo pusės yra k ū- 
ryba. Taigi kūryba nėra teigimas iš Dievo pusės savo paties sub- 
stancijos, bet — teigimas substancijos, iš esmės atskiros nuo savosios, 

Dvasių pasaulis yra duota atbaigta pilnatis, bet tik kaip 
asmeniškų substancijų visybė. Kiekviena dvasia yra sau individas ir 

asmuo. Priešingai, gamtos pasaulis yra tampanti pilnatis i iš be 
galo daug individų tos pačios substancijos; jai visi šitie gamtos pa- 
darai tėra jos apraiškos. Šitas gamtos pradas yra reali visuotinė esybė, 
gyva sąvoka, todel skaičiaus atžvilgiu yra kažkas vieninga. Hegelis 
neklydo, sudaiktindamas loginę sąvoką; jis tik klydo, įtraukdamas į ją 
ir dvasią su Dievybe, nors jai turėjo pakakti vienos tik gamtos. 

Kiekviena esybė, lygiai ir gamtos esybė, turi paskyrimą iškilti į 
sąmoningumą., Gamtos principas šitą suvidėjimo laipsnį pasiekia 
žmoguje. Žmogus yra gyva dvasios ir gamtos sintezė. Kūnas turi 
nuosavų gyvenimą; to gyvenimo principas nėra dvasia, jis yra gamtos 
siela. Bet ši nėra savaiminga substancija, o tik visuotinis gamtos 
Monas, pasiekęs aukščiausią savo suvidėjimo laipsnį, pakilęs iki vi- 
suotinumo minties sąvokoje. 

Tuo būdu žmoguje viena dvasia tėra ypatinga, tikra substancija, 
monada; tuo dvasia ir skiriasi nuo kūno. Siela nėra substancija. Ji 
atsiranda gimdymo keliu su kūnu ir kūne, o dvasia yra Dievo sukurta 
ir gamtinei sielai įdiegta. Bet ji yra hipostatiškai su dvasia sujungta 
ir joje subsistenti. Todel jos gyvenimas ir būtis visiškai pareina nuo 
dvasios, ir ji turi tą pat valandą paliauti egzistavusi ir gyvenusi, kada 
nuo jos atsiskiria dvasia. Kūno ir dvasios veikimasis nėra mechaniš- 
kas, bet dinamiškai organiškas. Gamtos siela per kūną pasiekia dva- 
sią, lygiai kaip ir dvasia per kūną pasiekia gamtos sielą. 

uo būdu žmoguje yra du mąstomuoju subjektu; vienas tų sub- 
jektų apsireiškia apraiškų visuotinybės sąvoka, o antras —idėja, aprai- 
škų pagrindo mintimi. 

Tačiau juodu nėra vienas nuo antro atskirtų, nes sąmoninga dva- 
sia į savo sritį įtraukia i ir nesąmoningą sielos mąstymą ir ji susieja su 
savo sąmone. Todel tad žmoguje, nežiūrint į mąstomųjų subjektų 
dvilypumą, tėra viena savisamoné. Tas pat yra ir su geismy sritimi. 
Justinė geismų galia priklauso sielai, o laisvas norėjimas — dvasiai. 
Tačiau valia pasisavina ir gamtinei sielai priklausantį justin¿ geidima. 
Valia, norédama búti tikrai laisva, turi gamtinés sielos geismus val- 
dyti. Pasiduodama paskutiniųjų pastangoms, ji įpuola į pikta, lygiai 
kaip kad mąstymo srityje dvasia suklysta, leisdama ka viešpatauti 
ant idėjos. 


4. Ghüntherio mokiniai ir šalininkai buvo: Joh. H. Pabstas 
(„Gibt es eine Philosophie des Christentums“ 1832.), K. v. Hockas 
(„Cartesius und seine Gegner“. 1835.), J. Mertenas („Hauptiragen 
der Metaphysik“. 1840.), Veithas, Baltzeris, Knoodtas, Reinkensas, 
T. Weberis ir kt. 


3. Bernardas Bolzanas. 


Lit: H. Bergmann, Das phil. Werk B. Bolzanos. 1909. — 
J. Gotthard, Das Wahrheitsproblem in dem phil. Lebenswerk B. 
Bolzanos. 1918. 


Bolzanas (1781.—1848.), katalikų kunigas Pragoje, remiasi 
scholastika ir Leibnizu, bet turi jtakos ir i$ Kanto, nors Sio 

pastarojo filosofija visai nesutiko su anomis jtakomis. Svárbiau- 
sias jo veikalas: ,Wissenschaftslehre* (1839.); be to, parašė „Atha- 
nasia oder Gründe für die Unsterblichkeit der Seele“ (1827.). 
Jis ypač stoja prieš Hegelio filosofiją su jos „bedievišku, žiauriu 
metodu“ ir „beviltiškomis išdavomis“. Visam idealizmui jis tei- 
singai prikiša didelį mąstymo negriežtumą ir vienaprasmių, aiškių 
sąvokų stoką. Paskutiniais laikais Edm. Husserlis vėl mini Bol- 
zaną kaip žymiausią logiką („vienas iš didZiausiu logiku visais 
laikais“), iškeldamas bei girdamas jo aiškius samprotavimus apie 
logikos ir psichologijos santykį: psichologija negali būti vyriau- 
sias mokslas; mąstymo turinį, prasmę reikia gerai skirti nuo psi- 
chiško mąstymo akto. Spręsmo prasmė turi nelaikinės reikšmės, 
o sprendimo aktas yra praeinamas laiko vyksmas. 

Savo darbais Bolzanas yra pasižymėjęs ir matematikoje 
(„begalybės paradoksai“). 


4. Martynas Deutingeris. 


Lit: J. A. Endres, M. Deutinger. 1906. — G. Sattel, M. 
Deutinger als Ethiker (Studien zur Phil. u. Relig; leidžia R. Stėlzlė). 
1908. Tame pat rinkiny: F. Richarz, M. Deutinger als Erkennt- 
nistheoretiker. 1912.—M. E ttlinger, Die Aesthetik des M. Deutin- 
ger. 1914. 

Martynas Deutingeris gimé 1815. m. Langenpreisinge. Bu- 
vo tai katalikas mastytojas, gaves i$ moderninés filosofijos jtakos 
ir norėjęs prieš materializmą ir panteizmą sukurti naują filosofinę 
sistemą, sutinkančią su katalikybe. Jis buvo profesorium Frei- 
singe, Münchene ir Dillingene. Miré 1864. Labai daug rašė; 
tarp ko kita paminėtini: „Grundlinien einer positiven Philosophie“ 
(1843—1853); „Bilder des Geistes in Kunst und Natur“ (1846.—1866.), 
»Das Prinzip der neueren Philosophie und das Christentum"; ,Der 
gegenwártige Zustand der deutschen Philosophie* 


Deutingeris, skirdamasis nuo Güntherio, kuris laikési dualizmo, 
priima trejybę i$ Dievo, gamtos ir žmogaus, paskui tokią pat trejybę iš 
dvasios, kūno ir sielos, o taip pat iš mąstymo, galėjimo ir norėjimo. 
Filosofija yra organiškas pažinimo kaip pažinimo tarpininkas. Ji 
yra centrinis mokslas. 

Žmogaus pažinimas turi trejopa objekta: pati zmog A 
gamtą ir Dievą. Save patį žmogus pažįsta kaip save nusimanančią 
asmenybę. Tai tėra galima tik veikiant jį nesąmoningam išorės 
pasauliu. Tada šalia žmogaus ir gamtos turi būti mąstoma dar 
trečia, aukščiausia esybė, būtent Dievas, nes be šios nepriklausomos 
esybės nėra, apskritai, galimos priklausomosios esybės. Tuo būdu 
savaimę susidaro trejybė: žmogus, gamta ir Dievas. 

Zmogus, kuriame, jungiant objektą su subjektu, įvyksta pažini- 
mas, yra filosofijos centrinis punktas. Jo asmeninės jėgos yra mąsty- 
mas, galėjimasir veikimas. Savo asmenybės subjektyvumą žmo- 
gus pagrindžia laisvu veikimu. Bet tam reikalinga, kad žmogus kažką į save 
priimtų, ir tai teigtų kaip kažką už jo esama, t. y. kad jis turėtų 

„mąstymą“ ir „galėjimą“. Mąstymas, galėjimas ir veikimas yra žmogaus 
savotiskumo pagrindas. "Todel ir filosofija skirstoma į mąstymo 
mokslą, meno mokslą, arba estetiką, i ir moralinę filoso- 
fija. Toliau, kada filosofija nagrinėja laisvo žmogaus veikimo rea- 
lyji pagrindą ir tam veikimui turinčias reikšmės tikras normas, turime 
psichologiją ir prigimtinę teisę. Prie pastarųjų prisišlieja 
i gamtos filosofija su religijos filosofija. Pirmosios 
uždavinys yra suvesti gamtine apraiškas į jų pažįstamus principus 
žmoguje. Tuo tarpu religijos filosofijos uždavinys yra tarpininkauti 
objektyviai duotoms Apreiškimo tiesoms ir subjektyviai žmogaus paži- 
nimo galiai 

Iš sakyta jau pakankamai aišku, kad Deutingeriui dažnai nevyksta, 
ar bent dirbtinai tevyksta, pravesti  trichotomiska supratimą. Deutin- 
geris norėjo, kaip jis pats sakosi, eiti savo keliu; jis ir ėjo, tik ne 
savo naudai. 


5. Frohschammeris. 


J. G. Wüchner Frohschammers Stellung zum Thejsmus. 
1913 (Stud. zu. Phil. u. Rel., leidzia R. Stolzle). 

Jokūbas Frohschammeris (1821.—1893.), Müncheno uni- 
versiteto profesorius, priešais „natūralistiškai racionalinę“ scholas- 
tikos metafiziką ir priešais „aprioristiškai idealistišką“ moderninę 
filosofija nori pastatyti „istoriškai psichologišką“ me- 
tafizikg, kurios pagrindas esąs visuotinis istorinis Dievo sąmonės 
faktas. Savo rašte ,Uber den Ursprung der menschlichen See- 
len. Rechtfertigung des Generatianismus“ (1854.) tėvų sieloms 
jis tepripaZista tik antraeile kuriamąją jėgą. 

Ypatingą filosofinę sistemą jis mėgina pagrįsti savo raštu 

„Die Phantasie als Grundprinzip des Weltprozesses“ (1877.). 
Mechanistiskasis naturalizmas visas apraiškas išveda iš grynai fi- 
ziškų jėgų, o visa, kas idealu, laiko vaizduotės padaru. Kas yra 
tad šita vaizduotė, kuri yra padariusi tokios galingos įtakos 
žmonijos gyvenimui? Ir atsako: ji nėra tik subjektyvus principas 
žmoguje, bet kartu ir objektyvus principas, kuriuo yra paremtas 
visas pasaulinis procesas. Ji yra tiek gamtoje, tiek žmonijoje 
vyriausias viso buvimo ir viso veikimo pagrindas. 

Taigi vieton Hegelio mąstymo ir Schopenhauerio valios 
Frohschammeris deda vaizduotę; tačiau jo vaizduotė nėra, kaip 
anų dviejų, absoliuti, bet objektyvus, iš Dievo subjektyvios ima- 
ginacijos kilęs pasaulis. 

6. Hermanas Ulricis. 

Hermanas Ulricis (1806.—1884.) priklauso vadinamajai 
teistų mokyklai, stojusiai priešais materializmą ir panteizmą.!) 

1) Be Ulricio, teistų mokyklai priklausė J. H. Fichtė (1796. — 1879), 
Ch. H. Weissė (1801. — 1866.) ir kt. Savo pažiūras jie skelbė laikraštyje 


„Zeitschrift für Philosophie und spekulative Theologie“, einančiame nuo 1847. m. 
vardu „Zeitschrift für Philosophie und philosophische Kritik“. 

Svarbiausieji jo veikalai yra: „Das Grundprinzip der Philosophie“, 
„System der Logik“, „Glauben und Wissen“, „Gott und die Natur“, 
„Gott und der Mensch“. — Atomai, Ulricio supratimu, yra tik 
jėgų centrai. Jiems kits kitą veikiant, atsiranda medžiaga. Vadi- 
nasi, jėga ir medžiaga nėra vienas nuo antro atskiri dalykai. 


Tačiau sielos negalima išaiškinti atomistiškai; ją reikia suprasti 
kaip tąsų dalyką, kaip skystimą, kuris sutinkamas molekulas gali pergauti 
ir jas tam tikru būdu veikti. Tuo išaiškinama tiek sielos vienybė, — 
o su ja ir sąmonės identumas, — tiek įvairūs veiksmai, kuriuos ji 
kūne išplečia. 

Jis nori moksliškai įrodyti Dievo transcendentumą pasauliui, ta- 
čiau, paneikdamas kitus argumentus, antpasaulinio pasaulio Leidėjo 
buvimą aiškina tariamu kiekvienoje sieloje esančiu Dievo jausmu. 


KETVIRTASIS SKYRIUS. 


Reakcija prieš konstruktyvini 
idealizmą. 


1. Jonas Fridrichas Herbartas. 


J. Fr. Herbartas (1776. — 1841.) gimé Oldenburge 
Buvo filosofijos ir pedagogikos profesorium Góttingene, paskui 
Karaliaučiuje, pagaliau vėl Gėttingene. Jo veikalai, nagrinėjan- 
tieji visas filosofijos šakas, Hartensteino surinkti ir išleisti. Svar- 
biausieji raštai: „Allgemeine Pädagogik“; „Hauptpunkte der 
Metaphysik“; „Hauptpunkte der Logik“; „Lehrbuch der Psycho- 
logie“; „Allgemeine Metaphysik“. 

Herbartas griežtai stoja prieš savo ámžininkų idealizmą: 
mes negalime statyti pasaulio, pradėdami nuo absoliutaus masty- 
mo, bet turime laikytis patirties ir steigtis suprasti duotąją 
mums tikróvę. Pradėdamas nuo patirties, jis nenori tačiau, kaip 
Kantas, prie patirties kaip patirties sustoti, bet siekia prie daiktų 
esmės, prie tikrosios realybės. Todel savo filosofiją, kaip 
idealizmo priešingybę, vadina realizmu. Be to, jis ima min- 
čių iš eleatų ir Leibnizo. Jam ne tiek rūpi sudaryti vieningą, 
viską apimančią sistemą, kiek suprasti jvairiopas patirties sritis 
kiekvieną atskirai. Jis prieina ne monizma, bet pluralizm ą: 
pasaulis yra sudarytas iš daugybės savaimingų realybių. Tiks- 
lingas daugelio realybių suderinimas į vieną kosma—toleologinis 
argumentas — nuveda ji į teizma. Bet arčiau Dievo esmės 
mes negalime nustatyti, o galime tik tikėti praktinės išminties, 
šventumo, visagalybės, gerumo ir teisingumo idėjas, 

Ontologija.—Filosofijos uZdavinys yra tiek apdirb- 
ti sąvokas, kol nebeliks jose prieštaravimų. 


Visos mūsų patirtinės sąvokos kyla iš jutimų. Bet juti- 
mas teduoda mums tik subjektyvią daikto apraišką. Bet 
ta subjektyvi regėsena rodo esant objektyvią būtį Kiek re- 
gėsenų, tiek būties nurodymų (Wieviel Schein, so- 
viel Hindeutung aufs Sein). 


Svarstymas paprastųjų patirties sąvokų rodo, jog jose esama 
žymių prieštaravimų. Sitie prieštaravimai negali būti pa- 
čioje būtyje, (kaip Hegelis kad manė), nes prieštaravimo dėsnis 
turi nelygstamos reikšmės. Iš kitos pusės, mes negalime abejo- 
jamąsias sąvokas tiesiog visiškai atmesti, nes jose glūdi kažkas 
tikrai objektyviai duota, kas jose apsireiškia. Todel jos reikalin- 
gos mąstymu apdirbti ir atpalaiduoti nuo prieštaravimų. Tuo 
būdu mes, iki tam tikram laipsniui, pasistumsime pirmyn nuo 
subjektyvių apraiškų prie esamojo juose daikto. 


Iš tokių prieštaringų patirties sąvokų ypačiai iškeltinos šios: 
1. daiktas su savo ypatybėmis, kuris esąs vienybė ir dau- 
gybė; 2. kitimas, del kurio daiktas turįs likti tas pats ir 
kartu būti kitas; 3. medžiaga, kuri turinti būti pasibaigiama 
ir kartu susidėti iš begalinės daugybės dalių; 4. „aš“, kuriame 
sutinkamas dvejopas prieštaravimas: daikto su savo ypatybėmis 
ir kitimo. - 

a) Daiktas su savo ypatybėmis. — Esybė turi 
būti mūsų mąstoma, kaip visai nuo mūsų vaizdavimosi iš saves 
nepriklausomas dalykas, kurio mes negalime sauvališkai nei teigti 
nei panaikinti: ji yra absoliuti pozicija. Todel ji turi būti tiesiog 
pozityvi (be negacijos) ir tiesiog vientisa (nes vienas da- 
lykas (Eines), kaip pats sau identus, tegali būti vienas, nes 
dauguma apima narių santykius) ir todel taip pat nedali, be 
didybės, vadinasi, belaikė ir neėrdvinga, ir pagaliau, 
tapatybės dėsniu einant, nekintama. Tokią vientisą, nekintamą 
esybę Herbartas vadina „reale“ (palygintina su Leibnizo „mo- 
nada“). Mūsų patirties daiktai apsireiškia kaip daugelio pažymių 
kompleksai ir todel daiktą mes mąstome kaip substanciją, 0 pa- 
žymius — kaip jai inherenčius. Bet čia yra prieštaravimas. Tai, 
kas viena, negali būti kartu ir daug. Bet kadangi kiekviena 
regėsena nurodo esant už jos tam tikrą realę, o daugelis regė- 
senų nurodo daugelį realių, tad į daiktą su daugeliu pažymių 
mes turime žiūrėti kaip į daugelio realių kompleksą. 
Kartkartėmis sutinkamos patirtyje tokių realių grupės mūsų lai- 
komos tam tikrais daiktais. Regésena — tarytum mes turėtumėm 
vieną vieningą substanciją su daugelių pažymių — šiaip išaiški- 


nama: „Toje tam tikrų realių bendruomenėje viena jų kitų tarpe | 


visada turi tokią vietą, jog šios, iš savo pusės, į ją rodo ir joje, 
kaip bendrosios apraiškos spinduliai savo centre, susijungia. Va- 
dinasi, ši duoda daugeriopai regėsenai jungiamąjį punktą ir tuo 

būdu suveda ją į vienybę, atstoja substancijos vietą, o likusios 
yra priežastys apsireiškiančių pažymių“ („Santykių metodas“). 


Savo patirtimi mes pažįstame tik realių tarpusavio sa n ty- 
kius, o tikroji jų esmė lieka mums nežinoma. Bet santykių 
skirtingumas verčia mus ir pačias reales laikyti viena nuo kitos 
atskiromis. 

b) Kitimas. — Realé iš savęs nekinta, nes ji yra abso- 
liuti ir vientisa. Todel ir viena kitai realés negali daryti kokios 
nors viena kitą keičiančios įtakos. Tai, ką mes vadiname kitimu, 
eina iš realių tarpusavio daikte susibūrimo permainų. Bet kad 
tokia permaina įvyktų, turi vis delto kas nors atsitikti. Nes 
sustingusioje rimtyje permaina nėra galima. Šitą įvykimą Her- 
hartas suveda į realių „savilaiką“ (Selbsterhaltung) prieš 
galimas išorės kliūtis. Kiekviena realė steigiasi atsitūrėti prieš 
kitų griaujamą įtaką. Tai yra jos vienintelis veikimas. Todel 
visoks kitimas yra paremtas tik įvairių kliūčių ir savilaikos per- 
mainomis daikto realių tarpe, nes vien del tų permainų realės 
keičia savo tarpusavio vietas. 

c) Materija. -- Iš čia galima išaiškinti, kaip prieinama 
materija, kontinuumas. Kadangi realės yra visiškai 
vientisos, jos gali viena kitą pergauti. Jos tai ir padarytų, jeigu 
kiekviena realé, pati save palaikydama, prieš visišką kitų įsiver- 
žimą nereaguoty ir jų iš savęs tarytum neišstumtų. Tuo būdu 
tarp realių susidaro tam tikras tarytum pritraukimas bei atstū- 
mimas; veržimasi vienos realės įsiskverbti į kitą galima pažymėti 
pritraukimu, o kitų gynimosi nuo šito įsiskverbimo, del noro 
save palaikyti, atstūmimu. Tuo remiasi visa, ką mes vadiname 
materija, kūnu, Būtent, kada kalbamasis pritraukimas ir atstū- 
mimas įgauna pusiausvyros, tada įvyksta tam tikras atitinkamų 
realių susijimas ir tuo būdu eo ipso pasidaro materija, kaip ga- 
balas arba kaip atomas ir masė. Tuo būdu materija nieku 
būdu nėra tikras kontinuumas. Ji yra tik reali vientisų esybių 
suma, kuriose kažkas įvyksta, iš ko nuolatumo regėsena kyla. 
Kaip nuolatumas, taip lygiai ir ėrdvė bei laikas, yra tik gryna 
regėsena grynos santykių sąvokos. 

d) „Aš“. — „Aš“ apsireiškia mums savisąmonėje kaip 
subjektas ir objektas, kaip vaizduotojas ir vaizduojamasis. Bet 
tai yra vėl negalimas dalykas, nes tada suktumės rate ir niekuo- 
met neprieitumém tikrojo subjekto nei objekto. Prieštaravimas 
pranyksta, jeigu „aš“ mąstysime kaip tą, kas vaizduojasi, kaip 
visų vaidinių jungimo pagrindą, kaip reale arba sielą, o 
atskirus vaidinius — kaip šitos realės „savilaikas“ prieš daromas 
jai kliūtis. Savisqmoné yra tam tikrų savilaikų arba vaidinių 
suma, vad. suma sielos santykių su kitomis realėmis. 

Siela yra centralinė realė (centralinė monada) 


kūne ir, kaip realė, ji yra vientisa ir nesuardoma esybė. 
Ji nėra kūno gyvybės principas, nes ji, kaip realė, negali kūnui 

daryti né jokios tikros jtakos. Sielai priskirtinas tik dvasinis 
judrumas; gyvybė priklauso materijai. Siela tik gyvena kūne, 
kuriam ji yra įdiegta nervų sistemai padedant, 


Kadangi kūnas sielos gyvenimo sandarai neturi nė jokios 
pozityvios, bet tik negatyvios įtakos, tad dvasinis sielos gyveni- 
mas gali patekti ir be kūno. Tuo remiamas sielos nemirtingumas. 


Siela, būdama realė, neturi, kaip ir visos realės, daugelio 
kokybių, neturi atskirų galių. Jai nepritinka, kaip ir visoms rea- 
lėms, nė joks kitas veikimas, kaip savilaika. Sielos savilaikos 
yra vaidiniai. Būtent, kada justys sužadinamos ir kada tas 
sužadinamasis judesys nueina nervais iki smegenų, tada į sielą 
įsiskverbia aplinkinės realės, siela tada steigiasi nuo šito įsibro- 
vimo išsilaikyti ir tuo būdu gauname vaidinį. Jeigu sieloje atsi- 
randa keletas vienarūšių vaidinių kartu, tada jie vienas su kitu 
susilieja; priešingi vaidiniai vienas su kitu daugiau ar mažiau 
sukliūva, destis, kiek jie vienas kitam priešingi. 


Vaidiniai sutinka vienas su kitu kaip jėgos. Jeigu silpnes- 
nysis vaidinys yra stipresniojo visiškai sulaikytas, tad jis tuo dar 
nėra sunaikinamas, o tik nustumiamas į nesąmonybę (Unbewusst- 
sein). Palankioms aplinkybėms susidėjus, tokie nustumti vaidiniai 
gali — panašių vaidinių padedami arba ir visai laisvai, be sve- 
timos pagalbos — vėl peržengti sąmonės slenkstį. Sitie vaidinių 
judesiai sudaro psichinį mechanizmą, kuriam pritaikomi 
statikos ir mechanikos dėsniai. Į šitą pajėgų žaismą, vadinasi, į 
vaidinius, Herbartas suveda visą psichinį gyvenimą. Atgal 
atstumtieji, ant sąmonės slenksčio laukiantieji, vaidiniai yra ja u s- 
mai. Šie gali, savo ruožtu, virsti siekimu ir vėl sąmonėje iškilti. 
Ir tai bus mūsų vadinamasis geidimas. Būtent, įeigu tas sieki- 
mas iškyla tiek intensyviai, jog jis turi daugiau ar mažiau sėkmės, 
tada jausmas virsta geism u; pagaliau šis — susijęs su viltimi 
kada nors tapti vyriausiu dabarties vaidiniu — pakyla iki tikro- 
sios valios. Laisvas pasirinkimas yra ne kas kita, kaip bendras 
proto ir valios veikimas. 


Etika. — Etika, pagal Herbartą, yra estetikos dalis, 
nes ji vertina mūsų veikimo gerumą. Tie vertinimai, spręsmai 
ateina patys be jokio kito įrodymo. Cia normuojamosios reikšmės 
turi penkios „dorovės idejos“: išvidinė laisvė, tobulumas, palan- 
kumas, teisė ir atlyginimas. 


Pedagogika. — Herbarto auklėjimo mokslas pagrįstas 
jo paties etika ir psichologija. Etika nustato bendrąjį tikslą: 
harmoningą žmogaus gabumų išlavinimą, o psichologija nurodo 
kelius, kaip kelti ir kliudyti vaidinius.—P e dagogikos raidai 
Herbartas padarė nepaprastos įtakos. 

Mokinių ir šalininkų Herbartas yra turėjęs nemaža, 


k. a.: Hartensteinas, Lazarus, Steinthalis, Strū:npellis, Volkmanas, 
Willmannas, Zilleris ir kt, 

2. Jokúbas Friesas. 


Su idealistine filosofija, lygiai kaip Herbartas, kovojo ir 
vėl arčiau prie Kanto šliejosi Jokūbas Friesas (1773.— 
1843.). Nuo Kanto jis skyrėsi pažinimo pagrindimo būdu ir 
proto tikėjimo (su Jacobiu) pripažinimu. 


Friesas buvo privatdocentu Jenoje, paskui profesorium Heidel- 
berge (iki 1816.), vėliau vėl Jenoje. Jo svarbesnieji raštai yra: „System 
der Philosophie als evidenter Wissenschaft“ (1804.). „Wissenschaft, 
Glaube und Ahndung* (1805.); „Neue Kritik der Vernunft“. 3 tom. 
(1807.); „Handbuch der prakt. Philosophie“ I. dal: Ethik (1818.), 
II dal). Religions Philosophie (1832.); „Handbuch der psychischen 
Antropologie“ (1820. 1.). 


Kaip ir Kantas, Friesas pripažįsta apriorines pažinimo lytis. 
Bet šių apriorinių lyčių neseka išvesti aprioriskai,. metafiziškai 
jas tik galima empiriškai, psichologiškai konstatuoti. Mūsų paži- 
nimo objektyvumo įrodymai turėtų tą objektyvumą jau supo- 
nuoti, Mums nieko kita nelieka, kaip pripažinti protui tie- 
sos pažinimo galią tiesiog jo atsakymu, proto savitika pasi- 
kliovus. Mūsų žinojimas, kuris susidaro taikant jutimams 
kategorijas, yra aprėžtas apraiškomis. Visa, net organinė gamta, yra 
suprastina matematiškai, mechaniškai. Bet mūsų protas, aplenk- 
damas apraiškas, pasiekia betarpiškai daiktų iš savęs esmę: Die- 
vas, sielos amžinumas (dvasingumas ir nelaikinumas), valios 
laisvė yra proto tikėjimo (Vernunftglauben) objektai, kuris 
teikia mums nemažiau tikrumo, kaip ir žinojimas. Religinis bei 
estetinis jausmas duoda mums pažinti Absoliutą iš apraiškų, be- 
galybę iš aprėžtybės. 

Be ankstybesniųjų pasekėjų, tarp jų Schleidenas ir 
Apeltas, paskutiniu laiku Friesas vėl ima rasti draugų 
(ypač G. Hessenbergas, K.Kaiseris ir L. Nelsonas), 
kurie nuo 1904. m. leidžia „Abhandlungen der Fries'schen 
Schule“. 

3. Benekė. 


Fridr. Eduardas Beneké (1798. — 1854.) gyveno pirmiau 
Berlyne, paskui Göttingene, pagaliau vėl Berlyne. Savo gausin- 
guose raštuose („Neue Grundlegung der Metaphysik“; „Lehrbuch 
der Psychologie als Naturwissenschaft“; „Erziehungs- und Unter- 
richtslehre*; „Grundlinien des natürlichen System der praktischen 
Philosophie“; „System der Metaphysik und Religionsphilosophie“; 
„System der Logik als Kunstlehre des Denkens"; ,Pragmatische 
Psychologie* ir daug kitų) jis filosofiją laiko tik grynu méginimu 
išaiškinti hipotezémis tai, kas randama stebėjimu. 

Metafizika. — Kanto apriorines kategorijas Benekė 
aiškina psichologistiškai, žiūrėdamas į jas kaip į psichinės 
raidos rezultatus. Iš kitos pusės jis pritaria Kantui, jog savo 
vaidiniais mes pažįstame tik daiktų apraiškas, ir jog visas Zino- 

jimas yra aprėžtas patirtimi. Tačiau vieną iš saves daiktą mes 
vis tik pažįstame: savisąmonėje vaidinys ir būtis 
yraidentūs, savo sielos mes turime tikrą, betarpišką pažini- 
mą. Vidaus patirtis, psichologija yra visos filosofi- 
jos pagrindas. Analogijos keliu spręsdami, pagal 
pažintą psichinę būtį, apie išorės daiktų buvimą, mes turime 
šiuos pastaruosius mąstyti kaip panašias esybes, su psichinėmis 
vidaus ypatybėmis. Nemirtingumas ir Dievas nėra žinojimo 
objektai, o tik tikėjimo ir nujautimo (Ahnen). Tačiau Beneké 
gina nemirtingumo ir -asmeniško, antpasaulinio Dievo buvimą. 

Psichologija. — Psichologijoje Benekė steigiasi, pa- 
našiai kaip ir Herbartas, sielos įvykius suvesti į paskutinius vien- 
tisus elementus. Ir jis atmeta iš seno priimtas sielos galias (Ver- 
mógen) į jų vietą ima primityvinius „gabumus“ (Anlage) arba 
„pirmykštes galias“ (Urvermógen), kurios sutinka išorės akstinus ir 
juos savinasi. Jutimas yra tikrasis pagrindinis sąmoningo gyveni- 
mo elementas. Vaidinys, nugrimzdes į pasąmonį, lieka sieloje 
kaip „pėdsakas“. Ji tada turi tendencijos daryti įtakos sąmonės 
vaidiniams. Per silpnas akstinas sukelia nesmagumo, vidu- 
tinis — paprastą jutimą. Tam tikras dirginimo perteklius suke- 
lia džiaugsmą, per didelis dirginimas daro skausmo. 


Į sielą Benekė žiūri ne kaip į „taškų vienybę“, kaip Her- 
bartas, bet pačios sielos galios yra, jo nuomone, sudedamosios 
sielos dalys; jos sielą sudaro; siela yra tik visetas, suma jos 
viena su kita susijusių jėgų arba galių; šitos galios sudaro jos 
substanciją, jeigu, apskritai, apie tokią substanciją galima kalbėti. 
Nuo gyvulio sielos žmogaus siela skiriasi tik tuo, jog ji gali 
turėti šviesesnę, griežtesnę ir platesnę sąmonę. Iš savo pagrin- 
dinės esmės ji nėra kūno priešingybė. Kūną reikia suprasti ana- 
logišku būdu, kaip ir sielą. Jis taip pat yra sudėtas tik iš tam 
tikrų jėgų, kurios, nors ir yra skirtinos nuo sielos galių, tačiau 
su šiomis pastarosiomis iš esmės yra vienarūšės. 


Etika. — Sekdamas savo bendru psichologistišku nusista- 
tymu, Benekė ir etikos dėsnius išveda subjektyviai, būtent iš 
cr ie įvertinimo, destis, kiek šie sielos gyvenimą kelia arba 
trukdo. 

PENKTASIS SKYRIUS. 


Spekuliatyvinés sistemos realistišku 
pagrindu. 


Trendelenburgas, Lotzė, Fechneris ir Hartmannas. 


1. Adolfas Trendelenburgas. 


Literatūra: Peter Petersen, Die Philosophie Trendelenburgs.. 
Hamburg 1913 


Adolfas Trendelenburgas, lygiai kaip ir Herbartas su Beneke, 
atmetė kraštutinį Hegelio idealizmą, bet kartu buvo priešingas ir 
Kantui su Herbartu. Jis, remdamasis Aristoteliu, norėjo sutai- 
kinti idealizmą su realizmu. Jo „organinėje pasaulėžiūroje“ di- 
delę rolę vaidina judėjimo ir tikslo sąvokos. 

Gimė Eutine 1802. m., mirė, būdamas Berlyno profesorium, 
1882. m. Be kitų veikalų parašė; „Logische Untersuchungen“ (svar- 
biausias jo veikalas, 1830.); „Naiurrecht auf dem Grunde der 
Ethik“ (1860.); , Historische Beitráge zur Philosophie“. (1846.— 67.). 


|. Judesys kaip mąstymo ir būties tarpininkas. — Kad 
mūsų pažinimas galėtų įvykti, reikia principo, kuris būtų tarpininkas 
tarp to, kas objektyvu, ir to, kas yra subjektyvu mūsų dvasioje. 
Tok s principas yra judesys, kuris yra kaip mąstymo jėgą, taip 
ir daiktų buvimo lytintojas. Valdydamas abudu, dvasios ir išorės, 
pasauliu, judesys yra tarpininkas jiemdviem. Būdamas pavidalų kūrėjas, 
judesys yra reali jėga mąstyme, o būdamas masės gaivinamoji jėga — 
idealus buvimo priedėlis (Mitgift). "Todel tai, kas eina iš judesio, turi 
reikšmės tiek mąstymui, tiek būčiai. Judesys gamina ėrdvę ir laiką, 
nuo jo pareina visos būties kategorijos. Iš jo eina ne tik veikiamosios. 
priežasties, bet ir substancijos sąvoka. Apie daiktą mes mąstome tik 
tuo būdu, kad mes jį skiriame nuo judesio, iš kurio jis yra kilęs. 
Judesys yra „kuriamasis veiksmas“. 
ikslas. — Trendelenburgas ypatingai primygtinai pa- 
brėžia ala vyravimą visuose gamtos vyksmuose. Daikto evoliu- 
cijai einant, tikslas apsprendžia ir valdo visus judesius. Jis tvarko 
dalis į visybe, jis yra reiškėjas minties, esančios daiktų pagrinde. Kiek 
tik gamtoje tikslas yra pasiektas, tiek pirma jo yra ejusi, kaip jo pa- 
grindas, mintis. "Taip, pav. akį dariusiai minčiai buvo permatomos 
šviesos prigimtis ir organinio gyvenimo priemonės, nes šiaip ta mintis 
nebūtų vieną su kita taip nuostabiai suderinusi, jog sudarytoji akis ir 
nenorėdama mato. Tikslas duoda kietoje medžiagoje minciai buvimą. 
Siela. — Iš tikslo sąvokos toliau eina sielos sąvoka. 
Tikslas, būtent išvidinis tikslas, tampa gyvos esybės individuacijos 

principu, siela. Todel šią reikia aptarti, kaip individe besirealizuojan- 
čią tikslo mintį Siela nieku būdu nėra rezultatas, kaip tvirtina 
materialistai, bet — principas. Jos gyvybės apraiška, pareinanti nuo 
kūno, yra rezultatas, bet jos esmė yra principas; taip geometrijos užda- 
vinys, kad ir apsireiškia linijų sistema, kuri jį realizuoja, tačiau yra 
apraiškos principas. 

4. Etika. — Tuo tarpu, kada gyvulys aklai geidžia tikslo, 
žmogus gali aiškiai apie jį mąstyti, Jis, pats gyvendamas savą gyve- 
nima ir pats sudarydamas visybę, turi tapti nariu dar aukštesnės vi- 
sybės. Žmogus turi stengtis žemesnius tikslus pajungti galutiniam 
tikslui. Tai yra jo etinis uždavinys. Savanaudiskumui imant viršų, 
atsiranda pikta. ns doróvingai elgiantis, auga proto galybé ir 
jo vyravimas žemėje ir susidaro doróviniai organizmai. Prie 
jų priklauso valstybė. Ji yra universalinio žmogaus rea- 
lizavimas. 

5. Pagaliau reikia pažymėti, kad Trendelenburgas paprastų Die- 
vo buvimo argumentų įrodomąją galią laiko nepakankama. „Visi Die- 
vo buvimo įrodymai“, sako jis, „yra lygūs mėginimui iš spalvos, kur 
šviesa yra sudrumsta, išgauti gryną šviesą, tarytum sudrumzdimą būtų 
galima atitraukti šalin“. Bet jis vis delto mano, kad ant visa, kas 
relatyvu, stovi absoliuti Esybé. — Zinoma, reikia laikyti Trendelen- 
burgo nuopelnu jo pastangas atsipalaiduoti nuo vienašališko panteistiš- 
ko idealizmo, nors galutinai šį pastarąjį nugalėti jam nepavyko. 


2. Hermanas Lotzė. 


Literatūra: R. Falckenberg, H. Lotze (Frommanno „Klass, 
d. Philos.“) 1901.—M. Wentscher, Lotzes Leben und Werke. 1913. 


Lotzė (1817. — 1881.), taip pat skatinamas noro nugalėti 
vienašališką idealizmą ir kraštutinį materializmą, stengiasi mecha- 
nišką gamtos aiškinimą papildyti metafizišku jos supratimu, bet 
prieina galų gale visai panteistiškai idealistišką pasaulėžiūrą. 
Jis buvo gimęs Bautzene, profesoriavo Góttingene, o pastarai- 
siais savo gyvenimo metais — Berlyne. Iš jo raštų paminėtini: 
„Allgemeine Physiologie“ (1851.); „Medizinische Psychologie“ 
(1852.); „Mikrokosmos, Ideen zur Naturgeschichte und Geschichte 
der Menschheit“ (1879.); „Geschichte der Aesthetik in Deutsch- 
land“ (1868.). 

Filosofijos uždaviniu Lotzė laiko, priešindamasis konstrukty- 
viniam idealizmui, duotosios tikróvés suvokimą, paty- 
rimo padedamą. Mūsų pojūtinis pasaulėvaizdis nėra tikrovės at- 
vaizdas: ėrdvė ir laikas yra subjektyvios lytys. Bet mūsų pažinimas 
gali per subjektyvų pasaulį prieiti ir objektyvią būtį, nors tobulai 
suvokti šios pastarosios mes ir negalime. Priešais materializmą 
Lotzė, nors ir pripažindamas visišką mechanizmą gamtoje, iškelia 
teleologiško supratimo būtinumą ir pagaliau prieina spiri- 
tualistišką panteizmą, laikydamas visus atskirus daiktus 

dvasiomis, turinčiomis daugiau ar mažiau aiškią saves savisąmonę ir 
egzistuojančiomis kaip modai vienoje dvasinėje pasaulinėje sub- 
stancijoje, asmeniškame Dieve, 

Būtis nepareina nuo mūsų pažinimo; bet ji nėra (kaip 
norėjo Herbartas) absoliuti, o tik būtinuose santykiuose; ji 
yra vienybė ypatybių daugybėje, kurios yra realiuose dės- 
ninguose santykiuose ir vieną kitą veikdamos kinta. 
Bet tokia savitarpio įtaka tik tada tėra galima, kada visų kitimų 
pagrinde yra vienoki substancija, vadinasi, viena pasaulinė sub- 
stancija,vienas pasaulio pagrindas kaip visų atskirų daiktų nešėjas, 
kurie, ir būdami savitarpyje reliatyviai nepriklausomi, yra laikytini 
jo modais. 

Iš atskirų daiktų betarpiškai mes tepažįstame tik savo sielą; 
pažįstame mes ją kaip dvasios esybę. Tik tokia dvasinė esy- 
bė kaip vienas kitą veikiančių sąmonės turinių vienybė, daro 
galimą savitarpio veikimąsi. Todel visus daiktus reikia laikyti 
dvasinėmis esybėmis (Leibnizas) Mūsų kūnas yra tokių dvasinių 
substancijų agregatas. 

Todel ir absoliučioji pasaulinė substancija yra laikytina dva- 
sia, būtent asmenióku Dievu. Jis pastatė tikslus mechaniz- 
mui, valdančiam visą gamtą, net ir organizmus. Mechanizmas 
tarnauja teleologijai. 


3. Gustavas Teodoras Fechneris. 


Literatūra: K. Lasswitz, G. Th. Fechner (Fromanns Klass. 
d. Phil. 1) 3 leid. 1910. 

Leipzigo universiteto profesorius Gustavas Teodoras Fech- 
neris (1801.--1887.) norėjo, kaip ir Lotzė, mechanišką gamtos 
aiškinimą jungti su metaiiziška spekuliacija. Be ko kita, jis pa- 
rašė: „Das Biichlein vom Leben nach dem Tode“ (1863.); „Uber 
das hóchste Gut“ (1846.); ,Nanna, oder das Seelenben der Pilan- 
zen“ (1848.); „Zendavesta, oder über die Dinge des Himmels und 
des Jenseits* (1851.); ,Physikalische und philosophische Atomen- 
lehre* (1855.); ,Elemente der Psychophysik“ (1860.); , Vorschule 
der Aesthetik* (1876.); ,Die Tagesansicht gegenüber der Nacht- 
ansicht* (1879). 

Ir Fechneris visa suveda prie paprastu atomu, taciau savo su- 
pratima vadina sinechologisku, skirdamasis tuo nuo Lotzés, kurio 
supratimą jis vadina monadologisku. Būtent, tuo tarpu, kada, 
monadologišku supratimu, psichinė vienybė atitenka kiekvienam atomui 
ir todel pasaulyje tiek yra sielų, kiek jame egzistuoja metafiziškai ir 
fiziškai paprastų atomų, -— Fechneris psichinę vienybę galų gale pri- 
skiria dėsningam sąryšiui visų pasaulio atomų, t. y. begalybei. Kiek- 
vienas atskiras atomas tėra narys aukštesnės sąmoninės vienybės, 
kuri per juos laipsniais eina žemyn ir aukštyn. Be pastarosios, yra 
dar kitų sąmoninių vienybių; pav.; žvaigždžių, žemės, žmonių, gyvulių 
ir augalų sielos, taip jog visas pasaulis yra tarsi viena didelė sistema, 
sudaryta iš viena kitai pajungtų sąmoninių vienybių. 

Bet šitoje pažiūroje glūdi tvirtinimas, kad pasaulyje visa yra 
gyva. Nėra nieko fiziska, kas neturėtų nieko psichiška, ir atvirkščiai; 
fiziska ir psichiška yra tik dvi pusi vienos ir tos pačios esybės ar 
įvykio, destis, kuriuo požiūriu mes žiūrėsime į ją, panašiai kaip iš- 
kiloj ir įgaubtoji (konkave und konvexe) skritulio pusi (Psichofi- 
zinis paralelizmas). Žmonių sielos nuo kūnų skiriasi tik reiškimosi 
būdu; būties skirtumo tarp jų nėra. Čia mes turime vieną ir tą pačią 
esybę, kuri savo išorine puse apsireiškia kaip kūnas, o išvidine — 
kaip siela. Abudu reiškimosi būdu pareina vienas nuo antro. 

Santykį paraleliai einančių psichinio ir fizinio vyksmų galima 
apspresti ir kiekybiškai: „Lygiadydžius ir lygiai pastebimus jutimo 
prieauglius sukelia lygiadydžiai relatyvūs erzinimo prieaugliai“. (We- 
berio dėsnis; pagal Fechnerio mokytoją E. H. Weber). 

Ir Fechnerio mokslas neišlaiko ribų tarp begalybės ir aprėžtybės, 
tarp dvasios ir materijos. Jis yra vėl panteistiška viso ko vienybė arba, 
tikriau sakant, panenteizmas, ir, kad ir kažin kaip Fechneris stengtųsi, 
negali išvengti iš jos einančių išvadų, pav., apginti žmogaus valios 
laisvės. Pro Lotzę Fechneris niekuo neprasikiša. Savo filosofiją jis 
vadina „dienos pažiūra“, norėdamas ją tuo būdu atskirti nuo naktinės 
pažiūros, einančios iš gnoseologinio idealizmo ir jusčių fiziologijos 
mechanizmo, kurie visa pasaulyje laiko iliuzija, vienu tik suvokiančiojo 
subjekto padaru. "Tuo tarpu dienos filosofija sako: „Jau prieš visų 
žmonių atsiradimą dieviškosios dvasios pilnas pasaulis pagimdė žmogų, 
nepaleisdamas jo iš sąryšių, veikė nuolat, lytindamas jame tą savo at- 
žalą ir dalį tolyn; ši veikia jį atgal; yra tai susijęs, savitarpio veiki- 
masis iš viršaus žemyn, iš žemo aukštyn ir iš visų pusių, per kurį, 
veikiamas visuotinės dvasios, kuri visa sąryšiškai suvokia ir palaiko, 
issiveikia pasaulis.“ 


4. Eduardas Hartmannas. 


Literatūra: A. Drews, E. v. Hartmanns philosophisches Sy- 
stem im Grundriss. 2. Aufl 1906.—O. Braun, E. v. Hartmann 
(Frommanns Klass. d. Philos 20). 1901. 


1. Ed. Hartmannas (1842.—1906.) pats savo filosofiją 
vadina Hegelio ir Schopenhauerio sinteze; 
jos kilmei turéjes jtakos Schellingas, nuo kurio jis pasiémes 
nesqmonybés (das Unbewusste) sąvoką, Leibnizo individualizmas 
ir moderninis gamtos moksly realizmas su induktyviniu 
gamtos moksly metodu. Savo sistema jis vadina trans- 
cendentaliniu realizmu, nes priežastiškas mas- 
tymas vedas mus per sąmonės turinius prie realių daiktų paži- 
nimo. Tiesa, pažinimas priklauso kategorijų, pažinimo lyčių, bet 
mąstymo lytys sutaria su büties lytimis; tai ir suprantama, nes 
abejur veikia visa apimąs protas. Savo sistemą Hartmannas va- 
dina ir konkretiniu monizmu. Viena tampa konkretu 
(„konkretėja“) daugelyje realių individu, kurių vieną yra imanentus 

substancialus nešėjas. Gamtos filosofijoje Hartmannas stoja vi- 
talizmo pusėn. 


Be ko kita, jis parašė: „Philosophie des Unbewussten“ (1869; 
Il. leidimas 1904.); „Phanomenologie des sittlichen Bewusstseins“ 
(1879.); „Das religiose Bewusstsein der Menschheit im Stufengange 
seiner Entwicklung“ (1881.); „Kategorienlehre“ (1896.); „System der 
Philosophie im Grundris“ (1906.— 1909.). 

2. Hartmannui pirmykštis visų daiktų pagrindas yra nesamo- 
nybė (das Unbewusste). Bet šią reikia suprasti kaip vaidinį 
ir valia. Gamtos mokslai visus daiktus suveda prie atomų, kurie 
esą paskutiniai daiktų elementai. Bet atomus reikia manyti esant gry- 
na jėga. Sitos atominės jėgos viena kita tai traukia į save, tai stu- 
mia nuo savęs, vadinasi, jose glūdi siekimas, noras tai vie- 
nai prie kitos artintis, tai tolintis. Sitas siekimas yra norėjimas. 
Vadinasi, atominė jėga nori, o kadangi norėti galima tik įsivaizduoto 
dalyko, tad atominėje jėgoje glūdi ir norimojo dalyko vaidinys, kuris 
tačiau yra nesąmoningas vaidinys. Atominių jėgų nėra daug; kaip 
pats pasaulis yra vienybė, taip pat reikia tarti esant ir visų atominių 
jėgų vienybę, vadinasi, vieną vieningą pasaulinę valią; 
atskiros atominės valios tėra šios pastarosios tik spinduliai. 

Hartmannas gamtoje ypatingai iškelia tikslinguma (Zweck- 
strebigkeit), apsireiškiantį instinktiškais veiksmais, gydomąja gamtos 
galia, kalbos atsiradimu, genialia produkcija ir t. t. Sitas nesąmoningas 
tikslingas veikimas rodo esant nesąmonybę, nesąmoningą esybę, kuri 
stato tikslus ir steigiasi juos pasiekti, kuri pagaliau visa apima. 


3. Tuo būdu visą būtį, visą pasaulį reikia suvesti į vieną vie- 
ninga pirmykščią valią, kuri nesąmoningai savyje turi visų daiktų vai- 
dinius. Sita nesąmoninga pirmykštė valia nėra realus ir substancialus 
dalykas; ji yra plika jėga, gryna potencija, ne kokia tikrybė; pati 
savyje ji yra „niekas“. Is šito pirmykštės valios „nieko“, be ko- 
kios kitos priežasties veikimo, yra kilęs pasaulis. Tai įvyko tuo 
būdu, kad pirmykštė valia metėsi ant sau imanenčių vaidinių ir juos 
išvarė į tikrovę. Sito proceso pagrindas buvo „tuščias noras“, būsena, 
stovinti tartum viduryje tarp potencijos irakto ir amžinai trokštanti patenki- 
nimo, kurį jai tegali duoti tik vaidinys, t. y. absoliučios nepalaimos, 
kančios be džiaugsmo, būsena. Norėdama palikti laiminga, pirmykštė 
valia steigiasi nuo šitos kančios ir nepalaimos išbėgti. Todel ji me- 
tasi ant vaidinio ir, pereidama nuo tuščio norėjimo prie tikro, jį varo 
į tikrovę. Tuo būdu atsiranda pasaulis. Vadinasi, šis yra tik rezul- 
tatas nesąmoningos pirmykštės valios siekimo išeiti iš absoliučios ne- 
palaimos būsenos ir tapti laiminga. 

4. Aukščiausias pasaulio evoliucijos laipsnis yra tas momentas, 
kada pirmykštė valia įgauna sąmonę. Šjtą punktą ji pasiekia ten, kur 
materijos evoliucija prieina prie smegenų darymo, vadinasi, pirmiausia 
žmoguje. Todel sąmonė yra ne prdto dalykas, bet valios. Būtent, 
kol organinis formacijos procesas nėra dar priéjes 'smegenu formacijos, 
tol negali būti jokio vaidinio, kuris valios nepriklausytų, nes vaidiniai 

yra jal imanentüs. Bet kada sitas punktas yra jau pasiektas, tada, 
veikiant išorės daiktams, smegenyse atsiranda vaidinm, kurie nepareina 
nuo valios. Tada yra įvykusi didelė revoliucija; vaidinys yra išsiver- 
zes iš po valios valdžios, kad ateityje prieš ją atsistotų kaip savaran- 
kiška galybė ir sau pavergtų: tą, kurios vergas jis iki šiol pats buvo. 
Čia valia sumyšta (stutzt), ir tas sumišimas yra sąmonė. 

5. Parėjusi į samoningumo laipsnį, pirmykštė valia turi įgyti 

laimę, kurios besiekdama ji išplito pasauliu. Bet ji pasirodo ap si- 

skaičiusi, apsigavusi. Ji netampa laiminga, bet, atvirkš- 
čiai, dabar tik tampa tikrai nelaiminga. Būtent, esamos pasaulyje ne- 
palaimos ir nesmagumo suma toli praneša randamo jame smagumo 
sumą. Kiekviena smagybė vėl virsta nesmagybe. Todel būtis nieku 
būdu nėra smagybe, bet kančia. Norėdamas palikti laimingas, žmogus 
iš visų pajėgų stengias išvengti šitų kančių. Pirmiausia jis ieško laimės 
žemės gėrybėse, bet tai yra iliuzija ; jis jos ieško pomirtiniame dan- 
guje, tai taip pat iliuzija; ieško jos pazangoje — ir vėl iliuzija. Visur 
zmogus sutinka tik apgaulę. Geriau būtų, kad to aklos valios pagim- 
dyto pasaulio visai nebūtų atsiradę (P esimizmas). 

6. Nuolatinės iliuzijos turi pagaliau valią privesti prie to, kad 
ji netenka vilties rasti pasaulyje laime ir pagaliau nieko kito nebe- 
geidžia, kaip tik rasti ramumą, t. y. nusileisti į nieką, į i Nirvana. Ir 
tai yra visa ko galas. Tuo būdu pasaulio realizavimas virsta pasau- 
lio tikrū sunaikinimu. Pasaulio sunaikinimas, kaip išsiva- 
davimas nuo kančių ir gyvenimo vargų, yra galutinis viso pasau- 
linio proceso tikslas. Viso pasaulio ir visų žmonių laukia Nirvana. 
Todel šis pasaulis su glūdinčia jame evoliucijos tendencija pasiekti šitą 
tikslą, t. y. išsivaduoti iš gyvenimo kančių, yra dar laikytinas geriausiu 
iš visų galimų pasaulių (evoliucionistinis _optimizmas). Kuo daugiau 
zmonijoje kyla samonés evoliucija, tuo arčiau pasaulis eina prie šito 
sunaikinimo tikslo. O tuo tarpu atskiro žmogaus uždavinys yra su vi- 
somis savo pajėgomis ir visu savo veikimu atsidėti gyvenimui ir be 
atvangos dirbti, kad tuo palaikytų pasaulio procesą, E turi baigtis 
pasaulio sunaikinimu. Aktyviai gamindamas, be atvangos kurdamas, 
savimaršiškai puldamas į gyvenimo sūkurį, o taip pat ir dalyvaudamas 
bendrame tautos ūkio ir dvasinės kultūros darbe, —žmogus turi dirbti 
pasauliniam procesui. Išbaigti reikia ne atskiro žmogaus gyvenimas, 
bet patį pasaulinį procesą. 


7. — a) Hartmannas teisingai pabrėžia, kad priežastiškas žiūrė- 
jimas į mūsų sąmonės gyvenimą būtinai veda į realizmą. Bet 
jo samprotavimai apie realybės esmę yra paskubinti ir nepa- 
grįsti. — b) Taip pat jis visai teisingai mano, kad visuotinis tiks- 
lingumas, ypač organiniame pasaulyje, būtinai veda mus prie 
tikslus statančios inteligencijos, bet paskubintas ir logiškai nepa- 
grįstas yra jo samprotavimas: kadangi tikslingumas mums apsi- 
reiškia dažniausiai nesąmoninguose veiksmuose, tad reikia tarti 
pasaulyje esant imanančią nesąmoningą, visa apimančią inte- 
ligenciją. Priesingai, tik sąmoningas priemonių ir kelių 
pažinimas gali statyti tikslus ir rinktis priemones. — c) Ištisa eilė 

prieštaravimų ir grynai savavališkų tarimų glūdi Hartmanno 
absoliutybės sąvokoje: ji esanti iš savęs grynas potencialumas,. 
ir vis delto viso veikimo ir viscs tikrovés pagrindas; ji, ir büdama 
inteligencija, neturinti sąmonės, o toliau ji išsiplėtoja iki 
savisamonés tobulumo ir taip duoda sau tai, ko neturi; Cia 
glūdi du prieštaravimu: viena, kad absoliutus dalykas kinta, antra, 
kad netobulas dalykas padaro tobulesnį. Be to, evoliucijos pra- 
džiai Hartmannas nemoka surasti jokio pagrindo ir ją išveda iš 
nemotyvuoto, staigaus aklos valios norėjimo, iš gryno atsitikimo. 
— d) Kad Hartmannas, laikydamasis savo monistiško supratimo, 
negali patenkinamai išaiškinti blogybių buvimo pasauly, tai visai 
suprantama; fizines ir pagaliau moralines blogybes jis turi sukrauti 
savo Absoliutui, panteistiškam D'evui; kadangi jam „žemės laimė“, 
„pažanga“, o taip pat ir „ano gyvenimo laimė“ tėra grynos iliu- 
zijs, tai jo Absoliutas furi virsti baisenybe, kuri pati savimi 
nebepasitiki*). — e) Negalimas, ypač ,induktyviai metafi- 
zikai“, yra ir i$ indu filosofijos bei Schopenhauerio skolintasis 
mokslas; joks Zmogaus susipratimas nesulaikys pasaulinio proceso, 


8. Iš Hartmanno pasekėjų tepaminétinas vienas Arturas 
Drewsas (gimęs 1865. m.). Jis steigėsi parodyti Hartmanno 
įtaką moderninės filosofijos evoliucijai. Be ko kita, jis parašė: „Die 
deutsche Spekulation seit Kant“, „Kants Naturphilosophie als Grund- 
lage seines Systems“; „Das Ich als Grundproblem der Metaphysik“; 
„Die Religion als Selbstbewusstein Gottes“; „Eduard v. Hartmanns 
philosophisches System im Grundriss“; „Plotin“; „Monismus“. 


ŠEŠTASIS SKYRIUS. 


Vyriausieji natūralizmo ir 
materializmo atstovai Vėkioje. 


Liudvikas Feuerbachas, Jokūbas Moleschottas, Liudvikas 
Büchneris, Henrikas Czolbė, Ernestas Haeckelis. 


Literatūra: C. Gutberlet, Der mechanische Monismus, 1893; 
F. Klimke, Der deutsche Materialismusstreit im 19. Jahrhundert 
und seine Bedeutung fur die Philosophie der Gegenwart. 1907. (Ziar. 
taip pat žemiau 137. psl.). 


1. Pretensijos, su kuriomis išėjo naujoji vokiečių filosofija, 
buvo didelės. Ji norėjo pradėti visai naują filosofinės minties 


1) Pig. Hartmánno konkretinio monizmo kritiką pas J. Klimkę op. cit.. 
187. ir 586. psl. 

„evoliuciją, bet priėjo prie tokio filosofinių pažiūrų susiskaldymo, 
jog didesnio negalėjo né bebuti. Kiekvienas filosofas steigėsi 
kitą tartum vandens šaukšte nuskandinti, o savo sistemą statė 
visos išminties alfa ir omega. Be to, šita filosotija dažniausiai 
pasinerdavo į panteistišką pasaulėžiūrą, kuri, kad ir galėdavo 
trumpą laiką patraukti protus, bet ilgai nepajėgė jų patenkinti. 
Tuo būdu priėjo prie to, kad filosofija galų gale visai nustojo 
gero vardo ir buvo tiesiog išmesta laukan. Visa to galas buvo 
materializmas, 


Iš panteistinių sistemų materializmo daigų turėjo savyje ypač 
daugiausia praplitusi Hegelio sistema. Dievo esmę ji praskiedė ne- 
substanciška sąvoka ir mokė, kad ši teišeinanti tikrovėn tik gamtoje ir 
žmoguje. Tuo panaikinta transcendentumas; žmogus paliko bestovis 
pasaulyje, gavo juo vienu pasitenkinti ir niekur neišeiti per jo 
ribas. Bet juk tai yra esminis materializmo pažymys. Ta momenta, 
kada protas, pavargęs, nebenorėjo bejsivelti į Hegelio sąvokų sistemos 
intrikatų tinklą i ir visą tą balastą metė — tą momentą materializmas 
buvo jau visai arti. 

Tiesa, moderniajam vokiečių materializmui atsirasti padėjo ir kita 
priežastis. Milžiniškas gamtos mokslų pakilimas privedė prie 
to, kad daugelis gamtos tyrėjų, vienašališkai vertindami gamtos paži- 
nimą, idealinius ir nepojūtinius dalykus žmogaus pažinime laikė zmo- 

gaus proto klydimu ir tuo būdu priėjo materializmo požiūrį. | mate- 

Salada jie žiūrėjo kaip į didžiausią Zmcgaus dvasios laimėjimą, prieš 
kurį tiek filosofija, tiek krikščionybė negalinčios pretenduoti pažinti 
bet kokią tiesą. 


2. Aiškių materializmo atstovų skaičius pastaraisiais 
dešimtmečiais Vokioje vra didelis. 


a) Pirmiausia paminésime Liudviką Feuerbacha (1804.— 
1872.). Jis pirma buvo hegelininkas, bet paskui nukrypo į natū- 
ralizma ir antropologizma: »Pirmoji mano mintis buvo 
Dievas, antroji — protas, o žmogus — trečioji ir paskutinioji“. Paga- 
„liau jis sustoja prie materializmo: „Žmogus yra tai, ką jis valgo“ 
(„Der Mensch ist, was er iszt“) 1l. Be aiškaus, gnoseologiško 
skyrimo, Feuerbachas pirmiausia pabrėžia justinį pažinimą. Tik 
tai, kas juntama, yra „aišku, kaip saulė“; tik tai, kas juntama, yra 
tikra; kūnas, jo visybė, yra mano „aš“, mano esmė; fiziologija yra 
pagrindinis mokslas. 

Pirmiausia Feuerbachas steigėsi natūralistiškai išaiškinti 
relig giją. Antzmogiskasis Dievas yra ne kas kita, kaip tik antzmo- 
giškasis i ir nežmogiškasis žmogaus „aš“. Zmogus objektyvuoja savo 
paties esmę, savo idealus ir norus, ir paskui meldžiasi į šitą fantomą 
kaip į Dievą. Visos Dievo ypatybės yra tokie žmogaus idealai, visos 
dogmos — jo psichologiškų reikalų bei norų išraiška ar išdava. 

1) Svarbiausieji jo veikalai: „Das Wesen des Christentums* (1841.); „Das 
Wesen der Religion“ (1845.); „Theogonie“ (1857); „Gottheit, Freiheit, Unster- 
“blichkeit* (1866.). 

Vienintelė pateisinama religija yra „natūrinė religija“, t. y. nusima- 
nymas savo parėjimo nuo gamtos dėsnių. 

b) Ir jaunasis hegelininkas Dovydas Fridrichas Straussas 
(1808.—1874.), įgarsėjęs raštu „Das Leben Jesu“, savo rašte „Der 
alte und der neue Glaube* (1872.) prisideda prie materializmo. 

c) Kraštutiniausias materializmas išeina aikštėn pas Jok. Mole- 
schotta (1822.—1893.), kuris savo veikale „Der Kreislauf des 
Lebens“ skelbė, kad mąstymas yra fosforo padaras smegenyse, toliau, 
pas Karolį Vogtą (1817. — 1895.), kuris 1854. m. Gėttingene, 
gamtininkų susirinkime, kilus materializmo ginčui, parašė prieš Rud. 
Wagner; rasta ,Kohlerglaube und Wissenschaft" (Angliakasio tikėji- 
mas ir mokslas) ir į minti žiūrėjo, kaip į smegenų sekreciją, lygiai 
taip, kaip tulžis kad yra kepenų išsunka, ir pas Liudviką Būchnerį 
(1824.—1899.), materializmo populiarizatorių, kuris savo paplitusiose 
knygose „Krafft und Stoff^ (Jėga ir medžiaga) (1855.), toje modernio- 
jo vokiečių materializmo evangelijoje, mąstymą laiko daugelio medžia- 
gų, savybėmis ir jėgomis apdovanotų, bendro veikimo padaru, taip 
jog smegenys, kaip mąstomoji mašina, esa palygintini su garine 
mašina. Visi nejuntami bei dvasiniai dalykai atmetami. "Tikra tėra 
viena medžiaga, su joje esančiomis jėgomis. 

Toliau yra paminėtinas dar Henrikas Czolbė (1819.—1873.), 
atstovavęs sensualistiškajai materializmo pusei ir skelbęs, kad savisamoné 
esanti aiškintina skritulio pavidalo judesiu smegenyse!). 


d) Ernestas Haeckelis, gimęs 1834. m. Potsdame, rėmėsi 
Spinoza ir pristatė aibę sumišusių dogmatiškų tvirtinimų, nesigi- 
lindamas į juos ir nepagrįsdamas jų filosofiškai. Visą būtį ir 
vyksmą turįs padėti suprasti monistiškas hilozoizmas. 
Tikrovė yra sudėta iš gyvų atomų. Atominė siela yra ne 
kas kita, kaip tam tikra materijos ypatybė. Taip pat dažnai 
Haeckelis tvirtina, kad psichinės apraiškos tesančios materijos funkci- 
jos, arba lydimosios jos apraiškos, arba kažkokia ypatinga 
judėjimo ar energijos rūšis. Vyriausiu dėsniu Haeckelis laiko 
„substancijos dėsnį“, masės ir energijos amžinumo dėsnį. Orga- 
niniai kūnai kyla iš neorganinių pergenerationem spon- 
taneam; aukštesnės gyvių rūšys esančios kilusios iš žemesnių 
transformacijos kelių; žmogus turįs bendrą kilmę su bezdžione; 
dvasios, kuri būtų skirtina nuo kūno, nesą. 

Savo idėjas Haeckelis yra paskleidęs plačiuosiuose sluogs- 
niuose, ypač savo nemoksliškais, bet populiariais raštais: „Natūr- 
liche Schópfungsgeschichte* (1868,), „Die Weltrátsel“ (1899.) ir „Die 
Lebenswunder“ (1904.), išėjusiais daugeliu leidimų. Filosofinės 
verčios šitos knygos neturi; jos yra skiriamos naiviems skaityto- 
jams, kurie ir drąsiausį tvirtinimą priima pasitikėdami ir be įro- 
dymų. Iš daugelio priešingų Haeckeliui raštų paminėtini: R. 
Hónigswald, „E. Haeckel, der monistische Philosoph* (1900.); 


1) „Neue Darstellungen des Senstalismus* (1855,); „Die Menschen und 
der Ursprung menschlicher Erkenntnis“ (1865.). 

A. Michelitsch, ,Haeckelismus und Darwinismus“ (1900); 
E. Adickes, „Kant contra Haeckel“ (2. leid. 1906); O. D. 
Chwolson, ,Hegel, Haeckel, Kossuth und das 12. Gebot“ 
(1906.; V. Brander, „Der nat. Monismus der Neuzeit“ (1907.); 
J. Engert, „Der nat. Monismus Haeckels“ (1907.). 


e) Cia reikia paminéti ir W. Ostwaldo, dabartinio vokie- 
čių monisty sąjungos pirmininko, energetinį monizma. 
Pagal jį, energija (ne materija) yra visuotiniausia substancija, 
patvarus dalykas erdvėje ir laike ir kartu visuotiniausias akciden- 
sas, kintamas ir atskiriamas dalykas erdvėje ir laike. Tai pasa- 
kytina lygiomis tiek apie fizinį, tiek ir apie psichinį pasaulį; juk 
psichinė energija yra tik kita cheminės energijos lytis. Įrodymų 
tiems tvirtinimams Ostwaldas neduoda. Jis testato tik bendrą 
energijos sąvoką, nepajėgdamas tačiau vienos energijos rūšies 
išvesti iš kitos?). 

Panašiu energetizmu bandė nugalėti materializmą jau Gust. 
Ratzenhoferis (1842.—1904.)?) Vienintelis tikras dalykas tėra 
jėga arba energija; substancijos, kuri būtų jėgos nešėja, nėra. Tikro- 
vėje sutinkamų realių jėgų pagrindas yra pirmykštė dieviškoji jėga. 
Tuo būdu pranyksta bet koks dualizmas tarp Dievo ir pasaulio, gam- 
tos ir dvasios, organinių daiktų ir neorganinių, jėgos ir medžiagos, 
veiksmo ir substancijos. 


3. Materializmo šalininkai buvo ir yra daugiausia gamtinin” 
kai. Platesniy filosofų sluogsnių materialistiškai natūralistiš- 
koji srovė ilgesnį laiką nepagavo. Todel materializmas yra per- 
daug paviršutiniškas ir į daugelį filosofijos klausimų teatsako 
nepatenkinamai arba visai neduoda atsakymo. Pasaulio buvimas, 
jo nebūtina kokybė, jo tikslingumas lieka neišaiškinti; jo gyvybės 
atsiradimo supratimas yra tik neįrodytas tvirtinimas, kuris ne tik 
neturi jokios atramos iš moksliškų tyrimų pusės, bet, priešingai, 
iki pat paskutinių laikų sutiko iš ten tik prieštaravimų; ypač jis 
negali padėti suprasti sąmonės, dvasios gyvenimo ir dorovės 
faktų. 

Nors kaip filosofiné sistema materializmas ir greit nustojo 
reikšmės, tačiau nefilosofu tarpe jis vis dar tebeturi pasekėjų. 
Filosofijoje jo padaryta tik tiek, kad jos daugiau prisiartinta į 
gamios mokslus. 


1) Plg. F. Klimkę op. cit 98, tt. 
2) Pozityvinis monizmas. 

SEPTINTASIS SKYRIUS. 


Individualistiškosios pakraipos. 


Viduryje ir antrojoje pusėje devynioliktojo amžiaus atsiranda 
sistemų, duodančių didžiausios reikšmės individui, asmenybei; jos 
tad buvo visai priešingos Schopenhaueriui su Hartmanu, kuriems 
individo verčia visai, taip sakant, pranyksta. Tokie buvo, pav., 
etikos srityje Genevos teologas Aleksandras Vinetas (f 1848), 
danas Sorenas Kierkegaardas (į 1855.) ir vokietis Fridrichas 
Rohmeris (f 1856). Bet pirmiausia minėtini: 


1. Maksas Stirneris. 


1. Intensyviau atskiros asmenybės negalima benorėti iškelti, 
kaip ją yra iškėlęs Berlyno mokytojas Maksas Stirneris (Kasp. 
Schmidtas, 1806.—1856.). Jis išvedė nuoseklią individualinio 
egoizmo sistemą, kurią išplėtojo knygose „Der Einzige und 
sein Eigentum“ (1845.). Ten mes skaitome: 

2. Visa yra egoistiška, Dievas, žmonija, ir aš iš savo pusės 
elgiuos ir mąstau visai nuosekliai, jeigu pats steigiuosi būti didžiausias 
egoistas. Man nėra nieko vertesnio už mane patį. Laimėjimas arba 
pralaimėjimas yra du atveju, tarp kurių svyruoja kovos laimė. Gyve- 
nant su pasauliu, reikia vadovautis savo reikalais, o ne savo idealais. 
Mano asmens reikalas man stovi pirma visa ko. Tik egoistas tėra 
tikrai laisvas žmogus, laisvas iš prigimimo. „Ieškokite patys savęs, 
tapkite kiekvienas iš jūsų visagalis „aš“. Su sauja galybės nueisi 
toliau, nekaip su visa teise. Kas tur galybės, tas stovi viršum įsta- 
tymo. „Mano galybė yra mano nuosavybė. Mano galybė duoda 
man nuosavybę. Mano galybė esu aš pats ir per ją esu mano nuo- 
savybė. Kiekvieną teisę ir pateisinimą aš vedu pats iš saves; aš turiu 
teisę prie visa, ką tik aš galiu“. 

Valstybė yra, tiesa, būtiniausia priemonė pilnai žmonijos 
evoliucijai. Tokia priemonė ji ir buvo pirmiau, kol dar žmonija 
norėjo plėtotis. Bet kada mes norime plėtotis, valstybė tegali tk 
trukdyti. Dabar nei valstybės nei tautos negalima bepataisyti ar 
reformuoti. Tas pat pasakytina ir apie diduomenę, kunigija, bažnyčią 
ir tt. Jos galima tik panaikinti, pašalinti, bet ne perdirbti. Todel 
toliau nebėra reikalo besirūpinti valstybe, bet tik manimi. "Tuo nustoja 
verčios visi klausimai apie kunigaikščio valdžią, konstituciją ir t. t. 
Mūsų laikams nebeturi reikšmės pasakymas ,Pazink savel“, bet grei- 
čiau: „Vertink savel“. 

4. Religija sako, kad mes esą dideli nusidėjėliai; aš, prie- 
šingai, sakau, kad mes esame labai tobuli! Mes juk kiekvieną aki- 
mirksnį esame visa, kas mes galime būti, o daugiau kuo kitu būti 
mums niekuomet ir nereikia. Kadangi mes neturime jokio trūkumo (!), 
tai nė nuodėmė neturi prasmės, nes niekas neturi reikalo steigtis 
įtikti kam nors už save aukštesniam. Visoje žemėje nėra žmogaus, 
kuris būtų nusidéjélis. Yra pamišėlių, kurie tariasi esą mėnulio zmo- 

22* 


— 340 — 


nés, ir taip visur pilna kvailių, kurie laiko save nusidėjėliais. Tačiau 
kaip anie kad nėra mėnulio žmonės, taip šie nėra nusidėjėliai. Niekas 
niekuomet nėra matęs nusidėjėlio, o yra tik apie jį sapnavęs. 

5. Visa pasitenkinimą savimi aš sau sugadinu, tardamasis turįs 
tarnauti kam kitam, svajodamas turįs pareigų, laikydamas save pašauktu 
pasiaukoti, atsidėti, užsidegti. Kada aš netarnauju jokiai idėjai, jokiai 
aukštesnei esybei, tada pasidaro savaime aišku, kad aš nebetarnauju 
nė jokiam žmogui, bet visada tik sau. Tada aš ne tik iš savo darbų 
arba būties esu vienų vienas, bet taip pat ir savo sąmonei esu vienin- 
telis. Tuo aš esu pasirengęs prie visa ko. Aš nesu, kaip mokė 
Fichtė, vienas koks „aš“ šalia kitų „aš“, bet — vienų vienas „aš“. 

Aš esu vienintelis ir viskas manyje yra vienintelis. lr tik kaip 
toks vienintelis „aš“, aš savinuosi sau visa. Aš plétojuosi ne kaip 
žmogus ir ne žmonėms, bet kaip „aš“. Taip reikia suprasti vienintelį. 
„Aš esu savo galybės savininkas tada, kada žinausi esąs vienintelis. 
Kiekviena aukštesnė už mane esybė, ar ji būtų Dievas, ar žmogus, 
silpnina mano vienintelumo jausmą ir nublanksta tik atsistojus prieš 
šitos sąmonės saulę. Aš arba Zinausi kiekvienu atžvilgiu esas vienintelis, 
arba esu niekas. Prieš mane nėra nieko kita“. 


6. Kiekvienam aišku, kad radikaliau, kaip padarė Stirneris, 
nebebuvo galima apsidirbti su įsigalėjusiomis tarp žmonių pa- 
žiūromis apie „mano“ ir „tavo“, o taip pat ir apie santykį atskiro 
asmens su visuomene. Norėdamas būti nuoseklus, Stirneris nor- 
maliu žmonių savitarpio santykiu turėjo laikyti karą visų prieš 
visus, kuris, pasak anglų filosofo Hobbeso, buvęs pirmykštė žmo- 
nių būsena. Tai yra būtina išvada, kuri daugiau, nekaip kas 
kita, parodo Stirnerio filosofijos netvirtuma. 


2. Fridrichas Vilhelmas Nietzschė. 


Literatūra: E Forster-Nietzsche, Das Leben Fr. 
Nietzsches. 1895. tt. — A. Dre ws, Nietzsches Philosophie. 1904. — 
A. Lauscher, Fr. Nietzsche. 1908. 


1. Ypatinga, savotiška asmenybė yra Fridrichas Nietzsché. 
Nors jis panašus į Stirnerį, tačiau eina visai savais keliais. — Fr. 
Nietzsché gimė 1844. m. spalių 15. d. Róckene pas Lútzena; buvo 
provincijos liuteronų dvasininko Liudviko Nietzschės sūnus. Nuo 
14 iki 20 metų mokėsi Piortoje, paskui studijavo klasinę filologiją 
Bonne ir Leipzige.  Teturédamas dar tik 24 metus, buvo pa- 
kviestas to paties dalyko profesorium į Baselį, kur su trumpais 
pertrūkiais skaitė iki 1878 m. Sunki liga privertė jį palikti pro- 
tesūrą. Dažnas gyvenamosios vietos keitimas nebepagerino jo 
sveikatos. Nietzsché ir toliau paliko nesveikas žmogus. Pasta- 
raisiais dvejais gyvenimo metais jo protas buvo visiškai aptemes. 
Iš skausmų išgelbėjo jį mirtis Weimare 1900. m. rugpiūčio 25. d. 

2. Nietzschė buvo vaisingas rašytojas. Jis parašė: „Die 
Geburt der Tragódie aus dem Geiste der Musik“ (1872.); „Unzeit- 
gemásse Betrachtungen“ (1877. tt.); „Menschliches, Allzumensch- 

liches“ (1878 tt.); ,Morgenróte* (1881.); „Also sprach Zarathustra“ 
(1883. tt. ir 1891); ,Jenseit von Gut und Böse“ (1886.); „Zur 
Genealogie der Moral“ (1887); „Der Antichrist“ (1888); „Die 
Gótzendámmerung* (1889.) Vėlesnis rinkinys „Der Wille zur 
Macht; Versuch einer Umwertung aller Werte" yra metmens 
suskirstytai sistemai. 1900. m. pasirodé dar vienas Nietzschés 
veikalas, pavadintas „Ecce homo“. Minėtų veikalų stilius graZu- 
télis, be galo vaizdingas. Jis nemaža prisidėjo prie to, kad 
Nietzschė rado sau didelį skaičių skaitytojų. 

3. Atbaigtos, sandarios filosofinės sistemos Nietzschė nedavė. 
Jis rašė daugiausia aforizmais, métydamas savo mintis Sen ir ten, 
kaip jam jas momentas bei nuotaika į galvą atvarydavo. Bet 
vedamasis jo minčių eigos motyvas yra: Nieko nėra aukštesnio 
už galybę, prieš ją turi trauktis visa kita, 

4. Anksti užsidegęs menui, gilus Schopenhauerio estetikos 
šalininkas ir didelis Richardo Wagnerio, muzikinės dramos kūrėjo, 
gerbėjas, Nietzschė graikų tragedijoje pamatė tikrosios kultūros įdealą. 
Kelerius metus jis laikėsi pažiūros, kad kiekviena tikra kultūra esanti 
menas, bet paskui jis prieina pažiūrą, kad tikroji kultūra yra paži- 
nimas, kurio tikslas esąs išaukštinti žmogaus tipa. Žmonija nuolat 
turi dirbti tam, kad išaugintų atskirus didžius žmones.  Nerealizavi- 
mas aukščiausio gyvenimo tipo yra didžiausias nuostolis, koks tik 
gali ištikti žmoniją. 

5. Į senosios moralybés vietą turi stoti nauja. Tam yra būti- 
nas vadinamasis visų vertybių pervertinimas. (Gera tėra man gera, 
bloga — man bloga, destis, ar kas mano galybę kelia ar silpnina. Tik 
palikdamas kietas (hart) ir padėdamas į šalį bet kokį gailingumą, 
žmogus auga aukštyn, palieka valdovu. Tada jis beturi pareigų tik 
pries sau lygius, o su žemesniais jis gali elgtis kaip norėdamas. Ga- 
lingam teturi reikšmės tik „ponų moralybė“, šiaip jau jis nebepriklau- 
so jokių įsakymų nei įstatymų. Sie tegalioja tik „vergų moralybėje“, 
kurios laikosi minios. Galingasis elgiasi autonomiškai, teklausydamas 
tik pats saves. Cia tai yra tikra, laisva valia. Tik tam yra liepiama, 
kas pats savęs negali klausyti. Kilni siela gerbia pati save. Galybė, 
valdžia, karas yra būtinos supozicijos visa ko, kas tikrai didinga, va- 
dinamosios ponų moralybės. Pagal šią, gera yra visa, kas žmoguje 
kelia galybės jausmą, galybės norą, pačią galybę; bloga, priešingai, 
visa, kas eina iš silpnybės. Todel ir krikščionių moralybė yra 
priešinga gyvenimui, nes jos didžiausieji įsakymai „artimo meilė ir 
savimarša“ kliudo kilti prie visiškos autonomijos. Jausmas, kad 
galybė auga, kad kliūtys nugalimos, yra pagrindas tikros žmogaus 
laimės. Daugiau ne pasitenkinimo, bet galybės, ne taikos, bet karo 
apskritai, ne dorybės, bet tvirtumo. Dorybé ir galybė yra vienas ir 
tas pats dalykas. Nuo pastarosios pareina visa. Daugiau galybės! 
—-taip skamba problemos išsprendimas. 

6. Nietzschės gyvenimo supratimas rėmėsi Schopenhauerio 
pesimizmu. Bet, kada pastarojo pesimizmas gyvenimą neigė, Nietzschė 
herojiškai gyvenimą teigia. Kuo daugiau skausmų nori mums gyveni- 

ma apkartinti, tuo labiau mes turime gyvenima teigti, turime steigtis ji 
isigyti. Kaip tik tuo mes turime steigtis reiksdinti mūsų pačių asme- 
nybę. Visi turime steigtis tapti „antžmogiais“. "Tačiau jų tėra iš 
šimtų, jei ne iš tūkstančių, po vieną. Tiesa, antžmogis, pagal Nietzschę, 
yra iš pradžių tik pramanyta esybė, bet jis neturi tokia svajone ir pasilikti. 
Priešingai, jis tikrai turi iš žmogaus iškilti. Tikėjimas į šitą esybę 
turi pakeisti tikėjimą į Dievą.  Antžmogio tapimas yra tikras Dievo 
tapimas. Turi pasirodyti Antikristas ir nugalėti Dievą. Nietzschė 
kas kartą vis aistringiau jsigyveno į Antikristo role ir pagaliau visai 
save su juo identifikavo. Jis, Antikristas, suduos paskutinį smūgį 
krikščionybei. Visas pastarosios sąvokas apie anąjį gyvenime Nietzsche 
laiko kunigų apgaule, kad įbaugintiems žmonėms galėtų viešpatauti, 
Ta pat reikia pasakyti ir apie nuodėmę, atpirkimą ir malonę. Krikscio- 
nybė yra tiesiog vienas didelis melas. Kristus teskelbęs meilę, nes 
jis buvęs nepaprastai švelnios, liguistai jautrios, prigimties, liguistai 
reagavusios į kiekvieną skausmą. Jo palyginimus, jo kalbas reikia 
suprasti ne žodiškai, bet simboliškai. Dogmų jis nemokęs. 

7. Siame pasaulyje visa kartojasi: kiekvienas džiaugsmas, kiek- 
vienas skausmas, kiekviena mintis, visa, kas didu, ir visa, kas maža; 
ir visa kartojasi ta pat eile ir tvarka. Būties ratas nuolat sukasi, 
viskas miršta ir vėl pražysta. Dabartinė evoliucija yra tik pasikartoji- 
mas anksčiau buvusios, o ši — dar ankstybesnės už save. Visa yra 
jau buvę nesuskaitomą daugybę kartų. Visi daiktai yra vienas su 
kitu taip tvirtai susiję, jog vienas kuris būtinai traukia paskui save 
visus kitus. 


8. Nutraukimas ryšių su visa, kas žmogui turi būti brangu 
ir šventa, yra Nietzschės filosofijos pažymys. Laukinis, nepaža- 
botas demonas, taip sakant, valdo visa, bent steigiasi su visa 
galybe savo valdžią apreiksti. Kur tai visuomet įvyksta, ten pa- 
sileidžia visi ryšiai, griūva visos sienos. Nietzschė baisingu būdu 
parodo, kur veda atviras, galingas maištas prieš tiesą. Noréjes 
tapti gigantu, baigė savo dienas dvasios negalioje. 


AŠTUNTASIS SKYRIUS. 


Neokantizmas. 


Sugriuvus drąsioms idealizmo spekuliacijoms, paneigusioms 
gamtą, ir kylant reakcijai prieš paviršutinišką materializmą, imta 
grįžti atgal prie Kanto, kurio sistema, kaip rodėsi, leido moks- 
liškai svarstyti gamtą ir kartu davė vietos idealinėms gyvenimo ver- 
tybėms. Apie pusę 19. amžiaus gamtininkai ir filosofai vis dažniau 
kreipiasi į Kantą. Tuo keliu eina Helmholtz'as (1855.). Ed. 
Zelleris, K. Fischeris su savo veikalu apie Kantą. Ypač 
O. Liebmannas („Kant und die Epigonen“, 1865.) ir Fridr. 

Alb. Langė savo veikale „Geschichte des Materialismus“ (1866.) 
reikalavo grįžti prie Kanto ir sėkmingai pradėjo stiprią filosofijos 
srovę, traukusią paskui save vis platesnius sluoksnius ir dar iki 
pat šių laikų tebetraukiančią. Be gausingų Kanto veikalų naujų 
leidimų ir komentorių jiems, Kanto tyrinėjimą pavarė pirmyn 
1896. m. H. Vaihingerio įsteigtas laikraštis „Kantstudien“. 
Nuo 1904. m. yra įsikūrusi Kanto Draugija. 

Bet greit įsigalėta Kanto mokslo įvairių supratimų 
ir todel imta eiti per Kantą tolyn. Tuo būdu atsirado įvai- 
rios kantizmo pakraipos. Jų galima priskaityti keturias, ar net ir 
daugiau, jeigu atskiras pažiūras pripažinsime pavadintinomis neo- 
kantizmu 1). Bendra-joms yra tai, kad jos visos neigia mokslišką 
transcendentybės, daikto savyje, pažinimą. 

1. Fridr. Alb. Langė (į 1875. Marburge) atstovauja sub- 
jektyviniam idealizmui. Mūsų pažinimas pareina nuo subjektyvi- 
nių lyčių (juntamosios ir mąstomosios lytys) ir nuo mūsų justinės 
bei dvasinės organizacijos. Kadangi ši visiems žmonėms yra 
lygi ir pastovi, tai visuotinai reikšmingas subjektyvaus apraiškų 
pasaulio pažinimas yra galimas. Empiriškai šitą teoriją patvirtina 
jusčių fiziologijos faktai (Šitos pakraipos laikosi ir Helmholt- 
zas). - 
p Bet fizinį mokslo pasaulį reikia papildyti idealiniu pasauliu. 
Šis, tiesa, nėra moksliškai pažįstamas, bet jis taip pat, kaip ir 
mokslas, atitinka žmogiškus palinkimus, subjektyvinio žmogaus 
reikalus, verčiančius jį realizuoti idealines vertybes ir darančius 
gyvenimui didelės ir vertingos įtakos. 

2. Ottas Liebmannas (1840. — 1912), be paminėtojo 
veikalo „Kant und die Epigonen*, parašė „Analysis der Wirk- 
lichkeit^ 1876., 4 leid. 1911. (svarbiausias veikalas) ir jo papilda 
„Klimax der Theorien“ 1884.; be to dar „Gedanken und Tatsachen“ 
1899. 2. leid. 1904. Jis kovoja su daikto savyje sąvoka, tačiau 
pats jį palieka kaip nežinomąjį“. Visas mūsų žinojimas yra spe- 
cialus žmogiškas žinojimas. Tačiau „kritiška metafizika“, hipo- 
tezės apie pasaulį esančios galimos. — Griežčiau ir aiškiau rei- 
kalą išeiti iš patirties ribų parodo Jon. Volkeltas (gimęs 
1848.). Prie to verčianti pati patirtis ir logiškas mąstymo būtinu- 
mas. Tačiau nė jis nepajėgia duoti moksliškos gyvenimožiūros. 
Tam. esą reikalinga proto tikėjimo arba betarpiško, moksliškai 
neįrodomo, intuityvaus tikrumo. 

Fridrichas Paulsenas metatizinį elementą Kanto 
mokslę laiko svarbiausiu. Tiesa, mokslas turi pasitenkinti mecha- 


1 K. Oesterreichas (Uberwego „Grundriss der Gesch. der Philoso- 
phie“ IV. dalis: „Das neunzehnte Jahrhundert und die Gegenwart“ II leid. 1916. 
367. psl.) skiria š e ši as neokriticizmo pakraipas: 1. fiziologinę (Helmholtzas, 
Langė); 2. metafizine (Liebmannas, Volkeltas) 3. realistinę (Riehlis, 
Kūlpė), 4 logicistine (Cohenas, Natorpas, Cassireris—Marburgo mokyklą); 
5. vertybiųteorijos kriticizmas (Windelbandas, Rickertas, Miinsterbergas); 
6. relatyvistinę kriticizmo skirtybę (Simmelis), ir pagaliau gavusią iš Kanto 
įtakos (protestantų) teologine sistematiką (A. Ritschlis). 

nisku gamtos suvokimu. Bet, kadangi visa gamta yra mūsų proto 
padaras, tai žmogaus valiai palieka laisvė tikėti gera galybe, 
tikslais ir vertybėmis, teleologiją pasaulyje. 

3. Logiškam kriticizmo supratimui atstovauja Al. Rieh- 
lis (gimęs 1844. m.; svarbiausias veikalas „Der philosophische 
Kritizismus und seine Bedeutung für die positive Wissenschaft“ 
1876.—1879. ir 1887.). Kantas kalba ne apie psichologine paíi- 
nimo kilmę, bet apie logines supozicijas, sąlygas, kurių yra reika- 
lingas visuotinai reikšmingas patirties mokslas. Transcendentaus 
daikto buvimą reikia būtinai priimti; jis yra pagrindas tiek objekto, 
tiek subjekto apraiškų. Todel kalbama apie Riehlio „Kritinį rea- 
lizma“. Moksliškojo tyrimo atžvilgiu teisingas yra pozi- 
tyvizmas, bet gyvenimo išmintis, kuri stato valiai naujus tik- 
slus, peržengia mokslo ir patirties ribas ir yra kūrybiškas menas. 

4. Ir Herm. Cohenas (1842. — 1918.)*) su savo įsteigtąja 
„Marburgo mokykla“ apriorybę supranta ne kaip psichinę orga- 
nizaciją, bet kaip gryną loginį santykį. Bet, nesutikdami su Rieh- 
liu Cohenas ir jo mokykla tvirtina, jog visą būtį ga- 
mina mąstymas. Taip reikią suprasti ir Kanto „daiktą sa- 
vyje“. Filosofija negali pradėti nuo ko nors „duota“. Tikroji 
tikrovė, būtis, pagal Coheną, yra tai, kas moksliškai apspręsta, 
mąstymo pagaminta ir pripažinta, vadinasi, mokslo arba, 
tikriau, gamtos mokslo turinys. Ko į visuotinę mokslo sistemą 
negalima dar įterpti, yra ne būtis, o tik subjektyvi apraiška. 

Logika (arba pažinimo teorija), beanalizuodama objektyvinį 
mokslą, turi nustatyti bendriausias logines jo supozicijas; tuo bū- 
du ji prieina kategorijas (joms priklauso ir ėrdvė su laiku). 
Tad kategorijos yra ne įgimtos sąvokos, ne iš psichinės organi- 
zacijos einančios mąstymo lytys, bet loginės, niekuomet patirtyje 
nerandamos mokslo supozicijos. Todel visų kategorijų iš anksto 
nustatyti ir nėra galima. 

Lygiai taip pat, kaip Cohenas, mąsto ir jo kolega Paulius 
Natorpas. Be ko kita, jis parašė: „Platos Ideenlehre“ (1903.), 
„Die logischen Grundlagen der exakten Wissenschaften“ (1910.), 
„Philosophie, ihr Problem und ihre Probleme* (1911), „Kant 
und die Marburger Schule“ (1912). Be Natorpo, coheniškai su- 
prantamo kantizmo laikosi dar daugelis kity kantistu; taip, pav., 
Rud. Stam mleris (gim. 1856.) socialinėje ir teisės srityje („Wirt- 
schatt und Recht nach der materialistischen Rechtsauffasung, 1896., 
2. leid. 1906; „Theorie der Rechtswissenschaft“ 1911.); toliau 
K. Vorlánderis (gim. 1860., „Kant und Marx“ 1911. Aug. 
Stadleris (1850. — 1910), E. Cassireris (gim 1874; 
,Das Erkenntnisproblem in der Philosophie und Wissenschait der 


. Y) Svarbiausieji veikalai: „Kants Theorie der Erfahrung" (1871.; 2. leid. 
1885.), „Kants Begründung der Ethik" (1877.; 2. leid. 1910.), „Kants Begründung 
der Aesthetik" (1889.), , System der Philosophie", I. "Logik der reinen Erkenntnis, 
(1902.; 2. leid. 1914), II. „Ethik des reinen Willens* (1904.; 2. leid. 1907.), III. 
Aesthetik des reinen Gefühls" (1912.). 


> 

neueren Zeit“ 1906. — 7., I. tom., 2. leid. 1910.; „Substanzbe- 
griff und Funktionbegriff^. 1910.), V. Kinkelis (gim. 1871.), Alb. 
Górlandas (gim. 1869 ) ir tt. Nuo 1906. m. ši mokykla turi savo 
laikraštį „Philosophische Arbeiten“. 

5. Vilhelmas Windelbandas') (1848. — 1915.) filo- 
sofiją laiko vertybių mokslu, kritišku mokslu apie 
visuotines tiesos, gėrio ir grožio vertybes. Yra paskutinių e v i- 
denčių supoziciju, amžinos reikšmės normų, pagal kurias 
privalo eiti mąstymas, veikimas ir jautimas.. Taip, savo spręs- 
mus mes galime laikyti teisingais ne del ju sutikimo su (net 
nepažįstamu) transcendenčiu objektu, bet todel, kad teisinga 
yratai, kąmesprivalome mąstyti. Individo mąstymas 
privalo pasiduoti apsprendžiamas tam, kas, evidenčiu mūsų proto 
sprendimu, nustatančiu sutikimą su visuotine tiesos vertybe, turi 
antindividualios, visuotinės reikšmės. Ta pat reikia pasakyti ir 
apie moraliai gerą veikimą bei estetiškai tikrą jautimą. 

Paminėtina yra dar tai, kad Windelbandas (priešindamasis 
Kantui) šalia gamtos mokslų pabrėžia istorijos mokslus ir sako, 
kad pirmieji nustatą visuotinės reikšmės dėsnius, o pastarieji te- 
duodą tik paskirus faktus °). o 

Arti Windelbando stovi jo įpėdinis Heidelberge Heinrichas 
Rickertas (gim. 1863.). Jis pagilino, praplėtė ir toliau varė 
tiek vertybių teoriją, tiek tyrinėjimus apie gamtos ir istorijos moks- 
lus. Pagrindiniame veikale „Der Gegenstand der Erkenntnis“ 
(1892., 3 leid. 1915.) jis duoda įvadą į transcendentalinę filosofiją. 
Pažinimas, kad būtų tikras, privalo derintis su objektu. Sitas 
objektas nėra koks mūsų sąmonei apskritai ar gnoseologiniam 
subjektui (kuris nėra identus su individualiniu „aš“) transcenden- 
tus daiktus. Mums tokio daikto nėra; juntamasis, erdvinis bei 
laikinis, pasaulis yra vienintelė tikrovė, kurią mes pažįstame. Tad, 
ar pažinimo objektas būtų sąmonės turinys, kurį mes, kaip moko 
pozityvizmas, atvaizduojame savo vaidiniais? Bet sprendimas 
nėra vienas tik vaizdavimasis, jis yra teigimas ar neigimas, p ri- 
tarimas ar nepritarimas. Bet ten, kur yra pritari- 
mas ar nepritarimas, turi būti ir kokia nors verčia Va- 
dinasi, spresmas derinasi su verčia, su privalymu. Tad 
šitas privalumas (Sollen), šita verčia duoda spręsmui objek- 
tyvumą, yra jo objektas. Šita verčia napareina nei nuo rea- 


1) W. Windelband, „Priludien“ 1884, 5 leid. 1915.; „Geschichte und Na- 
turwissenschaft“ 1894., 3. leid. 1904. „Über Willensfreiheit“ 1904., 2. leid. 1905; 
„Der Wille zur Wahrheit“ 1909; „Die Prinzipien der Logik“ 1912. (W. lir A. 
Rugių išleistoje) ,Encykl d. phil. Wissensch.* (skyrium 1913.) „Einleitung in 
die Philosophie“ 1914. 

2) Ir Vilh. Diltheyas (1833.— 1911.) griežtai kovojo prieš gamtos 
mokslų metodo taikymą dvasios mokslams ir stengėsi pastaruosius savotiškai 
pagrįsti vidaus patirtimi.—,Einleitung in die Geisteswissenschaften“. I dalis 
(1883); „Ideen über e. beschreib, und zerglied. Psychologie“ (1894); „Erlebnis 
und Dichtung“ (3 leid. 1910.); „Das Wesen der Philosophie (Kult. d. Geg.“ 
Syst. Phil. 1907.); „Der Aufbau der geschichtlien Welt in den Geisteswissenschaiten“ 
1 pusė (Sitzungsbericht d. Berl. Akad. 1910). 

laus nei nuo antindividualaus, gnoseologinio subjekto samonés. 
Juk spresdamas, t. y. pritardamas ar nepritardamas, šitas 
subjektas tuo pačiu pažįsta privalomumą esant transcenden- 
talų. Šitas trancendentalus privalumas, logiškai imant, yra 
pirmesnis už imanenčią tikrovę; ši juk tik mums tėra tikrovė, 
kiek mes ją pažindami, vadinasi, spręsdami, teigiame. Tuo būdu 
Rickertas reikalauja visiškos pervartos tos visuotinės pažinimo 
pažiūros, pagal kurią sprendimas turįs derintis su esybe arba 
tikrybe. O tai todel, kad apie tikrybe mes nežinome nieko, be 
to, kad apie ją sprendžiame, kaip apie esančią; juk kaip galė- 
tume žinoti, pirma teisingai nesprendę. Todel negalime sakyti, 
kad spręsti reikia taip, kaip tikrai yra, bet turime tvirtinti, kad tik 
tai tėra, apie ką reikia spręsti, kaip apie tikrai esantį dalyką, 
vadinasi, kad privalymas, o ne būtis yra logiškai pirmesnis da- 
lykas. — Psichologiškas ir logiškas arba ir fenomenologiškas (pa- 
gal Husserlį) tyrinėjimas rodo šitokį spręsmo ir tiesos supratimą 
esant klaidingą. Spręsmą mes priimame ne pripažinti verčiai, 
bet delto, kad randame, jog jis sutinka su tikru dalyko padėjimu, 
kuris pažinimo proceso metu betarpiškai arba tarpiškai atsistoja 
mūsų sąmonėje. 


DEVINTASIS SKYRIUS. 


Pozityvizmas ir jo artimosios 
pakraipos. 


1. Pozityvizmas. 


Pozityvizmą ypačiai išplėtojo Comteas (žiūr. žemiau) ir 
anglų filosofai St. Millis ir Spenceris. Vókioje jam atsto- 
vavo Ernestas Laasas (1837.—85.) Sis, priešindamasis „pla- 
tonizmui^ ir atmesdamas bet kokią metafiziką, tenori pripažinti 
tik „pozityvius faktus, t. y. išorės ir vidaus suvokimus“. Prie to, 
jis yra sensualistas!) Pozityvistiško požiūrio yra ir Fridr. 
Jodlis (1848. — 1914)2) su Al. Riehliu (žiūr. aukščiau); 
taip pat Eugenijus Dūhringas (gim. 1833.), atstovavęs materia- 
listiškai3) „Tikrovės teorijai“. 


1) „Idealismus und Positivismus“ (1879, 1882, 1884.) 

2) Geschichte der Ethik (2. leid. 1906.-12.); „Lehrb. d. Psychol* (3. 
leid. 1908.). 

3) ,Kursus der Philosophie als streng wissenschattliche Weltanschauung 
und Lebensgestaltung (1875.; labai perdirbta išėjo 1895. vardu „Wirklichkeits- 
philosophie“). 

2. Empiriokriticizmas. 


1. „Grynosios patirties filosofijos“ reikalauja Rich. A v e- 
narius (1843. — 96), „empiriokriticizmo“ tėvas.) Filosofijos 
uždavinys yra suvokti patirties duomenų visumą, mažiausio 
jėgų eikvojimo principu. Pirmasis dalykas yra tikrovę objektyviai 
aprašyti. Bet tikrovė tėra viena: pojūčių turinių tikrovė. 
patirtyje yra lygiaverčiai. „Grynoji patirtis“ šalina 
visas, grynai individualias, priemaišas iš subjekto pusės, kurias 
šis per „introjekciją“ prideda prie objektyvių pojūčių turinių. Kuo 
daugiau šitų priemaišų šaliname, tuo labiau artėjame prie „natū- 
rinės pasaulio sąvokos“. Tačiau pasiekta šita sąvoka tebus tik 
po labai ilgo laiko, nes ir tie, kurie ir senai pažino senųjų mąs- 
tymo įpročių netvirtuma — ir tie, patys nesijusdami, dar tvirtai 
jų tebsilaiko. 

2. Ernestas Machas (1838. — 1916.).2) — Ernestas 
Machas, skyrium nuo Avenarijaus, taip pat atmesdamas kiek- 
vieną metafiziką, išdirbo panašų gnoseologišką pojūtinį monizma. 
Vienintelė mums pažįstama tikrovė yra mūsų pojūčiai, Tai, 
ką mes vadiname kūnais, tėra reliatyviai pastovūs pojūčių kom- 
pleksai; tas pat pasakytina ir apie mūsų kūną ir apie mūsų „aš“. 
Skirtumas tarp fiziška ir psichiška tėra reliatyvus, daromas prak- 
tikos tikslams; iš tikrųjų visa yra lygiai psichiška, būtent, tik pojū- 
tis. Mūsų pažinimo dalykas ir tėra šitie pojūčių elementai ir 
jų santykiai. Mūsų pažinimas siekia suvokti ir tvarkyti pagal 
„mąstymo ekonomijos“ principą taisyklingus faktus, t. y. pojūčių 
sąryšius. Kadangi faktai nuolat mainosi, tai mes juos. tegalime 
suimti tik apytikriai, mintinai juos suprastindami. Todel į visas 
mūsų bendrines sąvokas reikia žiūrėti kaip į simbolius, jie 
tėra ženklai, schemos. Visi mokslai laikosi biologiškai ekonomiš- 
ko požiūrio; todel jie tėra relatyvūs ir turi visada būti pasiruošę 
užleisti vietą geresniam supratimui. 

3. Pozityvistiško, empiriokriticizmui artimo, požiūrio laikosi 
ir Teodoras Ziehenas?) (gimęs 1862.); taip pat: Góttingeno 
profesorius Maksas Verwornas4) (gimęs 1863.), Hansas Co r- 


1) Veikalai: „Philosophie als Denken der Welt nach dem Prinzip des 
kleinsten Kraftmasses“. 1876.; „Kritik der reinen Erfahrung“. 1888. — 90; „Der 
menschliche Weltbegriff^. 1891, — Suprantamiau, be savotiškos Avenariaus termi- 
nologijos, jo mokslą išdėjo Juoz. Petzoldas savo rašte „Einführung in die 
Philosophie der reinen Erfahrung“. 1900. — 04. 

2) Svarbiausieji filosofiniai veikalai: Die Analyse der Empfindungen. 1900. 
6. leid. 1911; Erkenntnis und Irrtum, 1905., 2. leid. 1906 — Plg. Rich. H ó- 
nigswald, Zur Kritik der Machschen Philosophie. 1903.; H, Henning, 
zoe als Philosoph, Physiker und Psycholog. 1905.; Klimke, op. cit. 
410. tt. 

3) ,Erkenntnistheorie auf physik. und psychophysiologischer Grundlage“ 
(1912); „Zum gegenwärtigen Stande der Erkenntnistheorie" (1914.) ir kt. 

4) „Allgem. Physiologie“ (5. leid. 1905.); „Die Frage nach den Grenzen 
der Erkenntnis.“ (1908.); „Die Entwicklung des menschlichen Geistes“ (2. leid. 
(1912.; ,Kausale und konditionale Weltanschauung* (1912.) ir kt. 

nelius!) (gimęs 1863.), Frankfurto profesorius, Vienos profe- 
sorius Henz. Gomperzas?) (gimęs 1870.). 

4. „Idealistiško pozityvizmo“ giesmę gieda 
Hans Vaihingeris (gimęs 1852.) savo veikale „Philosophie 
des Als Ob“ (1911.; 2. leid. 1913.). Ir jam tikrybė tėra tik pojū- 
čiai. Mūsų pasaulėvaizdis yra „milžiniškas fikciju tin- 
klas“. Bet šitos fikcijos turi praktiškos biologinės verčios 
ir todel yra palaikytinos. 


3. Imanentiné filosofija. 


Empiriokriticizmui daugeliu atžvilgių artima yra „imanentinė 
filosofija“. Ji išeina iš Berkeleyo ir Humeo. Pagal tą filosofiją 
visa tikrybé yra sąmonei imanenti. Daiktas, kuris nebūtų sąmo- 
nėje, būtų nesąmonė; tai reikštų, jog jį kartu ir mąstomu ir nemas- 
tomu laikome. Todel tikrybė ir sąmonė yra tas pat. 

Vyriausias šitos pakraipos atstovas Vilhelmas Schuppė 
(1836. 1913.)?), Greiiswaldo profesorius, sako: Kaip tikrai egzis- 
tuojąs dalykas mums tėra duotas vienas, sąmoningas, visada tas 
pats pasiliekąs „aš“; pasaulis yra jo sąmonės turinys. Kodel taip 
yra, mes nesuprantame. Toks nuolatinis sąmonės turinys yra 
mūsų pačių kūnas; iš analogijos samprotaujame, kad pojūčių 
kompleksas, panašus į mūsų kūną, yra taip pat kito „aš“ kūnas, 
ir tuo būdu prieiname kitų žmonių buvimo pažinimą, su kuriais 
mes bendraujame, kalbos padedami. 

Šalia individualaus „aš“, Schuppė taria esant dar „abstrakčią 
sąmonę“, „subjektą apskritai“, kuris yra įvairiose ėrdvės vietose 
ir laiko dalelėse; konkretinis atskirasis „aš“ ėrdvę ir laiką suvokia 
iš savo dalinio požiūrio, ir todel jam ėrdvė ir laikas atrodo objek- 
tyvūs, nepriklausomi; bet erdvė ir laikas pareina nuo sąmonės 
apskritai, nes yra jos turiniai. 

Antanas Lechairas (1849)*) pabrėžia abiejų, mąstymo ir 
būties, sąvokų korrelatyvumą; mąstymas visada yra būties mąsly- 
mas; būtis visada yra mąstoma būtis; jųdviejų abiejų reali vie- 
nybė sudaro konkrečią sąmonę. 

Schuppės mokiniai yra Richardas Schubertas — 
Soldernas (gimęs 1852.)5) ir Maksas Kauimannas 
(+ 1896.) 9) Schubertas sako, kad transcendenčius daiktus mes 


1) „Einleitung in die Philosophie“ (2. leid. 1911.) ir kt. 

2) „Weltanschauungslehre“ (1905. ir 1908.). 

3) Raštai: „Das menschliche Denken“. (1870); „Erkenntnistheoretische 
Logik". (1878.); ,Grundzüge der Ethik und Rechtsphilosophie“ (1882.); „Grund- 
riss der Erkenntnistheorie und Logik" (1894); „Der Zusammenhang von Leib 
und Seele, das Grundproblem der Psychologie* (1902.) ir kt. 

4) Svarbiaūsieji veikalai: Der Realismus der modernen Naturwissenschait 
im Lichte der von Berkeley und Kant angebahnten Erkenntniskritik*. (1879.); 
„Beiträge zur einer monistischen Erkenntnistheorie“ (1882.). 

) Svarbiausieji veikalai: „Uber die Transcendenz des Objekts und Sub- 
jekts“ (1882.); „Grundlagen einer Erkenntnistheorie“ (1884.), 

6) „Immanente Philosophie“ (1893.). 

todel tariame esant, kad, matydami priežastišką pojūčių sąryšį, 
manome, jog daiktai veikia ir mums nesant. Bet mes apie tą 
veikimą nieko nežinome. Schubertas, kaip ir empiriokriticizmas, 
taria tesant tik sįmonės turinius, be pastovaus „aš“. 

Ir Jon. Rehmkė (gim. 1848.) 1), pats savęs nelaikydamas 
imanentinés filosofijos šalininku, mano, kad „duotybė“ (das Gege- 
bene; filosofija yra „duotybės“ mokslas bendriausiu atžvilgiu) 
nėra anapus sąmonės. Bet čia esą kalbama ne apie atskiro 
žmogaus sąmonę, kad ji savyje turinti pasaulį arba jį gaminanti 
kaip savo vaidinį. 

Sąmonėje įvairybė jungiama į vienybę. Bet, arčiau įsižiūrėję, 
matome, kad kiekvieno daikto vienybėje yra įvairybės. Todel 
turime tarti, kad visa kas yra sąmonės turinys, vienos, visuotinės, 
visa ką apimančios sąmonės. Būties pasaulis = sąmonės pasau- 
liui. Šitame sąmonės arba būties pasaulyje reikia skirti atskirus 
daiktus ir atskirus „aš“. Abeji, daiktai ir „aš“, priklauso duotybei. 
Daiktai veikia vienas kitą ir „aš“ (savitarpio veiksmas). Tuo 
būdu yra išaiškinamas daiktų savarankiškumas žmogaus „aš“ 
atžvilgiu. Bet iš tikrųjų visa yra „sąmonybė iš savęs“ (Bewusst- 
seiendes an sich). Todel mes savo sąmonėje galime taip pat ir 
daiktus „vėliau mąstyti“, 


DEŠIMTASIS SKYRIUS. 


Metafiziškosios tendencijos. 


1. Vilhelmas Wundtas. 


Literatūra: Edmund K ö nig, W. Wundt (Frommanns Klas. d. 
Phil. XIII), 3. leid. 1909. — F. Klimke, Der Mensch, Darst. u. 
Krit. d. antropol. Problems in der Phil. W. Wundts. 1908. 

Vienas i$ žymiausių vokiečių filosofų naujausiais laikais yra 
Vilhelmas Wundtas. Jis gimė 1832. m. rugpiūčio 16. d. 
Neckaraue, Badene; nuo 1857. m. buvo privatdocentu, 0 nuo 
1865. m. fiziologijos profesorium Heidelberge; 1874 m. nuvyko 
į Züricha, o kitais metais buvo pakviestas Fechnerio įpėdiniu į 
Leipziga; čia jis įteigė pirmą eksperimentalinės psichologijos 
institutą. Iš jo raštų ypač paminėtini; „Vorlesungen über die 
Menschen und Tierseele“ (Leipzig 1863., 5. leid. 1911.); „Grund- 
zūge der physiologischen Psychologie“ (Leipzig 1873.-4., 6. leid. 
1908.-11.), „Logik“ (Stuttgart 1880-3., 3. leid. 1906.-8.); „Essays“ 
(Leipzig 1885., 4. leid. 1912); „Ethik“ (Stuttgart 1886., 4. leid. 


1) „Philosophie als Grundwissenschaft* (1910); „Das Bewusstsein" 
(1910.); „Die Seele das Menschen“ (4. Auf. 1914); ,Willensfreiheit* (1911.) 
„Anmerkungen zur Grundwissenschaft* (1913.). 

1912); ,System der Philosophie* (Leipzig 1889., 3 leid. 1907.); 
Grundriss der Psychologie" (Leipzig -1896., 11 leid. 1913.); 
„Vėlkerpsichologie“ (1900.-09., I. ir II. tom., Die Sprache, 3. leid. 
1911. ir 1912.); „Elemente der Volkerpsychologie“ (Mar 2 leid: 
Leipzig 1912.); ,Einleitung der Philosophie* (Leipzig 1901., 6. leid. 
1914.; „Sinnliche und übersinnliche Welt“ (Leipzig 1914.). 


Vundtas nori suderinti empirizma su idealizmu, Kartu su 
pirmuoju jis moko, kad filosofija turi remtis i$ patirties gaunamais 
faktais ir jgytas Zinias jungti j sistema; i$ vieno su idealizmu 
Wundtas steigiasi faktų pasaulį privesti prie paskutiniųjų, antjus- 
tinių priežasčių. Svarbiausias Wundto nuopelnas yra tas, kad jis 
metafizikai, — po to, kaip ji savo grynomis aprioriškomis speku- 
liacijomis buvo nustojusi pasitikėjimo, — vėl padėjo atgauti gar- 
bingą vietą, pastatydamas ją ant tikrovės pagrindų. Metafizika, 
jungdama atskirų empirinių mokslų davinius į mokslišką pilnatį, 
turinti duoti vieningą pasaulėžiūrą. 


l. Visas pažinimas kyla iš savitarpio patirties ir mąstymo 
veikimosi. Mąstymas yra susijęs su empiriniu turiniu, bet taip pat 
"nėra ir né jokio empirinio turinio, kuris jau nebūtų buvęs siokiu ar 
tokiu būdu mąstymo apdirbtas. Gryna patirtis ir grynas mąstymas 
tėra loginės fikcijos. Einąs pirma pažinimo pojūtinis suvokimas neduoda 
objektyvios realybės, bet leidžia spėti tokią realybę esant už suvok- 
tųjų apraiškų. Tai, ka mes laikome daiktais, vadinasi, visas išorės 
pasaulis, o taip pat ir mūsų pačių kūnas, tėra pirmiausia mūsų pojūčių 
ir vaidinių kompleksai. Daiktais, ir tuo pat gamtos mokslo dalykais, 
jie tampa tik tuo būdu, kad pažįstąs subjektas iš sąmonės turiniy 
pašalina visą subjektyvybę, ypač pojūčių savotiškumus. Tada bepa- 
lieka vienas erdviškas bei laikiškas vyksmas, kuriam tada primąstoma 
subjektas — materija, ir tvarkas principas— priezastingumas. Bet ir mate- 
rija ir priežastingumas tėra hipotetiškos padedamosios sąvokos. 


2. Toliau, nei kūno nei sielos negalime laikyti substancijomis, 
nes šita sąvoka yra taip pat mūsų subjektyvus padaras.  Substancijos 
sąvoka neglūdi di ikto sąvokoje; daikto vienybės vaidinio priežastis 
yra greičiau sąmonės vienybė. Savo paties vienybę „aš“ primeta 
vaidiniams. Substancija yra daiktas, kai jis yra duotas mūsų mąsty- 
mui, ir tuo ji skiriasi nuo justimis suvokiamo daikto. 


3. Tad siela nėra koks daiktiškas dalykas, kuriame vyktų vadi- 
namieji sielos vyksmai, bet yra pats šitų vyksmų visetas, sumą 
(aktvalybės teorija), „nuolatinis psichinio vykimo sąryšys“. 
"Tuo būdu sielos esmės klausimas sueina į klausimą šito sąryšio 
reikšmės. Cia galima pasakyti, kad visi psichiniai faktai yra ne daiktai, 
bet greičiau įvykiai; jie, kaip ir visi įvykiai, eina laike ir kitu nė vienu 
momento nepalieka tie patys, kas buvo buvę pirmesnį momentą. 
Nėra net vaidinių, o tėra tik vaidinių aktai. "Todel klaidinga yra 
kalbėti apie vaidinių laikymą atmintyje ir apie jų pagrįžimą į sąmonę. 
Tikrovėje tėra gaminami vien nauji vaidiniai, kurie su“ pirmiau 
buvusiais turi daugiau ar mažiau indenty turinį. Cia turime tik nuola- 

tin atgimimą. Prie to visų psichinių įvykių priežastis yra v alios 
veikimas. Valia pergauna visus atskirus sielos įvykius ir būsenas 
ir yra jiems tarpininkas. 


4. - Nebūdami tikros substancijos, kūnas ir siela nėra vienas 
antram nė skirtingu; čia veikiau tai, ką mes vadiname siela, tėra išvi- 
dinė būtis tos pačios vienybės, kurios išorinę pusę laikome jos kūnu. 
Prie to Wundtas, nežiūrėdamas šito sielos ir kūno identifikavimo, 
randa tarp abiejų neišlyginamą skirtumą ir jau todel tarp jų veiksmų 
nustato vadinamąjį psichofizini paralelizmą. Todel, kada 
patirtis mums rodo, j jog su tam tikrais sąmonės įvykiais yra susiję ir 
tam tikri fiziologiniai įvykiai, ir atvirkščiai, kada dualizmas tai steigiasi 
išaiškinti, priimdamas psichinių ir fizinių vyksmų savitarpio veikimąsi, 
— Wundtas šitą aiskinimą randa  nepateisinama, nes fiziniai ir 
psichiniai dalykai esą iš esmės vienas kitam skirtingi, o logiškas 
priežastingumo dėsnio taikymas verčiąs mus vienarūšius dalykus visada 
vesti iš vienarūšių. Gamtos priežastingumas, sako jis, yra gran- 
dinė be galo ir neleidžia psichinių dalykų versti fiziniais, ir atvirkščiai. 
Todel, kalbant apie pastaruosius, tegalima kalbėti ne apie kokį savitarpio 
veikimąsi, bet veikiau apie ėjimą vienų greta kitų, apie psichofizinį para- 
lelizmą; šis nėra išaiškinamas nei okazionalizmo teorija, nei priėmus 
vadinamąją iš anksto nustatytą harmoniją (Leibnizas). Bet aiškiai apie 
šitos problemos išsprendimą Wundtas nepasisako. Kita vertus, jis 
“mano, kad psichofizinis paralelizmas teveikias tik žemesnių psichinių 
procesų srityje, o ne aukštesniųjų, nes pastarųjų niekas fizinėje srityje 
neatitinkąs. 

5. Tikroji daiktų esmė yra valia (volunta- 
rizmas). Bet tai nėra, kaip skelbė, pav., Schopenhaueris, vienintelė, 
universali, atskiruose daiktuose apsireiskianti, aikštėn išeinanti valia. 
Priešingai, pasaulis yra individualių valios vienetų suma. Tik šie nėra 
viena nuo kitos atskiros substancijos, bet yra veiksmai, iš vidaus vienas 
kitą veikią. Valia nėra taip pat be sąmonės ir be tikslo; veikiau 
valios vienetai yra vaizduojamoji valia. Valios vienetams veikiant 
vienas kitą ir kylant iš to konfliktui, atsiranda vaidinys. Tuo tarpu, 
kada patys žemieji valios vienetai teturi tik momento sąmonę, šitų 
vienetų kompleksai turi jau savąją sąmonę. Jau žemiausi valios vienetai 
siekia prie aukštesnės evoliucijos. Ji yra visos tikrovės ėsmėje. 
Šitoje evoliucijoje valia nueina pagaliau tiek toli, kad ji pasiekia pačios 
savęs sąmonę. Gamta tampa dvasia, būtent aktualia dvasia, nes kaip 
potenciali dvasia ji jau glūdi gamtoje. Iki šiol evoliucija buvo varoma 
polinkių, dabar joje apsireiškia noras, planingas, sąmoningas įsikišimas 
į gamtos ir dvasios eigą. Pirmasis yra pastarojo palaipsnis, bet jis 
yra kartu iršio išraiška. Objektyvi tikrybės apsireiškimo lytis, būdama 
tikrovės manifestacija, yra, tiesa, reali, bet tokia, kokia j n apsireiskia, 
ji neegzistuoja atskirai nuo subjekto. Norėdami mąstyti ir apspręsti 
ka nors „savyje“, tegalime tai suprasti tik iš savo pačių būties. Mūsų 
patirtį papildo idėjas, būtent kosmologinė, teologinė ir ontologinė. 
"Tuo tarpu, kada abi pirmosios terodo tik reliatyvią galutinę vienybę, 
ontologinė idėja pagrindžia absoliučią galutinę vienybę. 

6. Tuo būdu iš valios vienetų išrieda visa, pradėjus nuo negy- 
vosios materijos ir baigus ‘žmogumi. Visa yra „vo luntaristiško 
evoliucionizmo“ padaras. Svarbiausia šito evoliucionizmo sąlyga 
yra „tikslų heterogenumas“, t. y. tas faktas, kad pasiektasis 
tikslas visada praneša jį varius; motyvą ir tuo būdu tolesniam valios 
veikimui atsiranda, taip sakant, naujų akstinų. Evoliucijos pažanga 
varo prie naujos evoliucijos; padarytas išradimas skatina prie kito išra- 
dimo; pasiekti tikslai verčia ieškoti aukštesnių tikslų. 


7. lr etikos srityje sutinkame tą patį Wundto evoliucionizmą. 
Dorovė laiko bėgyje esanti isriedéjusi i$ pnešdorovinės būsenos. Prie 
to, užuot vedęs moralinį gėrį ir blogi iš metafizinių principų, Wundtas 
mums tik rodo, ką žmonės iki šiol laikė ir dabar tebelaiko gera ir 
bloga. Bet, kad tuo būdu neišeitų viena tik etikos istorija, jis nurodo 
tam tikrus kiekvieno tikrai moralaus elgimosi postulatus; bet jie, 
aišku, tebūdami darytiniai, bet ne tikrai įrodyti, neturi nė jokios parei- 
guojamos galios. Aukščiausias — kaip atskiro Žmogaus, taip ir visos 
zmonijos — uždavinys yra gaminti dvasines vertybes ir nuolat varyti 
kultūros pažangą. Be humaninių, nėra nė, jokių kitų tikslų, kurių 
žmogus galėtų siekti. Bet negalima tarti, kad visas žmonijos padarytas 
dvasinis ir moralinis darbas turės kartą be pėdsako dingti. Mes 
džiaugsmingai viliamės, kad visa tai išliks vėlesnėms kartoms ir bus 
bendras dvasinis turtas aukštesnei evoliucijai; juk tikriausia dorovės 
esmė yra nesustojamas, nenuilstamas „siekimas. Prie to privatūs rei- 
kalai turi būti pajungti bendriems žmonių bendruomenės tikslams. 
Priešingai, atskirai valiai keliant maištą prieš bendrąją valią, gausime 
nedoróve. Prie to, pagal Wundta, bendroji gerovė visai nesutampa 
su atskiryjy gerovių suma, kaip moko vadinamasis utilitarizmas, bet 
stovi viršum ju. Taigi Wundtas pastebi, kad, spręsdami apie būtųjų 
laikų žmonių ir tautų moralumą, mes vadaujamės ne ta laime, ku- 
ria jie patys naudojosi ir kurios jie teikė savo amžininkams, bet 2iū- 
rime tik to, ką jie yra padarę visuotinei visų laikų žmonijos evo- 
liucijai. Mūsų valia nėra individualiné valia, bet yra dei narys 
universalios pasaulines valios. 


8. Zmogaus valia yra laisva ir todel zmogus uz savo darbus 
atsako; bet vis delto valią determinuoja charakteris ir išorinės 
priežastys. Tik per tai tėra galima tikra dorovės pažanga. Situo 
atžvilgiu individualinė valia turi prisiderinti prie visuotiniosios valios. 


9. Religiniai įsitikinimai, ypač Dievo buvimo įsitikinimas, 
nesiremia nei Dievo apreiškimu, kuris Wundtui atrodo negalimas, nei 
proto įrodymais. Greičiau čia veikia vadinamasis Kanto Dievo idėjos 
postulatas. Kalbėdamas apie Dievo santykį su pasauliu, Wundtas 
atmeta tiek supernatūralizmą, skiriantį Dievybei antpasaulinį buvimą, 
tiek panteizmą, identifikuojanti Dievą su pasauliu; greičiau esas priim- 
tinas panenteizmas, kuris į pasibaigiamąjį, empirinį pasaulį žiūri kaip į 
nepilną begalinio pasaulinio pagrindo manifestacija. Bet tas pasaulinis 
pagrindas, tas Wundto Dievas, yra ne kas kita, kaip pasaulinė valios 
visybė ir taip pat nuolat plėtojasi vis tobulesnėmis buvimo lytimis. 

10. Wundtas rado daug pasekėjų ir filosofijos evoliucijai 
padarė didelės įtakos. Nors Wundtas prisimygdamas ir teisingai 
pabrėžia patirties reikalingumą rimtai filosofinei spekuliacijai, 
tačiau jo sistemoje netrūksta visos eilės tvirtinimų „ir postulatų, 
kurie nėra pagrįsti patirtimi. Ir visai negalima ginčyti, kad Wundto 
filosofija turi aiškų subjektyvų atspalvį. Patvarios verčios tėra jo 
darbai eksperimentalinėje psichologijoje. Čia jo darbą varė tolyn 
daugelis jo mokinių. Toki buvo Kūlpe, Meumannas, 
Marbe, Stórringas ir kt. 


2, Fridrichas Paulsenas. 


1. Metafiziska tendencija matyti ir pas Fridr. P a u l- 
seną. Jis rašo: „Fizika turės tad pakęsti šalia savęs ir metafiziką. 
O, rasi, ji pasiryš vėl tapti gera jos draugė, kaip kad yra buvusi 

irmiau“. — Paulsenas gimė 1846. m. liepos 16. d. Langeborne, 
lezvige.  Humanistinius mokslus ėjo Altonos gimnazijoje. Šią 
pabaigęs, 1866. m, pastojo į Erlangeno universitetą, o vėliau į 
aukštąją Berlyno mokyklą. Iš pradžių Paulsenas studijavo teologiją, 
bet paskiau ėmėsi filosofijos; šalia jos studijavo dar filologijos ir 
istorijos mokslus. 1875. m. habilitavosi Berlyne raštu: „Versuch 
einer Entwicklungsgeschichte der Kantischen Erkenntnistheorie* 
ir 1875. m. paliko ten pat ekstraordinariniu, o 1893. m. ordina- 
riniu filosofijos ir pedagogikos profesorium. Miré 1908. m. rugpiūčio 
14. d. Svarbiausi jo veikalai: „Geschichte des gelehrten Unter- 
richts auf den deutschen Schulen und Universitáten vom Ausgang 
des Mittelalters“ (1885., 2. leid. 1895., 2 tomu); „System der 
Ethik“ (1889., 10. leid. 1913., 2 tomu); „Einleitung in die Philo- 
sophie“ (1892., 24. leid. 1912.); „Kant“ (1898., 4 leid. 1904.); 
„Philosophia militans“ (1901., 3 ir 4. leid. 1904). Paulseno filo- 
'sofijai labai atsiliepia Spinozos, Fechnerio ir Wundto sistemos. 


2. Pažinimo moksle Paulsenas, apskritai imant, laikosi, 
Kanto požiūrio. Kiekvienas pažinimas yra apriorinio subjekto veiks- 
mas, nors ir ne ta prasme, kad jis būtų absoliučiai besantykinis (bezieh- 
ungsloser) įvykis.  Inteligencijos veikimui turi įtakos to daikto 
prigimtis, į kurį ji kreipiasi. Nėra tikro pažinimo, kur nebūtų apriorinio 
ir aposteriorinio elemento. Pojūčiai be sąvokų yra akli, sąvokos be 
pojūčių — tuščios. Bet kuo toliau mokslas žengia, tuo mažesnė darosi 
justinio suvokimo rolė ir tuo daugiau atsipalaiduoja nuo jo mąstymas. 
Tik paviršutiniškai žiūrint tegalima tvirtinti, kad moksliškas pažinimas 
eina iš justinio suvokimo. „Ne justys padarė Koperniką moderninés 
astronomijos, arba Galilėjų moderninės fizikos grindėjais, bet intelektas“. 
Bet antjustinių dalykų tikras spekuliatyvus pažinimas yra negalimas. 
Jis turi tenkintis galimos patirties sritimi. Žmogaus pažinimas yra 
suvokiamasis duotybės konstruavimas. Su Kantu Paulsenas sutaria ir 
del „spekuliatyvinio“ ir „praktinio“ proto santykių. 

3. Bendroji Paulseno pasaulėžiūra yra monizmas. Tas jo 
monizmas yra paralelistiškas. Visi mechaniniai įvykiai aiškintini tik 

mechaninémis, visi psichiniai jvykiai — psichinémis priezastimis. Sa- 
vitarpio veikimosi niekur nėra, bet kiaurai eina paralelizmas. Kiek- 
vieną sielos įvykį atitinka kūno įvykis, ir atvirkščiai. Ne tik žmonių 
ir gyvulių kūnus, bet ir augalus, net neorganizuotą materiją, reikia lai- 
kyti sielinga. Ir atvirkščiai, visos sielos yra inkorporuotos. Ta pat 
reikia pasakyti ir apie dangaus kūnus. Jie taip pat yra nariai didelės 
visybės, kosminės visuotiniosios gyvatos, pasaulinės sielos. Pasaulinė 
sistema yra Dievo kūnas bei apraiška, 

4. Vadinasi, kosmologijoje Paulsenas laikosi panteistiško požiū- 
rio. Tiesa, visi gamtos įvykiai aiškintini grynai fiziškai. Bet negalima 
nuneigti, kad jie rodo į išvidinius įvykius, tarp kurių yra teleolo- 
giškas sarysis. Išvidiniuose įvykiuose apsireiškia valia, ne sąmoninga, 
vaidinių lydima, bet visai bendra, turinti su savim ir bevaizdišką 
siekimą, aklą veržimosi. Į visą gamtą reikia žiūrėti kaip į vieningos, 
į vieningą tikslą nukreiptos, valios apraišką. Paulsenas save ud 
idealistisko panteizmo pasekeju. 

5. Kalbédamas apie zmogaus siela, Paulsenas neigia 
pastovios nematerialios sielos substancijos buvima, ir, kartu su Fechne- 
ru ir Wundtu, tvirtina, kad siela esanti tik samonéje vienybe pavirtusi 
psichinių pergyveny daugybė. Tie, kurie tvirtina, kad reikia priimti 
sielos substanciją, nes šiaip nebūtų suprantamas jausmas be to, kas 
jaučia, arba vaidinys be to, kas vaidinasi, — tie pamiršta, kad tiek 
jausmas, tiek vaidinys niekuomet nepasirodo atskirai, bet drauge su visu 
sielos gyvenimu. Paprastai kalbėdami mes galime sakyti: siela turi 
vaidinių, jausmų, norų. Tik mes čia turime galvoje, kad šitos mintys, 
jausmai ir norai yra susiję su tam tikro laikotarpio individualiu sielos 
gyvenimu. Taip pat galima sakyti, kad atskirų įvykių atžvilgiu siela 
yra substancija, kuri tuos įvykius gamina ir neša; juk visą sielos 
gyvenimą sudaro atskiros mintys ir jausmai. Skirdamos nuo jausmų, 
kurie atsiranda ir pranyksta, visybė, būtent visas individualinis sielos 
gyvenimas, yra reliatyviai pastovi ir savarankiška. Bet jeigu manoma, 
pastebi Paulsenas, kad tai visybei reikalingas yra nešėjas, neerdvinga, 
nemateriali siela, tai reikia pasakyti, kad tokia esybė vėl būtų reika- 
linga nešėjo. Greičiau, su Spinoza, reikia manyti, kad siela yra vienos 
substancijos, t.y. Dievo, modus vivendi. Be Dievo, nėra jokios 
kitos substancijos. Ir kaip Dievo esmę kad reikia laikyti gryna aktua- 
lybe, taip tą pat reikia pasakyti ir apie sielą. — Atmesdamas sielos 
substancialuma, Paulsenas atmeta ir materijos, pagaliau ir gamtos 
mokslo palaikomų atomų substancialumą. I materijos vietą reikia 
priimti gryną jėgą, į vietą atominės sistemos reikia statyti energetinę. 

6. Paulsenas taip pat pasirodo Darvino transmutacijos 
teorijos šalininkas. Bet jis atvirai pasako, kad ši negalinti duoti 
patenkinamo atsakymo į visus klausimus, kurie gali iškilti del organinių 
esybių susidarymo, ir kad organinio pasaulio evoliucijos istorija mūsų 
planetoje niekuomet nebus be spragų. Kaip kosmologinis, taip ir 
dvasios bei istorijos gyvenimas gali plėtotis. Tai teisinga kalbos, 
papročių, teisės ir valstybės atžvilgiais. Sita evoliucija yra, bent 
pradžioje, nesąmoninga, nors vėliau čia prisideda ir sąmoningas darbas. 

Etika plėtoja, aiškina ir paremia dorovės dėsnius, bet jų neišranda. 
Taip pat ir su teise. Ji taip pat plėtojasi su tautos gyvenimu. — Jurista: 
ir įstatymų leidėjai jos neisranda, bet ją praplečia, derindami su duo- 
tosiomis gyvenimo sąlygomis ir aplinkybėmis. Pagaliau taip pat yra 
ir su valstybe. Ji nebuvo įkurta vieną kurią dieną balsavimo ir nu- 
sprendimo keliu; ji yra „išaugusi tautos gyvenimo lytis“. 


7. Etikoje reikia skirti gerybių mokslą ir pareigų 
mokslą. Pirmasis atsako į klausimą, kas yra aukščiausia gerybė, 
pastarasis svarsto dorovės įstatymą. Aukščiausia gerybė žmogui, tokia, 
kur jo valia yra galų gale atkreipta, Paulsenas, sutardamas su graikais, 
laiko tobulą žmogaus gyvenimą, t. y. gyvenimą, kur gauna pilnai 
išsiplėsti ir veikti visi doroviniai gabumai ir galios, ypač aukštesnėsės, 
dvasinės bei dorovinės protingos asmenybės galios. Kiekvienas 
gyvis, kaip jau Aristotelis pažymi, nori gyventi, nori išplėsti ir leisti 
veikti savo rūšies savybines jėgas. Ypatingas žmogaus gabumas yra 
„protas“, todel jis iš savo prigimties su savo žinojimu ir norėjimu 
steigias šitą aukščiausią jėgą išplėsti ir leisti ją veikti. — Žmogaus 
valioje atrodo esanti dvi vali: justinė, valdoma jausmų ir geismų, ir 
antrinė (sekundar), valdoma — visuotinių normų ir todel protinga. 
Veikdamas žmogus patraukinę valią (Triebwillen) turi pavesti proto kon- 
trolei. — Pareigas reikia skirti į individualines ir socialines. Pirmosioms 
priklauso savivalda, saikumas ir narsumas, pastarosioms — teisingumas 
ir artimo meilė. — Gerame veikime reikia skirti du momentu: subjek- 
tyvinį, gerą nusistatymą (Gesinnung) ir objektyvinį, veikimo tikrumą 
(Richtigkeit). Pirmasis momentas pareina nuo veikiančiojo asmens 
įsitikinimo, kad taip veikti yra moraliai būtina. Tuo tarpu antrasis 
momentas yra apsprendžiamas objektyviai: tikras veikimas yra tas, 
kuris veda prie aukščiausios gerybės, prie tobulo žmogaus gyvenimo 
sutvarkymo. 

8. Kalbėdamas apie religiją, Paulsenas sako, kad tikėjimą 
ir žinojimą reikia būtinai atskirti nuo vienas antro. Religija nereika- 
lauja „mąstyti, apie ką negali būti mąstoma, bet reikalauja tikėti tą, 
kas atitinka širdį ir valią, kas nesipriesina protui“. Pripažinimas fun- 
damentalaus skirtumo tarp tikėjimo ir žinojimo yra pirma sąlyga, kurią 
reikia išpildyti, norint nustatyti taikų religijos sugyvenimą su mokslu. 
Transcendentinis pasaulis nepasiekiamas mokslinio pažinimo priemo- 
nėmis. Religija eina ne iš mąstymo, bet iš pergyvenimo. Religija 
nuolat remiasi trimis jausmais: baime, stebinamuoju džiaugsmu ir 
nusivylimu. Iš baimės, būtent, išnykti širdis kreipiasi prie to, 
kas amžina, kam negresia išnykimas. Džiaugsmas, kur mes jau- 
čiame, pav., pavykus pradėtam darbui, stebėdami gamtos veikalus, 
dailės ir poezijos kūrinius, didžių žmonių gyvenimą, — taip pat kelia 
mūsų jausmą aukštyn. "Trečioji religijos priežastis yra nusivylimas ir 
pasaulinis nuovargis. Gyvenimas neišpildo, ką pirmiau pažadėjęs, 
žmogus pamato besąs nusivylęs, šitas pasaulis pasidaro jam šlykštus; 
tada jis ieško aukštesnio pasaulio. Sitie tad jausmai kelia žmogaus 
širdyje religijos reikalą. úTikra patenkinimą čia jai tegali duoti tik 
esamoji istorinė religija. Tai, kas paties sugalvota, yra valios dalykas, 

kurį galima ir palikti ir atmesti. Bet i$ religijos žmogus nori, kad ši 
ji pakeltų viršum jo paties ir jo sauvalios ir pastatytų ant tvirto, pati- 
kimo pagrindo. Šitą pagrindą teduoda viena istorinė religija, tas 
tikėjimas, kuriame kiti gyveno ir miré. Paulsenas mano, kad istoriškai 
paskutinė ir aukščiausia religinės evoliucijos forma yra monoteizmas. 
Jis polemizuoja prieš stebuklus, nes šie esą priešingi ne tik gamtos 
mokslams, bet ir mūsų religinio tikėjimo dvasiai. Jie esą reikalo 
priemonės, kuriomis turįs vėl būti įstatytas į tikrą kelią, šiaip jau savu 
keliu einąs, pasaulis. Bet taip Dievas nedarąs. 


3. Rudolias Euckenas. 


Literatūra: Rich. Falckenberg, Euckens Kampf gegen 
den Naturalismus 1901. — G. Weingartner, R. Euckens Stel- 
lung zum Wahrheitsproblem. 1914. — G. Wunderle, die Re- 
ligionsphilosophie R. Euckens (Samml. Stolzle). 1912. 


1. Rudolfas Euckenas gimé 1846. m. vasario 5 d. 1876. m. 
gavo profesoriaus vietą Jenoje ir sudarė filosofinę sistemą, daug 
kuo panašią į Fichtės. Iš jo veikalų ypač paminėtini: Geistige 
Strómungen der Gegenwart (4, leid. 1913.); Einheit des Geistes- 
lebens (1888.); Lebensanschauungen der grossen Denker (10. leid. 
1912.); Kampi um einen geistigen Lebensinhalt (1896., 2. leid. 
1907.); Wahrheitsgehalt der Religion (1901., 3. leid. 1912.); Ein- 
fūhrung in eine Philosophie des Geisteslebens (1908.); Gesam- 
melte Aufsátse zu Philosophie und Lebensanschauung (1903.); 
Der Sinn und Wert des Lebens (1908., 4. leid. 1914.); Kónnen 
wir noch Christen sein? (1911.); Erkennen und Leben (1912.); 
Zur Sammlung der Geister (1913.). 

Ir Euckenas metafizine spekuliacija nori jungti su empirišku 
tyrimu, eidamas prieš natūralizmą, steigiasi pagrįsti naują idea- 
lizma. Tam jis išranda naują metodą, kurį pavadina neo- 
loginiu. Šis metodas ima sielos gyvenimo apraiškų visetą 
ir tiria, ar už jų nesislepia gilesnė metafiziška vienybė, ar visa ko 
nejudina koks nors visuotinis vyksmas, eidamas prie tam tikro tikslo. 


2. Euckenas, iš tikrųjų, pasaulyje randa visuotinį dvasinį turinį, 
kurs atskirai išsiveikia. Tikrame dvasios darbe realizmas ir idealiz- 
mas turi vienas antrą pergauti. Asmenybė nėra kokia, dogmatiškai onto- 
logiška prasme paimta, pastovi didybė, bet yra laisvai kuriamas da- 
lykas. Prie to visa, ką žmogus mąsto ir daro, turi vykti iš pasauli- 
nės visybės dvasios, turi i a kosminiams dvasios gyvenimo reika- 
lavimams. Būtent, jeigu tikslai, kurių siekia mūsų veikimas, yra 
smulkūs, jeigu jie neatitinka objektyvių pasaulinės evoliucijos tikslų, 
tada mes prieiname visišką skepticizmą, o etikos srityje — anarchizmą. 
Tada kiekvienas gali elgtis, vartodamas savo pajėgas pagal savo nuo- 
žiūrą ir niekas neturi téisės tokio egoizmo trámdyti. 

3. Gyvenimo vargą ir darbą, padėtą betarnaujant kosminiam 
dvasios gyvenimui, gausiai atlygina gaunamas iš to išsivadavimas iš 

gamtiskojo „aš“ ankštumos. Zmogus pats savyje turi dvasios pasaulį 
ir gali prisidėti prie jo atstatymo. Tiesa, darbo imasi žmogus pir- 
miausia, norėdamas išsilaikyti, bet savo esme, savo turiniu, darbas 
žmogui gali tapti malonus. Kuo daugiau taip yra, tuo darbas tampa 
vertesnis, tuo daugiau jis virsta tolyn stumiama galybe. Mes kuriame 
daugiau ir daugiau iš savo dvasioje pasaulio pilnybės, ir tas kūrimas 
aukštai iškelia mūsų gyvenimą. Bet šitas aukštumas tepasiekiamas ir 
istürimas nenustojamu darbu, „aktyvizmu“. 

4. Euckenas smarkiai kovoja su perdėtu vertinimu kultūros kaip 
kultūros, t. y. vienų tik technikos laimėjimų ir žmogaus dvasios 
triumfy įvairiose mokslinio tyrimo srityse.  Žmoguje, jis pastebi, mes 
matome susitinkant du pasauliu, bet mūsų gyvenimas tejgauna verčios 
ir prasmės tik tada, sn viršų paima aukštesnysis. Tam reikia ne- 
sustoti prie pasaulio išorės, bet energingu, visą mūsų esybę atnauji- 
nančiu, darbu prasimušti prie tikros dvasinės ir esminės kultūros ir 
tuo būdu iš vidaus pusės padaryti žmogų tikrai didį. „Dabarties 
gyvenime perdėm buvo pastebima, kad koncentracija nepriauga ek- 
spansijos, kad mes perdėm, laimėdami išorėje, įpuolame į pavojų nu- 
smukti viduje, kad vis daugiau ir daugiau subyrame atskirais gabalais 
ir nebegalime aplinkumos antplüdziui beatstatyti nė jokios visybes. 
Surasti pakankamą atsvarą tam gresianciam issiblaskymui ir suseklė- 
jimui yra mūsų dvasinės savilaikos dalykas“. Todel mums reikia iš- 
sidirbti savyje tam tikrą gilumą; kitaip sakant, mes turime steigtis įsi- 
gyti vieningą, gerai pagrįstą gyvenimo supratimą.  Objektyvybė neturi 
būti mums kokia sustingusi heteronomija, koks svetimas įstatymas; 
priešingai, mes patys turime visa ljtinti į tam tikrą tikrovę. Todel ir 
individą auklėjant reikia vengti visa, kas silpnina paties individo 
verčią. Auklėjimas turi būti kiek begalint harmoningas ir, kaip ir 
Nietzschė pabrėžia, kiek begalint individualus, o ne taikomas visiems 
pagal vieną šabloną. Taip pat jis, ypač pradedamojoje mokykloje, 
neturi kreipti dėmesio į vieną naudingumą, šiaip nei suaugusieji nei 
jaunuomenė neturės jokių idealų. 

5.  Euckenas aštriai nupeikia ir mūsų laikų etikos pakraipą. Iš 
vienos pusės, jis sako, yra reikalaujama pasiduoti neasmeniniam gam- 
tos procesui, o iš kitos pusės matyti, kad tas individo pasidavimas gam- 
tai veda prie mechanizacijos, suseklėjimo viso vidaus gyvenimo. Viso 
žmogaus auginimas (Ausbildung), tas senas klasinių laikų humaniš- 
kumo idealas, yra pranykes, o bėra branginamas vienos kurios atskiros dva- 
sinės ar kūninės jėgos našumas. Apie vidaus puse nebeklausiama, ji 
gali būti suakmenėjus ir susitraukus; bevertinama apskritai pagal našu- 
mą. Nors istoriją daro didžiosios asmenybės, vis delto už pasaulinio 
tikslo įvykdymą absoliučios verčios gauna ir individas. Prie to kiekvie- 
nas individas gali kurti savo gyvenimą. Jis nėra vien tik kokia dide- 
lės mašinos dalelė. — Kad ir labai iškeldamas atskiro žmogaus pa- 
sidavimą pasaulinei visybei, Euckenas vis delto brėžtinai pabrėžia žmo- 
gaus individualybės verčią. 

6. Religija yra būtinas dvasios gyvenimo vainikas. Ji ne inte- 
lektualinio pamokymo, bet asmenisko pergyvenimo dalykas. Krikščio- 

nybe Euckenas supranta grynai racionalistiškai. Tiesa, jis sutinka, kad 
krikščionybė yra galingiausia pasaulinės istorijos apraiška, taip pat 
didžiausiai aukština Jėzų kaip žmogų, bet nepripažįsta jo dieviškumo. 
Evangelijose nėra apreiškimo, jose tėra išdėtas individualiai mistiška 
Jėzaus gyvenimožiūra; Jėzų jis tiesiog stato į „didžiųjų mąstytojų“ tarpa, 
tarp Plotino ir Giordano Bruno. "Tiesa, Jėzus turėjo aiškią Mesijo 
sąmonę, bet, arčiau įsižiūrėjus, pasirodo, kad tai buvo jo iliuzija. Visas 
Jėzaus gyvenimo turinys yra tik sąsajus apsigavimas. — Ir krikščio- 
nybė, kaip ir kitos religijos, turi amžinos gyvenimo tiesos, bet taip pat 
ir laikinumo. O tat privalo nuolatinio kitimo. Bet tais laiko priedais 
Euckenas laiko ne tik grynai atsitiktinės prigimties dalykus. Priešingai, 
tas kitimas turįs liesti ir dogmatinę pusę. 

7. Euckenas davė puikių minčių ir galingų argumentų prieš 
natūralizmą; taip pat reikia pripažinti ir jo aukštą etinį idealiz- 
mą. Tačiau jo sistemos pastatas neturi tvirto pagrindo.  „Abso- 
liutus dvasios gyvenimas“, ta centrinė jo filosofijos sąvoka, lieka 
nepagrįsta, net prieštaringa hipotezė. Su krikščionybės tiesa, apie 
kurią jis neturi pakankamo supratimo, jis pasielgia neteisingai. 


VIENUOLIKTASIS SKYRIUS. 


Naujausiosios pakraipos. 


1. Kritinis realizmas. 


Literatūra: M. Grabmann, Der kritische Realismus O. 
Külpes und der Standpunkt der arist. — schol. Philosophie (Philos. 
Jahrbuch 1916., 333, — 369. pusl.). 


Po racionalistinio idealizmo ir $alia skeptinio pozityvizmo su 
neokantiniu kriticizmu naujausiais laikais vél pradeda kilti r e a- 
lizmas. Jis priima realų, nepriklausomai nuo mūsų pažinimo 
egzistuojantį, pasaulį, kurį mes stengiamės savo pažinimu pasiekti 
ir kurį faktiškai iki tam tikro laipsnio ir pasiekiame. Justinis 
pažinimas, kad ir neduoda daiktų „atvaizdų“, bet vis delto, šalia 
subjektyvių, turi ir objektyvių elementų, padedančių apspręsti daiktų 
pasaulį.  Pozityvinių mokslų duomenimis pasirėmus, galima sta- 
tyti ir metafiziką; ji mus nuveda toliau už betarpišką patirtį. 

Be daugelio neoscholastikų, (žiūr. žemiau), šitą „kritinį rea- 
lizmą“ gina dar visa eilė ir kitų autorių, nutolstančių nuo vienas 
kito atskirais gnoseologijos ir ypač metafizikos klausimais. Tokie 
yra: Jon. Volkeltas!) Franz Erhardtas (gim. 1864.)?) 
Rostocke, Gustav Stórringas (gim. 1860.)3) Bonne, Ernestas 


1) „Erfahrung und Denken“ (1886.); „Quellen der menschlichen Gewiss- 
heit“ (1900.). * 

2) „Metaphysik“, I. tom. „Erkenntnistheorie“ (1894.), 

8) „Einführung in die Erkenntnistheorie* (1909.). 

Dürras (1898. — 1913.)'), Augustas Messeris (gim. 1867.) 
Giessene, Hermannas Schwarzas (gim. 1867.5) Greifswalde, 
Maksas Frischeisenas Kóhleris (gim. 1878.)*) ir Viljamas 
Sternas (gim. 1871.35). Žymiausias šitos pakraipos atstov 


yra Osvaldas K ülpé (1862. — 1915.)9). 


2. Edmundas Husserlis, 
Literatūra: Jos. Ge y ser, Neue und alte Wege der Philosophie. 1916. 


Nepaprastai didelés jtakos filosofijos evoliucijai pastaraisiais 
dešimtmečiais turėjo Edmundas Husserlis (gim. 1859), 
nuo 1916. m. profesorius Freiburge Breisgaue. Savo veikale 
„Logische Untersuchungen" (1900—01., 2leid. 1913.) 
jis, eidamas prieš psichologizmą, įtikrinamai įrodė logikos nepa- 
' reinamumą nuo psichologijos ir atrėmė psichologistiškas pažiūras. 
Husserlis pats pasisako, kad jam iš pradžių turėję įtakos Descartesas, 
Leibnizas ir Bolzanas, bet kartu ir Kantas su Herbartu. 

Ypač savo antrajame svarbiausiame veikale „Ideen zu einer 
reinen Phánomenologie und phánomenologischen Philosophie“ 7) 
filosofijai, kaip mokslui, jis nori duoti visai naują pagrindą savo 
„fenomenologija“. Ji yra moksliškas esmės pažinimas. Jos me- 
todas esmės „įžvelgimas“. Prie to dar, Husserlis pra- 
deda nuo sąmonės duotybės. Iš atsitiktinėmis žymėmis apvilktos 
atskiros apraiškos, betarpišku įžvelgimu, galima nustatyti sąmonės 
fenomeno esmę, pav., kas yra suvokimas kaip suvokimas, kas yra 
spalva, kas yra tonas ir tt. Tokios griežtos analizės keliu turi būti 
išaiškinti ir suvokti visi esmės sąryšiai iki paskučiausių jos skir- 
tybiu. Bet šita esmė, pagal Husserlį, teturi tik idealų buvimą. 
Esmės mokslas yra aprioriškas, mes čia turim betarpišką evidenciją. 

Realybės problemos atžvilgiu Husserlis laikosi idealizmo 
požiūrio: visa būtis tėra tik sąmonei būtis, o ne absoliuti būtis 
savyje (išskyrus grynąją sąmonę). 

Husserlio įrodymai už logikos savarankiškumą yra be dve- 
jojimo priimtini; taip pat teisingai jis pastebi ir tai, kad filosofija 
pirmiausia turi steigtis ištirti, kas esminga. Bet jo fenomenologija 
daug ko dar neišaiškina. Jo argumentai už idealizmą neatitinka 
faktinių mūsų suvokimo aplinkybių ir vienintelio patenkinamo 
jų aiškinimo. 

1) „Erkenntnistheorie“ (1910.). 

2 „Einführung in die Erkenntnisheorie* (1909.); „Die Philosophie der Ge- 
genwart" (120. — 126. psl.) (1916.) ir kt. 

3) „Das Wahrnehmungsproblem* (1891.); „Was will der Kritische Realis- 
mus?“ (1894.); „Grundfragen der Weltanschauung“ (1912.). 

4) „Wissen und Wirklichkeit“ (1912.). 

o) „Person und Sache“. Syst. der phil. Weltanschauung (1. tom. 1906.) ir kt. 

6) „Einleitung in die Philosophie“ (10. leid. 1922.); ,Erkenntnistheorie 
und Naturwissenschaft“ (1910.); „Die Realisierung“ (1. tom. 1912.). 

7) Husserlio leidžiamame „Jahrbuch für Philosophie und phänomenol. 
Forschung.“ (1. tom 1913.; ir atskirai.) 


ANTROJI DALIS. 


Naujausioji filosofija nevokiečių kraštuose. 


PIRMASIS SKYRIUS. 


Naujausioji filosofija Prancūzijoje. 


|. Sensualistiška bei materialistiška pakraipa. 
Frenologija. 


1. Prancūzų filosofija 18 šimtmetį baigė ateizmu ir 
materializmu. Šita pasaulėžiūra buvo didžiosios revoliucijos 
pamatas ir supozicija; persikėlė ji ir į 19. šimtmetį kaip prieš- 
revoliucinių laikų palaikas. Tačiau toliau plėtojama šita filosofija, 
savaime suprantama, negalėjo bebūti. Pasikartoja vis tos pačios, 
jau priešrevoliuciniais laikais kilusios, mintys. 

a) Pirmas sensualizmą su materializmu gina J. Jurgis Cabanis 
(1757. — 1808.), medicinos profesorius Paryžiuje. Smegenis, kaip 
nervų centrą, jis laiko viso mąstymo ir norėjimo principu ir nešėju: 
kaip kad pilvas virškina valgius, lygiai taip ir smegenys apdirba 
sensacijas ir daro jas psichinio gyvenimo elementais. 

b) Čia prisideda A. L. Claude Destutt de Tracyas, 
(1754. — 1836.), kuriam taip pat viso pažinimo kilmė yra sensacija, 
o mąstymas sutampa su jutimu. 

c) Platiems sluoksniams yra žinoma mediko Gallo frenologija. 
Gimė 1758. m. Wittenberge, gyveno daugiausia Paryžiuje. Svarbiau- 
sias veikalas: „Anatomie et physiologie du systėme nerveux“. Kadangi 
visos psichinės galios esančios surištos su smegenimis, tai iš didesnių 
ar mažesnių kiaušo iškilimų esą galima pažinti psichinius žmogaus 
gabumus! Jis priskaito 27 pagrindines psichines jėgas. 


lI. Socializmas. 


St Simonas, Fourieras, Cabetas, Proudhonas. 


1. Socializmo įsteigėjas Prancūzijoje buvo Saint-Simo- 
nas (1760. — 1825.), todel iš pradžių ir socializmas buvo vadina- 
mas sensimonizmu. Kilęs iš senos bajorų giminės, jis jau anksti 
nešiojosi mintį arčiau ištirti Žmogaus dvasios pažangą, kad paskui 


N 

galėtų dirbti civilizacijos patobulinimui ir reformuoti socialinius 
santykius. Šitoms mintims išreikšti jis parašė ištisą eilę veikalų; 
iš jų paminėtini: Rėorganisation de la société européenne (1814.); 
Du systėme industriel (1821.); Le nouveau Christianisme (1825.), 


Zmonija, moko St. Simonas, turi religinę ateiti. Bet ateities 
religija bus didesnė ir galingesnė už kiekvieną iš buvusiųjų religijų. 
Sitos religijos kunigais bus valstybės pirmieji žmonės. Ji remiasi ma- 
nymu, kad Dievas yra visuotinė, begalinė esybė, kad jis yra visa, 
kas yra (Dieu est tout ce gui est), o tuo tarpu žmogus yra tik apribota 
visuotiniosios gyvybės apraiška, skirta be paliovos augti Dievuje, t. y. 
žengti mene, moksle ir pramonėje. Tai yra tikras religinis kultas. 
Vadinasi, statoma žmonijai čia progres infini perspektyva. 

Ekonomijos srityje St. Simonas laikosi to principo, kad tik 
darbu jgytoji nuosavybė tėra tikra nuosavybė. Todel privatinio 
uždarbio principas ešąs palaikytinas, bet ligišiolinė paveldėjimo 
teisės sistema, neteisėtos turto nelygybės šaltinis, panaikintina. Tai, 
ką atskiras žmogus uždirba, po jo mirties atitenka valstybei. Tuo 
būdu į vietą paveldėjimo pagal kraujo giminystės teisę statoma pavel- 
AS teisė pagal nuopelnus, nes įgytuosius kapitalus valstybė 
isdalma savo piliečiams pagal jų nuopelnus. 


St. Simono pasekėjai buvo Bazardas, Enfantinas ir Cheva- 
lieras. 


2. Charles Fourieras (1772. — 1837.), gimęs Be- 
sansone, pastojo tarnauti į vienus Marseille'o prekybos namus 
kontoristu. Nepasitenkinimas šitų namų įmonišku elgesiu su- 
brendino jame pasiryžimą eiti, naujos filosofijos pagrindu, visuo- 
menės atnaujinti. Tuo tikslu jis parašė daug raštų; iš jų pami- 
nėsime: Thėorie des guatre mouvements ir Le nouveau monde 
industriel et socičtaire. 

Fouriero manymu, Dievas yra ne kas kita, kaip aktyvusis pasau- 
lio principas, materijoje ir per materiją įkūnėjęs ir gyvenąs. Vadina- 
moji Dievo valia yra visuotinė attrakcija, pergaunanti visą pasau- 
li ir apsireiškianti daiktuose patraukomis. Nuo jos pareina visas pa- 
saulio judėjimas. Ir žmoguje ji apsireiškia patraukomis ir aistromis, 
kurios jame viešpatauja. Todel savo patraukų ir aistrų žmogus neturi 
tramdyti ir varžyti; priešingai, jis turi jomis visada sekti ir pasiduoti 
joms valdomas: iš to, ir tik iš to, išaugs jam laimė. 

Iš to išeina, kad žmonių draugija turi būti taip sutvarkyta, kad 
visi žmonės galėtų nekliudomi patenkinti kiekvieną savo patrauką ir 
geidulį. Bet tam yél reikia naujai sutvarkyti nuosavybę ir naujai- or- 
ganizuoti darbą. Sita reforma turėtų būti tokia, kad kiekvienas savi- 
ninkas, nenustodomas nuosavybės tėisių, savo dab ar išskaidytus tur- 
tus sudėtų į vieną bendrą ekonominę įmonę, ir kad darbas būtų 
bendras. Tam įvykdyti Fourieras siūlo vadinamąsias falangas. 

Būtent, vienos kvadratinės mylios plote turi susijungti į vieną 
bendrą didelį pastatą (Phalanstėre) 2000 asmenų ir, vadovaujami vie- 
no vedėjo (unargue), sudaryti vieną falangą; ši falanga toliau skirs- 

tosi į „serijas“ ir „grupes“. Tarp šitų atskirų serijų ir grupių turi 
būti išskirstyti įvairūs darbai, išskirstyti, būtent, taip, kad atskiri žmo- 
nės galėtų darbais apsimainyti, taip kad jiems darbas nevirstų nuovar- 
giu, bet teiktų smagumo, Grynas pelnas iš darbo turi būti kas- 
met padalinamas. Kiekviena falanga turi savo tobulai įtaisytą namų ūkį, iš 
kurio žmonės gali tenkinti savo gyvenimo reikalus, ir kuris tarpinin- 
kauja taip pat turtų mainymui. Vaikai auginami bendrai; darbui ne- 
tikę auginami ir laikomi visos falangos lėšomis. 

3. Louis Cabetas (1788. — 1856.) gimė Dijone, bu- 
vo advokatas. 1840. m. pasirodė viešai su savo raštu „Voyage 
en Icarie“. 

Šitame rašte jis duoda komunistiškos visuomenės (Ikarija, uto- 
pija) vaizdą. Cia rodomas idealas tautos, pasiekusios tokią būseną, 
kur viešpatauja visiškas turtų bendrumas, kur nėra pinigų, nėra as- 
menų ir luomų nelygumo; ten bendros darbo vietos, ten tikslus regla- 
mentas visų išteklių ir pasilinksminimų, tačiau visur kupinai laimės 
ir nekaltybės. 

4. Juozapas Proudhonas (1809. — 1865.) gimė 
Besansone, buvo raidžių rinkėjas, paskui korektorius. Noréda- 
mas atsidėti mokslui, nuvyko vėliau į Paryžių. Cia jis pasiryžo 
ieškoti priemonių, kaip pagerinti neturtingiausios ir gausingiausios 
tautoje klasės padėjimą. Tam jis pirma parašė:  ,Qu'est - ce 
gue la proprietė?“, o paskiau ir daugiau tos rūšies raštų. Jis bu- 
vo įnirtęs religijos ir Bažnyčios priešas ir nepripažino joms nė 
jokios racijos. Dievo sąvoka yra ne tik vieni niekai, bet Dievas 
yra tiesiog piktybė — Dieu est le mal. 

Betyrinėdamas nuosavybę jis prieina išvadą, kad ši esanti 
vagystė, ir didžiuojasi šita mintimi. Nuosavybė panaikino lygybę 
ir įmetė liaudį į vergovę. Iš kitos pusės, jis vis delto jaučiasi turįs 
pripažinti nuosavybės principą, todel darbo gaminius leidžia palikti 
privatine nuosavybe. Visus kitus gaminius visuomenė turi paskirstyti 
tarp atskirų piliečių. 

5. Be šitų, paminėtinas dar Petras Lerouxas (1797.—1871.), 
taip pat raidžių rinkėjas. Jis toliau išplėtojo nepasibaigiamos pa- 
žangos principą, kurį buvo jau paskelbęs sensimonizmas. 

Jis moko, kad nėra Dievo be pasaulio ir pasaulio be Die- 
vo; kaip nėra nė jokio antpasaulinio Dievo. Taip pat nėra nė 
pomirtinio gyvenimo. Savo dangų žmogus turi kurti čia pat 
žemėje. 

II. Pozityvizmas. 
Augustas Comteas, 


Literatūra: Herm. Gruber, A. Comte, der Begrūnder des 
Positivismus, 1890.; to paties, Der Positivismus von Tode 
A. Comtes bis auf unsere Tage, 1891. 

1. Augustas Comteas (1798. — 1857.), gimęs tikrai 
katalikiškoje šeimynoje Montpelliere, dar lig jaunas pasižymėjo 

inteligencija ir žinių troškimu. Bet kartu aikštėjo ir nepaklusnus, 
atkaklus, atšankus charakteris. Studijavo jis Paryžiaus politech- 
nikos mokykloje egzaktinius mokslus. Po to (1830. — 1842.) 
pasirodo su savo ,Cours de la philosophie positive“, kur išdeda 
savo pozityvistišką filosofiją. Nuo 1845. m. jame įvyko permaina. 
„Pozityvinė filosofija“ virto „pozityvine religija“, kurios vyriausiu 
kunigu jis laikė pats save. Jos turinys yra išdėtas antrame svar- 
biausiame jo veikale „Systėme de la politigue positive“. Šitos 
permainos priežastis buvo svajinga Comteo meilė vienai mote- 
riai; todel ir savo naujoje religijoje Comteas moterims duoda 
aukštą vietą. 

2. Filosofijos dalykas, moko Comteas, yra tik pozity- 
vybė, duotybė, būtent tai, ką duoda stebėjimasirpaty- 
rimas; todel ji yra ir vadintina „pozityvine“ filosofija. Filosofiš- 
kas mąstymas turi tuos duotuosius faktus suvesti prie visu o ti- 
nių dėsnių arba, tikriau, gamtos ir istorijos faktams surasti 
bendrą dėsnį, kuriuo šitie faktai yra pagrįsti. Bet tai tepadaro- 
ma tik indukcijos būdu. Pozityvinės filosofijos metodas yra 
tad stebėjimas ir juo pagrįsta ir patikrinta indukcija. 

3. Šituo būdu randami dėsniai yra paskutiniai pozityvinės 

filosofijos pagrindai. Vadinasi, ji atsisako tirti daiktų esmę, pir- 
mąją priežastį, paskučiausias priežastis, Absoliutą. Apie visus ši- 
tuos dalykus mes nieko nežinome ir nieko negalime žinoti. Tai 
mums neišsprendžiami klausimai. Tai, kas yra anapus patirties, 
yra mums nežinoma sritis. To, kas anapus patirties, pozityvinė 
tilosofija neneigia, bet ir neteigia; ji negali daryti nei viena nei 
kita, nes ji nieko iš ten nežino. 
t 4. Bet žmonija ne iš pat pradžių tesilaikė šito požiūrio 
Zmogaus pažinimas yra tos rūšies, kad jis tik labai palengva te- 
žengia prie tobulybės. Tai galima pasakyti tiek apie atskirą in- 
dividą tiek ir apie visą žmonių giminę. Tad žmogaus pažinimas, 
pamažėle kildamas prie pozityvistiškos pasaulėžiūros, turėjo išeiti 
tam tikrą evoliucijos procesą. Šitas procesas yra valdomas tam 
tikro dėsnio — pozityvistiškas evoliucijos dėsnis. 


5. Būtent, toje žmogaus pažinimo evoliucijoje reikia skirti tris 
svarbiausius laipsnus. Pirmajame laipsnyje duotasias apraiškas žmo- 
nija aiškino antgamtinių as meniškų veikėjų veikimu (teologinis me- 
todas, teologizmas); antrajame ji tas apraiškas aiškino realiz u o- 
tomis abstrakcijomis (metafizinis metodas, metafizicizmas); 
trečiajame laipsnyje ji juos aiškinas iš visuotinių faktų arba dėsnių 
kurių tos apraiškos tėra būtinos išdavos (pozityvinis metodas, pozity- 
vizmas). 

a) Todel visų pirma žmonėse viešpatavo teologizmas. No- 
rédami išaiškinti gamtos apraiškas žmonės sugalvodavo pažįstančias 
ir norincias, t. y. asmeniškas, priežastis. Iš pradžių teologizmas buvo 
fetišizmas, toliau politeizmas, pagaliau, sutraukęs visus anuos antgam- 
tinius asmeniškus faktorius į vieną, jis virto monoteizmu. 

b) Tada žmonija priėjo metafizicizma. Ji nusikratė as- 
meniškai veikiančių esybių fikcijomis ir ieškojo veiksnių pačiame daikte. 
Prie to dar tuos veiksnius tada vaizdavosi kaip palici apraiškos 
„esmę“, ,prigimt", „jėgą“. Toliau visos esmės ir jėgos buvo suimtos 
į vieną. adinasi, dabar buvo operuojama kitomis fikcijomis, reali- 
zuotomis abstrakcijomis. 

c) Pagaliau šiais laikais žmonija siekia aukštyn prie tiesos, prie 
tikrojo pažinimo. Sitas procesas vyksta pozityvizme, kuris atmeta 
visas fikcijas ir skelbia: pažinimas turi laikytis tik pozityvių duomenų; 
mes negalime nieko kita pažinti, kaip tik patirties faktus ir, per induk- 
ciją, jų dėsnius. 

Vadinasi, teologizmas ir metafizicizmas, evoliucijos dėsniu, buvo 
būtini; jiedu buvo pereinamieji laipsniai į tikrą pažinimą. Bet da- 
bar jų gadynė jau praeitinai praėjusi ir jie beturi vien istorinės reikšmės. 

6. Visus mokslus Comteas suskirstė septyniais svarbiausiais: 
matematika, astronomija, fizika, chemija, biologija, sociologija 
ir etika, ir juos svarsto iš savo požiūrio. 


„Sielą“ Comteas, visai taip pat, kaip ir Gallas, išskirsto dau- 
geliu psichinių jėgų, lokalizuodamas tas jėgas įvairiose smegenų dalyse. 
Tuo tarpu moralybėje jam aukščiausias principas yra žmoniškumo 
pripažinimas ir įvykdymas, visuotinė žmonių meilė, vivre pour 
autrui. Altruizmas turi nugalėti egoizmą. Iš individo moralybei 
reikalauja pasiaukoti kolektyvinei žmonijos gerovei. 

7. Čia prišlyja jo religija. Religijos reikalas kyla iš gilaus 
ir širdingo troškimo būti vienybėje su visais žmonijos nariais. Todel 
pozityvistinėje religijoje į vietą antgamtinio, asmeniško Dievo atsistoja 
žmonija, kaip visetas visų gyvenančių, mirusių ir būsiančių Žmonių. 
Šitas „Grand être“ yra objektinio kulto objektas. Jam ypač atstovauja 
didieji žmonės, dirbę žmonijos išlaikymo ir tobulinimo darbą. Ta 
religinis kultas pirmiausia yra jie ms skiriamas. Religija tampa žmo- 
gaus dievinimu. 


IV. Skotinė ir eklektinė filosofija. 
Royer-Collardas ir Viktoras Cousinas, 


1. Vyriausias vadinamosios „škotinės filosofijos“ atstovas 
yra Royer-Collardas (1763. —1843.), parlamento advokatas, 
ir, Napoleono laikais, Paryžiaus universiteto profesorius. Jis, ne- 
sutikdamas su Condillaco pasekėjais, priima Reido pažiūras, to- 
del ir jo mokykla buvo pavadinta „škotine“, nes buvo kaip ir 
tęsinys Reido įsteigtosios .$kotinés mokyklos. Prisidédamas prie 
šio pastarojo, Royer - Collardas stengiasi atitraukti filosofiją nuo 
išorės ir pakreipti ją į išvidinį stebėjimą; todel filosofiją jis 
grindžia vidaus faktais, savisąmone. 

Iš vidaus patirties, moko jis, mes imame viso mūsų pažinimo 
pagrindus. Pirmiausia iš ten imame substancijos ir priežas- 
ties sąvokas Nuo to momento, kada siela ima save jausti, ji tiki 
savo esybe ir jos pojūčių santykiu su ta esybe. Pasiekusi kartą Sita 
pažinimą, ji apibendrina jį ir toliau, ir jau daugiau nebemąsto nė jo- 
kios kokybės be esybės, t. y. ji turi substancijos sąvoką. Toliau, 
pasizindama besanti iš savo valios aktyvi, siela pasižįsta besanti prie- 
žastis. Tada tarp priežasties ir padarinio ji nustato santykį, jį api- 
bendrina, ir tuo būdu prieina pažinimą, kad kiekvienas padarinys turi 
priežastį, ir taip apskritai. 

Kada šitos sąvokos ir principai surasti vidaus patyrimo keliu, 
tada jie gali būti taikomi ir kitoms žmogaus pažinimo sritims; tuo 
būdu prieinamas realus pažinimas. Tas minėtųjų sąvokų ir principų 
perkėlimas ir taikymas įvyksta, kaip Collardas išsireiškia, per „in- 
dukciją“; indukcijos vardu jis vadina analogiją. Cia Col- 
lardas susitinka su Beneke. 


Panašiu keliu, kaip Collardas, ėjo ir Maine de Bira- 
nas (1766.—1824.). 


2. Vyriausias eklektinés pakraipos atstovas yra V ik- 
toras Cousinas (1792.—1867.), filosofijos profesorius Pary- 
žiuje ir kai kurį laiką, Thiersui valdant, viešojo mokymo minis- 
teris. Jis parašė „Cours de Philosophie“. Eklektiku Cousinas 
vadinamas todel, kad giriasi nėsąs ekskluzyvus, tikėdamas kiek- 
vienoje filosofinėje sistemoje esant šiek tiek tiesos; todel jis iš 
kiekvienos sistemos imąs, kas joje teisinga, gera ir gražu. Taip, 
jis pasisavina Descarteso, Hegelio ir aukščiau minėtojo Collardo 
minčių. 

Substancija, pagal Cousiną, yra toks dalykas, kuris savo 
egzistencijos atžvilgiu nieko nesuponuoja, kaipo pagrindinę priežastį, va- 
dinasi, esybė, kuri egzistuoja pati per save (Descartesas.). Bet tokia 
esybė yra begalinė ir tegali būti tik Viena. Sitas Viena, šita begalinė 
Substancija yra Dievas. Substanciją atitinka modai. Dieviskosios 
substancijos modai yra idėjos. Idėjas vėl galima skirstyti idėjomis 
vienybės ir begalybės, įvairybės ir aprėžtybės, vienybės ir harmonijos, 
kurią sudaro vienybė ir daugybė, aprėžtybė ir begalybė. Pagal šitą 
trejopą idėją ir pats Dievas yra trejopas: vienybė, daugybė ir abiejų 
harmonija. 

Būdamas substancija, Dievas yra ir priežastis, nes abi sa- 
voki viena nuo antros neatskiriami. Kaip priežastis, Dievas būtinai ku- 
ria. Kaip priežastingumas, Dievas gali kurti; kaip absoliutus 
riezastingumas, Jis turi kurti. Kūryba jam nėra laisvas veiksmas, 
urio Jis galėtų ir neveikti. Bet sukurtieji daiktai nėra substancijos; 
jie neegzistuoja iš saves. Tad pasaulis ir visa, kas jame yra, yra gry- 
nas fenomenas — vienos, begalinės Dieyo substancijos fenomenas. 
Jame išeina aikštėn ir trys Dieviskosios substancijos modai: vienybė, 
daugybė ir jų dviejų harmonija; jos apsireiškia ne tik apskritai, bet ir 
. kiekvienoje atskiroje pasaulio būties srityje. 

V. Tradicionalizmas. 


Salia visų šitų, krikščionybės pasaulėžiūrai svetimų, filosofinių 
pakraipų Prancūzijoje susidarė ir tokia filosofinė spekuliacija, ku- 
ri krikščionybės minčiai, kovojančiai su laikų klaidomis, steigėsi 
padėti pergalėti. Bet tradicijos, t.y. kalbos ir Dievo Apreiškimo 
būtinumas tiesai pažinti buvo taip pabrėžiamas, kad individuali- 
nio proto pažinimo galia visai buvo nustumta į užpakalį. Tai 
buvo tradicionalizmas. 

1. De Bonaldas. — Grafas Louis de Bonal- 
das (1754. — 1840.) buvo tradicionalizmo įsteigėjas Prancūzijoje. 
Kilęs buvo iš senos, aukštos giminės ir revoliucijos laikais gavo 
emigruoti į užsienį. Napoleonui viešpataujant, vėl sugrįžo ir pa- 
liko švietimo patarėju, o vėliau peru (pair). Svarbiausias jo vei- 
kalas yra „Recherches philosophiques sur les premiers objets des 
connaissances morales". 


Bonaldo devizas buvo: L'homme pense sa parole, avant de 
parler sa pensée. Kalba, jo manymu, yra bütinas jrankis kiek- 
vienam intelektualiniam darbui, ir būtina priemonė kiekvienai 
moralinei egzistencijai. Kaip nė joks kūnas neegzistuoja mūsų 
akiai, kol jo mums neparodo šviesa, kol neparodo jo pavidalo, jo 
spalvos, jo vietos, jo santykių su kitais kūnais ir t. t.,—taip ir né 
jokia dvasia neegzistuoja nei sau nei kitiems, kol ji nepažįsta 
žodžio — žodžio, kuris jai atidaro intelektualinį pasaulį ir duoda 
pažinti jos pačios mintis. Be kalbos tad nėra nei mąstymo nei 
pažinimo! 

Todel žmonės negalėjo kalbos išrasti. Juk išradimas nėra gali- 
mas be mąstymo, o mąstymas —be kalbos. Kalbą žmogus tegalėjo gauti 
is Dievo, kaip ir būtį, — Dievas turėjo žmogui kalbėti pirma, kad šis 
kalbėti išmoktų. Bet žodis reiškia mintį. Tad, jeigu kalbą žmogus 
pradžioje gavo iš Dievo, tai jis ją gavo kartu su turiniu, t. y. su 
mintimis ir su tiesomis, kurias ta kalba reiškė. 


Kalbos suteikimas pirmajam žmogui buvo kartu ir pirmasis Dievo 
Apreiškimas, Su kalba ir per kalbą Dievas žmogui pranešė kartu 
ir visuotines moralines, socialines ir religines tiesas, Sitos tiesos su 
kalba ir per kalbą plétés toliau žmonių giminėje; šitų tiesų turėtoja 
ir nešiotoja paliko visuomenė; atskiras žmogus tas tiesas iš jos 
gauna socialinio mokymo keliu, mokomuoju žodžiu. Sita prasme visas 
pažinimas pareina nuo tradicijos; iš čia tradicionalizmas. 


Todel ir filosofijos svarbiausia supozicija yra šitas primityvus 
kalbos ir su ja susijusio Dievo Apreiškimo žmogui suteikimo faktas. 
Todel turime priimti tikėdami pirma tas visuotines tiesas, kurios yra 
pasilikusios žmonijoje iš pirmykščio Apreiškimo, ir tik paskui jau jas 
taikyti įvairioms moralinio pasaulio sritims ir daryti iš jų tolesnių išvadų. 
Tai, ir vien tik tai, yra filosofijos uždavinys. Be tikėjimo filosofija 
neturi nė jokios atramos. | 

2. Félicité Robertas Lamennaisas — F. R. de La- 
mennaisas (1782.-1854.) gimé Bretanijoje; buvo kunigas. Jau 
1817.-23 m. jis išleido garsų savo veikalą ,Essai sur l'indiférence en 
matiére de religion“, kuriame stojo uZ tradicionalizma. Jis dirbo 
ir politikoje. Nei filosofinés nei politinés jo paZiüros nerado Ryme 
pritarimo, todel jis labai susikrimto ir vis labiau ėmė tolti nuo 
Bažnyčios. 1834. m. pasirodė jo raštas ,Paroles d'un croyant“, 
kuriame krikščionybės mokslą dideliu įkarščiu stengiasi paversti 
politine demagogija. Tuo jis galutinai nutraukė ryšius su Bažny- 
čia ir mirė su ja nesusitaikęs. 

Lamennaisas yra tos pažiūros, kad individualaus žmogaus protas 
visai negalįs tiesos surasti ir įsitikrinti ją esant teisingą. Turime ieškoti 
kitos tikros tiesos pažinimo priemonės. Yra tai tikėjimas. Mumyse 
yra visa eilė tiesų, kaip antai, kad mes egzistuojame, kad mąstome, 
kad yra kūnų ir t. t, kuriomis mes tvirtai ir būtinai tikime. Bet tikėti 
reiškia priimti tiesą, remiantis kokiu autoriteto liudijimu. Cia auteritetas, 
kuriuo tikime, yra visuomenė, kurioje mes gyverame. Sutikdami del 
ko nors, kad tai tiesa, žmonės duoda mums pagrindo tą tiesą pripažinti 
taip pat tiesa. Vadinasi, tiesos kriterijus ir tikrumo principas mums visur 
yra visų žmonių sutikimas del kokios tiesos (Consensus communis). 

Tik tai tegali būti laikoma tikra ir teisinga, ką remia con- 
sensus communis. 

Cia išvidinis pagrindas yra tas, kad šitame „Consentement 
commun“ apsireiškia visuotinis žmonių protas (la raison gėnėrale), 
kuris individualiam protui yra nenugriaunamas autoritetas. Mat, Dievas 
yra kalbėjęs su pirmuoju žmogumi; žodžiais, kuriais jis kalbėjo, jis 
pasakė jam tiesą. Nuo pirmojo žmogaus tos apreikštosios tiesos paskui 
ėjo tradicijos keliu per visus laikus ir tuo būdu paliko bendru žmoni- 
jos lobiu, visuotinio proto turiniu. Tai ir yra pagrindas, kodel sitas 
visuotinis protas, t. y. consensus communis, kuriuo tas protas apsireiškia, 
tur būti mums absoliučiai įtikimas. Jo autoritetas remiasi galų gale 
Dievo autoritetu. 


3. L. Eugenijus Bautainas.— Tradicionalistinės doktrinos 
netvirtumas greit paaiškėjo. Todel stengtasi duoti jai labiau su-- 
pernatūralistišką lytį. Sita pakraipa ėjo būtent Strassburgo profe- 
sorius L. E. Bautainas (1796. — 1867.). Jo mokslas yra išdėtas 
rašte „De l'enseignement de la philosophie en France au 19-me 
siècle“. Pakilus prieš tą raštą Bažnyčios autoritetui, Bautainas 
atšaukė paskelbtas ten pažiūras. 


Tai tiesa, sako Bautainas, kad kiekvienas aukštesnis pažinimas 
remiasi tikėjimu. Bet tai yra tikėjimas ne žmogaus, tik Dievo auto- 
ritetu. Klausimas tegali būti tik tokis: Kame mes randame tas grynąsias 
tiesas, kurias Dievas yra apreiskes ir kuriomis mes tikime, pasikliovę 
Dievo autoritetu? Cia mes negalimę pasikliauti žmonijos tradicija, nes 
į ją yra prisimaišę daug klaidų. Cia mes turime kreiptis greičiau į 
Senojo [statymo ir į krikščionybės apreiškimą, kurio turinį paduoda 
Sventasis Raštas ir Bažnyčios tradicija. 


E 


Iš to eina, kad filosofija turi pradėti nuo Sv. Rašto, iš jo imti 
savo aukščiausius principus ir pagrindines tiesas. Ji turi tuos princi- 
pus įrodyti patirties keliu taikydama juos žmogaus ir gamtos gyveni- 
mui ir tuo suteikdama protui evidencijos ten, kur pirmiau buvo tie- 
siog tikima. Filosofija tad turi ieškoti žmoguje ir pasaulyje įrodymų 
tam, ką Dievas mus moko apie žmogų ir apie pasaulį; to tikslo sie- 
kiant, turi sutartinai veikti visos kitos pažinimo priemonės: justys, protas 
ir vidaus justis. 


Vi. Ontologizmas. 
H. Charles Maretas ir Alfonsas Gratryas. 
1. Abatas Maretas (1805.-1884.), Sorbonos profesorius, o vė. 


liau Suros vyskupas, parašė raštą „Thėodicėe chrétienne", kuriame 
prisipažįsta prie ontologistiškų pažiūrų. Jo manymu, Dievo pažinimas 
būtų negalimas, jeigu mūsų prote nebūtų iš anksto įdiegta Dievo idėja, 


paremta betarpiška percepcija. Vienas pats silogizmas, sako jis, negali 
mus nuvesti prie begalybės idėjos, nes, arba begalybė gudi didzio- 


joje premisoje—tada mes atsidurtume uzburtame rate—arba jos premisose 
nėra, o tada negalima iš premisų išvesti to, ko jose nėra! 


Tas primityvinės Dievo idėjos pagrindas yra tam tikras Dievo 
pranešimas (communication divine); ji remiasi pirmykščiu ir natüriniu 
Dievo apreiskimu žmogaus protui. Tiesa, išsiplėtoti mūsų sąmonėje 
šita idėja negali be pagalbos iš socialinės aplinkumos, be paskatinimų, 
mokymų ir žodžių. Bet šitos įtakos tos idėjos nepagimdo, o suponuoja 
jau esant ją mūsų sąmonėje Be šitos idėjos, mes, apskritai imant, ne- 
galėtume nei mąstyti nei kalbėti. Juk kiekviename spręsme mes varto- 
jame žodį „yra“. Būties idėja glūdi visuose mūsų spręsmuose. Bet 
ji yra ne kas kita, kaip idėja Dievo, kuris yra visuotinė būtis. 


2. Gratryas (1865.—1872.) ėjo panašia pakraipa. Gimė Lilleyje, 
buvo oratorijonų vienuolis ir parašė iš daug tomų sudėtą veikalą: De la 
connaissance de Dieu; De l'âme; Logique ir t. t. Gratryas sako, kad, 
kalbant apie Dievo pažinimą, reikia laikytis ne silogistinio, bet dialek- 
tinio metodo. Sis metodas yra induktyvus. Būtent, reikia panaikinti 
tribas, kurios varžo daiktus, reikia jas mintinai pašalinti — ir tada 
savaime, be jokio tarpininko pagalbos, gausime begalybės idėją. 


Tačiau tam iš subjekto pusės yra reikalinga viena sąlyga. Tai 
yra „dieviškasis jausmas žmoguje“. „Pirmoji moralinė dialektinio 
spręsmo sąlyga“, sako Gratryas, „yra begalybės jausmas, tas dieviš- 
kasis jausmas, kuris yra bendras aukščiausio gėrio arba begalybės 
bruožas, kuris veikia kiekvieną sielą“. Ar tą, „dieviškąjį jausmą“ reikia 
suprasti ontologiškai —nėra tikrai aišku; tačiau reikia manyti, kad taip, 
iš to, kad Gratryas žmoguje skiria dvejopą protą, žmogišką ir dievišką, 
ir moko, kad žmogus tik per tat tesąs protingas, kad pastarasis jį 
apšviečiąs ir sukeliąs jame pažinimą. 

VII. Intuicionizmas. 


Henrichas Bergsonas. 


Literatüra: A. Steenberger, H. Bergsons intuitive Philoso- 
phie, 1909. — Cl. Baeumker, Ueber die Philos. H. Bergsons (Phil. 
Jahrb. 25) 1912.—F. Klimke, H. Bergson, der Philosoph des Le- 
bens (Stimmen der Zeit 89) 1915. 


1. Ypatinga filosofine pakraipa sutinkame dabar Prancüzijoje. 
Ji vadinama intuicionizmu, o jos pagrindéjas yra Henrichas 
Bergsonas. Jis gimé ParyZiuje 1859. m., o nuo 1900.m. yra 
filosofijos profesorium Zymiausioje prancüzu mokykloje ,Collége 
de France*. Jo moksle ir déstymo büde matyti Schopenhauerio 
įtakos, bet kartu matyti ir jo paties žymi intuityviné menininko 
jėga. Jo paties įtaka paskutiniųjų metu prancūzų filosofiniam 
mąstymui ir šiaip jau nefilosofiniams sluoksniams yra didelė. Be 
ištisos eilės straipsnių, Bergsonas yra išleidęs šiuos raštus: „Essai 
sur les Données immediates de la Conscience“, Paris 1889.; 
vokiškas vertimas vardu: „Zeit und Freiheit“, 1911. „Matière et 
memoire“, Paris 1896.; vokiškai: „Materie und Gedächtnis“, 1908. 
„Le Rire“, Paris 19014; vokiškai: „Das Lachen“, 1914. „Intro- 
duction à la Métaphisique*, 1903, vokiškai.: „Einfūhrung in die 
Metaphysik“, 2 ir 3 tūkst. 1912. ,L'évoliution créatrice“, Paris 
1907.; vokiškai: ,Schópferiche Entwicklung“, 1912. 

2. Pagal Bergsona, klysta tiek filosofinis realizmas, tiek ir 
idealizmas, manydami, kad racionalinis mąstymas galįs pažinti 
realybę. Realybę pažinti tegalima tik intuicija. Protas mums 
neduoda nei pasaulio nei dvasios pažinimo. Jis tėra praktinis 
gabumas, kreipiamas daugiausia materijai naudoti. Tačiau nereikia 
pamiršti, kad protas nurodė mums kelią į intuiciją. 


3. Protas skatina mus tirti tolyn, bet intuicija gali viena pati 
duoti mums naujų pažinčių. Ji yra išaugusi iš instinkto ir betarpiškai 
liečia gyvenimą. Mūsų vadinamasis sveikas žmogaus protas, „sens 
commun“, yra visai artimas šitai intuicija. Jis daug arčiau prisišlieja 
prie tikrovės, nekaip protas, ir todel ją daug geriau pažįsta. Tiesa, 
jo pažiūros turi būti žymiai pagilintos tam, kad iš jo galėtų atsirasti 
filosofija, kuri yra grynasis pažinimas.  Sveikojo žmogaus proto sritis 
yra labai aprézta. Jis, kaip ir intelektas, tėra kreipiamas į praktikos 
dalykus.  Intuicija, tiesa, iš kilmės taip pat nėra galia, kaip ir sveikasis 
žmogaus protas. "Tačiau ji yra tuo pranašesne, kad gali būti tiesiog 
taikoma gyvenimui ir dvasiai. 

4. Visi dideli ir vaisingi darbai, atlikti seniau moksle ir filoso- 
fijoje, eina iš intuicijos. Kiekvienoje žymesnėje filosofinėje sistemoje, 
nors jos skeletas ir labai atrodytų racionalistiškas, matyti intuicijos 
darbo, išeinančio iš sistemos rėmų. Bet vis delto būtina yra 
visa iš pagrindų ištirti, „nes iš tikrovės tol negausime nė jokios 
intuicijos, nė jokios intelektualinės simpatijos, lol, ilgai bendraudami 
su jos matomomis formomis, nejgysime jos pasitikėjimo“. Visos 

24 

realistinės ir idealistinės filosofijos klaidos kyla iš to, kad buvo 


manoma, jog vadinamieji pojūčiai ir mąstymas esą tam, kad galėtume 
pažinti tikrovę, kad jie turį spekuliatyvų paskyrimą. 

5. Didelė klaida yra manyti, kad daiktų esmė turinti egzistuoti 
protui suvokiamu būdu. Tik mūsų praktikos galvojimas sukelia mu- 
myse šitokį nepamatuotą vaidinį. Pasaulio būtis tėra, tikrai sakant, 
tapsmas, o šitas tapsmas mūsų protui yra kaip tik nesuvokiamas. 
Kaip kinematografe kad tūkstančiai momentinių atvaizdų išeina ant 
filmos, jungiami sukamojo aparato tolydiniu judesiu, taip intelektas 
vaizduojasi daiktų tapsmą. 

6. Mūsų kūnas yra veiksmų, vienų tik veiksmų, įrankis. Vai- 
diniui gaminti jis niekaip ir niekuo nedera. Kūnas, nei suvokiant, nei 
atsimenant, nei tuo labiau kokiam aukštesniam dvasios veiksmui einant, 
nieko tiesiog neprideda prie vaidinio. Tikrovės pažinimas yra vienas 
intuicijos dalykas. Si trunka akimirksnį. Bergsonas skiria du įvairiu 
„aš“. Pirmąjį iš ju mes pasiekiame giliu susimąstymu; jis mums mūsų 
viduje padeda pažinti gyvas esybes, kurios viena kitą visiškai pergauna 
ir kurių ėjimas viena po kitos laike nieko bendra neturi su gretinimu 
erdvėje. Bet tie momentai, kada mes save tokiu būdu suvokiame, 
tėra reti. Daugiausia mes gyvename nutolę nuo savo tikrojo „aš“. 
Mes gyvename daugiau išorės pasauliui, nekaip sau; mes „esame 
daugiau veikiami“, nekaip veikiame; mes daugiau kalbame, nekaip 
mąstome. — Tas manymas, kad žmogaus pažinimo procese intuicijai 
reikia skirti vedamąją rolę, kaip rodo filosofijos istorija, nėra naujas. 
Naujas tėra būdas, kaip Bergsonas steigiasi pagrįsti savo požiūrį. 


7. Bergsonas sako, kad pažinimas eina keturiomis stadijomis: 
iš instinkto išeina sveikas žmogaus protas; šis, „gilėdamas“, virsta 
intuicija. Tačiau tuo evoliucija nesibaigia. [Intuicija tėra tik „skystas 
rūkas“, kuris turi sutirstéti į „šviečiantį mūsų sąmonės branduolį“, i 
protą. Vadinasi, pastarasis yra šito proceso aukščiausias laipsnis. lr 
vis delto protas turįs skatinti, ruošti intuiciją, ir tai savo nepa- 
sisekimu (!). 

8. Aukštyn einanti, kürybiskoji tikrovė iš savo esmės yra 
sąmonė; iš jos eina ir gyvybė; šioji yra vieninga sąmonė, kurios įvai- 
rūs elementai vienas kitą persunkia. Tik susitikdama su materija, šita 
sąmonė tesuskyla į atskirus individus. Visi gyviai tėra atžalos vienos 
jėgos, varančios biologinę evoliuciją, einančią per visas generacijas. 


9. Bergsonas ypačiai pabrėžia, kad pasaulyje nieko 
nėra nauja. Juk substancija yra patvari, o jos kiekybė gamtoje 
nei didėja nei mažėja. "Taip pat ir su energija. Pasirodžius kokiam 
naujam dalykui, teturime* klausti, kas jis buvo pirmiau, iš kur jis atsi- 
rado, nes jis šiaip ar taip turi būti jau pirmiau buvęs. Tiesa, tarp 
substancijų įvyksta įvairių konsteliacijų ir komplikacijų; taip, substancija 

eičia savo vietą kitų atžvilgiu ir tuo pat savo energiją. Bet tai nė 
kiek nepakeičia nekintamo visuotinio pasaulio vaizdo. Jis visada 
palieka tas pats. 


Su Bergsono sistema iš dalies daug panašumo turi 

VIII. Modernizmas. 


A. Loisyas, A. Houtinas, E. Le Royas, Romolas 
Murris, A. Fogazzaras, G. Tyrellis. 


Literatūra: Anton Eisler, Der Modernismus. 2. Aufl. 1912. 

is qa Bessmer, Philosophie und Theologie des Modernismus. 
. m. 

1. Ištisa eilė subjektyvių, visai savotiškai pasirinktų, nejro- 
dytų nuomonių sudaro tas teologines bei filosofines sistemas, 
kurios nuo Pijaus X. enciklikos „Pascendi“, išleistos 1907. m. 
rugsėjo 8. d., vadinamos paprastai modernizmu. Jį skelbiant 
pirmiausia sutinkame Alfredą Loisyą!), iki 1893. m. buvusį 
Paryžiaus „Institut Catholigue“ egzegezės profesorių. Prancūzija 
yra didžiausia modernizmo tvirtovė. Iš modernizmo pasekėjų 
prancūzų dar paminėtini: A. Houtinas?) ir E. Le Royas3); toliau 
italai *) Don Romolas Murris ir A. Fogazzaras *), anglas G. Tyrellis9). 
Tiek teologijos, tiek ir filosofijos srityje šitie vyrai laikosi ištisos 
eilės klaidingų pažiūrų, o dažnai ir didelių klaidų. Svarbiausias 
iš jų popiežius Pijus X. yra pasmerkęs ir sudėjęs į minėtąją savo 
encikliką. k 

2. Pirmiausia modernistai gina agnosticizmą. Zmogaus 
protas, jų manymu, turi pasitenkinti matomųjų apraiškų sritimi ir nei 
turi tėisės nei gali peržengti jos ribų. Todel mūsų protas negali 
pakilti nė prie Dievo, tos aukščiausios ir svarbiausios iš visų prigim- 
tųjų tiesų. 

3. Tačiau agnosticizmas tėra negatyvioji modernistų pažinimo 
mokslo pusė. Pozityvioji jo pusė yra vitalinė imanencija, 
Kadangi žmogus savo protu negali religijos pasiekti ir kadangi religija 
vis delto yra reikalinga paaiškinimo, tai šito paaiškinimo reikia ieškoti 
ne už žmogaus, bet žmoguje; o kadangi religija yra tam tikra gyvenimo 
lytis, tai šito paaiškinimo reikia ieškoti žmogaus gyvenime. Tai yra reli- 
ginė imanencija. Jausmas sukelia dievybės privalymą, troškimą. Bet ka- 
dangi šitas jausmas tepasirodo tik tam tikromis, patogiomis sąlygomis, tad 
jis ir nepriklauso sąmonės sričiai. Jis iš pradžių stovi žemiau sąmonės, 
būtent „pasąmonėje“. Sitoje pasąmonėje glūdi religinio jausmo šaknis, 
ir mes negalime jos pagauti. 

4. Dabar kyla klausimas, kaip dievybės privalymas, kurį ž Žmogus 
savyje jaučia, tampa religija. Modernistai sako, kad tai įvyksta $ šiuo 
būdu: mokslas ir istorija yra apriboti iš dviejų pusių: išorės pusės 


1) La religion d' Israel. L'Évangile et P Église. Études évangeliques, 
Le quatriéme Evangile. Simples Réflexions. Quelques lettres sur les questions 
actuelles. 

2) L'Americanisme, La question biblique au XX e. siècle. 

3) Dogme et Critique. 

4) Italų modernistų programa. Jena 1908. 

5) Je Santo (romanas). 

6) Through Scylla and Charybdis or the Old Theology and the New: 
Vokiečių kalbon versta Wolífo, Jenoje, 1909, 


Visi tie raštai įtraukti į indeksą. 
24* 

matomuoju pasauliu ir i$ vidaus pusės — sąmone. Pasiekus vieną iš 
šitų ribų, nebėra (pasak agnosticizmo) kur beeiti, nes anapus jų yra 
nepažįstama sritis. Akivaizdoje šito nežinomumo — tiek to, kuris 
yra už Žmogaus ir anapus matomosios gamtos, tiek ir to, kuris 
glūdi žmogaus viduje, jo pasąmonėje — dievybės privalymas religingai 
nusiteikusiame žmoguje sukelia tam tikrą, ypatingą jausmą, kaip sako 
fideizmas, be jokio spresmo iš proto pusės. Sitas jausmas yra 
toks, kad jis dieviškąją realybę suima į save, kaip dalyką ir giliausią 
priežastį, ir jungia žmogų su Dievu. Sita tad jausmą modernistai 
vadina tikėjimu, ir taip suprastas tikėjimas j jiems yra religijos pradžia. 


5. Šitas dievybės j jausmas iš savęs yra tamsus ir neapibrėžtas. 
Tada ateina protas ir nušviečia jį savo šviesa. Šis, protas, yra tartum 
tapytojas, kuris suranda ir atnaujina senoje drobėje išblukusias linijas. 

itas proto darbas eina dviem etapais: primityviniu, kada protas 
savaimingai apsireiškia liaudišku būdu, i ir aukštesniu, kada protas savo 
primityvias mintis apdirba refleksijos ir tyrimų padedamas 1 ir savo pir- 
mykštes formules pakeičia pagrindingesnėmis ir griežtesnėmis. Sank- 
cijonavus šitas formules Bažnyčios vyriausybei, gauname dogmas. 
Jos tėra netobula tiesos išraiška, simboliai. Kaip simboliai, jos turi 
prisitaikyti prie žmogaus išsilavinimo laipsnio, vadinasi, iš savo esmės 
yra kintamos. Sitas dogmų perdirbimas ir plėtojimas turi atitikti širdies 
reikalavimus. Kada jos pradeda nebesiderinti su religiniais jausmais, 
tada jos netenka savo verčios, turi būti paliktos ir pakeistos naujomis. 
Kitaip sakant: dogmos plėtojasi. 

6. Pagaliau reikia pažymėti, kad, modernizmo supratimu, tarp 
tikėjimo ir mokslo negali kilti konfikto, nes kiekvienas i iš jų sudaro 
savo pasaulį, turi po atskirą savo sriti. Mokslas yra pažinimas, o 
tikėjimas, priešingai, pats per save nėra né joks samprotaujamasis 
pažinimas, bet tik siekimas tos nekintamos es bės, kuri yra visų 
permainų pagrindas, dievybės siekimas. Vis delto tikėjimas trejo 
atžvilgiu pareina nuo mokslo, būtent: |. šio kontrolei priklauso reli- 
giniai faktai kaip istorinis faktas, 2. protui priklauso Dievo idėja 
ir 3. darant pasaulėžiūrą, reikia atsižvelgti, kad ji išlaikytų mokslišką 
vieningumą. 

7. "Tokie yra filosofiniai modernizmo principai. Charakterin- 
gosios, jo žymės yra: agnosticizmas, imanentizmas, fideizmas, simbo- 
lizmas ir evoliucionizmas.—Be išvardytųjų modernistų, dar paminėtini”): 
a) Prancūzijoje: E. Lefrancas, M. Blondelis, G. Fonsegriveas. Cia 
prisideda ir Bourgo kongreso (1900.) iniciatoriai ir nariai (Lėmireas, 
Lacroixas, Garnieras, Dehonas ir kt.), toliau laikraščių: „Demain“, 
„La Ouinzaine“, „Revue du Clergé francais“, „Revue d' p et 
de littérature religieuse“ ir tt. bendradarbiai; b) Italijoje modernistiško 
požiūrio yra: Semeria, Minochis, Vitalis ir kt; c) Vókioje: K. Geber- 
tas, E. Jungas ir J. Schnitzeris. Modernizmo puse laikė ir laikraštis 
„Das Neue Jahrhundert“. 


Daugelis Éiz minimų rašytojų neteisingai priskaityti prie moder- 
nistu. Vert. 

ANTRASIS SKYRIUS. 


Naujausioji filosofija Anglijoje ir 
Amerikoje. 


I. Utilitarizmas, pozityvizmas (agnosticizmas), 
transformizmas (evoliucionizmas). 


Jeremijas Benthamas. 


1. Anglijoje pirmiausia minėtinas yra Jeremijas Bentha- 
m as (1748.—1832.). Pirma buvo advokatas, bet paskiau metė 
praktiką ir ėmė rašyti. Rašė iš teisės bei valstybės mokslų srities. 
Be kitų veikalų, parašė: „Introduction to the principles of Morals 
and Legislation“, „Traitė de la législation civile et pėnale“, 
„Deontology or the science ot Morality“ ir t.t. 

2. Benthamas visa ima iš utilitaristiško požiūrio. Uti- 
litaristinis principas, jo manymu, pirmiausia taikytinas moralybei. 
Dorybė, jis sako, tik tuo atžvilgiu tėra gerybė, kad iš jos yra pomėgio 
ir smagumo. Taip pat nedorybė yra blogybė del to, kad iš jos eina 
nesmagumas ir skausmas. Tad moralybė yra ne kas kita, kaip mokė- 
jimas žmogaus veiksmus tvarkyti ir kreipti taip, kad iš jų gautume kiek 
galint daugiau žemės laimės. Todel žmogus visada turi aukoti 
mažesnį reikalą didesniam, akimirksnio — patvariam, abejotiną — 
tikram. Tik šita prasme dorybė tereikalauja aukos ir savimaršos. 

3. Utilitaristinio principo reikia laikytis ir įstatymus lei- 
džiant. Įstatymus leidžiant visada svarbiausias dalykas turi būti 
bendroji gerovė, bendroji nauda (utilité gėnėrale). Aukštesnės normos 
įstatymų leidimui nėra. Įstatymų leidimas teturi siekti vien tik ben- 
drosios gerovės maksimumo ir blogybės minimumo, neatsižvelgdamas 
nė į jokį aukštesnį, vedamąjį principą. 

Hartleyo asociacinę psichologiją priėmė ir toliau 
plėtojo (tik be fiziologinės hipotezės) Jamesas Millis (Analysis 
of the phenomena of the human mind. 1829.). Svarbiausios asocia- 
cijų priežastys yra vaidinių greitumas ir ėjimas po vienas kito, jų susi- 
tikimo dažnumas. Taip pat ir dėmesys turi čia skatinamosios reikšmės. 

5. Ir Reido filosofija rado pasekėjų. Buvo tai Viljamas Ha- 
miltonas (1856.), turėjęs iš dalies įtakos ir iš Kanto. Savo rašte „Lec- 
tures on Metaphysics and Ethics" jis visų mokslų pagrindu laiko instinkty- 
vines nuomones, kurias sveikas Zmogaus protas (common sense) sako 
mums jas esant būtinas visuotinės reikšmės tiesas. Jeigu jos būtų 
klaidingos, tai pati mūsų prigimtis būtų melas. Išorės pasaulio buvimą 
mes pergyvename betarpiska. Mūsų pažinimas yra patyrimo aprėžtas. 
Kartu su Kantu, Hamiltonas pripažįsta praktinio proto postulatus. 

Johnas Stuartas Millis. 


Literatūra: S. Saenger, J. St. Mill (From. Klass. der. Phil. 
XII). 1901. 


1. Johnas Stuartas Millis (1806.—1873.) gimė 
Londone, buvo vyriausias sūnus filosofo Jameso Millio, kurs pats 
jį mokė ir visus jam skaitymus rinko. Studijavo jis teisę ir savo 
pažiūromis į moralybę, teisę ir valstybę prisidėjo prie Jeremijo 
Benthamo, todel tiek moraliniame, tiek teisės bei valstybės gyve- 
nime svarbiausiu principu laikė utilitarizma. J. S. Millis ėmėsi 
to pat darbo, kaip ir jo tėvas, tarnavo Indijos Draugijoje Indijos 
korespondencijos šefu, bet taip pat dirbo ir jungtinių Londono 
bei Westminsterio žinių redakcijoje. Panaikinus Indijos Draugiją, 
gyveno daugiausia nuošaliai Avignone, dirbdamas literatinį darbą. 
Dirbo jis politinės ekonomijos, politikos ir filosofijos srityse. 
Svarbiausias jo filosofinis veikalas yra: „System of logic 
raciocinative and indukctive“. Be to dar parašė: „Principles of 
political economy“; „Utilitarianism“, „Auguste Comte and the 
positivism", „Nature, the utility of religion and theism“. 


2. Pagrindinė jo „Logikos“ mintis yra ta, kad kiekvienas 
moksliškas darbas, net ir matematika, turi tenkintis viena tik indukcija. 
Tačiau šita mintis nėra originali, nes jau ir prancūzų pozityvizmas 
kiekvienam moksliškam metodui liepė laikytis indukcijos del to, kad 
filosofija turinti ne apraiškų priežasčių ieskoti, bet turimiems faktams 
indukcijos keliu surasti visuotinius dėsnius. Sitas prancūzų pozityviz- 
mas Milliui turėjo didelės įtakos; todel jis buvo didelis A. Comteo 
gerbėjas, net pats su juo draugavo. Bet, norėdamas šitą svarbiausiąją 
mintį pagrįsti, Millis ilgai ir smulkiai tyrinėja žmogaus mąstymą, 
steigdamasis įrodyti, kad visuose žmogaus mąstymo veiksmuose pirmoji 
rolė tenka indukcijai, kad visos kitos žmogaus mąstymo operacijos 
yra galų gale suvedamos į indukciją ir nuo jos pareina. 

Silogizmas, sako Millis, kad ir eina nuo bendra prie atskira, 
tačiau galų gale taip pat remiasi indukcija. Juk visuotinė tiesa tėra 
galų gale atskirų tiesų agregatas, platesnė išraiška, iš karto teigianti 
arba neigianti neapibrėžtą skaičių atskirų atvejų. Iš pastebėtų atvejų 
mes jaučiamės turį teisės samprotauti, kad tai, kas buvo tikra tais 
atvejais, bus taip pat tikra ir visais panašiais atvejais, nos ir labai 
daug jų būtų. Kalbos padedami, mes apie daugelį dalykų kalbame 
taip, tartum tas daugelis būtų viena; kalba mes visa, ką tik pastebime, 
kartu su tuo, ką iš pastebėta išvedame, pažymime vienu trumpu 
ženklu, ir tuo būdu beturime atsiminti vieną spręsmą, vieton begalinės 
jų daugybės. Šitą visuotinį spręsmą tada taikome atskiriems atvejams, 
o tai ir yra protavimas. 

Tad kiekvienas protavimas eina nuo atskira prie atskira. Visuo- 
tinieji spręsmai tėra tik ženklai, tik trumpos formulės tokių protavimų. 
Tokia formulė yra didžioji silogizmo premisa, o silogizmo išvada yra 
ne iš šitos formulės, bet pagal šitą formulę sudarytas spręsmas; 
čia loginis pirmatakas, būtent, premisos, yra faktai, iš kurių išvedama 

visuotinis spręsmas. Sitie faktai ir atskiri atvejai, iš kurių tie faktai 
gauti, gali būti pamiršti, bet jų rodyklės, registras, palieka, ir iš šitų 
rodyklių mes sudarome išvadą. Matematikos aksiomos ir priežastin- 
gumo dėsnis taip pat remiasi apibendrinimu. Absoliučiai visuotinės 
reikšmės pastarasis neturi. 

Millis skiria keturis gamtos mokslų indukcijos metodus: 1. 
Sutikimo metodas: „Jeigu dvi ar daugiau tiriamosios apraiškos 
instancijos teturi tik vieną bendrą aplinkybę, tai ta aplinkybė, kurioje 
sutinka visos instancijos, yra duotosios apraiškos priežastis (arba dari- 
nys)“. 2. Skirtumo arba diferencijos metodas: „Jeigu kokia instan- 
cija, kurioje tiriamoji apraiška pasirodo, su kita instancija, kurioje tas 
apraiška nepasirodo, turi bendras visas aplinkybes, išskyrus tik vieną, 
kurią teturi tik pirmoji instancija, tai toji abi instanciji nuo viena antros 
skirianti aplinkybė yra tiriamosios apraiškos darinys arba priežastis 
arba neatskiriama priežasties dalis“. 3. Liekanų metodas: „Jei 
nuo kokios apraiškos atitrauksime jos dalį, kurią jau pirmesnės 
indukcijos keliu buvome patyrę esant tam tikrų antecedentų darinį, 
tai likusioji apraiškos dalis bus darinys likusiųjų priežasčių.“ 4. Lydi- 
mųjų permainų arba variacijos metodas: „Kiekviena apraiška, kuri 
kinta kokiu nors būdu, kintant tam tikru būdu kitai kuriai apraiškai, 
yra pirmosios apraiškos priežastis arba darinys arba yra su juo susijus 
kokiu nors priežastišku sąryšiu“. 

3. Religijos srityje Millis visiškai prisideda prie pozityvizmo 
požiūrio irtuo būdu pripažįsta agnosticizmą. "Tiesa, savo veikale 
„Ą. Comte and the Positivism“ jis sako, kad daiktų kilmė tegalinti 
būti antgamtiška, nes gamtos dėsniai negalėtų pateisinti savo pačių 
kilmės. Iš to, sako, išeina, kad, kol turime reikalo su specialinių 
mokslų sritimi, tol, tiesa, neturime teisės kalbėti apie pirmąją veikia- 
mąją arba apie tikslo priežastį, bet peržengęs specialinių mokslų sritį, 
kiekvienas turįs laisvę susidaryti savo nuomonę apie pasaulio atsiradi- 
mą, apie daiktų pirmą veikiamąją ir tikslo priežastį ir t. t., nors ir nie- 
kas negalįs savo pažiūros čia paremti pakankamais įrodymais. Bet tuo 
Millis nieko iš esmės nepakeičia. Religija lieka vaizduotės padaras, 
nes nežinomoje antgamtinio pasaulio jūrėje kiekvienas gali susigalvoti 
savo Dievą ir susidaryti religines pažiūras, kurių tačiau niekas negali 
objektyviai paremti. Iš principo agnosticizmas vistiek palieka pripažintas. 

4. Etikoje Millis yra utilitarizmo šalininkas. Matas, 
kuriuo matuojama kiekvieno daikto verčia, yra jo visų didžiausias 
naudingumas kuo didžiausiam žmonių skaičiui. Tuo būdu Millis nori 
suderinti egoistinius ir altruistinius, t. y. natūralius socialinius palinki- 
mus. Prie to, norėdamas pagrįsti šitą utilitaristinį principą, jis šaukiasi 
į atskiro žmogaus moralinį jausmą ir sąžinę, ir tuo savo teoriją vėl iš 
principo griauna. Millis elgiasi nenuosekliai. 


Charles Darwinas. 


Literatūra: M. Ettlinger, Ch. Darvin („Gesammelte Aufsätze“). 
1 Charles Darwinas (1809.—1882.) yra įgarsėjęs savo 
transmutacijos teorija, kurią išdeda dviejuose svarbiausiuose savo 


— 9/6 — 


veikaluose: „Apie rūšių atsiradimą natürine atranka“ (On the 
origin of species by means of natural selection 1852.) ir „Apie 
žmogaus kilmę“ (The descent of man, 1871.). Svarbiausia jo 
mintis yra ta: kaip Zmogus dirbtiniu atrinkimu ir ugdymu 
gali išauginti ne tik įvairias gyvulių ir augalų rūšis, bet ir atmai- 
nas, taip ir gamta bus galėjusi natürine atranka ir ugdymu 
išauginti įvairias gyvulių ir augalų rūšis, tokias, kokios jos dabar 
pt Tad rūšys yra kilusios i$ natürinés atrankos ir ugdymo. 

ačiau, kad visiškai galėtume išaiškinti rūšių atsiradimą, reikia 
priimti dar kitą momentą, būtent „kovą del būvio“; šita kova 
suprantama taip, kad, pasunkėjus gyvenimo sąlygoms (gausingas 
veisimasis, priešai, klimato permainos), išlieka tie individai, kurie 
geriausiai yra tam pasiruošę. Tuo būdu rūšių atsiradimo priežastys 
yra kintamumas, paveldėjimas ir atranka. 


2. Prie to, Darwinas mano, kad iš pradžių tebuvo nedaug 
organinių tipų, rasi viena pati rūšis. Bet, besiveisdami toliau, šitie 
pirmykščiai organiniai tipai ėmė kisti, tai besitaikydami išorės sąlygoms, 
tai nuolat benaudodami vienus kurius sąnarius, apleisdami kitus. Sitie 
pakitimai galėjo jiems būti naudiugi, žalingi ar abejingi. O kadangi 
gamtoje visur lygus ieško lygaus, tai veisimosi reikalu visada susiei- 
davo tokie egzemplioriai, kurie buvo įgavę tokių pat pakitimų (prigim- 
tinė selekcija). 

3. Kada šitie tipai išėjo į visuotinę būvio kovą, tad aišku, 
kad daugiausia šansų laimėti kovą ir išlikti turėjo tie tipai, kurie buvo 
įgavę naudingų pakitimų. Jie tad turėjo pasilikti, tuo tarpu kad kiti 
žuvo kovoje. Bet gamtoje egzistuoja paveldėjimo dėsnis, kuriuo 
gimdantieji individai turimąsias ypatybes perleidžia savo vaikams. Taip 
paveldėjimo dėsniui veikiant, pakitimai vis daugėja, kol pagaliau po 
milijonų kartų iš jų atsiranda tikra rūšis, visai atskira nuo kitų rūšių. 

4. Iš pradžių Darwinas savo teoriją tenorėjo taikyti tik 
augalams ir gyvuliams, bet paskiau ėmė tvirtinti, kad ir žmogus 
esąs kilęs transmutacijos keliu iš gyvulio, būtent iš bezdžionių 
giminės. 

Darwino darbas padarė tai, kad gyvių pasauliui beveik visų 
buvo pripažinta evoliucija, nors ir ne visuotinė; iš tos evo- 
liucijos pirmiausia buvo išskiriamas žmogus, kurį ypač jo dvasios 
gabumai visiškai skiria nuo gyvulio. Darwino nustatytieji evoliu- 
cijos faktoriai ilgainiui kuone visuotinai buvo pripažinti 
nepakankamais. 


Herbertas Spenceris. 


Literatūra: O. Gaup, H. Spencer (Fromm. Klass. d. Phil. 
V), 3. Aufl. 1906. — M. Ettlinger, Der Entwicklungsgedanke 
bei H. Spencer (Gesamm. Aufsatze), 1911. 


1. Pozityvistinio agnosticizmo ir darvininés evoliucijos 
pasekėjas buvo Herbertas Spenceris (1820. — 1903). 

Jis parašė: „Biologijos principus“, „Psichologijos principus“, 
„Sociologijos principus“, „Etikos faktus“, ir „Moralybės principus“. 

2. Pažinimas. — Filosofijos uždavinys yra 
suvesti atskiras apraiškas į visuotines pagrindines sąvokas ir išaiš- 
kinti jų sąryšį visuotinės reikšmės dėsniais. Filosofija tuo ir 
skirias nuo kitų mokslų, kad ji visas apraiškas steigias imti iš 
bendriausių atžvilgių ir padaryti mūsų žinojimą vieningą, nes 
atskiras mokslas tik iš dalies to tesiekia. Bet visas, tuo būdu 
pasiekiamas, žinojimas tėra relatyvus, pareinąs nuo mūsų 
proto prigimties. Šis, palygindamas ir skirdamas, daiktus visada 
tepažįsta tik iš jų santykių su vienas kitu, iš jų relatyvios būties. 
Stovinti už relatyvybės absoliutybė lieka mums nepažįstama. 
Apraiškų įvairybę reikia mąstyti padedamam pagrindinių 
sąvokų: erdvės, laiko, materijos, jėgos ir judėjimo. Aukščiau- 
sias apraiškas valdą principai yra: medžiagos ir jėgos amžinumo 
ir evoliucijos dėsniai. 

3, Evoliucija.— Visi pasaulio daiktai yra sudėti iš tos pa- 
čios medžiagos ir tesiskiria nuo vienas kito tik tuo, kad mes tą 
pagrindinę medžiagą sutinkame erdvėje įvairiai suskirstytą ir su- 
grupuotą. Taip pat tėra viena pagrindinė nekintama jėga, apsi- 
reiškianti tai šviesos tai šilimos pavidalu. Visur yra nuolatinės 
evoliucijos; pastaroji yra identi su būtimi. Tas evoliucijos dėsnis 
apsireiškia ir biologijoje, ir sociologijoje, ir psichologijoje, ir etikoje. 

4. Etika. — Tikra etika turi dorovės gyvenimo pagrindus ir ap- 
raiškas išvesti iš vieno vieningo, aukščiausio principo. Žmogus juk yra 
toks pat evoliucijos proceso padaras ir priklauso tų pat jos dėsnių, 
kaip ir visos kitos esybės; todel tų pat dėsnių priklauso ir žmogaus 
elgesys, kurį svarsto etika. Kaip žmogus ir žemesni gyviai kad nuo- 
lat derinosi su gyvenimo sąlygomis, taip atsitiko ir su socialiniais san- 
tykiais. Prie to iš pradžių daug kas daryta ar nedaryta iš baimės lau- 
kinių bendrų pykčio, iš baimės bendruomenės galvos ir pagaliau iš 
baimės mirusiųjų dvasių. Tuo būdu visuomenėje pamažu susidarė trys 
išorinės elgesio ribos: socialinės, valstybinės ir religinės 
bausmės baimė. Apibendrinus iš išorės einančią prievartos idėją, 
atsirado pareigos sąmonė. Betarpiškas veikimo tikslas yra išpildyti 
tas visuotines sąlygas, nuo kurių pareina visuotinė gerovė. Pati 
savyje pareigos sąmonė yra ne kas kita, kaip paties veikiančiojo daroma 
sau prievarta, Kuo toliau žmogus pažengia, tuo jo pareigos sąmonė 
auga. Bet kad žmogus deramu būdu savo elgesį tvarkytų, reikia kad 
varomasis motyvas būtų smagumas. Evoliucijos procesui einant, visi 
būtini žmogui elgesiai pasidarys malonūs. Nors dabartinėje, dar neat- 
baigtoje, žmonijos evoliucijos stadijoje dar ir negalima paduoti griežtos 
normos, kaip reiktų įkainoti moralinio kiekvieno atskiro poelgio verčią, 
tačiau, apskritai imant, galima sakyti, jog kiekvienas darbas yra 
tiek geras, kiek jis kelia gyvenimą (evoliuciją), teikia smagumo it 
naikina skausmą. "Tikrai geras darbas teduoda tik džiaugsmą. Prie to 
vienų džiaugsmas turi tapti kitų džiaugsmu. Tai įvyksta per simpatiją, 
susijautimą; šį tegalima rasti tik aukšto evoliucijos laipsnio pasiekusioje 

visuomenéje; jis padeda suderinti egoizma su altruizmu. — Aukstesnés 
priežasties Spencerio dorovės mokslas nežino, kiekviena dorovė tėra 
būtino, visuotinio evoliucijos proceso padaras. 

Kiekvienos religijos pradžia, sako Spenceris, yra pasaulio 
mįslės sąmonė. Kas yra pasaulis ir iš kur jis eina? Tai yra klausimai, 
kurie veržiasi į galvą kiekvienam žmogui. Bet šita mįslė yra neišspren- 
dziama.  Universume apsireiškiančios jėgos esmė yra visiškai nepažįs- 
tama. Tad religija elgias visai neteisingai, įdėdama į Sita nezinomumo 
pasaulį Dievą. "Tikrai sakant, religinio jausmo objektas ir yra abso- 
liutus Dievo nepažįstamumas, t. y. Sito nepažįstamumo pripažinimas 
bus religingumas, šiaip gausime nereligingumą ir antropomorfiska sava- 
lia, nors ji eitų ir religingumo vardu. Norėti ką nors žinoti apie 
paskutinį daiktų pagrindą yra bedievybė. Apie dievotuju bedieviš- 
kumą galima būtų prirašyti daug knygų. Tačiau Spenceris reikalauja 
pagarbos visoms religijoms, nes visose jose glūdi įkūnytas tas abejo- 
jamasis klausimas. Mes turime būti tolerantüs, sako jis, nes kiekvie- 
noje, nors ir labai sudarkytoje, religijoje galime rasti tą pačią pagrindinę 
tiesą — mūsų absoliutaus nežinojimo tiesą. 


Il. Neopozityvizmas arba pragmatizmas. 
Villjamas Jamesas. 


Literatūra: G. Jacoby, Der Pragmatismus, 1909, — E. Bout- 
roux, W. James, vokiškas vertimas 1912. — W. Switalski, Der 
Wahrheistbegriff des Pragmatismus nach W. James, 1910. 


Naujausiais laikais Amerikoje pasirodė kiek kitokesnio plauko 
pozityvizmas, vadinamasis pragmatizmas. Vyriausiu jo atstovu 
laikytinas Villjamas Jamesas, filosofijos profesorius Ha- 
vardo universitete (1842, — 1910). Be kitko, jis yra pa- 
rašęs: „Psichologijos pagrindus“ (1890.); „Norą tikėti“ (1900); 
„Religinio patyrimo visokumą“ (1907.); „Pragmatizmą“ (1908). 

Tiesos sąvoka. — Pastarajame rašie pats W. James prag- 
matizmą vadina „nauju vardu senam mąstymo metodui“. Tai 
visai teisinga. Kaip senasis pozityvizmas, taip ir šis antgamtinių 
dalykų pažinimą išranda negalimą. Tačiau nuo senojo pazity- 
vizmo jis skiriasi tuo, kad pažinimą jis pajungia gyvenimui, t. y. 
pragmatizmo tiesos kriterijus yra pažinimo naudingumas, jo prak- 
tikos verčia. Nėra tiesos, kuri būtų tiesa pati iš saves; tiesa, 
greičiau, tampa tai, kas gyvenimo kovoje įsigali ir išlieka. — 
Aukščiau duotu kriterijum daugelis teigimų turi teisę buti pripa- 
žinti teisingais; teisingi yra visi spręsmai, kuriuos tarti mes jau- 
čiame tam tikrą reliatyvią pareigą todel, kad jie kalba apie nau- 
dingus dalykus. 


Tiesa tegalima laikyti tik tai, kas geriausiai dera kiekvienam 
gyvenimo reikalui, ką lengviausiai galima suderinti su patirčių visetu. 
Todel, jeigu tuo atžvilgiu išsilaiko, pav., Dievo, sąvoka, tai pragmatiz- 

mas neturi né jokio pagrindo neigti Dievo buvimo; jam tada nebütu 
prasmės laikyti neteisingu toki spręsmą, kuris pragmatiskai pasirodė 
sėkmingas. Apie kokios minties teisingumą sprendžia jos veikimo bū- 
das. Kitaip sakant, koks nors dalykas mums yra teisingas tada, kada 
jis, būdamas, toks, kokį mes jį manome esant, duoda mums naudos. 

Bet tada, aišku, protas nustoja buvęs pažinimo galia, o galutiniu 
pažinimo kriterijum belieka praktiškas kokios idėjos deramumas. 

Tiesos reliatyvumas.—Pragmatizmas nedaro jokių tikrų išvadų. 
Jis tėra metodas, metodas, kuriam įsigalėjus, mes daug ką turėsime 
kitaip suprasti ir vertinti, nekaip ligi šiol kad buvo. — Absoliučios 
tiesos nėra; tėra relatyvių, kintamų tiesų. Absoliuti tiesa, ta prasme, 
kad jos negalėtų pakeisti nė joks ateities patyrimas, yra idealus punk- 
tas, į kurį kartą susibėgs visos mūsų žinomos tiesos. 

Psichologija. — Jamesas smulkiai tyrinėjo psichologijos sritį. 
Didele senosios racionalinės psichologijos klaida jis laikė tai, kad ši 
sielą padariusi absoliučia dvasios esybe su tam tikromis galiomis, 
kuriomis aiškinami įvairūs mąstymo, noréjimo ir t.t. veiksmai, neatsi- 
žvelgdama į pasaulio ypatybes, su kuriuo dvasios veiksmai turi reikalo. 
Tačiau Jamesas pastebi, kad mūsų vidaus gabumai iš anksto esą pri- 
sitaikę prie to pasaulio apraiškų, kuriame mes gyvename, prisitaikę 
tuo būdu, kad mums garantuoja saugumą ir gerovę pasaulyje ir, 
aplamai, padeda mums jame susivokti. To priežastis esanti ta, ka 
dvasia ir pasaulis, kartu besiplėtodamu, veikusiu vienas antrą; todel 
juodu atitinkančių vienas antrą, nors dar ir nesą galima aiškiai pažinti 
sielos ir pasaulio savitarpio santykių, padedančių išlaikyti jų dviejų 
harmoniją.— Jamesas daug reikšmės duoda  ,fiziologinei psichologijai“ 
ir, kalbėdamas apie psichologiją, laiko ją gamtos mokslu“, skirdamas 
ją nuo kitos filosofijos. 

Religijos psichologija.— Religija yra jausmo, širdies da- 
lykas; iš dalies ją paaiškina vadinamasis ,pasamonis“. Psichiniai 
įvykiai gali pasidaryti neaiškūs, nusileisti po sąmonės slenksčio, 
bet jie vis delto nedingsta ir gali vėl pagrįžti į sąmonę. Tai 
galima pasakyti tiek apie pasaulinę, tiek ir apie religinę sritį. 
Atskiro žmogaus religinis gyvenimas susidaro, pareidamas nuo 
apsireiškiančių psichinių įvykių ir jų intensyvumo. — Įprastinius 
Dievo buvimo įrodymus Jamesas atmeta, sakydamas, kad nuo 
Kanto laikų visi idealistiniai mąstytojai jautęsi turi teisę „iš jų 
pasijuokti arba nekreipti į juos dėmesio“; tai, sako, parodo, kad 
tie argumentai nepajėgė „Dievo tikėjimui duoti tvirto pamato“. 
Kaip aplamai, taip ir kalbant apie Dievą, teisinga yra tat, kas 
žmogui turi praktinės naudos; visa kita yra niekai. Tai, ką spe- 
kuliatyvinė teologija nuo šimtmečių moko apie Dievą, Jamesas 
dažniausiai tiesiog deda į šalį, nes tai, kaip jis mano, neturi prak- 
tiškos verčios, mes nieko iš to negauname. Aplamai, kiekvienos 
religijos verčia matuojama tuo, kuo ji yra prisidėjusi prie civili- 
zacijos ir pažangos. 

Tai, kas absoliutu ir tobula, turi verčią ne pradžioje, bet 
pabaigoje. Pragmatistas mąstytojas nėra nei optimistas, nei pe- 

simistas, bet melioristas. Dabartinis pasaulis turi dideliu trükumu, 
bet jis gali pageréti, ir prie to mes turime prisidėti kuo begalė- 
dami. „Aukščiausios vertybės nėra nei antgamtiniame nei būta- 
jame pasauly; steikimės ji įvykdyti būsimajame pasaulyje“. 

Anglijoje pragmatizmo, vadinamo ,humanizmu*, pasekėjas 
yra F. C. S. Schilleris Oxforde. 


TREČIASIS SKYRIUS, 


Naujausioji filosofija Ispanijoje ir 
ltalijoje. 


1. Jokūbas Balmesas, Orti y Lara, Juoz. Gonzalezas, 


1. 16. ir 17. šimtmetyje Ispanija buvo klasinė atgimstan- 
čios scholastikos Salis. Praeitą šimtmetį betikybė prancūzų filo- 
sofija įsibriovė, tiesa, ir į Ispaniją; tačiau jos dariniai ten nebuvo 
tokie pragaištingi, kaip Prancūzijoje, nes krikščioniškoji dvasia 
prieš griaunamųjų doktrinų įsibriovimą stojo su didesne atstanga. 

2. Krikščioniškosios ispanų filosofijos atgaivintoju pirmojoje 
paskutiniojo šimtmečio pusėje laikytinas ypač Jokūbas Balme- 
sas (1810.—1848)). Gimė Katalonijoje, pastojo į kunigų luomą 
ir rašė politinių ir filosofinių raštų. Svarbiausi jo filosofiniai vei- 
kalai yra: „Filosofia fundamental“ 1846. ir „Curso de filosofia 
elemental“ 1847. Be jų, dar paminėtini „Laiškai abejojančiam“, 

Balmesas sutinka su pagrindinėmis scholastikos tezėmis, jas 
savarankiškai ir aiškiai išdeda, sumaniai pagrindžia ir toliau plė- 
toja. Prie to jis mikliai ir iš pagrindų apsidirba su įvairiomis mo- 
derninėmis sistemomis, skepticizmu, subjektyvizmu ir racionalizmu. 

3. Del Balmeso raštų turiningumo nėra reikalo duoti iš jų nė 
ištraukų. Norėdami parodyti filosofo galvosena, paimsime tik vieną 
punktą: jo Dievo buvimo įrodymą. Balmesas argumentuoja: kažkas 
egzistuoja, tad kažkas turėjo visada egzistuoti; šiaip tas kažkas, 
kuris egzistuoja, būtų atsiradęs iš nieko. Vadinasi, yra esybė, kuri egzis- 
tavo visada ir kuri todel egzistuoja būtinai. Ta būtinoji esybė nesame 
mes patys, nes žinome, kad prieš trumpą laiką mūsų dar nebuvo; 
taip pat ta esybė nėra kūnų pasaulis, nes nė šiame mes nematome 
nė jokios būtinumo žymės. Vadinasi, yra būtina esybė, kuri yra skir- 
tina nuo mūsų ir nuo kūnų pasaulio. O kadangi pastarieji, būdami 
atsitiktini, savo pagrindą turi turėti iš savęs butinoje esybėje, tad pri- 
einame išvadų: 1, egzistuoja būtina esybė — Dievas ir 2, ta būtinoji 
esybė yra priežastis mūsų pačių ir kūnų pasaulio. 


1) M. Ettlinger, Jaime Balmes, ein priesterlicher Philosoph (Gesammelte 
Aufsätze) Kempten und München, 1911. 


AA > M9 


„ ATA A A 


Er VTAT WEB 


iii ii i i i ai i o i as a i ai is iai a ai E a a a T 


— 381 — 


4. Tiesa, paskutinį šimtmetį atnešta į Ispaniją ir vokiečių filo- 
sofu idėjų, ypač Krausés. Kažkoks Julio Saen del Rivas 
gavo Heidelberge susitikti su Krausės mokiniais, pasisavino šio filosofiją 
ir, pagrįžęs, steigėsi praplatinti ją ir Ispanijoje; jam tai buvo dar tuo 
lengviau, kad jis 1845. m. paliko Madrido universiteto profesorium. 

. Bet prieš tatai pakilo smarki reakcija. Ypačiai kovojo su 
krauseanizmu katalikų filosofas O rti y Sara. Jis ne tik su Krause 
kovojo, bet parašė ir visą eilę savarankiškų filosofinių raštų, kurie 
glaudžiai prisišlieja prie šv. Tomo mokslo. Paminėtinos yra jo knygos 
„La ciencia y la divina revelacion“. Bet ypač reikia pažymėti 
domininkoną Z. Gonzalezą, vėliau palikusį Kordovos vyskupu, o 
paskui Sevilijos arcivyskupu ir kardinolu. Nuo jo ypač prasideda 
Ispanijoje filosofijos atgimimas krikščioniškosios scholastikos dvasioje. 
Jo „Estudios sobre la filosofia de s. Tomas“, 3 tomai, 1864. m., 
„Philosophia elementaria“ (1868.) ir „Filosofia elemental“ (1873.), 
parašyti Sv. Tomo dvasioje, Ispanijoje buvo labai paplitę. 

6. Italijoje 17. ir 18. šimtmečiuose filosofijos srityje 
nepasirodė nė jokio didesnio sujudimo. 18, šimt. pusėje įsibriovė 
iš Prancūzijos sensualistiškoji pakraipa ir turėjo didelį pasisekimą. 
Šita pakraipa tada daugiau ar mažiau ėjo: Melch. Gioja (1767. 
-1829.), Dom. Ro nagnosis(1761.— 1835.) ir Pasqu.—Galluppis 
(1770.—1846.). Bet pirmaisiais dešimtmečiais praeitojo šimtmečio 
atsirado vyrų, kurie, kaip politikos, taip ir filosofijos srityje norėjo 
nuo užsienio atsipalaiduoti ir sukurti savą, „tautišką“ filosofiją. 
Tokie buvo filosofai A. Rosminis ir Vinz, Giobertis. 


2. Ant. Rosminis Serbatis. 


1. A. Rosminis Šerbatis (1797. 1855.), gimęs Rove- 
rete, pasirinko dvasininko luomą, bet, ir būdamas kunigu, nuolat 
studijavo filosofiją. 1836. m. išleido savo svarbiausią veikalą: 
„Nuovo saggio sull' origine delle idee“, po kurio paskui ėjo daug 
kitų filosofinių veikalų, sudariusių kartu 30 tomų. 1848. m. jis 
įsipainiojo į tų laikų politinį judėjimą ir todel buvo atstatytas 
nuo popiežiaus dvaro. Nuo to laiko jis gyveno nuošaliai Stre- 
soje, Aukštojoje Italijoje, vienos kongregacijos namuose, kurią 
jis pats buvo įsteigęs mokyti ir šelpti pavargėliams. 

2. Analizuodami savo idėjas, moko Rosminis, visose jose 
randame esybės idėją (idea entis), Juk visa, ką mes mąsto- 
me, mąstome kaip daiktą, kaip esantį dalyką, tik kiekvie- 
noje atskiroje idėjoje šita esybė pasirodo kaip tam tikra, nuo 
kitų atskira, esybė, o tuo tarpu esybės kaip esybės idėja yra 
visiškai neapspręsta. Tad, norėdami išsiaiškinti idėjų kilmę, pirma 
turime išspręsti klausimą, kaip gi mumyse atsiranda esybės idėja. 
Šitas klausimas atsakomas tik taip, kad esybės idėja yra mums 
įgimta. Nes: 

. 8) Neapspręsta esybė negali būti laikoma tikra esybe, nes 
visa, kas tikra, yra apspręsta. Ją tegalima mąstyti kaip galimą 

esybe. Bet, kaip galima esybė, ji yra kažkas visuotina ir būtina, kaz- 
kas be galo ir amžina. Jeigu taip, tad ji negali būti abstrahuota iš 
patirties, nes patirtyje mes visada sutinkame atskirus, atsitiktinius ir 
apribotus dalykus. Į ją reikia žiūrėti, kaip į savyje abstraktų dalyką, 
kuris mums iš pat pradžių yra įgimtas. 

b) Toliau, kiekviename spręsme randama bendrinė idėja, nes 
turinys visada yra bendrinė sąvoka. Bet šiai abstrakcijos keliu suda- 
ryti reikalingas yra savo ruožtu sprendimas, nes tik spręsdami tegalime 
abstrahuoti. Tad, nenorėdami nueiti į begalybę, turime pripažinti 
vieną visuotinę idėją, kuri nebebūtų abstrakcijos keliu mąstymo sudaryta, 
bet būtų mums iš anksto duota, įgimta. Ir šita idėja turi būti ben- 
driausia ir neapibrėžčiausia, kad jos padedami galėtume sudaryti visas 
kitas idėjas. Bet tai yra esybės idėja. 

3. Šita įgimtoji esybės idėja yra viso mūsų pažinimo 
svarbiausia sąlyga, ir, jeigu kalbama apie „prigimtąją proto 
šviesą“, tad ta šviesa tegalima laikyti tik esybės idėja. Bet tikram 
pažinimui susidaryti, reikalingas dar antras elementas—sensacija. 
Priėmus dar šią, pažinimo procesas eina šitokiu būdu: 

a) Justinio suvokimo galia atsiradusi sensacija tėra justinė, o 
ne intelektualinė daikto percepcija. Pastaroji teatsiranda tuo būdu, 
kad mes sau imanenčią esybės idėją taikome daiktui, ir tuo tylomis 
sprendžiame, kad šitas daiktas egzistuoja. Tad šitoje intelektualinėje 
percepcijoje daiktas yra objektyvuojamas, taikant jam esybės idėją 
tyliu spręsmu: Ouod percipio sensibus, actu existit. 

b) Bet paskui mes galime nemąstyti apie daikto buvimą, ir jį 
mąstyti tik kaip galimą. Tuo mes nuo intelektualinės percepcijos 
pakylame prie daikto idėjos, pav. prie žvaigždės idėjos. Sita 
idėja nebėra singulari, bet jau bendra; nes, palikus tą patį pavyzdį, 
žvaigždės idėja yra tipas, kuris gali būti realizuotas begalinėje zvaigz- 
džių daugybėje. Tad pakilimas prie idėjos kartu suponuoja ir daikto 
apibendrinimą. 

c) Kada pagaliau nemąstome ne tik apie realią egzistenciją, 
bet taip pat apie visas tas ypatybes, kurios individualiai apsprendžia 
daiktą, ir bepaliekame tas žymes, kurios sudaro jo esmę, — tada pa- 
kylame prie abstrakcijos; vietoje konkrečios, tada atsiranda 
abstrakti idėja, pav., abstrakti žvaigždės idėja. 

Tuo būdu visos konkretinės, rūšinės ir gimininės idėjos yra 
ne kas kita, kaip esybės idėja, kurią mąstymas, padėjęs pamatu 
sensaciją, perdirba į įvairias atskiras idėjas. 


3. Vincentas Giobertis. 


1 Vincentas Gioberti (1801.—1852.), gimęs Turine, 
atsidėjo teologijai ir tapo kunigu. Bet greit įsipainiojo į jaunųjų 
italų „nacionalinį“ judėjimą ir 1833. m. del revoliucinių intrigų 
buvo ištremtas. Jis nuvyko į Bruxellį ir čia 15 metų buvo filo- 
sofijos profesorium viename privatiniame institute, Iš šitų laikų 

yra svarbiausieji jo raštai: ,Teoria del sovranaturale*, „Introdu- 
zione allo studio di filosofia“, ,Degli errori filosofici di Rosmini“, 
„Del bello“, „Del buono“ ir t.t. Vėliau Giobertis vėl pagrįžo į 
Italiją ir vėl dalyvavo politikos judėjime. Po mūšio ties Navara 
jis pabėgo į Paryžių ir ten išbuvo iki pat savo mirties. 

2. Mūsų pažinimas, sako Giobertis, tik tada tegali būti tikras 
ir tobulas, kada mūsų pažinimo tvarka, psichologinė tvarka, yra 
kongruenti su buvimo tvarka, su ontologine tvarka, nes tik tada 
tėra visiška buvimo ir mąstymo harmonija. Todel kaip ontologinėje 
tvarkoje pirmas dalykas yra Dievas, o visa kita tik juo seka, nes iš 
jo eina, taip ir psichologinėje tvarkoje pirma pažintasis dalykas turi 
būti Dievas, o visas tolesnis pažinimas tegali eiti tik iš šito Dievo 
pažinimo. Vadinasi, primum psichologicum yra tas pat, 
kas ir primum ontologicum, o abudu kartu sudaro primum 
philosophicum. 

„ Bet jeigu Dievas yra pirma pažintasis dalykas, tad šitas 
pažinimas negali būti tarpiškas, bet, priešingai, turi būti betarpiškas, 
intuityvus. Tad žmogaus dvasia iš savo prigimties turi kontakto 
su Dievu; mes betarpiškai regime savo dvasioje Dievo esybę. Bet 
sitas intuityvus pažinimas tėra tik tiesioginė, vientisinė percepcija. 
Norint, kad ji pataptų refleksyvine, apspręsta, aiškia ir įsakmia 
idėja, reikia į dieviškąją esybę nukreipti refleksyvinj mąstymą ir ją 
apspręsti jūstiniais vaizdais; tada intuityvinė įdėja pamažu susilytina į 
Tų ir pastovią sąvoką. Bet tam būtinai yra reikalingas žodis, 
alba. 

4. Klausima, kaip músy pazinimas nuo Dievo pereina prie 
sukurtųjų daiktų, Giobertis atsako, nurodydamas į kūrybos aktą. 
Pirmykstéje intuicijoje, sako jis, mes Dievą regime kaip konkrečią 
esybe, tokį, koks jis yra iš tikrųjų. Bet, konkrečiai imant, Dievas 
egzistuoja, kurdamas kitas, nuo savęs skirtinas esybes. Vadinasi, iš 
pirmykštės intuicijos gauname trejopa dalyką: pati Absoliuta, toliau, 
tą kūrybos aktą, kuriuo Absoliutas duoda buvimą kitoms, nuo jo 
skirtinoms esybéms, ir pagaliau pačias sukurtąsias esybes, kurios yra 
kūrybos akto objektas. Tad sukurtuosius daiktus mes pažįstame 
regėdami Dievuj kūrybos aktą, nuo kurio pareina tų daiktų 
buvimas. 

5. Tuo būdu Dievo pažinimas mums yra sąlyga ir supozicija 
visiems kitiems daiktams pažinti. Bet daiktų esmės pažinimo mes 
neišvedame iš Dievo esmės; greičiau, priešingai, mes ją pažįstame tuo 
būdu, kad mums ją Dievas kūrybos aktu duoda pažinti, ir pažįstame 
tiek, kiek ji mums regėti iš kūrybos akto. "Todel, kaip Dievo esmės 
niekuomet negalime tobulai suvokti, taip ir giliausia sukurtųjų daiktų 
esmė mūsų pažinimui nėra visiškai prieinama. 

6. Sita savo doktriną Giobertis vadina „ontologizmu“, 
nes ji pradeda nuo pirmykštės esybės ir nuo šios leidžiasi prie: 
sukurtųjų daiktų. 

Pabaiga. 
Neoscholastika. 


Literatūra: De Wulf, Introduction á la Philosophie Neo — 
Scolastique. 1904.— Domet de Vorges, La philosophie Thomiste 
pendant les années 1888 à 1898. 1899. — R. Ehrle, Grundsätzliches 
zur Charakteristik der neueren und neuesten .Scholastik (Ergánzungs- 


heft z. d. Stimmen der Zeit. I. Reihe, 6. H.) 1918. 


Smagu konstatuoti tą fakta, kad maždaug nuo pusės pra- 
eito šimtmečio iki pat šių laikų visa eilė Europos mokslininkų, 
kilusių iš pačių kultūringųjų jos valstybių, rodo noro vėl grįžti 
prie didžiųjų viduramžio filosofų, būtent prie šv. Tomo Akviniečio 
mokslo. Visi jie yra aiškūs objektyvinio realizmo šalininkai ir 
tuo skiriasi nuo neokantizmo, pozityvizmo ir imanentizmo. 

Trumpai tepražydusi 16. ir 17. šimtmečiuose scholastika 
17. ir 18. šimtmečiuose vėl sunyksta. Nutolusi nuo gyvos filoso- 
finés srovės, ji gyvena skurdų gyvenimą, neturėdama jėgų, dažnai 
net nemėgindama, priešais vienašališkas bei kraštutines raciona- 
lizmo ir empirizmo klaidas, pastatatyti nekintamus teisingus 
ir gaivius savo principus arba rasti tai, kas teisinga naujau- 
siose sistemose ir organiškai įjungti į savąją. Dalykai tepaki- 
tėjo tik 19 šimtmetyje. Tada pasirodė pirmieji kuone visai pa- 
mirsti  „praeitųjų laikų filosofijos“ potyriai ir buvo sutikti it 
koks naujas atradimas. 

1. Neoscholastikos atsiradimo istorija. — 
Neoscholastika iškilo kuone vienu laiku visuose kraštuose, apsi- 
reikšdama pirmiausia pas atskirus filosofus. 

Italijoje prie aukštosios scholastikos, ypač prie Tomo 
Akviniečio, principų pirmas aiškiai pakrypo M. Liberatorė 
S. J. (1810. — 1892.), paskatintas savo mokytojų Sordio ir Bor- 
gianellio!). 1840 m. Liberatorė išleido pirmą naujųjų laikų scho- 
lastikos vadovėlį „Institutiones logicae et metaphysicae“. Be to 
jis parašė „Elementa ethicae et iuris naturae“ (1846.), „Della 
connoscenza intelleciuale“ 2 tom. (1857.—8.), „Del composto 
umano“ (1862.), „Degli universali“ (1855., prieš Rosmini) ir t. t. 
Be to, scholastinei filosofijai plisti Liberatorė padėjo, prisidėdamas 
prie steigimo ir bendradarbiaudamas laikraščiuose „La scienza e 
la fede“ (nuo 1840. m.) Neapolyje ir „Civiltà cattolica“ (nuo 
1850. m.) Ryme. Taip pat jis prisidėjo ir prie Leono XIII. suma- 
nytos „Academia di S. Tommaso“ steigimo, skaitė joje apie šv. 
Tomo ,Summa theologica“?). Tuo pačiu keliu, kaip ir Liberatorė, 
ėjo ir neapolietis Sanseverinas (1811. — 1865.). Jis pirma buvo 
Descarteso pasekėjas, bet paskui tapo uolus scholastikos šalinin- 
kas. Be kita ko, jis parašė: „I principali sistemi della filosofia sur 


1) Žiūr. Morgott, Liter. Handweiser 1892., 665 sk. t. t. 
2) Ziūr. ten pat. 


— 3885 — 


criterio“ (1850.—3.); svarbiausias ir jtakingiausias jo veikalas buvo 
„Philosophia christiana cum antiqua et nova comparata“, 5 tomai, 
1863.;to didZiojo veikalosantrauka yra , Elementa philosophiae chris- 
tianae“. Taip pat jis padėjo steigti ir bendradarbiavo laikraštyje 
„La Scienza e la fede“ (nuo 1840. m.), plėsdamas tominės filoso- 
fijos mintis. Sanseveriną pasekė visa eilė jo mokinių, k. a.: Signo- 
riellas, Talama ir kitit). A. Taparellis (1793.—1862.), padėjęs 
steigti ,Civiltà cattolica“ (1850), savo garsiais veikalais įvedė į 
scholastikos etiką („Saagio teoretico di Diritto naturale“, 1840.; 
„Corso elementare di natural Diritto ad uso delle Scuole“, 1845. 
ir kt). S. Tongiorgis S. J. (1820. — 1865.) parašė „Institutiones 
philosophicae“ (3 tom., 1861.). Toliau paminėtini: De Giorgio 
(„Institutiones“ phil. ad men. d. Thomae“ 1861 — 3), Giov. 
Cornoldis S. J. (1822. — 1892); „Lezioni di Filosofia“ 1872., 
»La Filosofia scolastica speculativa di S. Tommaso d'Agu.* 1881.); 
Capozza, ,Sulla filosofia dei Padri e Dottori della Chiesa 
e in ispecialità d. S. Tommaso in opposizione alla Filosofia 
moderna“ 1868, ir kt. 


Toliau, iš domininkonų, kurie visada laikėsi savo ordeno 
mokytojo, čia paminėtini: Salv. Rosellis, parašęs „Summa 
phil. ad mentem angelici doctoris S. Thomae Aqu.“ (1777.— 
1783., 3. leid. 1858. m); Zigliara (1833. — 1893.) parases 
„Summa phil. in usum schol,^ 1876., geriausia santrauka iki 
pat mūsų laikų. Del savo žymių nuopelnų neoscholastikai Zig- 
liara Leono XIII. 1879. m. buvo pakeltas kardinolu ir Šv. Tomo Aka- 
demijos Ryme prezidentu; A. Lepidis, žinomas savu veikalu 
„Examen phil. — theol. de Ontologismo“ (1874.). 

Vókioje scholastinės filosofijos atgaivinimo istorijoje pir- 
mas prasikiša P. Juozapas Kleutgenas S. J. (1811. — 
1883.), klasiškai išdėjęs ir gynęs scholastikos svarbiausius princi- 
pus dviejuose monumentaliniuose veikaluose: „Theologie der Vor- 
zeit“ (3 tom., 1853 — 60., 2 leid. 5 tom., 1867. — 1874.) ir ,Phi- 
losophie der. Vorzeit (2 tom., 1860., versta į prancūzų ir italų 
kalbas). Šalia jo, paminėtinas Pranas Jokūbas Clemensas 
(1815. — 1862.) („De scholasticorum sententia: philosophiam esse 
ancillam theologiae", 1856.). Ir Karolius Werneris savo gau- 
siais raštais apie viduramžių filosofiją daug prisidėjo prie šios 
pastarosios pažinimo („Der heil. Thomas v. Aquin*, 3 tom., 1858.; 
„F. Suarez und die Scholastik der letzten Jahrhunderte*, 2 tom., 
1861.; ,Scholastik des späteren Mittelalters“, 4 tom., 1881. — 7. 
ir kt). Didelės įtakos turėjo gausūs ir paprastai bei aiškiai para- 
šyti Alb. Stėcklio (1823.— 1895.) raštai („Geschichte der Philo- 
sophie des Mittelalters“, 3-tom., 1864.; „Lehrbuch der Geschichte 
der Philosophie“, 2 tom. 1870., 3. leid. 1889.; „Geschichte der 
neueren Philosophie“, 1883.; ,Lehrbuch der Philosophie“, 3 tom. 
1868., 8. leid. 1905; ,Grundzüge der Philosophie*, 1892., 2 leid. 


1 Ziür. Schneid, Lit. Handweiser 1881., 229. sk. 
25 
Filosofija. 

1910. ir kt). Panašiai, kaip Stócklis, veikė Eichstátte F. Mor- 
gottas (1829 —1900.): „Geist und Natur im Menschen“, 1860.; 
„Die Theorie der Gefühle im System des heil. Thomas“, 1864. 
Toliau paminétini: M.Schneidas (1840. — 1893; ,Die scho- 
lastische Lehre von Materie und Form“, 1873.; ,Aristoteles in 
der Scholastik“, 1875; „Die Philosphie des heil. Thomas und 
ihre Bedeutung für die Gegenwart“, 1881.; „Naturphilosophie“ ir 
kt) L. Schützas (1838. — 1901; ,Einleitung in die Philo- 
sophie", 1879.; „Vernunitbeweis für die Unsterblichkeit der Seele“ 
1874,; „Thomas-Lexikon“, 1881., 2 leid. 1895.); Paulius Hatine- 
ris („Grundlinien der Philosophie“, 2 tom., 1881.) Jon. G. 
Hagemannas („Elemente der Philosophie", 3 tom., 1868. t.t, 
I tom. 9 ir 10 leid. išl. A. Dyrofio 1915., II. t. 7 leid. J. A. Endres 
1914., III. t. 8. leid. A. Dyroíío 1911.). 

Prancūzijoje paminėtini: M. Rossetas (1830. — 
1902.; ,Prima principia scientiarum seu philosophia cathol. juxta 
d. Thom.“, Paris 1866) Grandeclaudeas (,Breviarium 
philosophiae scholasticae" „Paris 1858.; „Prelectiones phil. ad men- 
tem S. Thomae*, Paris 1879.); Dié, Valletas, Hautcoeuras, Bour- 
guardas, Sauvé, Didiotas, D. de Vorgesas, A. Fargesas (Etudes 
phil. pour vulgaliser les théories d'Aristote et de S. Thomas), Gar- 
dairas, Surbledas, Peillaubeas, Sertillangesas, Montagneis ir kt. 

Anglijoje žymesni: W. Alliesas (1816. — 1903.), T. Har- 
peras S. J. („The methaphysics of School“, 1880); W. G. 
Wardas, 1812. (,Essayson the Philosophy of Theism*, 1884.); 
N. Russo S. J. (,Summa phil. iuxta Scholasticorum principia", 
ed St G. Mivartas (,The Origin of Human Reason“, 

by 
Belgijoje tikrosios filosofijos atgaivinimui daug nusi- 
pelnė Lupus (1810. — 1888.; „Le tradilionalisme et le rationa- 
lisme“, Liège 1858.) ir Dupontas („Essai d'idéologie*, 1872., 
,Théodicée*, 1874., „Ontologie“, 1875., „La nécessité de la reve- 
lation“, 1874.). 

Scholastikos atgimimui daug padėjo popiežiaus Pijaus IX. 
įsteigtoji filosofijos bei teologijos Akademija ir Leono XIII. įkurtoji 
šv. Tomo Akviniečio Akademija. Be to, enciklikoje „Aeterni 
patris“ (4. rugp. 1879.) Leonas XIII. aiškiai ragino atgaivinti filo- 
sofiją Angeliškojo Daktaro dvasios ir parūpino naują jo raštų lei- 
dimą. Nuo to laiko neoscholastika pradeda smarkiai augti. Savo 
didžiojo pirmatako keliais ėjo ir popiežius Pijus X. Jo enciklika 
„Pascendi“ (1907.) taip pat pabraukdama pataria, o studijuojan- 
tiems teologiją net liepia, studijuoti scholastinę filosofiją. 1914. m 
savo „Motu proprio“, išleistame Italijai ir gretimoms saloms, jis 
iš naujo pabrėžia reikalą studijuoti šv. Tomą. Del šitų patarimų 
ir įsakymų scholastinė filosofija vis rimčiau imama studijuoti ir 
randa vis daugiau pasekėjų. 

2. Neoscholastikos augimas.—Scholatikos atnau- 
jintojai, Zinoma, steigési pirma patys paZinti ir praplésti viduram- 

žių filosofų mokslą, Tačiau jie, savaime suprantama, nenorėjo ir 
negalėjo čia sustoti, bet steigėsi, dėdami pamatu sveikus aristo- 
telinės bei scholastinės tilosofijos principus, svarstyti visas moder- 
nines problemas. Tai matyti ir iš naujai pasirodžiusios literatūros. 

a) Vadovėliai. — Įvairiose mokyklose, į kurias buvo pri- 
imta neoscholastika, tuojau pasirodė didelis vadovėlių skaičius. Be 
aukščiau pažymėtųjų, čia dar paminėtini kai kurie kiti. Lotynų 
kalba tokių vadovėlių yra parašę: Schiffinis S. J., Uraburrus S. J., 
De Maria S. J., Remeris S. J., De Mandatas S. J., Monacas S. J., 
Donatas S. J., Juoz. Gredtas O. S. B., Reinstadleris, Willemsas; 
toliau žymus veikalas „Cursus lacensis“, parašytas T. Pescho 
S. J. (C. Fricko S. J), J. Hontheimo S. J., Th. Meyerio S. J.; 
taip pat „Cursus in usum scholarum“ C. Fricko S. J., H. Haano 
S. J, B. Boedderio S. J. ir V. Cathreino S. J; be to R. Mar- 
conė O. S. B., „Historia philosophiae“, 3 tom., 1913 t. t. 

Vokiečių kalba: A. Stócklis (žiūr. aukščiau), C. Gut- 
berletas: „Lehrbuch der Philosophie“, 6 tom., 3. leid. 1896.—- 
1900., „Psychologie“ 4. leid. 1904.; E. Commeris, „System 
der Philosophie“, 1883 — 86., Virg. Grimmichas O. S. B. 
Lehrbuch der theor. Philosophie“, 1893., A. Lehmenas S. J., 
„Lehrbuch der Philosophie“, 4 tom, A. Steueris, „Lehrbuch 
der Philosophie“, 2 tom., 1907 ir 1909., P. Vogtas, ,Stunden- 
bilder der philos. Propedáutik“, 1909., J. Geyseris, „Lehr- 
buch der allgemeinen Psychologie“, 2 leid. 1912., J. Fróbe- 
sas, „Lehrbuch der experimentellen Psychologie“, I. tom., 1915. 
ir 1917. 

Iš vadovėlių, parašytų prancūzų kalba, pažymėtinas Lou- 
vaineo profesorių: kardinolo Merciero, D. Nyso ir De Wulfo 
„Cours de philosophie“ ir Merciero, Nyso, Arendto, Halleuxo, De 
Wulfo ir Simonso „Traitė élémentaire de philosophie“. 

b) Monografijos.— Paskutiniu laiku yra pasirodes Zymus 
skaičius atskirų studijų. Kai kurias Cia priminsime: Hertlingas, 
,Uber die Grenzen der mechanischen Naturerklárung". 1875.; 
„Recht, Staat und Gesellschaft", (Sammlung Kósel). C. Gutber- 
letas, „Der mechanische Monismus", 1893., „Die Willensfreiheit", 
2. leid. 1907., „Der Kampf um die Seele“, 2. leid. 1903., „Der 
Mensch" 2, leid. 1903., „Psychophysik“, 1905., „Der Kosmos“, 
1908. ir kt. Gutberleto raštai pasižymi tuo, kad jie nuolat paliečia 
modernines problemas ir jų sprendimus. O. Willmannas, 
»Didaktik als Bildungslehre", 4. leid. 1909., ,Philosophische Pro- 
pedáutik“. V. Cathreinas S. J., „Moralphilosophie“, 2 tom., 
5. leid, 1912., „Die Einheit des sittlichen Bewusstseins der Mensch- 
heit“, 3 tom., 1914. J. Bessmeris S. J., „Störungen im 
Seelenleben“, 2. leid. 1907., „Die Grundlagen der Seelenstórungen" 
(94. papildomasis sasiuv. prie „Stimmen aus Maria Laach“), „Das 
menschliche Wollen*, 1915. Cl. Baeumkeris, „Anschauung 
und Denken“, 1913. M. Glossneris, „Der spekulative Gottesbegriff 
in der neueren und neuesten Philosophie“, 1894. 

Prie aiskiausiy ir geriausiy veikaly i$ sistematinés filosofijos, 
pasirodžiusių paskutiniais metais, priskiriami Juoz. Geyserio 
raštai: „Grundlegung der empirischen Psychologie“, 1902., „Natur- 
erkenntnis und Kausalgesetz“, 1906; „Einführung in die Psycho- 
logie der Denkvorgžnge“, 1909.; „Grundlagen der Logik und Er- 
kenntnislehre", 1909.; „Seele, ihr Verháltnis zum Bewusstsein und 
zum Leibe“, 1914; „Allgemeine Philosophie des Seins und der 
Natur“, 1915., „Neue und alte Wege der Philosophie“, 1916; „Die 
Erkenntnistheorie des Aristoteles“, 1917; „Uber Wahrheit und 
Evidenz“, 1918. E. L. Fischeris, „Das Problem des Ubels und die 
Theodizee", 1883; „Die Grundfragen der Erkenntnistheorie", 1887.; 
„Das Grundproblem der Metaphysik,“ 1894; „Der Triumpt 
der christlichen Philosophie am Ende des 19. Jahrhunderts", 
1900.; ,Überphilosophie", 1907. C. Willemsas, „Die Erkenntnis- 
lehre des modernen Idealismus“, 1906.; „Grundiragen der Philoso- 
phie und Pädagogik“, 3 tom., 1915. L. Habrichas, „Pädagogische 
Philosophie“, 3 t. G. Grunwaldas, „Philosophische Pädagogik“, 
1917. F.Klimké S. J., ,Der Mensch", 1908.; ,Die Hauptprobleme 
der Weltanschauung“, 1910.; „Der Monismus und seine philos. 
Grundlagen“, 1911. A. Michelitschas, „Einleitung in die 
Erkenntnislehre“, 1910. A. Langas, „Das Kausalproblem“, 1904. 
H. Grūnderis S. J, „De gualitatibus sensibilibus“, 1911. 
J. Gredtas O. S. B, „De cognitione sensuum externorum“, 
1913. H. Ostleris, „Die Realitát der Aussenwelt“, 1913. B. W. 
Switalski, „Das Leben der Seele“, 1907; „Vom Denken und 
Erkennen“, 1914. G. Wunderlė, „Aufgaben und Methoden 
der modernen Religionspsychologie“, 1915.; „Grundzige der Religi- 
onsphilosophie“. J.Lindworskis. S.J., „Das schlussfolgernde 
Denken“, 1918. Kardinolas D. Mercieras, „Le dėterminisme 
mėchanigue et le libre arbitre“, 1884.; „La pensée et la loi de la 
conservation de l'énergie", 2. leid. 1900.; „La définition philoso- 
phique de la vie“, 2 leid. 1898; „Les deux critiques de Kant“, 
1898.; ,Les origines de la psychologie contemporaine", 1897. 
M. Defournyas, „La sociologie positiviste“, 1902. L. Noélis, 
„Le dėterminisme“, 1905. S. Deploigeas, „Le conflit de la 
morale et de la sociologie^ 2. l. 1912. A. Sertillangesas, 
„Agnosticizme ou antropomorphisme“, 1908; „Fėminisme et 
christianisme“, 1908. A. Gemellis, „Psicologia e Biologia“, 3 leid. 
1913; „Psicologia e Patologia", 1913; „L'origine subcosciente 
dei fatti mistici“, 1913., Ilmetodo degli equivalenti“, 1913.; 
»Nuovi metodi et orizzonti della psicologia sperimentale“, 1913, 
Fr, Olgiatis, „La Filosofia di Bergson“, 1914. Del Pradas O. 
P., „De veritate fundamentali philosophiae christianae“, 1911 

c) Rinkiniai ir sudėtiniai veikalai. — „Studien 
zur Philosophie und Religion“, leidžiamas R. Stólzlés nuo 
1908. m., deda darbų iš filosofijos istorijos, sistematinės filosofijos 
ir religijos filosofijos. — „Abhandlungen aus dem Ge- 
biete der Philosophie und ihrer Geschichte“, 
išleistas Hertlingo 70 metų sukaktuvėms paminėti, 

„Bibliothėgue de l'Institut Supérieur de philosophie* Louvain. 
— „Annales de l'Institut Supérieur de Phil. de l'Univ. de Lou- 
vain“, nuo 1912. m. — Biblioteca della ,Rivista di filosofia neo- 


scolastica^, nuo 1910. m. — Piccola biblioteca scientifcia della 
.Rivista di filosofia neo-scolastica^, nuo 1913. m. 
d) Filosofijos istorijos tyrinėjimai. — Į 


filosofijos istoriją neoscholastika žiūri visai kitokiu 
požiūriu, kaip viduramžiuose. Tai aiškintina jau ir tuo, kad pats 
istorijos mokslo supratimas šiais laikais yra visai pakitęs. Betta 
požiūrį nustato dar ir pačios neoscholastikos charakteris. Todel 
pirmiausia tyrinėjami viduramžiai, tačiau ties jais vienais nesustoja- 
ma. Istoriniams scholastikos tyrinėjimams nepaprastai daug nuopel- 
nų turi visa eilė mokslininkų, dėjusių darbus: Cl. Biumkeris, su 
grafu Hertlingu ir M. Baumgartneriu, leidžiamose 
studijose ,Beitráge zur Geschichte der Philoso- 
phie des Mittelalters" (tekstai ir tyrinėjimai); nuo 1891. 
m. iki šiol yra išėję 20 tomų. A. Dyroffas nuo 1908. m. leidžia 
rinkinį: „Renaisance und Philosophie“, filosofijos 
istorijos studijas.  Picavetas įsteigė „Société de scolastigue mé- 
diévale“. Louvaino „Institut Supérieur de Philosophie“ leidžia 
„Les Philosophes belges“. C. Piatas, Paryžiuje, vadovauja 
„Les Grands Philosophes“ leidimui. Atskiri veikalai: C. Piatas, 
„Socrate“. A. Sertillangesas, „Saint Thomas d'Aguin“, 
1910. P. Mandonnetas, O. P, „Siger de Brabant et 
Vaverroisme latin au XIII-e siècle“, 2, leid. 1908. ir 1911. m.; 
„Des écrits authentiques de S. Thomas d'A.", 1910. M. de 
Wulfas, „Histoire de la philosophie médiévale“, 4. leid. 1913., 
„Histoire de la philosophie scolastique dans les Pays - Bas“, 
1895.; „Études sur Henri de Gand“, 1895.; „Études historiques 
sur l'Esthétique d. S. Thomas“, 1896.; „Introduction à la philo- 
sophie néo — scolastigue“, 1904. Talamas, „L'aristotelismo 
della scolastica nella storia filosofica^, 1918. E. Rolfesas, 
„Des Aristoteles Schrift über die Seele“, 1901.; ,Aristoteles' Ni- 
komachische Ethik“, 2. leid. 1911. Hertlingas, ,Materie und 
Form und die Definition der Seele bei Aristoteles“, 1871.; „Descartes 
Beziehungen zur Scholastik“, 1897.; „Albertus Magnus“, 2. leid. 
1914. O. Willmannas, „Geschichte des Idealismus“, 3 tom., 
2. leid. 1907. J. A. Endresas, „Thomas v. A", 1910; ,Ge- 
schichte der mittelalterlichen Philosopie im Abendlande*, 2 leid. 
191]. M.Grabmannas, ,Die Geschichte der scholastischen 
Methode", I tom. 1909., II tom. 1911.; „Thomas v. A.“, 1912; 
„Der Gegenwartswert der geschichlichen Erforschung der mittel- 
alterlichen Philosophie“, 1913.; „Die Grundgedanken des heil. 
Augustinus über Seele und Gott^, 1916. A. Michelitschas, 
„Thomasschriften“, I tom. Bibliografija, 1913. 

e) Neoscholastiniai laikraščiai — žurnalai. 
— Neoscholastiniams tyrinėjimams ir tų tyrinėjimų rezultatams 
išplatinti leidžiamas nemažas skaičius laikraščių, Tokie yra: „Phi- 

losophisches Jahrbuch der Górresgesellschaft* nuo 1888. m. leidžia- 
mas C. Gutberleto, su Juoz. Pohle ir Chr. Schreibe- 
riu; toliau, ,Jahrbuch für Philosophie und spekulative Teologie* 
nuo 1887. m. leidžiamas E. Com merio, o nuo 1914. m. vardu 
Divus Thomas. „Jahrbuch für Philosophie und spekulative 
Theologie*, II serija leidž. E. Commerio). Belgijoje: „Revue 
nėo - scolastigue de Philosophie“, publiėe par la societė philoso- 
phigue de Louvain, fondée en 1894. par S. E. k Cardinal Mer- 
cier; Secrétaire de rédaction: M. de Wulf; „Revue de sciences 
phil. et théol., publ. sous la dir. d” un groupe de Dominincains 
francais. Kain (Belgijoje). Prancūzijoje: „Revue thomiste“, Dir. 
H. A. Montagne, Fribourg (Suisse), spausdinamas Toulousoje; 
eina nuo 1893. m. Italijoje: „La scienza italiana, publ. dail' 
Academia fil, medica de S Tommaso d' A.“, nuo 1876. m. „Rivista 
di Filosofia Neoscolastica. Segr. di red.: A. Gemelli e G. Canel- 
la; eina nuo 1909. m. Ispanijoje: „La Ciencia Tomista, leidžiamas 
ispanų domininkonų nuo 1910.m. — „Razon y Fe“, red. Alb. 
Aguilera (Madridas), leidžiamas ispanų jezuitų nuo 1902. 


3. Neoscholastikos ypatybės?. Trumpai iškel- 
sime kai kurius punktus, kurie parodo mūsų dienų scholastikos 
santykius su viduramžine scholastika. 

a) Kalba romanų kraštuose pasiliko lotynų. Vokietijoje, 
Belgijoje ir Prancūzijoje lotynų kalbos vietoje dažnai vartojamos 
ir vietinės kalbos. Bet kunigų seminarijos ir čia yra pasilikusios 
lotynų kalbą, nes jose filosofija einama tik prisiruošti prie teolo- 
gijos studijų. Ne mokyklai skiriamuose veikaluose kuone visur 
vartojama vietos kalba, jau vien del kontakto su kitais filosofais 
ir su platesniu skaitytojų sluoksniu. 

b) Dėstymas yra pakitęs. Nebekartojamos stereotipinės 
XIII. amžiaus knygų lytys. Prie pastarųjų arčiau stovi vadovėliai, 
kurie, būdami skirti mokyklos reikalui, del paprastumo ir aiškumo, 
kuone visur yra pasilikę griežtą silogistišką lytį. 

c) Protui lavinti ir atskiriems klausimams išsiaiškinti ordeny 
mokyklose dar ir šiandien tebedaromi scholastiniai disputai. Nau- 
jausiais laikais jų vietą užėmė seminarų pratybos ir disertacijos. 
Tas naujasis metodas ypačiai daug rado vietos Lauvaino filo- 
sotijos institute, bet taip pat praktikuojamos ir kitur. 

d) Teorijos. — Pagrindiniai neoscholastikos prin- 
cipai yra tie patys, kaip ir Aristotelio bei scholastikos (žiūr. 
aukšč. 138 pusl. (Tačiau šitie principai nėra priimami tiesiog, kaip 
kokios dogmos. Filosofijos evoliucija, kriticizmas, pozityvizmas ver- 
čia neoscholastikus tą senųjų mokslą dar kartą iš pat pagrindų 


1) Be to, filosofinių straipsnių deda kiti laikraščiai, kaip antai. „Stimmen 
der Zeit“ (pirmiau „Stimmen aus Maria Laach“), „Zeitschrift fūr kath. Theolo- 
gie“, „Katholik“, „Hochland“, „Pastor bonus“, „Theologie und Glaube“, „Fran- 
ziskanische Studien“ ir kt. 2 

2) Plg. de Wulf, Introduction à la philosophie nėo - scolastique. 1904. 


205. ir t. 

ištirti. Šitie tai pagrindiniai tyrimai mūsų laikų neoscholastikai 
— turėjusiai pirmąjį periodą atidėti pasisavinti senajam mokslui 
ir patraukti pirmiesiems mokiniams — duoda gyvumo ir leidžia 
daug ko iš jos laukti. 

Neoscholastika svarsto ir senąsias problemas, žadinusias 
protus viduramžiais; tačiau tokie klausimai, kaip iudividuacijos 
principas, gamtos ir supozito santykis, esmė ir buvimas, abi inte- 
lektualini gali, nebėra jau pirmos eilės ir ne jie pirmieji tyrinė- 
jami. Užtat daugiau kreipiama dėmesio į agnosticizmą, kriticizmą 
ir pozityvizmą. Ir tai ypač labiau išeina aikštėn monografijose ir 
laikraščiuose, nekaip „vadovėliuose“, turinčiuose trumpai išdėti 
sutrauktus visos sistemos bruožus; bet kartais ir juose, ypač nau- 
jesniuose, kiekviename puslapyje žymu mūsų laikų filosofijos 
klausimų įtaka. Gana tik palyginti Louvaino mokyklos vadovėlius 
„Cursus lacensis“, lotyniškuosius Donato ir Willemso vadovėlius, 
vokiškuosius Gutberleto, Steuero ir Stócklio —Ehrenfriedo. Ir gam- 
tos filosotijos srityje pamažu apdirbami naujieji gamtos 
mokslai ir tiriama, kiek senieji principai gali paaiškinti naujai 
surastus gamtos mokslų faktus. Tačiau čia reikės daug dar darbo 
padėti. Psichologijoje svarstoma ne tik racionalinė dalis 
ir jos problemos, — substancijos ir aktualybės teorija, determi- 
nizmas arba indeterminizmas, sielos ir kūno santykis ir t. t, — 
bet imamasi ir empirinių tyrimų. Ir čia Louvaino mokykla 
visai neoscholastikai duoda pavyzdį. Dėmesys kreipiamas ir 
į religijos psichologiją, tą jauniausią psichologijos 
šaką. Taip pat ir teodiceja nebėra paprastas pakartojimas 
io, ką manė didieji viduramžių mąstytojai. Ir čia, šalia senųjų, 
statomi ir nauji klausimai, k. a.: Dievo pažinimo galimumas, 
šių laikų monizmo ir panteizmo priekaištai Dievo asmeniskumui 
ir transcendentumui ir t. t. 


e) Neoscholastika yra bendras vardas; neoscholastikais vadi- 
nami visi tie, kurie šiandien laikosi pagrindinių Aristotelio bei 
scholastikos filosofijos principų. Nežiūrint šito bendro pagrindo, 
atskiri klausimai sprendžiami dažnai labai įvairiai. Tiesa, dabar 
nebepasikartoja visi tie įvairūs viduramžių mokyklų atspalviai 
— užtat, iš istorinės tolumos žiūrint, pro visus kitus prasikiša 
Tomas Akvinietis; be to, ir mūsų laikų filosofiniai interesai daug 
kuo skiriasi nuo senesniųjų. Iš kitų išsiskiria (nesudarydami, 
tačiau, kokios vieningos grupės) „tomistai“ siauresne prasme, 
turintieji savo šalininkų visuose sluoksniuose, ypač domininkonų 
tarpe. Šitai pakraipai, besisteigiančiai arčiausiai laikytis Tomo, 
charakteringa 24 tezės, kurias yra keli profesoriai pateikę Rymo 
bažnytinei „Mokslų Kongregacijai“; jas toji kongregacija pripa- 
žino svarbiausiais šv. Tomo principais ir doktrinomis. Štai jos: 


I. Potentia et actus ita dividunt ens, ut guidguid est, vel 
sit actus purus, vel ex potentia et actu tamguam primis atgue 
intrinsecis principiis necessario coalescat. 

Il. Actus, utpote perfectio, non limitatur nisi per potentiam, 
quae est capacitas perfectionis. Proinde in quo ordine actus est 
.purus, in eodem nonnisi illimitatus et unicus existit; ubi vero 
estfinitusac multiplex, in veram inciditcum potentia compositionem. 


III. Quapropter in absoluta ipsius esse ratione unus subsis- 
tit Deus, unus et simplicissimus, cetera cuncta, quae ipsum esse 
participant, naturam habent qua esse coarctatur, ac tamquam 
distinctis realiter. principiis essentia et esse constant. 

IV. Ens, quod denominatur ab esse, non univoce de Deo 
ac de creaturis dicitur, nec tamen prorsus aequivoce, sed ana- 
logice, analogia tum attributionis, tum proportionalitatis. 


V. Est praeterea in omni creatura realis compositio sub- 
iecti subsistentis cum formis secundario additis, sive accidentibus; 
ea vero, nisi esse realiter in essentia distincta reciperetur, intelligi 
non posset. 

VI. Praeter absoluta accidentia est etiam relativum, sive 
ad aliquid. Quamvis enim ad aliquid non significet se- 
cundum propriam rationem aliquid alicui inhaerens, saepe tamen 
causam in rebus habet, et ideo realem entitatem distinctam 
a subiecto. 

VI. Creatura spiritualis est in sua essentia omnino simplex. 
Sed remanet in ea compositio duplex: essentiae cum esse et 
substantiae cum accidentibus. 

VIII. Creatura vero corporalis est quoad ipsam essentiam 
composita potentia et actu; quae potentia et actus ordinis essen- 
tiae, materiae et formae nominibus designantur. 

IX. Earum partium neutra per se esse habet, nec per se 
producitur vel corrumpitur, nec ponitur in praedicamento nisi 
reductive ut principium substantiale. 

X. Etsi corpoream naturam extensio in partes integrales 
consequitur, non tamen idem est corpori esse substantiam et esse 
quantum. Substantia quippe ratione sui indivisibilis est, non 
quidem ad modum puncti, sed ad modum eius quod est extra 
ordinem dimensionis. Quantitas vero, quae extensionem substan- 
tiae tribuit, a substantia realiter differt et est veri nominis accidens. 


XL Quantitate signata materia principium est individuationis, 
id est numericae distinctionis, quae in puris spiritibus esse non 
potest, unius individui ab alio in eadem natura specifica. 

XII. Eadem efficitur quantitate, ut corpus circumscriptive 
sit in loco, et in uno tantum loco de quacumque potentia per 
hunc modum esse possit. 

XI. Corpora dividuntur bifariam: quaedam enim sunt vi- 
ventia, quaedam expertia vitae. In viventibus, ut in eodem sub- 
iecto pars movens et pars mota per se habeantur, forma substan- 
lalis, animae nomine designata, requirit organicam dispositionem, 
seu partes heterogeneas. 

XIV. Vegetalis et sensilis ordinis animae nequaquam per 
se subsistunt nec per se producuntur, sed sunt tantummodo ut 

principium, quo vivens est et vivit, et cum a materia se totis 
dependeant, corrupto composito eo ipso per accidens corrum- 
puntur. s 

XV. Contra, per se subsistit anima humana, quae, cum 
subiecto sufficienter disposito potest infundi, a Deo creatur, et 
sua natura incorruptibilis est atque immortalis. 

XVI. Eadem anima rationalis ita unitur corpori, ut sit ei- 
usdem forma substantialis. unica, et per ipsam habet homo, ut 
sit homo et animal et vivens et corpus et substantia et ens. Tri- 
buit igitur anima homini omnem gradum perfectionis essentialem; 
insuper communicat corpori actum essendi, quo ipsa est. 

XVII. Duplicis ordinis facultates, organicae et inorganicae, 
ex anima humana per naturalem resultantiam emanant: priores, 
ad quas sensus pertinent, in composito subjectantur, posteriores 
in anima sola. Est igitur intellectus facultas ab organo intrinisece 
independens. 

XVII. Immaterialitatem necessario sequitur intellectualitas, 
et ita quidem, ut secundum gradus elongationis a materia sint 
quoque gradus intellectualitatis. Adaequatum intellectionis obiec- 
tum est communiter ipsum ens: proprium vero intellectus humani 
in praesenti statu unionis quidditatibus abstractis a conditionibus 
materialibus continetur. 

XIX. Cognitionem ergo accipimus a rebus sensibilibus. 
Cum autem sensibile non sit intelligibile in actu, praeter intellec- 
tum formaliter intelligentem, admittenda est in anima virtus activa, 
quae species intelligibiles a phantasmatibus abstrahat. 

XX. Per has species directe universalia cognoscimus; sin- 
gularia sensu attingimus, tum etiam intellectu per conversionem 
ad phantasmata; ad cognitionem vero spiritualium per analogiam 
ascendimus. 

XXI. Intellectum sequitur, non praecedit, voluntas, quae 
necessario appetit id, quod sibi praesentatur tamquam bonum ex 
omni parte explens appetitum, sed inter plurä bona, quae iudi- 
cio mutabili appeteuda proponuntur, libere eligit. Seguitur proin- 
de electio iudicium practicum ultimum; at, quod sit ultimum, 
voluntas efficit. 

XXIL Deum esse neque immediata intuitione percipimus, 
neque a priori demonstramus, sed utique a posteriori, hoc est 
per ea, quae facta sunt, ducto argumento ab effectibus ad cau- 
sam: videlicet a rebus, quae moventur et sui motus principium 
adaequatum esse non possunt, ad primum motorem immobilem; 


a processu rerum mundanarum e causis inter se subordinatis ad 


primam causam incausatam; a corruptibilibus, quae aequaliter se 
habent ad esse et non esse, ad ens absolute necessarium; ab iis, 
quae secundum minoratas perfectiones essendi, vivendi, intelli- 
gendi plus et minus sunt, vivunt, intelligunt, ad eum, qui est 
maxime intelligens, maxime vivens ,maxime ens; denique ab or- 

dine universi ad intellectum separatum, qui res ordinavit, dispo- - 


suit et dirigit ad finem. 

XXIII. Divina Essentia per hoc quod exercitae actualitati 
ipsius esse identificatur, seu per hoc quod estipsum Esse subsis- 
tens, in sua veluti metaphysica ratione bene nobis constituta pro- 
ponitur et per hoc idem rationem nobis exhibet suae infinitatis 
in perfectione. 

XXIV. Ipsa igitur puritate sui esse, a finitis omnibus rebus 
secernitur Deus. Inde iniertur primo mundum nonnisi per creatio- 
nem a Deo procedere potuisse; deinde virtutem creativam, qua 
per se primo attingitur ens in quiantum ens, nec miraculose ulli 
finitae naturae esse communicabilem; nullum denique creatum 
agens in esse uniuscumque effectus influere, nisi motione accepta 
a prima Causa. 

Kiti scholastikai, kurie nepriklauso prie tomisty siauresne 
prasme, nuo šitų tezių tai daugiau, tai mažiau nutolsta. 

f) Gyvas neoscholastikų darbas vis daugiau atkreipia į save 
dėmesį ir kitų filosofų. Todel daugelio filosofų iki šiol teisingu 
laikomas požiūris, kurį jie yra paveldėję iš savo mokytojų ir todel 
laiko savaime suprantamu, ir kuriuo jie, be jokio tyrinėjimo, rem- 
damasi vienu tik Kantu arba pozityvizmu, neigia objektyvios me- 
tafizikos galimumą — neilgai begalės išsilaikyti: „Kritinis rea- 


lizmas“ ir neoscholastikos darbas, vėl atgijusios. 


tiesos galybės padedamas, iškovos deramą sau 
reikšmę. 


- Dalykų rodyklės. 


(Skaitmens rodo puslapius). 


A. 


Abejojimas, metodinis Descarteso 229 
Abstrakcijos mokslas, Aristotelio 51, 
61 


— šv. Tomo 169 
Absoliutizmas, Macchiavelio 212 
— Hobbeso 225 
= purus, kaip Dievas, Aristotelio | 


Agnosticizmas, Gorgijo 31 

-— metafizinis, Lockeo 245 

— religinis, Comteo 363 

— modernistinis 371 

— anglų 373 

Akademija, Senoji 47 

Akosmizmas, Berkeleyo 250 

Aktivizmas, Euckeno 357 

Aktualumo teorija, Descarteso 230 

— Wundto 350 

Alegorija žydų religijos filosofų 76 

Aleksandriečiai, krikščionys 97 

Aleksandristai, 15. amžiaus 203 

Amžinumas, pasaulio, Mozės Maimo- 
zido 136 

— Alberto Didž. 166 

— Tomo Akv. 174 

Antinomijos, grynojo proto, žiūr. Kantą 

Antiteleologizmas, Bacono iš Werul. 
222 


— Descarteso 233 

Apologetai, krikščionių 94 
Apreiškimo filosofija, graikų žydų 76 
Apriori, Kanto 275 

Apatija, stoikų dorovės idealas 69 
Arabų filosofija 126 

> (prožmogis), manichėjų 


— Kaballos 134 ` 
Aristotelizmas, arabinis 127 
— jtaka scholastikai 157, 164 
-— priešininkai tominio a. 177 | 
— atgimimas Renaissanco gadyne 203 
Asociaciné psichologija, anglu 373 
Ataraksija, Epikuro dorovés idealas 71 
Ateizmas, indų filosofijos 9 
Atomizmas, indų 11 

— jaun. graikų gm. filosofų 26 

— senuju graikų 29 

— Epikuro 70 

— araby 131 


Atomizmas, Mik. Taurello 212 
Atranka, gamtinė 376 
Augustinizmas, scholastinis 159 
— pasaulinių kunigų 159 

— ordenų mokyklose 161 

— vėlybosios scholastikos 179 
Autonomija, valios (Kanto) 287 
Averroizmas, lotyninis 179 

— neoarristotelinis 203 


B. 


Babilono išmintis 16 

Būties (esybės) principai, indų 11 
— joniečių 19 

— Platono 38 

— Aristotelio 53 

— Plotino 81 

— skaičius kaip b. 21 

— protas kaip b. 28 


C. 


Carvakos mokslas 14 
Cezaropapizmas 226 


D. 


Dalyvavimas, Ziür. participacija 

Deizmas, Aristotelio 58 

— anglų 226 

— Epikuro 70 

— Voltaireio 255 

— Reimaro racionalistinis 270 

Demiurgas, Platono 41 

Determinizmas, Descarteso 232, 233 

— intelektualinis Malebrancheo 237 

— metafizinis Spinozos 242, 242 

— Wundto 352 

Dialektikai, ankstybosios scholastikos 
144 


— Renesanso 206 

Dialektinis metodas, sofisty 31 

— Sokrato 33 

— Hegelio 305 

„Dieviškasis jausmas“ žmoguje (Grat- 


ry) 368 
Distinctio formalis, Duns Scoto 183 
Doketizmas, gnostikų 91 
— manichėjų 93 


mc m 


Dualizmas, metafizinis, indu 9 

— etinis persų 15 

— menn 19 

— Platono 40, 43 

Dvasios savoka, Anaxagoro 28 

— kiny 3 

— Sokrato 34, 35 

Dvasiškumas, sielos, Platono 42 

Dvasios gyvenimas, absoliutus, Eu- 
ckeno 35 


E. 


Egipto filosofija 16 
El ora ankstybosios scholastikos 
1 


— vėlybieji graikų 74 

— Rymo 74 

— prancūzų modernieji 365 

Ekstazė, Plotino 84 

Elementai, Aristotelio 57 

Emanacijos mokslas, Kaballos 138 

— neoplatonikų 81 

Empiriokriticizmas 347 

Empirizmas, sensuaiistiškas, stoikų 66 

— — Hobbeso 224 

— — Lockeo 243 

— saikusis, Aristotelio 51 

— vėlybojo Renesanso 216 

— Rogero Bacono 187 

Energija (energeia), Aristotelio 54 

Energetizmas, Ostwaldo 338 

— Euckeno 356 

Enkratitai 95 

Entelechéja, Aristotelio 55 

Enciklopedistai, prancüzu 258 

Enciklopedizmas, viduramžių 140, 
141 

Epikureizmas, viduramžių 204 

Erdvė ir laikas, Aristotelio moksle 56 

Esminė lytis, š : 

— — Thomo A. moksle 170 

— — Scoto 183 

— — Descarteso atmetimas 233 

— — daugeriopumas 159 

— — vienumas 170 

„Esmės regėjimas“, Husserlio 359 

Estetika, jos įtraukimas į filosofiją 269 

— Kanto 291 

Esybės idėja, Rosmini 381 

Evoliucionizmas, budizmo sistemose 


13 
— Heraklito 25 
— voluntaristinis 351 
— etinis, Paulseno 355 
Eudaimonizmas, etinis, atomistu 30 
— — Sokrato 34 
— — Aristotelio 62 
— prancúzy enciklopedisty 258 


— subjektyvistinis, Benekés 

328. 
Evoliucijos teorija, pozityvisty 363 
— darvinistinė 376 


F. 


Falangos, Fourriero 361 
Fatalizmas, arabinis 132 

— stoikų 67 

— Thomo Campaneilos 211 
Fenomenalizmas, Hobbeso 224 
— spiritualistinis, Leibnizo 266 
— savotiškas, Kanto 279 
Fenomenologija, Husserlio 359 
Fideizmas 372 

Fiziologija 378 

Frenologija 360 


G. 


Gamtos stebėjimas, kvantitatyviai me- 
chaniškas 216 

Gamtos . pažinimo ribos, Kantas 279 

Gamtos aiškinimas, mechaniškas 207 

— dinamiškas 209 ; 

Gamtos filosofija, senųjų joniečių 19 

— jaunesniųjų graikų 26 

— Renesanso 207 

— Bacono, empiristinė 222 

Gamtos teisė, Hugo Grotijo 214 

— vokiečių Švietimo filosofijos 267 | 

Gamtinė religija Herb. Cherbury 226 

Gamtos mokslo pastangos aukštojoje 
scholastikoje 185 

Gamtos mokslo pagrindimas naujau- 
siais laikais 216 

Gamtos mokslo galimumas, žiūr. Kan- 
tas Gnosticizmas':90 

„Grynieji broliai“ 127 

„Gyvenimo dvasios“, Descarteso 233 


H. 


Harmonija, nustatytoji, Leibnizo 264 

— — Chr. Wolffo 269 

Hedonizmas, Epikuro 70 

Heuristiné metode, Sokrato 33 

Humanizmas kaip scholastikos prie- 
Sininkas 206 

— Anglijoje 380 : 

Hilemoríizmas, Aristotelio 54 

— šv. Tomo A. 171 

Hilozoizmas, Jonijos filosofu 19 


L 
Idealizma, abstraktinis, Platono 37 


— Plotinos 82 
— Spinozos 241 

Idealizmas, Berkeleyo, akosminis 250 

—absolintinis, grynasis, Fichtés, Schel- 
lingo ir Hegelio 205 

— panlogistinis, Giintherio 319 

— Euckeno 356 

— realistinis, 19 amž. 33 

— Husserlio 359 

Idealinė valstybė, Platono 46 

Idėjos, įgimtosios, Descarteso 231 

— — Leibnizo 266-7 

— — Rosmini 381 

Idėjų mokslas, Platono 37 

— — Aristotelio kritika 53, 60 

— Plotino 82 

— Sv. Augustino 114 


tas — Kanto 281, E 


— Lockeo 244 

Identumas, absoliutinis, Scheiermache- 
rio 313 

Identumo (tapatybės) filosofija, Schel- 
lingo 299 

Imanentinė filosofija 348, 371 

Imperatyvas, kategorinis, Kanto 287 

Indu filosofija 7 

Individualizmas 339, 

Individuacijos principas, $v. Tomo 171 

— Suarezo 220 

Indukcija, gamtos moksluose, Baco- 
no W. 223 

Indukcija, Comteo 363 

— J. St, Millio 374, 

Instinktas, moralinis, anglų filosofų 249 

Intellectus agens (veikiamasis protas) 
arabų filosofų 127, 130 

— — Aristotelio 61 

— — Tomo 169 

Intelektualizmas, etinis, indų 8 

— — Buddhos 14 

— — Sokrato 34 

— — Platono 44 

— — stoikų 68 

— antropologinis, Tomo A. 173 

— etinis, Paulseno 355 

Intuicionizmas 369 

Išsivadavimo mokslas, Rytų, spiritua- 
listinis 6 

— indų 7, 10 

— Buddhos 12 


J. 


Jausmo etika, Humeo 253 

Jausmo religija (Geiūhlsreligion), 
Schleiermacherio 313 

Jausmų rA (Gemütsreligion), Paul- 
seno 35 

Jonizmas Renesanso 204 

Judėjimo sąvoka Aristotelio moksle 55 

— amžinumas 57 

— Herbarto moksle 325 


Judėjimas kaip mąstymo ir buvimo 
jungtis 329 

Judėjimo principas Anaxagoro mok- 
sle 28 


K. 

Kaballah 133 
Kaballistika 202 
Katechetų mokykla Aleksandrijoje 97 
Kategorijų mokslas, Aristotelio 52 
— Kanto 27 
— — psichologistiškas aiškinimas 327 
Kinų filosofija 3 
Kokybės, pirminės ir antrinės, Lo- 

ckeo 244 sd 
Konstitucionalizmas, Montesquieu 256 
Kontinuumas, Herbarto 325 
Korpuskulariné teorija, Descarteso 233 
Kova, bivio, kaip evoliucijos veiks- 

nys 376 
Kreatianizmas 175 
Krikščionybė ir filosofija 1 
Krikščionybė ir neoplatonizmas 86 
Kriticizmas, Kanto 272 
Kūryba, Aristotelio pažiūra 57 
Kvietizmas, etinis, Geulinxo 236 
— religinis, Schopenhauerio 316 


L. 


Laiko sąvoka, Aristotelio 56 

— Kanto 277 

Laimingumo sąvoka, Aristotelio 62 
Laisvamanybė Anglijoje 226 

Logo mokslas, Philono 77 

Logos spermatikos, Justyno 94 


M. 


Macchiavelizmas 212 

Magija, Cornelijaus Agrippos 202 

Materializmas, indų 14 

— jaun. joniečių 26 

— atomistų 29 

— stoikų 66 

— savotiškas, Tertulijono 103 

— mechaninis, ankstyb. Renesanso 
207 

— ateistiškas, prancūzų 257 

— natūralistiškas, vokiečių 335 

Materija, sąvoką, indų filosofų 8, 10 

— — Aristotelio 54 

— — Philono 76 

— — arabų 128 

— T pakraipos scholastikų 
1 


— — Tomo Akv. 171 
— — D. Scoto 183 
— — Suarezo 220 
— — Herbarto 325 

Materija, kaip savarankiška esybė, 
Platono 41 

— kaip pirmykštė medžiaga, senųjų 
joniečių 19 

— kaip pikta principas, Platono 41 

— — — gnostikų 91 

— kaip individuacijos principas 171 

Mechaniškas gamtos supratimas, jau- 
nesniųjų joniečių 26 

Medų persų relig. filosofija 15 

Meliorizmas 428 

Metafizicizmas, Comteo 364 

Mistika, ankstybosios scholastikos 153 

— vėlybosios „193 

— šv. Bonaventūro 163 

— Renesanso 199 

— vėlybojo Renesanso 214 

Mistinė teologija, Areopagitos 121 

Misticizmas, indų 7, 11 

— religinis filosofinis, Philono 95 

— arabų 129, 132 

— teosofy 16. ir 17. amž. 214 

Modernizmas 371 

Monadų mokslas, Giord. Bruno 210 

— Leibnizo 263 

Monizmas, emanatistiškas, kinų 5 

— imanentistiškas, indų 7 ir t. t. 

— hilozoistiškas, joniečių 19 

— abstrakt. idealistiškas, eleatų 23 

— emanatistiškas Scoto Eriugenos 141 

— energetinis, 338 

— „konkretinis“, Hartmanno 332 

Monoteizmas krikšč. apologetų 94 


N. 


Natūralizmas, etinis, Konfucijaus 4 

— religinis, Hobbeso 226 

— — Rousseau 260 

